
Doamne, lisuse Hristoase, deschide-mi mie ochii 
inimii, ca să ascult cuvântul Tău și să-l înțeleg pe el și 
să fac voia Ta, că străin sunt eu pe pământ. Să nu 
ascunzi de mine poruncile Tale, ci să-mi descoperi 
ochii, ca să văd minunile din Legea Ta. Arată-mi mie 
cele nearătate și cele ascunse ale înțelepciunii Tale. 
Spre Tine nădăjdujesc, Doamne, Dumnezeul meu, ca 
să-mi luminezi mintea și gândul cu lumina înțelegerii 
Tale, ca nu numai să citesc cele scrise, ci să le și 
împlinesc. Ca nu spre osândă să citesc vieţile și 
cuvintele Sfinților, ci spre înnoire și luminare, spre 
sfințire, spre mântuirea sufletului și spre moștenirea 
vieții veșnice. Că Tu ești luminarea celor ce zac 

întru întuneric și de la Tine este toată darea 
cea bună și tot darul cel desăvârșit. 
Slavă Tatălui și Fiului și 
Sfântului Duh. 

CUVÂNT CĂTRE FRATELE CITITOR 


În zilele noastre în care suntem bombardați cu informaţii, impresii și 
imagini de toate felurile, ne-am obișnuit să trecem foarte ușor pe lângă oameni, 
pe lângă cuvinte, pe lângă tot ceea ce ne înconjoară. Și nici nu este de mirare 
că suntem atât de nesimțţitori, deoarece suntem învăluiţi zilnic de structuri 
antropocentrice care ne hrănesc cu acel surogat, numit „mincinoasă biruință 
asupra lumii”. Astăzi putem vedea că viaţa lăuntrică, cu cât ne este mai 
îimpământenită, cu atât mai pământesc ne este și graiul, pierzând duhul și 
puterea care îi dă viaţă și îl susţine (îl ține Sus). Aceasta este una din pricinile 
pentru care acum trăim o vreme în care dragostea noastră s-a răcit foarte 
mult. Astfel, neputând înțelege drept dragostea lui Hristos, proiectăm asupra 
Mântuitorului propria noastră imagine despre El, iar aceasta fiind izvodită 
dintru neadevăr nu ne poate agonisi decât minciună. Este cu putinţă ca aceasta 
să fie una dintre suferinţele istovitoare ale fiecărei generații și ale fiecărui 
creștin în parte. Dar mila lui Dumnezeu este harnică și lucrătoare și fiecare 
dintre noi, mai mult sau mai puțin, am priceput ori am intuit că citirea la 
nivel informaţional nu aduce putinţa înnoirii lăuntrice. 

Topica limbii vechi ne pricinuiește o aparentă îngreuiere la citire, însă celui 
căruia se sârguiește să citească, graiul vechi îi pricinuiește o tainică bucurie, o 
oarecare îndulcire. lar aceste simțăminte ni se alcătuiesc în suflet din puterea 
duhovnicească a cuvintelor, care nu sunt informație stearpă și raționalistă, ci 
sevă lăuntrică, dătătoare de viaţă și lumină. De aceea, graiul vechi și topica sa, 
ne ajută să fim cu luare aminte la cuvinte, să ne apropiem de adâncul lor și să 
ne împărtășim de puterea lor făcătoare de viaţă. Astfel, puţin câte puțin, începem 
să ne îndulcim de miezul cuvintelor și să pricepem că izvodirea acestora s-a 
împărtășit de adierea harului lui Dumnezeu. Din această pricină, Sfinţii sunt 
sfințitori ai cuvintelor și ai graiului fiecărui neam în parte. 

Între cei care au păzit curată și au sfințit limba românească este și Sfântul 
Grigorie Dascălul, cel care împreună cu Cuviosul Gherontie a tălmăcit din 
greacă Tâlcuirea celor patru Evanghelii a Sfântului Teofilact, Arhiepiscopul 
Ohridei și Bulgariei. Tălmăcirile și cuvântul acestor Cuvioși ne stau drept 
mărturie nemincinoasă. 

Pentru a adeveri, măcar și foarte puțin, puterea unor cuvinte întrebuințate 
in tălmăcirea Tâlcuirii, vom aduce în mijloc câteva graiuri și înțelesul lor, atât 
cât ne-a fost nouă cu putinţă să-l pătrundem. 


Pentru cuvântul gând avem în Tâlcuire aceste variante: cuget, socoteală, 
socotință, sfat. Ca rădăcină, cuvântul gând are ungurescul gond, cuget are la 
temelie verbul latin cogitare, iar socoteală și socotință au la bază latinescul 
succutere. Cuvântul sfat are ca temei slavonescul svetu, grai care în slavonă a 
odrăslit și denumirea dată sfinților, aceea de sviatiteli. La noi cuvântul sfat 
este înțeles astăzi cu prisosință ca îndemn, îndrumare, învățătură, povață, dăscălie, 
sfătuire, învoială, consimțire. Ca vorbitori de limbă română știm cu toții cât de 
puțin se folosește azi sfatul și sfătuirea. Lucrul cel mai important este că până 
acum noima cuvântului sfat implică cel puţin două persoane: cel care dă sfatul 
ori sfătuiește și cel care primește sfatul, ori e împreună-sfătuitor. Numirea de 
sfat dată pentru gând este una care e izvodită întru inimile celor care își trăiau 
gândurile ca niște sfaturi cu aproapele, în înțelesul că știau că gândul unui 
singur om este o biruinţă sau o cădere pentru întreaga fire omenească, din 
pricină că noi toți suntem un singur Om, o singură fire. Așadar, cei care au 
păzit și au rodit dragostea pentru aproapele întru sfaturile lor, cu dreptate 
sunt numiţi luminoși, frumoși și sfinți, adică sviatiteli, pentru că nimic nu 
este mai frumos și mai bun decât să se sălășluiască frații întru unire — după 
cum spune Proorocul David (Psalm 132, 1). 

Pe același David îl pomenește Mântuitorul înaintea fariseilor, atunci când 
aceștia îi prihăneau pe Apostoli că în zi de sâmbătă luau spre hrană grâu din 
holde. Dar iată ce ne spune Tâlcuirea de la Luca 6, 1-5: «Şi învinuindu-i fariseii 
pe ucenici că „smulgeau spice, le frecau cu mâinile și mâncau”, Domnul îl 
aduce în mijloc pe David». Vedem aici că graiul zice că Mântuitorul „îl aduce 
în mijloc pe David”, cu un înţeles contextual de: „îl pomenește pe David”, „îl 
dă drept pildă pe David”. Așadar, Domnul nu l-a adus pe David de faţă în 
chip văzut și trupesc, ci l-a vestit în acel mijloc al firii omenești în care Omul 
este unul singur întru Hristos Dumnezeu, iar cuvântul Său este sfat și dragoste 
pentru firea omenească cea una. Având ca rădăcină latinescul medius locus, 
graiul mijloc ne arată centrul, adică acel loc față de care marginile sau punctele 
de referinţă sunt la distanțe egale. Mijlocul firii omenești nu poate fi decât 
Hristos, Dumnezeu-Omul, pentru că în jurul Său și întru El noi suntem „una“ 
(loan 17, 11). 

Când iudeii, mai înainte de vremea Patimii voiau să-L omoare pe 
Mântuitorul, El „trecând prin mijlocul lor” Se tăinuia pe Sine (Luca 4, 29-30; 
Ioan 8, 59). Despre acestea, în Tâlcuirea de la Luca 14, 25-27 ni se spune astfel: 
„Nu Se dădea pe Sine iudeilor, ci Se depărta și prin mijlocul lor suindu-Se, Se 
tăinuia de ucigași”. Pentru a pricepe acest cuvânt „suindu-Se”, trebuie să 
tim cu luare aminte la dragostea Domnului Hristos pentru întreaga fire ome- 
nească. Așadar, „S-a tăinuit” de aceștia, împreună-pătimind și neîncetân- 
du-Și dragostea pentru ei, pentru că S-a pogorât și a luat asupra Sa neputința 


și păcatul lor, și nu numai al lor, ci al întregii umanități. lar pogorârea aceasta 
a săvârșit-o Domnul Hristos în chip deplin venind în iad și omorând moartea. 
Această dragoste biruitoare e așteptată și căutată de tot omul ce vine în lume, 
chiar dacă rătăcirile noastre sunt adeseori atât de sfâșietoare și de 
înfricoșătoare. Și Bunul nostru Domn, biruind pentru noi toți moartea prin 
Înviere, S-a suit întru cele care 1 se cuvin Omului. Acestea credem că înseamnă 
acel grai ce zice „suindu-Se”, și am luat drept temei cuvintele Mântuitorului: 
„Cine se va înălța pe sine se va smeri, și cine se va smeri pe sine se va 
înălța” (Matei 23, 12) și: „Nimeni nu s-a suit în Cer, decât Cel Care S-a coborât 
din Cer, Fiul Omului, Care este în Cer” (loan 3, 13). 

Pe toate câte le-a făcut Domnul, întru dumnezeiasca dragoste pentru firea 
omenească le-a făcut, pentru că Însuși mărturisește cu smerenia Sa: „Eu, în 
mijlocul vostru, sunt ca unul ce slujește” (Luca 22, 27), iar loan Botezătorul Îl 
propovăduiește, grăind că „în mijlocul vostru Se află Acela pe Care voi nu-L 
știți” (loan 1, 26). Noi înșine la prăznuirea Botezului Domnului ne întâmpinăm 
unii pe alţii cu cuvintele: „Hristos în mijlocul nostru” și răspundem: „Este și va 
fi”. Și cum nu ar fi în mijlocul nostru Cel Care ne-a grăit că acolo „unde sunt 
doi sau trei, adunaţi în numele Meu, acolo sunt și Eu în mijlocul lor”? (Matei 
18, 20). Mântuitorul lisus Hristos este Cel Care a fost pus pe Cruce „în mijloc” 
între tâlhari (loan 19, 18), întru a Sa putere a sfâșiat prin „mijloc“ catapeteasma 
templului (Luca 23, 45) și după Învierea Sa a stat în „mijlocul” ucenicilor (Luca 
24, 36; loan 20, 19, 26). lar mângâierea noastră este deplină, pentru că Domnul, 
prin ucenicii Săi, ne-a dăruit astfel de cuvinte: „Copiii mei, acestea vi le scriu, 
ca să nu păcătuiţi, și dacă va păcătui cineva, avem mijlocitor către Tatăl, pe 
lisus Hristos cel drept” (1 loan 2, 1). 

Întru această viețuire pământească este cu neputinţă a nu greși, iar greșelile 
noastre vin dintru sfaturile noastre. De nu ne vom sârgui a păzi întru sfatul 
minţii că viețuirea noastră pe acest pământ este mărginită și hotărnicită în timp, 
foarte cu anevoie vom pricepe spre a Cui plinătate trecem prin această viaţă. 

În tălmăcirea Tâlcuirii la Evanghelii, Sfântul Grigorie Dascălul și Cuviosul 
Gherontie au întrebuințat adesea pentru viețuire cuvântul petrecere, foarte 
cu dreptate săvârșind acest lucru. Au nu este viața noastră pământească pe 
trecere? Cu adevărat, este o adâncire suitoare întru pocăință, după cum tutu- 
ror ne-o dezvăluie sfatul dumnezeiescului Părinte Sofronie Saharov. 

Un alt cuvânt cuprins în graiul Tâlcuirii, este a unelti cu sensul de a folosi, 
a întrebuința. Astăzi a unelti este înțeles cu prisosinţă într-o noimă rea, anume: 
a organiza pe ascuns, a întreprinde în taină, a coace, a pune la cale un complot, a 
conspira, a conjura, a urzi, a țese. Rădăcina verbului a unelti este cuvântul unealtă. 
Acest grai s-a întocmit în limba română din două cuvinte unelle] + altelle]. 
Așadar unealta este cea care este alcătuită din unele și altele și prin care omul 


face unele și altele — adică pe toate cele dinafară. Deci, prin unealtă, ca printr-un 
cuvânt, omul leagă lumea sa cuvântătoare de lumea necuvântătoare, însăși 
partea cuvântătoare din noi fiind lucrătoare asemenea unei unelte. „Și dă 
Domnul tuturor deopotrivă, că toți deopotrivă sunt cuvântători, deopotrivă 
de sineși stăpânitori, iar unii cu socotință uneltim slobozenia aceasta, iar alţii 
și netrebnicim dumnezeiescul dar” (Tâlcuirea de la Luca 15, 11-16). 

Foarte adesea ni se întâmplă să gândim că Sfinţii au ajuns la sfinţenie și 
au dobândit desăvârșirea ca pe o stare neschimbătoare, de sine stătătoare și 
închisă în sine. Proiectăm astfel asupra Sfinţilor și sfințeniei propria noastră 
gândire raţionalistă și fragmentată și, apoi, în chip firesc socotim că sfințenia 
este o stare de neatins; iar Sfinţii, fie sunt niște cazuri aparte ale bunăvoinței 
lui Dumnezeu, fie aparțin mai mult vremurilor îndepărtate decât zilelor 
noastre. lată, așadar, cum noi înșine semănând înălțarea mândriei, culegem 
adâncul deznădejdii. Rădăcina cuvântului sfânt este aceeași cu a graiului sfat: 
slavonescul svetu și derivatul său sventu. Forma de început a graiului sfânt 
este aceea de svânt, care s-a păstrat în limba română până spre începutul 
veacului al XVIII-lea!, preschimbându-se treptat în sfânt, astfel că în tipăriturile 
românești de la începutul secolului al XIX-lea îl regăsim cu prisosință sub 
cea de a doua formă. Așadar, Sfinţii sunt deopotrivă purtători ai luminii și ai 
frumuseții, precum și ai gândului, ai sfatului lui Dumnezeu pentru om. Și 
plinind sfatul lui Dumnezeu pentru om, ne cuprind și pe noi toți în sfatul lor 
și astfel întru ei ne facem „una” — precum și întru Hristos „una“ suntem (loan 
17, 11) — pentru că și ei s-au făcut asemenea cu Domnul (2 Petru 1, 4). 

Dar cum au izbutit Sfinţii a ajunge la desăvârșire? Poate că am fi mirați 
dacă am afla că nici un Sfânt nu a fost desâvârșit, ci fiecare dintre ei a fost de 
săvârșit. Dealtfel cuvântul desăvârșit este întâlnit în tălmăcirea Tâlcuirii la 
Evanghelii numai ca de săvârșit. Astfel, avem: „cuvintele cele mai de săvârșit” 
în loc de „cuvintele cele mai desăvârșite”; „înțelegerea mai de săvârșit” în loc 
de „înţelegerea mai desăvârșită” „omul este mai de săvârșit decât toate zidirile” 
în loc de „omul este mai desăvârșit decât toate zidirile”; „săvârșirea” în loc de 
„desăvârșirea”, iar exemplele ar putea continua. 

„Se spunea despre Avva Sisoe, că atunci când era să se săvârșească, șezând 
părinții lângă dânsul, a strălucit fața lui ca soarele. Și le-a zis lor: lată, Avva 
Antonie a venit! Și după puțin a zis: lată, ceata Proorocilor a venit! Și iarăși, 
fața lui mai mult a strălucit. Și a zis: Iată, ceata Apostolilor a venit. Și s-a 


! De pildă, Sfântul Voievod Martir Constantin Brâncoveanu, în anul 1688, în pisania 
bisericii ctitorite la Mogoșoaia, scria: „Svânta și dumnezeiască biserica aceasta, al cărie hram 
este Svântul Gheorghe...” (cf. Nicolae Iorga, Inscripţii din bisericile României, vol. Il, București, 
1908, p. 5). 

îndoit [înmulţit în strălucire] fața lui iarăși. Și se părea, ca și cum el ar fi 
vorbit cu cineva și s-au rugat Bătrânii de el, zicând: Cu cine vorbești, Părinte? 
Iar el a zis: lată, Îngerii au venit să mă ia și mă rog să fiu lăsat să mă pocăiesc 
puţin. Și i-au zis lui Bătrânii: Nu ai trebuinţă să te pocăiești, Părinte. Și le-a 
zis lor Bătrânul: Cu adevărat, nu mă știu pe mine să fi pus început. Atunci au 
cunoscut toți că este desăvârșit. Și iarăși, de năprasnă s-a făcut fața lui ca soarele 
și s-au temut toți. El le-a zis: Vedeţi, Domnul a venit. lar Domnul a zis: Adu- 
ceți-mi pe vasul pustiului! Și îndată și-a dat duhul. Și s-a făcut ca un fulger și 
s-a umplut toată casa (locul) de bună mireasmă”. 

Istoria săvârșirii Sfântului Sisoe cel Mare am așezat-o aici după Patericul 
egiptean?. După cum ni se spune în Cuvântul înainte, această versiune este 
diortosită după o ediție tipărită la Râmnic. În anul 1913 a fost publicat la lași 
Patericul ce cuprinde în sine cuvinte folositoare ale Sfinţilor Bătrâni — după ediția 
din 1828, îngrijită de Mitropolitul Grigorie Dascălul. Cu toate că nici una din 
cele trei ediții vechi pomenite mai sus nu ne este cunoscută nemijlocit, înclinăm 
să credem că aici, în loc de „Atunci au cunoscut toți că este desăvârșit” s-ar 
afla „Atunci au cunoscut toți că este de săvârșit”. 

Dar cine era Avva Sisoe? Acela despre care el însuși spunea în chip tăinuit: 
„De aș fi avut unul din cugetele lui Avva Antonie, m-aș fi făcut tot ca focul; 
însă știu un om care cu osteneală poate să poarte cugetul său”. lar cugetul, 
sfatul lui Avva Antonie era acela pe care îl învățase de la curelarul din 
Alexandria: „Toţi se vor mântui, eu singur voi pieri”. Așadar, la săvârșirea 
Avvei Sisoe vine mai întâi Avva Antonie, cel de un gând, de un sfat cu el. 
Apoi vine ceata Proorocilor, aceia care au vestit slujirea și dragostea „Mielului 
lui Dumnezeu, Cel Care ridică păcatul lumii” (Joan 1, 29). După aceștia vine 
ceata Apostolilor, cei care s-au făcut „tuturor toate” (1 Corinteni 9, 22) și 
„părtași dumnezeieștii firi” (2 Petru 1, 4). Apoi vine ceata Îngerilor, care 
sunt „duhuri slujitoare, trimise ca să slujească, pentru cei ce vor fi moște- 
nitorii mântuirii” (Evrei 1, 14). lar când Avva Sisoe le cere acestora să-l 
îngăduie să pună început, nu primește de la Îngeri decât un îndumnezeit 
surâs, pentru că smerenia lui Sisoe este cea a lui Hristos. Apoi, întru această 
smerenie, dă mărturia sa spre folos firii omenești și abia atunci a venit de față 
minunatul nostru Mântuitor, Fiul „Tatălui tuturor, Care este peste toate și 
prin toate și întru toți” (Efeseni 4,6). Și cere Domnul „vasul pustiului”, pentru 
că vasul este pus în mijlocul nostru, în mijlocul firii omenești, spre a noastră 
slujire și folosință. 

Așadar sfatul Avvei Antonie a rodit întru Sisoe sfatul nemincinos că „nu 
a pus început”, adică este de săvârșit nu desăvârșit. 


? Publicat la ed. EOR, Alba-lulia, 1990, pp. 208-209. 


Aceasta este pricina pentru care noi credem că în istorisirea săvârșirii Avvei 
Sisoe se cade să citim „Atunci au cunoscut toți că este de săvârșit” în loc de 
„Atunci au cunoscut toți că este desăvârșit”. 

Precum din cuvântul Avvei Sisoe se vede că a rodit rugăciunea curelarului 
din Alexandria, tot astfel de roadă a adus în graiurile sale și Sfântului Grigorie 
Dascălul. Spre mărturie, este vrednică de pomenire întâmplarea ce s-a petrecut 
la înscăunarea sa ca întâistătător al Ungrovlahiei. 

În iarna anului 1823, Cuviosul Grigorie Dascălul a fost chemat spre a fi 
ales mitropolit. A plecat de la Căldărușani pe jos, prin frigul tăios. Noaptea 
trecea prin satul Tunari de lângă București, iar preotul din sat, văzându-l 
prost îmbrăcat, l-a prins și l-a închis, socotind că este un călugăr hoinar, ori 
vreun prefăcut în veșminte călugărești. Și nu l-a închis oriunde, ci în cotețul 
porcilor. Aici a trebuit să rămână Cuviosul Grigorie până a doua zi, când 
preotul cu pricina urma să facă o cercetare. Dar, pe când se lumina de ziuă, o 
slugă milostivă i-a dat drumul Cuviosului. Afară era un ger năpraznic. Astfel 
a ajuns Cuviosul Grigorie la București. După ce a fost hirotonit mitropolit, 
preoții din preajmă au venit să ia blagoslovenie de la noul ierarh. Când preotul 
din Tunari a văzut pe cine a închis în cotețul porcilor, s-a spăimântat și nu 
îndrăznea să vină înaintea arhiereului. Atunci Sfântul Grigorie i-a zâmbit și 
i-a grăit cu blândeţe: „Nu te teme, părinte, căci porcii sfinţiei tale s-au purtat 
bine cu mine”. 

În aparenţă, aceste cuvinte al mitropolitului erau o rostire glumeaţă, ce 
avea în ea blândețea mustrării. Dar cei care se aflau atunci în acea obște și 
aveau urechi de auzit, puteau să priceapă care era măsura celui care era înscă- 
unat mitropolit. lată ce putem citi în Tâlcuirea de la Luca 15, 11-16 (pilda fiului 
risipitor): „Toţi cei care se tăvălesc în noroiul faptelor celor de necinste și al 
patimilor celor materialnice, «porci» sunt, deoarece ochii porcului niciodată 
nu pot vedea cele de sus, fiindcă au ciudată alcătuire. Pentru aceasta și porcarii, 
când prind vreun porc și nu pot să-l facă să tacă, îl întorc cu capul în sus și îl 
fac pe el de strigă mai puţin, căci viind oarecum spre vederea celor ce niciodată 
nu le-a văzut și, privind cele de sus, se spăimântează și tace. Întru acest fel 
sunt ochii celor care cresc întru cele rele, niciodată nu văd cele de Sus”. Așadar, 
Cuviosul Grigorie nici nu-l judecă, nici nu-l osândește pe acel preot, ci 
zâmbindu-i și cu blândeţe grăindu-i, îi spune: „Nu te teme, părinte, pentru 
că porcii din cotețul în care m-ai închis s-au purtat bine cu mine și nu mi-au 
făcut nici un rău. Însă nici gândurile tale, care sunt porcești — pentru că pe 
om, făptura cea cuvântătoare o pui împreună cu porcii cei necuvântători — 
nu mi-au făcut nici un rău, pentru că le-am luat asupra mea și le-am purtat 
întru dragostea lui Hristos pentru firea omenească și astfel s-au purtat bine cu 
mine, căci slava și dragostea pe care o dă Hristos este asemenea pentru mine, 

precum și pentru tine. Deci, ia aminte la cele dinlăuntru ale tale, și primind 
sfatul și rugăciunea mea, fă-te de săvârșit”. 

Întru acest chip, petrecerea lăuntrică a Cuviosului Grigorie s-a arătat a fi 
„ascunsă cu Hristos întru Dumnezeu” (Coloseni 3, 3). lată, dar, că și Cuviosul 
Grigorie Dascălul s-a socotit pe sine de săvârșit și nu desăvârșit. 

Sfinţii, ca unii care se socotesc de săvârșit, își uneltesc cuvintele sfatului lor 
întru o nevoinţă în care prin dragostea lui Dumnezeu nu circumscriu nici 
cuvintele, nici lucrurile, nici făpturile, nici firile, nici ipostasurile. Pentru că, 
întâi de toate, tot ceea ce se circumscrie poate fi supus lucrării slavei deșarte 
și nesmereniei; în al doilea rând, circumscrierea, mijlocind închiderea în sine, 
ne desparte de dumnezeiasca dragoste, iar în al treilea rând, această lucrare 
de circumscriere nu este proprie ființării dumnezeiești. 

Fie, dar, ca și noi să ne petrecem această viață uneltind cuvintele noastre 
întru sfatul cel de săvârșit, iar Dumnezeu, atunci când va socoti de cuviinţă, 
ne va face părtași ai suspinului Duhului Sfânt. 

Acestea fiind spuse, nu ne rămâne decât să nădăjduim că această ediție a 
Tâlcuirii Sfântului Teofilact va aduce un oarecare folos îndeobște. Înainte de a 
încheia, cerem iertare tuturor acelora care ar fi săvârșit mult mai bine decât 
noi această muncă. Întru osteneala diortosirii nu am purces fălindu-ne „cu 
caii și cu căruțele” noastre (Psalm 19, 8), ci ca unii care știm că întru adevăr 
suntem sleiți de foame și de sete, „nu foamete de pâine și nu sete de apă, ci 
de auzit cuvintele Domnului” (Amos 8, 11). lertaţi-ne, fraților și vă rugăm să 
pliniți cu rugăciune toate neajungerile și neputințele noastre. 

Aducem mulțumirile noastre: Mihaelei Voicu și lui Nicolae Ghincea, 
directorii Editurii Sophia, pentru înțelegerea statornică pe care ne-au arătat-o 
până la finalizarea ediției; lui Marcel Bouroș, președintele Fundaţiei Sfinţii 
Martiri Brâncoveni, pentru prietenia și sprijinul cu care ne-a întâmpinat; 
doamnei dr. Meda Hotea, de la secţia Colecţii Speciale a B.C.U. Cluj-Napoca, 
precum și doamnei Mariana Soporan, pentru generozitatea lor; Cosminei 
Tămaș, pentru sfătuirea lingvistică dată în realizarea acestei ediții; Adrianei 
Goilav, pentru realizarea copertelor și a miniaturilor Evangheliștilor; lui Florin 
Todea pentru bunăvoința sa și pentru tot materialul bibliografic, precum și 
tuturor celor care ne-au ajutat în chip știut, sau neștiut de noi. 

L. S. Desartovici 


DESPRE EDIȚIA DE FAȚĂ 


În seria tâlcuirilor patristice la Noul Testament inaugurată de editura Sophia, 
Tâlcuirea Evangheliei de la Luca este cel de-al treilea volum publicat spre întregirea 
comentariului Sfântului Teofilact al Bulgariei la Sfintele Evanghelii. 

Criteriile științei textologice moderne au impus ca metodă în imprimarea 
textelor de literatură veche, redarea acestora în veșmântul lingvistic în care au 
fost elaborate. Susținem întru totul aceste rigori științifice în cazul în care se dorește 
o ediție academică, critică, destinată în exclusivitate specialiștilor. Deoarece ediția 
de faţă a scrierilor Sfântului Teofilact se dorește a fi o unealtă duhovnicească în 
mâna oricărui creștin care ia aminte la poruncile Domnului, metoda folosită în 
diortosirea și redactarea Tâlcuirii la Evanghelii a fost în armonie cu scopul propus. 

Textul Tâlcuirii la cele patru Evanghelii a fost transliterat din chirilică după 
ediția de la 1805, fiind apoi verificat și comparat din nou cu ediţia originală. 
Forma transliterată verificată a stat la baza diortosirii textului. Diortosirea era 
absolut necesară pentru ca textul să devină în întregime accesibil și inteligibil 
cititorului contemporan. În locurile — puțin numeroase, de altfel — în care am 
întâmpinat dificultăți în precizarea sensului, am consultat câteva ediţii (mai vechi 
sau contemporane) ale Tâlcuirii la Evanghelii a Sfântului Teofilact. Apoi forma 
finală a diortosirii a fost confruntată și comparată din nou cu ediţia originală de 
la 1805, făcându-se astfel o ultimă verificare asupra muncii întreprinse. Ne-am 
străduit să întrebuințăm instrumentele lingvistice astfel încât profunzimea și ținta 
duhovnicească a tâlcuirii! să nu fie deloc păgubită, cu atât mai mult cu cât în 
tălmăcirea Cuvioșilor nemţeni se cuprinde un adevărat tezaur de duhovnicie și 
de limbă românească veche. Bogăția materialului lexico-semantic, articulat într-o 
topică flexibilă cu nuanţă retoric-discursivă este specifică textelor cu caracter 
omiletic din literatura noastră veche. Ne-am dorit ca prin munca de diortosire să 
nu umbrim și să nu păgubim limba Tâlcuirii, care este plină de frumuseţe, vitalitate 
şi adâncime, păstrând înțelesurile adânci ale graiului bisericesc. Din această 
pricină, au fost evitate cu totul neologismele, fiind păstrate mai toate cuvintele 
vechi care până astăzi sunt întrebuințate în textele bisericești și liturgice. 

În ce privește redactarea și structurarea conținutului lucrării, sunt necesare 
mai multe precizări. 

Atât viaţa Sfântului Luca scrisă pe scurt de Sfântul Sofronie, cât și cea scrisă 
de Sfântul Mucenic Dorotei, au fost înlocuite cu viața Sfântului Apostol Luca, scrisă 
pe larg și publicată în Vieţile Sfinţilor — ediţia îngrijită de Părintele Ioanichie Bălan. 

* „Capetele Evangheliei” (care nu sunt altceva decât titlurile capitolelor) 
prezente în ediția 1805, au fost trecute de noi în cadrul Cuprinsului, iar titlului 
fiecărui capitol din ediția de față i-am subordonat printr-o notă titlul original al 


! Vezi tâlcuirea Sfântului Teofilact la Matei 5, 13. 

capitolului din ediția 1805. Pentru înlesnirea unei priviri de ansamblu asupra 
structurii Evangheliilor, s-a alcătuit la fiecare Evanghelie o Scară a întocmirii. Aici 
sunt înfățișate în idei rezumative toate cele prezentate în capitolele Evangheliilor, 
fiind indicate și versetele corespunzătoare. 

În ce privește textul Sfintelor Evanghelii, acesta a fost actualizat după ediția 
sinodală a Sfintei Scripturi din anul 1988, deoarece această ediţie a cunoscut după 
1989 mai multe reeditări și se bucură în momentul de față de cea mai largă 
răspândire în rândul credincioșilor. Acolo unde există deosebiri între versetele 
tâlcuite în ediția de la 1805 și ediția mai sus pomenită, diferenţele sunt precizate 
prin numeroase note. 

Pentru a înlesni o vedere unitară asupra întregii tâlcuiri a Sfântului Teofilact 
la Evanghelii, dar și asupra întregii Scripturi prin intermediul tâlcuirii, am 
subordonat fiecărui verset (sau grup de versete) trimiterile biblice prezente în 
ediţia din 1805, cumulându-le cu cele din ediția din 1988 a Sfintei Scripturi. Aceste 
trimiteri au fost confruntate și îmbogăţite cu cele din ediţia Noului Testament 
comentat al ÎPS Bartolomeu Valeriu Anania. 

Scoliile și însemnările Cuvioșilor Gherontie și Grigorie sunt marcate prin note 
precedate de indicaţia: [1805]. Toate celelalte note și însemnări aparțin ediției de față. 

Pentru înlesnirea utilizării acestei tâlcuiri, în antetul fiecărei pagini este indicat 
numărul capitolului din Evanghelie; înaintea fiecărui verset (sau grup de versete) 
este indicat capitolul și numărul versetului, iar în alcătuirea indicilor nu s-a făcut 
trimitere la numărul de pagină, ci la versetul sau grupul de versete tâlcuite. 

Referințele biblice din textul tâlcuirii sunt cele din ediţia 1805, însă acestea au 
fost completate cu trimiteri scripturistice la toate textele citate în cadrul tâlcuirii și 
care nu sunt identificate în traducerea Cuvioșilor Gherontie și Grigorie. Toate refe- 
rințele biblice din textul tâlcuirilor au fost sistematizate într-un Indice scripturistic. 

Pentru o orientare tematică în cadrul Tâlcuirii, s-a alcătuit un Indice real și 
onomastic prin intermediul căruia cei interesaţi vor putea afla grabnic care este 
învățătura Sfântului Teofilact privitor la diferite teme. 

S-a alcătuit, de asemenea, un Indice al numelor proprii tâlcuite de către Sfântul 
Teofilact și un Indice al referințelor evanghelice ușor de reținut sau care sunt întrebuințate 
deseori. Acesta din urmă ne poate fi foarte util celor care nu cunoaștem integral 
textul Evangheliei, ci doar am reținut anumite pasaje prin intermediul lecturilor 
particulare sau a citirilor din timpul sfintelor slujbe. 

Acestor indici li se alătură în acest volum (ca anexă editorială): Pătimirile iudeilor 
din vremea Cezarului Gaius Caligula (anii 37-41) și până la dărâmarea lerusalimului din 
vremea lui Tit (anul 70) — descrise de Eusebiu de Cezareea și Iosif Flaviu. 

Ne-am străduit ca prin tot aparatul auxiliar, Tâlcuirea la Evanghelii să devină un 
instrument util în strădania de înţelegere și propovăduire a Cuvântului lui 
Dumnezeu, dar mai cu seamă și întâi de toate ne dorim ca acesta să fie un sprijin real 
pentru cei care se sârguiesc să fie cu luare aminte în viaţa lăuntrică. Motivația care a 
stat la baza alcătuirii indicilor este un cuvânt al Sfântului Ignatie Briancianinov, prin 
care ne învaţă așa: „Ţi-a venit în minte un gând bun? Oprește-te! În nici un caz nu te 

gândi să-l pui în practică fără a-l examina, fără a medita. Simţi în inimă vreo înclinație 
bună? Oprește-te! Nu te lăsa dus de ea. Consultă Evanghelia. Vezi dacă gândul tău 
cel bun, înclinația ta cea bună sunt conforme cu sfintele învățături ale Domnului. Vei 
vedea foarte repede că nu există nici o legătură între binele evanghelic și binele firii 
omenești căzute. Binele firii noastre căzute este amestecat cu răul, de aceea el însuși 
a devenit rău, după cum o mâncare delicioasă și sănătoasă devine otravă când este 
amestecată cu aceasta'”. 

Cei care iau aminte la acest cuvânt al Sfântului Ignatie vor înțelege că acești 
indici sunt de neapărată trebuinţă, atât din pricina împrăștierii minţii, datorată 
teluritelor pricini, cât și din cauza neputinței și uitării, cărora, ca unii ce suntem 
oameni, toți ne supunem într-o măsură mai mare sau mai mică. 

Unele adnotări din ediția de faţă cuprind lămuriri asupra textului, dar și 
câteva pasaje din unele scrieri ale Părinților filocalici. Aceste pasaje patristice nu 
au scopul de a-i exalta pe cititori punându-le înainte cuvinte și învățături ale 
Stinţilor, ci întâi de toate completează și dezvoltă tâlcuirea Sfântului Teofilact, 
dar deopotrivă ne arată și cât este de mică măsura duhovnicească a celor care 
trăim în aceste vremuri. În privința citirii sfintelor cuvinte, Sfântul Nil Sorski 
11433-+1508) scria: „Cei împovăraţi de multe păcate și bântuiţi de patimi sunt 
nevrednici chiar și să audă asemenea cuvinte. Însă, punându-ne nădejdea în 
harul lui Dumnezeu, suntem îndemnați să ținem cuvintele sfintelor scrieri în 
minţile noastre, ca măcar să sporim în conștiința decăderii în care umblăm *. 

Înțelegem de aici că apropierea noastră de sfintele cuvinte se poate face numai 
prin rugăciune și prin citire cu luare aminte. Din această pricină, am așezat în 
primele pagini ale acestei cărți Rugăciunea înainte de citirea din Sfintele Cărți alcătuită 
de către Sfântul loan Gură de Aur. Fiind așezată astfel, cititorul o va găsi foarte 
ușor de fiecare dată când va dori să citească din Tâlcuzrea Evangheliei. 

Prin zăbovirea în rugăciune și prin împlinirea poruncilor evanghelice vom 
dobândi luare aminte și vom înţelege cu adevărat cele care se petrec în viața 
noastră lăuntrică și neîndoielnic este că vom pricepe și pruncia duhovnicească 
în care se află creștinătatea zilelor noastre. 

Într-un articol al său, intitulat Cuvinte pentru „vremea de pe urmă”“, academi- 
cianul Virgil Cândea ne spunea că astăzi mai mult ca oricând învățăturile Sfinților 
ne sunt foarte la îndemână, deoarece „cărțile lor cu greu obținute, tălmăcite, copiate 
în trecut, ne așteaptă, colbuite, pe rafturi, sau ne îmbie în ediţii frumos tipărite și 
accesibile în librării, la pangar sau în chioșcuri, pe ulițe și în pieţe”. 

Între aceste cărți se numără și Tâlcuirea celor patru Evanghelii a Sfântului 
Teotilact, care nădăjduim să nu devină o carte „colbuită” din pricină că se află pe 
rafturile bibliotecilor și nu este cercetată de nimeni. Transcriind din chirilică textul 
tâlcuirii de la 1805, am putut vedea că pe numeroasele file ale cărţii de acum 
două veacuri sunt presărate multe picături de ceară, care ne spun în chip tainic 


* Sfântul Ignatie Briancianinov, Fărâmiturile Ospătului, ed. EOR Alba Iulia, cap. VII, p. 24. 
* CE. Cuviosul Paisie de la Neamţ, Autobiografia unui stareț, ed. Deisis, Sibiu, 1996, p. 15. 
1 În revista Schimbarea la față, nr. 3, 1997, p. 1. 

că această Tâlcuire a fost pricină de sfinte privegheri. De aceea, se cuvine să ne 
aducem aminte de neamul din care ne tragem și să nu uităm că la Înfricoșătoarea 
Judecată în sânul neamului românesc ne vom afla dimpreună cu toți înaintașii 
noștri care și-au sfinţit viața prin împlinirea poruncilor și prin dragostea cea 
nemincinoasă a Evangheliei. După aceste porunci vor fi judecate toate veacurile, 
toate neamurile și fiecare dintre noi în parte. d 

Mulţumind tuturor celor ce s-au sârguit și au trudit în felurite chipuri slujind 
această carte, nădăjduim către Domnul, Cel Care nimic nu trece cu vederea și 
poate să răsplătească prin belșug de daruri și milostivire. Purtării Sale de grijă 
din dragostea pentru om, datorăm orice lucru bun, după cum ni se spune și în 
Cuvântul către cititor al Cuvioșilor Gherontie și Grigorie: „Deci, toţi cei ce voiți să 
vă faceţi fii ai zilei și ai luminii și să nu umblaţi întru întunericul neștiinţei; toți 
cei ce voiţi să aveți viața Domnului, ca o oglindă înaintea ochilor voștri celor 
sufletești, și după dânsa să urmați; toţi cei ce voiţi să știți tainele Întrupării 
Domnului, și dogmele credinţei noastre, ca să puteți da răspuns, după cuvântul 
Apostolului, pentru credința cea dintru voi; toți cei ce voiți să vă povăţuiți la 
calea mântuirii și să nu vă poticniţi în prăpăstiile pierzării, primiţi-o cu bucurie 
și o cetiți cu osârdie, mulțumind lui Dumnezeu Celui Ce a iconomisit de a 
dobândit și Neamul nostru această vistierie”. 

Înainte de a încheia, vom cere iarăși iertare tuturor cititorilor, punând înainte 
o parte din cuvintele tipografilor ediţiei din 1805: „lar cei ce v-aţi învrednicit cu 
luminarea minţii, a privi în oglinda darului, bucuraţi-vă întru Domnul. Și orice 
greșeală veți afla, îndreptaţi-o cu duhul blândeţelor, că întru îndelungată vreme 
săvârșindu-se acest lucru de suflet folositor, știm că și greșeli vom fi făcut: unele 
pentru multa osteneală, fiind firea îngreuiată, iar altele pentru supărarea nopții, 
căci și noaptea de multe ori o am avut în loc de zi. Cu plecăciune, dară, ne rugăm 
ca să ne iertaţi, căci și noi oameni suntem cuprinși de slăbiciunea firii, care nu 
lasă pe nici un om a fi fără de greșeală”. 

Fie, dar, ca toți dimpreună, iertându-ne unii pe alţii, să păzim dragostea lui 
Dumnezeu și prin aceasta fiind și noi „păziţi de Dumnezeu”, cu frică, cu credință 
și cu inimă curată să ne apropiem de Sfintele Taine ale lui Hristos, care ne vor 
înnoi în înfrățirea veselitoare și veșnică cu toți cei mântuiți. lar dacă acest lucru 
se va săvârși prin fapte, în chip tainic Sfântul Teofilact va revărsa și asupra noastră 
binecuvântarea sa€, zicând: „Fie ca Dumnezeu, al Căruia ești și Care te are, să te 
păzească de tot răul și nenorocirea, să te judece cu dreptate după milele Sale 
desăvârșite și, când tu vei fi devenit mirosul bunei miresme a lui Hristos, El să te 
înalțe pe altarul ceresc și să facă din tine cădelniţă înțelegătoare, ca să dăruiești 
ca jertfă toate darurile mâinilor și lucrărilor tale și ca ardere de tot să aduci 
mireasma bineplăcută și bineprimită a tuturor virtuţilor tale”. 


* „Teofilact” înseamnă „păzit de Dumnezeu”. 
* Sfântul Teofilact încheia cu această binecuvântare una dintre scrisorile sale către fosta 
împărăteasă Maria (cf. P. Gautier, Theophylacte d' Achrida — Lettres, Tesalonic, 1986, pp. 140-141). 

DESPRE CELE PATRU ÎNȚELESURI 
ALE SPINDEL SRI URI 


Patru sunt chipurile în care se tâlcuiește Sfânta Scriptură: istoric, adică 
potrivit literei și după istorie; anagogic, adică după înalta înțelegere; alegoric, 
adică sub cele spuse se înţeleg altele, ascunse; și tropologic, adică pentru 
îndreptarea năravurilor. 

Înţelesul istoric este cel care cuprinde lucruri trecute, care nu trebuiesc 
altfel înțelese și nici nu sunt închipuire a altui lucru. 

Anagogic, când, prin spusele Scripturii ne suim de la Biserica pământească 
la cea cerească, de la oameni la Îngeri, de la zidiri la Ziditor, până la Cea Una 
Sfânta și Preaînalta Treime, de unde nu este cu putinţă a trece mai înainte. 
Adică atunci când zicem: „Întru început a făcut Dumnezeu Cerul și pă- 
mântul” (Facere 1, 1), prin „Cer” înţelegem pe Îngeri, iar prin „pământ”, pe 
oameni. Încă și ceea ce zice David: „Că M-am jurat întru mânia Mea: «Nu 
vor intra întru odihna Mea»” (Psalm 94, 12; Evrei 3, 11); s-a jurat, zice Domnul, 
să nu intre evreii cei neascultători și împietriţi la inimă în pământul făgă- 
duinței, în Palestina. Potrivit spuselor, adică după chipul istoric, înțelegem 
chiar pământul Palestinei; dar anagogic, adică după înalta înțelegere, înțe- 
legem viaţa cea veșnică, adică aceea în care este adevărata odihnă. 

lar alegoric, este chipul în care potrivim cele spuse în Sfânta Scriptură la 
Hristos, la Trupul Său tainic și la Biserica cea pământească. Adică: Avraam a 
avut, potrivit cuvintelor, deci potrivit istoriei doi feciori, unul din Agar slujnica 
[Ismail] și altul din Sarra cea slobodă [Isaac]. Alegoric, adică după chipul în 
care una se spune și alta se înţelege, Avraam închipuie pe Dumnezeu, Care 
are doi fii: iudeii din sinagogă și creștinii din Biserică — creștini care sunt în 
slobozenia darului lui Hristos =, iar iudeii sunt sub slujirea și robia închipuirii 
Legii lui Moise, după cum tâlcuiește marele Pavel în Epistola către Galateni 
(4, 22-30). Încă și prin arca lui Noe — având dobitoace curate și necurate —, 


” Pentru că această carte se adresează întâi de toate creștinilor simpli care râvnesc la 
împlinirea poruncilor și poate că nu tuturora le este cunoscut ce anuine reprezintă fiecare din 
înțelesurile Sfintei Scripturi, așezăm mai jos o însemnare privind deslușirea acestora. Această 
lămurire o găsim în ediția românească a Tâlcuirii Sfântului Teofilact, anume ca notă explicativă 
în comentariul de la Matei 12, 7-8. 

potrivit chipului alegoric de înțelegere vedem Biserica cea pământească, ce 
cuprinde și drepți și păcătoși. 

lar tropologic este chipul îndreptător de năravuri [moral] care, prin 
Scripturi moravurile oamenilor și viaţa lor le îndreaptă de la răutate, către 
fapta cea bună. Așa este capitolul 12 de la Matei, capitolul 11 de la Luca și 3 de 
la Marcu, în care se arată lisus scoțând dracul, după care cel mut și surd 
grăiește. Aici, tropologic — adică după chipul cel îndreptător de moravuri — 
se înțelege păcătosul, „surd” că nu voiește să audă dumnezeieștile cuvinte și 
„mut”, că nu primește spovedania; „drac” este păcatul cel de moarte; iar 
păcătosul venind la Hristos — adică la preotul lui Dumnezeu — și mărturi- 
sindu-și păcatele sale se izbăvește prin iertarea preoțească de păcatele cele 
de moarte și grăiește, binecuvântând pe Dumnezeu prin lucrarea faptelor 
bune. Încă și cele spuse de Dumnezeu în Deuteronom: „Să nu legi gura boului 
care treieră” (Deuteronom 25, 4), după slovă s-au spus pentru boi, dar tro- 
pologic, se înțelege pentru învăţători, care învățând poporul, nu sunt opriți 
să se hrănească din lucrurile și veniturile Bisericii, după cum tâlcuiește marele 
Pavel în Epistola întâi către Corinteni (9, 1-18). 

Deci, în patru feluri se face citirea Sfintei Scripturi: istoric — potrivit 
cuvintelor; anagogic — după chipul unei înțelegeri mai înalte; alegoric — când 
înțelegem altceva decât cele spuse și tropologic — adică în chipul îndreptător 
de năravuri [moral]. Se cuvine a ști că nu toate cuvintele Scripturii pot fi 
tâlcuite în toate aceste feluri, ci unele se tâlcuiesc numai într-un fel, altele în 
două sau în trei și altele în toate aceste patru feluri. 

VIAȚA SFÂNTULUI APOSTOL 
ȘI EVANGHELIST LUCA 


Sfântul Evanghelist Luca era de neam din Antiohia Siriei și din tinereţe a 
deprins înțelepciunea elinească și meșteșugul doctoricesc, făcându-se doctor 
iscusit. Apoi a fost și zugrav ales. Cunoștea bine limba egipteană și greacă și, 
deprinzându-se deplin și cu învățătura evreiască, a mers la lerusalim. 

În acea vreme, Domnul nostru lisus Hristos, petrecând pe pământ cu 
oamenii, semăna sămânţa cuvântului mântuirii, care, crescând și în inima lui 
Luca, fiind un pământ bun și, răsărind, a adus rod însutit; căci Luca, auzind 
învățătura înțelepciunii din gura lui Dumnezeu, mai multă știință a scos de 
acolo decât din școlile elinești și egiptene, pentru că a învățat a cunoaște pe 
adevăratul Dumnezeu, a crede în EI și a-i învăţa și pe alții credinţa. EI a fost 
unul din cei șaptezeci de Apostoli, despre care chiar el pomenește în 
Evanghelia sa, zicând: „A arătat Domnul și pe mulți alții șaptezeci și i-a 
trimis, câte doi, înaintea feței Sale, în toată cetatea și locul” (Luca 10, 1). 
Fiind și Luca din aceeași ceată apostolească, umbla înaintea feţei Domnului, 
prin propovăduirea cea sfântă, gătind calea Lui și încredințând popoarele că 
Mesia, Care era așteptat, a venit în lume. 

În vremea mântuitoarelor Patimi, când fiind bătut Păstorul s-au risipit 
oile turmei, acest fericit Luca umbla tânguindu-se și plângând pentru Domnul 
său, Care de voie a binevoit a pătimi. Și precum a semănat cu lacrimi, cu 
bucurie a secerat răsplătire. Căci înviind Hristos, pe când Luca și Cleopa 
mergeau în Emaus și vorbeau între ei cu jale despre pătimirile iubitului lor 
Învățător, Însuși Domnul nostru Iisus Hristos, prin arătarea Sa i-a mângâiat 
și a șters lacrimile de pe ochii lor, căci, apropiindu-se de dânșii, le-a zis: „Ce 
sunt cuvintele acestea de care vă întrebaţi între voi mergând și de ce sunteți 
triști?” (Luca 24, 17) Și a fost atunci călător Sfântul Luca împreună cu Acela 
Care a zis pentru Sine: „Eu sunt Calea, Adevărul și Viaţa” (loan 14, 6). Deci 
mergând și vorbind cu EI, a rostit Domnul adânc negrăit de înțelepciune. 

Cât de scumpă îi era Sfântului Luca învățătura Domnului nostru lisus 
Hristos când lisus cu gura Sa cea dulce grăia, începând de la Moise și de la toți 
Proorocii și le tâlcuia lor toate Scripturile cele pentru Dânsul! De aceea Luca, 
bunul ucenic al lui Hristos, învățând tainele lui Dumnezeu, a adus și el la sfânta 
credinţă toate cetățile Beoţiei și pe mulți din cei ce erau în întunericul 
necunoștinței de Dumnezeu i-a luminat cu lumina înțelegerii Sfintei Evanghelii. 
Mai întâi a șezut în Emaus cu Hristos la cină, urmând să mănânce cu El prânz 
întru Împărăţia lui Dumnezeu. Apoi a cunoscut în frângerea pâinii pe Fiul lui 
Dumnezeu, pe Care luda, la Cina cea de Taină nu a voit să-L cunoască. 


Ii e 


Focul dragostei către Dumnezeu care se ascundea în inima Sfântului Luca a 
ieșit la vedere prin aceste cuvinte: „Oare nu era inima noastră arzând întru noi, 
când ne grăia nouă pe cale și când ne tâlcuia Scripturile?” (Luca 24, 32) Și ca să 
nu fie uitată pomenirea Domnului, pe Care din toată inima Îl iubea, după 
cincisprezece ani de la Înălțarea Lui la Cer, cu toată adeverirea I-a scris Evanghelia. 
Și a scris nu numai cele ce singur a văzut și le-a auzit, ci și pe cele pe care le avea 
scrise în inima sa, nu din condei, ci din dragoste. De asemenea, le-a povestit și pe 
acelea pe care mai înainte el le-a văzut de la cei ce merseseră după Hristos. lar 
mai pe urmă, aproape de Patimile lui Hristos, a început a umbla după Dânsul, 
precum se scrie la începutul Evangheliei: „Ne-au dat nouă cei ce au fost din 
început, singuri văzători și slujitori ai Cuvântului” (Luca 1, 2). 

Sfântul Luca a fost părtaș durerilor și ostenelilor lui Pavel întru bu- 
năvestirea lui Hristos, pentru că îi urma lui propovăduindu-L. pe Hristos nu 
numai iudeilor, ci și neamurilor. El a fost în Roma la dânsul, precum arată 
Faptele Apostolilor, pe care tot el le-a scris și era foarte iubit de Pavel. Scriind 
către Coloseni, Apostolul Pavel zice: „Închină-se vouă Luca, doctorul cel 
iubit” (Coloseni 4, 14). La fel, în Epistola către Corinteni, Pavel îl laudă pe 
Luca, zicând: „Dar nu numai atât, ci este și ales de către Biserici ca tovarăș 
al nostru de călătorie, având darul acesta, spre slava Domnului Însuși și 
spre osârdia noastră” (2 Corinteni 8, 19). Aici Sfântul leronim înţelege că 
Apostolul Pavel îl laudă pe Luca. 


Apoi Luca, plecând din Roma, a mers spre răsărit, binevestind pe Hristos 
și suferind dureri și osteneli pentru sfânt numele Mântuitorului. Străbătând 
toată Libia, a mers în Egipt, unde a luminat Tebaida, cea mai de sus zisă, prin 
bunavestire și în Tivele (cetăţile) Beoţiei a rânduit bisericile, hirotonind preoți 
și diaconi. Apoi pe cei bolnavi cu trupul și cu sufletul i-a tămăduit și, pătimind 
multe, s-a odihnit întru Domnul, având mai mult de optzeci de ani. 

Pe locul unde s-a pus sfântul lui trup, Dumnezeu, preamărind pe plăcutul 
Său, a plouat colirie (apă limpede) care tămăduiește durerea de ochi, în semnul 
meșteșugului celui doctoricesc. Pentru aceasta era știut de credincioși mormântul 
lui, căci se vindecau de diferite boli, cu rugăciunile Sfântului Apostol. Apoi, aflând 
Constantie, fiul împăratului Constantin cel Mare, de moaștele lui tămăduitoare, 
a trimis pe Artemie, cârmuitorul Egiptului, care mai pe urmă a fost chinuit pentru 
Hristos de Iulian Paravatul, și a adus cu mare cinste în cetatea împărătească 
moaștele Sfântului Apostol și Evanghelist Luca. 

Când s-au adus cu cântări și cu laude în cetate sfintele moaște, un famen al 
palatului împărătesc, anume Anatolie, zăcând de multă vreme în patul durerii 
și cheltuind avere multă la doctori, căutând tămăduirea pe care n-o putuse afla 
de nicăieri, auzind că se aduc în cetate moaștele Sfântului Apostol Luca, s-a 
rugat cu toată osârdia către Sfântul. Și, pe cât îi era cu putinţă lui Anatolie, s-a 
sculat de pe pat, poruncind să fie dus la tămăduitoarea raclă a Apostolului. 
Când a ajuns și s-a atins de ea cu credinţă, închinându-se moaștelor Sfântului, 
s-a vindecat îndată de boală și, câștigând deplină sănătate și tărie, a purtat pe 
umerii săi, împreună cu ceilalți oameni, racla cu moaștele Sfântului Apostol 
Luca în Biserica Sfinţilor Apostoli. Acolo, sub Sfințita Masă, unde erau Sfinţii 
Andrei și Timotei, au pus sfințitele moaște ale Sfântului Luca. 

Se spune despre dânsul că el a zugrăvit minunat chipul Preasfintei 
Născătoare de Dumnezeu, purtând în brațe pe Pruncul cel mai înainte de veci, 
pe Domnul nostru lisus Hristos. Apoi a zugrăvit și alte două icoane ale 
Preasfintei Născătoare de Dumnezeu și le-a adus la Maica Domnului, spre a 
vedea dacă îi vor plăcea; iar ea, văzând acele chipuri ale sale, a grăit astfel: 
„Darul Celui Care S-a născut din mine și al meu să fie cu icoanele acestea”. 
Sfântul Apostol Luca a mai zugrăvit pe lemn și chipurile Sfinţilor și Marilor 
Apostoli Petru și Pavel și de la dânsul s-a început în toată lumea acel bun și 
preacinstit lucru, adică zugrăvirea sfintelor icoane, întru slava lui Dumnezeu, 
a Maicii Lui și a tuturor Sfinţilor, pentru împodobirea Bisericii și spre mântuirea 
credincioșilor, celor ce cu dreaptă credinţă cinstesc sfintele icoane. Amin. 

ÎNAINTECUVÂNTARE 


Dumnezeiescul Luca a fost după patrie antiohian, iar cu meșteșugul 
doctor și întru înțelepciunea cea elinească era mare precum și întru cea 
evreiască procopsit era. lar când Domnul nostru învăța, s-a dus și Luca în 
Ierusalim. Pentru aceasta zic unii că și el a fost unul din cei șaptezeci de 
Apostoli și, înviind Hristos din morți, împreună cu Cleopa L-au întâmpinat 
(Luca 24, 15). Și după ce Domnul S-a înălțat, și mai apoi a crezut și Pavel, 
s-a făcut Luca împreună-călător și următor al minunatului Pavel, și așa a 
scris Evanghelia în toată amănunțimea, precum și începutul ei o arată (Luca 
1,3). Însă după cincisprezece ani de la Înălțarea Domnului Hristos a scris 
Evanghelia sa. Și o scrie pentru dregătorul Teofil, poate fiind acesta căpe- 
tenie, pentru că numirea aceasta: „preaputernice” la căpetenii și la ighe- 
moni se punea, precum și Pavel zice către ighemonul Festus: „preaputer- 
nice Festus” (Faptele Apostolilor 26, 25). 

Încă și tot omul cel iubitor de Dumnezeu și care a luat putere împotriva 
patimilor este „preaputernic Teofil”, care și vrednic este cu adevărat de 
a asculta Evanghelia. 


1 [1805] Pentru că „Teofil” în limba românească se tâlcuiește „iubitor de Dumnezeu”. 

CAPITOLUL 1 
Gavriil binevestește lui Zaharia și Mariei. Cântarea Mariei. 
Naşterea lui loan Botezătorul. Cântarea lui Zaharia! 


1, 1-4: Deoarece mulți s-au încercat să alcătuiască o istorisire despre 
faptele deplin adeverite între noi, (2) așa cum ni le-au lăsat cei ce le-au 
văzut de la început și au fost slujitori ai Cuvântului, (3) am găsit și eu 
cu cale, preaputernice Teofile, după ce am urmărit toate cu de-amănuntul 
de la început, să ți le scriu pe rând, (4) ca să te încredințezi despre - 
temeinicia învățăturii pe care ai primit-o?. 

(1, 2) loan 15,27 / Evrei 2, 3/1 Petru 5, 1/2 Petru 1, 16/1 loan 1, 1 (1, 3) Faptele Apostolilor 1, 1 

Care au fost acești mulți ce s-au apucat să scrie? Apostolii cei mincinoși! | 
Căci mulți au scris un oarecare chip de evanghelii mincinoase, precum 
aceea care se numește Evanghelia egiptenilor și cea pe care scrie numirea 
Evanghelia celor doisprezece. Aceștia însă numai s-au apucat, dar nu au sfârșit, 
căci fără de dumnezeiescul dar s-au apucat și pentru această pricină nici 
nu au săvârșit lucrul început. Așadar, bine a zis Sfântul Luca despre aceștia: 
„mulţi s-au apucat”. 

Dar cei puţini, precum Matei și Marcu, nu numai că au început, ci au 
și săvârșit, pentru că ei Îl aveau pe Duhul cel săvârșitor. Și au zis ei „lucruri 
adeverite”, pentru că nu lucruri de rând și după sterp așezământ sunt 
cele ale lui Hristos, ci întru adevăr și întru credinţă adeverită și cu toată 
întemeierea. 

Dar cum sunt acestea „adeverite”? Spune, o, Luca! 

„Precum ne-au lăsat nouă cei ce dintru început au fost singuri 
văzători și slujitori Cuvântului”. Dintru aceasta arătat este cum că Luca 


! În ediţia de la 1805, titlul capitolului este: „Pentru părinții lui loan Botezătorul și 
pentru nașterea lui. Pentru închinăciunea Îngerului către Maria. Pentru închinăciunea Mariei 
către Elisabeta, Pentru dezlegarea limbii lui Zaharia și pentru proorocia lui”. 

2 În ediția 1805 versetele 1-4 figurează ca Înaintecuvântare a Evangheliei, iar primul 
verset al capitolului 1 este versetul 5 din ediţia 1988 a Sfintei Scripturi. Iată forma 
Înaintecuvântării din ediţia 1805: „Deoarece mulți s-au apucat a alcătui povestire pentru 
lucrurile cele ce au fost adeverite întru noi, precum au dat nouă cei ce dintru început 
au fost singuri văzători și slujitori ai Cuvântului, părutu-mi-s-au și mie, urmând toate 
dintâi cu amăruntul, pre rând a scrie ție puternice Teofile, ca să cunoști întărirea 
cuvintelor de care te-ai învăţat”. 

nu a fost dintru început ucenic, ci mai apoi s-a făcut; că alții au fost cei ce 
dintru început au fost ucenici, precum Petru și fiii lui Zevedeu, care l-au 
și învăţat pe Luca toate câte el nu a văzut, nici nu a auzit el însuși. 

Dar ce este aceasta ce zice: „Ca să cunoști întărirea cuvintelor de care 
te-am învăţat”? În două chipuri poate fi înțeleasă aceasta. Mai întâi: „Că 
mai înainte, fără a scrie, te-am învăţat pe tine, o, Teofile, iar acum în scris 
dându-ţi Evanghelia, îți întăresc mintea ta, ca să nu uite cele ce în chip 
nescris ți s-au dat”. lar în al doilea rând, putem înțelege aceasta: noi, 
oamenii, atunci când cineva ne spune nouă fără a scrie cele rostite, adeseori 
obișnuim să avem bănuială asupra aceluia că poate a minţit. lar când și 
scrie cele ce spune, atunci credem, că de nu ar fi fost încredinţat acela cum 
că adevărat grăiește, nu le-ar fi scris. Deci, pentru această pricină zice 
Evanghelistul: „i-am scris Evanghelia, ca pe cele ce nescris le-ai învăţat, 
cu mai multă întărire să le ţii, crezând mai vârtos acum că, atât de mult 
sunt eu încredințat de cele nescrise, încât și în scris le așez pe acestea”. 

Vezi că zice încă și aceasta: „să cunoști”, că nu a zis „să știi”, ci „să 
cunoști”, adică în al doilea rând mai multă cunoștință să aibă, precum și 
încredințare și întărire că Evanghelistul nu a minţit în Evanghelia sa. 


1, 5: Era în zilele lui Irod, regele Iudeii, un preot cu numele Zaharia 
din ceata preoțească? a lui Abia, iar femeia lui era din fiicele lui Aaron 


şi se numea Elisabeta. 
i (1, 5) 1 Paralipomena 24, 5; 10, 19 / Neemia 12, 4, 17 


Pomenește de împărăţia lui Irod, mai întâi ca să povestească după 
chipul Proorocilor — că aceia așa încep: „Cuvântul Domnului care a fost 
către Osea, feciorul lui Beeri, în vremea domniei lui Ozia, lotam, Ahaz 
și lezechia, regii din luda, și în zilele lui leroboam, fiul lui loaș, regele 
din Israil” s-au făcut acestea (Osea 1, 1). Însă și pentru că despre Hristos 
va să istorisească, pentru aceasta pomenește de Irod, ca să arate cum că 
Hristos cu adevărata venit în zilele lui Irod. Că Irod acesta a fost cârmuitor 
după ce au lipsit stăpânitorii de la iudei, după proorocia lui Iacov (Facere 
49, 10), de unde se vădește cum că a venit Hristos în trup. 

Încă și altceva săvârșește Evanghelistul prin a spune vremurile — arată 
adevărată Evanghelia; că prin pomenirea vremurilor dă voie celor ce vor 
voi să cerceteze ca și din curgerea vremurilor să se învețe adevărul 
Evangheliei. 

Și cu cuviință începe de la Zaharia și de la nașterea lui loan, căci fiindcă 
va să spuie pentru nașterea lui Hristos, iară Înaintemergătorul lui Hristos 


3 În versetul de la 1805, în loc de „din ceata preoțească”, se găsește „din rândul zilelor“ 

a fost loan, cu cuviință mai înainte de nașterea lui Hristos povestește de a 
lui loan, nici aceasta fără de minune fiind. Că de vreme ce avea să nască 
Fecioara, mai înainte a iconomisit darul dumnezeiesc ca să nască bătrână 
[Elisabeta], nu după legile firii, măcar deși cu bărbat. 

Dar ce este aceea ce zice: „din rândul zilelor lui Abia”? Oarecare așa 
înțeleg, cum că doi preoți au fost cei care săvârșeau slujba pe rând, unul 
după altul, adică acesta care se numește așa, Abia, și Zaharia. Deci, după ce 
Abia a săvârșit cele preoțești în slujbă, după rândul zilelor aceluia, slujea 
Zaharia. Însă se vede că nu este așa, că Solomon, după ce s-a isprăvit templul, 
a așezat și rânduri de zile, adică săptămâni, și întru o săptămână a așezat pe 
fiii lui Core, iar întru alta pe Asaf, iar în alta pe Abia, și în alta pe altul (2 
Paralipomena cap. 1-8). Deci, ceea ce zice că era Zaharia „din rândul zilelor - 
lui Abia”, așa se cuvine a se înțelege, cum că era din săptămâna lui Abia, nu 
cum că după săptămâna lui Abia lua el slujirea, că atunci ar fi zis: „după 
rândul zilelor lui Abia”, iară acum zicând „din rândul zilelor lui Abia”, a 
arătat cum că era din rânduiala și săptămâna lui Abia. 

lar vrând să arate că după Lege, din amândouă părțile născătorilor 
săi, loan era de neam preoţesc, zice: „iar femeia lui era din fiicele lui 
Aaron”, că nu era cu putință bărbatului să ia femeie de altă seminție, ci 
dintru aceeași cu a sa (Numeri 36, 6-9). Însă „Elisabeta“ se tâlcuiește „a lui 
Dumnezeu odihnă”, iar „Zaharia“, „pomenire a Domnului”. 


1, 6*: Și erau amândoi drepţi înaintea lui Dumnezeu. 
(1, 6) Facere 7, 1; 17,1/3 Regi 9, 4/4 Regi 20, 3 / 2 Paralipomena 15, 17 / lov 1, 1, 8/ Psalm 118, 5 
De multe ori unii sunt drepți, dar nu înaintea lui Dumnezeu, ci după 
arătare și înaintea oamenilor. lar aceia înaintea lui Dumnezeu erau așa. 


1, 6: Umblând fără prihană în toate poruncile și rânduielile: Domnului. 

(1, 6%) Facere 17, 1/3 Regi 9, 4/ lov 1, 1, 8/ Psalm 118, 5 

„Porunci sunt precum să nu preacurvești, să nu furi, iară „îndreptări”, 

precum: „Cela ce va grăi de rău pe tatăl său sau pe mama sa, cu moarte să 

moară” ( ieaifie 20, 9), pentru că este cu dreptate aceasta. Să știi însă că poate 

și „porunca” să se numească „îndreptare“, ca una ce-l face pe om drept, iar 

mai vârtos și a lui Dumnezeu fiind îndreptare, că în ziua aceea, ca o 

îndreptare având Dumnezeu poruncile, ne va osândi pe noi, căci zice: „De 

n-aș fi venit și nu le-aș fi vorbit, păcat n-ar avea” (loan 15, 22), și iarăși: 
„Cuvântul pe care l-am grăit lor, acela îi va judeca pe ei” (loan 12, 48). 

Dar pentru care pricină, după ce a zis „umblând întru toate poruncile”, 

a adaos aceea: „fără de prihană”? Ascultă: de multe ori unii umblă în Legea 


4 În ediţia de la 1805, în loc de „rânduielile”, se găsește „îndreptările”. 


ai 

lui Dumnezeu, dar toate le fac ca să fie văzuți de oameni. Unii ca aceștia nu 
sunt fără de prihană. Dar Zaharia și lucra poruncile, și le săvârșea fără 
prihană, fiindcă nu ca să placă oamenilor le plinea pe acestea. 


1, 7: Dar nu aveau nici un copil, deoarece Elisabeta era stearpă și 
amândoi erau înaintați în zilele lor. (1, 7) Facere 16, 1;25, 21 / 1 Regi 1,2 


Femeile drepţilor, chiar și cele drepte de multe ori au fost sterpe, ca să 
cunoști tu că Legea nu cere mulțime de copii trupești, ci duhovnicești. 

Și erau amândoi bătrâni și cu trupul și cu duhul, pentru că și cu sufletul 
îmbătrâniseră, adică sporiseră, „suișuri în inimă punându-și” (Psalm 83, 6), și 
„Zi” avându-și viaţa iar nu „noapte”, ca întru lumină umblând cu bun chip. 


1, 8-10: Și pe când Zaharia slujea înaintea lui Dumnezeu, în rândul 
săptămânii sale, (9) a ieșit la sorți după obiceiul preoţiei, să tămâieze 
intrând în templul Domnului. (10) lar toată mulțimea poporului, în 
timpul tămâierii era afară și se ruga. 

(1, 8) 1 Paralipomena 24, 19 / 2 Paralipomena 8, 14; 31, 2 (1, 9) leșire 30, 7 / Levitic 16, 17 / 
1 Regi 2, 28 / 1 Paralipomena 24, 19 / 2 Paralipomena 29, 1 / Evrei 9, 6 (1, 10) Levitic 16, 17 


„Înaintea lui Dumnezeu” numai cei curați slujesc, iară de la cei necurați 
Își întoarce Dumnezeu fața Sa. Și când i s-a întâmplat a tămâia? Cu adevărat 
în vremea rugăciunii, când numai arhiereul intra în Sfintele Sfintelor. Ca să 
fie cunoscut că precum arhiereul acesta intrând în Sfânta Sfintelor a dobândit 
rod, așa și Domnul lisus, Arhiereul cel mare cu adevărat, intrând în Sfânta 
Sfintelor, adică în Ceruri [intrând] cu trupul, a dobândit ca rod al Venirii 
Sale în trup, a noastră punere întru fii și [a noastră] mântuire (Evrei 4, 14). 

1,11:Și i s-a arătat Îngerul Domnului, stând de-a dreapta altarului tămâierii. 

(1, 11) leșire 30,1 

Nu tuturor se arată Îngerul, ci numai celor curați cu inima, precum a 
fost Zaharia. 

lar „altar al tămâierii” a zis fiindcă era și un alt altar, al jertfelor. 


1, 12-14: Și văzându-l, Zaharia s-a turburat” și frică a căzut peste el. (13) 
lar Îngerul a zis către el: Nu te teme, Zaharia, pentru că rugăciunea ta a fost 
ascultată și Elisabeta, femeia ta, îţi va naște un fiu și-l vei numi loan. (14) Și 
bucurie și veselie vei avea și, de nașterea lui, mulți se vor bucura. 


(1, 12) Judecători 6, 22; 13, 6, 20 / Daniil 10, 7 / Luca 2, 9 / Faptele Apostolilor 10, 3 
(1,13) Judecători 6, 23 / Luca 1, 60, 63 / Faptele Apostolilor 10, 31 (1, 14) Luca 1, 58/ loan 5, 35 


Se spăimântează Zaharia pentru că vederea cea neobișnuită și pe Sfinţi 
îi înspăimântează. Dar Ingerul potolește spăimântarea sa. Că pretutindeni 


* În ediția de la 1805, în loc de „s-a turburat”, se găsește „s-a spăimântat”. 

[în toată vremea] acest semn să-l ai al vedeniilor celor de la Dumnezeu și al 
celor drăcești. De va începe mintea de la înspăimântare și pe urmă se va 
așeza, degrab răspândindu-se frica, cu adevărat dumnezeiască este vedenia, 
iar dacă mai mult va crește frica și înspăimântarea, drăcească este vedenia. 

Și pentru care pricină zice Îngerul că s-a auzit rugăciunea lui Zaharia 
și femeia sa Elisabeta îi va naște fiu, de vreme ce Zaharia nu se ruga pentru 
fiu, ci pentru păcatele norodului? Zic unii cum că tocmai din pricină că 
pentru păcatele norodului se ruga, pentru aceasta și avea să nască fiu care 
să strige: „lată Mielul lui Dumnezeu, Cel Ce ridică păcatul lumii” (loan 
1, 29). Așadar, cu cuviință zice către Zaharia Îngerul: „i-a fost auzită 
rugăciunea pentru iertarea păcatelor norodului și vei naște fiu, prin carele - 
se va mijloci iertarea păcatelor lor”. lar alţii așa înțeleg cuvintele Îngerului: 
„S-a auzit rugăciunea ta, o, Zaharia, și a iertat Dumnezeu păcatele noro- 
dului!”. Apoi, ca și cum ar fi zis Zaharia: „De unde este aceasta arătat?”, 
Îngerul îi grăiește: „Acest semn îți dau ţie, că îţi va naște ție Elisabeta fiu, 
întrucât dintru a naște Elisabeta vei fi încredinţat că s-au iertat și păcatele 
norodului”. 


1, 15-17: Căci va fi mare înaintea Domnului; nu va bea vin nici altă 
băutură ameţitoare și încă din pântecele mamei sale se va umple de 
Duhul Sfânt. (16) Și pe mulți din fiii lui Israil îi va întoarce la Domnul 
Dumnezeul lor. (17) Și va merge înaintea Lui cu duhul și cu puterea lui 
Ilie, ca să întoarcă inimile părinţilor spre copii și pe cei neascultători la 
înțelepciunea drepţilor, ca să-l gătească Domnului un popor pregătit. 

(1, 15) Numeri 6, 3 / Judecători 13, 14 / leremia 1, 5 / Matei 11, 19 / Luca 7, 33 / Galateni 1, 15 
(1, 17) Isaia 40, 3 / Maleahi 3, 1, 24 / Matei 11, 14 / Marcu 1, 3; 9, 12 / Luca 1, 76 / loan 1, 23 


„Mare” se făgăduiește Îngerul că va fi loan, însă „înaintea Domnului”, 
că mulţi se zic a fi mari înaintea oamenilor, iar nu înaintea lui Dumnezeu, 
precum [sunt] fățarnicii. lar „mare” va fi loan cu sufletul, precum „mic” 
cu sufletul este tot cel care se smintește, că nimeni „mare” fiind, nu se 
smintește, ci cei mici și puţini la suflet, pentru că zice Domnul: „Cine va 
sminti pe unul dintr-aceștia mici” (Matei 18, 6; Marcu 9, 42). 

Și precum cei ce l-au născut pe loan, drepți erau înaintea lui Dumnezeu, 
așa și fiul lor era „mare înaintea Domnului”. 

lar „sicheră” este numită toată băutura ce poate să pricinuiască beţie 
și nu este din rodul vițeit. 


* În ediția de la 1805, în loc de „altă băutură ameţitoare”, se găsește „sicheră”. 
7 În ediţia de la 1805, în loc de „popor pregătit”, se găsește „norod mai înainte gătit”. 


5 Prin „rodul viței” se înțelege „rodul viței de vie”, adică strugurii. 
” 


ÎI fa 

Și loan, încă în pântecele maicii sale fiind, s-a umplut de Duhul Sfânt 
când a venit Maica Domnului către Elisabeta și a săltat pruncul, veselindu-se 
de venirea Domnului. 

Și „a întors inimile părinţilor către copii”, adică ale evreilor către 
Apostoli, pentru că „părinţi“ au fost iudeii, iar „fii” ai acestora Apostolii. 
Deci a întors inimile iudeilor înspre Apostoli, învățând [cele] pentru Hristos 
și mărturisind; iar cel care fără de îndoială mărturisește pentru Hristos, îi 
face vrednici de credinţă [îi gătește pentru credință] și pe ucenicii săi. Și 
nu pe toți i-a întors loan, ci „pe mulți”; iar Domnul pe toţi i-a luminat. 

Și precum a lucrat darul [dumnezeiesc] cu duhul lui Ilie, așa și întru 
loan, pentru că și Ilie este înaintemergător al Venirii celei de a Doua, iar 
Ioan al celei Dintâi. Încă și „cu puterea lui Ilie”, că aceleași pot venirile 
amândurora și a lui Ilie și a lui loan, căci la Hristos aduc. Dar și în alt chip 
a venit loan „cu duhul și cu puterea lui Ilie”, pentru că și el era pustnic și 
înfrânat la viață și mustrător asemeni lui Ilie. 

A întors încă și pe iudeii cei nesupuși întru „înțelepciunea drepţilor”, 
adică prin învățătura Apostolilor, că înțelepciunea Apostolilor era darul 
Duhului cel dintru dânșii, de care erau povățuiți. 

Și a gătit Domnului „norod mai înainte gătit”, adică gătit spre a primi 
propovăduirea, precum am zice: când venea vreun Prooroc propovăduind, 
nu toți credeau, ci cei mai înainte gătiți, adică pregătiţi spre aceasta. Pentru 
că de ar veni cineva noaptea în casă, nu toți îl primesc pe el, ci cei care 
sunt veghetori și îl așteaptă pe cel care vine, și sunt gătiți spre a-l primi. 
Așa și loan a gătit Domnului norod, dar nu pe cel nesupus, ci pe cel „mai 
înainte gătit”, adică pregătit spre primirea lui Hristos. 


1, 18-20: Și a zis Zaharia către Înger: După ce voi cunoaște aceasta? 
Căci eu sunt bătrân și femeia mea înaintată în zilele ei. (19) Și Îngerul, 
răspunzând, i-a zis: Eu sunt Gavriil, cel ce stă înaintea lui Dumnezeu. 
Și am fost trimis să grăiesc către tine și să-ți binevestesc acestea. (20) Și 
iată vei fi mut” și nu vei putea să vorbești până în ziua când vor fi acestea, 
pentru că n-ai crezut în cuvintele mele, care se vor împlini la timpul lor. 

(1, 18) Facere 17, 17 (1, 19) Daniil 8, 16; 9, 21 (1, 20) lezechiil 3, 26 / Luca 1, 64 

Măcar deși era drept Zaharia și sfânt, însă la minunea facerii de copii 
căutând, nu credea cu lesnire, pentru aceea și Îngerul își spune dregătoria 
sa: „Eu sunt Gavriil, cel ce stau înaintea lui Dumnezeu. Deci de vreme 
ce nu crezi, să fii surd și neputând a grăi”. Și cu cuviință le-a pătimit 
Zaharia pe acestea două, adică nici a auzi, nici a grăi, căci ca unul care 


” În ediția de la 1805, în loc de „mut”, se găsește „tăcând”. 

nu a ascultat, se osândește cu asurzirea, iar ca unul care a grăit împotrivă, 
cu tăcerea. 

Însă acestea toate însemnau mai înainte și pe cele ce s-au întâmplat 
iudeilor. Că precum acesta bătrân fiind și neroditor și necredincios 
cuvântului, a născut fiu mai mare decât Proorocii, așa și sinagoga și preoția 
iudeilor, deși se învechise și neroditoare și necredincioasă și neascultătoare 
se făcuse, însă a născut cu trup pe Cuvântul lui Dumnezeu, pe Stăpânul 
Proorocilor, Carele născându-Se, cei care mai înainte erau neascultători, 
s-au strămutat întru credinţă și buna glăsuire. 


1, 21-23: Și poporul aștepta pe Zaharia și se mira că întârzie în templu. 
(22) Și ieșind, nu putea să vorbească. Și ei au înțeles că a văzut vedenie 
în templu; și el le făcea semne și a rămas mut. (23) Și când s-au împlinit 
zilele slujirii lui la templu, s-a dus la casa sa. 

Vezi cum iudeii „așteptau” și îngăduiau până ce va ieși Arhiereul? 
Iară noi creștinii, dacă nu îndată ce intrăm în biserică vom și ieși, socotim 
că vom pătimi ceva rău. 

Și Zaharia „făcea semne” cu mâna norodului, căci poate îl întrebau pricina 
tăcerii, iar de vreme ce nu putea să grăiască, prin semn le arăta lor aceasta. 

Vezi încă și aceasta: că până când nu s-au săvârșit zilele slujbei lui nu s-a 
dus la casa sa, ci stăruia lângă templu, că era departe cu adevărat de Ierusalim 
plaiul muntelui, ținutul său. Și cu toate că în lerusalim avea preotul casa sa, 
nu-i era slobod lui să iasă afară din curtea templului în vremea săptămânii 
sale. lar noi, vai! Cum defăimăm slujbele cele dumnezeiești! 

Iar aceasta că „nu putea să grăiască” Zaharia, ci „făcea semn” cu mâna 
norodului, însemnează petrecerea cea necuvântătoare a iudeilor. Că după 
ce au omorât Cuvântul, nu pot să dea cuvânt pentru cele ce fac sau grăiesc, 
ci chiar și ceva proorocesc de îi vei întreba pe ei, li se astupă gura și nu pot 
să-ți dea cuvânt și răspuns. 


1, 24-25: lar după aceste zile, Elisabeta, femeia lui, a zămislit și cinci 
luni s-a tăinuit pe sine zicând: (25) Că așa mi-a făcut mie Domnul în 
zilele în care a socotit să ridice dintre oameni ocara mea. 

(1, 24) Sirah 42, 24 (1, 25) 1 Regi 1, 11 / Isaia 42, 1; 54, 14 

Înfrânată fiind Elisabeta, se rușina și pentru aceasta „se tăinuia pe 
sine”, pentru că zămislise la bătrâneţe. Și cinci luni se tăinuise pe sine, 
până când și Maria a zămislit. lar după ce și aceea [Fecioara Maria] a 
zămislit și a săltat pruncul în pântecele ei [al Elisabetei], nu se mai tăinuia 
pe sine, ci se și arăta ca o maică a unui prunc ca acesta, care și mai înainte 
de a se naște, cu dregătorie proorocească era cinstit. 


TÂLCUIREA SFINTEI EVANGHELII DE LA LUCA Capitolul 1 29 


1, 26-30: lar în a șasea lună a fost trimis Îngerul Gavriil de la 
Dumnezeu, într-o cetate din Galileea, al cărei nume era Nazaret, (27) 
către o fecioară logodită cu un bărbat care se numea Iosif, din casa lui 
David; iar numele fecioarei era Maria!'. (28) Și intrând Îngerul la ea, a 
zis: Bucură-te, ceea ce ești plină de har'', Domnul este cu tine. Binecu- 
vântată!? ești tu între femei. (29) lar ea, văzându-l, s-a turburat de cuvântul 
lui și cugeta în sine: Ce fel de închinăciune poate să fie aceasta? (30) Și 


Îngerul i-a zis: Nu te teme, Marie, căci ai aflat har la Dumnezeu”. 
(1, 27) Matei 1, 18 / Luca 2, 4 (1, 28) Judecători 6, 12 / Luca 1, 42; 11, 27 
„A șasea lună” o numără pe cea de la zămislirea lui loan. 

Și zice că s-a logodit Fecioara „cu bărbat din casa lui David”, ca să arate 
că și ea se trăgea din neamul lui David, pentru că lege era ca amândouă 
părțile să fie dintru același neam și dintru aceeași familie (Numeri 36, 6-10). 

Iar fiindcă Evei i-a zis Domnul că în scârbe va naște fii (Facere 3, 16), 
dezleagă această scârbă bucuria care o aduce Fecioarei Îngerul, zicând: 
„Bucură-te, ceea ce ești cu dar dăruită”. Și fiindcă Eva s-a blestemat [de 
către Dumnezeu], acesteia i se zice „Blagoslovită”. 

Și cugeta pentru închinare în ce chip ar fi aceasta: oare necuvioasă va 
fi și curvească, precum de la un bărbat către fecioară? Sau dumnezeiască, 
fiindcă zice: „Domnul este cu tine”? Și întâi [Îngerul] potolește de frică 
inima ei, ca neturburată fiind, să primească răspunsul cel dumnezeiesc, 


10 În ediția de la 1805, în loc de „Maria”, se găsește „Mariam”. La următoarele versete 
nu am mai menţionat prin note această diferență. 

1 În ediţia de la 1805, în loc de „Bucură-te, ceea ce ești plină de har”, se găsește 
„Bucură-te, ceea ce ești cu dar dăruită”. 

2 În ediția de la 1805, în loc de „binecuvântată”, se găsește „blagoslovită”, cu 
următoarea însemnare: [1805] „Adică lăudată, fericită”. 

15 Țâlcuindu-ne cele despre nunta cea de taină a lui Dumnezeu, Sfântul Simeon Noul 
Teolog ne spune: „Dumnezeu și Tatăl Domnului nostru lisus Hristos a trimis pe unul din 
slujitorii Săi, pe Arhanghelul Gavriil, din înălțimea cea sfântă a Sa (Psalm 101, 20). Acesta 
coborând, înfățișează Fecioarei taina și-i spune: „Bucură-te, ceea ce ești plină de har, 
Domnul este cu tine”. Și împreună cu cuvântul, a intrat întreg Cuvântul ipostatic și de o 
hinţă al lui Dumnezeu și Tatăl în pântecele Fecioarei și prin venirea și împreună-lucrarea 
Sfântului Duh, Cel de o fiinţă, a luat trup înzestrat cu minte și cu suflet din sângele curat al 
ei și S-a făcut om. Aceasta e, deci, unirea de negrăit și nunta de taină a lui Dumnezeu; și așa 
s-a făcut schimbul lui Dumnezeu cu oamenii, unindu-Se în chip neamestecat cu fiinţa și cu 
rea noastră stricăcioasă și săracă Ce] mai presus de fire și de fiinţă. Deci, Fecioara a zămislit 
=i a născut din două firi, în chip minunat, adică din dumnezeire și omenitate, pe Fiul cel 
Unul, Dumnezeu desăvârșit și om desăvârșit, pe Domnul nostru lisus Hristos, Care n-a 
stricat nici fecioria ei și nu S-a despărţit nici de sânul părintesc“ (Filocalia românească în 
traducerea Părintelui Dumitru Stăniloae, vol. 6, ed. IBMBOR, București, 1977, p. 155). 

pentru că nu era cu putinţă ca, turburată fiind ea, să audă cu osârdie cele 
ce aveau să se întâmple. 

lar aceasta ce a zis: „cu dar dăruită”, ca și cum ar tâlcui-o zice: „ai 
aflat dar înaintea lui Dumnezeu, că aceasta este a fi «cu dar dăruită», adică 
a afla dar la Dumnezeu, a plăcea lui Dumnezeu”. Dar aceasta este de obște 
și la alte femei, pentru că și altele multe au aflat dar la Dumnezeu, însă 
ceea ce se aduce mai pe urmă nu [este de obște], căci zice Îngerul: 


1,31-33: Și iată vei lua în pântece și vei naște Fiu și vei chema numele 
lui lisus. (32) Acesta va fi mare și Fiul Celui Preaînalt Se va chema și 
Domnul Dumnezeu Îi va da Lui tronul lui David, părintele Său. (33) Și 
va împărăţi peste casa lui Iacov în veci și Împărăția Lui nu va avea sfârșit. 

(1, 31) Facere 16, 11 / Isaia 7, 14; 54, 5 / Matei 1, 21, 23,25 / Luca 2, 21 (1, 32) 2 Regi 7, 12 / 

2 Paralipomena 17, 14 / Psalm 131, 11 / Isaia 9, 6; 16, 5 / leremia 23, 5; 33, 17 / Miheia 4, 8/ 
Evrei 1, 8 (1, 33) 2 Regi 7, 16 /3 Regi 11, 38-39 / 1 Paralipomena 22, 10 / Psalm 44, 7; 88, 29, 36 / 
Isaia 9, 7 / leremia 23, 5 / Daniil 2, 44; 3, 33; 6, 27; 7, 14, 27 / Miheia 4, 7 / Evrei 1, 8; 12, 28 

„lată vei lua” acesta este lucrul cel minunat, de care nici o alta între 
femei nu s-a învrednicit. lar „în pântece”, a zis ca să arate pe Domnul că 
din însăși mitra Fecioarei S-a întrupat firește!. 

Și cu dreptate s-a numit „lisus” Cel Care a venit spre mântuirea | 
neamului nostru, căci numele acesta în limba elinească se zice ZOTLPLO, 
adică „mântuire a lui Dumnezeu”. „Lisus” dar Zomp, adică „Mântuitor” 
se tâlcuiește, pentru că și „lao” evreiește, „mântuire” se zice. 

Și zice Îngerul: „va fi mare și Fiul Celui Preaînalt Se va chema”. 

Mare cu adevărat a fost și loan, însă nu și Fiu al Celui de Sus. lar 
Mântuitorul „mare“ este și pentru că învăţa ca Unul Care avea putere 

(Matei 7, 28-29), și pentru săvârșirea preaslăvitelor minuni (Marcu 1, 27). | 
Și se numește „Fiu al Celui Preaînalt”, omul Care se vede, căci fiindcă 

unul a fost Ipostasul, cu adevărat Fiu al Celui de Sus a fost omul — Fiul | 
Fecioarei. Că și mai înainte de veci Cuvântul a fost Fiu al Celui de Sus, dar | 
nu era numit, nici era cunoscut. lar după ce S-a întrupat și S-a arătat cu 
trup, atunci S-a și numit Fiu al Celui Preaînalt, Cel Care se vedea și 
minunile săvârșea. 

Iar „tron al lui David”, să nu socotești a fi împărăție simțită, ci 
dumnezeiască, cu care a împărățit Domnul peste toate neamurile prin 
propovăduirea cea dumnezeiască. Căci „casă a lui Iacov” sunt și cei ce au 
crezut dintre evrei, încă și cei care din celelalte neamuri au crezut, că aceștia 


14 Mitra este pântecele cel născător, partea cea născătoare a pântecelui. „lar Domnul 
din însăși mitra Fecioarei S-a întrupat firește” arată că după zămislirea din Duhul Sfânt, 
Domnul Și-a alcătuit trupul după legea firii, din pântecele Preacuratei Fecioare. 

sunt cu adevărat „lacov” și „Israil”. Dar cum se zice că Domnul a șezut 
pe „tronul lui David”? Ascultă: David a fost „mai mic” între frații lui (1 Regi 
16, 11; 17, 14), iar Domnul a fost defăimat și prihănit ca un „mâncător și 
băutor de vin” (Matei 11, 19) și fecior de teslar (Matei 13, 55), și de fraţii 
Lui, feciorii lui Iosif, necinstit (loan 7, 5), pentru că nici fraţii Lui nu credeau 
întru Dânsul (Marcu 6, 1-6). Domnul făcând bine era gonit (loan 7, 1-4) și 
făcând minuni era prihănit și cu pietre împroșcat (loan 10, 32-33). Hristos 
prin blândeţe a biruit și a împărățit și pentru blândeţe Crucea primind, a 
împărăţit. Vezi cum se zice că a șezut pe „tronul lui David”? Că precum 
David a luat împărăția cea simțită, așa și Domnul pe cea gândită, a căreia 
nu va fi sfârșit. Că nu va fi sfârșit al Împărăției lui Hristos, adică al 
cunoștinței de Dumnezeu și al creștinătății, că și prigoniţi fiind, strălucim 
cu darul lui Hristos. 


1, 34-35: Și a zis Maria către Înger: Cum va fi aceasta, de vreme ce eu 
nu știu de bărbat? (35) Și răspunzând, Îngerul i-a zis: Duhul Sfânt Se va 
pogori peste tine și puterea Celui Preaînalt' te va umbri; pentru aceea 
și Sfântul care Se va naște din tine, Fiul lui Dumnezeu se va chema. 

(1, 35) Judecători 11, 29 / Daniil 9, 24 / Matei 1, 20 / loan 1, 14 

Nu ca și cum nu ar fi crezut Fecioara, a zis „cum va fi aceasta”, ci ca o 
înțeleaptă și pricepută, căutând să învețe chipul lucrului, că niciodată nu 
s-a făcut vreun lucru ca acesta mai înainte, nici după aceea niciodată nu se 
va mai face. Din această pricină o și iartă pe ea Îngerul și nu o osândește 
ca pe Zaharia, ci mai vârtos îi tâlcuiește chipul săvârșirii. Pentru că Zaharia 
cu cuviință se osândește, căci a avut multe pilde, că multe sterpe au 
născutiS, iar Fecioara nici o pildă nu a avut. 

Deci zice Îngerul: „Duhul Sfânt Se va pogori peste tine, roditor făcând 
pântecele tău și zidind trup Cuvântului Celui de o ființă”. lar „puterea 
Celui Preaînalt“ — este Fiul lui Dumnezeu, pentru că Hristos este „Puterea 
lui Dumnezeu” (1 Corinteni 1, 24) — „te va umbri”, adică „te va acoperi, 
dinspre toate părțile te va înconjura”. Căci precum găina își umbrește puii 
săi, pe toţi cu aripile sale cuprinzândur-i, așa și „Puterea lui Dumnezeu“ 
pe Fecioara toată o au cuprins, și aceasta este „a umbri”. 

Iară altul oarecare poate va zice că precum zograful [zugravul] de icoane 
întâi însemnează izvodul și apoi dă vopseaua de săvârșit [desăvârșit, 


15 În ediţia de la 1805, în loc de „Celui Preaînalt”, se găsește „Cel de Sus”. 
1€ Între acestea le pomenim aici pe Sarra (Facere 11, 30; 16, 1; 17, 21), Rebeca (Facere 
25, 21), Lia (Facere 29, 31) și pe maica lui Samson (Judecători 13, 2-3). 

deplin”), așa și Domnul [a săvârșit], Lui Însuși zidindu-Și trup. Și chipul omu- 
lui făcându-l întâi, l-a însemnat în pântecele Fecioarei, din sângiuirile celei 
Pururea Fecioare trup închegând, iar apoi câte puţin închipuindu-l pe el. 

Insă este cu îndoială ceea ce zic unii că, îndată ce Domnul a umbrit 
pântecele Fecioarei, îndată de săvârșit |desăvârșit, deplin] a fost Pruncul!*. 
lar alții nu primesc aceasta, că ascultă ce zice: „pentru aceea și Sfântul 
care Se va naște din tine”, adică „puţin câte puţin în pântecele tău crește 
și nu îndată de săvârșit [desăvârșit, deplin] este”. 

Și se astupă de aici gura lui Nestorie, că acela a zis că nu Fiul lui Dumnezeu 
S-a întrupat, sălășluindu-Se în pântecele Fecioarei, ci un om de rând'*, din 
Maria născându-se, pe urmă L-a avut pe Dumnezeu Care îi urma lui [Îl 
„însoţea” pe omul lisus]. Audă dar că Acela Care Se naște în pântece, Acela 
era Fiul lui Dumnezeu. Și nu unul era purtat în pântece, iar altul a fost Fiul lui 
Dumnezeu, ci Unul și Același era Fiul Fecioarei și Fiul lui Dumnezeu. 

Și vezi cum a arătat Sfânta Treime: pe Duhul Sfânt [numindu-l], pe 
Fiul — „Putere” [zicându-L], iar pe Tatăl, „Cel Preaînalt” numindu-L. 


1, 36-38: Și iată Elisabeta, rudenia ta, a zămislit și ea fiu la bătrânețea 
ei și aceasta este a șasea lună pentru ea, cea numită stearpă. (37) Că la 
Dumnezeu nimic nu este cu neputinţă”. (38) Și a zis Maria: lată roaba 


Domnului. Fie mie după cuvântul tău! Și Îngerul a plecat de la ea. 


(1, 36) Isaia 54, 6 (1, 37) Facere 18, 14 / lov 42, 2 / leremia 32, 17, 27 / Zaharia 8, 6 / 
Matei 19, 26 / Marcu 10, 27 / Luca 18, 27 / Romani 4, 21 (1, 38) 2 Regi 7, 28 


Poate cineva ar fi intrat în nedumerire cum Elisabeta a fost rudenie a 
Fecioarei, de vreme ce Fecioara a fost din sămânţa lui Iuda, iar Elisabeta 


17 Pentru deslușirea înțelesului acestui cuvânt, vezi și Luca 22, 16, verset în care în 
ediția de la 1805, în loc de „nu-l voi mai mânca, până când nu va fi desăvârșit în Împărăția 
lui Dumnezeu“, se găsește „nu voi mai mânca din acestea, până când se vor umplea 
întru Împărăția lui Dumnezeu”. | 

18 În limbaj contemporan aceasta s-ar numi dezvoltare intrauterină. Astăzi când cu 
ajutorul aparatelor moderne și a cercetărilor anatomice cunoaștem etapele dezvoltării 
embrionare, într-adevăr putem spune împreună cu Sfântul Teofilact că trupul și chipul 
trupesc lui Hristos „câte puţin se închipuie”, până la dezvoltarea deplină, care vestește 
momentul nașterii. Cu adevărat nu poate fi socotită dreaptă ipoteza prin care Pruncul 
Hristos ar fi fost dintr-o dată deplin, după alcătuirea trupească (adică având de la zămislire 
dezvoltarea de la nouă luni), căci atunci Domnul nu ar mai fi urmat cursul firesc al 
alcătuirii trupului oricărui om, iar Întruparea Sa nu ar mai fi fost desăvârșită. Ori noi 
bine știm că lucrurile lui Dumnezeu sunt desăvârșite toate, ca ale Unuia Care pe toate le 
știe, pe toate le ține în palmă și tuturor dă viaţă și ființă. 

19 Adică un simplu om, un om obișnuit. 

30 in ediția de la 1805, în loc de „că la Dumnezeu nimic nu este cu neputinţă”, se 
găsește „că la Dumnezeu nici un cuvânt nu este cu neputinţă”. 

din fetele lui Aaron. Că Legea poruncea dintru aceeași seminţie să se facă 
nunțile (Numeri 36, 6-10); și din această pricină și rudeniile se pot afla 
întru cei care sunt dintru aceeași seminţie. Deci este cu putință a zice cum 
că din vremea robiei [babilonice] s-au amestecat neamurile. Iară cea mai 
bună este aceasta: Aaron a luat femeie pe Elisabeta, fiind fiică a lui 
Aminadav, carele era din seminţia lui luda. Vezi că dintru început, și de la 
Aaron, rudenie Elisabetei îi era Născătoarea de Dumnezeu? Că de vreme 
ce femeia lui Aaron se trăgea din seminţia lui luda, din care era și Maica 
Domnului, iară Elisabeta din fetele lui Aaron, cu cuviință rudenie a 
Născătoarei de Dumnezeu era Elisabeta. Socotește încă și urmarea rudeniei: 
Elisabeta se numea femeia lui Aaron, Elisabeta și a lui Zaharia, ca și una 
care dintru aceea se trăgea [dintru Elisabeta lui Aaron]. 

Dar să vedem ce zice Fecioara: „lată roaba Domnului. Fie mie după 
cuvântul tău!” „Panachidă” sunt de zugrăvit, ceea ce voiește Zograful 
[Zugravul] să zugrăvească, ceea ce voiește, facă Domnul”, întrucât și ceea 
ce a zis mai înainte: „Cum va fi mie aceasta”, nu a fost a necredinţei, ci a 
poftirii de a învăţa chipul săvârșirii. Că de nu ar fi crezut, nu ar fi zis: 
„lată roaba Domnului. Fie mie după cuvântul tău!” 

Și învaţă tu, că „Gavriil” se tâlcuiește „om-Dumnezeu”, „Mariam” — 
„Doamnă”, iară „Nazaret” — „sfințire”. Deci cu cuviință când a voit Dumnezeu 
a Se face om, se trimite Gavriil, carele se tâlcuiește „om-Dumnezeu”. Dar și în 
loc sfânt se face închinăciunea, adică în „Nazaret”, căci unde este Dumnezeu, 
nimic nu este necurat. 


1, 39-42: Și în acele zile, sculându-se Maria, s-a dus în grabă în ţinutul 
muntos, într-o cetate a seminţiei lui luda. (40) Și a intrat în casa lui 
Zaharia și a salutat? pe Elisabeta. (41) lar când a auzit Elisabeta salutarea 
Mariei, pruncul a săltat în pântecele ei și Elisabeta s-a umplut de Duh 
Sfânt, (42) și cu glas mare a strigat și a zis: Binecuvântată ești tu între 


femei și binecuvântat este Rodul pântecelui tău. 
(1, 39) Iosua 20, 7; 21, 11 (1, 42) Judecători 5, 24 / Luca 1, 28 
Auzind Fecioara de la Înger că a zămislit Elisabeta, a mers către aceea, 


mai întâi bucurându-se pentru binele rudeniei sale, iar mai apoi și ca o 


2 „Panachida” era denumirea veche a tăbliţei, a lemnului pe care urma să se 
zugrăvească o icoană. În vechime pictorul-iconar era numit „zugrav” — cuvânt derivat, 
care în forma primară era „zograf”, intrat în limba română din grecescul „zoos grafein”, 
care înseamnă „scriitor de viață”. 


iu ediția de la 1805, în loc de „a salutat” și „salutarea”, se găsește „a heretisit-o” 
și „heretisirea”. 

înțeleaptă, voind de săvârșit [desăvârșit] a i se adeveri de i-a spus lucruri 
adevărate cel ce i s-a arătat ei, ca dintru aceasta și pentru sine să nu se 
îndoiască. Că întemeiată fiind, se temea ca nu cumva să se amăgească. Și 
aceasta o săvârșea nu ca și cum nu ar fi crezut, ci mai cu dinadinsul, vrând 
să învețe lucrul ce-i fusese vestit. 

Deci la munte locuia Zaharia și, pentru aceasta, a mers acolo. lar loan, 
oarecare dar mai osebit decât ceilalți oameni luând, „saltă” în pântecele 
maicii. Pentru aceasta și mai mare este decât Proorocii, căci aceia adică, 
după ce s-au născut au proorocit, iar acesta, în pântecele maicii fiind, s-a 
învrednicit de un dar ca acesta. Vezi, dar, că Fecioara s-a închinat Elisabetei, 
adică a heretisit-o. Deci glasul Fecioarei a fost glas al lui Dumnezeu Care 
Se întrupase întru dânsa și, pentru aceasta și pe Înaintemergătorul în 
pântece l-a umplut de dar și l-a făcut a prooroci. Căci câte a zis Elisabeta 
cu proorocie către Maria, nu au fost graiuri ale Elisabetei, ci ale pruncului 
său. lar a Elisabetei numai gura slujea, precum și gura Mariei a slujit Fiului 
lui Dumnezeu, Care era în pântecele ei. Căci atunci când a săltat pruncul 
în pântece, atuncea s-a umplut Elisabeta de Duh Sfânt. lar de nu ar fi 
săltat pruncul ea nu ar fi proorocit. Deci, precum zic că Proorocii mai întâi 
se uimeau și de Dumnezeu se insuflau și [doar] apoi prooroceau, așa poate 
și loan, mai întâi a săltat ca și cum uimindu-se și de Dumnezeu insuflân- 
du-se, apoi prin gura maicii sale a proorocit. Și ce a proorocit? „Binecu- 
vântată ești tu între femei”; apoi fiindcă multe femei sfinte au născut 
copii necuraţi, precum Rebeca pe Isav (Facere 25, 25), zice „și binecuvântat 
este Rodul pântecelui tău”. 

Încă și în alt chip poate a se înțelege [cuvântul] „Binecuvântată ești tu 
între femei”. Ca și cum ar fi întrebat cineva: „Pentru ce?”, adaugă pricina: 
„Pentru că «binecuvântat este Rodul pântecelui tău», adică pentru că 
Dumnezeu este „Rodul pântecelui tău”, că numai Dumnezeu este 
binecuvântat, precum și David zice: „Binecuvântat este Cel Ce vine” (Psalm 
117, 26). Că obișnuiește Scriptura, pe această părticică de cuvânt „și”, ce se 
numește „sindesmos” — adică „legătură” —, a o lua în loc de „pentru că”; 
precum aceea: „Dă-ne nouă ajutor și deșartă este mântuirea omului” (Psalm 
59, 12), în loc de „pentru că deșartă este mântuirea omului”. Și iarăși „Tu 
Te-ai mâniat și noi am greșit”, în loc de „pentru că noi am greșit” (vezi 
Psalm 77,65). lar „Rod“ al pântecelui Născătoarei de Dumnezeu a numit pe 
Domnul, căci fără de bărbat a fost zămislirea. Căci ceilalți copii sunt roduri 
ale părinţilor, iar Hristos numai al pântecelui Născătoarei de Dumnezeu a 
fost „Rod”, că numai ea singură L-a purtat în pântece pe Acesta. 

1, 43-45: Și de unde mie aceasta să vină la mine Maica Domnului 
meu? (44) Că iată, cum veni la urechile mele glasul salutării tale, pruncul 
a săltat de bucurie în pântecele meu. (45) Și fericită este aceea care a 


crezut că se vor împlini cele spuse ei de la Domnul”. 
= P (1, 45) loan 20, 29 


Precum mai pe urmă când a venit Hristos să Se boteze, loan L-a oprit 
plin de cucernicie, zicând: „Nu sunt vrednic” (Matei 3, 11, 14), așa și acum 
prin maica sa grăiește: „Și de unde mie aceasta să vină la mine Maica 
Domnului meu?”, mai înainte de a naște pe Domnul, Maică numindu-o 
pe ceea ce-L purta în pântece. Că la celelalte femei până încă nu au născut, 
nu se cuvine „maici” a le numi, pentru frica lepădării. lară la Fecioara 
nimic de acest fel nu se putea bănui. „Pentru aceasta și mai înainte de a 
naște, Maică și Fericită ești tu, o, Marie, care ai crezut că va fi săvârșire 
celor ce s-au zis ţie de la Domnul!” 


1, 46-50: Și a zis Maria: Mărește sufletul meu pe Domnul, (47) și s-a 
bucurat duhul meu de Dumnezeu, Mântuitorul meu, (48) că a căutat 
spre smerenia roabei Sale. Că iată, de acum mă vor ferici toate neamurile. 
(49) Că mi-a făcut mie mărire Cel Puternic și sfânt este numele Lui. (50) 


Și mila Lui în neam și în neam spre cei ce se tem de El. 
(1, 46) leșire 15, 2 / Psalm 33, 2; 34, 9 / Isaia 61, 10 / Avacum 3, 18 (1, 47) 1 Regi 2,1/ 
Psalm 34, 9 / Isaia 61, 10 / Avacum 3, 18 (1, 48) Facere 30, 13 / Maleahi 3, 11-12 / 
Luca 11, 27 (1, 49) Psalm 70, 20; 110, 2; 125, 3 (1, 50) leșire 20, 6 / Psalm 102, 17 


Fecioara mai de săvârșit [desăvârșit] încredințându-se, slăvește pe 
Dumnezeu, în seama Aceluia punând minunea, și nu a ei însăși, căci zice: 
„Acela a căutat spre mine, smerita, nu eu am căutat aceasta de la Acela. 
Acela m-a miluit și nu eu de la Acela am cerut aceasta. Și de acum mă vor 
ferici toate neamurile, nu numai Elisabeta, ci și neamurile tuturor celor 
care au crezut. Dar pentru ce mă vor ferici? Oare pentru fapta bună? Nu, 
ci pentru că a făcut cu mine mărire Dumnezeu”. 

lar „Puternic” L-a numit pe EI, ca nimeni să nu fie necredincios celor 
zise, socotind cum că nu este cu neputinţă Domnului a face acestea. lară 
„sfânt” a zisa fi „numele Lui”, arătând că nicidecum nu se va spurca Cel 
Preacurat, în mitră* de fecioară zămislindu-Se, ci Sfânt rămâne. „Și mila 
Sa nu numai la mine, la Maica Sa este, ci și la toți cei care se tem de EI”; 
căci toți cei care nu se tem de EI, ci sunt cu totul nevrednici, nu se miluiesc. 


23 În ediția de la 1805, în loc de „că se vor împlini cele spuse ei de la Domnul”, se 
găsește „că va fi săvârșire celor spuse ei de la Domnul”. 
2 Vezi prima notă de la Luca 1, 31-33, 

lar „În neam și în neam” zicând că va fi mila lui Dumnezeu, aceasta 
a arătat, cum că și în neamul cel de acum se miluiesc și în neamul ce va să 
fie, adică în veacul fără de sfârșit, că și aici iau însutit, iar acolo cu mult 
mai mult. 

Și ia aminte că mai întâi mărește sufletul pe Domnul, apoi „se bucură 
duhul”, adică, ca și cum am zice că Îl preamărește pe Dumnezeu cel care, 
după vrednicie, după Dumnezeu călătorește. Creștin te-ai numit, nu 
micșora vrednicia lui Hristos și numele prin a face cele ce nu se cuvin, ci 
preamărește-L pe Acesta săvârșind mari și cerești lucruri și atuncea și duhul 
tău se va bucura, adică darul cel duhovnicesc — pe care l-ai luat prin 
lucrurile cele mari — va sălta și va spori și nu se va lua înapoi și, zicând așa 
[astfel], nu va pieri (vezi 1 Corinteni 2). 

Încă să știi că Scriptura, în chip obișnuit, pe aceleași pare a le numi 
„duh” și „suflet”, dar după adevăr le osebește (Galateni 6, 1; Efeseni 1, 17; 
Coloseni 1, 9), pentru că om „sufletesc” îl numește pe cel care după fire 
viețuiește și de socotințe omenești se povățuiește — adică pe cel care, când 
flămânzește mănâncă, pe vrăjmași îi urăște, și, în scurt a zice, nimic mai 
presus de fire nu izvodește. lar „duhovnicesc“ îl numește pe cel ce 
covârșește legile firii și nimic omenesc nu socoate [cugetă]. Și aceasta este 
osebirea dintre „suflet” și „duh” în Scriptură. lar doftorii poate în alt chip 
pe acestea le descurcă, dar nouă de Scriptură ne este grijă, iar doftorii 
prăpădească-se cu bârfelile lor. 


1, 51-56: Făcut-a tărie cu braţul Său, risipit-a pe cei mândri în cugetul 
inimii lor. (52) Coborât-a% pe cei puternici de pe tronuri și a înălțat pe 
cei smeriţi, (53) pe cei flămânzi i-a umplut de bunătăți și pe cei bogați 
i-a scos afară, deșerți. (54) A sprijinit” pe Israil, slujitorul Său, ca să-și 
aducă aminte de mila Sa, (55) precum a grăit către părinții noștri, lui 
Avraam și seminției lui, în veac. (56) Și a rămas Maria cu ea ca la trei 


luni; și s-a înapoiat la casa sa. 
(1, 51) 2 Regi 15, 34 / Psalm 32, 10; 76, 14 / Isaia 51, 9; 52, 10 (1,52) lov 5, 11/ 
Psalm 112, 6-7; 146, 6 / Isaia 14, 2-6; 66, 2 (1, 53) 1 Regi 2, 5 / Psalm 21, 29; 33, 11 / Matei 5, 6 
(1, 54) Deuteronom 7, 7 / Psalm 97, 3 / Isaia 30, 18; 41, 8/ leremia 23, 3; 31, 3, 23 / 
Luca 1, 27 (1, 55) Facere 17, 19; 22, 18 / Psalm 131, 11-12 / Miheia 7, 25 


„Braţ” al Tatălui este Fiul. Deci a făcut Dumnezeu și Iatăl tărie și putere 
împotriva firii, prin Fiul Său. Căci după ce S-a întrupat Fiul, s-a biruit 
firea pentru că Fecioara a născut, Dumnezeu S-a făcut om și omul s-a 
făcut Dumnezeu. 


Sa ediţia de la 1805, în loc de „risipit-a” și „coborât-a”, se găsește „surpat-a”. 


26 În ediția de la 1805, în loc de „a sprijinit”, se găsește „a luat”. 

Și i-a surpat Domnul pe diavolii cei mândri, scoțându-i pe dânșii din 
sufletele oamenilor, adică pe unii „în adânc” trimițândur-i, iar pe alții „în 
porci” (Matei 8, 31-32; Marcu 5, 13; Luca 8, 31, 33). Aceasta însă se poate a 
se înțelege și pentru iudei, pe care Domnul i-a risipit în tot locul, și acum 
risipiţi sunt”. Și „a surpat și pe cei puternici de pe tronuri”, pe demoni 
Zic, care aveau putere peste oameni, și ca „tronuri” aveau sufletele 
omenești, întru dânsele odihnindu-se. Încă și fariseii sunt „puternici“, ca 
unii care răpeau pe cele ale săracilor, și „tronuri“ aveau ca [unii ce erau] 
dascăli, de pe care „s-au surpat”. 

Și Domnul „a înălțat pe cei smeriți”, adică pe oameni, pe care i-a 
smerit păcatul, sau pe neamuri, că le-a înălțat pe acestea, punere întru fii 
dăruindu-le lor, precum și pe „flămânzi“, pe aceiași, pe cei din neamuri 
zic (că nu aveau Scripturi sau Lege sau porunci), „i-a umplut de bună- 
tățile” Scripturilor. 

lar pe iudeii cei ce erau „bogați“ în Lege și în porunci „i-a scos afară” 
din Ierusalim -— și din cel de Sus și din cel de jos — „deșerți” de toată 
bunătatea; că nimic nu au acum iudeii, deși li se pare că au. 

Și „a luat pe Israil, slujitorul Său”. Sau pentru israelitenii cei simțiți 
zice aceasta, că multe milioane și dintru aceștia au crezut și s-a împlinit 
făgăduinţa cea către Avraam, căci a zis către el Dumnezeu: „Întru sămânța 
ta se vor binecuvânta toate semințiile pământului” (Facere 22, 18). Sau 
pentru „Israilul” cel înțelegător zice? Căci tot cel ce vede pe Dumnezeu, 
„Israil” se zice, că așa însemnează numele tâlcuindu-se: „văzând pe 
Dumnezeu”; deci „i-a luat” pe aceștia care văd pe Dumnezeu, la moște- 
nirea cerească suindu-i. 

Și a rămas Maria împreună cu Elisabeta, „ca la trei luni”, apoi s-a 
întors la casa ei. Căci de vreme ce avea să nască Elisabeta, se duce Fecioara 
din pricina mulțimii celor ce aveau să se strângă la naștere — că este cu 
necuviință pentru o fecioară a se afla la unele ca acestea. lar cum că s-a 
întors Fecioara, fiindcă avea să nască Elisabeta, arătat este de aicea: în luna 
a șasea, după zămislirea Înaintemergătorului, a venit Îngerul către Maria, 
iar ea „a rămas cu Elisabeta, ca la trei luni” — iată, dar, nouă luni. 


Din punct de vedere statal și politic se poate spune că risipirea evreilor are azi un 
curs invers, deoarece se dorește și se depun eforturi pentru întoarcerea evreilor în statul 
Israel. Înfiinţarea acestei organizaţii statale s-a realizat în urma hotărârii Adunării 
Naţiunilor Unite (29 noiembrie 1947) prin împărţirea Palestinei între un stat evreu și 
statele arabe. Astfel, statul Israel a fost proclamat în 14 mai 1948. lconomia dumnezeiască 
- lucrătoare și azi asupra poporului iudeu — ne-o adeverește Sfântul Apostol Pavel întru 
a sa Epistolă către Romani, capitolele 10-11. 

1, 57-64: Și după ce s-a împlinit vremea să nască, Elisabeta a născut 
un fiu. (58) Și au auzit vecinii și rudele ei că Domnul a mărit mila Sa faţă 
de ea și se bucurau împreună cu ea. (59) lar când a fost ziua a opta, au 
venit să taie împrejur pruncul și-l numeau Zaharia, după numele tatălui 
său. (60) Și răspunzând, mama lui a zis: Nu! Ci se va chema loan. (61) Și 
au zis către ea: Nimeni din rudenia ta nu se cheamă cu numele acesta. (62) 
Și au făcut semn tatălui său cum ar vrea să fie numit*. (63) Și cerând o 
tăbliță, el a scris, zicând: loan este numele lui. Și toți s-au mirat. (64) Și 
îndată i s-a deschis gura și limba și vorbea, binecuvântând pe Dumnezeu”. 

(1, 58) Luca 1, 14 (1, 59) Facere 17, 12 / Levitic 12, 3 (1, 63) Luca 1, 13 (1, 64) Luca 1, 20 

A rămas Fecioara cu Elisabeta „ca la trei luni”, poate pentru minunea 
cea preaslăvită spăimântându-se dar și având trebuinţă de oarecare mângâiere, 
pe care voia a o avea dintru a fi împreună cu Elisabeta. Și de vreme ce se 
apropia nașterea, s-a dus. lar după aceea, Elisabetei i „s-a împlinit vremea ca 
să nască”. Se cuvine să luăm aminte, că la cele care nasc nu se zice aceasta: 
„s-a împlinit vremea să nască”, ci numai acolo se zice, unde cel care se naște 
este drept. Căci — precum se vede —ne[de]săvârșite și neîmplinite sunt nașterile 
păcătoșilor” și mai bine le-ar fi fost lor de nu s-ar fi născut. 

Dar pentru care pricină se punea numele după tăierea împrejur? Pentru 
că mai întâi se cuvine a primi pecetea cea de la Dumnezeu și abia după 
aceea numele cel omenesc. Iar în alt chip, tăierea împrejur însemnează 
lepădarea celor trupești. Deci nimeni nu este vrednic a se numi ostaș a lui 
Dumnezeu și a se scrie numele lui în Cartea Cerurilor, de nu mai înainte 
va fi lepădat și va fi tăiat [de la el] cele trupești. 


2 [1805] Prin semn îl întreba, pentru că nu putea să audă. Zic unii cum că cu o vână 
[nerv] sunt legate puterile și ale auzului și ale grăirii și pentru aceasta cei care sunt muţi 
din naștere, nici a auzi nu pot. Deci grăirea Zahariei așa se stinsese, precum a celor ce 
sunt lipsiţi de acestea din naștere, fiindcă cu necredinţă și a auzit și a grăit (după Zigaben). 
2 [1805] Vrednic lucru este de cercare, pentru ce nu s-a dezlegat Zaharia de negrăire 
când s-a născut pruncul, ci numai când a luat numirea numelui? Deci zicem că aceasta s-a 
săvârșit pentru proorocia Îngerului, că i-a zis lui: „lată vei fi tăcând [mut] și neputând 
a grăi, până în ziua ce acestea se vor săvârși”“ lar zicând aceasta, fără de îndoială că pe 
acestea două le-a însemnat: nașterea și numirea; și nu numai nașterea, ci ca să se facă și 
minunea unirii [dintre părinţii pruncului] la punerea numelui (după Zigaben). 
% Credem că aici Sfântul Teofilact grăiește de acei păcătoși care ies nepocăiţi din 
această viață pământească și, astfel, nașterea lor trupească este „ne[delsăvârșită și 
neîmplinită”, deoarece ei nu au dobândit mântuirea. Și, din pricina țelului cel rău al voirii 
lor — pe care l-au făcut lucrător în propria viaţă —, „mai bine le-ar fi fost lor de nu s-ar fi | 
născut”, decât să întoarcă spatele dragostei lui Dumnezeu și astfel să se dea ei înșiși | 
veșnicei chinuiri. 

Iar Elisabeta, ca o proorociță a grăit pentru nume, că „loan“ este numele 
lui. Dar poate și loan, el însuși și-a pus numele, că maicii sale el i-a dat din 
darul său cel proorocesc. lar neputând Zaharia să arate numele prin semn, 
cere tăbliță. Și de vreme ce s-a unit într-un gând cu femeia sa pentru numele 
copilului, se spăimântează toți. Că nu a fost întru rudenia lor cineva cu 
acest nume, ca să poată cineva a zice că mai înainte vreme au socotit aceasta 
amândoi. 

lar „loan” se tâlcuiește „dar al lui Dumnezeu”; pentru aceasta și tatăl 
său, îndată umplându-se de dar, proorocește mai înainte pentru Hristos și 
abia apoi pentru copilul său. 


1, 65-75: Și frica i-a cuprins pe toți care locuiau împrejurul lor; și în 
tot ţinutul muntos al ludeii s-au vestit toate aceste cuvinte. (66) Și toți 
care le auzeau le puneau la inimă, zicând: Ce va fi oare, acest copil? 
Căci mâna Domnului era cu el. (67) Și Zaharia, tatăl lui, s-a umplut de 
Duh Sfânt și a proorocit zicând: (68) Binecuvântat este Domnul 
Dumnezeul lui Israil, că a cercetat și a făcut răscumpărare poporului 
Său; (69) și ne-a ridicat putere de mântuire! în casa lui David, slujitorul 
Său, (70) precum a grăit prin gura sfinţilor Săi Prooroci din veac; (71) 
mântuire de vrăjmașii noștri și din mâna tuturor celor ce ne urăsc pe 
noi. (72) Și să facă milă cu părinții noștri, ca ei să-și aducă aminte de 
legământul Său cel sfânt; (73) de jurământul cu care S-a jurat către 
Avraam, Părintele nostru, (74) ca, fiind izbăviți din mâna vrăjmașilor, 
să ne dea nouă fără frică”, (75) să-l slujim în sfinţenie și în dreptate”, 
înaintea feței Sale, în toate zilele vieţii noastre. 

(1, 66) 3 Regi 18, 46 / Psalm 79, 18 / lezechiil 3, 22 / Faptele Apostolilor 11, 21 (1, 67) loil 3, 1/ 
2 Petru 1, 21 (1, 68) Psalm 40, 13; 71, 18; 110, 9 / Matei 1, 21 / Luca 7, 16 (1, 69) 1 Regi 2,1/ 
Psalm 74, 11; 88, 16-17; 131, 17 / lezechiil 29, 21 / Zaharia 12, 8 (1, 70) Psalm 71, 4 / Isaia 35, 4/ 
leremia 23, 6; 30, 8-10 (1, 71) Psalm 105, 10 (1, 72) Facere 17, 7; 22, 16; 26, 3 / Levitic 26, 42 / 

2 Regi 7, 15 / Psalm 97, 3; 110, 5 / leremia 31, 33 / lezechiil 16, 60 / Dan 9, 9 / Evrei 6, 13 


(1,73)1 Paralipomena 16, 16 / Psalm 104, 9 / Miheia 7, 20 / Evrei 6, 13, 17 
(1, 74) Romani 8, 15 / Evrei 2, 15; 9, 14 (1, 75) Efeseni 4, 24/ Coloseni 1,22 / 1 Petru 1,15 


„Şi frica i-a cuprins pe toți”, pentru minunea grăirii Zahariei. Că 
precum pentru înmulţirea seminţiei lui Zaharia s-a spăimântat norodul, 
așa și pentru că el a grăit, ca prin aceste două minuni toți să-l socotească 


SM si ediţia de la 1805, în loc de „putere de mântuire”, se găsește „corn de mântuire”. 


La ediţia de la 1805, în loc de „ca, fiind izbăviţi din mâna vrăjmașilor, să ne dea 
nouă fără frică”, se găsește „să ne dea nouă, fără de frică din mâinile vrăjmașilor noștri 
izbăvindu-ne”. 

% În ediţia de la 1805, în loc de „în sfințenie și în dreptate”, se găsește „întru 
sfinţenie și întru dreptate”. 

pe cel născut că este mai presus decât cei mulți. lar toate acestea se făceau 
cu oarecare osebită rânduială, ca vrednic de credinţă să fie cel care avea să 
mărturisească pentru Hristos (loan 1, 29, 36) și toți să se încredințeze, din 
însăși nașterea lui loan, cum că mai presus este decât cei mulți. 

Binecuvintează Zaharia pe Dumnezeu pentru că „i-a cercetat” pe 
israeliteni. Căci cu adevărat la „oile cele pierdute ale casei lui Israil” 
(Matei 10, 6; 15, 24) a venit Domnul, însă cei mai mulți dintru dânșii n-au 
voit să primească darul. Pentru aceea și „i-a cercetat” pe israelitenii cei 
adevăraţi, care sunt cei care au crezut. 

Și a ridicat „corn de mântuire”, adică putere și împărăție mântuitoare. 
Căci „cornul însemează „putere” (că dobitoacele cele purtătoare de coarne 
în coarne își au puterea) sau „împărăție” (căci din corn erau unși împărații 
— 1 Regi 16, 13). Așadar, ni s-a ridicat nouă „corn de mântuire”, Hristos, 
Care Se părea că doarme, trecând cu vederea păcatele cele multe, și 
îndelung răbdând turbarea și înfocarea cea întru slujirea idolilor. Însă în 
vremurile cele „de pe urmă” întrupându-Se (Evrei 1, 2; 1 Petru 1, 20), S-a 
sculat și a sfărâmat pe toţi dracii care foarte ne urau pe noi, nemaisuferind 
El a dormi și îndelung a răbda. ă 

Iar „în casa lui David” S-a ridicat Domnul, adică în Betleem, pentru 
că acolo S-a născut. lar Betleemul este cu adevărat cetate a lui David, 
precum au grăit Proorocii, căci tot pentru Întrupare au grăit cuvintele 
acestora (vezi 1 Regi 17, 15). lar Miheia și de „casa lui David” — de Betleem 
adică - pomenește, zicând: „Și tu, Betleeme, nicicum nu ești mai mic, 
căci din tine va ieși Povăţuitorul” (Miheia 5, 1; Matei 2, 1-16). 

„Și a făcut milă” nu numai cu cei vii, ci și „cu părinţii noștri”. Căci 
darul lui Hristos a ajuns și la aceia care au murit mai înainte vreme, adică 
nădejde de înviere ne-a dat nouă celor vii și, cu adevărat, vom învia. lar 
nu numai noi ne vom învrednici de acest dar, ci și cei care mai înainte au 
răposat, căci toată firea a dobândit binele. Încă și în alt chip „a făcut milă 
cu părinţii”, căci Domnul a împlinit nădejdile, căci câte nădăjduiau de la 
Hristos le-au văzut că s-au săvârșit. Încă și pe fiii lor văzându-i părinții că 
au dobândit atâtea bunătăți, se bucură, și părtași bucuriei făcându-se, 
„mila” o dobândesc. 

Dar de care „legământ” și-a adus aminte, și de care „jurământ” ce i s-a 
făcut lui Avraam? Arătat este cu adevărat că de acela ce zice: „Binecuvân- 
tând te voi binecuvânta, și înmulțind te voi înmulți” (vezi Facere 17, 1-8), 
că s-a înmulțit cu adevărat acum Avraam, fiindcă toate neamurile s-au 
făcut fiii lui prin credință. Căci precum acela a crezut, așa și acestea prin 
credinţă ale lui s-au făcut. 


ca E 

Și ne-a „izbăvit” pe noi de la „vrăjmașul”, „fără de frică”, căci de multe 
ori vreunii se izbăvesc, însă cu frică și cu multe nevoinţe și cu război, iar 
Hristos, nimic noi ostenindu-ne, pentru noi S-a răstignit, și dintru aceasta, 
fără de a noastră osteneală ne-a izbăvit pe noi. Dar pentru ce ne-a izbăvit pe 
noi? Oare pentru a trăi în desfătări? Nu, ci ca „să-l slujim” Lui, nu într-o zi, 
nici în două, ci în toate zilele — și a-l sluji Lui nu numai prin trupeasca 
închinăciune și slujbă, ci „întru sfințenie și întru dreptate”. Și este 
„sfinţenie” dreptatea cea către Dumnezeu, iar „dreptatea“ — cea către 
oameni; adică, dacă cineva s-ar feri de cele sfinte și nu s-ar atinge de cele 
dumnezeiești, fără de Dumnezeu, ci păzește toată cinstea către cele cinstite, 
unul ca acesta este sfânt. Așijderea și cel care îi cinstește pe părinţi este 
sfânt, căci și aceștia sunt [socotiți] dumnezei de casă”. Iar dacă cineva nu ar 
fi lacom, răpitor, tâlhar, preacurvar, curvar, unul ca acesta este drept. Deci 
așa se cuvine a sluji lui Dumnezeu „întru sfințenie”, adică întru cucernicia 
cea către cele dumnezeiești; și „întru dreptate”, adică întru cea către oameni 
lăudată petrecere. Și „a sluji înaintea feței Sale”, nu înaintea oamenilor, 
precum vor a face aceia care vor să placă oamenilor și fățarnicii. 


1, 76-80: Iar tu, pruncule, Prooroc al Celui Preaînalt te vei chema, că 
vei merge înaintea feței Domnului, ca să gătești căile Lui, (77) să dai 
poporului Său cunoștința mântuirii întru iertarea păcatelor lor, (78) prin* 
milostivirea milei Dumnezeului nostru, cu care ne-a cercetat pe noi 
Răsăritul cel de Sus, (79) ca să lumineze pe cei care șed în întuneric și în 
umbra morții și să îndrepte picioarele noastre pe calea păcii. (80) Iar 
copilul creștea și se întărea cu duhul. Și a fost în pustie până în ziua 


arătării lui către Israil. 
(1, 76) Isaia 40, 3 / Maleahi 3, 1; 4, 5 / Matei 3, 3; 11, 10/ Luca 1, 17 (1, 78) leremia 23, 5 / 
Zaharia 3, 8; 6, 12 / Maleahi 3, 20 (1, 79) Isaia 9, 1; 43, 8; 49, 9; 60, 1-3 / Matei 4, 16/ 
Faptele Apostolilor 26, 18 (1, 80) 1 Regi 2, 21 / Matei 3, 1 / Luca 2, 40 
Străin lucru se pare a grăi Zaharia către prunc cele ce le zicea, căci 
nesimţitor fiind pruncul, nu se cuvenea a vorbi cu dânsul. Dar este cu putință 
a zice că, precum străină [minunată] a avut pruncul nașterea, fiindcă a săltat 


și a proorocit în pântece la venirea Mariei, tot așa nu este de necrezut că a 


34 Aici „fără de Dumnezeu” s-ar putea înțelege și „fără de a-L avea pe Dumnezeu”, 

în sensul în care și Sfântul Nicolae Cabasila spune că prin porunci noi trăim viaţa lui 

Hristos și El trăiește viața noastră (vezi cartea acestui Sfânt, intitulată Tâlcuirea 

Dumnezeieștii Liturghii și Viaţa în Hristos, care a cunoscut după 1990 mai multe reeditări 
la ed. IBMBOR). 


* Cu sensul de „dumnezei” ai casei lor. Vezi și tâlcuirea de la Matei 23, 8-12. 


36 În ediţia de la 1805, în loc de „prin“, se găsește „pentru”. 

înțeles după naștere cele zise de tatăl său. Și zice Zaharia: „Vei merge înaintea 
feței Domnului, lăsându-mă degrabă”, căci cunoștea Zaharia că după puţină 
vreme se va lipsi de el, când va voi să fugă „în pustie”. 

Dar pentru ce „va merge înaintea feței Domnului”? Pentru „a găti 
căile Lui” — iar „căi” sunt sufletele întru care umblă Domnul. Deci 
sufletele le-a gătit Înaintemergătorul, ca întru dânsele să umble Hristos. 
Dar cum le-a „gătit“ pe acestea? Dând norodului „cunoștința mântuirii”, 
adică loan Îl arăta norodului pe Hristos, pentru că Ioan Îl mărturisea pe 
lisus, iară această „cunoștință” s-a făcut „întru iertarea păcatelor”. Că 
în nici un alt chip nu s-ar fi cunoscut că Domnul Hristos este Dumnezeu, 
numai dacă ar fi iertat păcatele norodului, că a lui Dumnezeu este a 
ierta păcatele. 

Și dintru „milostivirile milei” ni le-a iertat nouă pe acestea, că nu 
pentru lucrurile noastre, din pricină că nici un bine nu am făcut, ci Acela 
„ne-a cercetat pe noi” dintru înălțime, Care Se numește „Răsăritul cel 
de Sus”, pentru că este „Soarele Dreptății”. Și S-a arătat nouă celor ce 
suntem „întru întuneric” —adică întru necunoștință; și „în umbra morții” 
- adică întru păcat. Că două răutăți stăpâneau firea omenească, „necu- | 
noștința de Dumnezeu”, pe care o aveau elinii, și „păcatul“ pe care îl | 
aveau evreii, măcar că pe Dumnezeu ÎL cunoșteau. Deci s-a arătat firii 
omenești, ca să lumineze și pe cei ce stăteau „în întuneric”, adică întru | 
necunoștință și ne-dumnezeire, dar și pe cei ce ședeau „în umbra morţii”, | 
adică în păcat (Matei 4, 16). lar, după [înţelegerea] cuvântului] acesta, 
precum socotesc, păcatul este „umbră a morţii”; și precum umbra | 
urmează trupului, așa și unde este moarte, acolo și păcatul îi urmează 
[este îndeaproape]. Precum adică a murit Adam, de faţă este și păcatul, 
că Hristos a murit, însă pentru păcatele noastre. Întrucât cu cuviință se 
zice că păcatul este „umbra morții”, ca și acela care pururea îi urmează 
acesteia; încă și altele este cu putinţă a grăi la acestea și, socotesc că am 
zis noi, tâlcuindu-l pe Matei”. 

Dar, oare, ajunge numai a se arăta „celor care șed în întuneric”? 

Nu. Ci se cuvine să „și îndrepte picioarele noastre în calea păcii”, adică 


a dreptăţii, căci precum păcatul este vrajbă către Dumnezeu, așa și 
dreptatea este pace. Deci „cale a păcii” este petrecerea întru dreptate, 
către care Hristos, Cel Care „a răsărit de Sus”, a îndreptat picioarele sufle- 
telor noastre. 


37 Vezi tâlcuirea de la Matei 4, 14-16. 


PO 

lar pruncul „creștea“ cu vârsta cea trupească, și „se întărea cu duhul”, 
că împreună cu trupul creștea și darul cel duhovnicesc; și, cu cât mai vârtos 
creștea copilul, cu atâta și lucrurile Duhului se arătau, fiindcă vasul putea 
a le sălășlui pe acestea. 

Dar pentru ce era „în pustie”? Ca afară de răutatea celor mulţi să 
petreacă și ca, de nimeni rușinându-se, cu îndrăzneală să mustre; că de ar 
fi fost în lume poate s-ar fi smedruit* de dragostele și de prieteșugurile 
oamenilor. Încă și ca să fie vrednic de credință cel care avea să pro- 
povăduiască pentru Hristos, ca unul care era pustnic și mai presus decât 
cei mulți. Și s-a ascuns „în pustie”, până ce Dumnezeu a binevoit a-l arăta 
pe el norodului israelitenilor. 


3% Cu sensul: s-ar fi întinat/s-ar fi prihănit/s-ar fi stricat, de s-ar fi învoit/s-ar fi 
amestecat cu dragostea și prieteșugurile cele lumești. 


CAPITOLUL 2 
Nașterea lui Hristos. Tăierea împrejur și aducerea în templu. Simeon și Ana. 
lisus la doisprezece ani, vine la lerusalin! 


2, 1-7: În zilele acelea a ieșit poruncă de la Cezarul August să se 
înscrie toată lumea. (2) Această înscriere s-a făcut întâi pe când Quirinius 
ocârmuia Siria?. (3) Și se duceau toţi să se înscrie, fiecare în cetatea sa. 
(4) Și s-a suit Iosif în Galileea, din cetatea Nazaret, în ludeea, în cetatea 
lui David, care se numește Betleem, pentru că el era din casa și din 
neamul lui David, (5) ca să se înscrie împreună cu Maria, cea logodită 
cu el:, care era însărcinată. (6) Dar pe când erau ei acolo s-au împlinit 
zilele ca ea să nască, (7) și a născut pe Fiul său, Cel Unul-Născutt și L-a 


înfășat și L-a culcat în iesle, căci nu mai era loc de găzduire pentru ei. 
(2,4) 1 Regi 16, 1-4 / Luca 1, 27 / loan 7, 42 (2, 5) Matei 1, 18 
(2, 7) Isaia 9, 6 / Matei 1, 25; 2, 1/2 Corinteni 8,9 


Pentru aceasta s-a făcut înscrierea, ca toți venind în ținuturile lor, să se 
suie Fecioara la Betleem, ca la o patrie a sa, și așa să Se nască Domnul în 
Betleem și să se plinească proorocia (Miheia 5, 1). 

Și se cuvenea, din pricină că un Dumnezeu avea să surpe mulțimea 
dumnezeilor idolești, ca un împărat să și stăpânească, adică Cezarul. 

lar Hristos Se înscrie dimpreună cu toţi, pentru că se cuvenea ca și 
Domnul dimpreună cu lumea să Se înscrie, ca să sfințească pe cei înscriși și 
să curme robia. Căci, precum tăindu-Se împrejur, a curmat tăierea împrejur, 
aşa, înscriindu-Se ca un rob, a curmat robia firii noastre; că nu mai sunt robi 
ai oamenilor cei ce slujesc Domnului, precum Apostolilor le zice: „Nu vă 
faceţi robi oamenilor” (1 Corinteni 7, 23). Și, deși cu trupul sunt robi, însă 
cu duhul sunt slobozi, nerăpindu-se de necredinţa stăpânitorilor. 

lar „Fiu Întâi-Născut” al Fecioarei L-a numit pe Domnul, măcar că 
nu s-a născut un oarecarele al doilea. Și cu cuviință L-a numit așa, căci 


1 În ediţia de la 1805, titlul capitolului este: „Pentru scrierea lumii. Pentru nașterea lui 
Iisus din Maria. Pentru păstori. Pentru Simeon. Pentru Ana proorocița. Pentru lisus când S-a 
aflat în mijlocul dascălilor”. a 

* [1805] Povestește de domnia lui Quirinius, arătând că el făcea acea înscriere 
[recensământ] a Siriei, și sub a lui stăpânire era Palestina. 

* În ediția de la 1805, în loc de „cea logodită cu el”, se găsește „cea logodită lui muiare”. 


4 În ediția de la 1805, în loc de „Unul-Născut”, se găseşte „Întâi-Născut”. 

„întâi-născut” să numește cel care întâi s-a născut, deși al doilea [mai] pe 
urmă nu s-a născut. 

lar Domnul „Se culcă în iesle”, dintru început învățându-ne pe noi 
smerenia. Însă poate a făcut aceasta și ca să arate cu închipuire că a venit 
în lumea aceasta, ce este loc al nostru, al celor care ne-am asemănat 
dobitoacelor celor necuvântătoare. Căci precum ieslea este loc al 
dobitoacelor necuvântătoare, așa și lumea aceasta este loc al nostru. Deci 
„iesle” este lumea, iar noi — dobitoacele cele necuvântătoare [suntem]. Și 
ca să ne izbăvească pe noi de starea cea dobitocească și de necuvântare, 
pentru aceasta, aici a venit Domnul. 


2, 8-14: Și în ţinutul acela erau păstori, stând” pe câmp și făcând de 
strajă noaptea împrejurul turmei lor. (9) Și iată Îngerul Domnului a stătut 
lângă ei și slava Domnului a strălucit împrejurul lor, și ei s-au înfricoșat 
cu frică mare. (10) Dar Îngerul le-a zis: Nu vă temeți. Căci, iată vă 
binevestesc vouă bucurie mare, care va fi pentru tot poporul. (11) Că vi 
s-a născut azi Mântuitor, care este Hristos Domnul, în cetatea lui David. 
(12) Și acesta vă va fi semnul: Veţi găsi un Prunc înfășat, culcat în iesle. 
(13) Și deodată s-a văzut, împreună cu Îngerul, mulţime de oaste cerească, 
lăudând pe Dumnezeu și zicând: (14) Slavă întru cei de Sus lui 


Dumnezeu! și pe pământ pace, între oameni bunăvoire! 
(2, 9) Luca 1, 11-12 (2, 10) Isaia 40, 1 (2, 11) Isaia 9, 6 / Matei 1, 16-21; 2, 2 (2, 12) Judecători 6, 17 / 
Isaia 7, 11 (2, 13) Facere 28, 12; 32, 1-2 / Psalm 102, 20-21; 148, 1-2 / Isaia 44, 23; 49, 13; 57,19 / 
Miheia 4, 3 / Apocalipsa 5, 11 (2, 14) Isaia 2, 4; 44, 23; 49, 13; 57, 19 / Miheia 4, 3/ 
Luca 1, 79; 19, 38 / Romani 5, 1 / Efeseni 1, 12, 17; 2, 17 


Păstorii erau „petrecând“, adică țărănește cu fluierul cântând, sau în 
câmp locuind și petrecând. Și se arată lor Îngerul, pentru nerăutatea și 
năravul lor cel nefățarnic, de vreme ce se adeveresc că și petrecerii drepţilor 
urmează. Pentru că și drepţii cei vechi, păstori au fost, precum lacov, 
Patriarhii, Moise, David. Căci Îngerul nu s-a arătat în Ierusalim fariseilor 


az 


” În ediţia de la 1805, în loc de „stând pe câmp și făcând de strajă”, se găsește „petrecând”, 
cu această notă: [1805] Aici unde s-a pus în limba românească „petrecând ”, în cea elinească 
este cuvânt ce unii zic că însemnează „cu fluierul cântând”, iar alții „în câmp petrecând”, 
adică priveghind, precum arată și Dumnezeiescul acesta Părinte în tâlcuire. 

* [1805] „Slavă a Domnului” se înţelege aici lumina dumnezeiască; și a strălucit 
aceasta împrejurul lor, ca să cunoască că Îngerul lui Dumnezeu este cel ce a stat înaintea 
lor (după Zigaben). 


“ [1805] „Slavă întru cei de Sus lui Dumnezeu” sau „cântare în Ceruri lui 
Dumnezeu” se poate înțelege. 
3 În ediţia de la 1805, în loc de „între oameni”, se găsește „întru oameni”. 

sau cărturarilor, pentru că aceia erau vase a toată răutatea, iar aceștia, fără 
de vicleșug fiind, de dumnezeiești vederi s-au învrednicit, arătând 
Dumnezeu cum că pe cei de la țară și mai simpli decât ceilalți, îndată 
dintru început i-a ales și propovăduitori i-a făcut, că ei, ducându-se, au 
propovăduit pentru toate acestea. 

lar Îngerul „a binevestit bucurie mare, care”, zice, „va fi la tot 
norodul”, la cel care cu adevărat este norod al lui Dumnezeu. Însă și la tot 
norodul oamenilor, „bucurie” s-a făcut Întruparea lui Dumnezeu. 

Și ce arată lauda Îngerilor? Adeverit este că aceasta arată mulțămirea 
cetelor celor de Sus și bucuria lor pentru că noi, cei de pe pământ, am dobândit 
faceri de bine. Căci ei zic: „slavă lui Dumnezeu”, pentru că acum pe pământ 
„pace” s-a făcut. Că mai înainte firea omenească vrajbă avea către Dumnezeu, 
iar acum atât s-a împăcat, încât s-a și împreunat cu Dumnezeu, și s-a unit cu 
EI, Cel Care S-a întrupat. Vezi, dar, „pace” a lui Dumnezeu către om? 

Încă și în alt chip se va înțelege: „pace” este Însuși Fiul lui Dumnezeu, 
căci zice Apostolul: „El este pacea noastră” (Efeseni 2, 14). Deci această 
„pace” — adică Fiul lui Dumnezeu - s-a făcut pe pământ. 

Și „întru oameni bunăvoire”, adică odihnă a lui Dumnezeu, că S-a 
odihnit acum Dumnezeu și bine îi place „întru”, că mai înainte nu binevoia, 
nici Îi plăcea „întru oameni”. 


2, 15-18: lar după ce Îngerii au plecat de la ei, la Cer, păstorii vorbeau 
unii către alţii: Să mergem, dar, până la Betleem, să vedem cuvântul 
acesta ce s-a făcut și pe care Domnul ni l-a făcut cunoscut. (16) Și, 
grăbindu-se, au venit și au aflat pe Maria și pe losif și pe Prunc, culcat 
în iesle. (17) Și văzându-L, au vestit cuvântul grăit lor despre acest Copil. 


(18) Și toţi câţi auzeau se mirau de cele spuse lor de către păstori. 
(2, 15) Psalm 110, 2-3 (2, 16) Matei 2, 11 
Păstorii aceștia sunt închipuire a păstorilor celor duhovnicești, adică 
a Arhiereilor. Deci se cuvine a păzi Arhiereii turma lor și „a petrece”!, 
adică a cânta [viersui] cele duhovnicești și a învăţa norodul; și așa, se vor 
învrednici de dumnezeiești vederi și auziri. 
lar „Betleem” se tâlcuiește „casă a pâinii”; și care alta este casă a pâinii, 
dacă nu Biserica, întru care se află „Pâinea” (loan 6, 35). Deci lucru al păs- 
torilor celor cuvântători este a căuta „Pâinea cea din Cer” (loan 6, 26-68), 
și după ce vor vedea „Pâinea”, datori sunt și altora a o propovădui, precum 


și păstorii, văzând Pruncul, și celorlalți au spus. 


% Vezi și loan 14, 27; 16, 33; 2 Tesaloniceni 3, 16. 
10 Vezi nota de la Luca 2, 8. 

2, 19-20: lar Maria păstra!! toate aceste cuvinte, punându-le în inima 
sa. (20) Și s-au întors păstorii, slăvind și lăudând pe Dumnezeu, pentru 


toate câte auziseră și văzuseră, precum li se spusese. 
i P P (2, 19) Facere 37, 11 


Care „cuvinte“ le păzea Fecioara? Unii zic că acele cuvinte pe care i 
le-a grăit Îngerul și cele câte i le-au spus păstorii. Căci le păzea pe toate 
acestea și le sălășluia în inima sa, adică le asemuia între ele și din toate o 
singură socotinţă afla — cum că Dumnezeu este Fiul ei. 

Însă mie mi se pare că aici „cuvinte“ se numesc lucrurile, întrucât 
ceea ce se zice, să fie întru acest chip: „lar Maria păzea toate aceste 
cuvinte”, adică lucrurile acestea pe care eu acum le zic și le fac graiuri — 
căci lucrul când se spune, grai se face. 

Și s-au întors păstorii, mulțămind lui Dumnezeu „pentru toate”, căci 
nu erau zavistnici, precum iudeii. 


2, 21-24: Şi când s-au împlinit opt zile, ca să-L taie împrejur, l-au 
pus numele lisus, cum a fost numit de Înger, mai înainte de a Se zămisli 
în pântece. (22) Și când s-au împlinit zilele curățirii lor, după Legea lui 
Moise, L-au adus pe Prunc la Ierusalim, ca să-L pună înaintea Domnului, 
(23) precum este scris în Legea Domnului, că orice întâi-născut de parte 
bărbătească să fie închinat Domnului'?, (24) și să dea jertfă, precum s-a 
zis în Legea Domnului, o pereche de turturele sau doi pui de porumbel. 

(2, 21) Facere 17, 10-12 / Levitic 12, 3 / Matei 1, 21, 25 / Luca 1, 31 (2, 22) Levitic 12, 2-6 
(2, 23) leșire 13, 2-12; 22, 29; 34, 19 / Numeri 3, 13; 8, 16; 18, 15 / Deuteronom 15, 19 
(2, 24) Levitic 5, 7; 12, 6-8; 14, 22 

După ce prin Lege s-au dat porunci, cei care le călcau pe acestea erau 
sub blestem!'$. Deci Domnul Se taie împrejur, ca și întru aceasta împlinind 
Legea -— și nimic lăsând la o parte din cele ce aceasta le poruncea -, să ne 
izbăvească pe noi de blestem. 

Și dintru acestea sunt rușinați cei ce zic că după nălucire [închipuire] S-a 
întrupat Domnul. Căci cum S-a tăiat împrejur, dacă S-a întrupat după nălucire? 


" În ediţia de la 1805, în loc de „păstra”, se găsește „păzea”. 

12 În ediția de la 1805, în loc de „că orice întâi-născut de parte bărbătească să fie 
inchinat Domnului”, se găsește „că toată partea bărbătească ce deschide pântecele, 
sfânt lui Dumnezeu se va chema”. 

5 „Căci toți câți sunt din faptele Legii sub blestem sunt, că scris este: «Blestemat este 
oricine nu stăruie întru toate cele scrise în cartea Legii, ca să le facă». lar acum că, prin Lege, 
nu se îndreptează nimeni înaintea lui Dumnezeu este lucru lămurit, deoarece «dreptul din 
credință va fi viu». Legea însă nu este din credință, dar cel care va face acestea, va fi viu prin 
ele. Hristos ne-a răscumpărat din blestemul Legii, făcându-Se pentru noi blestem; pentru 
că scris este: «Blestemat este tot cel spânzurat pe lemn»” (Galateni 3, 10-13). 

Încă este fără de folos a cerca unde este părticica ceea ce s-a tăiat, căci 
cele ce Scriptura le-a acoperit cu tăcerea, nu se cuvine a le cerca — și asta, mai 
vârtos acolo unde nu este nici un folos. Însă este cu putință a zice că âtunci 
când s-a tăiat acea părticică, atingându-se de pământ l-a sfinţit pe acesta, 
precum și sângele și apa care au curs din coasta Mântuitorului. Și în felurile 
în care știe, Domnul a păzit părticica aceasta nevătămată, iar la Înviere iarăși 
luând-o pe ea, S-a sculat din morţi, și întru aceasta fiind nelipsit, de vreme 
ce și noi, la Inviere, trupul nostru de săvârșit [desăvârșit] îl vom lua. 
Și însemnează Evanghelistul că nu îndată ce a zis Îngerul: „lată vei lua 
în pântece și vei naște Fiu” (Luca 1, 31), S-a zămislit Domnul, ci după aceea, 
când a voit — că vezi ce zice aici de Domnul că „a fost numit de Înger, mai 
înainte de a Se zămisli în pântece”. Încă și de la însuși graiul Îngerului se - 
arată aceasta, că nu a zis „iată ai luat”, ci „iată vei lua în pântece”, întrucât 
dintru aceasta este cu putință a socoti că întru acel ceas cu adevărat S-a 
zămislit Domnul. Dar nu întru același minut întru care Îngerul a grăit, ci . 
poate când a săvârșit cuvintele. Însă acestea nu le grăim dogmatisind. 
„Și s-au împlinit zilele curăţirii lor, după legea lui Moise” — bine a 
zis că „după Legea lui Moise”, căci după adevăr Fecioara nu avea nevoie 
să aștepte zilele curăţirii!*, care erau patruzeci de zile, pentru partea 
bărbătească ce s-a născut. Căci este scris în Lege că „femeia care va primi 
întru sine sămânță, și va naște parte bărbătească...” (Levitic 12, 2), iar 
Fecioara nu a primit sămânță, ci de la Duhul Sfânt a născut, întrucât nu . 
avea nevoie de plinirea acestei rânduieli, însă voind a împlini Legea, s-a 
suit la templu. Însă de ce pentru partea bărbătească [femeia era necurată] 
șapte zile, iar pentru partea femeiască îndoite [zile]? Zice Legea că dacă ? 
femeia va primi întru sine sămânță și va naște parte bărbătească, va fi 
necurată șapte zile, iar dacă va naște parte femeiască, este îndoit numărul 
zilelor necurăţiei ei (Levitic 12, 2-5). Şi aceasta pentru că aceea care a născut 
parte bărbătească un al doilea Adam în lume a adus, iar cea [care a născut] 
de parte femeiască o a doua Evă a născut, vasul cel putred, vasul cel slab, 
urciorul cel zdrobit, toiagul înșelăciunii, povățuitoarea neascultării. 
lar ceea ce Legea zice: „că toată partea bărbătească ce deschide ] 
pântecele, sfânt al lui Dumnezeu se va chema”, cu adevărat numai la 
Hristos S-a plinit, căci El a deschis pântecele Fecioarei. Pentru că la celelalte 
maici, bărbatul deschide pântecele. d 


"+ În Legea Veche, după naștere, zilele necurăţiei unei femei erau de 7 zile pentru 
naștere de parte bărbătească și 14 zile pentru parte femeiască. La acestea se adăugau 
zilele curățirii sângelui femeii, care erau 33 pentru nașterea unui băiat și 66 pentru nașterea 
unei fete (vezi Levitic cap. 12). 


TÂLCUIREA SFINTEI EVANGHELII DE LA LUCA Capitolul 2 49 


lar Legea a poruncit să aducă jertfă „o pereche de turturele”, arătând 
cum că facerea copilului este din curată însoţire — că zic unii cum că 
turtureaua este jivină înfrânată, încât și după ce-și va pierde soaţa, nu se 
împreună a două oară cu alta. lar, dacă nu ar fi avut turturele, atuncea 
„doi pui de porumbel”, ca spre multă naștere să fie viața acelui copil — că 
porumbelul este jivină mult prăsitoare. 


2, 25-32: Și iată era un om în Ierusalim, cu numele Simeon; și omul 
acesta era drept și temător de Dumnezeu, așteptând mângâierea lui Israil, 
și Duhul Sfânt era asupra lui. (26) Și lui i se vestise de către Duhul 
Sfânt!” că nu va vedea moartea, până ce nu va vedea pe Hristosul 
Domnului. (27) Și din îndemnul Duhului a venit la templu; și când 
părinții au adus înăuntru pe Pruncul lisus, ca să facă pentru El după 
obiceiul Legii, (28) el L-a primit în brațele sale și a binecuvântat pe 
Dumnezeu și a zis: (29) Acum, slobozește pe robul Tău, Stăpâne, după 
cuvântul Tău, în pace, (30) că ochii mei văzură mântuirea Ta, (31) pe care 
ai gătit-o înaintea feţei tuturor popoarelor, (32) Lumină spre descoperirea 


neamurilor și slavă poporului tău Israil. 
(2, 25) Luca 2, 38; 24, 21 (2, 26) Psalm 88, 48 / Evrei 11, 5 (2, 29) Facere 46, 30/ Înţelepciune 4,7] 
Filipeni 1, 23 (2, 30) Facere 49, 18 /1 Regi 2, 1 / Psalm 97, 3 / Isaia 52, 10/ Luca 3, 6 / 
Tit 2, 11 (2, 31) Isaia 11, 10 (2, 32) Isaia 9, 1; 42, 6; 49, 6; 60, 1-3 / Matei 4, 16 / 
loan 9, 5/ Faptele Apostolilor 13, 47; 26, 18 


Nu a fost preot Simeon!€, ci om iubitor de Dumnezeu și aștepta venirea 
lui Hristos, ca să-l mângâie pe evrei și să-l slobozească din robia cea de 
sub păcat, încă poate, și de sub romani și de sub Irod. Căci cel care a crezut 
în Hristos, slobod cu adevărat este, de împărați și de oameni cinstindu-se. 


* În ediţia de la 1805, în loc de „Duhul Sfânt era asupra lui. Și lui i se vestise de 
către Duhul Sfânt”, se găsește „Duhul Sfânt era preste dânsul. Și era lui făgăduit de la 
Duhul Sfânt”. 

1 [1805] Zigaben zice pentru primitorul de Dumnezeu Simeon cum că, citind acesta 
oarecând proorociile cele pentru Hristos și aflând cum că Dumnezeu fiind Se va face om, 
se întuneca la minte [nu putea cuprinde] ca un om, pentru o taină ca aceasta mai presus de 
fire. Dintru această pricină și făgăduinţă a luat hotărâre dumnezeiască, că nu va muri până 
ce nu va vedea cu ochii săi pe Însuși Hristos. lar „Hristosul Domnului”, adică „Unsul 
Domnului” Îl numește pe El, pentru că este de o ființă cu Tatăl, că „Domn” aici pe Tatăl se 
cuvine a-L înțelege. Scrie tot Zigaben, precum și Meletie al Atinelor, cum că au aflat în 
oarecare izvoade că zic unii pentru dreptul acesta să fi fost unul din cei șaptezeci de 
tălmăcitori ai Dumnezeieștii Scripturi, în zilele lui Ptolemeu Filadelful. Și tălmăcind aceia 
proorocia Isaiei, Proorocul zice: „Iată, Fecioara va lua în pântece” (Isaia 7, 14), numai Simeon 
nu a crezut întru acestea Proorocului, până cei s-a hotărât lui de la dumnezeiescul Înger că 
nu va vedea moartea, până ce nu va primi în mâinile sale pe Hristosul Domnului. 

Vezi-i pe Apostoli: nu au fost robi ai romanilor? Dar acum îi cinstesc și li 
se închină lor împărații romanilor”. Iată, așadar, că acestora, care erau 
israeliteni, mângâiere li S-a făcut Hristos. 

Deci, acest Simeon, fiind îndemnat de Duhul Sfânt, s-a suit la templu 
atunci când pe Domnul L-a adus Maica Sa și, primindu-L pe Dânsul, Îl 
mărturisește a fi Dumnezeu, pentru că aceasta a zice: „Acum, slobozește 
pe robul Tău, Stăpâne”, este a aceluia ce mărturisește cum că Acesta este 
Domn al vieții și al morții. Și vezi cum sfinții legătură socotesc trupul, 
pentru aceasta și grăiește Simeon: „acum slobozește”, ca dintr-o legătură. 
lar „după cuvântul Tău”, a zis pentru făgăduinţa pe care a luat-o, că nu 
va muri până ce nu va vedea pe Hristos. lar „în pace” a zis, în loc de 
odihnă, că până când trăiește, omul se turbură, după cum și David grăiește = 
(Psalm 38, 9), iar murind, este în pace. Încă și în alt fel vei înțelege acest 
cuvânt „în pace”, adică „întru dobândirea nădejdii”. Căci zice Simeon: 
„Mai înainte de a vedea eu pe Domnul, nu aveam gândurile în pace, 
așteptându-L pe Dânsul și pururea având grija când va veni. lar acum, 
văzându-L pe EI și împăcându-mă și lepădând grija, (ca să zic așa) mă 
slobozesc”. 

Iar „mântuire” a numit Întruparea Celui Unuia-Născut, pe care „o a 
gătit” Dumnezeu înainte de toți vecii. Și „înaintea feţei tuturor 
noroadelor”, această mântuire „o a gătit”, căci spre a se mântui lumea și 
spre a se arăta Întruparea Lui, pentru aceasta S-a întrupat. lar mântuirea 
aceasta este „lumină spre descoperirea neamurilor”, adică spre luminarea 
neamurilor celor întunecate și „slava“ israelitenilor. Căci „slavă“ Îi este 
Hristos acelui adevărat norod al lui Israil, pentru că dintr-înșii a răsărit 
Domnul; și se laudă ei cu Acesta, cei care, după adevăr, sunt cunoscători 
de bine. Acestea le-a zis Simeon. 


1 Când Sfântul Teofilact scria aceste cuvinte, Imperiul roman, deși divizat, avea 
împărați creștini. Știm, de asemenea, că Sfântul Teofilact a scris Tâlcuirea Evangheliilor la 
cererea împărătesei Maria (devenită mai apoi monahie), spre a fi de folos și fiului ei, prințul 
Constantin Porfirogenetul. Așadar, cei dintâi destinatari ai Tâlcuirii Sfântului Teofilact au 
fost tocmai „împărații romanilor”. Acum însă, în vremea noastră, se plinesc cuvintele pe 
care le spune Sfântul Teofan Zăvorâtul: „Când autoritatea monarhică va cădea și poporul 
își va instala pretutindeni autoguvernarea (republici, democraţii), acolo Antihristul își va 
găsi mediul prielnic pentru activitatea sa. Pentru satana nu va constitui o dificultate să 
pregătească voci în favoarea renunţării la Hristos, după cum a arătat experienţa Revoluţiei 
franceze. Atunci nu va fi nimeni care să opună un veto autoritar. Așadar, când astfel de 
regimuri, gata să se conformeze aspirațiilor antihristice, vor fi instalate peste tot, atunci se 
va ivi Antihristul” (Apocalipsa în învățătura Sfinților Părinţi, ed. lcos, 2000, p. 10). 

Insă mie mi se pare că și cele ale lui David se potrivesc acestui Simeon: 
„Cu lungime de zile îl voi umple pe el, și-i voi arăta lui mântuirea Mea” 


(Psalm 90, 16). 


2, 33-35: lar losif și mama lui se mirau de ceea ce se vorbea despre 
Prunc. (34) Și i-a binecuvântat Simeon și a zis către Maria, mama lui: 
lată, Acesta este pus spre căderea și spre ridicarea!” multora din Israil și 
ca un semn care va stârni împotriviri, (35) și prin sufletul tău va trece 


sabie, ca să se descopere gândurile din multe inimi. 
(2, 34) Isaia 8, 14; 52, 14 / Matei 21, 44 / Romani 9, 32-33 / 
2 Corinteni 2, 16 /1 Petru 2, 7 (2, 35) loan 19, 25 


l-a blagoslovit Simeon pe amândoi, iară pe cel care se socotea a fi tată 
lăsându-l, către cea cu adevărat maică zicea: „lată, Acesta este pus spre că- 
derea” celor ce nu cred, „și spre ridicarea” celor care cred. Sau, și într-alt 
chip: spre „cădere” este pus Domnul, adică spre căderea răutăților celor 
din sufletele noastre, și spre „ridicare” a bunătăților. Cade curvia, se ridică 
întreaga înțelepciune. Încă și într-alt fel se poate a se înţelege: este Di 
Hristos „spre cădere”, în loc de „ca să pătimească El și ca să cadă în moarte” 
și mulți se vor „ridica”, după ce „va cădea” El. Deci, pune virgulă după 
acest cuvânt: „SPtE căderea” „apoi începe „și ridicarea multora”"?. 

Iar „semn” este Crucea, care până acum „stârnește tn ate eh adică 
nu este primită de cei necredincioși. Îhcă se mai zice „semn” și Întruparea 
Domnului și străin [neobișnuit, minunat] semn, căci Dumnezeu S-a făcut 
om, iar Fecioara, Maică. lar acest „semn” — Întruparea lui Hristos — 
„stârnește împotriviri”, pentru că unii trupul Domnului din Cer îl zic a 
fi, iar alții, după închipuire [nălucire], iar alţii altele bârfesc?. 

Și zice: „Prin sufletul tău” - al Fecioarei — „va trece sabie”. Poate 
pomenește aici necazul care i l-a pricinuit Fecioarei Patima Domnului, 


18 În ediția de la 1805, în loc de „ridicarea“, se găsește „scularea”. 


19 În cea de a doua sută a Capetelor gnostice, Sfântul Maxim Mărturisitorul, spre 
tâlcuirea cuvintelor „a fost pus spre căderea și ridicarea multora”, ne învaţă așa: „(43) 
Prin urmare, să băgăm de seamă de nu cumva e pus spre căderea celor ce privesc 
creațiunea văzută numai cu simțurile și se țin numai de litera Sfintei Scripturi, ca unii ce 
nu pot străbate spre duhul cel nou al harului, pentru nebunia lor; și spre ridicarea celor 
ce privesc duhovnicește făpturile lui Dumnezeu și ascultă duhovnicește cuvintele Lui și 
se îngrijesc prin purtările cuviincioase numai de chipul dumnezeiesc al sufletului. (44) 
Acest cuvânt [al Evangheliei], înțeles numai în sens bun, înseamnă că e pus spre căderea 
patimilor și gândurilor rele din fiecare credincios și spre ridicarea virtuţilor și a tot gândul 
iubitor de Dumnezeu” (Filocalia românească, ed. Humanitas, București, 1999, p. 182). 


% Aici Sfântul Teofilact pomenește ereziile hristologice. 

dar poate numește „sabie” și sminteala cu care s-a smintit, văzând pe 
Domnul răstignit, căci poate socotea: „Cum e cu putință ca Acela Care S-a 
născut fără de sămânță, Acela Care a făcut minuni, Acela Care a înviat 
morții, să fie răstignit și să moară și să fie scuipat?” 

lar ceea ce zice „ca să se descopere gândurile din multe inimi”, arată 
că „se vor descoperi și se vor arăta cugetele multora care s-au smintit; și 
după ce se vor vădi, vor afla grabnică vindecare, precum și tu, o, Fecioară, 
te vei descoperi și te vei arăta ce cugeți pentru Fristos, apoi te vei întări în 
credinţa cea către El”. Așijderea și Petru, „s-a descoperit” când s-a lepădat, 
dar s-a arătat puterea lui Dumnezeu, a Celuia Care l-a primit pe el prin 
pocăință. Încă și în alt chip „s-au descoperit gândurile dintru multe 
inimi”, fiindcă și vânzătorul s-a vădit (Matei 26, 48), și cei care ÎI iubeau 
pe El s-au arătat, precum era Iosif cel care a venit la Pilat și precum erau și 
femeile cele care stăteau lângă Cruce (loan 19, 25, 38). 


2, 36-40: Și era și Ana proorociţa, fiica lui Fanuel, din seminţia lui 
Așer, ajunsă la adânci bătrânețe și care trăise cu bărbatul ei șapte ani de 
la fecioria sa. (37) Și era văduvă, în vârstă de optzeci și patru de ani, și 
nu se depărta de templu, slujind noaptea și ziua în post și în rugăciuni. 
(38) Și venind și ea în acel ceas, lăuda pe Dumnezeu”! și vorbea despre 
Prunc tuturor celor ce așteptau mântuire în Ierusalim. (39) După ce au 
săvârșit toate, s-au întors în Galileea, în cetatea lor Nazaret. (40) Iar 
Copilul creștea? și se întărea cu duhul, umplându-Se de înțelepciune, 


și harul lui Dumnezeu era asupra Lui. 
(2, 36) Psalm 91, 14 (2, 37) Psalm 25, 8 / 1 Timotei 5, 5 
(2, 38) Luca 2, 25; 24, 21 (2, 40) 1 Regi 2, 21 / Luca 1, 80; 2, 52 


Zăbovește Evanghelistul [Luca] întru povestirea cea pentru Ana, spu- 
nându-ne cine-i e tatăl și care e neamul ei, ca să cunoaștem că adevărat 
grăiește, aducând și pe mulți în chip de martori, pe cei care-i cunoșteau și 
tatăl și neamul ei. 

Deci Ana „se mărturisea Domnului”, adică mulțămea „și vorbea 
tuturor” pentru Domnul, că El este Mântuitorul și Mângâierea noastră, a 
celor ce așteptăm izbăvirea. 

lar „după ce au săvârșit toate, s-au întors în Galileea, în cetatea lor 
Nazaret”, căci era și Betleemul cetate a lor, însă ca o patrie, iară Nazaretul 
era ca un lăcaș. 


21 În ediția de la 1805, în loc de „lăuda pe Dumnezeu”, se găsește „se mărturisea 
Domnului”. 


2 În edi ţia de la 1805, în loc de „creștea“, se găsește „sporea”. 

Și creștea lisus cu trupul, măcar că ar fi putut ca din pântecele Fecioarei 
în măsura vârstei celei bărbătești să vie, dar atunci s-ar fi părut că nălucire 
este Întruparea. Pentru aceasta câte puţin crește, iar El crescând, se arăta 
înțelepciunea Cuvântului lui Dumnezeu. Căci nu după sporire se făcea 
înțelept — să nu fie aceasta! Ci câte puţin arătând înțelepciunea cea firească, 
pe potriva vârstei celei trupești, se zice că „sporea și se întărea cu duhul”. 
Căci dacă întru cât era de mic cu-statul ar fi arătat toată înțelepciunea, s-ar 
fi părut străină minune. lar acum, după potriva vârstei, pe cât se putea Se 
arăta pe Sine, împlinea rânduiala”. Însă nu primea înțelepciunea — căci ce 
s-ar fi făcut mai de săvârșit [desăvârșit] decât Cel Care dintru început este 
de săvârșit [desăvârșit]? —, ci înțelepciunea cea pe care o avea, o arăta 
puţin câte puțin. 


2, 41-50: Și părinţii Lui, în fiecare an, se duceau de sărbătoarea Paștilor, 
la lerusalim. (42) lar când a fost El de doisprezece ani, s-au suit la Ierusalim, 
după obiceiul sărbătorii. (43) Și sfârșindu-se zilele, pe când se întorceau 
ei, Copilul lisus a rămas în lerusalim și părinţii Lui nu știau. (44) Și soco- 
tind că este în ceata călătorilor de drum, au venit cale de o zi, căutându-L 
printre rude și printre cunoscuți. (45) Și, negăsindu-L, s-au întors la 
Ierusalim, căutându-L. (46) lar după trei zile L-au aflat în templu, șezând 
în mijlocul învăţătorilor, ascultându-i și întrebându-i. (47) Și toți care îl 
auzeau se minunau de priceperea și de răspunsurile Lui. (48) Și văzându-L 
rămaseră uimiți, iar mama Lui a zis către EI: Fiule de ce ne-ai făcut nouă 
așa? lată, tatăl Tău și eu Te-am căutat îngrijorați”. (49) Și El a zis către ei: 
De ce era să Mă căutaţi? Oare nu știați că în cele ale Tatălui trebuie să 


fiu?% (50) Dar ei n-au înţeles cuvântul pe care l-a spus lor. 
(2, 41) leșire 23, 15, 17; 34, 25 / Deuteronom 16, 1 (2, 42) Deuteronom 16, 6 
(2, 46) Isaia 53, 2 (2, 47) 3 Regi 10, 18 / Matei 7, 28 / Marcu 1, 22 / 
Luca 4, 22, 32 / loan 7, 15 (2, 49) Maleahi 3, 1 (2, 50) Luca 9, 45; 18, 34 


Se suie Domnul împreună cu părinţii la Ierusalim, ca prin toate să 
arate că nu este potrivnic lui Dumnezeu, nici nu Se împotrivește celor ce 
sunt legiuite. lar „sfârșindu-se zilele” — cele șapte zile ale Paștilor —, 
Domnul a rămas în lerusalim și Se întreba cu cărturarii, din Lege 
întrebându-i pe dânșii, „și toți se minunau”. Vezi cum „sporea” cu 


3 *. _» SF A Le . . A . A . . . 
23 Adică, arătând Domnul înțelepciune pe potriva vârstei, împlinea iconomia 
mântuirii. 


Zi ediția de la 1805, în loc de „lată, tatăl Tău și eu Te-am căutat îngrijoraţi”, se 
găsește „lată, tatăl Tău și eu dorindu-Te, Te căutam”. 

22 ia ediţia de la 1805, în loc de „Oare nu știaţi că în cele ale Tatălui trebuie să fiu?”, 
se găsește „Au n-aţi știut că întru cele ce sunt ale Tatălui Meu se cade Mie să fiu?”. 

înțelepciunea? Printru a se cunoaște de mulți și a se minuna de EI, căci 
arătarea înțelepciunii Lui aceasta este: „sporirea” Lui? 

lar Născătoarea de Dumnezeu îl numește pe Iosif „tată“, știind cu 
adevărat cum că nu este tată, însă pentru iudei, ca să nu socotească ei că 
din curvie este [Pruncul], „tată” al Lui îl numește pe Iosif. Și în alt chip 
înțelege: fiindcă purtare de grijă a arătat Iosif, [precum] și slujire întru 
hrană spre creștere, cu cuviință „tată” pe el l-a numit, oarecum cinstindu-l 
pe el Sfântul Duh cu numirea de „tată”. 

Dar pentru ce Îl căutau pe El? Oare socotind că S-a pierdut, ori S-a 
rătăcit ca un copil? Să nu fie aceasta! Că nici a preaînțeleptei Marii nu era 
aceasta, ea care a primit pentru Dânsul atâtea descoperiri, nici a lui Iosif, 
căruia și lui i s-a descoperit că din Duhul Sfânt este. Ci ei Îl căutau pe 
Domnul, să vadă dacă nu cumva s-a dus de la dânșii, dacă nu cumva i-a 
lăsat pe ei. lar după ce L-au aflat, Îl vezi pe EI cum le răspunde? Că Fecioara 
numindu-l pe Iosif „tată” al Lui, Domnul zice: „Nu acesta este tatăl Meu 
cel adevărat, că, de ar fi fost așa, în casa lui se cuvenea să fiu; ci Dumnezeu 
este Tatăl Meu - și pentru aceasta, în casa Lui sunt, adică în templul Lui”. 
Dar „ei nu au înțeles” cele ce Domnul a grăit lor, pentru că taină era aceasta. 


2, 51-52: Şi a coborât cu ei și a venit în Nazaret și le era supus. lar 
mama Lui păstra” în inima ei toate aceste cuvinte. (52) Și lisus sporea 
cu înţelepciunea și cu vârsta și cu harul: la Dumnezeu și la oameni. 

(2, 51) Facere 37, 11 (2, 52) 1 Regi 2, 21, 26 / Luca 1, 80; 2, 40 

Domnul Se supunea părinţilor, pildă dându-ne nouă ca să ne supunem 
părinților. 

Iar Fecioara „păzea în inima ei toate acestea”, pentru că dumnezeiești 
erau și cele ce se lucrau și cele ce se grăiau de Copil); și nu erau ca ale unuia 
de doisprezece ani, ci ca ale unui om de săvârșit [desăvârșit]. 

Și vezi aici cum Evanghelistul, tâlcuind ce este aceea „a spori cu înţe- 
lepciunea”, aduce mai pe urmă și „sporea cu vârsta”, arătând că pe cât sporea 
cu vârsta, Domnul îngăduia ca tot mai mult din înțelepciunea Sa să se arate. 

Și înțelepciunea era plină de „dar și la Dumnezeu și la oameni: adică 
pe acelea le făcea, care și lui Dumnezeu [i erau bineplăcute și oamenilor 
lăudate. lar mai întâi este cuvântul „la Dumnezeu”, și apoi „la oameni”, 
că întâi se cuvine lui Dumnezeu a plăcea, și apoi oamenilor. 


2% Așadar, cu cât Domnul arăta mai mult oamenilor înțelepciunea Sa, cu atâta aceștia 
priveau, înțelegeau și socoteau că Pruncul sporește întru înțelepciune, deși E] Însuși era Înţelep- 
ciunea lui Dumnezeu și desăvârșit dintru început. Vezi tâlcuirea și nota de la Marcu 13, 32-37. 

27 În ediția de la 1805, în loc de „păstra“, se găsește „păzea“. 


2% În ediția de la 1805, în loc de „harul“, se găsește „darul”. 

CAPITOLUL 3 
Predica lui loan Botezătorul. Mărturia lui despre Hristos. 
Botezul și spița neamului lui Hristos! 


3, 1-3: În al cincisprezecelea an al domniei Cezarului Tiberiu?, pe 
când Ponţiu Pilat era procuratorul ludeii, Irod, tetrarh al Galileii, Filip, 
fratele său, tetrarh al Ituriei și al ținutului Trahonitidei, iar Lisanias, 
tetrarh al Abileniei, (2) în zilele arhiereilor Anna și Caiafa, a fost cuvântul 
lui Dumnezeu către loan, fiul lui Zaharia, în pustie. (3) Și a venit el în 
toată împrejurimea lordanului, propovăduind botezul pocăinţei, spre 


iertarea păcatelor. 
oaie lor (3, 2) loan 1, 6 (3, 3) Matei 3, 1-2 / Marcu 1, 4 


Cu cuviință pomenește Evanghelistul și vremea și stăpânitorii, ca să 
arate că stăpânitorii cei din luda nu au lipsit până la venirea lui Mesia, iar 
acum domnea Pilat, om de alt neam, și câte o a patra parte stăpâneau 
feciorii lui Irod Ascalonitul?. lar acestea erau spre încredințare că a venit 
Mesia, după proorocia lui Iacov (Facere 49, 10). 

lar Evanghelistul zice: „fost-a cuvântul lui Dumnezeu către loan”, 
ca tu să te înveți cum că nu de sineși fiind îndemnat a venit să mărturisească 
pentru Hristos, ci de Dumnezeiescul Duh fiind mișcat [îndemnat lăuntric]; 
căci „cuvânt” ori pe Duhul Sfânt ÎI vei înțelege, ori porunca lui Dumnezeu. 


! În ediţia de la 1805, titlul capitolului este: „Pentrit propoveduirea lui loan. Pentru cei 
ce au întrebat pe loan. Pentru Irod și pentru închiderea lui loan. Pentru Botezul Mântuitorului. 
Pentru povestirea neamului lui Hristos”. 

* [1805] După ce Irod, ucigătorul de prunci, a murit la doi ani după Nașterea 
Domnului, Cezarul Gaius a rânduit să nu ia cineva împărăţia peste evrei, ci să se împartă 
între fiii lui rod și să se dea lui Arhelau ludeea, și celorlalţi celelalte părți, precum arată 
aici Sfântul Evanghelist. Și i-a numit pe dânșii „tetrarhi”, adică stăpânitori peste a patra 
parte, pentru că fiecare dintre ei o a patra parte stăpânea. lar după moartea lui Gaius, 
Tiberiu a luat împărăţia Romei. Și pârât fiind Arhelau de supușii lui, a fost izgonit de 
către Tiberiu. Și a fost trimis de la Roma, în locul lui, procurator al ludeii Pilat din Pont. 
Și din această pricină Evanghelistul Matei zice că Arhelau împărăţea în ludeea (Matei 2, 
22), iar Evanghelistul Luca zice aici cum că domnea în ludeea Pilat din Pont (după Zigaben 
și Meletie al Atinelor). 


3 Irod era numit „Ascalonitul” tocmai din pricină că se trăgea din orașul Ascalon o 
veche cetate a filistenilor, de pe coasta mediteraneană a Palestinei, aflată între orașele 
lope și Gaza. Aici era centrul cultului zeiței păgâne Astarte, precum și locul de naștere al 
lui Irod. 

lar „în pustie” a fost cuvântul lui Dumnezeu către loan, pentru că de 
vreme ce fiii „pustiei” — adică ai Bisericii celei dintre neamuri =, urmau a 
se face mai mulți decât cei ai aceleia „care avea bărbat” (Isaia 54, 1) — adică 
a sinagogii iudeilor -, după cuviinţă s-a făcut cuvântul și porunca lui 
Dumnezeu, fiind loan „în pustie”. 

Și loan propovăduia noroadelor „botezul pocăinței”, adică mărtu- 
risirea păcatelor, iar botezul acesta le ajuta lor „spre iertarea păcatelor”, 
care iertare se dădea prin Botezul lui Hristos. Căci cu adevărat botezul lui 
loan nu dădea iertarea păcatelor, ci spre iertarea păcatelor folosea și 
povățuia, adică îi gătea pe oameni ca să primească Botezul lui Hristos, 
care dă iertarea păcatelor. 


3, 4-6: Precum este scris în cartea cuvintelor lui Isaia Proorocul: Este 
glasul” celui ce strigă în pustie: Gătiţi calea Domnului, drepte faceți 
cărările Lui. (5) Orice vale se va umple și orice munte și orice deal“ se va 
pleca; căile cele strâmbe se vor face drepte și cele colțuroase, drumuri 
netede. (6) Și toată făptura” va vedea mântuirea lui Dumnezeu. 

(3, 6) Psalm 97, 3 / Isaia 40, 3-5 / Matei 3, 3 / Marcu 1, 3/ Luca 2, 30 / loan 1,23 / Tit 2,11 

„Cale” este petrecerea [vieţuirea] cea după Hristos, pe care o 
poruncește a se găti, căci cât de curând avea să propovăduiască Domnul. 
Iar „cărări“ sunt poruncile Legii, căci pe cele ce acum erau „colțuroase” și 
strâmbănoage [întortocheate] poruncește „drepte“ a le face; pentru că 
fariseii strtâmbănogeau și răzvrăteau poruncile. 

Însă se poate înțelege „cale“ și sufletul, iar „cărări“ înțelegerile și 
lucrurile sale. Deci se cuvine nouă și sufletul a ni-l găti, dar și lucrurile și 
înțelegerile noastre „drepte” a le face. 

Apoi, ca și cum cineva ar fi întrebat astfel: „Și cum vom plini noi 
aceasta, pentru că ostenicioasă și grea este fapta cea bună? și multe văi și 
greutăți are, deopotrivă de la puterile cele viclene și de la patimile cele ce 
sălășluiesc în noi?” — zice că nici o greutate nu va fi, ci toate fi-vor 
lesnicioase, căci „orice vale se va umple”; adică puterile noastre firești, 


4 Aici Sfântul Teofilact se referă la proorocia: „Mai mulți sunt fiii celei părăsite, 
decât ai celei cu bărbat” (Isaia 54, 1) și pe „cea părăsită” o numește „pustie“, ca una 
care, fiind fără de bărbat, este singură, pustie. 

” [1805] Glas se aude mie, de bărbat ce strigă în pustie (după Zigaben). 

* În ediția de la 1805, în loc de „deal“, se găsește „măgură”. 

7 În ediția dela 1805, în loc de „făptura”, se găsește „trupul“. 


i Fapta bună este ostenicioasă când este lucrătoare, iar când doar ne îndulcim cu 
pomenirea ei, nelucrând nimic întru Domnul, nu avem rod decât robia cea către slava deșartă. 

care spre lucrul cel bun s-au slăbit, iarăși se vor umplea, și „orice munte 
și orice măgură”, adică puterile cele potrivnice care din pricina mândriei 
s-au înălțat, se vor smeri, pentru că au slăbit cu adevărat și puterile cele 
potrivnice, și poftele ce se par a fi întru noi firește, și toate netede s-au 
făcut, și în „drepte” cele strâmbe s-au preschimbat. Pentru că Hristos și 
puterile cele potrivnice le-a surpat, care aici sunt arătate de „munți” și de 
„măguri“, și mișcările noastre cele firești către lucrul cel bun le-a înviat, 
pe care Evanghelistul le-a numit „văi pline”, prin ceea ce zice: „orice vale 
se va umple”. Și pentru aceasta S-a întrupat Domnul, ca firea noastră întru 
cea dintâi așezare să o întoarcă. 

Și zice: „toată făptura va vedea mântuirea lui Dumnezeu”, nu numai 
iudeii și năimiţii”, ci și toată făptura, căci întru tot pământul s-a vestit 
Evanghelia. 

Și multe altele erau cu putinţă a se grăi, dar îndeajuns sunt acestea 
spre luminarea [lămurirea, limpezirea'] cuvintelor ce s-au zis. 


3, 7-9: Deci zicea loan mulțimilor care veneau să se boteze de el: Pui 
de vipere!!, cine v-a arătat să fugiți de mânia ce va să fie? (8) Faceţi, dar, 
roade vrednice de pocăință și nu începeți a zice în voi înșivă: Avem tată 
pe Avraam, căci vă spun că Dumnezeu poate și din pietrele acestea să 
ridice fii lui Avraam. (9) Acum securea stă!? la rădăcina pomilor; deci 
orice pom care nu face roadă bună se taie și se aruncă în foc. 

(3, 7-9) Matei 3, 7-10, 19; 8, 11 / loan 8, 39; 15, 6 

„Pui de năpârci” îi numește pe iudei, ca pe cei care pe părinţi și pe 
maici îi necăjeau. Căci zic unii cum că această jivină, năpârca, se naște 
rozând pântecele mamei sale. ot așa, iudeii și pe Prooroci și pe învățători 
i-au omorât. 

Prin „mânia ce va să fie” numește muncile [caznele] cele veșnice; iar 
„roade vrednice de pocăință” sunt nu numai depărtarea de la rău, ci și 
săvârșirea lucrului celui bun (Psalm 36, 27), căci aceasta este cu adevărat 
roadă și odraslă a pocăinței, a săvârși lucrul cel bun. 

„Și nu începeţi a zice întru voi cum că sunteți de neam bun și, nă- 
dăjduindu-vă neamului părinţilor voștri, să vă leneviţi de la fapta cea bună; 


? Adică ucenici ai iudeilor, convertiți la iudaism dintre neamurile păgâne. 
10 Prealuminate sunt toate cuvintele Domnului, însă noi le întunecăm cu întunecimea 
nepriceperii noastre. De aceea spune Sfântul Teofilact „spre luminarea cuvintelor ce s-au 
zis”, adică „spre lămurirea sau limpezirea înţelesului cuvintelor ce s-au zi54 


1! În ediţia de la 1805, în loc de „vipere”, se găsește „năpârci”. 


(Zi fn ediția de la 1805, în loc de „securea stă”, se găsește „securea zace”. 

căci și din pietrele acestea va putea Dumnezeu să ridice fii Patriarhului 
Avraam, precum și puţin mai înainte a făcut — căci pântecele Sarrei și decât 
pietrele fiind mai tare, s-a umplut de dar spre facere de copii”. 

lar „securea” este dumnezeiasca judecată, care retează pe cei nevrednici 
din această viață. Deci, zice Înaintemergătorul: „De nu vă veţi pocăi, vă veţi 
tăia din viață, căci la rădăcina voastră, a pomilor, zace securea”. Și, precum 
am zis, se înțelege prin „rădăcină” viaţa, însă poate a se înțelege „rădăcină” 
și rudenia lui Avraam, de la a cărui înrudire „se taie” cei ce nu sunt vrednici 
a fi mlădiţe ale lui, după cum zice Apostolul (Romani cap. 11). Și îndoită este 
munca [cazna], căci nu numai că păcătosul și neroditorul „se taie” din 
rudenia cea către cei drepți, ci și „se aruncă în foc”. 


3, 10-18: Și mulțimile îl întrebau zicând: Ce să facem, deci? (11) Răs- 
punzând, loan le zicea: Cel care are două haine să dea celui ce nu are și 
cel ce are bucate să facă asemenea. (12) Și au venit și vameșii să se boteze - 
și i-au spus: Învăţătorule, noi ce să facem? (13) El le-a răspuns: Nu faceți 
nimic mai mult decât vă este rânduit. (14) Și îl întrebau ostașii, zicând: 
Dar noi, ce să facem? Și le-a zis: Să nu asupriţi pe nimeni, nici să învinuiți 
pe nedrept“, și să fiți mulțumiți cu solda voastră. (15) lar poporul, fiind 
în așteptare și întrebându-se toţi despre loan în cugetele lor: Nu cumva 
el este Hristosul? (16) A răspuns Ioan tuturor, zicând: Eu vă botez cu 
apă, dar vine Cel Care este mai tare decât mine, Căruia nu sunt vrednic 
să-l dezleg cureaua încălțămintelor. El vă va boteza cu Duh Sfânt și cu 
foc, (17) a Cărui lopată este în mâna Lui, că să curețe aria Sa și să adune 
grâul în jitniţa Sa, iar pleava o va arde cu foc nestins. (18) Încă și alte 


multe îndemnând, propovăduia poporului vestea cea bună!*. 
(3, 10) Faptele Apostolilor 2, 37 (3, 11) Luca 11, 41 / 2 Corinteni 8, 14 / lacov 2, 15-16 / 
1 loan 3, 17; 4, 20 (3, 12) Matei 21, 31-32 / Luca 7, 29 (3, 14) leșire 23, 1/ Levitic 9, 11 
(3, 15) loan 1, 20 (3, 16) Matei 3, 11 / Marcu 1, 7-8 / loan 1, 15, 26/ 
Faptele Apostolilor 1, 5; 2, 3 (3, 17) Miheia 4, 12 / Matei 3, 12; 13, 30 


loan sfătuiește trei cete [cinuri, rânduieli] de oameni care au venit la 
dânsul: noroadele, vameșii și ostașii. Deci pe noroade le sfătuiește să fie 
cu luare-aminte la milostenie, poruncindu-le ca „acela care are două 
haine să dea și celui ce nu are”. lar vameșilor le zice: „nimic mai mult 
decât ce este rânduit să nu faceţi”, adică nimic mai mult să nu ceară și 


13 În ediţia de la 1805, în loc de „nici să învinuiți pe nedrept”, se găsește „să nu 
clevetiți”. 

jr ediția de la 1805, versetul 18 este acesta: „Multe și altele binevestea norodului, 
mângâindu-l”. 

să silească. lar ostașilor le zicea să nu răpească ci: „să fiți mulțumiți cu 
solda voastră”, adică cu darurile ce, după obicei, se dau de împărat. Și 
vezi cum pe noroade, ca unele ce sunt fără de răutate, le sfătuiește să 
săvârșească oarecare lucru bun, adică să dăruiască, iar pe vameși și pe 
ostași numai să se depărteze de la rău; căci încă aceștia nu cuprindeau și 
nici puteau săvârși vreun lucru bun, ci îndestul era lor a nu le săvârși pe 
cele rele. 

lar alții și după înalta înţelegere tâlcuiesc ceea ce se zice: „cel care are 
două haine să dea celui ce nu are”, căci zic aceștia că „două haine” sunt 
duhul Scripturii și slova [litera] sa. Deci loan îl îndeamnă pe cel care le are 
pe acestea două să dea și celui care e cu totul gol — adică de este cineva 
care înțelege Scriptura în două chipuri, și după slovă și după duh, să dea 
celui ce nu are, să-l înveţe pe cel ce nu știe și să-i dea lui măcar slova. 

Și întru atâta era de mare fapta cea bună a lui loan, întru cât toți 
socoteau pentru dânsul: „Nu cumva el este Hristosul?” Deci, o socotință 
ca acesta fărâmându-o, zice: „Atât de mare osebire este între mine și 
Hristos, întru cât eu «botez cu apă», iar «Acela cu Duh Sfânt și cu foc 
vă va boteza»”. Și încă și altceva mai zice: „Că nici cureaua încăl- 
țămintelor Lui nu sunt vrednic a o dezlega”. Și ce înseamnă acestea? 
Ceea ce zice „vă va boteza pe voi cu Duh Sfânt și cu foc”, este vădită 
după adevăr, pentru că Apostolilor Le-a fost trimis Duhul, și „limbi de 
foc” s-au arătat împărțindu-se lor (Faptele Apostolilor 2, 3). lar aceasta ce 
zice: „cureaua încălțămintelor Lui nu sunt vrednic a o dezlega”, 
însemnează, după înțelegerea cea de obște, „că nici cea de pe urmă slugă 
a lui nu sunt vrednic a mă socoti”. lară după înțelegerea cea mai tainică, 
sunt două „încălțăminte” ale Domnului: pogorârea cea din Cer pe 
pământ și cea de pe pământ la iad. Și nimeni nu poate dezlega și spune 
în ce chip au fost aceste două pogorâri, nici măcar de va fi asemenea cu 
loan. Căci cine poate spune cum S-a întrupat și cum S-a pogorât Domnul 
la iad? 

lar ceea ce zice: „a Cărui lopată este în mâna Lui”, aceasta înseamnă 
„Că deși vă va boteza pe voi, să nu socotiți că de acum sunteţi nevinovaţi, 
ci de nu vă veţi arăta fără de prihană în viaţa ce va urma Botezului, vă 
va arde pe voi cu foc nestins”. Căci „pleavă”, este cel ce are minte 
neroditoare și poartă multă grijă numai de lucrurile cele vremelnice ale 
vieţii acesteia. 

Încă „Şi multe altele binevestea norodului, mângâindu-l”, căci cu 
adevărat învățătura cea bună mângâiere este, și după cuviință se numește 
„bunăvestire”. 

3, 19-22: lar Irod tetrarhul, mustrat fiind de el pentru Irbdiada, femeia 
lui Filip, fratele său, și pentru toate relele pe care le-a făcut Irod, (20) a 
adăugat la toate și aceasta, încât a închis pe loan în temniţă. (21) Și după 
ce s-a botezat tot poporul, botezându-Se și lisus și rugându-Se, s-a 
deschis Cerul, (22) și S-a pogorât Duhul Sfânt peste EI, în chip trupesc, 
ca un porumbel, și s-a făcut glas din Cer: Tu ești Fiul Meu Cel iubit, 
întru Tine am binevoit. 


(3, 19) Matei 14, 3 / Marcu 6, 17 (3, 20) Matei 4, 12 (3, 21) Matei 3, 13, 16 / Marcu 1, 10 / 
loan 1, 32 (3, 22) Psalm 2, 6 / Matei 3, 17; 17, 5 / Marcu 1, 11 / Luca 9, 35/ loan 1, 32 


După cuviință grăiește aici Evanghelistul cele pentru Irod, ca și cum 
ar fi zis așa: „Norodul unele ca acestea socotea pentru Ioan, iar Irod, fiind 
mustrat de către loan, a adăugat și aceasta peste toate, adică a-l închide pe 
el în temniță”. Deci, minunându-se, Sfântul Luca povestește aceasta, 
părându-i rău că norodul acest fel de părere având pentru loan, Irod unele 
ca acestea a arătat. 

Și „s-a deschis Cerul”, ca nouă să ne fie arătat [adeverit] că Botezul 
tuturor deschide Cerul, pe carele Adam l-a încuiat. Și „S-a pogorât Duhul” 
peste lisus, ca dintru aceasta să ne învăţăm că și la noi, când ne botezăm, 
vine Duhul; căci cu adevărat, nu avea trebuință Domnul de Duhul, ci toate 
pentru noi le face, și El Se face începătură tuturor celor pe care noi aveam 
să le dobândim mai pe urmă, „ca EI să fie Întâi-născut între mulți frați” 
(Romani 8, 29). 

lar Duhul Sfânt se arată „ca un porumbel”, ca să ne învăţăm că se 
cuvine a fi noi blânzi și în curăţie, și că, precum în vremea lui Noe, 
porumbelul a vestit încetarea mâniei lui Dumnezeu (Facere cap. 8), așa și 
aicea, Duhul cel Sfânt ne-a împăcat pe noi cu Dumnezeu, potop păcatului 
făcând [potopind păcatul]. 

Încă și „Fiu“ este numit Domnul Hristos, de la Tatăl fiind trimis glasul, 
arătându-ne că și nouă, celor ce ne botezăm, punerea cea întru fii ne-a dăru- 
it-o. ară „întru Tine am binevoit”, în loc de „întru Tine M-am odihnit”. 


3, 23-38: Şi lisus Însuși era ca de treizeci de ani când a început (să 
propovăduiască), fiind, precum se socotea'5, fiu al lui Iosif, care era fiul 


15 [1805] Tâlcuind Zigaben aceste cuvinte, zice că lisus era de treizeci de ani când a 
început să facă minuni și să înveţe. lar „fiu al lui Iosif” era nu după adevăr, ci după cum 
li se părea iudeilor. losif a fost fiu al lui Eli, Eli a fost fiul lui Matat și așa, pe rând, unul 
după altul, până la Adam, care a fost al lui Dumnezeu, adică de la Dumnezeu, pentru că 
lui Adam nu un om i-a fost tată, ci Dumnezeu l-a zidit pe el. Această înțelegere este și la 
„Cartea neamului lui lisus Hristos, fiul lui David, fiu lui Avraam” (Matei 1, 1), căci 

lui!* Eli, (24) fiul lui Matat, fiul lui Levi, fiul lui Melhi, fiul lui lanai, 
fiul lui Iosif, (25) fiul lui Matatia, fiul lui Amos, fiul lui Naum, fiul lui 
Esli, fiul lui Nagai, (26) fiul lui Iosua, fiul lui Matatia, fiul lui Semein, 
fiul lui loseh, fiul lui loda, (27) fiul lui loanan, fiul lui Resa, fiul lui 
Zorobabel, fiul lui Salatiel, fiul lui Neri, (28) fiul lui Melhi, fiul lui Adi, 
fiul lui Cosam, fiul lui Elmadam, fiul lui Er, (29) fiul lui Iosua, fiul lui 
Eliezer, fiul lui Lorim, fiul lui Matat, fiul lui Levi, (30) fiul lui Simeon, 
fiul lui Iuda, fiul lui Iosif, fiul lui lonam, fiul lui Eliachim, (31) fiul lui 
Melea, fiul lui Mena, fiul lui Matata, fiul lui Natan, fiul lui David, (32) 
fiul lui lesei, fiul lui lobed, fiul lui Booz, fiul lui Sala, fiul lui Naason, 
(33) fiul lui Aminadav, fiul lui Admin, fiul lui Arni, fiul lui Esrom, fiul 
lui Fares, fiul lui Iuda, (34) fiul lui Iacov, fiul lui Isaac, fiul lui Avraam, 
fiul lui Tara, fiul lui Nahor, (35) fiul lui Serug, fiul lui Ragav, fiul lui 
Falec, fiul lui Eber, fiul lui Sala, (36) fiul lui Cainam, fiul lui Arfaxad, 
fiul lui Sem, fiul lui Noe, fiul lui Lameh, (37) fiul lui Matusala, fiul lui 
Enoh, fiul lui laret, fiul lui Maleleil, fiul lui Cainam, (38) fiul lui Enos, 


fiul lui Set, fiul lui Adam, fiul lui Dumnezeu. 
(3, 23) Matei 1, 16; 13, 35 / Marcu 6, 3 / Luca 4, 22 / loan 6, 42 (3, 27) Matei 1, 12 
(3, 31) 2 Regi 5, 14 / Zaharia 12, 13 / Matei 1, 6 (3, 32) Isaia 11, 1 / Matei 1, 4-5 
(3, 33) Facere 29, 35; 38, 29; 46, 12 / Matei 1, 2-4 (3, 34) Facere 11, 22, 24, 26; 21, 2-5; 25, 26; 26, 18 / 
Matei 1, 2 (3, 35) Facere 11, 24-25; 11, 13-14, 16, 18, 20 (3, 36) Facere 5, 25, 28-29, 32; 6, 10; 
9, 18; 10, 22, 24; 11, 10, 12 (3, 37) Facere 5, 9, 12, 15, 18, 21 (3, 38) Facere 5, 3,6 


Domnul S-a botezat, fiind „de treizeci de ani”, căci această vârstă este 
mai de săvârșit [desăvârșită], și întru aceasta omul este sau bun sau rău. 

lar Luca istorisește neamul Lui, cu rânduială înturnată față de cea a 
lui Matei!”, ca să arate că Acela Care acum S-a născut cu trup, de la 
Dumnezeu este; căci bine vezi cum înșirarea neamului, la Dumnezeu se 
sfârșește. lar această istorisire a neamului o face și ca să ne învăţăm că 
Domnul pentru aceasta S-a întrupat, ca pe toți strămoșii către Dumnezeu 
să-i aducă și fii ai Lui să-i facă. 

Încă și în alt chip pota tâlcui: Nu se credea cum că nașterea Domnului 
este fără de sămânță. Deci, voind să arate Evanghelistul că și altă dată fără 
de sămânță s-a făcut om, de la cei de jos se suie la Adam și la Dumnezeu, 
ca și cum ar fi zis nouă: „Dacă nu crezi că Cel de al doilea Adam S-a făcut. 


„fiu al lui David” ÎI numește pe Hristos, iar pe David fiu al lui Avraam, suind mintea. 
ascultătorilor la făgăduinţele lui Dumnezeu cele către dânșii. 


16 În ediţia de la 1805 în versetele 24-38, în loc de „fiul lui”, se găsește „care a fost al lui”. - 


17 Cu ordine cronologică inversă față de cea arătată de Evanghelistul Matei. 

fără de sămânță, suie-te cu mintea la cel dintâi Adam și-l vei afla pe el că 
s-a făcut de la Dumnezeu, fără de sămânță; și dintru aceasta nu fi 
necredincios, ci credincios”. 

Însă se întreabă unii: „Cum zice Evanghelistul Matei că Iosif este fiu a 
lui Iacov (Matei 1, 16), iar Luca zice aici că este fiu al lui Eli?” — zicând 
aceștia că este cu neputinţă ca același Iosif să fie fiu a doi taţi. Deci, pentru 
unele ca acestea zicem: Iacov și Eli au fost frați dintru o mamă, dar din alt 
tată; și murind Eli fără de fecior, lacov a luat-o pe femeia lui, ca să-i ridice 
urmaș dintr-însa; și așa se spune că losif este fiu al lui lacov, după fire și al 
lui Eli, după Lege — căci Iacov după fire l-a născut, și dintru această pricină, 
cu adevărat este fiul său firesc, iar lui Eli îi era fiu numai după Lege. Căci 
poruncea Legea, ca, dacă cineva ar fi murit fără de fii, femeia acestuia să 
se mărite cu fratele lui și cel care se va naște dintru dânsul să fie socotit că 
este al celui ce a murit, deși după fire era al celui care era viu (Deuteronom 
25, 5). Dintru acestea se adeverește că bine zic Evangheliștii, și nu se 
împotrivesc; căci Matei pe tatăl cel firesc al lui losif l-a scris, iar Luca pe 
cel ce se socotește a fi tată al lui după Lege, adică pe Eli — ca prin amândoi 
să arate că pentru aceasta S-a născut Domnul, ca atât firea, cât și Legea să 
o sfințească. 


CAPITOLUL 4 
Ispita din muntele Carantaniei. lisus începe să predice în Capernaum 
și în Nazaret, vindecă pe soacra lui Petru și pe alții! 


4, 1-12: lar lisus, plin de Duhul Sfânt, S-a întors de la lordan și a fost 
dus de Duhul în pustie, (2) timp de patruzeci de zile, fiind ispitit de 
diavolul. Și în aceste zile nu a mâncat nimic; și sfârșindu-se ele, a 
flămânzit?. (3) Și I-a zis diavolul: Dacă ești Fiul lui Dumnezeu, zi acestei 
pietre să se facă pâine. (4) Și a răspuns lisus către El: Scris este că nu 
numai cu pâine va trăi omul, ci cu orice cuvânt al lui Dumnezeu. (5) Și 
suindu-L diavolul pe un munte înalt, I-a arătat într-o clipă” toate 
împărăţiile lumii. (6) Și I-a zis diavolul: Ție Îi voi da toată stăpânirea 
aceasta și strălucirea lor, căci mi-a fost dată mie și eu o dau cui voiesc; (7) 
deci dacă Tu Te vei închina înaintea mea, toată va fi a Ta. (8) Și răspunzând, 
lisus i-a zis: Mergi” înapoia Mea, satano, căci scris este: Domnului 
Dumnezeului tău să te închini și numai Lui Unuia să-l slujești. (9) Și L-a 
dus în Ierusalim și L-a așezat pe aripa templului și I-a zis: Dacă ești Fiul 
lui Dumnezeu, aruncă-Te de aici jos; (10) căci scris este: Că Îngerilor Săi 
va porunci, pentru Tine, ca să Te păzească; (11) și Te vor ridica pe mâini, 
ca nu cumva să izbești de piatră piciorul Tău. (12) Și răspunzând, lisus i-a 
zis: S-a spus: Să nu ispitești pe Domnul Dumnezeul tău. 

(4, 1) Judecători 13, 25 / Matei 4, 1/ Marcu 1, 12 (4, 2) leșire 34, 28 / 3 Regi 18, 12; 19, 8/ 
Matei 4, 2 / Marcu 1, 13 (4, 3) Matei 4, 3 (4, 4) Deuteronom 8, 3 / Înţelepciune 16, 26 / 
Matei 4, 4 (4, 5) lezechiil 4, 2 / Matei 4, 8 (4, 7) Matei 4, 9 (4, 5) Deuteronom 6, 13; 10, 20 / 


Iosua 24, 14 / Matei 4, 10 (4, 9) lezechiil 8, 3 / Matei 4, 5 (4, 10) Psalm 70, 3; 90, 11-12 / 
Matei 4, 6 (4, 12) Deuteronom 6, 16 / Matei 4, 7 


S-a botezat Domnul, ca să sfințească apele pentru noi cei ce voiam a 
dobândi darul. lar după ce S-a botezat, este adus de Duhul în munte pustiu, 


! În ediția de la 1805, titlul capitolului este: „Pentru postirea și ispitirea Mântuitorului. 
Pentru cartea Isaiei ce s-a dat Lui. Pentru lisus când a fost dus de iudei în munte și a trecut prin 
mijlocul lor. Pentru cel ce avea duh de drac necurat. Pentru soucra lui Petru. Pentru cei ce s-au 
zindecat de felurite boli”. 

2 În ediția de la 1805, în loc de „și sfârșindu-se ele, a flămânzit”, se găsește „și 
sfârșindu-se ele, mai pe urmă a flămânzit”. 

* În ediția de la 1805, în loc de „într-o clipă”, se găsește „într-o clipeală de vreme”. 

+ În ediţia de la 1805, în loc de „strălucirea lor”, se găsește „slava lor”. 

* În ediţia de la 1805, în loc de „mergi, se găsește „fugi”. 

căci Duhul Cel Sfânt Îl ducea pe EI spre lupta cea împotriva diavolului. Și 
Se duce „în pustie”, ca să dea prilej diavolului să-L bântuiască, pentru că, 
mai vârtos când suntem singuri, ne bântuiește pe noi. 

Și postește „patruzeci de zile”. Și nu trece peste măsura postului lui 
Moise (leșire 24, 18; Deuteronom 9, 9) și a lui Ilie (3 Regi 19, 8), ca, nu cumva, 
dintru aceasta să socotească satana că este mai mare decât acești Prooroci, 
și astfel să vină să-L bântuiască și pe EI, socotind cum că și El este om. 
Încă [săvârșește Domnul postul la „patruzeci de zile”] și ca să nu se pară 
că după nălucire S-a întrupat. 

Iar după Botez este Domnul ispitit, arătându-ne nouă că după Botez 
ne vor cuprinde și pe noi ispite [adică vom fi ispitiți]. Și postește Domnul, 
pentru că mare armă întru ispite este postul, dar și pentru că, și noi, după 
Botez nu la desfătare se cuvine a ne da, ci la postire. 

Deci, vrăjmașul, de la lăcomia pântecelui începe a-L bântui pe El, de 
la care și pe Adam [a început a-l ispiti] (Facere 3, 6). Apoi [Îl bântuiește] de 
la iubirea de averi, arătându-l Lui toate împărățiile lumii. Însă cum I le-a 
arătat? Oarecare zic cum că Lui în minte I le-a pus înainte pe acestea. Iar 
noi socotim că nu în minte, ci simţitor I le-a arătat Lui pe acestea, după 
nălucire făcându-le a se arăta, și nimic închipuind Domnul în minte. lar a 
treia oară Îl bântuiește pe Domnul de la iubirea de slavă, căci zice: „Dacă 
ești Fiul lui Dumnezeu, aruncă-Te de aici jos”. Și măgulindu-L pe El, 
unele ca acestea bârfea, ca măcar de măgulire amăgindu-Se, și vrând a Se 
arăta pe Sine a fi Fiul lui Dumnezeu, S-ar fi aruncat jos, și așa ar fi cunoscut 
diavolul Cine este El cu adevărat. Însă vezi cum Domnul cu cuvânt din 
Scriptură îl alungă pe vrăjmașul: „Să nu ispitești pe Domnul Dumnezeul 
tău” (Deuteronom 6, 16); căci nu se cuvine întru arătate primejdii a se arunca 
cineva pe sine, cercând de-i va ajuta Dumnezeu. 

Ia aminte încă și aceasta, că mare folos este a ști Scripturile. Căci și Domnul 
pe satana cu cuvânt din Scripturi l-a alungat, pentru că ceea ce zice: „nu numai 
cu pâine va trăi omul”, a lui Moise este, cuvânt care s-a zis pentru mană, căci 
mana, măcar că nu era pâine, însă a hrănit norodul (Deuteronom 8, 3). lar cele 
care zic: „Domnului Dumnezeului tău să te închini” și „să nu ispitești”, ale 
lui Moise sunt și acestea (Deuteronom 6, 13, 16). 


4, 13-15: Și diavolul, sfârșind toată ispita, s-a îndepărtat“ de la El, 
până la o vreme. (14) Și S-a întors lisus în puterea Duhului” în Galileea 


* În ediţia de la 1805, în loc de „s-a îndepărtat”, se găsește „a fugit”. 


” În ediția de la 1805, în loc de „în puterea Duhului”, se găsește „întru puterea 
Duhului”. 

și a ieșit vestea despre El în toată împrejurimea. (15) Și învăţa în 


sinagogile lor, slăvit fiind de toți. (4, 14) Matei 4, 12, 23 / Marcu 1, 14 / loan 4, 43 


Măcar că numai cu trei ispite S-a ispitit Domnul, Luca zice că „a sfârșit 
toată ispita”, de vreme ce căpetenii ale tuturor ispitelor sunt acestea trei 
ispite: a lăcomiei pântecelui, a iubirii de averi și a iubirii de slavă. 

Deci ispita lăcomiei pântecelui a izgonit-o prin ceea ce a zis: „nu numai 
cu pâine va trăi omul”, că întâi această ispită l-a fost adusă Lui, precum și 
lui Adam. Căci pe Adam nici prin averea cea multă nu putea să-l amăgească 
- pentru că nu era un altul față de care să aibă mai mult, fiind numai el 
singur —, nici prin mânie — pentru că nu avea împotriva cui să se mânie -, 
nici prin zavistie; deci, prin pântece l-a amăgit. 

Iar ispita iubirii de averi a izgonit-o Domnul prin a nu cădea și nici 
a se închina înaintea diavolului; că arătându-l toate împărăţiile lumii — 
în chip simţitor, după [întru] nălucire — Domnul nu S-a plecat. Măcar că 
unii nu pentru împărăţiile cele văzute au înțeles-o pe aceasta, ci pentru 
cele ce se gândesc cu mintea, adică I-a arătat Lui împărăția neînfrânării, 
împărăţia zavistiei, și, în scurt, împărățiile tuturor păcatelor, ca și cum 
unele ca acestea Lui l-ar fi zis: „De voiești a împărăţi peste patimile 
acestea, că pentru aceasta ai venit, ca, pe toți cei care sunt stăpâniți de 
mine, să-l răpești, căzând, închină-Te mie; și așa îi vei dobândi pe toți 
cei peste care sunt sub a mea stăpânire și împărăție”. lar Domnul a 
impărăţi voiește, însă a împărăţi nu cu păcat, nici fără de luptă, ci 
'uptându-Se și biruind. Acest înțeles l-au tâlcuit unii, iar căruia îi este cu 
plăcere, primească-le pe acestea. 

lar ispita iubirii de slavă a izgonit-o Domnul prin graiul Scripturii ce 
L-a zis: „Să nu ispitești pe Domnul Dumnezeul tău”. 

O, Doamne, scoate-ne și pe noi de la aceste trei capete ale balaurului! 

„Și S-a întors lisus întru puterea Duhului”. Mie mi se pare cum că 
nmit de dumnezeiasca insuflare S-a întors lisus, că aceasta este ceea ce zice 
întru puterea Duhului”. Deci, tu ia aminte și la Scriptură ce zice, că după 
e Domnul l-a biruit pe ispititorul și Și-a arătat puterea Sa, atunci s-a scris 
zceasta: „întru puterea Duhului”. 

lar ceea ce zice: „a fugit de la El, până la o vreme”, această înțelegere 
oare: diavolul prin două chipuri ale patimilor Îl bântuiește pe Domnul: 
>an îndulcire și prin întristare; că L-a bântuit pe Domnul prin îndulcire, 
>recum a făcut în munte, și „a fugit de la El, până la o vreme”, adică 
zână în vremea Crucii, căci atunci prin întristare avea să-L bântuiască 
ze El. 

4, 10-21: Și a venit în Nazaret, unde fusese crescut, și, după obiceiul 
Său, a intrat în ziua sâmbetei în sinagogă și S-a sculat să citească. (17) Și 
| s-a dat cartea Proorocului Isaia. Și, deschizând EI cartea, a găsit locul 
unde era scris: (18) Duhul Domnului peste Mine”, pentru care M-a uns 
să binevestesc săracilor; M-a trimis să vindec pe cei zdrobiţi cu inima; 
să propovăduiesc robilor dezrobirea și celor orbi vederea; să slobozesc 
pe cei apăsaţi”, (19) și să vestesc anul plăcut” Domnului. (20) Și închizând 
cartea și dând-o slujitorului, a șezut, iar ochii tuturor din sinagogă erau 
ațintiți asupra Lui. (21) Și El a început a zice către ei: Astăzi s-a împlinit 
Scriptura aceasta în urechile voastre. 


(4, 16) Matei 4, 13; 13, 54 / Marcu 6,1 (4, 18) Levitic 25, 41 / Isaia 42, 7; 61, 1 / Zaharia 4, 6 / 
Luca 7, 22 / Faptele Apostolilor 10, 38 (4, 19) Isaia 61, 2 /2 Corinteni 6, 2 


Voia Domnul să Se arate pe Sine israelitenilor, și că de la Dumnezeu și 
Tatăl a fost „uns“, spre a-i mântui pe cei de sub Cer. Și minunat o 
iconomisește și pe aceasta, mai înainte decât altora celor din Nazaret 
arătându-Se pe Sine, celor cu care crescuse dimpreună, ca și pe noi să ne 
înveţe ca, mai întâi la ai noștri să le facem bine și pe aceștia să-i învăţăm, 
iar apoi și celorlalţi să ne revărsăm iubirea de oameni. 

Și dându-l-Se Lui cartela lui Isaia], a deschis-o și a găsit nu ceea ce s-a 
nimerit, ci ceea ce a voit El; că, să nu socotești cum că după întâmplare 
deschizând EI cartea s-a aflat locul acela unde erau scrise cele pentru Dânsul, 
ci El voind, aceasta s-a săvârșit. Și ce era scris? „Duhul Domnului M-a uns pe 
Mine, adică M-a afierosit, M-a rânduit că să binevestesc săracilor”, adică 
neamurilor, care, neavând nici Lege, nici Prooroci, cu adevărat erau în multă 
sărăcie. lar cei „zdrobiţi cu inima” erau poate cei din Israil, a căror inimă, mai 
înainte vreme, era mare și înaltă și casă a lui Dumnezeu, iar mai pe urmă, 
fiindcă ei s-au închinat idolilor și în multe chipuri păcătuiau, s-a zdrobit inima 
lor și s-a sfărâmat și, în loc de a fi casă lui Dumnezeu, s-a făcut peșteră a 
tâlharilor. Deci a venit Domnul, ca și pe aceștia să-i tămăduiască și „robilor” 
să le dea iertare, „orbilor” vedere să le dea, adică celor din neamuri și celor 


5 [1805] Ca un om zice aceasta: „Duhul Domnului peste Mine”, ca și cum ar fi zis 
că „Dumnezeirea Domnului, adică a Fiului, este peste Mine lisus, adică Dumnezeu S-a 
unit cu Mine, omul”, că aici prin „Duh” se cuvine a înțelege Dumnezeirea Fiului. lar 
„Duhul Domnului este peste Mine, ca să se mântuiască oamenii”, căci aceasta se înțelege 
întru cele dinafară, și adeverită este aceasta din cuvântul cel ce este împreună: „pentru 
care”, adică „pentru această pricină M-a uns pe Mine, omul, căci nu M-a uns cu 
untdelemn, precum erau unși împărații, ci cu Dumnezeirea” (după Zigaben). 

“În ediția de la 1805, în loc de „să slobozesc pe cei apăsați”, se găsește „să slobozesc 
întru ușurare pe cei sfărâmațţi '. 

1 În ediţia de la 1305, în loc de „anul plăcut”, se găsește „anul primit”. 

din Israil, că amândouă aceste părţi, deopotrivă erau și robite de satana și 
oarbe. Încă se pot înțelege acestea și pentru cei morți, căci și aceștia robi fiind 
și sfărâmațţi, s-au slobozit din stăpânirea iadului, prin Înviere. 

Încă a propovăduit Domnul și „an primit”. Și care era „anul cel 
primit”? Poate adică și veacul ce va să fie, pentru care a propovăduit 
Domnul zicând: „În ziua aceea nu Mă veți întreba pe Mine nimic” (Joan 
16, 23), și iarăși: „Adevărat, adevărat zic vouă, că vine ceasul și acum 
este, când morții vor auzi glasul Fiului lui Dumnezeu și cei ce vor auzi 
vor învia” (loan 5, 25), și „plăcut“ este anul acela, adică poftit și dorit 
drepţilor, an pe care îl așteaptă toți cei care, aici, în lumea aceasta, sunt 
după adevăr lucrători ai faptei celei bune. Dar și vremea Venirii în trup a 
Domnului este „an primit”, pentru care și Pavel zice: „Acum este vreme 
bine primită, acum este ziua mântuirii”! (2 Corinteni 6, 2). 

Și după ce Domnul a citit acestea, a zis: „Astăzi s-a împlinit Scriptura 
aceasta în urechile voastre“, luminat pe Sine arătându-Se celor care-L 
auzeau, cum că El este Acela pentru Care s-au scris acestea. 


4, 22-30: Și toţi ÎL încuviinţau” și se mirau de cuvintele harului, care 
ieșeau din gura Lui și ziceau: Nu este, oare, Acesta fiul lui Iosif? (23) Și El 
le-a zis: Cu adevărat Îmi veţi spune această pildă: Doctore, vindecă pe 
tine însuți! Câte am auzit că ai făcut în Capernaum, fă și aici în patria Ta. 
(24) Și le-a zis: Adevărat zic vouă, că nici un Prooroc nu este bine primit 
în patria sa. (25) Și adevărat vă spun că multe văduve erau în zilele lui 
Ilie, în Israil, când s-a închis cerul trei ani și șase luni, încât a fost foamete 
mare peste tot pământul. (26) Și nici la una din ele n-a fost trimis Ilie, 
decât la Sarepta Sidonului, la o femeie văduvă. (27) Și mulți leproși erau 
în Israil în zilele Proorocului Elisei, dar nici unul dintre ei nu s-a curățat, 
decât Neeman Sirianul. (28) Și toţi, în sinagogă, auzind acestea, s-au 
umplut de mânie. (29) Și sculându-se, L-au scos afară din cetate și L-au 
dus până pe sprânceana muntelui, pe care era zidită cetatea lor, ca să-L 


arunce în prăpastie; (30) iar EI, trecând prin mijlocul lor, S-a dus. 
(4, 22) Psalm 44, 2-3 / Cântarea Cântărilor 5, 16 / Matei 13, 54 / Marcu 6, 1, 3/ Luca 2, 47; 3, 23 / 
Ioan 6, 42; 7, 27 (4, 23) Sirah 18, 20 (4, 24) Matei 13, 57 / Marcu 6, 4/ loan 4, 44 
(4, 25) 3 Regi 17, 9 / lacov 5, 17 (4, 26) 3 Regi 17, 10 (4, 27) 4 Regi 5, 14 


Auzind noroadele cele care se grăiau de Hristos, „se mirau de 
cuvintele harului care ieșeau din gura Lui”, și minunându-se, își băteau 
oc de EI, zicând: „Au nu este acesta feciorul lui Iosif teslarul?” Măcar că 


1! Aici, în ediția 1988 a Sfintei Scripturi se găsește: „lată acum vreme potrivită, iată 
acum ziua mântuirii”. 

Wâă-i pă A A .. z > . 

'* În ediţia de la 1805, în loc de „încuviințau”, se găsește „mărturiseau'. 

cu ce ar împiedica aceasta a fi El minunat și închinat? Nu-L vezi pe EI câte 
face? Nu auzi câte zice? Apoi de ce îţi baţi joc de tatăl Lui? De bună seamă 
că, după adevăr, se cuvine a zice pentru dânșii: „lată norod nebun și fără 
inimă! Ei au ochi și nu văd, urechi au, dar nu aud” (Ieremia 5, 21). 

Dar Domnul ce le răspunde lor? „Cu adevărat îmi veți spune Mie: 
Câte am auzit că ai făcut în Capernaum, fă și aici în patria Ta”, că aceasta 
este ceea ce zice: „Doctore, vindecă pe tine însuţi!” — iar acesta era un 
cuvânt de obște la iudei, care li se spune doctorilor celor bolnavi. „Dar Eu 
vă zic vouă că aș fi făcut multe semne și aici la voi, cei care sunteţi dintr-o 
patrie cu Mine, însă cunosc patima cea de obște și care tuturor li se 
întâmplă, anume că sunt defăimate și cele mai alese lucruri atunci când 
nu sunt rare, ci sunt în toată vremea și se fac obișnuite; și toți, cu slobozenie, 
pota le dobândi pe ele. Căci pururea obișnuiesc oamenii ca, la cele ce sunt 
neobișnuite și rare, și a lua aminte, și a se minuna; iar pe cele ce sunt de 
obște și obișnuite, a le defăima. Pentru aceasta, nici un Prooroc nu este 
cinstit întru patria sa, ci, dacă de altundeva ar veni, se minunează de el. 
Asemenea s-a făcut și cu Ilie: văduvele din ludeea nu l-au primit, iar cea 
din Sarepta Sidonului l-a primit; iar Elisei pe leprosul cel străin l-a curățit, 
fiindcă a arătat credinţă întru el, căci cunoscuții și cei de o patrie nu credeau 
în el, și pentru aceasta nu s-au curăţit. Așijderea, dar, și Eu, vouă, adică 
celor de o patrie cu Mine, nu vă par Eu a fi minunat, ci sunt defăimat, și 
pentru aceasta nici semne nu fac. lar celor din Capernaum, părându-Mă a 
fi minunat, și semne fac, și sunt primit de dânșii”. 

„Și toţi, în sinagogă, auzind acestea, s-au umplut de mânie”, cu 
cuviință fiind a se minuna ei; și se ispiteau „să-L arunce în prăpastie”, iar 
EL, „trecând prin mijlocul lor, S-a dus”, nu fugind de pătimire, ci așteptând 
vremea, căci E] a venit ca să pătimească pentru noi. Dar, pentru că acum 
era numai la începutul propovăduirii, nu se cuvenea ca să Se dea pe Sine 
morții, ci numai după ce îndeajuns ne va învăţa, atunci să Se săvârșească; 
întrucât dintru acestea este adeverit că nici atunci când S-a răstignit, nu 
fără de voie S-a răstignit, ci de bună voie S-a dat pe Sine morții. 

Și să știi cum că „patria“ Proorocilor este Sinagoga iudeilor, întru care 
sunt necinstiți Proorocii, că nu sunt primiţi, iar noi, cei străini, i-am primit 
pe ei, pentru că „văduva“, adică Biserica cea dintre neamuri, l-a primit pe 
„Ilie“, cuvântul cel proorocesc, „foamete” duhovnicească fiind în ludeea, 
„foamete mare” de a auzi cuvântul lui Dumnezeu (Amos 8, 11). lar pentru 
această „văduvă“ Proorocul zice că: „Mai mulți sunt fiii celei părăsite, 
decât ai celei cu bărbat” (Isaia 54, 1) și încă: „Cea stearpă va naște de 
șapte ori, iar cea cu copii mulți va fi neputincioasă” (1 Regi 2, 5). 

4, 31-37: Şi S-a coborât la Capernaum, cetate a Galileii, și îi învăţa 
sâmbăta. (32) Și erau uimiţi de învățătura Lui, căci cuvântul Lui era cu 
putere!?. (33) lar în sinagogă era un om, având duh de demon necurat, și 
a strigat cu glas tare: (34) Lasă! Ce ai cu noi, lisuse Nazarinene? Ai venit 
ca să ne pierzi? Le știu cine ești: Sfântul lui Dumnezeu. (35) Și l-a certat 
lisus, zicând: Taci și ieși din el. lar demonul, aruncându-l în mijlocul 
sinagogii, a ieșit din el cu nimic vătămându-l. (36) Și frică li s-a făcut 
tuturor!! și spuneau unii către alţii, zicând: Ce este acest cuvânt? Că 
poruncește duhurilor necurate, cu stăpânire și cu putere, și ele ies. (37) 
Și a ieșit vestea!” despre EI în tot locul din împrejurimi. 

(4, 31) Matei 4, 13 / Marcu 1, 21 (4. 32) Matei 7, 28-29 / Marcu 1, 22 / 
Luca 2, 47 / loan 7, 46 / Tit 2, 15 (4, 34) Marcu 1, 23-24 


De vreme ce, pe cei necredincioși nici cuvântul, nici învățătura nu îi 
trage spre credinţă, pentru aceasta Domnul aduce săvârșirea minunilor, 
ca pe oarecare doctorie prea lucrătoare. Așadar, face Domnul minuni în 
Capernaum, căci foarte necredincioși erau aceștia, și de mult ajutor aveau 
trebuinţă spre [a căpăta] credință. Din această pricină, după ce i-a învăţat 
din destul — și aceasta ca Unul Care avea stăpânire, căci nu zicea: „Acestea 
grăiește Domnul” (Isaia 66, 12), ci „Eu zic vouă” (Matei 5, 44; 19, 9; Luca 
11, 9; 16, 9), că nu era ca unul dintre Prooroci, ci cu adevărat Fiul lui 
Dumnezeu —, după aceea săvârșește și minunea, și-l tămăduiește pe cel 
îndrăcit. lar dracul mai întâi își mărturisește vrăjmășia, ca mărturia 
vrednică de credinţă să fie, apoi aduce mărturia: „Te știu cine ești: Sfântul 
lui Dumnezeu”. Deci, mai întâi se răstește spre EI: „Ce ai cu noi, lisuse 
Nazarinene? Ai venit ca să ne pierzi?”, apoi Îl măgulește, părându-i-se 
demonului că din pricina măgulirii, înmuindu-Se [domolindu-Se] Domnul, 
îl va lăsa pe el — atâta de fără de socoteală este răutatea. lar Domnul, 
învățându-ne pe noi ca să nu avem trebuinţă de mărturia și de lauda cea 
de la draci, zice: „Taci și ieși din el”. lar Mântuitorul îi îngăduie demonului 
să-l arunce pe om „În mijlocul sinagogii”, ca să cunoască cei ce stăteau 
de față că avea cu adevărat drac și ale aceluia erau cuvintele, deși limba 
omului slujea. Așadar, se întrebau toţi, unii pe alții, minunându-se de cele 
ce se făceau și ziceau: „Ce este acest cuvânt?”, adică: „Ce este porunca 
aceasta cu care poruncește: «Taci și ieși din el»?” 


1 În ediţia de la 1805, în loc de „erau uimiți de învățătura Lui, căci cuvântul Lui 
era cu putere”, se găsește „se spăimântau de învățătura Lui, căci cu stăpânire era 
cuvântul Lui”. 

1 În ediţia de la 1805, în loc de „și frică li s-a făcut tuturor”, se găsește „şi s-a făcut 
spaimă preste toți”. 

15 În ediția de la 1805, în loc de a ieșit vestea”, se găsește „se ducea vestea”. 

Să știi că încă și acum mulți „au demoni” — toți cei care săvârșesc 
poftele dracilor. Adică, de este cineva mânios, acesta are dracul mâniei —, 
dar când va veni Domnul în „sinagogă“ — adică atunci când va fi mintea 
adunată și nerevărsată!* —, atunci va zice dracului mâniei, care este fără de 
ostoire: „Iaci”, și îndată „aruncându-l pe om în mijloc”, va ieși dintru 
dânsul. Și ce înseamnă „a-l arunca în mijloc”, învăță-te de aici: omului 
nu i se cuvine a fi nici cu totul mânios și iute — că acest lucru este al fiarelor 
[sălbătăciunilor]; nici cu totul nemânios — căci aceasta este lucrare a 
nesimţirii; ci, a umbla pe calea cea din „mijloc”, iar mânia a o lucra 
împotriva răutăţii. Deci, când duhul cel viclean îl „va arunca” pe cineva 
„în mijloc”, iese dintru dânsul. 


4, 38-44: Și sculându-Se din sinagogă, a intrat în casa lui Simon. lar 
soacra lui Simon era prinsă de friguri rele și L-au rugat pentru ea. (39) Și 
EI, plecându-Se asupra ei, a certat frigurile și frigurile au lăsat-o. Iar ea, 
îndată sculându-se, le slujea; (40) dar apunând soarele, toți câți aveau 
bolnavi de felurite boli îi aduceau la EL; iar El, punându-Și mâinile pe 
fiecare dintre ei, îi făcea sănătoși. (41) Din mulţi ieșeau și demoni, care 
strigau și ziceau: Tu ești Fiul lui Dumnezeu. Dar EI, certându-i, nu-i lăsa 
să vorbească acestea, că știau că El este Hristosul. (42) lar făcându-se ziuă, 
a ieșit și S-a dus într-un loc pustiu; și mulțimile ÎI căutau și au venit până 
la EI, și-L țineau să nu plece de la ei. (43) Și El a zis către ei: Trebuie să 
binevestesc Împărăţia lui Dumnezeu și altor cetăţi, fiindcă pentru aceasta 
am fost trimis. (44) Și propovăduia în sinagogile Galileii. 


(4, 38) Matei 8, 14 / Marcu 1, 29 (4, 39) Matei 8, 15 (4, 40) Matei 8, 16 / Marcu 1, 32 
(4, 41) Matei 8, 29 / Marcu 1, 34; 3, 11-12 (4, 42) Marcu 1, 35 (4, 44) Marcu 1, 38-39 


Stăpânul tuturor pe la ucenici găzduia și Se hrănea, precum și acum, 
la Petru găzduind, o tămăduiește pe soacra lui, ca și pe tine să te învețe să 
nu te lepezi de primirile cele cu dragoste ale oamenilor simpli. Și nu numai 
că o tămăduiește pe dânsa de boală, ci și vârtute și putere pune întru dânsa, 
ca să slujească. Deci, dacă și noi Îl vom primi pe Dânsul, va stinge și 
fierbințeala aprinderii noastre — pe cea a mâniei și a poftei; și ne va și 
riclica pe noi să-l „slujim” Lui — adică cele ce-l sunt plăcute să le săvârșim. 

Și vezi-mi mie'S și credinţa norodului, cum și „apunând soarele” aduceau 
pe cei bolnavi, și nici de vreme nu erau împiedicaţi [la una ca aceasta]. 


16 Adică neîmprăștiată, nerisipită întru cele dinafară. 
* În ediţia de la 1805, în loc de „Tu ești Fiul lui Dumnezeu”, se găsește „Tu ești 
Hristos, Fiul lui Dumnezeu”. 


'5 Prin aceasta, Sfântul Teofilact, ca unul care este dascăl ce povăţuiește spre Hristos, 

Și nu lasă Domnul pe draci să grăiască, mai întâi pentru că nu avea 
trebuință de lauda cea de la cei necuraţi, căci „nu este frumoasă lauda în 
gura păcătosului, că nu este de la Domnul trimisă lui” (Sirah 15, 9), iar în 
al doilea rând, pentru că nu voia să aprindă zavistia evreilor dintru a fi El 
lăudat de către toți. 

lar noroadele, deși S-a dus El „în loc pustiu”, Îl „caută” și-L „țin” pe 
Dânsul, iar El nu se mărginește și se hotărnicește cu propovăduirea, ci 
zice: „Trebuie să binevestesc Împărăţia lui Dumnezeu și altor cetăţi”. 
Pentru aceasta, se cuvine ca și noi să nu ne lenevim, nici să nu ne îndestulăm 
întru un loc a ne hotărnici și a sta încuiaţi, ci pretutindenea să înconjurăm, 
că doar vom folosi pe cineva". 


ne grăiește astfel: „Ie rog și cu dragoste te îndemn, să vezi tu, cititorule, cele care se 
săvârșesc aici”, 

1% Când, cum și cui ise cadea propovâdui, ne spune tot Sfântul Teofilact, în tâlcuirea 
cea de la Matei 5, 19. 


CAPITOLUL 5 
Pescuirea minunată. Vindecarea unui lepros și a unui slăbănog. 
Chemarea Iui Levi. Despre post! 


5, 1-11: Pe când mulţimea Îl îmbulzea, ca să asculte cuvântul lui 
Dumnezeu, și El ședea lângă lacul Ghenizaret, (2) a văzut două corăbii 
oprite lângă țărm, iar pescarii, coborând din ele, spălau mrejele. (3) Și 
urcându-Se într-una din corăbii care era a lui Simon, l-a rugat s-o 
depărteze puțin de la uscat. Și șezând în corabie, învăţa, din ea, 
mulțimile. (4) lar când a încetata vorbi, i-a zis lui Simon: Mână la adânc 
și lăsaţi în jos mrejele voastre, ca să pescuiți?. (5) Și răspunzând, Simon 
a zis: Învăţătorule, toată noaptea ne-am trudit și nimic nu am prins, dar, 
după cuvântul Tău voi arunca mrejele. (6) Și făcând ei aceasta, au prins 
mulțime mare de pește, că li se rupeau mrejele. (7) Și au făcut semn 
celor care erau în cealaltă corabie, să vină să le ajute. Și au venit și au 
umplut amândouă corăbiile, încât erau gata să se afunde. (6) ar Simon 
Petru, văzând aceasta, a căzut la genunchii lui lisus, zicând: leși de la 
mine, Doamne, că sunt om păcătos. (9) Căci spaima îl cuprinsese pe el 
și pe toți cei ce erau cu el, pentru pescuitul peștilor pe care îi prinseseră. 
(10) Tot așa și pe Iacov și pe loan, fiii lui Zevedeu, care erau împreună 
cu Simon. Și a zis lisus către Simon: Nu te teme; de acum înainte vei fi 
pescar de oameni”. (11) Și trăgând corăbiile la țărm, au lăsat totul și au 


mers după El. _ i y a i 
= (5, 1) Numeri 34, 11 / losua 11, 2 / Matei 4, 18 / Marcu 1, 16 (5, 2) Matei 4, 18 


(5,4) loan 21, 6 (5, 8) 2 Regi 6,9/3 Regi 17, 18 / lov 42, 5 (5, 10) Matei 4,19/ 

Marcu 1, 17 (5, 11) Matei 4, 20; 19, 27 / Marcu 1, 18; 10, 28 / Luca 18, 28 

Fuge Domnul de slavă, însă noroadele cu atât mai mult aleargă după 

El. Deci, din pricină că norodul „Îl îmbulzea”, El intră în corabie, ca din 

corabie să-i înveţe pe cei ce stăteau la țărmuri, toți înaintea feței Sale fiind 
și niciunul nerămânând înapoia Lui. 


! În ediția de la 1805, titlul capitolului este: „Pentru vânarea peștilor. Pentru leprosul, 
pentru slăbănogul ce l-au adus pe pat. Pentru Levi vameșul. Pentru lisus când a mâncat împreună 
cu vameșii. Pentru ce ucenicii lui loan postesc, iar ai lui Hristos nu”. 

- În ediția de la 1805, în loc de „lăsați în jos mrejele voastre, ca să pescuiţi”, se 
găsește „aruncaţi mrejele voastre spre vânare”. 

* În ediţia de la 1805, in loc de „de acum înainte vei fi pescar de oameni”, se găsește 
„de acum vei vâna oameni . 

lar după ce din corabie a învățat norodul, nu-l lasă fără de plată nici 
pe stăpânul corăbiei, ci îndoit îi face lui bine: căci și mulțime de pești i-a 
dăruit lui, și ucenic al Său l-a făcut. Și te minunează de iconomia Domnului, 
cum îl trage spre Sine pe fiecare, prin cele care-i sunt proprii și cu care a 
crescut împreună, căci precum pe magi prin stea i-a chemat la Sine (Matei 
2, 2), așa și pe pescari prin pești. 

Însă vezi și blândeţea lui lisus, căci pe Petru „l-a rugat să depărteze 
puțin de la uscat” corabia, dar vezi-l și pe Petru cum era de ascultător, 
întrucât pe omul pe Care nu-L știa, L-a primit în corabia sa, și întru toate 
peEl Îl asculta. Că îndată ce i-a zis lui „mână la adânc”, nu s-a îngreuiat, 
nici nu a zis: „loată noaptea ostenindu-mă și nimica dobândind, oare acum 
mă voi supune Ție, și la alte osteneli mă voi da pe mine însumi?” Nici una 
dintru acestea nu a zis, ci mai vârtos: „După cuvântul Tău voi arunca 
mrejele”, atât de fierbinte era la credinţă [îi era încredințarea] încă și mai 
înainte de credinţă. Pentru aceasta și atâția pești prinde, încât, neputând 
să-i tragă afară, face semn și celor ce erau împreună lucrători cu ei, celor 
ce erau în cealaltă corabie. Și prin „semn” îi cheamă pe aceștia, pentru că 
de spaima pricinuită de vânarea cea multă a peștilor, nici a grăi nu putea. 
lar din multa evlavie, Petru Îl roagă pe Hristos: „leși de la mine, Doamne”, 
„păcătos” pe sine numindu-se și „nevrednic” de a fi împreună cu Acela. 

Însă, de voiești, pricepe-le pe acestea și după înalta înțelegere. „Corabia” 
este sinagoga iudeilor, iar „Petru” poartă chipul învăţătorilor celor din Lege. 
Deci, s-au ostenit învățătorii cei mai dinainte de Hristos toată „noaptea“ — 
că „noapte” era vremea cea mai dinainte de Venirea lui Hristos — și „nimic 
n-au prins”. lar după ce a venit Hristos și s-a făcut „ziuă“ (loan 8, 12), în 
locul învăţătorilor de Lege punându-se Apostolii, „după cuvântul Tău” — 
adică după porunca Domnului —, „aruncă mreaja” Evangheliei și mulțime 
de oameni „vânează” |„pescuiesc”]. Și singuri Apostolii nu pot să tragă 
mulțimea peștilor, ci fac „semn” și celor împreună lucrători cu ei și celor ce 
erau dimpreună cu ei, și „vin să le ajute”. Și aceștia sunt cei de peste vremi 
păstori și dascăli ai bisericilor, care pe ale Apostolilor învățături tâlcuind și 
învățând, „ajută” Apostolilor spre „a vâna” oameni. 

Și ia aminte și la cuvântul ce zice „aruncă mrejele”, căci „mrejele“ 
arată însăși Evanghelia, care are cuvinte smerite și lesne de înțeles, încă și 
pogorâtoare după mintea oamenilor de rând, ce o ascultă. Pentru aceasta 
se zice: „aruncă mrejele”. 

lar ceea ce va zice cineva, cum că prin acest cuvânt ce zice: „aruncă 
mrejele”, este însemnat și adâncul înțelegerilor, nici aceasta nu este 
necuviincioasă, pentru că s-a plinit glasul Proorocului care zice: „Iată, voi 


74 Capitolul 5 SFÂNTUL TEOFILACT ARHIEPISCOPUL BULGARIEI 


trimite mulțime de pescari, zice Domnul, și-i voi pescui; iar apoi voi tri- 
mite mulțime de vânători, și-i vor vâna [de prin toți munţii, de pe toate 
dealurile și de prin crăpăturile stâncilor]” (Ieremia 16, 16) — „pescari“ 
numindu-i pe Sfinții Apostoli, iar „vânători” pe cei de peste vremi 
povăţuitori și învăţători ai bisericilor. 


9, 12-16: Și pe când erau într-una din cetăţi, iată un om plin de lepră; 
văzând pe lisus, a căzut cu fața la pământ și 1 s-a rugat, zicând: Doamne, 
dacă voiești, poţi să mă curătești. (13) Și întinzând El mâna, S-a atins de 
lepros, zicând: Voiesc, fii curăţat! Și îndată s-a dus lepra de pe el. (14) 
lar lisus i-a poruncit să nu spună nimănui, ci, mergând, arată-te preotului 
și, pentru curățirea ta, du jertfa, precum a orânduit Moise, spre mărturie 
lor!. (15) Dar și mai mult străbătea vorba despre EI și mulțimi multe se 
adunau, ca să asculte și să se vindece de bolile lor. (16) lar El Se retrăgea 
în locuri pustii și Se ruga. 

(5, 13) Matei 8, 2-3 / Marcu 1, 40-41 (5, 14) Levitic 12, 2-5; 14, 3-4 / Matei 8, 4; 12, 16/ 


Marcu 1, 43-44; 5, 43 / Luca 8, 56; 17, 14 (5, 15) Matei 4, 25 / Marcu 1,45; 3,7/ 
Luca 6, 17 / loan 6,2 (5, 16) Matei 14, 23 / Marcu 1, 35; 6, 46 / Luca 4, 42 


Vrednic de minune este leprosul, pentru că dumnezeiască socotință 
având pentru Domnul, zice: „dacă voiești, poți să mă curățești”, iar aceasta 
îl vădea pe el că Il socotea pe Hristos a fi Dumnezeu, pentru că nu ca 
lângă un doctor vine — căci lepra nu se putea vindeca de către doctori —, ci 
ca lângă un Dumnezeu, că numai lui Dumnezeu Îi este cu putință a vindeca 
unele ca acestea. 

lar Domnul Se atinge de dânsul, nu fără de socoteală; ci, de vreme ce 
după Lege, cel care se atingea de lepros, se părea că este necurat (Levitic 
cap. 13), vrând să arate că unele ca acestea mici lucruri și porunci ale Legii 
nu-l sunt de nevoie a le păzi, pentru că EI Însuși este Domnul Legii și cu 
nimic nu se spurcă cel curat de către cel care se părea a fi necurat, ci lepra 
sufletelor este aceea care spurcă și pricinuiește urâciune. Din această 
pricină, Domnul „S-a atins de lepros”. Încă a făcut aceasta și ca să arate 
că Sfântul Său trup are dumnezeiască putere, fiind și curățitor și dătător 
de viață, ca unul ce este trup al lui Dumnezeu-Cuvântul. 

lar Domnul poruncește leprosului ca „să nu spună nimănui”, 
învățându-ne pe noi a nu căuta laude de la cei cărora le facem bine. 

Și zice Domnul: „mergând, arată-te preotului și, pentru curățirea ta, 
du jertfa, precum a poruncit Moise, întru mărturie lor”, că era rânduială 


1 În ediția de la 1805, în loc de „precum a orânduit Moise, spre mărturie lor”, se 
găsește „precum a poruncit Moisi, întru mărturie lor”. 

a Legii ca preotul să-i cerce pe cei care aveau lepră, și să-i judece de s-au 
curăţit, iar de se curăţeau în șapte zile, rămâneau înlăuntru în cetate, iar 
de nu, îi scoteau afară. Deci, Domnul acestea zice: „Mergi, arată-te pe tine 
însuţi preotului și du darul”. Și care era darul? Două păsări (Levitic 14, 4). 
Și ce înseamnă ceea ce zice: „întru mărturie lor”? „Adică spre mustrarea 
și înfruntarea lor, căci atunci când Mă vor grăi de rău pe Mine, cum că aș 
călca Legea, dintru a-ţi porunci Eu să duci darul hotărât de Moise, dintru 
aceasta să fie mustrați că nu calc Legea”. 

lar cum ] se aduceau jertfă lui Dumnezeu acele două păsări, este cu cu- 
viință a o spune acum. Se tăia o pasăre și „se sprijinea” sângele ei într-un 
vas de lut nou” (Levitic 14, 5), apoi amândouă aripile ale celeilalte păsări se 
înmuiau în sânge, și în acest chip era slobozită pasărea cea vie. Deci acestea 
închipuiau cele pentru Hristos, căci cele două păsări erau chipuri ale celor 
două firi ale lui Hristos, cea dumnezeiască și cea omenească, dintre care 
una s-a junghiat, adică cea omenească, iară cealaltă a fost slobozită vie, că 
dumnezeiasca fire fără de patimă a rămas, unsă fiind cu sângele firii celei 
ce a pătimit, și la sine patima primind. lar sângele Domnului l-au sprijinit 
într-un „vas de lut nou” — adică întru norodul cel nou dintre neamuri, 
norodul cel primitor al Așezământului cel Nou. 

Și vezi că numai după ce s-ar fi curăţit cineva de „lepră”, abia atunci 
este vrednic de a aduce acest „dar“, adică de a-l aduce jertfă pe Hristos și 
a săvârși cele Sfinte*. Căci „lepros” fiind și necurat cu sufletul, nu se va 
învrednici a aduce unele ca acestea daruri, adică a aduce jertfă Trupul și 
Sângele Domnului, care S-au unit cu dumnezeiasca fire. 

Și ia aminte și la aceasta, cum că în chip negrăit și cu toată covârșirea 
este Domnul deasupra lui Moise în lucrarea darului, căci Moise pe sora sa 
ce era leproasă nu a putut să o tămăduiască, deși mult s-a rugat ea (Numeri 
15); iar Domnul, numai cu cuvântul pe lepros l-a curățit. 

Socotește încă și smerenia Domnului, cum norodul poftind să se atingă 
de Dânsul, El mai grabnic în pustie petrecea și se ruga. Așadar, întru tot 
ceea ce Domnul făcea, nouă ne da pildă și ca să ne rugăm deosebi [singuri] 
și ca să fugim de slavă. 


* După cum cu toții știm, orice este curgător, după fire cade, se împrăștie și caută locul 
cel mai de Jos, dar pus fiind în vas, însușirile firii curgătoare rămân, dar de acum nu este 
nici împrăștiat, nici curgător și, cu adevărat, sprijinit fiind de vas, în sus se adună. Aici este 
folosit verbul „se sprijinea” cu înţelesul de: se vărsa, se așeza, se punea, se aduna. 

* Sfânta Liturghie, Dumnezeieștile Taine și toate sfintele slujiri. 

5, 17-26: Și într-una din zile lisus învăţa și de faţă ședeau farisei și 
învățători ai Legii, veniţi din toate satele Galileii, din ludeea și din 
Ierusalim. Și puterea Domnului se arăta în tămăduiri . (18) Și iată niște 
bărbaţi aduceau pe pat un om care era slăbănog și căutau să-l ducă înăuntru 
și să-l pună înaintea Lui; (19) dar negăsind pe unde să-l ducă, din pricina 
mulţimii, s-au suit pe acoperiș și printre cărămizi, l-au lăsat cu patul în 
mijloc, înaintea lui lisus”. (20) Și văzând credinţa lor, El le-a zis: Omule, 
iertate îţi sunt păcatele tale. (21) Iar fariseii și cărturarii au început să 
cârtească, zicând: Cine e Acesta care grăiește hule? Cine poate să ierte 
păcatele decât unul Dumnezeu? (22) lar lisus cunoscând gândurile lor, 
răspunzând a zis către ei: Ce cugetaţi! în inimile voastre? (23) Ce este 
mai ușor? A zice: lertate sunt păcatele tale, sau a zice: Scoală și umblă? 
(24) lar ca să știți că Fiul Omului are pe pământ putere să ierte păcatele, a 
zis slăbănogului: Ţie îţi zic: Scoală-te, ia patul tău și mergi la casa ta. (25) 
Și îndată, ridicându-se înaintea lor, luând patul pe care zăcuse, s-a dus la 
casa sa, slăvind pe Dumnezeu. (26) Și uimire! i-a cuprins pe toți și slăveau 
pe Dumnezeu și, plini de frică, ziceau: Am văzut astăzi lucruri minunate”. 

(5, 18) Matei 9, 2 / Marcu 2, 3 (5, 20) Luca 7, 48 (5, 21) Isaia 43, 25; 44, 22 / Matei 9, 3 / 


Marcu 2, 6-7 / Luca 7, 49 (5, 22) Psalm 139, 2 / Matei 9, 4 / Marcu 2, 8/ Luca 6,8/ 
loan 2, 24 (5, 26) Matei 9, 5-8 / Marcu 2, 9-13 / loan 5, 8 


Se cuvenea ca, adunați fiind vrăjmașii, oarecare minune mai nouă să 
facă Domnul. Așadar, îl tămăduiește pe un om care era suferind de o boală 


7 În ediția de la 1805, în loc de „puterea Domnului se arăta în tămăduiri ”, se găsește 
„puterea Domnului era spre a-i tămădui pe ei”. 

* În ediția de la 1805, în loc de „s-au suit pe acoperiș“, se găsește „suindu-se deasupra 
acoperământului. 

* În Cele 200 de capete despre legea duhovnicească, Cuviosul Marcu Ascetul ne învaţă că: 
„(131) Slăbănogul pogorât prin acoperiș este păcătosul mustrat de credincioși pentru 
Dumnezeu și care primește iertarea pentru credința acelora” (Filocalia românească, vol. 1, 
ed. Humanitas, București, 1999, p. 247). Pentru acestea, Sfântul Maxim Mărturisitorul, 
răspunzând unei întrebări (64), grăiește astfel: „După istorie, cu siguranţă s-a descoperit 
casa, căci vizitatorii acelor locuri zic că acoperișurile caselor, făcute din piatră poroasă, 
sunt foarte ușoare, încât cel ce vrea să le descopere o poate face aceasta ușor și repede. Dar 
după înţelesul mai înalt, slăbănogul este orice minte ce bolește în păcate și nu poate vedea 
pe Cuvântul (Rațiunea supremă) prin contemplaţia naturală, care e ușa. Deci, înlăturând 
prin credinţă acoperișul gros al literei Legii, e coborâtă prin cei patru de la înălţimea deșartă 
spre Cuvântul care S-a smerit pe Sine (chenoza) și primește prin credinţă și făptuire și 
putinţa de a umbla” (Filocalia românească, vol. 2, ed. Humanitas, București, 1999, p. 235). 

10 În ediția de la 1805, în loc de „ce cugetaţi”, se găsește „ce cârtiţi”. 

1 În ediţia de la 1805, în loc de „uimire“, se găsește „spaimă”. 


12 În ediţia de la 1805, în loc de „minunate“, se găsește „preaminunate”. 

cu anevoie de tămăduit, ca prin a tămădui o boală ca aceasta încă și turbarea 
cea cu anevoie de tămăduit a fariseilor să o tămăduiască. 

Și tămăduiește mai întâi pe cele ale sufletului, zicând: „Omule, iertate 
îţi sunt păcatele tale”, ca să cunoaștem că cele mai multe boli dintru păcate 
se nasc. Apoi și beteșugul trupului îl tămăduiește, văzând credinţa celor 
ce l-au adus, că de multe ori, pentru credința unora, pe alții-îi izbăvește. 

lar fariseii ziceau: „Cine poate să ierte păcatele, decât unul Dumnezeu?” 
Și unele ca acestea grăiesc, judecându-L pe Domnul a fi „vinovat de 
moarte” (Matei 26, 66; Marcu 14, 64), pentru că, pe acela care grăia hulă 
împotriva lui Dumnezeu, Legea poruncea ca să fie dat morţii (Levitic 24, 
16). Însă Domnul, arătându-le lor că nu în zadar Se fălește??, prin alt semn 
îi pleacă pe dânșii, arătându-le că acele ce ei le gândeau, pe acelea EI le 
cunoaște, de unde cu adevărat se vede că este Dumnezeu, căci numai a lui 
Dumnezeu este a cunoaște inimile. Deci, zice Domnul: „Ce vi se pare vouă 
a fi mai lesnicios: a ierta păcatele, sau a face trupul sănătos? Cu adevărat, 
după a voastră hotărâre, a ierta păcatele se pare a fi mai lesne, ca ceea ce 
este lucru nearătat și nevădit, măcar că [după adevăr] este mai greu. lar a 
tămădui trupul se pare a fi mai greu, ca un lucru ce se vede, măcar că 
după fire este mai lesne a-l tămădui [decât sufletul]. Însă Eu și pe una și 
pe cealaltă o voi săvârși și, prin a tămădui trupul, care lucru vouă vi se 
pare a fi mai greu, vă voi încredința și de tămăduirea sufletului, care deși 
este mai grea, vi se pare vouă a fi mai lesnicioasă, din pricină că este 
nearătată”. 

Și vezi că pe pământ „se iartă păcatele”. Căci până când suntem încă 
pe pământ, putem a șterge păcatele noastre, iar după ce ne vom muta de 
pe pământ [cu sufletul], nu mai putem noi înșine prin mărturisire a șterge 
păcatele noastre, căci ușa s-a încuiat. lar pentru această pricină am zis și la 
ceilalți Evangheliști, mai pe larg”. 


9, 27-32: Și după aceasta a ieșit și a văzut un vameș, cu numele Levi, 
care ședea la vamă, și i-a zis: Vino după Mine. (28) Și, lăsând toate, el s-a 
sculat și a mers după EI. (29) Și I-a făcut Levi ospăț mare în casa sa. Și 
era mulțime multă de vameși și de alții care ședeau cu ei la masă. (30) 
Dar fariseii și cărturarii lor murmurau! către ucenicii Lui, zicând: De ce 
mâncaţi și beți împreună cu vameșii și cu păcătoșii? (31) Și lisus, 


" După cum socoteau fariseii, Domnul Se fălea numindu-Se pe Sine Dumnezeu, 
dar cu adevărat Cel Care este Adevărul grăia adevărul. Deci unde este fala? 
14 Vezi tâlcuirile de la Matei 9, 3-3, Marcu 2, 6-12 şi loan 5, 1-9. 


5 În ediția de la 1805, în loc de „murmurau”, se găsește „cârteau”. 

răspunzând, a zis către ei: N-au trebuință de doctor cei sănătoși, ci cei 
bolnavi. (32) N-am venit să chem pe drepti, ci pe păcătoși la pocăință. 

(5, 27) Matei 9, 9 / Marcu 2, 14 (5, 29) Matei 9, 10 / Marcu 2, 15 / Luca 15,1 

(5, 31) Matei 9, 11-12 / Marcu 2, 16-17 (5, 32) 1 Regi 15, 22 / Osea 6,6/ 

Miheia 6, 6-8 / Matei 9, 13 / Marcu 2, 17 / Luca 15, 17 


Matei [în chip] descoperit își propovăduiește numele, grăind: „Și lisus 
a văzut un om ce ședea la vamă, cu numele Matei” (Matei 9, 9), iar Luca 
și Marcu (Marcu 2, 14), cinstindu-l pe Evanghelist, celălalt nume al său — 
adică Levi — îl pun în mijloc [îl spun aici]. 

Și minunează-te de iubirea de oameni a lui Dumnezeu, cum răpește 
vasele celui viclean! Că vameșul vas al vicleanului este, și fiară prea 
vicleană. lar aceasta o știu aceia care nemijlocit i-au cunoscut pe ăști mari 
răpitori, pentru că acești vameși sunt aceia ce cumpără vămile cele de 
obște!€, ca să agonisească împotriva sufletelor lor. 

Și Domnul nu numai pe Matei l-a câștigat, ci și pe ceilalți vameși, cu 
care împreună ospăta, Se sârguia să-i câștige pentru Împărăție, căci din 
această pricină a primit Domnul a Se ospăta împreună cu ei, ca și pe aceia 
să-i tragă [la Dânsul]. 

lar fariseii, prihănindu-L pe Hristos, iată ce aud: „«N-am venit să chem 
pe drepți» — adică pe voi, cei care singuri vă îndreptaţi!” pe voi înșivă —, ci 
am venit să-i chem „pe păcătoși”, nu ca să rămână în păcat, ci ca să se 
pocăiască”. Și în alt chip poți a înțelege: „Nu am venit să chem pe cei 
drepți, că nici că aflu vreunul dintru aceștia, fiindcă toţi păcătuiesc, căci 
de ar fi fost cu putinţă să aflu drepţi, nu aș fi venit” (Romani 8, 30). 

larăși este „vameș” și tot cel ce slujește stăpânitorului lumii și aduce 
vamă trupului: lacomul cu pântecele bucatele le dă vamă și dajdie 
pântecelui, curvarul pe împreunarea cea spurcată, și altul alta. Așadar, 
când pe unul ca acesta „l-a văzut” Domnul — adică cuvântul cel 
evanghelicesc —, „șezând la vamă” — adică nesporind nici înainte, dar nici 
mergând și mișcându-se spre mai multă răutate, ci oarecum stând fără de 
lucrare —, atunci „se va scula” dintru răutate și se va duce după Hristos, și 
în casa sufletului său Îl va primi pe Domnul. 

lar „fariseii”, dracii cei trufași și despărțiți — că aceasta însemnează 
fariseu: tăiat și despărțit de ceilalți —, „cârtesc” că Domnul „mănâncă 
împreună cu păcătoșii”. 


1* Vameșii erau cei care încasau impozitele sau dările, iar unii dintre ei făceau acest 
serviciu la vamă, de unde și numele de „vămuitori” sau „vameși”. Din pricină că făceau 
multe silnicii — mai ales cei care erau în slujba stăpânitorilor romani și cumpărau de la aceștia 
custodia vămilor — vameșii erau urâţi și disprețuiți de iudei, fiind socotiți păcătoși ca și păgânii. 


17 Adică vă îndreptați îndreptățindu-vă pe voi înșivă și socotindu-vă drepți. 

9, 33-39: lar ei au zis către El: Ucenicii lui loan postesc adesea și fac 
rugăciuni, de asemenea și ai fariseilor, iar ai Tăi mănâncă și beau. (34) lar 
lisus a zis către ei: Puteţi, oare, să faceţi pe fiii nunţii să postească, cât 
timp Mirele este cu ei? (35) Dar vor veni zile când Mirele se va lua de la 
ei; atunci vor posti în acele zile. (36) Le-a spus lor și o pildă: Nimeni, 
rupând petic de la haină nouă, nu-l pune la haină veche, altfel rupe haina 
cea nouă, iar peticul luat din ea nu se potrivește la cea veche. (37) Și nimeni 
nu pune vin nou în burdufuri vechi, altfel vinul nou va sparge burdufurile; 
și se varsă și vinul și se strică și burdufurile. (38) Ci vinul nou trebuie pus 
în burdufuri noi și împreună se vor păstra. (39) Și nimeni, bând vin vechi, 


nu voiește de cel nou, căci zice: E mai bun cel vechi. 


(5, 33) Isaia 58, 3 / Matei 9, 14 / Marcu 2, 18 / Luca 18, 12 (5, 34) Isaia 62, 5 / Matei 9, 15/ 
Marcu 2, 19 (5, 38) Matei 9, 15-17 / Marcu 2, 20-22 (5, 39) Sirah 9, 13 


Am zis pentru acestea în Evanghelia cea după Matei!*; dar și acum, în 
scurt, vom zice că „fii ai nunţii” îi numește pe Apostoli, pentru că Venirea 
în trup a Domnului se arată a fi asemenea nunții, căci Domnul lisus Hristos, 
logodindu-Și Biserica, Și-a luat Sieși Mireasă (Efeseni 5, 23-32). Deci zice 
Domnul: „Nu se cuvine acum Apostolilor să postească, însă ucenicii lui 
loan datori sunt să postească, căci dascălul lor cu osteneală și cu durere a 
împlinit fapta cea bună” — căci zice în altă parte Domnul: „A venit loan, 
nici mâncând, nici bând” (Matei 11, 18), „iar ucenicii Mei, ca unii care se 
află împreună cu Mine, Dumnezeu-Cuvântul, acum nu au trebuință de 
folosul cel din postire, pentru că împreună cu Mine sunt și petrec, fiind 
plini de har, și de Mine fiind păziţi. lar când Eu Mă voi înălța la Cer și ei se 
vor trimite la propovăduire, atunci și vor posti, și se vor ruga, ca unii care 
spre lupte mari au fost rânduiți”. 

Încă și în alt chip poţi înțelege: „Acum, încă fiind slabi ucenicii și 
neînnoiți de Duhul Cel Sfânt, cu «burdufurile vechi» și cu «haina veche» 
se aseamănă. Așadar, nu se cuvine a-i împovăra pe ei cu vreo oarecare 
petrecere [vieţuire] mai grea, așa precum nici la o haină veche nu se pune 
petic nou”. Deci, precum s-a zis, îi poţi înțelege pe Apostoli ca fiind 
asemănați cu „burdufurile cele vechi”, ca unii ce erau încă slabi. 

Încă poți să-i înţelegi și pe farisei că sunt asemănaţi cu „burdufurile 
cele vechi”, ca și cum Domnul le-ar fi zis lor: „Învățătura Mea este «vin 
nou», iar voi, fariseilor, fiind «burdufuri vechi» nu puteţi să o primiţi pe 
dânsa, ci, din pricină că aţi băut «vinul cel vechi», adică obiceiurile cele 
vechi, nu voiți învățătura Mea cea nouă, ci ziceţi că «vinul cel vechi», 
adică Așezământul Legii vechi, este mai bun”. 


18 Vezi tâlcuirea de la Matei 9, 14-17. 

CAPITOLUL 6 
Ucenicii smulg spice sâmbăta. 
Vindecarea unui om cu mâna uscată, sâmbăta. 
Alegerea celor doisprezece Apostoli. Predica de pe munte! 


6, 1-5: Într-o sâmbătă, a doua după Paști”, lisus mergea prin semănături 
și ucenicii Lui smulgeau spice, le frecau cu mâinile și mâncau. (2) Dar 
unii dintre farisei au zis: De ce faceţi ce nu se cade a face sâmbăta? (3) Și 
lisus, răspunzând, a zis către ei: Oare n-aţi citit ce a făcut David, când a 
flămânzit el și cei ce erau cu el? (4) Cum a intrat în casa lui Dumnezeu și 
a luat pâinile punerii înainte și a mâncat și a dat și însoțitorilor săi, din 
ele, pe care nu se cuvine să le mănânce decât numai preoții? (5) Și le 


zicea: Fiul Omului este Domn și al sâmbetei. 
(6, 1) Deuteronom 16, 9; 23, 24-25 / Matei 12, 1 / Marcu 2, 23 (6, 2) leșire 20, 10; 23, 12 / 
Matei 12, 2 / Marcu 2, 25 / loan 5, 10 (6, 3) 1 Regi 21, 1-5 / Matei 12, 3-4 / Marcu 2, 25 
(6, 4) leșire 29, 32 / Levitic 8, 31; 24, 5, 8-9 /1 Regi 21, 6 / Matei 12,4 / 
Marcu 2, 26 (6, 5) Matei 12, 8 / Marcu 2, 28 


ludeii pe fiecare sărbătoare o numeau „sâmbătă“, căci „sâmbăta“ 
însemnează odihnă. Deci de multe ori se întâmpla a fi sărbătoare vineri, iar 
ei numeau vinerea „sâmbătă” pentru sărbătoare, iar sâmbăta cea adevărată 
o numeau „a doua după cea dintâi”, ca una ce era a doua după sărbătoarea 
și „sâmbăta” ce fusese [cu o zi] mai înainte. Deci, s-a întâmplat și atunci a se 
săvârși una ca aceasta și se numea sâmbăta aceea „a doua după cea dintâi”. 

Și învinuindu-i fariseii pe ucenici că „smulgeau spice, le frecau cu 
mâinile și mâncau”, Domnul îl aduce în mijloc [îl pomenește] pe David, 
care a flămânzit și a mâncat pâinile punerii înainte (1 Regi 21, 1-6). Pentru 
că David, fugind de Saul, s-a dus la Abiatar arhiereul și l-a amăgit pe 
acesta, zicând că împăratul îl trimite pe el — pe arhiereu - la o oarecare 
treabă prea de nevoie. Deci, fiind flămânzit David, a luat de la preot și 
pâinile punerii înainte - care în fiecare zi erau puse înainte câte douăspre- 
zece pe sfânta masă, șase de-a dreapta și șase de-a stânga (leșire 25, 30); și 
încă a luat și sabia lui Goliat (1 Regi 21, 8-9). Această istorie spunând-o 


! În ediţia de la 1805, titlul capitolului este: „Pentru ucenicii lui Hristos când rupeau 
spice sâmbăta. Pentru cel ce avea mâna uscată. Pentru alegerea Apostolilor. Pentru fericiri. Pentru 
a iubi pe orăjmași. Pentru a vu ne prici cu aproapele. Pentru că nu se cuvine a judeca pe aproapele. 
Pentru cei ce își zulesc casu pe temelia cea bună”. 

* În ediţia de la 1805, în loc de „a doua după Paști”, se găsește „a doua după cea dintâi”. 

Domnul, îi rușinează pe dânșii din fapta lui David, ca și cum ar zice: „Dacă 
pe David îl cinstiţi, cum de pe ucenicii Mei îi osândiţi?” 

Și întru alt chip înțelege: „Fiul Omului, adică Eu, Domn sunt al 
sâmbetei, ca un Ziditor și Făcător și Stăpân și ca un Dătător al Legii 
stăpânire am a dezlega sâmbăta”. Nu este nici un lucru de mirare că „Fiu 
al Omului” nimeni altul nu va fi numit, afară de Hristos, Care Fiu al lui 
Dumnezeu fiind, cu preaslăvire a primit a fi și Fiu al Omului, căci vrednic 
este a se numi „Fiu al Omului”, Acela Care cu preaslăvire S-a făcut Om. 


6, 6-11: lar în altă sâmbătă, a intrat EI în sinagogă și învăţa. Și era 
acolo un om a cărui mână dreaptă era uscată. (/) Dar cărturarii și fariseii 
Îl pândeau de-l va vindeca sâmbăta, ca să-l găsească vină. (8) Însă El știa 
gândurile lor și a zis omului care avea mâna uscată: Scoală-te și stai în 
mijloc. E] s-a sculat și a stat. (9) Atunci lisus a zis către ei: Vă întreb pe 
voi, ce se cade a face sâmbăta: a face bine sau a face rău? A scăpa un 
suflet: sau a-l pierde? (10) Și privind împrejur pe toţi aceștia, i-a zis: 
Întinde mâna ta. lar el a făcut așa și mâna lui s-a făcut la loc sănătoasă!, 
ca și cealaltă. (11) Ei însă s-au umplut de mânie” și vorbeau unii cu alții 
ce să facă cu lisus. (6, 6) Matei 12, 9-10 / Marcu 3, 1 / loan 9, 16 (6, 7) Matei 12, 10/ 

Luca 13, 14 (6, 10) Matei 12, 13 / Marcu 3, 5 (6, 11) Matei 12, 14 

Despre această minune am arătat și în Evanghelia cca după Matei”, 
iar acum aceasta zicem: are „mâna dreaptă uscată” acela care nu săvârșește 
nimic din lucrurile faptei celei bune, căci „mâna“ este mădular al lucrării, 
iar cel care „uscată” își are „mâna dreaptă”, cu adevărat „stă, nelucrător 
fiind. Deci, cel care voiește a se însănătoși la „mână”, „sâmbăta” se va 
însănătoși — adică nu este cu putinţă a lucra oareșce din lucrurile faptei 
celei bune, de nu va înceta cineva de la răutate; căci întâi „ferește-te de 
rău”, și apoi „fă binele” (Psalm 33, 13). Deci, când vei petrece întru 
„sâmbătă”, adică vei înceta a săvârși lucrurile răutății, atunci vei „întinde 
mâna ta” la lucrurile faptei celei bune, și-ţi va veni ea la „starea cea dintâi”. 
Căci era o vreme când firea omenească avea lucrarea binelui, și „mâna 
sănătoasă” îi era, adică avea petrecerea cea lucrătoare; însă, mai apoi, 
pierzându-o, cu darul lui Hristos a dobândit-o înapoi pe una ca aceasta, și 
astfel a venit la „starea cea dintâi”. 


33 ȘI ar 5 s se, 3 
“ În ediţia de la 1805, în loc de „a scăpa un suflet”, se găseşte „a mântui suflet”. 


* În ediţia de la 1805, în loc de „s-a făcut la loc sănătoasă”, se găsește „a venit la 
starea cea dintâi”. 


” În ediția de la 1805, în loc de „mânie”, se găsește „nebunie”. 
* Vezi tâlcuirea de la Matei 12, 9-15. 

6, 12-19: Și în zilele acelea, lisus a ieșit la munte ca să Se roage și a 
petrecut noaptea” în rugăciune către Dumnezeu. (13) Și când s-a făcut 
ziuă a chemat la Sine pe ucenicii Săi și a ales din ei doisprezece, pe 
care i-a numit Apostoli. (14) Pe Simon, căruia i-a zis Petru, și pe Andrei, 
fratele lui, și pe Iacov, și pe loan, și pe Filip, și pe Vartolomeu, (15) și 
pe Matei, și pe Toma, și pe lacov al lui Alfeu și pe Simon numit Zilotul, 
(16) și pe luda al lui lacov și pe luda Iscarioteanul, care s-a făcut 
trădător. (17) Și coborând împreună cu ei, a stat în loc șes, El și mulţime 
multă de ucenici ai Săi și mulțime mare de popor din toată ludeea, din 
lerusalim și de pe țărmul Tirului și al Sidonului, care veniseră ca să-L 
asculte și să se vindece de bolile lor. (18) Și cei chinuiţi de duhuri 
necurate se vindecau. (19) Și toată mulțimea căuta să se atingă de El, 
că putere ieșea din El și-i vindeca pe toți. 

(6, 12) Matei 14, 23 / Marcu 6, 46 (6, 13) Matei 10, 1 / Marcu 3, 13-14; 6,7/ 


Luca 9,1 (6, 16) Matei 10, 3-4 / Marcu 3, 18-19 / luda 1,1 (6, 19) 3 Regi 4, 34/ 
Matei 4, 25; 14, 35-36 / Marcu 3, 7-8; 5, 30; 6, 55 / Luca 8, 45-46 


Prin toate cele câte le săvârșește, Domnul ne învaţă ca și noi să facem 
așa. Căci iată, vrând să Se roage, Domnul Se suie „la munte”, căci ni se 
cuvine nouă a merge în loc osebit, feriți de învăluiri și smulgeri [împrăștieri 
ale minţii], și așa să ne rugăm, iar nu fiind în mijlocul multor oameni. Încă 
ne învaţă și să ne „petrecem noaptea” toată „în rugăciune”, și nu îndată 
ce ne așezăm la rugăciune să și încetăm de la dânsa. 

lar după rugăciune Îi alege pe ucenici, ca să ne înveţe și pe noi ca 
atunci când vom vrea a pune pe cineva în vreo slujbă duhovnicească, cu 
rugăciune pe acesta să-l alegem, povăţuițţi fiind noi de Dumnezeu și de la 
Dânsul cerând noi să ni se descopere acela care este vrednic. 

lară după ce i-a ales pe cei doisprezece, Se pogoară din munte, ca pe 
aceia care au venit de prin cetăți să-i tămăduiască și îndoit faceri de bine 
să le dăruiască și sufletește și trupește. Că auzi ce zice Evanghelistul: „care 
veniseră ca să-L asculte” — aceasta este tămăduirea sufletelor — „și să se 
vindece de bolile lor” — aceasta este a trupurilor, pentru că „putere ieșea 
din El și-i vindeca pe toţi”. Căci Prorocii și ceilalți Sfinți nu aveau putere 
care să iasă dintru ei, căci nu erau ei izvoare ale puterilor; însă Domnul 
avea „putere” care „ieșea din El”, pentru că El Însuși era Izvorul puterii — 
iar Proorocii și Sfinții, cu prisosință, de Sus primeau putere. 


” În ediţia de la 1805, în loc de „a petrecut noaptea“, se găsește „toată noaptea a 
petrecut”. 
Sil ediția de la 1805, în loc de „trădător“, se găsește „vânzător. 


n 

6, 20-26: Și EL, ridicându-Și ochii spre ucenicii Săi, zicea: Fericiţi voi 
cei săraci, că a voastră este Împărăția lui Dumnezeu. (21) Fericiţi voi 
care flămânziți acum, că vă veți sătura. Fericiți cei ce plângeți acum că 
veți râde. (22) Fericiţi veți fi când oamenii vă vor uri pe voi și vă vor 
izgoni dintre ei, și vă vor batjocori și vor lepăda numele voastre ca rău 
din pricina Fiului Omului. (23) Bucuraţi-vă în ziua aceea și vă veseliți, 
că, iată, plata voastră multă este în Cer; pentru că tot așa făceau 
proorocilor părinţii lor. (24) Dar vai vouă bogaților, că vă luaţi pe pământ 
mângâierea voastră. (25) Vai vouă celor ce sunteți sătui acum, că veți 
flămânzi. Vai vouă celor ce astăzi râdeți, că veţi plânge și vă veți tângui. 
(26) Vai vouă, când toţi oamenii vă vor vorbi de bine. Căci tot așa făceau 
proorocilor mincinoși părinţii lor. 

(6, 20) Psalm 50, 18 / Isaia 57, 15 / Matei 5, 3 / lacov 2, 5 (6, 21) Psalm 125, 6 / Isaia 55,1; 
61, 2; 65, 13; 66, 10 / Matei 5, 4/ Luca 1, 53 / Apocalipsa 7, 16; 21, 4 (6, 22) Matei 5, 11-12 / 
loan 16, 2/1 Petru 2, 19 (6, 23) 2 Paralipomena 36, 16 / Neemia 9, 26 / Isaia 35, 10 / Matei 5, 12 


(6, 24) Sirah 31, 8 / Matei 19, 24 / Luca 12, 21; 16, 25 / lacov 5, 1 (6, 25) Pilde 14, 13/ 
Isaia 5, 11; 65, 13 / lacov 4,9; 5, 1, 5 (6, 26) Isaia 30, 10 / loan 7,7 


După ce Domnul i-a ales pe ucenici, prin Fericiri și prin învăţătură îi 
povățuiește și îi aduce pe ei spre așezare mai duhovnicească, căci către ei 
întorcându-Se, grăiește acest cuvânt. 

Și întâi îi fericește Domnul pe „cei săraci” — ori pe cei smeriți cu sufletul 
- așa, de voiești, să înţelegi, ori pe cei care au nărav neiubitor de argint. Și, 
a spune în scurt, toate fericirile ne învaţă pe noi simplitate și smerenie și 
defăimare și ocară“; precum și „vaiul” se dă moștenire celor bogați din 
veacul de acum, pentru care zice că își iau „pe pământ mângâierea”, adică, 
in veacul acesta de acum își dobândesc veselia. Asemenea și celor ce râd și 
se desfătează și sunt lăudați. 

Să ne înfricoșăm, o, fraților, cum „vaiul” îl au cei care sunt lăudați de 
către oameni — căci se cuvine și de oameni a fi lăudați, însă mai înainte de 
către Dumnezeu! 


6, 27-36: lar vouă, celor ce ascultați, vă spun: lubiţi pe vrăjmașii voștri, 
faceți bine celor ce vă urăsc pe voi; (28) binecuvântaţi pe cei ce vă 
blestemă, rugați-vă pentru cei ce vă fac necazuri. (29) Celui ce te lovește 
peste obraz!, întoarce-i și pe celălalt; pe cel ce-ţi ia haina nu-l împiedica 
să-ți ia și cămașa; (30) oricui îţi cere, dă-i; și de la cel care ia lucrurile 


* „Zis-a Avva loan Colov: Sarcina cea ușoară lăsând-o, adică a ne defăima pe noi, pe 
zea grea am luat-o, adică a ne îndrepta pe noi” (Patericul egiptean, ed. EOR, Alba lulia, 
91, p. 101). 

"" În ediţia de la 1805, în loc de „obraz , se găsește „falcă”. 

tale, nu cere înapoi. (31) Și precum voiţi să vă facă vouă oamenii, faceţi-le 
și voi asemenea; (32) și dacă iubiţi pe cei ce vă iubesc, ce răsplată puteți 
avea? Căci și păcătoșii iubesc pe cei ce îi iubesc pe ei. (33) Și dacă faceţi 
bine celor ce vă fac vouă bine, ce mulțumire puteţi avea? Că și păcătoșii 
același lucru fac. (34) Și dacă dați împrumut celor de la care nădăjduiți 
să luați înapoi, ce mulțumire puteţi avea? Că și păcătoșii dau cu îm- 
prumut păcătoșilor, ca să primească înapoi întocmai. (35) Ci iubiţi pe 
vrăjmași voștri și faceţi bine și dați cu împrumut, fără să nădăjduiți 
nimic în schimb, și răsplata voastră va fi multă și veți fi fiii Celui 
Preaînalt, că El este bun cu cei nemulțumitori și răi. (36) Fiţi milostivi, 


precum și Tatăl vostru!! este milostiv. 
(6, 27) leşire 23, 4 / Pilde 25, 21-22 / Matei 5, 44 (6, 28) Luca 23, 34 / Faptele Apostolilor 7, 60 / 
Romani 12, 14, 19 (6, 29) Pilde 20, 22 / Isaia 50, 6 / Sirah 4, 5 / Matei 5, 39-40 / 
Romani 12, 17 / 1 Corinteni 6, 7 (6, 50) Deuteronom 15, 7-11 / Pilde 21, 26 / Matei 5, 42 / 
Luca 6, 34 (6, 31) Levitic 19, 18 / Tobie 4, 15/ Matei 7, 12 / Romani 13, 8, 10 / Galateni 5, 14 
(6, 32) Matei 5, 46 (6, 35) Deuteronom 15, 7-8 / Isaia 58, 4 / Matei 5, 42-45 
(6, 36) Leșire 34, 6 / Levitic 11, 14 / Psalm 102, 8-13 / Matei 5, 48 / Efeseni 5, 1 


Apostolii aveau să fie trimiși la propovăduire, și dintru această pricină 
îi așteptau pe ei mulți prigonitori și vrăjmași. Așadar, dacă din pricina 
prigonirii se vor mâhni Apostolii și, voind a răsplăti celor ce i-au mâhnit, 
ar fi tăcut și nu ar fi învăţat [propovăduit], soarele Evangheliei s-ar fi stins. 
Din această pricină, Domnul luându-o mai înainte, îi sfătuiește pe Apostoli 
a nu fi porniţi spre a răsplăti vrăjmașilor, ci toate cele ce se vor întâmpla, 
cu bărbăţie să le sufere, chiar dacă unii i-ar fi ocărât, iar alţii nelegiuite 
vicleșuguri ar fi meșteșugit împotriva lor. Asemenea și El făcea pe Cruce, 
zicând: „Părinte, iartă-le lor, că nu știu ce fac”!* (Luca 23, 34). 

Apoi, ca să nu poată zice Apostolii că o poruncă precum este aceasta 
e cu neputinţă, adică a-i iubi pe vrăjmași, zice Domnul: „Ceea ce voiești tu 
să împlinească alții pentru tine, aceasta arată-o și tu altora; și întru acest 
fel te fă pildă altora, făcând celorlalți așa cum voiești să-ți facă alții ţie. 


1! În ediția de la 1805, în loc de „Tatăl vostru este milostiv”, se găsește „Tatăl vostru 
Cel Ceresc este milostiv”. 

Le Despre dumnezeiasca milostivire, Sfântul Isaac Sirul ne învaţă așa: „Unde e 
dreptatea lui Dumnezeu când noi, păcătoși fiind, Hristos a murit pentru noi? lar dacă 
aici ni Se arată milostiv, să credem că nu primește schimbare în privinţa aceasta. Să nu ne 
tie nouă să cugetăm vreodată această nelegiuire, ca să spunem că Dumnezeu este 
nemilostiv. Căci nu se schimbă Dumnezeu în ceea ce e propriu Lui, ca morții, și nu 
dobândește ceva ce nu are, nici nu pierde ceea ce are, nici nu primește vreun adaos ca 
făpturile. Ci ceea ce are Dumnezeu dintru început, va avea și are pururea până la sfârșitul 
fără de sfârșit” (Filocalia românească, Despre trebuinta de a nu-l uri pe păcătos, ci de a plânge 
şi de a se ruga pentru el, vol, 10, ed. IBMBOR, București, 1981, p. 314). 


n 


Rh 

Adică, dacă aspri și nemilostivi și iuți voiești să-ți fie ție vrăjmașii, fii și tu 
așa; iar dacă le voiești pe cele dimpotrivă, adică să-ți fie vrăjmașii buni și 
milostivi și nepomenitori de rău, nu socoti că este cu neputinţă a fi și tu 
întru acest chip”. Vezi, lege firească scrisă în inimile noastre? Întru acest 
fel a zis și Domnul: „În zilele acelea dând legile Mele în cugetul lor, și 
pe inimile lor le voi scrie pe ele”! (Ieremia 31, 33). Apoi și altă trebuință 
pune asupra noastră spre împlinirea acestei porunci: „Dacă îi iubiţi pe 
aceia care vă iubesc pe voi sunteți asemenea păcătoșilor și neamurilor, 
însă de îi iubiți pe cei ce vă vrăjmășesc și vă viclenesc, sunteți asemenea 
cu Dumnezeu, căci numai El este bun către cei nemulţumitori şi răi. Așadar, 
pe care o voiţi: a fi asemenea păcătoșilor sau asemenea lui Dumnezeu?” 
Vezi învățătură dumnezeiască? Întâi te-a plecat pe tine spre această poruncă 
dintru legea cea firească — „precum voiți să vă facă vouă oamenii, faceți-le 
și voi asemenea” —, iar apoi te pleacă și dintru sfârșit și de la răsplătire, 
căci ne făgăduiește nouă această plată: a fi asemenea lui Dumnezeu”. 


6, 37-40: Nu judecați și nu veți fi judecați; nu osândiți și nu veţi fi 
osândiți; iertaţi și veți fi iertaţi!”. (38) Daţi și vi se va da. Turna-vor în 
sânul vostru o măsură bună, îndesată, clătinată și cu vârf!*, căci cu ce 


"3 În ediţia de la 1988, aici găsim: „Voi pune legea Mea înăuntrul lor și pe inimile 
lor voi scrie și le voi fi Dumnezeu, iar ei îmi vor fi norod”. 

" În al său Cuvânt ascetic în 100 de capete, Fericitul Diadoh al Foticeei ne învaţă astfel: 

2) Singur Dumnezeu e bun prin fire. Dar și omul se face bun prin Cel cu adevărat bun, 
aacă își cultivă modurile vieţuirii. Din această stare nu se mai poate schimba, când sufletul, 
=rin cultivarea binelui, a ajuns în Dumnezeu așa de mult, cât poate vrea cu puterea care 
ucrează în el” (Filocalia românească, vol. 1, ed. Humanitas, București, 1999, p. 339). 

LE, Despre iertarea pe care o făgăduiește aici Mântuitorul, Sfântul loan Scărarul ne 
zrăiește: „Unii s-au predat pe ei ostenelilor și sudorilor pentru a dobândi iertare. Dar cel 
“e nu ţine minte răul a luat-o înaintea acestora. Neţinerea de minte a răului este semnul 
=devăratei pocăințe. lar cel ce ține dușmănie și pare că se pocăiește e asemenea celui 
-îruia i se pare că aleargă în vis” (Filocalia românească, Cuvântul LX: Despre ținerea de ininte 

iului, vol. 9, ed. Humanitas, București, 2002, p. 194). lar Sfântul Maxim Mărturisitorul, 
= capul 42 al Cuvântului ascetic, ne îndeamnă: „Să ne iubim unii pe alții și vom fi iubiţi 
= Dumnezeu. Să fim cu îndelungă răbdare întreolaltă și va fi și el cu îndelungă răbdare 
-ată de păcatele noastre. Să nu răsplătim răul cu rău și nu vom primi după păcatele 

istre. Căci iertarea greșelilor noastre o aflăm în iertarea fraților. lar mila lui Dumnezeu 
- ascunsă în milostivirea noastră față de aproapele. [...] lată, ne-a dăruit nouă Domnul 
--> de mântuire și ne-a dat nouă putere veșnică de-a ne face fii ai lui Dumnezeu. Prin 
_-mare, în voia noastră stă mântuirea noastră” (Filocalia românească, vol. 2, ed. Humanitas, 
= acureşti, 1999, p. 50). 
' În ediţia de la 1805, în loc de „cu vârf”, se găsește „vărsându-se pe deasupra”. 


86 Capitolul 6 SFÂNTUL TEOFILACT ARHIEPISCOPUL BULGARIEI 


măsură veți măsura, cu aceeași vi se va măsura. (39) Și le-a spus și pildă: 
Poate orb pe orb să călăuzească? Nu vor cădea amândoi în groapă? (40) 
Nu este ucenic mai presus decât învățătorul său; dar orice ucenic 
desăvârșit! va fi ca învățătorul său. 

(6, 37) Matei 6, 14; 7, 1-2 / Romani 2, 1/1 Corinteni 4, 5/ lacov 4, 11 (6, 38) Psalim 78, 12 / Pilde 19, 17 / 


Eccleziastul 11, 1 / Sirah 14, 16 / Matei 7, 2 / Marcu 4, 24 (6, 39) Isaia 9, 15; 42, 19; 56, 11 / 
Matei 5, 14 / Romani 2, 19 (6, 40) Matei 10, 24 / loan 13, 16; 15, 20 


Boală prea rea taie Domnul din sufletele noastre, anume rădăcina 
defăimării. Căci acela care nu se cercetează pe sine, ci numai la cele ale 
aproapelui caută și pe acestea voiește a le prihăni, arătat este că de 
defăimare fiind cuprins, nu știe că socotește a fi adevărat pentru sine că 
nu păcătuiește, și din această pricină pe ceilalţi care păcătuiesc îi prihănește. 
Deci, dacă voiești a fi neosândit, nu-i osândi pe alții; căci, spune-mi mie, 
pentru ce osândești pe altul, ca pe unul care calcă cu adevărat legile cele 
dumnezeiești? Dar tu însuți nu calci legea dumnezeiască? Lasă la o parte 
celelalte păcate [pe care nu le săvârșești], însă încât întru această poruncă 
de a nu-i judeca pe alții — căci cu adevărat lege dumnezeiască îți poruncește 
ție să nu-l judeci pe fratele — și tu calci legea, nu se cuvine ca pe altul să-l 
judeci a fi călcător de lege, tu însuţi fiind călcător de lege. Căci judecătorul 
se cuvine a fi mai presus decât firea cea care păcătuiește. Așadar „iertați 
și veţi fi iertați; dați și vi se va da”, pentru că „turna-vor în sânul vostru 
o măsură bună, îndesată, clătinată și vărsându-se pe deasupra”, căci 
Domnul nu cu scumpătate măsoară, ci cu prisosința dărniciei. Și precum 
dacă ai fi voit ca fără de scumpătate să măsori făină, o îndeși și o clătești și 
o faci a da pe deasupra, așa și Domnul, „măsură bună, îndesată, clătinată 
și vărsându-se pe deasupra” îţi va da ţie. 

Dar vreunul mai isteţ s-ar fi întrebat: „Cum zice Domnul: «Cu ce măsură 
veți măsura, cu aceeași vi se va măsura», iar mai apoi zice: «turna-vor în 
sânul vostru o măsură bună, îndesată, clătinată și vărsându-se pe 
dinafară»? Că de vreme ce este «vărsându-se pe dinafară», cum este 
«aceeași» măsura?” Răspundem, așadar, că Domnul nu a zis: „Cu atâta 
măsură vi se va măsura vouă”, ci: „cu aceeași”, că de ar fi zis: „cu atâta 
măsură”, atunci greutate și împotrivire ar fi avut înțelegerea acestui cuvânt. 
lar Domnul zicând: „cu aceeași măsură”, dezleagă împotrivirea. Căci este 
cu putință a da cu aceeași măsură, însă nu întocmai în amănunţime atâta. 
Deci Domnul, prin „aceeași măsură”, zice că dacă ai fi făcut bine, ţi se va 
face bine, iar prin „vărsându-se pe deasupra” zice că dacă ai făcut bine o 


17 În ediția de la 1805, în loc de „desăvârșit”, se găsește „de săvârșit”. 

dată, înmiit ţi se va face bine. Acestea sunt asemenea și la osândire: pentru 
că acela care osândește, mai pe urmă se osândește, și „cu aceeași măsură” 
ia înapoi; iar mai mult decât „măsura” se osândește, pentru că a osândit pe 
cel asemenea [după fire cu el], și prin aceasta „măsura” este „vărsându-se 
pe deasupra”. 

Și acestea zicându-le Domnul și oprindu-ne pe noi de la a osândi, ne 
spune nouă și pildă: „Spune-Mi Mie, tu cel care îl judeci pe altul, și tu 
insuți aceleași păcate săvârșești, nu ești asemenea unui orb care îl 
povățuiește pe alt orb? Căci dacă pe altul îl judeci, și tu însuţi întru aceleași 
cazi, amândoi sunteți orbi; iar ție ți se pare cum că îl povăţuiești pe acela 
la lucrul cel bun prin a-l osândi, însă nu-l povăţuiești. Căci cum va fi 
povăţuit acela la lucrul cel bun de către tine, când și tu greșești? Căci nu 
este ucenic mai presus de dascălul său. Deci, dacă tu, cel care pari a fi 
dascăl și povăţuitor, greșești, fără de nici o îndoială și cel ce-ţi este ucenic 
si se povăţuiește de către tine [greșește asemenea ție], pentru că orice ucenic 
de săvârșit [desăvârșit] va fi ca dascălul său”. 

Acestea le-a zis Domnul, pentru ca să nu osândim pe cei [care par] 
mai prejos decât noi, și care se par a păcătui. Încă adaugă și altele pentru 
această pricină. 


6, 41-45: De ce vezi paiul din ochiul fratelui tău, iar bârna din ochiul 
tău nu o iei în seamă? (42) Sau cum poți să zici fratelui tău: Frate, lasă să 
scot paiul din ochiul tău, nevăzând tu bârna care este în ochiul tău? 
Fătarnice, scoate mai întâi bârna din ochiul tău și atunci vei vedea să 
scoţi paiul din ochiul fratelui tău. (43) Căci nu este pom bun care să facă 
roade rele și, iarăși, nici pom rău care să facă roade bune. (44) Căci fiecare 
pom se cunoaște după roadele lui. Că nu se adună smochine din mărăcini 
si nici nu se culeg struguri din spini. (45) Omul bun, din vistieria cea 
bună a inimii sale scoate cele bune, pe când omul rău, din vistieria ceea 


rea a inimii lui scoate cele rele. Căci din prisosul inimii grăiește gura lui. 
(6, 41) Matei 7, 3 (6, 42) Pilde 18, 17 / Matei 7, 4-5 (6, 45) Isaia 32, 8/ 
Sirah 18, 20 / Matei 7, 16-20; 12, 33-35 / Iacov 3, 12 


Domnul zice: „«De ce vezi paiul», adică păcatul cel mic al fratelui tău, 

bârna», adică păcatul cel mare al tău nu-l socotești?” Aceasta se 

= oirivește și tuturor, iar mai cu seamă dascălilor și stăpânitorilor, care ale 

-pusilor păcate, deși ar fi mici, le pedepsesc, iar pe ale lor, chiar mari de ar 

-ost, le lasă nepedepsite. Pentru aceasta și îi numește Domnul „fățarnici” 

= aceștia, ca pe aceia care una se arată a fi dintru a pedepsi păcatele celorlalți 
- căci se arată a fi drepți —, și alta sunt dintru a păcătui și ei mai rele. 

Apoi și cu pildă încredințează Domnul cuvântul Său, căci zice: 
„Precum nu este «pom bun» care să facă «roadă rea», nici «pom rău» care 
să facă «roadă bună», așa și cel care se apucă a-i înţelepţi și a-i îndrepta pe 
alții și a-i aduce spre mai bine, nu va fi rău. lar de va fi rău, nu-i va face pe 
alții mai buni. Căci inima fiecăruia este «vistierie»; și dacă bune are întru 
ea, și omul este bun și bune grăiește, iar dacă plină este inima de cele rele, 
și omul este rău și rele grăiește”. 

Însă pe acestea toate poți a le înțelege că și pentru farisei se zic, căci 
către aceia îndreptând cuvântul, Domnul zice: „Scoate mai întâi bârna 
din ochiul tău și atunci vei vedea să scoţi paiul din ochiul fratelui tău”, 
după cum și în alt loc zice: „Călăuze oarbe, care strecurați țânțarul și 
înghițiți cămila!” (Matei 23, 24). Deci spune Hristos: „Cum voi, o, fariseilor, 
«pomi răi» fiind, veţi putea aduce «roade bune»? Căci cuvântul vostru 
este rău, precum vă e și viața, căci din prisosinţa inimii grăiți. Cum, dar, 
veți îndrepta și veți pedepsi păcatele altora, voi înșivă păcate mai mari 
săvârșind?” 


6, 46-49: Și pentru ce Mă chemaţi: Doamne, Doamne, și nu faceți ce 
vă spun? (47) Oricine vine la Mine și aude cuvintele Mele și le face, vă 
voi arăta cu cine se aseamănă: (48) Asemenea este unui om care, zidindu-și 
casă, a săpat, a adâncit și i-a pus temelia pe piatră, și venind apele mari 
și puhoiul!* izbind în casa aceea, n-a putut s-o clintească, fiindcă era 
bine clădită pe piatră. (49) Iar cel ce aude, dar nu face, este asemenea 
omului care și-a zidit casa pe pământ fără temelie, și izbind în ea puhoiul 
de ape, îndată a căzut și prăbușirea!” acelei case a fost mare. 

(6, 46) Osea 8, 2 / Maleahi 1, 6 / Matei 7, 21-22; 25, 11 / Luca 13, 25/ 


Faptele Apostolilor 19, 13 / Romani 2, 13 / Iacov 1, 22 (6, 47) Matei 7, 24 / 
Romani 2, 13 / Iacov 1, 1, 22 (6, 48) Psalm 39, 2-3 / Matei 7, 24-25 (6, 49) Matei 7, 26-27 


Și acestea sunt de mare nevoie către noi, cei care cu buzele Îl mărturisim 
pe Ela fi Domn, iară cu făptuirile ne lepădăm de Dânsul. Căci zice 
Mântuitorul Hristos: „Dacă Domn sunt Eu, întru adevăr se cuvenea ca 
voi să faceţi lucrul robilor; iar lucrul robilor este a face cele ce Domnul și 
Stăpânul poruncește”. 

Apoi ne spune nouă ce dobândește cel care Îl „aude” pe EL, și nu numai 
„aude” cuvintele Domnului, ci și „le face”, și „asemenea este unui om 
care, zidindu-și casă, i-a pus temelia pe piatră”. lar „Piatră” cu adevărat 


1£ În ediţia de la 1805, în loc de „Puhoiul”, se găsește „râul“. 


9 În ediţia de la 1805, în loc de „prăbușire”, se găsește „sfărâmare”. 

este Hristos, precum Apostolul mărturisește (1 Corinteni 3, 11). Și „sapă” și 
„adâncește” cel care nu pe deasupra primește cuvintele Scripturii, ci cearcă 
[și scrutează] cu duhul adâncurile acestora. Deci unul ca acesta „a pus 
temelia pe piatră”, apoi revărsându-se și „venind apele mari și puhoiul” — 
adică poate făcându-se prigonire sau ispită -, „izbind în casa aceea” 
ispititorul, fie demon, fie om, „n-a putut s-o clintească”. Și foarte cu cuviință 
este a-l asemăna cu „puhoiul” pe omul cel care ispitește, căci, precum râul, 
din pricina ploii celei ce cade de sus, se face puhoi și se revarsă, așa și pe 
omul cel ispititor, satana cel care de sus a căzut, îl face să crească. 

lar „casa” acelora care nu plinesc cuvintele Domnului „a căzut și 
sfărâmarea acelei case a fost mare”, căci mari sunt căderile acelor care 
aud dar nu fac. Că acela care n-a auzit, nici nu a făcut, mai ușor greșește; 
iar cel care a auzit și n-a făcut, mai greu păcătuiește. 

CAPITOLUL 7 
Vindecarea slugii unui sutaș. Vindecarea tânărului din Nain. 
Trimișii lui loan Botezătorul. 
Ungerea lui lisus de către femeia păcătoasă! 


7, 1-10: Și după ce a sfârșit toate aceste cuvinte ale Sale în auzul 
poporului, a intrat în Capernaum. (2) lar sluga unui sutaș, care era la el în 
cinste, fiind bolnavă, era să moară. (3) Și auzind despre lisus, a trimis la 
El bătrâni ai iudeilor, rugându-L să vină și să vindece? pe sluga lui. (4) lar 
ei, venind la lisus, L-au rugat stăruitor, zicând: Vrednic este să-i faci lui 
aceasta, (5) căci iubește neamul nostru și el ne-a zidit sinagoga. (6) lar 
lisus mergea cu ei. Și nefiind El acum departe de casă, a trimis la EI prie- 
teni, zicându-l: Doamne, nu Ie osteni, că nu sunt vrednic ca să intri sub 
acoperământul meu. (7) De aceea nici pe mine nu m-am socotit vrednic 
să vin la Tine. Ci spune cu cuvântul și se va vindeca sluga mea, (8) căci și 
eu sunt om pus sub stăpânire, având sub mine ostași, și zic acestuia: Du-te, 
și se duce, și altuia: Vino, și vine, și slugii mele: Fă aceasta, și face. (9) lar 
lisus, auzind acestea, S-a mirat de el și, întorcându-Se, a zis mulțimii care 
venea după El: Zic vouă că nici în Israil n-am aflat atâta credinţă; (10) și 
întorcându-se cei trimiși acasă, au găsit sluga sănătoasă. 

(7, 2) Pilde 14, 35 / Matei 8, 5 (7, 6-10) Psalm 40, 3 / Matei 8, 8-10 

Acest sutaș este același cu cel de la Matei (Matei 8, 5-13). Și ce este cu 
aceasta, anume că Matei nu zice că sutașul i-a trimis pe iudei poftindu-L. 
și rugându-L pe Dânsul?” Este cu putinţă ca mai întâi să-i fi trimis pe iudei, 
apoi însuși sutașul acela să fi venit. Deci, ceea ce a lăsat nespus Matei, o 
spune Luca. Însă poate și iudeii de zavistie topindu-se, nici nu îl vor fi 
lăsat pe sutaș să vie la picioarele lui lisus, căci această faptă slavă Îi aducea 
lui Hristos. Dar, mai pe urmă, el însuși fiind silit de nevoie, a venit la 
lisus; însă, poate, iarăși întru nedumirire ar fi intrat cineva, zicând: „Cum 
Matei zice că însuși sutașul, cu glasul său, se lepăda de a veni lisus la el* 


! În ediţia de la 1805, titlul capitolului este: „Pentru sutașul. Pentru fiul otiduvei. Pentru 
cei trimişi de loan. Pentru asemănarea fariseilor și a legiuitorilor cu copiii ce se jucau în târg. 
Pentru femeia ceea ce a uns pe Dontnul cu mir”. 

? În ediția de la 1805, în loc de „să vindece”, se găsește „să mântuiască'. 

5 Adică: „Cum vom putea înțelege această aparentă nepotrivire dintre Evangheliști?” 

+ „Darsutașul, răspunzând, l-a zis: Doamne, nu sunt vrednic să intri sub acoperișul 
meu, ci numai zi cu cuvântul și se va vindeca sluga mea” (Matei 5, 8). 

TÂLCUIREA SFINTEI EVANGHELII DE LA LUCA Capitolul 7 9% 


(Matei 8, 8), iar Luca zice aici că a trimis prieteni de ai săi și Îl ruga pe 
Domnul să nu vie sub acoperământul său?” Așadar, este cu putinţă a zice 
aici că nu este nici un lucru de mirare „a-i trimite pe prieteni”, și mai apoi 
a veni Și el, și a grăi acestea rugându-L pe Domnul să nu vină la dânsul. Și 
vrednică de mirare este credinţa bărbatului, care pe sine însuși se numea 
„nevrednic” de venirea lui Hristos. Pentru aceasta și Domnul zice că „nici 
în Israil n-am aflat atâta credință”, căci păgân era sutașul, poate din 
neamul romanilor. 

lar „sutaș” este și toată mintea care îi stăpânește pe mulți întru răutate, 
ale cărei minți multe îi sunt lucrurile și valurile în viață, și are ca „slugă 
bolnavă” partea cea necuvântătoare a sufletului, adică mânia și pofta, căci 
acestea s-au rânduit a fi „slugi“. Și Îl cheamă pe lisus, trimițându-i la El 
mijlocitori pe „iudei“, adică gândurile și cuvintele mărturisirii, căci „luda” 
mărturisire se tâlcuiește, precum și altădată s-a spus”. Au, doară, nu sunt 
graiuri de mărturisire și de smerenie acestea: „Doamne, nu Te osteni, că 
nu sunt vrednic ca să intri sub acoperământul meu”, și cele ce urmează 
acestora? Deci, crezând lui Hristos, degrabă își va lua „sluga sa sănătoasă”, 
zic adică mânia și pofta. 


7, 11-16: Și după aceea, S-a dus într-o cetate numită Nain și cu El 
impreună mergeau ucenicii Lui” și multă mulțime. (12) lar când S-a apro- 
piat de poarta cetăţii, iată scoteau un mort, singurul copil! al mamei sale, 
si ea era văduvă, și mulțime mare din cetate era cu ea. (13) Și, văzând-o 
Domnul, | S-a făcut milă de ea și i-a zis: Nu plânge! (14) Și apropiindu-Se, 
S-a atins de sicriub, iar cei ce-l duceau s-au oprit. Și a zis: Tinere, ţie îţi zic, 
scoală-te. (15) Și s-a ridicat” mortul și a început să vorbească, și l-a dat 
mamei lui. (16) Și frică i-a cuprins pe toți și slăveau pe Dumnezeu, zicând: 
Prooroc mare s-a ridicat între noi și Dumnezeu a cercetat pe poporul Său. 


(7, 14) lezechiil 37, 4 / Marcu 5, 41 / Luca 8, 54 / loan 11, 13 / Faptele Apostolilor 9, 40 / 
Romani 4, 17 (7, 16) Luca 1, 68; 24, 19 / loan 4, 19; 6, 14 


După ce pe sluga sutașului sănătoasă o a făcut și nefiind de față, altă 
minune mai preaslăvită săvârșește Domnul. Căci, ca să nu zică cineva: „și 
e lucru minunat a făcut la slugă, că poate nici nu ar fi murit sluga?”, 


Vezi tâlcuirea Sfântului Teofilact de la Matei 2, Ja și Marcu 11, 7-10. 
În ediţia de la 1805, în loc de „cu El împreună mergeau ucenicii Lui”, se găsește 
impreună cu Dânsul mergeau ucenici de-ai Lui mulţi”. 
“În ediţia de la 1805, în loc de „singurul copil”, se găsește „fiu unul născut”. 
În ediţia de la 1805, în loc de „sicriu, se găsește „pat”. 
“În ediţia de la 1805, în loc de „s-a ridicat”, se găsește „a șezut drept”. 


ei Capitolul 7 SFÂNTUL TEOFILACT ARHIEPISCOPUL BULGARIEI 


pentru aceasta pe mortul acesta pe care-l scoteau [din cetate], îl înviază. Și 
nu numai cu cuvântul lucrează minunea, ci și de pat se atinge, ca să 
cunoaștem cum că trupul Lui trup dătător de viață este, căci, de vreme ce 
trupul s-a făcut al Cuvântului Celui Care dă viaţă tuturor, pentru aceasta 
făcător de viaţă este și acesta și pierzător! al morţii și al stricăciunii. 

Deci, „a șezut drept mortul și a început să vorbească”, ca să nu se 
pară oarecărora cum că după nălucire S-a ridicat, căci ale învierii celei 
adevărate sunt aceste semne: „a șezut drept” și „a început să vorbească”, 
căci trupul cel neînsufleţit, nici a se ridica și nici a grăi nu poate. 

lar „văduvă, vei înțelege a fi și sufletul cel care l-a lepădat pe bărbatul 
său, adică pe Cuvântul lui Dumnezeu, Care „seminţe” bune a semănat 
(Matei 13, 3-8). lar „fiu” al lui [sufletului] este mintea cea moartă și care este 
„scoasă“ afară din „cetate”, adică din lerusalimul cel de Sus, căci acela este 
locașul [sălașul] celor vii. Așadar Domnul, „făcându-i-Se milă”, Se atinge 
de „pat“, iar „pat“ al minţii este trupul; căci trupul, cu adevărat mormânt și 
groapă este. Deci, atingându-Se Domnul de trup, scoală mintea, tânără și 
vitează pe aceasta făcându-o. Și „șezând drept” tânărul, adică mintea, și 
sculându-Se din mormântul păcatului, atunci „va începe să vorbească”, 
adică să-i înveţe pe alţii, căci întru atâta vreme cât de păcat este ținută și 
stăpânită, nu poate a învăţa și a grăi — căci cine o va crede pe ea? 


7, 17-30: Și a ieșit cuvântul acesta despre EI în toată Iudeea și în 
toată împrejurimea. (18) Și au vestit lui loan ucenicii lui despre toate 
acestea. (19) Și chemând la sine pe doi dintre ucenicii săi, loan i-a trimis 
către Domnul, zicând: Tu ești Cel Care va să vină sau să așteptăm pe 
altul? (20) Și ajungând la EI, bărbaţii au zis: loan Botezătorul ne-a trimis 
la Tine, zicând: Iu ești Cel Care va să vină! sau să așteptăm pe altul? 
(21) Și în acel ceas El a vindecat pe mulți de boli și de răni și de duhuri 
rele și multor orbi le-a dăruit vederea. (22) Și răspunzând, le-a zis: 
Mergeţi și spuneti lui loan cele ce ați văzut și ați auzit: Orbii văd, șchiopii 
umblă, leproșii se curățesc, surzii aud, morții înviază și săracilor li se 
binevestește!?. (23) Și fericit este acela care nu se va sminti întru Mine. 


11 Nimicitor, ruinător. 

"1 În ediţia de la 1805, în loc de „Cel Care va să vină”, se găsește „Cela Ce vine”. 

1 Cuviosul Isaia Pustnicul, la începutul Celui de al XIII-lea cuvânt, ne învaţă asttel: 
„loan când a botezarpe Domnul lisus, a luat ca chip al acestui cuvânt că cel ce se botează 
trebuie să mărturisească faptele lui. Deci multe sunt semnele pe care le-a făcut Domnul 
lisus. Dar «orbii văd» înseamnă că cel ce privește lumea aceasta cu nădejde este orb; dar 
dacă părăsind-o pe ea, privește la nădejdea așteptată, a văzut. La fel «șchiopii umblă» 

(24) lar, după ce trimișii lui loan au plecat, El a început să vorbească 
mulțimilor despre loan: Ce aţi ieșit să priviți în pustie? Oare trestie 
clătinată de vânt? (25) Dar ce aţi ieșit să vedeţi? Oare om îmbrăcat în 
haine moi!*? lată, cei ce poartă haine scumpe și petrec în desfătare sunt 
în casele regilor. (20) Dar ce-ați ieșit să vedeţi? Oare Prooroc? Da! Zic 
vouă: și mai mult decât un Prooroc. (27) Acesta este cel despre care s-a 
scris: lată trimit înaintea feţei Tale pe Îngerul Meu, care va găti calea Ta, 
înaintea Ta. (28) Zic vouă: Între cei născuţi din femei, nimeni nu este 
mai mare decât loan; dar cel mai mic în Împărăţia lui Dumnezeu este 
mai mare decât el. (29) Și tot poporul auzind, și vameșii s-au încredințat 
de dreptatea lui Dumnezeu, botezându-se cu botezul lui Ioan. (30) Iar 
fariseii și învățătorii de Lege au călcat voia lui Dumnezeu în ei înșiși'”, 
nebotezându-se de el. 
(7,17) Matei 9, 26 (7, 18) Matei 11, 2 (7, 19) Facere 49, 10 / Numeri 24, 17 / Deuteronom 18, 15/ 
Isaia 35, 4 / Daniil 9, 24-25 / Matei 11, 2-3 / loan 6, 14 (7, 22) Psalm 145, 8 / Isaia 29, 18; 
35, 5; 42, 7; 61, 1/ Matei 11, 4-5; 15, 20-21 / Luca 4, 18 / loan 2, 23; 3, 2; 5, 36; 10, 25 
(7,23) Isaia 8, 14 / Matei 11, 6/ Romani 9, 32 / 1 Petru 2, 8 (7, 26) Matei 11, 7-9; 14, 5; 21, 26 / 


Luca 1, 76 (7, 27) Maleahi 3, 1/ Matei 11, 10 / Marcu 1,2 / Luca 1, 76 
(7,29) Matei 11, 11; 21, 31 / Marcu 1, 5/ Luca 3, 12 (7, 30) Faptele Apostolilor 13, 14; 20, 27 


In toată ludeea și în toată împrejurimea vestindu-se minunea cea care 

— făcuse în Nain, s-a auzit această veste și de către ucenicii lui loan. Așadar, 
“a unii care nu erau încă de săvârșit [desăvârșiţi], le cădea greu pentru 
-udele cele ce I se aduceau lui lisus. Iar loan, vrând să le arate lor cât de 
— are este Hristos și cât este el de departe de Dânsul, iconomisește lucrul 
- esta și, nezicând nimic ucenicilor săi spre lauda lui Hristos, ci prefă- 
-ndu-se a nu ști [nimic], îi trimite pe dânșii la EI, ca văzând minunile, 
„n însăși săvârșirea lor să creadă că prea mare osebire este între Stăpânul 
== și robul Ioan. Să nu socotești cum că cu adevărat neștiind loan cele 


-s=amnă că cel ce voiește pe Dumnezeu și iubește cugetările trupești ale inimii este 
=: dar dacă le părăsește pe acestea și iubește pe Dumnezeu din toată inima, umblă. 
arăși, «surzii aud», înseamnă că, fiind cineva în împrăștiere, e surd din robie și 
-=: dar de se adună în cunoștință, aude. «Leproșii se curățesc» arată, fiindcă s-a scris 
zea lui Moise, că «cel necurat să nu intre în casa Domnului», pe tot cel ce are 
_-ânie faţă de aproapele, sau ură, sau pizmă, sau vorbire împotrivă. Dar dacă le 
==sc pe acestea, s-au curăţat. În sfârșit, de vede orbul, umblă șchiopul și e curăţit 
- -ul, omul care a murit prin acestea în vremea leneviei se scoală și se înnoiește, deci 
-evestește simţurilor lui, celor sărăcite de sfintele virtuţi, fiindcă a văzut, a umblat 

arățit” (Filocalia românească, vol. 12, ed. Harisma, București, 1991, pp. 103-104). 

ln ediția de la 1805, în loc de „haine moi”, se găsește „haine scumpe”. 


In ediţia de la 1805, în loc de „au călcat voia lui Dumnezeu în ei înșiși , se 
au lepădat de la ei sfatul lui Dumnezeu . 

pentru Hristos, i-a trimis pe ucenicii săi să-L întrebe. Căci cum să nu-L 
cunoască pe Hristos, cel care și mai înainte de naștere în pântecele maicii 
sale a săltat, ca unul care L-a cunoscut pe Dânsul (Luca 1, 41, 44), iar în lor- 
dan mărturisea pentru El ca pentru Fiul lui Dumnezeu? (loan 1, 34)" Deci, 
loan îi trimite pe ucenici, zicându-le lor să-L întrebe pe lisus: „Tu ești Cela 
Ce vine [sau să așteptăm pe altul]?” Vezi cum loan, [puţin câte puţin] îi 
duce pe ucenici întru adâncul cunoștinței, ca să creadă ei că lisus este 
Dumnezeu? Căci Proorocii „trimiși“ se numesc, precum și însuși loan Bote- 
zătorul astfel este numit, după cum și Evanghelistul loan zice: „Fost-a om 
trimis de la Dumnezeu [numele lui era loan]” (loan 1, 6). lar Domnul 
este numit „Cela Ce vine”, pentru că El întru stăpânire a venit, nu fără de 
a Sa voie și ca un alt „trimis”. Așadar, ucenicii lui loan zic: „Iu ești Cel 
Care este așteptat să vină în lume?” Unii, acest cuvânt ce zice: „Cela Ce 
vine”, îl înțeleg pentru venirea Domnului în iad, întrucât ceea ce se zice 
să fie întru acest înțeles: „Tu ești Cel Care va să vină și în iad?” 

Însă ce răspunde Domnul? Cunoscând pricina pentru care loan i-a 
trimis pe ucenicii lui la Sine, și că i-a trimis pe aceștia ca să vadă ce face EL 
și dintru acestea să creadă, pentru aceasta Domnul le zice celor trimiși: 
„Mergeţi și spuneți lui loan cele ce ați văzut și ați auzit”. Apoi numără 
săvârșirile minunilor, care și prin Prooroci au fost vestite, căci aceste 
cuvinte: „Orbii văd, șchiopii umblă, leproșii se curățesc, surzii aud, 
morţii înviază și săracilor li se binevestește”, ale Proorocului Isaia sunt 
(Isaia 35, 5-7). Apoi, Domnul le zice: „Și fericit este acela care nu se va 
sminti întru Mine”, ca și cum le-ar fi zis așa: „Și voi fericiți veți fi, dacă nu 
vă veţi sminti întru Mine”. 

Dar, pentru că era cu putinţă ca mulți să se smintească pentru loan, 
zicând: „Cum, acela care a mărturisit atâtea pentru Hristos, acum, 
trimițându-i pe ucenici, întreabă de este El «Cela Ce vine»?”, pentru aceasta 
grăiește Hristos către noroade: „Nimic de acest fel să nu socotiți pentru 
loan, că, au doară, este el «trestie» ca să se plece, când într-o parte când în 
alta? Și acum poate să mărturisească pentru Mine, iar mai apoi să nu Mă 
mai cunoască pe Mine? Că de era unul dintru acest fel, pentru ce ați mai 
ieșit atunci în pustie ca să-l vedeţi pe el? Dar oare nu cumva din pricina 
desfătării s-a stricat la minte [i s-a întunecat mintea lui loan]? Însă a sa 
îmbrăcăminte îl arată a fi mai presus de toată desfătarea; iar dacă s-ar fi 
desfătat, în casele împărătești s-ar fi sălășluit. Și ca pe un Prooroc îl socotiți 
pe el? Adevăr vă grăiesc vouă, și mai mult decât un Prooroc este”. Căci 


15 Vezi și Matei 3, 14; Marcu 1, 7-8; Luca 3, 16-17; loan 1, 20-36. 

ceilalți [Prooroci] numai au grăit mai înainte pentru Hristos, iar acesta L-a 
și văzut și L-a și arătat, zicând: „lată Mielul lui Dumnezeul, Cel Care 
ridică păcatul lumii]” (loan 1, 29). lar ceilalți Prooroci, după ce au ieșit din 
pântecele maicilor lor au proorocit, iar acesta și mai înainte de a ieși din 
pântece a cunoscut pe Domnul, și [de bucurie] a săltat (Luca 1, 41, 44). 
Apoi, Domnul îl aduce în mijloc ca și martor pe Proorocul, căci zice: „Acesta 
este cel despre care s-a scris: Iată trimit înaintea feţei Tale pe Îngerul 
Meuj, care va găti calea Ta, înaintea Ta)” (Maleahi 3, 1). Căci „Înger” este 
loan, poate și pentru viața cea nematerialnică și îngerească, dar poate și 
pentru că a vestit!* venirea Mântuitorului. 

Iar Domnul, zicând: „Între cei născuţi din femei, nimeni nu este mai 
mare decât loan“, mai mult decât pe toţi ceilalți oameni îl înalță pe 
Înaintemergătorul loan. Apoi, ca și cum cineva ar fi zis: „O, Hristoase, și 
decât line Insuţi este mai mare loan?”, Domnul adaugă: „lar «cel mai 
mic» decât el, adică Eu, mai mare sunt în Împărăția Cerurilor, căci acum 
sunt socotit mai mic decât el și cu neamul” și cu vârsta și cu slava, dar 
întru Împărăția Cerurilor mai mare decât el sunt, adică întru toate cele 
dumnezeiești și duhovnicești”. 

Deci „tot poporul auzind” cele despre loan, „s-au încredințat de 
dreptatea lui Dumnezeu”, adică, primindu-L pe Proorocul Său, norodul 
L-a cinstit pe Dumnezeu [,„botezându-se cu botezul lui loan”]. lar fariscii 
L-au necinstit pe Dumnezeu [și „au călcat voia lui Dumnezeu în ei 
înșiși”], fiindcă nu l-au primit pe loan. 

lar unii, acest cuvânt ce zice: „între cei născuți din femei”, întru acest 
chip l-au înţeles: bine a zis Domnul că „între cei născuți din femei”, căci 
prin aceasta S-a scos afară pe Sine!*, căci El din Fecioară era născut și nu 
din femeie, prin „femeie“ înțelegând-o pe cea împreunată cu bărbat. 

lar alţii, cuvântul ce zice: „dar cel mai mic în Împărăția lui Dumnezeu 
este mai mare decât el”, într-un alt chip l-au înțeles: cel mai mic în viața 
cea după Hristos, este mai mare decât dreptul cel din Lege — așa precum 
loan, după dreptatea cea din Lege, era fără de prihană; iar de s-ar fi aflat 
oneva [abia] botezat, fără a fi săvârșit ceva rău sau bine, acesta „mai mic” 
este întru Împărăția Cerurilor — adică întru cea după Hristos propovăduire 
- insă „mai mare” este decât cel nebotezat și în Lege drept. 


16 [1805] După cum și l-a Sfântul Matei s-a arătat, „Înger” se tâlcuiește „vestitor”. 

” După neam, Domnul era socotit a fi fiu de teslar (Matei 13, 55), pe când loan era 
::a al lui Zaharia celui ce fusese preot la templul din lerusalim (Luca 1, 5). 

15 Adică S-a exclus pe Sine din rândul celor născuţi din femeie. 

ȘI în alt chip [se poate înțelege aceasta ce zice: „cel mai mic în 
Împărăția lui Dumnezeu este mai mare decât el”|, anume că loan, care 
mai că nu era fără de trup și nematerialnic, însă, încă tot în trup era, și din 
această pricină „cel mai mic” întru Înviere - Învierea fiind Împărăția 
Cerurilor —, mai mare este decât el. Căci atunci, întru Împărăția Învierii, 
cu totul nestricăcioși făcându-ne, nu vom mai umbla [trăi, vieţui] după 
trup, iar cel care atunci va fi acolo „mai mic“, este „mai mare” decât cel 
care acum este drept, dar încă poartă trup. 


7, 31-35: Cu cine voi asemăna pe oamenii acestui neam? Și cu cine 
sunt ei asemenea? (32) Sunt asemenea copiilor care șed în piaţă!” și strigă 
unii către alţii, zicând: V-am cântat din fluier și n-aţi jucat; v-am cântat 
de jale și n-aţi plâns. (33) Căci a venit loan Botezătorul, nemâncând pâine 
și negustând vin, și ziceţi: Are demon! (34) A venit și Fiul Omului, 
mâncând și bând, și ziceţi: lată om mâncăcios și băutor de vin, prieten 
al vameșilor și al păcătoșilor! (35) Dar Înţelepciunea a fost găsită dreaptă 


e către toti fiii ei”. 
de către toti fiii ei (7, 31-35) Sirah 39, 29 / Matei 9. 11; 11, 16-19/ Marcu 1,6/ Luca 1, 15 


Era la iudei un joc de copii întru acest fel: un cârd de copii se despărțea 
în două cete, și, ca și cum și-ar fi râs de viaţă, unii de o parte se jeleau, iar 
alţii de altă parte fluierau. Și nici cei care se jeleau nu se plecau și nu erau 
deopotrivă cu cei din cealaltă ceată, nici ceilalţi ce fluierau nu se uneau cu 
cei ce se tânguiau. 

Așadar, Domnul, îi ia în râs pe farisei, ca pe unii care fac unele ca 
acestea, căci nici cu loan, cel care trăia viață tânguitoare și învăța 
[propovăduia] pocăință, nu s-au jelit împreună și nu i-au urmat, nici lui 
lisus, Care arăta viață veselă, nu 1 s-au supus ori 1 s-au plecat, ci de amândoi 
s-au lepădat. Nici cu loan cel care „cânta de jale” n-au jelit împreună, nici 
cu lisus Cel Care „cânta din fluier” și era vesel, nu s-au unit. 

Și „s-a îndreptat înțelepciunea lui Dumnezeu”, adică a fost cinstită, 
nu de către farisei, ci de către „fiii săi”, adică de către aceia care au primit 
cuvântul lui loan și al lui lisus. 


7, 36-43: Unul din farisei L-a rugat pe lisus să mănânce cu el. Și 
intrând în casa fariseului, a șezut la masă. (37) Și iată era în cetate o 
femeie păcătoasă și, aflând că șade la masă, în casa fariseului, a adus un 
alabastru cu mir. (38) Și stând la spate, lângă picioarele Lui, plângând, a 


1 În ediţia de la 1805, în loc de „piaţă”, se găsește „târg. 
“ În ediția de la 1805, versetul este următorul: „Și s-a îndreptat înțelepciunea de la 
toți fiii săi”. 


Da 

început să ude cu lacrimi picioarele Lui, și cu părul capului ei le ștergea. 
Și săruta picioarele Lui și le ungea cu mir. (39) Și văzând, fariseul, care-L 
chemase, a zis în sine: Acesta, de ar fi Prooroc, ar ști cine e și ce fel e 
femeia aceasta care se atinge de El, că este păcătoasă. (40) Și răspunzând, 
lisus a zis către EI: Simone, am să-ţi spun ceva. Învăţătorule, spune, zise 
el. (41) Un cămătar avea doi datornici. Unul era dator cu cinci sute de 
dinari, iar celălalt cu cincizeci. (42) Dar, neavând ei cu ce să plătească, i-a 
iertat”! pe amândoi. Deci, care dintre ei îl va iubi mai mult? (43) Simon, 
răspunzând, a zis: Socotesc că acela căruia i-a iertat mai mult. lar El i-a 


is: Dreptai] ă 
ii ptai judecat.  „ -- Matei 26, 7/ Marcu 14, 3/ loan 11,2; 12,3 (7, 39) Luca 15,2 


Se vede că fariseul acesta care L-a chemat pe Domnul nu avea cuget 
îrept, ci era viclean și plin de fățărnicie, căci de vreme ce zice: „Acesta, de 
ar fi Prooroc”, arată că nu credea, unele ca acestea cugetând [întru a sa 
minte]. lar Domnul, măcar că îl cunoștea pe el că nu are dreaptă socoteală 
cuget drept], însă merge la el și împreună ospătează, prin aceasta cu 
-Jevărat învățându-ne ca și noi, cu aceia care se află cu vicleșug, ascuns 
“supra noastră, să ne purtăm simplu [firesc] și fără de vicleșug. 

Și cearcă mulţi [să afle] câte au fost femeile cele care L-au uns pe 
omnul cu mir; și unii zic că două au fost: una, cea de la loan (loan 12, 3), 
-are este și soră a lui Lazăr (loan 11, 2), și alta, cea de la Matei (Matei 26, 7) 

de la Marcu (Marcu 14, 3) și acum de la Luca”. lar eu mă plec a crede 
„lor ce zic că aceste femei sunt trei, una adică cea de la loan, mai înainte 

„sase zile de Paști, care zic că este și soră a lui Lazăr, iar alta cea de la 
"tatei și de la Marcu, mai înainte cu două zile de Paști, și a treia aceasta de 
-um de la Luca, care pe la mijlocul propovăduirii Evangheliei L-a uns cu 
-:r pe Domnul. Și nu este nici un lucru de mirare ca mai întâi această 
-meie [de la Luca] să facă ungerea, nesosind încă vremea Patimii; apoi 
-- elalte femei, ori urmând acesteia [de la Luca], ori în alt chip, aproape 

- vremea Patimii aceleași să săvârșească [asupra Domnului]. 

lar dacă și omul cel care L-a chemat pe Domnul și este pomenit de 

'=+ei s-a numit Simon, asemenea și cel de acum, de la Luca, ce lucru de 
— zare este că s-a potrivit numele? De vreme ce acela lepros a fost (Matei 

„dar nu și acesta. Și acela, tămăduit fiind de lepră, spre mulțămire ÎI 

-amă în casa sa pe Hristos, i iar acesta nici lepros, nici pentru mulțămire 


TZN 


1 


1 


- În ediţia de la 1805, în loc de „i-a iertat”, se găsește „i-a dăruit”. 


— Pentru femeile care L-au uns pe Domnul cu mir vezi și: Matei 26, 6-13; Marcu 14, 
: 12, 1-8. 


98 Capitolul 7 SFÂNTUL TEOFILACT ARHIEPISCOPUL BULGARIEI 


nu-l, cheamă pe Domnul. lar acela nimic nu a zis, pe când acesta a cârtit și 
dintru O dată osândește dimpreună și pe Hristos și pe femeie: pe aceasta 
ca pe o păcătoasă, iar pe Acela ca pe un iubitor de oameni. O, ce nechib- 
zuință! Cu adevărat, fariseu era omul! 

Dar Domnul, întrebându-l pe acest fariseu în pilde și pomenind de 
„doi datornici”, tăinuit spune că și el, fariseul, este „dator”, chiar dacă se 
pare că este cu mai puțin dator, însă este dator: „Și nici tu, cel care ești 
dator cu mai puțin, nu-ţi poți plăti datoria - căci fiind stăpânit de mândrie, 
nu ai mărturisire —, nici femeia”. Așadar, amândurora se va ierta, și după 
ce „i-a iertat pe amândoi”, oare „care îl va iubi mai mult”? Cu adevărat, 
„acela căruia i s-a iertat mai mult”. Și aceasta grăind [Domnul], astupă 
gura trufașului. 


7, 44-50: Şi întorcându-se către femeie, a zis lui Simon: Vezi pe femeia 
aceasta? Am intrat în casa ta și apă pe picioare nu Mi-ai dat; ea însă, cu 
lacrimi Mi-a udat picioarele și le-a șters cu părul ei. (45) Sărutare nu 
Mi-ai dat; ea însă de când am intrat, n-a încetat” să-Mi sărute picioarele. 
(46) Cu untdelemn capul Meu nu l-ai uns; ea însă cu mir Mi-a uns 
picioarele. (47) De aceea, îți zic: lertate sunt păcatele ei cele multe, căci 
mult a iubit. lar cui se iartă puțin, puțin iubește. (48) Și a zis ei: lertate 
îți sunt păcatele. (49) Și au început cei ce ședeau împreună la masă să 
zică în sine: Cine este Acesta care iartă și păcatele? (50) lar către femeie 
a zis: Credinţa ta te-a mântuit; mergi în pace. 


(7, 44) Facere 43, 24 (7, 46) Psalm 22, 6 (7, 48) Matei 9, 2 / Marcu 2, 5 / Luca 5, 20 
(7, 49) Matei 9, 3 / Marcu 2, 7 / Luca 5, 21 (7, 50) Luca 8, 48; 17, 19 


Îl arată Domnul pe Simon a fi și trufaș și fără de socoteală. Trufaș, din 
pricină că pentru păcate, pe om - adică pe femeie — l-a osândit, om fiind și 
el. lar fără de socoteală, căci nu a priceput că pe femeia aceea care a săvârșit 
atâtea semne ale credinței și ale dragostei, se cuvenea a o primi și nu a o 
îndepărta. Din această pricină și îl mustră pe el Domnul, ca pe cel care în 
deșert o osândea pe cea care atâtea a împlinit, câte el [Simon] nu le-a făcut. 
Iar cu prisosință [Simon nu le-a făcut], nici pe cele cu mult mai prejos 
[decât cele pe care femeia le-a săvârșit], adică: „Iu nici apă pe picioare nu 
mi-ai dat — lucru care este îndeobște —, iar aceasta cu lacrimi Mi-a udat 
picioarele. Tu nu Mi-ai sărutat nici obrazul, iar aceasta picioarele Mele le-a 
sărutat. Iu nu ai uns cu untdelemn capul Meu, dar aceasta mir a vărsat 
[asupra Mea]. Pentru aceasta, de vreme ce ai zis că nu sunt Prooroc, căci 


= În ediția de la 1805, în loc de „n-a încetat”, se păsește „n-a contenit”. 


aa 

nu am cunoscut că păcătoasă era aceasta, iată că vădesc cele din inima ta, 
ca să cunoști că, precum pe ale tale, cele pe care le ascunzi, le știu, cu mult 
mai vârtos [le cunosc], pe cele ale acestei femei, pe care și alții mulți le 
știu”. Deci, zice Domnul: „iertate sunt păcatele ei cele multe, căci mult a 
iubit”, în loc de: „pentru că a arătat credință multă”. 

lar cei care „ședeau împreună” și aceștia erau cârtitori, nesocotind că 
cele ce le-a zis Hristos către Simon și către dânșii cu cuviință erau a se 
grăi. lar Domnul, înfrângând cârteala lor și voind a le arăta acestora că pe 
fiecare credinţa lui îl mântuiește, nu a zis: „O, femeie, Eu te mântuiesc pe 
tine”, ca nu mai mult să-L zavistuiască, ci „credinţa ta te-a mântuit”. Și 
aceasta a zis, precum am grăit, mai întâi ca să potolească zavistia acelora, 
iar mai apoi ca să-i tragă și pe aceia spre a crede, dintru a cunoaște ei că 
credința mântuiește. 

Și [îi spune Domnul femeii:] „mergi în pace”, adică „întru dreptate”, 
căci „pace” este dreptatea, precum păcatul este vrajbă către Dumnezeu. Și 
vezi că, după ce i-a iertat ei păcatele, nu a lăsat-o pe ea să rămână până la 
iertarea păcatelor, ci a adăugat Domnul și săvârșirea binelui, căci „mergi 
in pace” trebuie să o înţelegi în loc de: „lucrează-le pe cele care te vor face 
să te împaci cu Dumnezeu”. 

CAPITOLUL 8 
Pilda semănătorului. Mama și fraţii lui lisus. Potolirea furtunii. 
Demonizatul din ținutul Gherghesenilor. Învierea fiicei lui Iair. 
Vindecarea femeii bolnave de doisprezece ani 


8, 1-3: Şi după aceea lisus umbla prin cetăţi și prin sate, propovă- 
duind și binevestind Împărăția lui Dumnezeu, și cei doisprezece erau 
cu EL; (2) și unele femei care fuseseră vindecate de duhuri rele și de 
boli: Maria, numită Magdalena, din care ieșiseră șapte demoni?, (3) și 
Ioana lui Huza, un iconom; al lui Irod, și Suzana și multe altele care le 
slujeau din avutul lor. 

(8, 1) Luca 4, 43 (8, 2) Matei 27, 55; 28, 9 / Marcu 15, 40; 16, 9 / Luca 23, 49 / loan 20, 14 

Cel Care din Cer S-a pogorât, ca nouă întru toate chip și pildă să ni Se 
facă, ne învaţă pe noi a nu ne lenevi spre a învăţa, ci în tot locul a înconjura 
și a propovădui. Căci toate câte Domnul le făcea, spre sfătuirea noastră le 
făcea. Deci, umbla prin toate cetățile și satele și pe cei doisprezece ucenici îi 
ducea cu Sine, fără ca ei să înveţe și să propovăduiască, ci povăţuindu-se și 
învățându-se de către E] și dintru cele pe care le făcea și din cele ce le grăia 
[Mântuitorul]. 

Iar Domnul nu bunătăţile pământului le propovăduia, ci „Împărăția 
lui Dumnezeu”. Căci cine altul se cuvenea să propovăduiască cele de 
Sus, fără decât numai Cel Care a venit de Sus? (vezi Luca 1, 78) Pentru 
aceasta, nici unul dintre Prooroci nu a propovăduit Împărăţia Cerurilor. 
Căci cum ar fi propovăduit pe cele [pe] care nu le-au văzut? Pentru aceasta 
și Înaintemergătorul zicea: „Cel care este de pe pământ, pământesc este 
și de pe pământ grăiește. Cel Care vine din Cer [este deasupra tuturor. 
Și] ce a văzut și a auzit, aceea mărturisește” (loan 3, 31-32). 

Și mergeau după Dânsul și femei, ca să cunoaștem noi că nici partea 
femeiască nu este împiedicată de neputinţă în a urma lui Hristos. Și vezi 
că, măcar de erau și bogate, însă acestea pe toate le-au trecut cu vederea și 


! În ediţia de la 1805, titlul capitolului este: „Pentru pilda semănătorului. Pentru mama 
și frații lui lisus, când voiau să-L vadă pe EI. Pentru certarea apelor. Pentru legheon. Pentru fata 
mai-marelui sinagogii. Pentru femein cu curgere de sânge”. 

? În ediţia de la 1805, în loc de „demoni”, se găsește „draci”. 


* În ediția de la 1805, în loc de „un iconom”, se găsește „ispravnicul”. 


a 

sărăcia cea pentru Hristos și împreună cu Hristos o au ales. lar cum că 
erau bogate se vede dintru aceasta: că Domnului „slujeau din avutul lor”, 
și nu din averi străine și din nedreptăţi, precum mulți obișnuiesc. 

lar prin „șapte draci” care ieșiseră dintru Maria Magdalena unii înţeleg 
„mulţi“, căci în Scriptură „șapte” în loc de „mulţi” este înțeles. Dar, poate 
oarecine ar fi zis că precum sunt șapte duhuri ale faptei celei bune (Isaia 
11, 2), așa sunt, dimpotrivă, și șapte duhuri ale răutății — adică: este duhul 
temerii de Dumnezeu, este și împotrivă, duhul netemerii de Dumnezeu; 
este duhul înțelegerii, este și împotrivă, duhul nepriceperii; și celelalte 
toate, pe rând. Deci, dacă nu se vor scoate aceste șapte duhuri ale răutății 
din suflet, nu poate cineva să-l urmeze lui Hristos; căci se cuvine mai întâi 
a-l scoate pe satana, și așa a locui [sălășlui] Hristos. 


8, 4-10: Și adunându-se mulţime multă și venind de prin cetăți la EI, 
a zis în pildă: (5) leșit-a semănătorul să semene sămânţa sa. Și semănând 
el, una a căzut lângă drumi și a fost călcată cu picioarele și păsările cerului 
au mâncat-o. (6) Și alta a căzut pe piatră, și, răsărind, s-a uscat, pentru că 
nu avea umezeală. (7) Și alta a căzut între spini și spinii, crescând cu ea, 
au înăbușit-o”. (8) Și alta a căzut pe pământul cel bun și, crescând”, a 
făcut rod însutit. Acestea zicând, striga: Cine are urechi de auzit să audă. 
9) Și ucenicii Lui Îl întrebau: Ce înseamnă pilda aceasta? (10) EI a zis: 
Vouă vă este dat să cunoașteţi tainele Împărăției lui Dumnezeu, iar 
celorlalți în pilde, ca, văzând, să nu vadă și, auzind, să nu înțeleagă. 
(8, 7) Zaharia 11, 9; 13, 8/ Matei 13, 2-7 / Marcu 4, 1-7 (8, 3) Facere 26, 2 / Matei 11, 15; 13,8 / 
Marcu 4, 8 / Luca 8, 15 / loan 15, 5 / Coloseni 1, 6 (8, 9) Matei 13, 10 / Marcu 4, 10 


(8, 10) Psalm 24, 13 / Isaia 6, 9 / leremia 5, 21 / lezechiil 11, 2-3 / Matei 13, 13-14 / 
Marcu 4, 11-12 / loan 12, 40 / Faptele Apostolilor 28, 26 / Romani 11, 8 


Ceea ce a zis David de demult despre Faţa” lui lisus, aceasta acum s-a 
săvârșit, căci zice Psalmistul: „Deschide-voi în pilde gura mea” (Psalni 
2). Deci, grăiește Domnul în pilde pentru mai multe [pricini]: adică, și 
-a să-i facă pe ascultători mai cu luare aminte, și ca să ațâţe mintea lor 
:>re cercarea celor zise — căci noi oamenii, obișnuim a le iscodi pe cele ce 
-ant zise în chip umbros, iar pe cele arătate și vădite, a le defăima; dar, și 
-a ascultătorii cei care sunt nevrednici de cele ce se zic în chip tainic, să nu 
- audă. Încă și pentru alte multe pricini grăiește Domnul în pilde. 


” În ediţia de la 1805, în loc de „drum”, se găsește „cale”. 
"In ediţia de la 1805, în loc de „au înăbușit-o”, se găsește „au înecat-o”. 
In ediția de la 1805, în ioc de „crescând , se găsește „răsărind”. 


Cu sensul: „despre Persoana, despre Ipostasul”. 

Deci, „ieșit-a semănătorul”, adică Fiul lui Dumnezeu a ieșit dintru 
sânurile părintești și dintru a fi El ascuns, și S-a făcut arătat. Și Cine „ieșit-a”? 
„Semănătorul“, Cel Care pururea „seamănă“, căci Fiul lui Dumnezeu nu 
încetează de a semăna pururea în sufletele noastre. Căci Domnul nu numai 
atunci când învaţă „seamănă”, ci și prin zidirea aceasta”, și prin cele ce ni 
se fac nouă în fiecare zi, „seamănă” în sufletele noastre „seminţele“ cele 
bune. Şi „ieșit-a” El nu ca să-i omoare pe lucrători, sau să ardă țarina, ci ca 
„Să semene”, căci plugarul de multe ori iese și pentru altele, nu numai 
pentru ca să semene. 

„leșit-a semănătorul să semene sămânța sa“, căci al Său era cuvântul 
învățăturii și nu străin; pentru că Proorocii, câte le grăiau, nu pe ale lor le 
grăiau, ci pe ale Duhului, și din această pricină ziceau ei: „Aceasta grăiește 
Domnul”. lar Hristos avea „sămânţa Sa” și pentru aceasta nu zicea când 
învăța: „Aceasta grăiește Domnul”, ci: „Eu zic vouă”!. 

Și „semănând“ EI, adică învățând, „una a căzut lângă cale”, nu a zis 
că „a aruncat-o semănătorul”, ci ea „a căzut”. Căci „Semănătorul“ 
seamănă și învaţă, iar cuvântul „cade” la cei care îl aud, iar aceștia se află 
[a fi] ori „cale”, ori „piatră”, ori „spini“, ori „pământ bun”. 

Și întrebând ucenicii pentru înțelesul pildei, Domnul le-a zis: „Vouă 
vă este dat să cunoașteţi tainele Împărăției lui Dumnezeu”, adică „vouă 
celor care căutați a învăța, pentru că tot cel care cere ia”. 

lar celorlalţi, care sunt nevrednici de taine, în chip umbros li se grăiește 
și li se pare cum că ar „vedea“, însă „nu văd”, și încă li se pare cum că 
„aud”, însă „nu înţeleg”. lar aceasta se săvârșește întru facerea de bine 
cea către ei, ca să nu se osândească mai mult că, după ce au cunoscut 
tainele, le-au defăimat pe ele - pentru aceasta Hristos a ascuns tainele de 
ei [ochii lor]. Căci acela care a cunoscut tainele, iar apoi le-a defăimat, de 
mai grea muncă [caznă] este vrednic. 


5 Socatim că Sfântul Teofilact vrea să ne arate că Dumnezeu a pus „sămânţa Sa 
pentru fiecare dintre noi și întru zidirea aceasta, adică întru lumea văzută, care, pentru 
cei care sunt cu luare aminte, strălucește prin cuvintele (raţiunile) dumnezeiești dintr. 
întreaga făptură, întru toate tormele ei. 

” Vezi: Ieşirea 7, 17; 2 Regi 12, 7, 24; 3 Regi 20, 13; 4 Regi 2, 21; 4 Regi 3, 17; 7, 1,2 
Paralipomena 34, 24; Isaia 1, 24; 7, 7; 10, 24; 29, 22; 37, 34; 65, 13, leremia 5, 9; 7, 11; 9, 9, 2= 
lezechiil 11, 16; Amos 3, 11: Alieia 2, 3; Agheu 2, 11, Zaharia 1, 14 etc. 

19 Vezi: Matei 5, 4: 19 3: Luca 11, 9; 16, 9; loan 8, 58; 10, 7; 13, 20; 14, 20. 

8, 11-15: lar pilda aceasta înseamnă: Sămânţa este cuvântul lui 
Dumnezeu. (12) lar cea de lângă drum! sunt cei care aud, apoi vine 
diavolul și ia cuvântul din inima lor, ca nu cumva, crezând, să se 
mântuiască. (13) lar cea de pe piatră sunt aceia care, auzind cuvântul, îl 
primesc cu bucurie, dar aceștia nu au rădăcină; ei cred până la o vreme, 
iar la vreme de încercare!” se leapădă. (14) Cea căzută între spini sunt cei 
ce aud cuvântul, dar umblând cu grijile și cu bogăţia și cu plăcerile vieții, 
se înăbușă și nu rodesc!'. (15) lar cea de pe pământ bun sunt cei care, cu 


inimă curată și bună, aud cuvântul, îl păstrează și rodesc întru răbdare. 
(8, 12) Matei 13, 18-19 / Marcu 4, 15 / loan 3, 10 (8, 13) Isaia 58, 2 / lezechiil 33, 31 / Matei 
13, 20-21 / Marcu 4, 16 (8, 14) leremia 4, 3 / Matei 13, 22 / Marcu 4, 18; 10, 23 / 
Luca 18, 23 / 1 Timotei 6, 9 (8, 15) Matei 13, 23 / Marcu 4, 20 / Luca 8,8 


Aici sunt trei cete ale celor care nu se mântuiesc: cei „de lângă cale” 
sunt cei care nicidecum nu au primit „cuvântul“, că precum „calea“, călcată 
=ind și bătută, nu primește întru sine „sămânţa“, ca una ce este împietrită, 
-sa și cei împietriți cu inima nicidecum nu primesc „cuvântul“, și deși 
“d, nu iau aminte; iar cei „de pe piatră” sunt cei care au primit „cuvântul, 
-să mai apoi, din neputința omenească, întru „ispite” s-au slăbit; iar a 
--sia ceată sunt cei care au auzit și, de „grijile vieţii” sunt înăbușiți. 

Deci, trei părți sunt ale celor ce pier și una a celor care se mântuiesc. Și 

=zi la cei care „se înăbușă”, cum că nu a zis că „de bogăţie se înăbușă”, ci 
= grijile bogăţiei”!!, căci nu bogăția vatămă, ci grijile ei. Căci mulți din 

- zăţie s-au folosit, aruncându-o pe aceasta întru pântecele săracilor. 
Si socotește încă și înțelegerea cea cu amănunțime a Evanghelistului, 
„7. a zis pentru cei care se mântuiesc: „care auzind cuvântul, îl 
2 ăstrează”, căci aceasta a zis-o Evanghelistul, spre a-i osebi de cei „de 
îngă cale”, ca unii care nu păstrează „cuvântul”, ci diavolul îl răpește de 
2 ânşii. lar aceasta ce zice: „și rodesc”, a zis-o spre osebire de cei care 
-e inăbușă și nu săvârșesc roadă”, căci aceia nu fac roadă, adică nu duc 
-:--ârsire roada, lar aceasta ce zice: „întru răbdare”, a zis-o spre osebire 
de pe piatră”, care primesc cuvântul, dar nerăbdând venirea 


- ediția de la 1805, în loc de „lângă drum, se găsește „lângă cale”. 
“ediţia de la 1805, în loc de „încercare“, se găsește „ispită . 
- echția de la 1805, în loc de „și cu plăcerile, se înăbușă și nu rodesc', se găsește 
- zulcetile, se îneacă și nu săvârșesc roadă”. 
>.5] Poate în izvodul Evangheliei după care a tâlcuit Sfântul Teofilact se află 
Ze arijile bogăției, și de dulcețile vieții”, și pentru aceasta face această tâlcuire. 


zdele ce le-am avut noi de faţă, nu se află a fi întru acest fel. 


104 Capitolul $ SFÂNTUL TEOFILACT ARHIEPISCOPUL BULGARIEI 


asupră-le a ispitei, netrebnici!* se arată. Vezi cum a zis pentru cei ce se 
mântuiesc că „îl păstrează” și „rodesc” și „întru răbdare”? Și prin acestea 
trei i-a despărțit [osebit] pe aceștia de cei care nu păstrează „sămânţa” — 
care sunt cei „de lângă cale” —, de cei care nu săvârșesc roadă — care sunt 
cei „dintre spini” — și de cei ce nu rabdă venirea asupră-le a ispitei — care 
sunt cei „de pe piatră”. 


8, 16-18: Nimeni, aprinzând făclia, n-o ascunde sub un vas, sau n-o 
pune sub pat, ci o așează în sfeșnic, pentru ca cei care intră să vadă 
lumina. (17) Căci nu este nimic ascuns, care să nu se dea pe faţă și nimic 
tainic, care să nu se cunoască și să nu vină la arătare!€. (18) Luaţi seama, 
deci, cum auziți: Celui care are i se va da; iar de la cel care nu are, și cei 


se pare că are se va lua de la el. 
(8, 16) Matei 5, 15 / Marcu 4, 21 / Luca 11, 33 (8, 17) lov 12, 22 / Matei 10, 26 / Marcu 4, 22 / 
Luca 12, 2 (8, 18) Pilde 2, 2 / Matei 13, 12; 25, 29 / Marcu 4, 25-31 / Luca 19, 26 


Aici este începătură a altei învățături, căci Domnul le grăiește pe 
acestea, îndreptând cuvântul către ucenici, spre viaţa cea cu luare aminte 
aducându-i pe dânșii și învățându-i a fi nevoitori, ca unii care vor fi văzuți 
de toți. Căci acela care învaţă și propovăduiește de toţi este văzut, de toți 
este pândit de este bun sau dimpotrivă, și nimic dintru cele ale lui nu se 
poate ascunde. 

„Așadar, voi, o, ucenicilor, de veţi avea luare aminte și veți avea osârdie, 
«vi se va da» vouă mai mult dar de la Dumnezeu. lar cel care nu are 
osârdie și luare aminte și darul ce «i se pare că îl are» de la Dumnezeu, 
prin lenevirea sa îl stinge și îl pierde”. 


8, 19-21: Și au venit la El mama Lui și fraţii Lui; dar nu puteau să se 
apropie de EI" din pricina mulţimii. (20) Și 1 s-a vestit: Mama Ta și fraţii 
Tăi stau afară și voiesc să Te vadă. (21) lar El, răspunzând, a zis către ei: 
Mama Mea și fraţii Mei sunt aceștia care ascultă cuvântul lui Dumnezeu 
și-l îndeplinesc!*. 

(8, 19) Matei 12, 46 / Marcu 3, 31 (8, 20-21) Matei 12, 47-50 / Marcu 3, 32-35 / loan 15, 14 

De aici se arată că nu era Hristos împreună cu rudeniile cele după 
trup, căci lăsându-i pe aceștia, Se îndeletnicește întru învăţătura cea 


15 Nesăvârșitori, neputincioși, nelucrători, ticăloșiți. 

* În ediția de la 1805, în loc de „nu este nimic ascuns, care să nu se dea pe față și 
nimic tainic, care să nu se cunoască și să nu vină la arătare , se găsește „nu este lucru de 
taină care să nu se arate, nici lucru ascuns care să nu se cunoască și să vie întru arătare”. 

7 În ediţia de la 1905, în loc de „să se apropie de EI”, se găseşte „să vorbească cu Dânsul”'. 


1* În ediția de la 1805, în loc de „îl îndeplinesc”, se găseste „Îl fac”. 

duhovnicească. Așadar, aceia vin către El. Deci, așa se cuvine și oricăruia 
1 s-a încredinţat vreo slujbă de la Dumnezeu, a nu cinsti nimic mai mult 
decât această slujbă, ci și de părinți să ne lepădăm, dacă aceștia, fără de 
tolos și în deșert ne vor împiedica pe noi de la lucrul lui Dumnezeu, precum 
si Domnul face acum. 

Din pricină că oarecare l-au vestit Lui despre rudeniile Sale, El nu 
hotărnicește întru puţin număr frățimea, nici nu socotește cu cuviință a-l 
avea frați numai pe feciorii lui losif, ci, de vreme ce a venit să mântuiască 
umea întreagă și pe toţi să și-l facă frați, zice: „Mama Mea și frații Mei 
sunt aceștia care ascultă cuvântul lui Dumnezeu”. Apoi, de vreme ce 
numai a auzi cu urechile cuvântul pe nimeni nu-l mântuiește, ci mai vârtos 
„. osândește, adaugă Domnul și aceasta: „și-l îndeplinesc”, căci se cuvine 
:mpreună cu a auzi, și a face, și a săvârși. 

lar „cuvânt al lui Dumnezeu” numește învățătura Sa, căci câte EI le 
zicea, ale Părintelui Său erau; căci nu era [Domnul Hristos] împotrivnic 

ui Dumnezeu, astfel încât graiurile ce le zicea să nu fie ale lui Dumnezeu. 
lar unii, locul acesta întru acest chip îl înţeleg: Hristos, învățând și 
“lăvit fiind pentru învățătură, vreunii pizmuindu-L, în chip de batjocură 
u zis: „Mama Ta și frații Tăi stau afară și voiesc să Te vadă”. Din pricină 
-> Maica Lui se părea a fi femeie de rând, iar frații Săi unii dintre cei care 
“unt nebăgați în seamă, ca niște feciori de teslar, pentru aceasta Îl luau în 
-=s pe Domnul, ca pe unul Care era din neam de rând, pe Maica Sa și pe 
--atii Săi aducându-i înainte. lar El, cunoscând cugetul lor, a zis: „Cu nimic 
- Nlă vatămă neamul de rând al rudelor Mele, ci, mai vârtos, deși din 
-=am de rând va fi cineva, însă va asculta cuvântul lui Dumnezeu — rudenie 
- Mea îl fac pe acesta”. 


3, 22-25: Și într-una din zile a intrat în corabie cu ucenicii Săi și a zis 
către ei: Să trecem de cealaltă parte a lacului!”. Și au plecat. (23) Dar, pe 
:and ei vâsleau, El a adormit. Și s-a lăsat pe lac o furtună” de vânt, și 


În ediția de la 1805, în loc de „lac“, se găsește „iezer”. Știm că „iezerul” este un lac 

situat între munţi, În fapt, cea care era numită de Evangheliști „Marea Tiberiadei” 

-- altceva decât un lac de munte. Întinderea acestui lac este aproximativ egală cu o 

- me din suprafața Mării Moarte. La cuvântul „iezer”, avem următoarea notă: [1805] 

-=. si Marcu scriu că în „mare” se învifora corabia, iar Luca în „iezer” și nu se 

--vesc. Pentru că și aceia și acesta Marea Tiberiadei o însemnează, care, în chip 

--== este iezer, însă din pricina mărimii sale pare ca o mare. Și din această pricină o 
-sc uneori „mare” iar alteori „iezer” (după Zigaben). 


- În ediţia de la 1805, în loc de „furtună, se găsește „vifor”. 

corabia se umplea de apă și erau în primejdie. (24) Și, apropiindu-se, 
L-au deșteptat, zicând: Învățătorule, Învățătorule, pierim. Iar El, 
sculându-Se, a certat vântul și valul apei și ele au încetat și s-a făcut 
liniște. (25) Și le-a zis: Unde este credinţa voastră? ar ei, temându-se”, 
s-au mirat, zicând unii către alţii: Oare cine este Acesta, că poruncește 
și vânturilor și apei, și-L ascultă? 
(83, 22) Matei 8, 18 (8, 23) lona 1, 4-6 / Matei 8, 24 / Marcu 4, 37 (8, 24) lov 26,12 / 
Psalm 88, 10; 106, 29 / Matei 8, 25 / Marcu 4, 38 (5, 25) Matei 8, 26-27 / Marcu 4, 40-41 


Iscusindu-i Domnul pe ucenici, și cercând credinţa lor, de sunt neclătiți 
întru ispite, doarme EI cu iconomie. Însă se vădește neputinţa ucenicilor, 
căci nu arată credință de săvârșit [desăvârșită], ci amestecată cu necredinţă, 
căci ucenicii cred că Domnul îi poate mântui, dar ca niște puţin credincioși 
zic: „mântuiește-ne, că pierim” (Matei 8, 25). Căci de ar fi avut credință 
de săvârșit [desăvârșită], s-ar fi încredințat cum că este cu neputinţă a 
pieri ei, fiind cu dânșii Cel Care pe toate le poate. 

„lar EI, sculându-Se, a certat vântul”, căci mai întâi i-a lăsat pe ei să 
se turbure, ca și mai arătată să se facă puterea Lui - că obișnuim noi, 
oamenii, atunci mai vârtos a-l pomeni pe cel care ne-a izbăvit, când din 
mari primejdii pe noi ne-ar fi scos. Pentru aceasta, nu dintru început, ci 
după ce s-a întărit primejdia, „sculându-Se”, i-a mântuit pe ei. 

Vezi-o aceasta încă și după înalta înțelegere, căci chip erau cele 
petrecute ale lucrului celui ce s-a săvârșit mai pe urmă cu ucenicii. Căci 
„iezer” [lac] este ludeea, întru care s-a pogorât „viforul” mare al turbării 
celei împotriva lui Hristos, cu care s-au turbat iudeii, răstignind pe 
Domnul; și s-au turburat și ucenicii, că toți L-au lăsat pe Dânsul și au 
fugit (Marcu 14, 50). Dar „s-a sculat” Domnul din somn, adică a înviat — 
și iarăși ucenicii se află în „liniște“, căci, stând înaintea lor, a zis: „Pace 
vouă” (Luca 24, 36; loan 20, 19, 21, 26). Acestea sunt, deci, după înalta 
înțelegere. 

lar aceasta: „Oare cine este Acesta?”, nu o zic ucenicii ca și cum s-ar 
fi nedumirit, ci minunându-se și ca și cum ar fi zis așa: „Cine este Acesta?”, 
adică „Cât și ce mare și ce fel și cu câtă stăpânire și putere face acestea?” 


8, 26-33: Și au ajuns cu corabia în ținutul Gherghesenilor, care este 
în fața Galileii. (27) Și ieșind pe uscat, L-a întâmpinat un bărbat din 
cetate, care avea demon” și care de multă vreme nu mai punea haină pe 


2! În ediția de la 1305, în loc de „temându-se”, se găsește „spăimântându-se”. 


9-4 SA ie iii Ia. Aj Ir 
22 În ediția de la 1505, în loc de „demon“, se găsește „draci. 

el și în casă nu mai locuia, ci prin morminte. (28; Și văzând pe lisus, 
strigând, a căzut înaintea Lui și cu glas mare a zis: Ce ai cu mine, lisuse, 
Fiul lui Dumnezeu Celui Preaînalt? Rogu-Ie, nu mă chinui. (29) Căci 
poruncea duhului necurat să iasă din om, pentru că de mulți ani îl 
stăpânea”, și era legat în lanţuri și obezi, păzindu-l, dar el, sfărâmând 
legăturile, era mânat de demon în pustie“. (30) Și l-a întrebat lisus, 
zicând: Care-ţi este numele? lar el a zis: Legiune. Căci demoni mulţi 
intraseră în el. (31) Și-L rugau pe El să nu le poruncească să meargă în 
adânc. (32) Și era acolo o turmă mare de porci, care pășteau pe munte. Și 
L-au rugat să le îngăduie să intre în ei; și le-a îngăduit. (33) Și, ieșind 
demonii din om, au intrat în porci, iar turma s-a aruncat de pe țărm în 
lac și s-a înecat. (8, 26-30) Matei 8, 28-29 / Marcu 5, 1-9 (8, 31) Apocalipsa 20, 1-3 

(6, 32-33) Matei 8, 30-32 / Marcu 5, 11-13 / Faptele Apostolilor 16, 39 

Vezi-l pe drac, că de două patimi ale răutăţii se stăpânește: de 
indrăzneală și de frică. Căci a zice aceasta: „Ce ai cu mine?”, este a unui 
ob îndrăzneț și fără de rușine; iar aceea: „rogu-Te”, este a unuia care se 
creme. Și sălășluia în „morminte”, vrând să pună în oameni părere vicleană, 
zum că sufletele celor ce mor se fac draci. 

Și cer dracii să nu intre întru „adânc“, ci să fie lăsaţi să mai petreacă 
De pământ, iar Domnul îi îngăduie pe ei a fi pe pământ, ca luptându-se cu 
-amenii, mai iscusiţi pe dânșii [pe oameni] să-i facă, că de nu ar fi fost 
mpotrivă luptători, nu ar fi fost nevoințe; și de nu ar fi fost nevoinţe, nici 
-ununi nu ar fi fost. 

Încă cunoaște și după înalta înțelegere, că acel „care are draci” întru 
=:ne, adică lucruri drăcești, în „haină” nu se îmbracă, adică îmbrăcămintea 
ea de la Botez nu o are, și „în casă nu mai locuiește”, adică în Biserică, ci 
morminte”, adică în lăcașurile lucrurilor celor moarte, care sunt casele 
--le de curvăsărie și de vămeșie””, că acestea sunt morminte ale răutății. 


- În ediţia de la 1805, în loc de „îl stăpânea”, se găsește „îl răpise”. 
— În ediţia de la 1805, în loc de „de demon în pustie”, se găsește „de draci prin pustii”. 
- „Casele de curvăsărie” sau, altfel spus, bordelurile. Atât în vremea stăpânirii 
— zeriului roman din primul veac, cât și în timpul stăpânirii Imperiului bizantin din 
--mea Sfântului Teofilact, vameșii — și de aici în mod implicit și „casele de vămeșie” 
- 22 priviți, pe drept cuvânt, ca niște zbiri și răpitori și lucrători ai nedreptăţii și 
-î+ii, E vrednic spre consemnare că, din corespondenţa Sfântului Teofilact cu 
=tari ai Bizanțului, reiese că acei „praktores” (vameși și agenţi ai fiscului în 
= sriului bizantin), în fărădelegea lor ajungeau până la răpirea copiilor datornicilor 

- derea lor ca robi. 

8, 34-39: lar păzitorii* văzând ce s-a întâmplat, au fugit și au vestit în 
cetate și prin sate. (35) Și au ieșit să vadă ce s-a întâmplat și au venit la 
lisus și au găsit pe omul din care ieșiseră demonii, îmbrăcat și întreg, la 
minte, șezând jos, la picioarele lui lisus, și s-au înfricoșat”. (36) Și cei ce 
văzuseră le-au spus cum a fost izbăvit” demonizatul. (37) Și L-a rugat pe 
El toată mulțimea din ținutul Gherghesenilor să plece de Ia ei, căci erau 
cuprinși de frică mare. lar El, intrând în corabie, S-a înapoiat. (38) lar 
bărbatul din care ieșiseră demonii Îl ruga să rămână cu El. lisus însă i-a 
dat drumul, zicând: (39) Întoarce-te în casa ta și spune cât bine ţi-a făcut 


ție Dumnezeu. Și a plecat, vestind” în toată cetatea câte îi făcuse Iisus. 
(8, 34-38) Matei 8, 33-34 / Marcu 5, 14-18 / Faptele Apostolilor 16, 39 
(8, 39)Psalm 49, 24; 125, 2-3 / Marcu 5, 19-20 


Aceasta ce zice că „păstorii au fugit”, pricină de mântuire s-a făcut 
Gherghesenilor, însă ei nu au priceput. Căci fiind cu cuviinţă a se minuna 
de puterea Mântuitorului și a-l crede Lui, ei L-au rugat pe lisus ca să Se 
ducă de la dânșii, căci s-au temut ca nu cumva și altă pagubă să pătimească, 
după cum [Domnul] le-a dat pierzării și porcii. 

lar cel care s-a tămăduit, negrăit adeverește semnul tămăduirii sale, 
căci întru atât s-a făcut de sănătos la minte, încât L-a și cunoscut pe Domnul 
lisus, și-L. ruga ca „să rămână cu El”; căci, precum se pare, se temea ca nu 
cumva depărtându-se de lisus, să fie iarăși lesne apucat de draci. lar 
Domnul - arătându-i lui că chiar de nu va fi împreună cu Sine, însă de 
darul Său fiind acoperit, îi este cu putinţă să fie mai presus de supărarea 
drăcească — îi grăiește [celui tămăduit]: „Întoarce-te în casa ta și spune 
cât bine ţi-a făcut ţie Dumnezeu”. Nu a zis [Domnul]: „Cât bine ţi-am 
făcut Eu ţie”, ca să ne dea nouă chip [pildă] de smerenie și ca toate isprăvile 
noastre cele bune să le punem în seama lui Dumnezeu. 

lar acela atât de mulțămitor a fost, încât vestea câte i-a făcut lui lisus, 
căci Domnul i-a poruncit lui să vestească cât bine i-a făcut Dumnezeu lui, 
iar el propovăduiește câte i-a făcut lisus. 

Deci se cuvine ca și noi, când vom face cuiva vreun bine, să nu voim a 
se propovădui [binele] acesta, iar acela care a primit binele, deși noi nu 
vom Voi, se cuvine a-l propovădui pe acesta. 


2% În ediția de la 1805, în loc de „păzitorii”, se găsește „păstorii”. 

27 În ediția de la 1805, în loc de „înfricoșat”, se găsește „spăimântat”. 
2% În ediția de la 1805, în loc de „izbăvit”, se găsește „mântuit”. 

2 În ediţia de la 1805, în loc de „vestind”, se găsește „propovăduind”. 

8, 40-44: Și când S-a întors lisus, L-a primit mulțimea, căci toți Îl 
așteptau. (41) Și iată a venit un bărbat, al cărui nume era air și care era 
mai-marele sinagogii. Și căzând la picioarele lui lisus, ÎI ruga să intre în 
casa lui, (42) căci avea numai o fiică”, ca de doisprezece ani, și ea era pe 
moarte. Și, pe când se ducea El, mulțimile Îl împresurau. (43) Și o femeie, 
care de doisprezece ani avea scurgere de sânge și cheltuise cu doctorii 
toată averea ei, și de nici unul nu putuse să fie vindecată, (44) apropiin- 
du-se pe la spate, s-a atins de poala hainei Lui și îndată s-a oprit curgerea 
sângelui Zi (8, 41) Matei 9, 18 / Marcu 5, 22 (8, 42-44) Matei 9, 20-22 / Marcu 5, 25-29 

„S-a întors lisus” din ținutul Gherghesenilor și „ÎL așteptau” 
noroadele, cea dintâi pricină fiind pentru învățătură, iar alta pentru minuni. 

Deci, a venit și un „mai mare al sinagogii”, nu de rând și nici nebăgat 
în seamă, ci din cei de frunte, și adaugă Evanghelistul și numele acestuia, 
a mai cunoscută să se facă minunea cum că este adevărată. Și cade acesta 

la picioarele lui lisus”, nevoie stându-i asupră, măcar că se cuvenea ca 
ir si nesilindu-l starea fetei sale a cădea și a-L. cunoaște pe Dânsul că este 
Dumnezeu. Însă și necazul uneori silește pe oameni spre alegerea celui 
- ai bun [lucru]. Pentru aceasta și David a zis: „Cu frâu și cu zăbală fălcile 

or vei strânge, ale celor ce nu se apropie către Tine” (Psalm: 31, 10). 
lar în treacătul Domnului se apropie o femeie, credință având foarte 
„tă, căci „apropiindu-se pe la spate, s-a atins de poala hainei Lui”, 
--zând cu adevărat cum că numai de se va atinge se va izbăvi, și „îndată 
—a oprit curgerea sângelui ei”. Că precum de va apropia cineva ochiul 
„mina ce strălucește, ori vreascurile de foc, îndată se fac acestea 
-îzoare, așa și femeia aceasta, aducând credinţă la Cel Care poate a 
--ui, îndată a dobândit tămăduirea; căci nimic nu a socotit această 
= nici anii cei mulți ai bolii, nici deznădăjduirea doctorilor, nici altceva 
- <i numai a crezut și așa s-a mântuit. Și, precum se vede, mai întâi s-a 

- îe lisus cu mintea, apoi și cu trupul. 


-2-48: Și a zis lisus: Cine este cel care s-a atins de Mine? Dar toți 

-zî duind, Petru și ceilalți care erau cu EI, au zis: Învățătorule, mulțimile 
„= mbulzesc și Te strâmtorează și Tu zici: Cine este cel care s-a atins de 
-= = lar lisus a zis: S-a atins de Mine cineva. Căci am simțit o 

> „“=>e care a ieșit din Mine. (47) Și femeia, văzându-se vădită, a venit 


ia de la 1805, în loc de „numai o fiică”, se găsește „o fiică una născută”. 


ua de la 1805, în loc de „am simțit o putere”, se găsește „am cunoscut 

tremurând și, căzând înaintea Lui, a spus de față cu tot poporul din ce 
cauză” s-a atins de El și cum s-a tămăduit îndată. (48) lar El i-a zis: 
Îndrăznește”, fiică, credinţa ta te-a mântuit. Mergi în pace. 

18, 45-47) Marcu 5, 30-33 / Luca 6, 19 (8, 45) Matei 9, 22 / Marcu 5, 34 / Luca 7, 50; 17, 19 

Domnul, voind ca și credința femeii tuturor să o arate, ca următori 
ai acesteia toți să se facă, încă și lui lair nădejdi bune să-i dea pentru fiica 
sa, vădește ceea ce întru ascuns s-a făcut și cearcă cine este „cel care s-a 
atins” de EL. lar Petru, ca un îndrăzneţ, ca și cum L-ar fi învinuit pe El 
pentru întrebare, zice: „Învățătorule, mulțimile Te îmbulzesc și Te 
strâmtorează și Tu zici: Cine este cel care s-a atins de Mine?”. Însă nu 
înțelege el ce întreba Domnul, căci lisus astfel întreba: „Cine este cel 
care s-a atins de Mine cu credință, și nu așa deobște, prin îmbulzire și 
strâmtorare?” Căci, precum cineva are urechi de auzit, iar altul are urechi 
și nu aude, așa și unul se atinge cu credință, iar altul se apropie, dar 
inima lui departe este. Așadar, măcar că o știa pe femeie, Domnul pune 
întrebarea pentru ca și credinţa ei să o arate, dar și pe mai-marele 
sinagogii bine nădăjduit să-l facă. 

„Am cunoscut o putere care a ieșit din Mine” — aceasta cu cuviință o 
zice Domnul, căci Proorocii nu aveau puteri care să iasă dintru ei, pentru 
că prin darul lui Dumnezeu lucrau ei minunile. lar lisus, fiind Izvor a tot 
binele și toată puterea, are și puteri care ies din El. 

Și îndoită tămăduire dă femeii, că mai întâi a tămăduit boala ei, iar 
după aceea și tremurarea sufletului a potolit-o prin a zice: „Cutează, 
fiică!” 

8, 49-56: Și încă vorbind EI, a venit cineva de la mai-marele sina- 
gogii, zicând: A murit fiica ta. Nu mai supăra pe Învățătorul. (50) Dar 
lisus, auzind, i-a răspuns: Nu te teme; crede numai și se va izbăvi. (51) 
Și venind în casă n-a lăsat pe nimeni să intre cu El, decât numai pe 
Petru și pe loan și pe Iacov și pe tatăl copilei și pe mamă. (52) Și toți 
plângeau și se tânguiau pentru ea. lar El a zis: Nu plângeți; n-a murit, 
ci doarme. (53) Și râdeau de EL“, știind că a murit. (54) lar EL, scoțând 
pe toţi afară și apucând-o de mână, a strigat, zicând: Copilă, scoală-te! 
(55) Si duhul ei s-a întors și a înviat îndată; și a poruncit El să i se dea 


3 A afida a z, rg AS Fa 
“* În ediţia de la 1805, in loc de „cauză”, se găsește „pricină”. 
dia 


33 î si an = PS > x 
“În ediţia de la 1505. in loc de „îndrăznește“, se găseste „cutează”. 


+ În ediţia de la 1305, în loc de „și râdeau de EI”, se găsește „și-și băteau joc de EL”. 

să mănânce. (56) Și au rămas uimiţi” părinţii ei. lar EI le-a poruncit să 
nu spună nimănui ce s-a întâmplat. 
(8, 49-51) Marcu 5, 35-37 (8, 52-53) Matei 9, 24 / Marcu 5, 38-40 / loan 11, 11 (8, 54) Matei 9, 25 / 


Marcu 5, 40-41 / Luca 7, 14 / loan 11, 43 (8, 55-56) Numeri 16, 22 / 
Matei 8, 4; 9, 25-30 / Marcu 5, 42-43; 7, 36 / Luca 5, 14 


Auzind lisus că a zis oarecare către mai-marele sinagogii: „Nu mai 
supăra pe Învățătorul”, adică: „Nu Îl arunca în osteneli, nu Îl mai duce”, 
nu a așteptat Domnul pe lair să grăiască către [spre] Dânsul, ci mai înainte 
apucând El, îi grăiește, ca să nu zică mai-marele sinagogii: „Nu am trebuință 
de Tine, acum iată că s-a făcut răul, a murit aceea pe care nădăjduiam că o 
vei tămădui”. Deci, ca să nu zică ceva ca de acest fel — căci era necredincios 
și iudeu —, apucând mai înainte, Hristos zice: „Nu te teme, ci crede numai, 
la ceea care era întru curgerea sângelui caută [privește și înțelege-i puterea 
credinței], și aceleia urmându-i, nu-ți vei pierde dorirea”. 

Și „numai pe Petru și pe lacov și pe loan” îi lasă să intre, ca unii 
care erau cei mai aleși dintre ucenici, și ca unii care puteau să tăinuiască 
»rin tăcere minunea. Căci nu voia Domnul ca, mai înainte de vreme, să-i 
he descoperite norodului celui mult cele mai multe din lucrurile Sale, 
>oate pentru zavistia iudeilor acoperindu-le, ca nu aprinzându-se de 
zavistie iudeii, vinovaţi judecății să fie. Asemenea se cuvine să facem și 
oi când ne va zavistui cineva: nu se cade să descoperim către dânsul 
'sprăvile noastre, ca nu cumva săgetându-l prin aceasta, să-l facem ca 
ai mult să ne zavistuiască, și dintru aceasta în păcat să-l aruncăm; ci să 
ze sârguim, cât va fi cu putinţă, să ascundem lucrul nostru cel bun 
inaintea acestuia. 

Și zicând Domnul: „n-a murit, ci doarme” — și moartea „somn” 
-amindu-o — pentru că avea să o învieze pe cea moartă ca din somn, „Își 
băteau joc de EI” cei ce auzeau, ca și mai mult minunea să fie minune”. 
>: pentru ca iudeii să nu poată zice mai pe urmă cum că nu murise, ci 
2ormea, pentru aceea a iconomisit lisus mai întâi a fi batjocorit, când 
z:cea: „n-a murit, ci doarme”, ca să astupe gurile celor ce voiau a cleveti 
- căci atât [de adeverit] murise, încât își și băteau joc de El când zicea că 

n-a murit”. 

Și „i-a scos pe toţi afară”, poate sfătuindu-ne pe noi să fim neiubitori 

= slavă și nimic să nu facem spre arătarea cea cu trufie. Încă poate și 


In ediţia de la 1805, în loc de „au rămas uimiţi”, se găsește „s-an spăimântat'. 
Astfel, cei care-L batjocoreau pe Domnul, adevereau minunea a fi spre mai multă 
—nunare. 

învățând cum că atunci când va lucra cineva minuni, se cuvine să nu fie el 
în mijlocul multora, ci în loc deosebi și fără de turburare. 

Deci, Domnul „a întors duhul” fetei, căci nu alt suflet a adus înlăuntrul 
ei, ci pe acela care a zburat de la trup, pe acesta l-a făcut a se întoarce întru 
el. „Și a poruncit El să i se dea ei să mănânce”, spre mai multă încredințare 
și adeverire că ea a înviat cu adevărat. 

Încă este cu putinţă a le înțelege pe acestea și întru acest chip: întru 
„scurgere de sânge” este și tot sufletul dintru care izbucnește și izvorăște 
păcatul cel sângeros și omorâtor, căci tot păcatul este înjunghietor și 
ucigător de suflet. Deci, sufletul acesta, atingându-se de „poala hainei” 
lui Hristos, adică de Întruparea Lui, și crezând cum că S-a întrupat Fiul 
lui Dumnezeu, se însănătoșează. Și dacă va fi cineva „mai mare al 
sinagogii”, adică minte stăpânitoare peste multe, adunând cele dintru 
lăcomie, și bolind „fiica” ei — cugetul adică [ca fiică a minţii] —, numai să-L 
cheme pe lisus și să creadă, și se va mântui. 


CAPITOLUL 9 
Trimiterea Apostolilor. Săturarea celor cinci imii de oameni. 
Mărturisirea lui Petru, Întâia și a doua vestire a Patimilor. 
Schimbarea la față. Vindecarea copilului demonizat. 
Care este întâiul între Apostoli? Urmarea lui lisus! 


9, 1-6: Și chemând pe cei doisprezece ucenici ai Săi, le-a dat putere 
și stăpânire peste toți demonii și să vindece bolile. (2) Și i-a trimis să 
propovăduiască Împărăţia lui Dumnezeu și să vindece pe cei bolnavi. 
(3) Și a zis către ei: Să nu luaţi nimic pe drum, nici toiag, nici traistă, nici 
pâine, nici bani? și nici să nu aveţi câte două haine. (4) Și în orice casă 
veți intra, acolo să rămâneți și de acolo să plecaţi”. (5) Și câţi nu vă vor 
primi, ieșind din acea cetate, scuturaţi praful de pe picioarele voastre, 
spre mărturie împotriva lori. (6) lar ei, plecând, mergeau prin sate, 


binevestind și vindecând pretutindeni. 
(9, 1) Matei 10, 1 / Marcu 3, 13-14; 6, 7 / Luca 6, 13 (9, 2-4) Matei 10, 7, 9, 11 / Marcu 6, 8-10/ 
Luca 10, 4-8; 22, 35 (9, 5) Matei 10, 14 / Marcu 6, 11 / Luca 10, 10-11 / 
Faptele Apostolilor 13, 51; 18, 6 (9, o) Marcu 6, 12; 16, 18 / lacov 5, 14 


Și de aici se arată mărimea Dumnezeirii lui lisus, căci nu numai El 
făcea minuni, ci și ucenicilor „le-a dat” aceasta [,„putere și stăpânire”], 
măcar că nu al omului, ci, cu adevărat al lui Dumnezeu lucru este a dărui 
prietenilor Săi unele că aceste daruri. După ce le-a dat Apostolilor 
„Stăpânire” asupra duhurilor celor rele, Domnul nu i-a hotărnicit întru 
aceasta pe dânșii, ci și a „propovădui” Evanghelia le-a poruncit. Căci se 
cuvine celui căruia i s-a încredințat a învăţa și a propovădui, și minuni a 
tace; pentru că și propovăduirea prin minuni se adeverește, iar minunile 


! În ediţia de la 1805, titlul capitolului este: „Pentru trimiterea celor doisprezece Apostoli 
propovăduire. Pentru Irod când a auzit de lisus. Pentru cele cinci păini și doi pești. Pentru 
itrebarea Donului. Pentru lepădarea de sine și luarea Crucii lui Hristos. Pentru Schimbarea 
? față a lui Hristos. Pentru cel lunatic. Pentru cei ce se socoteau între ei cine ar fi mai mare, 
"ontru cel ce s-a oprit de ucenici să nu scoată dracii. Pentru a nu cere pedeapsă asupra celor ce nu 
ui primit pe dânșii. Pentru cel ce nu î s-a dat voie să meargă după Iisus”. 
* În ediția de la 1805, în loc de „bani“, se găsește „argint”. 
"În ediţia de la 1805, în loc de „acolo să rămâneți și de acolo să plecaţi ”, se găsește 
acolo să petreceți și de acolo să ieșiți . 
* În ediția de la 1805, în loc de „spre mărturie împotriva lor”, se găsește „întru 
mărturie lor”. 

prin propovăduire. Căci mulţi, de multe ori, au făcut minuni cu drăcească 
putere, însă propovăduirea lor nu era sănătoasă — și dintru această pricină 
nici minunile lor nu erau de la Dumnezeu. 

Și îi trimite pe dânșii întru atâta neavere, încât Domnul „nici pâine” 
nu voiește ca să ia [Apostolii] la ei, nici altceva din cele pe care cei mai 
mulți le purtăm cu noi [la drum]. 

Încă le poruncește și aceasta, adică a nu se muta din loc în loc, ci „în 
orice casă veți intra, acolo să rămânețţi și de acolo să plecați”, ca să nu 
pară că sunt vreunii dintre cei nestatornici și lesne schimbăcioși. 

Și zice Domnul: „să scuturaţi praful de pe picioarele voastre”, dacă 
oarecare pe voi nu vă vor primi, „întru mărturie lor”, adică spre mustrarea 
și osândirea lor, arătându-le acelora cum că multă cale pentru dânșii 
săvârșind, nici un folos de la ei nu au avut. 

lar unii, aceasta ce zice a nu purta Apostolii „nici toiag, nici traistă, 
nici pâine, nici bani și nici câte două haine”, o înțeleg întru acest chip [a 
fi zisă de către Domnul]: „Nu adunaţi comoară, căci «traista» este semn al 
adunării comorii, care multe strânge, «nici toiag» să nu purtați, adică să 
nu vă faceți mânioși și porniţi spre lovire, «nici să nu aveți câte două 
haine», adică să nu fiți oarecum măiestriți întru nărav și îndoiţi întru 
socotințe”. 

9, 7-9: Și a auzit Irod tetrarhul toate cele făcute și era nedumerit, că 
se zicea de către unii că loan s-a sculat din morţi; (8) iar de unii că Ilie s-a 
arătat, iar de alţii, că un Prooroc din cei vechi a înviat. (9) lar Irod a zis: 
Lui loan eu i-am tăiat capul. Cine este, dar, Acesta, despre care aud 
asemenea lucruri? Și căuta să-L vadă. 

(9, 7-9) Matei 14, 1-2, 11; 16, 14 / Marcu 6, 14-16 / Luca 9, 18-19 

Acest Irod era cel Mic, fiul lui Irod cel Mare, care a omorât pruncii; 
căci acela era împărat, iar acesta era stăpânitor peste a patra parte [tetrarh]. 
Și nu se pricepea Irod [a spune] cine ar fi lisus, căci zice: „Pe loan eu l-am 
tăiat, iar dacă loan s-a sculat din morţi, cu adevărat, văzându-l pe dânsul 
îl voi cunoaște”, căci Irod „căuta să-L vadă” pe Domnul. 

Încă vezi că evreii socoteau învierea morților întru viața trupească și 
întru mâncări și băuturi, rea socotință având; pentru că, Învierea nu este 
întru mâncare și băutură, sau întru viață trupească (Romani 14, 17), ci, 
precum petrec Îngerii lui Dumnezeu, așa va fi viețuirea (Matei 22, 30; Marcu 
7 25), 


” Adică locuitorii acelor așezări nu au dobândit de la Apostoli nici un folos spre a se 
apropia de Împărăţia Cerurilor. 

9, 10-17: Şi, întorcându-se Apostolii, l-au spus toate câte au făcut. 
Și, luându-i cu Sine, S-a dus de o parte într-un loc pustiu, aproape de 
cetatea numită Betsaida. (11) lar mulțimile, aflând, au mers după EI și 
El, primindu-le, le vorbea despre Împărăția lui Dumnezeu, iar pe cei ce 
aveau trebuință de vindecare, îi făcea sănătoși. (12) Dar ziua a început 
să se plece spre seară. Și, venind la EI, cei doisprezece I-au spus: Dă 
drumul mulțimii” să se ducă prin satele și prin sătulețele dimprejur, ca 
să poposească și să-și găsească mâncare, că aici suntem în loc pustiu. 
(13) lar El a zis către ei: Daţi-le voi să mănânce. lar ei au zis: Nu avem 
mai mult decât cinci pâini și doi pești, afară dacă numai ducându-ne 
noi, vom cumpăra merinde pentru tot poporul acesta. (14) Căci erau ca 
la cinci mii de bărbaţi. Dar El a zis către ucenicii Săi: Așezaţi-i jos, în 
cete de câte cincizeci de inși'. (15) Și au făcut așa și i-au așezat pe toți. 
(16) lar lisus, luând cele cinci pâini și cei doi pești și privind la Cer”, le-a 
binecuvântat, a frânt și a dat ucenicilor, ca să pună mulțimii înainte. 
'17) Și au mâncat și s-au săturat toţi și au luat ceea ce le-a rămas, 


douăsprezece coșuri de fărâmituri. 
(9, 10-13) Matei 14, 13-19 / Marcu 6, 30-38 / loan 6, 2-9 (9, 14-16) Rut 2, 14/ 
Matei 14, 17, 19, 21 / Marcu 6, 39-41 / loan 6, 10-11 (9, 17) Rut 2, 14/ 
4 Regi 4, 44 / Matei 14, 20 / Marcu 6, 42; 8, 19 / loan 6, 12-13 


„Într-un loc pustiu” Se duce Iisus, de vreme ce vrea să săvârșească 
minunea pâinilor, ca să nu poată cineva zice că, fiind cetatea aproape, s-au 
dus și au adus pâinile de acolo. 

Deci, Domnul, „primind” noroadele, le învăţa și le tămăduia, ca tu să 
cunoști cum că filosofia noastră în cuvânt și în faptă se împarte, și nici se 
cuvine a cuvânta fără de faptă, nici a făptui fără de cuvânt. 

Și fiindcă „se pleca spre seară”, ucenicii începând acum a fi mai iubitori 
de oameni și mai plecați spre păstorie, li se face milă de noroade și grăiesc: 

Slobozește noroadele”, adică „vindecă bolile lor mai degrabă, plinește 
cererile lor”. lar Domnul, grăind către ucenici: „Daţi-le voi să mănânce”, 
nu zice acestea ca și cum nu știa lipsa, ci vrând a-i îndemna pe dânșii să 
spună câte pâini au - și astfel să se arate minunea mai mare, dintru 
mărturisirea acelora arătându-se câte pâini erau. 


În ediţia de la 1805, în loc de „Dă drumul mulțimii”, se găsește „Slobozește 
noroadele”. 
“În ediția de la 1805, în loc de „cete de câte cincizeci de inși”, se găsește „cete de 
câte cincizeci”. 
” În ediţia de la 1805, în loc de „privind la Cer”, se găsește „căutând la Cer”. 

lar ceea ce zice: „Așezaţi-i jos, în cete de câte cincizeci”, arată cum că 
ni se cuvine nouă ca, atunci când vom primi vreun străin, și să-l punem 
pe dânsul să șază, încă și de toată luarea-aminte să-l învrednicim. 

Și [Domnul] „privește la Cer”, arătându-ne nouă ca, atunci când vom 
vrea să mâncăm, să trimitem mulțămiri lui Dumnezeu. 

lar Hristos „a dat ucenicilor”, apoi ucenicii au dat noroadelor, ca ei să 
nu uite minunea, ci întru pomenire să o aibă pre dânsa, aducându-și aminte 
cum în mâinile lor au luat pâinile. 

Și prisosinţa a fost de „douăsprezece coșuri”, ca să cunoaștem noi cât 
poate [săvârși] iubirea de străini și cum se înmulţesc ale noastre, când se 
dau celor care sunt lipsiți. 

S-au zis însă pentru acestea mai pe larg în Evanghelia cea de la Matei”. 


9, 18-22: Și când Se ruga El singur", erau cu El ucenicii, și i-a întrebat, 
zicând: Cine zic mulțimile că sunt Eu? (19) Iar ei, răspunzând, au zis: 
loan Botezătorul, iar alţii Ilie, iar alţii că a înviat un Prooroc din cei 
vechi. (20) Și EI le-a zis: Dar voi, cine ziceţi că sunt Eu? lar Petru, 
răspunzând, a zis: Hristosul lui Dumnezeu. (21) lar El, certându-i', le-a 
poruncit să nu spună nimănui aceasta, (22) zicând că Fiul Omului trebuie 
să pătimească multe și să fie defăimat de către bătrâni și de către arhierei 


și de către cărturari și să fie omorât, iar a treia zi să învieze. 
(9, 18-19) Matei 14, 1-2; 16, 13 / Marcu 6, 14, 46; 8, 27-28 / Luca 9, 7 (9, 20) Matei 14, 33; 16, 15-16 / 
Marcu 5, 7; 8, 29 / loan 1, 49; 6, 69; 11, 27 / Faptele Apostolilor 8, 37; 9, 20 / Evrei 1, 2-5/ 
1 loan 4, 15; 5,5 (9, 21) Eccleziastul 3, 7 / Matei 16, 20; 17, 9 / Marcu 8, 30 
(9, 22) Matei 16, 21; 17, 22-23; 20, 17-19 / Marcu 8, 31; 9, 31; 10, 33 / Luca 9, 44; 17, 25; 18, 31 


Punându-le Domnul ucenicilor întrebare, nu deîndată îi întreabă ce 
anume zic ei despre EI, ci mai întâi de socotințele norodului îi întreabă, și 
abia apoi despre ale lor. lar aceasta o face Domnul ca, după ce va arăta 
netrebnică părerea norodului cea pentru EI, să-i aducă pe ucenici la cea 
adevărată socotință, lucru care cu adevărat s-a și săvârșit. Căci, zicând 
ucenicii: „Unii Te socotesc a fi loan, iar alţii Ilie zic că ești Tu”, EL îi întreabă: 
„Dar voi, adică voi cei ce vă deosebiți de toţi, cei aleși, cine ziceți că sunt 
Eu?”:? lar Petru se avântă mai înaintea celorlalți și gură a tuturor făcându-se, 
mărturisește că El este Cel Care de demult era propovăduit „Hristosul 
lui Dumnezeu” (adică Unsul lui Dumnezeu), căci nu a zis „Hristos al lui 


“ Vezi și tâlcuirile de la Matei 14, 13-20, dar şi de la Marcu 6, 30-42. 
10 În ediția de la 1805, în loc de „singur“, se găsește „deosebi. 
! În ediția de la 1805, în loc de „certându-i”, se găsește „dojenindu-i”. 


'2 [1805] Pentru aceasta vezi și la Matei cap. 16, la scolie. 

Dumnezeu”, ci, cu articol, ca să arate că El este Cel cu adevărat Hristosul, 
adică Unsul lui Dumnezeu. Pentru că mulți au tost unși, dar Unsul lui 
Dumnezeu, adică „Hristosul lui Dumnezeu”, numai Unul este. 


9, 23-27: Și zicea către toţi: Dacă voiește cineva să vină după Mine, 
să se lepede de sine, să-și ia crucea în fiecare zi!” și să-Mi urmeze Mie; 
(24) căci cine va voi să-și scape" sufletul îl va pierde; iar cine-și va pierde 
sufletul pentru Mine, acela îl va'mântui. (25) Că ce folosește omului 
dacă va câștiga lumea toată, iar pe sine se va pierde, sau se va păgubi? 
(26) Căci de cel ce se va rușina de Mine și de cuvintele Mele, de acesta și 
Fiul Omului se va rușina, când va veni întru slava Sa și a Tatălui și a 
Sfinților Îngeri. (27) Cu adevărat însă vă spun vouă: Sunt unii, dintre 
cei care stau aici, care nu vor gusta moartea, până ce nu vor vedea 
Împărăția lui Dumnezeu. (9, 23-27) Matei 10, 32-39; 16, 24-28 / Marcu 8, 34-39; 9, 1-2/ 

Luca 12, 8-9; 14, 27; 17, 33 / loan 12, 25 / 2 Timotei 2, 12 

De vreme ce pentru Sine a zis: „Fiul Omului trebuie să pătimească 
multe” (Luca 9, 22), aduce Domnul pe urmă și învăţătură sobornicească și 
pentru toți îndeobște: „Nu numai Eu voi suferi moarte, ci și toți aceia care 
voiesc să vină după Mine, datori sunt a se lepăda de sine, nici o împărtășire 
având către trup, ci defăimându-se pe sine”. 

Iar „cruce” numește aici moartea cea de ocară, căci nici o altă moarte 
nu era așa de neslăvită și de defăimată, precum era cea prin cruce. Deci 
arată [Domnul] că acela care va voi a fi ucenic al Lui, dator este a muri nu 
cu moarte slăvită, ci cu una de ocară, fiind omorât ca un osândit. Și de 
vreme ce mulți sunt omorâţi cu moarte de ocară, însă ca niște tâlhari și 
tăcători de rele, pentru aceasta Domnul a adăugat: „și să urmeze Mie”, 
adică toată fapta cea bună să o săvârșească. 

„Căci cine va voi să-și mântuiască [scape] sufletul îl va pierde”, adică 
oricine va voi să viețuiască după lume, acesta va muri cu sufletul. 

Și „se rușinează” de IHristos, cel care zice: „Cum voi crede într-un 
Dumnezeu răstignit și batjocorit?”, iar de „cuvintele” Lui „se rușinează” 
cel care batjocorește vorba cea simplă [de rând] și nemeșteșugită a 
Evangheliei. Așadar, de unul ca acesta „se va rușina” Domnul „când va 
veni întru slava Sa”, adică întru a Doua Sa Venire. lară ceea ce zice Domnul 
aici, întru această înțelegere este: „Așa precum un stăpân, de va avea o 


" În ediţia de la 1805, în loc de „în fiecare zi”, se găsește „în toate zilele”. 
i 


'* În ediţia de la 1805, în loc de „să-si scape”, se găsește „să-și mântuiască”. 


! Adică neînvoindu-se deloc cu cugetul cel trupesc. 

slugă vicleană, se rușinează a o numi pe aceasta slugă a sa, tot așa și Eu 
mă voi rușina a-l numi slugă a Mea pe acela care s-a lepădat de Mine”. 

Dar, fiindcă [Domnul] a zis mai sus că „oricine își va pierde sufletul 
pentru Mine, acela îl va mântui”, vrând să ne arate de ce fel de bunătăți 
se învrednicesc unii ca aceștia, zice: „Sunt unii, dintre cei care stau aici, 
care nu vor gusta moartea, până ce nu vor vedea Împărăţia lui 
Dumnezeu”, adică slava întru care fi-vor Drepţii. lar acestea le-a grăit 
pentru Schimbarea la față, căci Schimbarea la față chip a fost al slavei 
celei de Sus, care va să fie, căci precum întru aceasta cu preaslăvire a 
strălucit lisus, așa și Drepţii, după [a lor] măsură, vor străluci atunci. 
„Așadar, «sunt unii» (loan, Petru și lacov) «care nu vor gusta moartea», 
până când vor vedea întru ce slavă vor fi cei care Mă mărturisesc pe Mine, 
iar de văzut o vor vedea pe aceasta în vremea Schimbării la față”. 


9, 28-36: lar după cuvintele acestea, ca la opt zile, luând cu Sine pe 
Petru și pe loan și pe lacov, S-a suit în munte ca să Se roage. (29) Și pe 
când Se ruga EI, chipul feţei Sale s-a făcut altul și îmbrăcămintea Lui 
albă strălucind. (30) Și iată doi bărbaţi vorbeau cu El, care erau Moise și 
Ilie, (31) și care, arătându-se întru slavă, vorbeau despre sfârșitul Lui!€, 
pe care avea să-l împlinească în Ierusalim. (32) lar Petru și cei ce erau cu 
EI erau îngreuiați de somn; și deșteptându-se, au văzut slava Lui și pe 
cei doi bărbați stând cu El. (33) Și când s-au despărțit ei de EI, Petru a zis 
către lisus: Învăţătorule, bine este ca noi să fim aici și să facem trei colibe: 
una Ţie, una lui Moise și una lui Ilie, neștiind ce spune. (34) Și, pe când 
vorbea El acestea, s-a făcut un nor și i-a umbrit; și ei s-au spăimântat 
când au intrat în nor. (35) Și glas s-a făcut din nor, zicând: Acesta este 
Fiul Meu cel ales!, de EI să ascultați! (36) Și când a trecut glasul, S-a 
aflat lisus singur. Și ei au tăcut și nimănui n-au spus nimic, în zilele 
acelea, din cele ce văzuseră. 

(9, 28-34) Matei 17, 1-4, 6 / Marcu 9, 2-5 / 2 Petru 1, 16 (9, 35) Deuteronom 18, 35/ 


Isaia 42, 1 / Matei 3, 17; 17, 5/ Marcu 1, 11; 9,7 / Luca 3,22 / loan 6,27 / 
Faptele Apostolilor 3, 22-23 /2 Petru 1, 17 (9, 36) Matei 17, 8-9 / Marcu 9, 8-9 


Matei zice cum că „șase zile” au trecut după cuvintele acestea, și atunci 
S-a suit lisus în munte (Matei 17, 1). lar Luca zice că au trecut „opt zile”, 
pentru că Matei numai zilele cele din mijloc le numără, iar Luca nu numără 


1 În ediția de la 1805, în loc de „vorbeau despre sfârșitul Lui”, se găsește „grăiau 
despre ieșirea Lui”. 
17 În ediţia de la 1805, în loc de „Fiul Meu cel ales”, se găseste „Fiul Meu cel iubit”. 

numai zilele cele din mijloc, ci și ziua întru care s-au grăit cuvintele acestea 
și aceea întru care s-a făcut Schimbarea la Faţă. 

Și i-a luat [Domnul] numai pe cei trei [„pe Petru și pe Ioan și pe 
lacov”]: pe Petru ca pe cel care-L iubea pe EI, pe Ioan ca pe acela care era 
iubit de către EI, iar pe Iacov ca pe cel care era și El fierbinte cu râvna cea 
pentru Dânsul, sau ca pe unul care putea tăinui lucrul [săvârșit], putând 
a-l ține întru dânsul și nimănui a-l spune. 

Și [Domnul] „S-a suit în munte ca să Se roage”, căci ni se cuvine 
nouă a ne ruga deosebi fiind, și sus „suindu-ne”, și la nimic din cele 
pământești plecându-ne. 

lar „chipul feței Sale s-a făcut altul”, nu ca și cum s-ar fi strămutat El 
întru altă fire, căci a rămas precum era, însă chipul feţei Lui s-a arătat mai 
luminos decât mai înainte. Asemenea s-a petrecut și cu „îmbrăcămintea 
Lui”, căci numai arătarea acestora a strălucit, fiindcă nu firea îmbrăcămintei 
Sale s-a schimbat, ci arătarea ei. 

lar „Moise și Ilie” stăteau împreună cu Dânsul când Se ruga, ca să se 
arate că nu este [El] împotrivnic Proorocilor și Legii; că de ar fi fost 
împotrivnic acestora, nu ar fi suferit Moise — cel care a dat Legea - și Ilie, 
cel care era mai fierbinte dintre Prooroci, să fie alături de El și să stea 
împreună cu Dânsul. Și „grăiau despre ieșirea Lui, pe care avea s-o 
împlinească în lerusalim”, adică despre moartea Sa. 

Iar pe când Hristos Se îndeletnicea la rugăciune, Petru „era îngreuiat 
de somn”, căci neputincios era, și ceea ce este a firii omenești plinea, 
somnului slujind. Și „deșteptându-se, au văzut slava Lui și pe cei doi 
bărbați stând cu EI”, și ca și cum împăcându-se cu petrecerea cea de acolo', 
și din pricina luminii [slavei], și dintru aceea că îi vedea pe Prooroci, zice: 
„bine este ca noi să fim aici”. Căci socotea Petru că atunci era sfârșitul și 
Împărăția lui lisus venise, „neștiind ce spune”, că încă nu era sfârșitul, 
nici nu sosise ziua Împărăției și a desfătării bunătăţilor de care se vor 
impărtăși Sfinţii. Încă le grăiește [pe acestea Petru] și temându-se de a fi 
răstignit Hristos, căci de vreme ce a auzit de la Dânsul că se cuvine ca El 
să fie omorât și a treia zi să învieze (Luca 9, 22), grăiește acestea [bine 
este ca noi să fim aici”], ca și cum ar fi zis: „Să nu ne pogorâm din munte, 
ci aici să rămânem, ca să scăpăm de Cruce și de Patimă, căci dacă vor veni 
asupra noastră iudeii, îl avem pe Ilie ajutător, care a pogorât foc din Cer și 


15 Adică împărtășindu-se din mulțămirea vieţuirii de acolo, Petru râvnește a dăinui 
:ceastă sălășluire întru slava dragostei lui Dumnezeu. 

i-a dat pierzării pe mai marii peste cincizeci [împreună cu cei cincizeci ai 
lor] (4 Regi 1, 9-14). ÎL avem și pe Moise, care atâtea și atâtea neamuri a 
stins”. lar acestea le grăia Petru „neștiind ce spune”, pentru că el socotea 
că un lucru prea greu și rău este Crucea, și dintru această pricină fugind 
de dânsa, grăia unele ca acestea. Însă Domnul înseta de a Se răstigni, fiindcă 
nu era cu putinţă întru alt chip a-i mântui pe oameni. 

lar Petru, zicând: „să facem trei colibe”, Domnul fără de veste [din 
„nor”] face „colibă” nefăcută de mâini, și întru aceasta intră cu Proorocii, 
ca să Se arate cum cu nimic nu este mai prejos decât Tatăl. Căci precum în 
Scriptura cea Veche se zicea că „norul” îl are [cuprinde] pe Domnul”, și 
Moise intra într-însul și așa primea Legea (Ieşire 24, 15-18), așa și acum 
„nor” pe Hristos ÎI primește [cuprinde], însă nu un nor fumegând 
[întunecos] (căci a trecut umbra Legii și întunecimea nedescoperirii), ci 
„nor luminos” (Matei 17, 5), căci a venit adevărul și a strălucit darul 
Domnului și nimic întunecos nu mai este acum. 

„Și glas s-a făcut din nor”, precum de demult glas al lui Dumnezeu 
se auzea din nor (leșire 24, 16). Şi „S-a aflat lisus singur”, ca să nu 
socotească cumva Apostolii că aceasta ce zice: „Acesta este Fiul Meu”, 
pentru Moise sau pentru lie s-a zis. Însă poate și aceasta însemnează, 
cum că până la o vreme „s-au arătat” Legea și Proorocii, precum și aici 
Moise și Ilie, apoi „S-a aflat lisus singur”, după ce aceia au trecut, căci 
acum Evanghelia stăpânește, fiindcă cele ale Legii au trecut. 

Și Apostolii „au tăcut și nimănui n-au spus nimic” din cele ce le 
văzuseră, pentru că mai înainte de Cruce nu se cuvenea a se spune despre 
lisus vreun lucru dumnezeiesc, căci aceia care ar fi auzit unele ca acestea, 
iar apoi L-ar fi văzut pe Dânsul răstignit, ce fel de socotinţă ar fi avut 
pentru El? Oare nu un amăgitor și un nălucitor [înșelător] L-ar fi socotit 
pe EI? Deci, pentru aceasta nici un lucru preaslăvit și dumnezeiesc nu 
propovăduiesc Apostolii mai înainte de Cruce. 

Însă pentru această pricină, s-au zis de către noi în Evanghelia cea de 
la Matei multe, mai frumoase”. 


!” „S-a suit deci Moise și Iosua în munte și un nor a acoperit muntele. Slava 
Domnului s-a pogorât pe Muntele Sinai și l-a acoperit norul șase zile, iar în ziua a 
șaptea a strigat Domnul pe Moise din mijlocul norului. Chipul slavei Domnului de 
pe vârful muntelui era în ochii fiilor lui Israil, ca un foc mistuitor. Și s-a suit Moise pe 
munte și a intrat în mijlocul norului; și a stat Moise pe munte patruzeci de zile și 
patruzeci de nopți  (leșire 24, 15-18). 

% Vezi tâlcuirile de la Matei 17, 1-9, dar și de la Marcu 9, 1-9. 

9, 37-42: În ziua următoare, când s-au coborât din munte, L-a 
întâmpinat mulțime multă. (38) Și iată un bărbat din mulțime a strigat, 
zicând: Învăţătorule, rogu-mă Ție, caută spre fiul meu, că îl am numai 
pe el; (39) și iată un duh îl apucă și îndată strigă și-l zguduie cu spume 
și abia pleacă de la el, după ce l-a zdrobit”. (40) Și m-am rugat de ucenicii 
Tăi ca să-l alunge, și n-au putut. (41) lar lisus, răspunzând, a zis: O, 
neam necredincios și îndărătnic! Până când voi fi cu voi și vă voi suferi? 
Adu aici pe fiul tău. (42) Și, apropiindu-se el, demonul l-a aruncat la 
pământ și l-a zguduit. lar lisus a certat pe duhul cel necurat și a vindecat 
pe copil și l-a dat tatălui lui. 

(9, 37-41) Matei 17, 10-17 / Marcu 9, 10-19 (9, 42) Matei 17, 18 / Marcu 9, 20 

Foarte necredincios era omul acesta, căci din această pricină nici dracul 
nu ieșea din copilul lui, fiindcă necredinţa lui biruia puterea Apostolilor. 
Încă și dintru aceasta se arată necredința și îndrăzneala lui, dintru a veni 
înaintea tuturor și a-i prihăni pe ucenici. Deci Domnul, arătând că 
necredinţa lui este pricina pentru care nu i s-a tămăduit copilul, înaintea 
tuturora îl ocărăște pe acest om. Și nu numai pe el îl ocărăște, ci și pe 
ceilalți pe toți îndeobște, căci atunci când zice: „O, neam necredincios”, 
dimpreună pe toți iudeii îi cuprinde. 

lar acest cuvânt, „îndărătnic”, arată că răutatea nu este nici dintru 
inceput și nici din fire, pentru că firește erau drepți (că sămânță sfântă 
erau, ai lui Avraam și ai lui Isaac), dar s-au îndărătnicit dintru răutate. 

lar aceasta ce zice: „Până când voi fi cu voi și vă voi suferi?” înseamnă 
cum că [mai] plăcută Îi este moartea și voiește mai curând a scăpa de 
dânșii, căci zice: „Până când voi suferi necredința voastră?” Deci, Domnul, 
zrătând că are putere care biruiește necredința iudeilor, zice: „Adu aici pe 
fiul tău”. 

Și după ce l-a făcut sănătos, „l-a dat tatălui lui”, că mai înainte cel 
-are se îndrăcea nu era al tatălui său, ci al duhului celui viclean, care îl 
stăpânea pe el. lar atunci, Domnul l-a dat pe copil tatălui său, care își 
ierduse fiul, iar apoi l-a aflat. 


9, 43-45: lar toți au rămas uimiţi de mărirea lui Dumnezeu. Și 
mirându-se toți de toate câte făcea, a zis către ucenicii Săi: (44) Puneţi în 
urechile voastre cuvintele acestea: Căci Fiul Omului va fi dat în mâinile 


“! În ediţia de la 1805, în loc de „și-l zguduie cu spume și abia pleacă de la el, după 
ze l-a zdrobit”, se găsește „și îl zdrobeste pe el cu spume și abia se duce de la el, 
-“ărâmându-l pe el”. 

oamenilor. (45) lar ei nu înțelegeau cuvântul acesta, căci era ascuns” 


pentru ei ca să nu-l priceapă și se temeau să-L întrebe despre acest cuvânt. 
(9, 43-44) Matei 16, 21; 17, 22; 20, 18 / Marcu 8, 31; 9, 31; 10, 33 / Luca 9, 22; 18, 31; 24, 7 
(9, 45) Marcu 9, 32 / Luca 2, 50; 18, 34 / loan 12, 16 


Toţi ceilalți se minunau de toate cele câte le făcea lisus, nu numai de 
această singură minune. lar El lăsându-i pe ceilalți, către ucenici grăiește 
și zice: „Puneţi toate acestea, și minunile și cuvintele cele pentru minuni, 
în urechile voastre”. Pentru ce? „Pentru că voiesc să fiu vândut și să fiu 
răstignit, iar în vremea în care Mă veţi vedea răstignit, să nu socotiți că 
din neputinţă am pătimit aceasta, căci Eu, Cel Care am puterea să săvârșesc 
unele ca aceste minuni, am putere și să nu Mă las răstignit”. 

„lar ei nu înțelegeau cuvântul acesta, căci era ascuns pentru ei”. Și 
din ce pricină s-a făcut aceasta? Pentru ca, nu mai înainte de vreme să se 
mâhnească, și, de frică, să se turbure. Deci, pogorându-Se Dumnezeu 
neputinței lor și ca pe niște copii chivernisindu-i pe dânșii, nu îngăduia ca 
să priceapă ei ceea ce se zicea pentru Cruce. 

Și vezi și cucernicia acelora, cum se cucerniceau să-L întrebe pe 
Domnul, iar mai vârtos „se temeau“. Căci frica de Dumnezeu este 
înmulțire a cucerniciei, după cum și cucernicia este frică mică. 


9, 46-50: Și a intrat gând în inima lor: Cine dintre ei ar fi mai mare? 
(47) lar lisus, cunoscând cugetul inimii lor, a luat un copil, l-a pus lângă 
Sine, (48) și le-a zis: Oricine va primi pruncul acesta, în numele Meu”, 
pe Mine Mă primește; iar oricine Mă va primi pe Mine, primește pe Cel 
Care M-a trimis pe Mine. Căci cel care este mai mic între voi toți, acesta 
este mai mare. (49) Iar loan, răspunzând, a zis: Învăţătorule, am văzut pe 
unul care, în numele Tău, scoate demoni și l-am oprit, pentru că nu-Ţi 
urmează împreună cu noi. (50) lar lisus a zis către el: Nu-l opriţi; căci 

cine nu este împotriva voastră este pentru voi“. 
(9, 46-47) Matei 18, 1-2 / Marcu 9, 33-36 / Luca 22, 24 (9, 48) Matei 10, 40-42; 18, 5 / Marcu 9, 37 / 
Luca 10, 16 / loan 12, 44; 13, 20 / 1 Tesaloniceni 4, 8 (9, 49) Numeri 11, 27 / 
Marcu 9, 38 (9, 50) Matei 12, 30 / Luca 11, 23 / Filipeni 1, 18 


Patimă a măririi celei deșarte intrase între Apostoli, și după cum mi 
se pare mie, dintru a nu se tămădui îndrăcitul s-a ridicat asupra lor această 
patimă. Căci se poate să se fi certat ei pentru această pricină și fiecare să fi 


% În ediția de la 1805, în loc de „ascuns”, se găsește „acoperit”. 
23 î a d) - A III > A iz 
23 În ediţia de la 1805, în loc de „în numele Meu”, se găsește „întru numele Meu”. 


%4 În ediţia de la 1805, în loc de „căci cine nu este împotriva voastră este pentru 
voi”, se găsește „căci cine nu este împotriva noastră este pentru noi”. 

zis: „Nu dintru a mea neputinţă nu s-a tămăduit copilul, ci din a cutăruia”, 
și de aici să se fi aprins cearta cea pentru aceasta, adică: „Cine dintre ei ar 
fi mai mare?” 

Însă Domnul știind inimile fiecărora, apucă și, mai înainte, până a nu 
crește patima aceasta, se sârguiește din rădăcină a o tăia. Căci la începătura 
lor, patimile se biruiesc cu lesnire, iar după ce cresc, se fac cu anevoie de 
curăţit. Deci, cum taie [Domnul] răutatea? [Evanghelistul] zice că luând 
[Dânsul] „un prunc”, îl arată pe acesta ucenicilor, adeverindu-le lor prin 
aceasta cum că ni se cuvine nouă ca astfel de socotinţe să săvârșim întru 
noi înșine, asemenea acelora pe care vârsta le-a dat pruncilor, căci aceștia 
sunt neîmpărtășiți de răutăți și prea simpli, nici de gândurile iubirii de 
slavă supărându-se, nici de ale iubirii de întâietate. Zice, așadar, [Domnul]: 
„Oricine va primi pruncul acesta, în numele Meu, pe Mine Mă primește”. 
lar ceea ce zice, întru acest chip este: „Voi socotiți cum că dacă vă veți 
arăta mândri și iubitori de slavă, atunci veţi fi plăcuţi multora, și atunci 
mai mulți vă vor primi pe voi. Dar Eu vă zic vouă că atâta mă bucur de 
simplitate, și așa [de bine] îi închipuie această simplitate pe ai Mei ucenici, 
încât oricine îl va primi pe cel mai simplu [de rând] și fără de răutate 
bărbat, ca pe un ucenic al Meu” - căci aceasta este ceea ce zice „întru 
numele Meu” - „pe Mine Mă primește; căci acela care primește trufaș, 
nici ucenic al Meu nu primește, nici pe Mine [Însumi]”. 

Și răspunzând loan a zis: „Învăţătorule, am văzut pe unul care, în 
numele Tău, scoate demoni și l-am oprit”. Ce legătură este între cuvântul 
acesta pe care l-a zis loan, și cel pe care l-a zis Domnul? Cu adevărat mare 
este această legătură. Căci, de vreme ce a zis Domnul: „cel care este mai 
mic între voi toți, acesta este mai mare”, s-a temut loan ca nu cumva 
vreun rău să fi făcut ei, oprindu-l cu stăpânire și trufie pe acel om — pentru 
că a opri pe cineva de la ceva, nu-l arată pe cel care oprește că este mai 
prejos, ci cum că el cugetă ceva mai înalt decât acela care este oprit de 
către el. Așadar, loan s-a temut aceasta: ca nu cumva să fi făcut lucru de 
:rufie oprindu-l pe acel om. Și pentru care pricină îl opreau pe om? Nu 
zavistuindu-l, ci judecându-l pe el nevrednic de a face minuni, căci nu 
Drimise împreună cu dânșii darul facerii de minuni, nici nu l-a trimis pe 
EI Domnul spre aceasta, asemenea lor, [Apostolilor,] și nicidecum nu urma 
acela lui lisus. Dar ce zice Domnul? „Lăsaţi-l pe el să facă aceasta, căci 
zdrobește și el puterea satanei; și, de vreme ce nu vă împiedică pe voi 
intru propovăduire și nici nu-i ajută diavolului, dintru această pricină el 
este pentru noi. Căci acela care nu este împotriva lui Dumnezeu, pentru 


124 Capitolul 9 SFÂNTUL TEOFIL.ACT ARHIEPISCOPUL BULGARIEI 


Dumnezeu este, precum și acela care nu adună cu Dumnezeu, acela cu 
diavolul este”2. 

Și mi te minunează de puterea numelui lui lisus, cum și prin cei 
nevrednici și care nu sunt ucenici ai Lui lucra darul [dumnezeiesc], cu 
toate că numai era chemat numele Lui. Așa și prin preoți, deși nevrednici 
vor fi, lucrează darul [dumnezeiesc] și se sfinţesc toți, măcar deși necurat 
va fi preotul. 


9, 51-50: Și când s-au împlinit zilele înălțării Sale, El S-a hotărât? să 
meargă la lerusalim. (52) Și a trimis vestitori înaintea Lui. Și ei, mergând, 
au intrat într-un sat de samariteni, ca să facă pregătiri pentru EL. (53) 
Dar ei nu L-au primit, pentru că El se îndrepta către Ierusalim”. (54) Și 
văzând aceasta, ucenicii Iacov și loan I-au zis: Doamne, vrei să zicem să 
se coboare foc din cer și să-i mistuie, cum a făcut și Ilie? (55) lar EI, 
întorcându-Se, i-a certat și le-a zis: Nu știți, oare, fiii cărui duh sunteți?” 
Căci Fiul Omului n-a venit ca să piardă sufletele oamenilor, ci ca să le 


mântuiască. (56) Și s-au dus în alt sat. 
(9,51) Marcu 16, 19/ Luca 24, 51 / Faptele Apostolilor 1, 2 (9, 52-53) loan 4, 4-9 (9, 54) 4 Regi 1, 10, 12 
(9, 55-56) Matei 9, 12; 10, 6; 18, 11 / Luca 19, 10 / loan 3, 17; 12, 47/1 Timotei 1, 15 


Ce înseamnă ceea ce zice [Evanghelistul]: „când s-au împlinit zilele 
înălțării Sale”? [Aceasta adeverește că] a sosit vremea dintru care se 
cuvenea ca de aici înainte să sufere Domnul pentru noi Patima cea 
mântuitoare, să Se înalțe la Cer, încă și să șadă pe scaun împreună cu 
Dumnezeu și Tatăl. 

Deci, atunci când a sosit vremea Pătimirii Sale și a Înălţării celei din 
lume, Domnul a hotărât a nu mai înconjura pe aici și pe acolo”, ci a se sui 
la lerusalim. Căci ceea ce zice: „Și-a întărit faţa Lui”, aceasta arată, că S-a 
hotărât, a întărit, a așezat sfat ca să meargă la lerusalim, și „trimite vestitori 
înaintea Lui”, ca să-i gătească Lui vreo gazdă. Și știa [Domnul] că nu va fi 
primit de samariteni, însă îi trimite pe „vestitori”, ca toată dezvinovăţirea 
samaritenilor să fie neîndreptăţită, și să nu poată mai pe urmă a zice cum 


“ Vezi și tâlcuirile Sfântului Teofilact de la Matei 12, 30, Marcu 9, 38-40 și de la Luca 11, 23. 

2* În ediția de la 1805, în loc de „S-a hotărât”, se găsește „Și-a întărit faţa Sa”. 

* În ediția de la 1805, în loc de „pentru că El se îndrepta către Ierusalim”, se găsește 
„că fața Lui era mergând spre Ierusalim”. 

* În ediţia de la 1805, in loc de „Nu ştiţi, oare, fiii cărui duh sunteți?”, se găsește 
„Nu știți al Cărui Duh sunteti voi?". 

“* Adică a nu Se mai perinda. 

că: „L-am fi primit pe El, de ar fi trimis pe vreunii înaintea Lui”. Printru 
această trimitere, încă și ucenicilor Săi aducându-le folos, anume să nu se 
-mintească atunci când Îl vor vedea pe EI fiind ocărât pe Cruce, ci dintru 
acestea petrecute acum să cunoască [și să ia aminte] că precum acum, 
-iind defăimat de samariteni, fără de răutate i-a suferit [răbdat] — însă mai 
artos și pe înșiși ucenicii îi mustră aici [Domnul], pentru că Îl întărâtau 
mpotriva ocărâtorilor — așa și atunci fiind EI răstignit, nu va suferi [răbda] 
> un neputincios, ci ca un îndelung răbdător. 
Încă le aduce [Domnul] folos ucenicilor și prin ceea ce îi învaţă dintru 
sa pildă, adică a fi fără de răutate. Căci ucenicii, luând aminte la Ilie care 
- ars de două ori câte cincizeci de bărbaţi, împreună cu căpeteniile lor (4 
„21, 9-14), ÎI ațâţau pe Domnul împotriva celor care L-au ocărât, [și asta 
-:= pricină] că încă nu erau ei de săvârșit [desăvârșiţi]. lar El, arătându-le 
= cum că mai înaltă este Legea Sa decât viețuirea lui Ilie, îi dojenește pe 
“=sii și îi depărtează de la o socotință ca aceasta, învățându-i a suferi cu 
>dețe pe cei care îi ocărăsc. 
Dar ce este ceea ce zice: „nu L-au primit, că fața Lui era mergând 
->re lerusalim”? Oare aceasta zice, cum că nu L-au primit pe Dânsul, 
=zru că hotărâse El să meargă în lerusalim? Și dacă întru acest fel vom 
-<ege, anume că pentru aceasta nu L-au primit pe Dânsul, pentru că El 
> 2otărâse să meargă în lerusalim, vom afla că nu fără de pricină nu L-au 
it pe EL. Deci este cu putinţă a spune că unele ca acestea zice 
- “—shelistul: „Nu L-au primit pe Dânsul și nu a intrat în Samaria”; apoi, 
- cum l-ar fi întrebat cineva astfel: „Și pentru ce nu L-au primit pe 
=sul, chiar și nevrând ei, și nici Domnul nu a intrat? Oare pentru că era 
= =vutincios? Sau nu putea să intre, deși aceia nu voiau?”, dezlegând 
sul acesteia, zice: „Nu pentru că era neputincios Dânsul, ci pentru că 
a să intre acolo, ci să meargă în lerusalim, căci, de nu ar fi fost această 
-— E la mijloc, și nevrând samarinenii, ar fi intrat El în sat”. 


> -02: Și pe când mergeau ei pe cale, zis-a unul către EI: Te voi 

---u oriunde Te vei duce. (58) Și i-a zis lisus: Vulpile au vizuini și 

= îsânle cerului au cuiburi; dar Fiul Omului n-are unde să-Și plece capul. 
>1 a zis către altul: Urmează-Mi”. Iar el a zis: Doamne, dă-mi voie 

-:3. să merg să îngrop pe tatăl meu. (60) lar El i-a zis: Lasă morții să-și 

- ==“ ape morţii lor, iar tu mergi de vestește Împărăţia lui Dumnezeu. 


itia de la 1805, în loc de „Urmează-Mi“, se găsește „Vino după Mine . 

(61) Dar altul a zis: Îți voi urma, Doamne, dar întâi îngăduie-mi ca să 
rânduiesc cele din casa mea. (62) lar lisus a zis către el: Nimeni care 
pune mâna pe plug și se uită îndărăt nu este potrivit pentru Împărăţia 
lui Dumnezeui. (9, 57-59) Matei 8, 19-21 (9, 60) Matei 4, 19; 8, 22 (9, 61) 3 Regi 19, 20 

(9, 62) Facere 19, 26 / Pilde 26, 11 / Filipeni 3, 13 / 2 Petru 2, 22 

Acesta care a venit la lisus și i-a cerut ca să meargă după Dânsul, cu 
socoteală vicleană a venit, căci de vreme ce Îl văzuse pe Domnul că poartă 
după Sine norod mult, a socotit că de la aceștia Domnul adună bani, și 
gândea că și el, dacă va merge după lisus, va strânge bani. Deci, pentru 
aceasta îl depărtează pe el Domnul, ca și cum i-ar fi zis Lui unele ca acestea: 
„Tu, adică, socotești că vei strânge bani dintru a urma Mie, pentru că 
gândești cum că viața Mea este întru acest chip, dar nu este așa, pentru că 
[Eu] întru atâta sfătuiesc și propovăduiesc sărăcia, încât celelalte jivine au 
vizuini, iar Eu nici [măcar nu am] casă”. Și pe acesta, întru acest chip l-a 
îndepărtat. 

Iar „altuia”, care nici [măcar nu] L-a rugat [să-l urmeze Lui], îi 
poruncește să meargă după Dânsul, iar acela, cerându-l să se ducă și să-l 
îngroape pe tatăl său, nu-l lasă [Domnul] să săvârșească aceasta, zicând: 
„Lasă morții să-și îngroape morţii lor” — lucru care adeverește că 
necredincios era tatăl său, și pentru aceasta nevrednic era de a se hrăni la 
bătrâneţe de fiul său care a crezut. Pentru că iată ce zice Domnul: „Lasă 
pe rudele cele moarte — adică pe cei necredincioși — a-l hrăni pe tatăl tău 
cel necredincios, până și la îngropare”, căci „a se îngropa” acest înţeles îl 
are aici, adică a-l învrednici de luare aminte și grijă până la îngropare. 
Pentru că și în vorba cea îndeobște, așa obișnuim a zice: „Cutare fiu, l-a 
îngropat pe tatăl său”; și nu zicem prin aceasta că numai l-a îngropat pe 
dânsul și nici un alt bine nu i-a făcut, ci spunem că i-a purtat de grijă până 
în sfârșit, și la îngropare. „Așadar, morţii aceia, adică necredincioșii, să-l 
îngroape pe mortul lor, zic adică pe tatăl tău, iar tu, de vreme ce ai crezut, 
vestește, ca un ucenic al Meu Evanghelia lui Dumnezeu”. lar pe acestea 
le-a zis Domnul nu ca să ne oprească pe noi de la a-i hrăni pe părinţi, ci 
învățându-ne că, mai înainte de cinstirea pentru părinţii cei necredincioși, 
trebuie să avem cinstirea de Dumnezeu, și că se cuvine a nu avea nici o 
împiedicare spre lucrul cel bun, ci și însăși firea a o defăima. 

Tot astfel și celui care ] se ruga să-l urmeze Lui, și cerea îngăduință 
spre a se lepăda mai întâi de cele ce sunt în casa lui, Domnul nu îi dă voie 


caii ediţia de la 1805, în loc de „nu este potrivit pentru Împărăția lui Dumnezeu 
se găsește „nu este îndreptat întru Împărăția lui Dumnezeu”. 


TÂLCUIREA SFINTEI EVANGIIELII DE LA LUCA Capitolul 9 127 


să săvârșească aceasta. Adică nu îi îngăduie Domnul a se duce la casa sa și 
a se lepăda de tot — adică, mai lesne de înţeles să zic — a-și lua ziua bună. 
Pentru că un om ca acesta arată că are dragoste către lume, și nu se află 
intru aceeași stare ca Apostolii, care, după ce L-au auzit pe El, îndată l-au 
urmat Lui, nimic altceva iscodind, ci lepădând și luarea de rămas bun de 
la cei de ai casei. Căci, de multe ori se întâmplă că atunci când cineva își ia 
rămas bun de la rudele sale, se află unii dintre aceștia care îl împiedică pe 
el de la viaţa cea după Dumnezeu: 

Drept aceea, bine este ca îndată ce a voit cineva lucrul cel bun, să-l și 
săvârșească pe acesta, nimic zăbovind. Căci nimeni, punându-și mâna sa 
pe „plugul“ cel duhovnicesc și [,„uitându-se îndărăt”] căutând iarăși la 
-ume, lesnicios este întru Împărăţia lui Dumnezeu [,„nu este potrivit pentru 
Împărăţia lui Dumnezeu”). 

Însă [aici le] vei înțelege „vulpi” și pe dracii cei vicleni, care și „păsări 
ale cerului” să zic, adică ale văzduhului, căci zice [Apostolul Pavel]: 

potrivit stăpânitorului puterii văzduhului”*? (Efeseni 2, 2). 

Deci zice Domnul către omul acela astfel: „Dracii au vizuini întru tine, 
si din această pricină Fiul Omului, adică Eu, nu am unde să-mi plec capul, 
adică nu văd loc al credinţei celei întru Mine în inima Ta, care este plină de 
draci”. Căci „cap” al Lui Hristos este credinţa cea întru EI, iar când cineva 
va crede că EI este Dumnezeu, atunci „capul” lui Hristos îl ține. 

lar „mort” este păcătosul care „îi îngroapă pe morții săi”, adică 
zândurile cele rele, nemărturisindu-le pe acestea. Deci, Domnul, pe cel 
care vrea să-l urmeze Lui, îl oprește de la a „îngropa“ gândul cel rău și a-l 
ascunde pe dânsul, căci voiește ca acest gând să fie vădit prin mărturisire. 


* ar pe voi v-a făcut vii, cei ce erați morți prin greșealele și prin păcatele voastre, 
n care ați umblat mai înainte, potrivit veacului lumii acesteia, potrivit stăpânitorului 
7uterii văzduhului, a duhului care lucrează acum în fiii neascultării, întru care și noi 
--ti am petrecut odinioară, în poftele trupului nostru, făcând voile trupului și ale 
::mturilor și, din fire, eram fiii mâniei ca și ceilalți” (Efeseni 2, 1-3). „Lupta noastră nu 
=ste împotriva trupului și sângelui, ci împotriva începătoriilor, împotriva stăpâniilor, 
= potriva stăpânitorilor întunericului acestui veac, împotriva duhurilor răutății, care 
= ant în văzduhuri” (Efeseni 6, 12). 

CAPITOLUL 10 
Trimiterea și înapoierea celor șaptezeci (și doi) de ucenici. 
Vai de cetățile rele. lisus Se bucură cu duhul. 
Pilda samarineanului milostiv. Marta și Maria! 


10, 1-3: lar după acestea, Domnul a ales alţi șaptezeci (și doi) și i-a 
trimis câte doi, înaintea feţei Sale, în fiecare cetate și loc, unde Însuși avea 
să vină. (2) Și zicea către ei: Secerișul este mult, dar lucrătorii sunt puţini; 
rugați, deci, pe Domnul secerișului, ca să scoată lucrători la secerișul Său. 
(3) Mergeti; iată, Eu vă trimit ca pe niște miei în mijlocul lupilor. 


(10, 1) Matei 10, 1/ Marcu 3, 13/ Luca 9,1 
(10, 2) Matei 9, 37-38 / loan 4, 35 (10), 3) Matei 10, 16 


Este scris la leșire că au venit fiii lui Israil în Elim, și au fost acolo 
„douăsprezece izvoare cu apă și șaptezeci de stâlpări de finic”* (15, 27). 
Deci, aceasta, atunci după cum scrie istoria și după închipuire a fost*, iar 
acum-cu adevărat s-au făcut; căci „Elim” se tâlcuiește „suire”, care nimic 
altceva nu însemnează, fără numai aceasta, anume că, suindu-ne noi spre 
înțelegere mai de săvârșit [desăvârșită] și creștere duhovnicească, și nu ca 
evreii rămânând în Lege, ci întru creștinătate înălțându-ne, vom afla cele 
„douăsprezece izvoare”, adică pe cei doisprezece Apostoli verhovnici, 
care sunt „izvoare” a toată învăţătura cea preadulce. Încă vom afla și cele 
„șaptezeci de stâlpări de finic”, pe cei „șaptezeci“ [de Apostoli] zic, care 
nu se numesc „izvoare”, ci „finici”, ca aceia care de la Apostoli se hrăneau 
și se învățau. Căci, deși Hristos i-a ales pe dânșii, însă mai de jos [prejos] 
erau decât cei doisprezece, și mai apoi și ucenici ai lor și următori li s-au 
făcut. Deci, acești „finici”, de „izvoare“, adică de Apostoli fost-au crescuți, 
iar nouă rod dulce și totodată și puţin strepezitor ne-au dat, căci întru 
acest chip este învăţătura Sfinţilor: nici cu totul îndulcește și măgulește, 


' În ediţia de la 1805, titlul capitolului este: „Perrtru cei șaptezeci de Apostoli care i-a 
arătat Domnul. Pentru legiuitorul care L-a întrebat pe lisus ce bine va face. Pentru cel ce a căzut 
în tâlhari. Pentru Marta și Maria sora ei”. 

? În ediţia de la 1805, în loc de „a ales alți șaptezeci (și doi)”, se găsește „a arătat alţi 
șaptezeci”. 

* „Apoi au venit în Elim. Și erau acolo douăsprezece izvoare de apă și șaptezeci 
de pomi de finic. Și au tăbărât acolo lângă apă” (leșire 15, 27). 

* Adică închipuind altele mai înalte. 

mc cu totul strepezește și rănește, ci de amândouă aceste însușiri fiind 
mpărtășită, cu adevărat dreasă este cu sare, însă și priință are, precum 
sngă [glăsuiește] Pavel: „Cuvântul vostru să fie întru bună priință, cu 
sare dres”" (Coloseni 4, 6). 
lar „Domnul i-a ales pe cei șaptezeci de ucenici” pentru mulțimea 
or care aveau trebuinţă de învăţătură. Căci, precum niște țarini bine rodite 
“or mulți secerători, așa și cei ce aveau să creadă, mulți fiind și fără de număr, 
= mulți învăţători aveau trebuinţă. Și „câte doi” îi trimite pe dânșii, oarecum 
"ai intăriţi, ca unul altuia să-și ajute“. Și mergând ei „înaintea feţei Sale”, 
2overit este că învățau, precum loan Botezătorul: „Gătiţi calea Domnului, 
drepte faceţi cărările Lui” (Matei 3, 3; Luca 3, 4; loan 1, 23). 
> socotește cum zicând: „rugați deci pe Domnul secerișului, ca să 
scoată lucrători”, mai pe urmă El Însuși, cu a Sa stăpânire, îi trimite pe 
-—sil, Căci cu adevărat, EI este „Domnul secerișului”, adică al acelora 
ed, ca unul Care este Dumnezeu adevărat. Și mai înainte le spune lor 
"spre prigoniri, și că vor fi „ca niște miei în mijlocul lupilor”, ca nu 
-- de veste viind asupra lor unele ca acestea, să-i turbure prin venirea 
"ăpraznică. 
4-9: Nu purtaţi pungă, nici traistă, nici încălțăminte; și pe nimeni 
-a nu salutați pe cale”. (5) Iar în orice casă veţi intra, întâi ziceţi: Pace 
-2sei acesteia. (0) Și de va fi acolo un fiu al păcii, pacea voastră se va 
=.hni peste el, iar de nu, se va întoarce la voi. (7) Și în această casă 
-:— âneti, mâncând și bând cele ce vă vor da, căci vrednic este lucrătorul 
== plata sa. Nu vă mutaţi din casă în casă. (8) Și în orice cetate veţi intra 
- „ă vor primi, mâncaţi cele ce vă vor pune înainte. (9) Și vindecaţi pe 
- - navii din ea și ziceţi-le: S-a apropiat de voi* Împărăția lui Dumnezeu. 
14 Regi 4, 29 / Matei 10, 9 / Marcu 6, 8/ Luca 9, 3; 22, 35 (1(), 5) Matei 10, 11-12 / Marcu 6, 10 


11, 6-7) Levitic 19, 13 / Numeri 18, 31 / Deuteronom 24, 14 / Matei 10, 10-11 / Marcu 6, 10 / 

1 Corinteni 9, 4/1 Timotei 5, 18 (10, 8-9) Matei 3, 2; 4, 17; 10, 7-8/ Luca 9, 2; 10, 11 

_ vreme ce avea să-i trimită pe dânșii propovăduitori ai Evangheliei, 
„1 zice: „Să nu purtați pungă, nici aceea și cealaltă [una și alta], 
juns vă este vouă a avea grija cuvântului. Pentru că de veți purta 


_2 arătat este că pentru aceea vă veţi îndeletnici, iar de cuvânt nu veți 


"rba voastră să fie totdeauna plăcută, dreasă cu sare” - în ediţia Bibliei de la 1988. 
i tâlcuirea Sfântului Teofilact de la Marcu 6, 6-11. 
“ta de la 1805, în loc de „să nu salutaţi pe cale”, se găsește „în cale să nu 
--a= de sănătate”. 
“2 de la 1805, în loc de „s-a apropiat de voi se găsește „s-a apropiat spre voi”. 

purta grijă”. Sau în alt chip înțelege: „De vreme ce aveţi a fi hrăniți de 
către cei pe care îi învățați, ce trebuință aveţi voi de pungă sau de traistă 
sau de încălțăminte? Căci toată trebuinţa acestora o vor împlini-o vouă 
cei pe care îi învățați”. 

lar ceea ce zice: „Pe nimeni în cale să nu întrebaţi de sănătate”, pentru 
aceasta o adaugă lor, ca să nu se îndeletnicească la întrebări de sănătate și 
închinăciuni omenești și la primiri prietenești, și dintru acestea să fie 
împiedicaţi în propovăduire. Căci urmare [firească] este ca acela care s-a 
întrebat de sănătate și a primit închinăciune de la cineva, și el, la rândul 
său, pe celălalt să-l întrebe și să i se închine, și poate și de mai multă vorbă 
să-l învrednicească, precum se obișnuiește între cei care împreună 
călătoresc. După aceea, ca unul care s-a făcut prieten, și mai mult oareșce 
prietenește să cerce, și așa, puţin câte puţin, în prieteșuguri omenești să 
cadă Apostolul, și să se lenevească de la propovăduirea cuvântului. Așadar, 
Domnul îi oprește ca „în cale” a întreba pe cineva de sănătate, pentru pricina 
cea care s-a zis. 

lar Domnul zice: „În orice casă veţi intra, întâi ziceți: Pace casei 
acesteia”, adică „Închinaţi-vă și întrebaţi de sănătate pe cei care sunt în 
casă”. Apoi, arătând [Domnul] că nu numai închinăciune este aceasta, ci 
și blagoslovenie, zice că: „De va fi vrednic stăpânul casei, se va blagoslovi; 
iar de va fi ocărâtor și neprimitor de pace, învrăjbindu-se și împotrivin- 
du-se cuvântului vostru și învățăturii, blagoslovenia nu va veni peste el, 
cl la voi se va întoarce”. 

Și le poruncește [Domnul] a nu se muta în multe case, ca să nu se pară 
a fi lacomi cu pântecele și pe mulți să-i smintească, și să-i mâhnească pe 
cei care mai întâi i-au primit, ci le zice să mănânce cele de la dânșii, adică 
„cele ce vă vor pune înainte”, măcar de vor fi puține, măcar de rând de 
vor fi, însă nimic mai mult cerând. „lar în loc de plată să aveţi hrana și să 
nu căutați ca să vă și hrăniți și plată iarăși deosebi să luaţi, ci însăși hrana 
în loc de plată să vă fie”. 

Vezi, dar, cum pe ucenici îi întărește [Domnul] spre neagoniseală, și 
încă și a-i tămădui pe cei bolnavi de prin cetăți le poruncește, ca făcând 
minuni, dintru aceasta să-i tragă pe oameni le ceea ce propovăduiesc, că 
vezi ce grăiește: „și ziceti-le: S-a apropiat spre voi Împărăţia lui 
Dumnezeu”. „Pentru că, dacă mai întâi veţi tămădui, iar apoi veți învăţa, 
bine vă va merge vouă cuvântul, și vor crede oamenii că Împărăţia lui 
Dumnezeu a ajuns la dânșii; căci nu s-ar fi tămăduit, de nu ar fi fost oarecare 
putere dumnezeiască săvârșind [unele ca] acestea”. Încă și când vor fi 

„bolnavi” cu sufletul și se vor tămădui, atunci „s-a apropiat spre dânșii 
Împărăția lui Dumnezeu“, căci de cel bolnav [cu sufletul], departe este 
aceasta, fiindcă încă este stăpânit de păcat. 


10, 10-12: Și în orice cetate veţi intra și nu vă vor primi, ieșind în 
pietele ei”, ziceți: (11) Și praful care s-a lipit de picioarele noastre din 
cetatea voastră, vi-l scuturăm vouă. Dar aceasta să știți, că s-a apropiat 
Împărăţia lui Dumnezeu. (12) Zic vouă: Că mai ușor va fi Sodomei în 
ziua aceea, decât cetăţii aceleia. 


(10, 10-11) Matei 10, 14 / Luca 9, 5 / Faptele Apostolilor 13, 51; 18, 6 
(10, 12) Matei 10, 15; 11, 22, 24 / Marcu 6, 11 


Zice Domnul: „Când nu vă vor primi pe voi, ieșind de acolo, 
mărturisiţi-le lor că: nimic nu avem îndeobște cu voi, nici nu avem ceva 
din cetatea voastră, ci și praful ce s-a lipit de noi îl scuturăm, adică îl 
stergem, îl curățim, vi-l aruncăm vouă, însă «aceasta să știți, că s-a apropiat 
spre voi Împărăţia lui Dumnezeu»”. 

Aici ar fi cercat cineva, cum zice Domnul că „s-a apropiat Împărăția” 
=i de cei care îi primesc pe Apostoli, încă și de aceia care nu îi primesc. 
Așadar, este cu putinţă a zice că [aici] nimic împotrivitor nu grăiește 
Domnul): pentru că de cei care îi primesc pe Apostoli se apropie Împărăţia 
“pre facerea de bine, iar de cei care nu-i primesc, spre osândă. Socotește 

inchipuie-ți] o oarecare priveliște! în care sunt de faţă mulţi osândiţi spre 

-erzare, însă și alţii care sunt departe de a fi osândiţi, adică stăpânitori, 

ievozi Și viteji. Apoi, un oarecare vestitor grăiește către toți dimpreună, 

=: către cei osândiţi și către cei cinstiți: „S-a apropiat împăratul de voi!” 

"are nu zice [acesta] că se apropie împăratul — de unii spre muncă [caznă, 

sândă], iar de alții spre cinste și spre facerea de bine? Așadar, în acest fel 
-ă înţelegi și aici. 

Si zice [Domnul]: „că mai ușor va fi Sodomei în ziua aceea, decât 
cetății aceleia”. De ce? Pentru că Apostolii nu au fost trimiși la Sodoma. 
-sadar [din această pricină], cei care nu i-au primit pe Apostoli, mai rău 
-=cât sodomitenii sunt, 

i ia aminte că cetatea cea care nu îi primește pe Apostoli, are „căi 
„zte „căci „lată este calea cea care duce spre pierzare” (Matei 7, 13). Deci 

= care are „căi late care duc spre pierzare”, acela cuvânt apostolesc și 
= aenezeiesc nu primește. 


In ediţia de la 1805, în loc de „ieșind în piețele ei”, se găsește „ieșind la ulițele ei 
> ate”. 


Un loc îndeobște, o arenă. 

10, 13-16: Vai ţie, Horazine! Vai ţie, Betsaido! Căci dacă în Tir și în 
Sidon s-ar fi făcut minunile! care s-au făcut la voi, de mult s-ar fi pocăit, 
stând în sac și în cenușă. (14) Dar Tirului și Sidonului mai ușor le va fi 
la judecată, decât vouă. (15) Și tu, Capernaume, nu ai fost înălțat, oare, 
până la cer? Până la iad vei fi coborât!!* (16) Cel care vă ascultă pe voi pe 
Mine Mă ascultă, și cel care se leapădă de voi se leapădă de Mine; iar 


cel care se leapădă de Mine se leapădă de Cel Care M-a trimis pe Mine. 
(10, 13) Isaia 23, 1 / lezechiil 3, 6; 26, 2 / Matei 11, 21 (/(), 14) Matei 11, 22 

(10, 15) Facere 11, 4 / Isaia 14, 12 / leremia 51, 53 / Matei 11, 23 

(10, 16) Numeri 16, 11 / Matei 10, 40 / Marcu 9, 37 / Luca 9, 48 / loan 5, 23; 12, 48; 13, 20 


Tirul și Sidonul erau cetăţi de-ale elinilor, iar Horazinul și Betsaida 
dintru ale iudeilor. Deci, zice [Domnul]: „La Judecată mai ușor le va fi 
elinilor decât vouă, care ați văzut minuni și nu aţi crezut. Pentru că aceia 
de ar fi văzut, ar fi crezut. Însă și tu, Capernaume, te-ai înălțat până la cer, 
slăvindu-te pentru minunile cele multe care s-au făcut întru tine, dar te 
vei pogori până la iad, osândindu-te pentru însăși aceasta, anume că și 
după atâtea minuni nu crezi”. 

Apoi, ca să nu zică cei care se trimiteau la propovăduire: „Cum de ne 
trimiți pe noi, dacă vreunele cetăți nu vor să ne primească pe noi?”, zice 
[Domnul]: „Nu vă mâhniţi, pentru că acela care se leapădă de voi, de 
Mine se leapădă, încă și de Tatăl Meu, întrucât ocara nu se oprește la voi, 
ci la Dumnezeu merge [se ridică]. Deci, mângâiere să vă fie vouă, că aceasta 
este ocară a lui Dumnezeu; precum, iarăși, nu vă lăudați sau cugetaţi înalt, 
pentru că oamenii vă ascultă pe voi, căci nu este al vostru lucrul acesta, ci 
al Meu și al darului”. 


10, 17-20: Și s-au întors cei șaptezeci (și doi)” cu bucurie, zicând: 
Doamne, și demonii ni se supun în numele Tău. (18) Și le-a zis: Am 
văzut pe Satana ca un fulger căzând din Cer. (19) lată, v-am dat putere" 
să călcați peste șerpi și peste scorpii, și peste toată puterea vrăjmașului, 


1 În ediţia de la 1805, în loc de „minunile“, se găsește „puterile“. 

12 În ediția de la 1805, versetul 15 este: „Și tu Capernaume, carele până la cer te-ai 
înălțat, până la iad te vei pogori”. 

!* În ediţia de la 1805, în loc de „cei șaptezeci (și doi)”, se găsește „cei șaptezeci”. 

1% În ediția dle la 1805, în loc de „Doamne, și demonii ni se supun în numele Tău”, 
se găsește „Doamne, și dracii se pleacă nouă întru numele Tău”. 


W5 În ediția de la 1805, în loc de „putere”, se găsește „stăpânire. 

și nimic nu vă va vătăma. (20) Dar nu vă bucurați de aceasta, că duhurile 


vi se pleacă, ci vă bucuraţi că numele voastre!“ sunt scrise în Ceruri. 
(10, 17) Marcu 16, 17 (10, 18) loan 12, 31 / Apocalipsa 9, 1; 12, 9 (10, 19) Iosua 10, 2 / Psalm 90, 13/ 
Marcu 16, 18 / Faptele Apostolilor 28, 5 / lacov 5, 14/1 loan 2, 13 (10, 20) leșire 32, 32 / 
Psalm 68, 32 / Isaia 4, 3 / Daniil 12, 1 / Filipeni 4, 3 / Evrei 12, 23 / Apocalipsa 3, 5; 13, 8 


Mai întâi a spus [Evanghelistul] că „i-a trimis” Domnul pe cei 
șaptezeci, iar acum zice că aceștia „s-au întors cu bucurie”, nu numai 
pentru că celelalte boli le alungau, ci și pentru că pe cea mai mare răutate, 
pe draci adică, îi scoteau. 

Și vezi cum ei nu cugetă înalt, căci zic: „Întru numele Tău ni se pleacă 
nouă dracii, întru darul Tău, nu întru puterea noastră”. lar Domnul le-a 
zis lor: „Nu vă minunațţi că dracii vi se pleacă vouă, căci stăpânitorul lor 
demult a căzut din Ceruri, și nici o putere nu are. Pentru că, deși aceasta 
nu este văzută de către oameni, însă de Mine, Văzătorul celor nevăzute, 
este văzută”. Și „ca un fulger” a căzut, fiindcă lumină era, și Arhanghel, și 
uceatăr, deși întuneric s-a făcut. Așadar, dacă acesta a căzut din Cer, slugile 
ui, dracii, oare ce nu vor pătimi? 

lar unii, acest cuvânt „din Cer”, așa îl înțeleg, adică „dintru slavă”, căci 
e vreme ce i-au zis Lui cei șaptezeci că dracii li „se pleacă”, [Domnul] zice: 

Stiam și Eu aceasta, pentru că l-am văzut pe satana căzând din Cer, adică 
=:n Slava pe care o avea și din cinste”. Căci mai înainte de Hristos, satana ca 
„n dumnezeu era cinstit, iar acum a căzut „din Cer”, adică dintru a fi cinstit 
-semenea unui dumnezeu și a fi socotit că în Cer este [se sălășluiește]. 

„lată, v-am dat vouă stăpânire să călcaţi peste puterile lui”. Căci 

serpi” și „scorpii” sunt taberele dracilor, care se târăsc pe jos. lar câți 

nesc în chip mai arătat, aceștia sunt „șerpi“, iar câţi |rănesc] mai nearătat 

“nic, nevădit], aceștia sunt „scorpii”. De pildă, dracul curviei și al uciderii 
ste „Șarpe”, pentru că în chip arătat împinge în răutăţi, iar acela care ca și 

= din pricina bolii îl pleacă pe om să se îndeletnicească cu băi și ungeri 
miresme și alte dezmierdări, un drac ca acesta se numește „scorpie”, 
-ăcă nu are boldul arătat, ci prin ascuns se sârguiește a căuta [purta 
3] de trup, ca să-l arunce pe omul cel care i se pleacă în mare cădere. 
„> mulțămită să fie Domnului, Care dă putere a călca deasupra acestora 
peste șerpi și peste scorpii”]. 
>: invățându-i Domnul pe dânșii să nu cugete înalt, zice: „Insă să nu 
-curați pentru aceasta, că dracii vi se pleacă vouă, pentru că alții sunt 


n ediţia de la 1805, în loc de „ci vă bucuraţi că numele voastre”, se găsește „ci vă 


- arati mai vârtos că numele voastre . 

cei care dintru aceasta dobândesc facerile de bine, anume aceia care se 
învrednicesc de tămăduire. Ci mai vârtos [bucuraţi-vă] că numele voastre 
s-au scris în Ceruri, nu cu cerneală, ci cu pomenirea lui Dumnezeu și cu 
darul [Său]. Și dracul de Sus cade, iar oamenii, jos fiind, se scriu Sus. Deci 
bucuria cea adevărată este a se scrie numele voastre Sus și a fi pomenite 
de Dumnezeu”. 


10, 21: În acest ceas, El S-a bucurat în Duhul Sfânt și a zis: Te slăvesc 
pe Tine'", Părinte, Doamne al Cerului și al pământului, că ai ascuns 
acestea de cei înţelepţi și de cei pricepuți și le-ai descoperit pruncilor. 
Așa, Părinte, căci așa a fost înaintea Ta, bunăvoința Ta'”. 

(10, 21 Isaia 29, 14; 32, 4; 44, 18 / Matei 11, 25-26 / 1 Corinteni 1, 21 / 2 Corinteni 4, 3 

Precum un părinte bun se bucură văzându-i pe fii săi că au dus la 
săvârșire vreun lucru, așa și Mântuitorul Se bucură că de acest fel de 
bunătăți s-au învrednicit Apostolii. 

Așadar, [Domnul] mulțămește Părintelui că s-au ascuns unele ca aceste 
taine de „înţelepţi”, adică de fariseii și de cărturarii care tâlcuiau Legea, 
încă și de „pricepuţi“, adică de ucenicii acestor cărturari. Căci „înțelept 
este cel care învață pe altul, iar „priceput” e cel care este învățat și primește 
cele ce se grăiesc; adică, spre a zice în pildă, „înțelept” era Gamaliel, iară 
„priceput“ era Pavel, deoarece cel dintâi era învățător, iar cel de-al doilea 
pricepea cele ce erau zise de acela (Faptele Apostolilor 22, 3). lar „prunci” îi 
numește Domnul pe ucenicii Săi, ca pe aceia care nu erau știutori de Lege, 
ci cei mai mulți [dintre ei] erau adunaţi din gloată [norod] și dintre pescari. 
Încă se vor numi aceștia „prunci” și ca unii care erau fără de răutate. lar 
aceia sunt numiți „pricepuţi“ și „înţelepţi“, pentru că se păreau a fi astfel, 
însă nu erau. Așadar, au fost ascunse tainele de la cei care se păreau a fi 
„înţelepţi“ și „pricepuţi“, dar nu erau, căci de ar fi fost, li s-ar fi descoperit 
lor. „Adevărat Părinte, mulțămesc Ţie că așa a fost buna voire înaintea Ta, 
adică o voință ca aceasta a fost înaintea Ta, și așa Ti-a plăcut Ţie”. 


1 Sfântul Maxim Mărturisitorul, în Cele 200 de capete gnostice, ne învaţă astfel: „(77) 
Nu ajunge sufletului pentru dobândirea bucuriei duhovnicești să-și supună patimile, 
dacă nu dobândește virtuțile prin împlinirea poruncilor. «Nu vă bucuraţi că vi se supun 
dracii», adică legăturile patimilor, «ci că numele voastre au fost scrise în Cer», fiind 
trecute la locul nepătimirii de harul înfierii, dobândit prin porunci” (Filocalia românească, 
vol. 2, ed. Humanitas, București, 1999, p. 155). 

15 În ediția de la 1805, în loc de „Te slăvesc pe Tine”, se găsește „Mărturisescu-Mă, Tie”. 

'% În edliția de la 1805, în loc de „Așa Părinte, căci așa a fost înaintea Ta, bunăvoința 
Ta”, se găsește „Adevărat Părinte, că așa a fost bunăvoia Ta, înaintea Ta”. 

10, 22-24: Toate Mi-au fost date de către Tatăl Meu” și nimeni nu 
cunoaște cine este Fiul, decât numai Tatăl, și cine este Tatăl, decât numai 
Fiul și căruia voiește Fiul să-i descopere. (23) Si întorcându-se către 
ucenici, de o parte a zis: Fericiţi sunt ochii care văd cele ce vedeți voi! 
24) Căci zic vouă: Mulţi Prooroci și regi”! au voit să vadă ceea ce vedeți 


voi, dar n-au văzut, și să audă ceea ce auziţi, dar n-au auzit. 
(10, 22) Matei 11, 27; 28, 18 / loan 1, 18; 3, 35; 5, 27; 6, 44; 10, 15;17,2 
(10, 23) Matei 13, 16 (10, 24) Isaia 64, 1/ loan 8, 56/1 Petru 1, 10 


loate ] se dau Fiului de la latăl, pentru că toate aveau să 1 se supună 
Fiului. Căci două chipuri sunt cu care Dumnezeu împărăţește peste toți: 
“el dintâi, acela cu care împărăţește și peste cei care nu voiesc, iar cel de-al 
vile, cu care împărăţește peste cei care voiesc. Ca și cum aș zice: „Stăpân 
-] meu este Dumnezeu, deși nu voiesc, pentru că este Ziditorul meu; încă 
-ste Stăpân al meu și când, prin lucrarea poruncilor, împlinesc voia Lui, 
za o slugă mulțămitoare”. Căci mai înainte firea oamenilor era roabă și 
-apusă lui Dumnezeu, măcar deși nu voia, măcar deși satanei slujea. lar 
zupă ce Hristos a luat asupra Sa războiul cel pentru noi și ne-a scos pe noi 
n tirania diavolului, și slujitori și lucrători ai poruncilor ne-a făcut, de 
-zunci ne-am făcut robi mulțămitori [ai Săi] și cu firea, încă și cu voinţa. 
—ntru că robia cea mai dinainte era numai după fire, iară cea de a doua — 
- după voinţă. Deci, ceea ce zice acum Domnul: „Toate Îmi sunt date 
Mie de la Tatăl Meu”, aceasta înseamnă: „Ioate Mi se vor supune Mie și 
- „> stăpânirea Mea se vor pleca”. Și asemenea este aceasta cu ceea ce în 
- oc s-a zis: „Datu-Mi-S-a toată stăpânirea în Cer și pe pământ” (Matei 
> 25, căci de vreme ce le-a împăcat pe toate cele din Cer și de pe pământ 
--oseni 1, 20), pentru aceasta unele ca acestea zice”. 
Încă și în alt chip [înţeles] „toate” I se dau Fiului de la Tatăl, adică toate 
-=arile pe care Domnul le-a săvârșit, pentru noi întrupându-Se. Căci, de 
„e ce pentru noi nici lată, nici Duhul nu S-au întrupat, au pătimit, ori au 
at, ci Fiul le-a lucrat pe toate acestea și Începătorul mântuirii noastre S-a 
- din această pricină a zis [Mântuitorul] că „toate“ 1 s-au dat Lui. Ca și 
— ar fi zis: „latăl Meu Mie Mi le-a încredinţat toate, adică a Mă întrupa, a 
- a învia, a mântui firea cea depărtată”. Și nimeni nu știe Cine este Fiul, 
-umai Tatăl, și Cine este Iatăl, fără numai Fiul”. De vreme ce a zis 


1 ediția de la 1805, în loc de „Toate Mi-au fost date de către Tatăl Meu”, se 
Si întorcându-se către ucenici a zis: Toate Îmi sunt date Mie de la Tatăl Meu”. 
- ediţia de la 1805, în loc de „regi, se găsește „Împărați“. 
„ezi Coloseni 1, 19-23 şi tâlcuirea Sfântului Teofilact de la Matei 28, 16-20. 


„ aică firea care s-a depărtat de vietuirea cea întru Dumnezeu. 

[Domnul] că: „toate Mie Mi s-au dat”, grăim acum ca și cum am dezlega o 
oarecare nedumirire. Pentru că spre a nu se nedumiri cineva, întrebând astfel: 
„Și pentru ce Ţie Ți le-a dat toate și nu altuia, poate vreunui Înger, sau 
Arhanghel?”, zice [Domnul]: „Pentru aceasta Mi le-a dat Mie, pentru că sunt 
de o fire și de o Fiinţă cu Dânsul; și precum pe Acela nimeni nu-L. știe 
[cunoaște], așa [și] pe Mine [nimeni nu Mă cunoaște], fără numai Tatăl; drept 
aceea, cu cuviință toate Mie Mi le-a dat, ca Celui Care sunt de o Fiinţă cu 
Dânsul și mai presus de toată știința [cunoștința], precum și El este mai presus 
de toată știința [cunoștința]. Căci și Tatăl numai de către Fiul este cunoscut, și 
de cel căruia va voi să-i descopere Fiul”. Și vezi cum Fiul nu prin descoperire 
Îl știe [cunoaște] pe Tatăl, însă cei zidiţi, prin descoperire [Îl cunosc], căci după 
dar iau știința [cunoștința]. Așadar, nu este zidit [creat] Fiul“. 

„Şi, întorcându-Se către ucenici“ [Domnul], îi fericește pe dânșii; și, în 
scurt [a zice, îi fericește], pe toți cei care cu credință Îl văd pe EI umblând cu 
trup și lucrând minuni. Căci Proorocii cei de demult și Împărații pofteau să-L 
vadă cu trup pe Domnul, și să-L audă pe Dânsul, însă nu au dobândit aceasta 

Încă și în alt chip [alt înțeles]: fiindcă mai înainte a zis că aceluia căruia 
Fiul îi va descoperi, acela Îl va cunoaște pe Tatăl, pentru aceasta îi fericește pe 
ucenici, ca pe unii care au dobândit descoperirea aceasta, că li-L descoperea 
lor pe Tatăl prin Sine Însuși. Pentru că, acela care-L vedea pe EI, pe Tatăl Î) 
vedea (loan 14, 9). Iar acest bine, nici unul dintre Sfinţii cei mai dinainte de 
rânduiala Întrupării nu l-au dobândit. Căci, de vreme ce nu L-au văzut în 
trup pe Domnul, prin Care Tatăl se cunoștea [era cunoscut], pentru aceasta 
nici pe Tatăl nu L-au văzut, așa precum [L-au văzut și L-au cunoscut] Apostolii. 


10, 25-28: Şi iată un învăţător de lege s-a ridicat, ispitindu-L și zicând: 
Învățătorule, ce să fac ca să moștenesc viaţa de veci? (26) Iar lisus a zis 
către el: Ce este scris în Lege? Cum citești? (27) lar el, răspunzând, a zis: 
Să iubești pe Domnul Dumnezeul tău din toată inima ta și din tot sufletul 
tău și din toată puterea ta? și din tot cugetul tău, iar pe aproapele tău ca 
pe tine însuți. (28) Iar EI i-a zis: Drept ai răspuns; fă aceasta și vei trăi”. 

(10, 25) Matei 19, 16; 22, 35 / Marcu 12, 28 (1(), 26-27) Levitic 19,18 / 


Deuteronom 6, 5; 10, 12 / Matei 22, 37 / Marcu 12, 29-30 / Romani 13,9 
(10, 28) Levitic 18, 5 / Neemia 9, 29 / lezechiil 20, 11 / Romani 10, 5 


Trutaș oarecarele era învățătorul de Lege, iar mai vârtos mândru, 
precum din cele de pe urmă se arată; și nu numai mândru, ci și viclean, 


Fiul nu este zidit, nu este creat și, din această pricină, ca Fiu al Tatălui are o 
cunoaștere nemijlocită a Părintelui. 

* În ediția de la 1805, în loc de „puterea ta”, se găsește „vârtutea ta”. 

% În ediția de la 1805, în loc de „vei trăi”, se găsește „vei fi viu. 

căci se apropie „ispitindu-L” pe Domnul, pentru că socotea căci cu amăgire 
II va prinde pe El dintru cele ce i le va răspunde. Însă Domnul la Lege îl 
duce pe el, întru care foarte se trufea [acel învăţător de Lege]. 

Și vezi înțelegerea cea cu de-amănuntul [amănunţime] a Legii, cum 
poruncește [aceasta] a-L iubi pe Dumnezeu. Omul este mai de săvârșit 
desăvârșit] decât toate zidirile, fiindcă se și împărtășește dintru toate 
acestea și are și oareșce mai deosebit, precum aș zice: se împărtășește și de 
piatră, că are peri și unghii care sunt nesimțitoare precum piatra; se 
impărtășește și de sad, pentru că crește și se hrănește și naște asemenea 
sadurilor; se împărtășește și de cele necuvântătoare, pentru că are simţiri 
= se mânie și poftește; însă se împărtășește și de Dumnezeu, osebit decât 
-vate celelate jivine, fiindcă are suflet înțelegător”. 

Așadar, voind Legea să arate cum că se cuvine omului să se dea pe 
sine pe de-a-ntregul [întru totul] lui Dumnezeu, și toate puterile sufletești 
să le cheltuiască la [întru] dragostea lui Dumnezeu, prin ceea ce zice: „din 
toată inima”, a arătat puterea cea mai trupească și osebită a sadurilor; iar 
>rin ceea ce zice: „din tot sufletul”, a însemnat puterea cea mai de mijloc 
=. potrivită celor simţitoare; iar prin ceea ce zice: „din tot cugetul”, a vestit 
zuterea cea deosebită a omului, adică sufletul cel înțelegător. lar aceasta 
e o zice: „din toată tăria”, la toate aceste puteri sufletești ni se cuvine 
-ouă a o trage*. Căci ni se cuvine nouă, ca și pe puterea sufletului, care 
-ste osebită [întru] a sadurilor, a o supune la dragostea lui Hristos. Însă 
“m? Cu „tărie” și nu cu slăbănogire — și pe cea simțitoare și pe aceasta cu 

tărie”. Și pe cea înţelegătoare, și pe aceasta, din toată „tăria“, întrucât 
-ntem datori pe de-a-ntregul [întru totul] a ne da pe noi înșine lui 


“ Sadurile au aici înțelesul de plante, iar sufletul este numit „înțelegător” cu sensul 

-uvântător”, „raţional“. Vezi și tâlcuirile Sfântului Teofilact de la Matei 22, 34-40 și 

12, 28-34. În cea de a treia sută a capetelor sale despre dragoste, anume în capetele 

1 Sfântul Maxim Mărturisitorul arată în chip amănunțit și prealuminat cele ce mai 

e spune în scurt Sfântul Teofilact. Așezăm aici numai capul 32, însă pentru buna 

exere a acestui adevăr vezi toate capetele amintite în Anexa editorială din Tâlcuirea 

““heliei de la Matei. lată, aşadar, ce spune dumnezeiescului Maxim: „Dintre puterile 

- scesti una hrănește și susține creșterea, și alta este imaginativă și impulsivă, iar alta 

ahonală și intelectuală. De cea dintâi se împărtășesc plantele. Fiinţele neraționale, 

să aceasta, se împărtășesc și de a doua. lar oamenii, pe lângă acestea două, și de a 

Primele două puteri sunt supuse stricăciunii, a treia se dovedește nestricăcioasă și 

— iritoare” (Filocalia românească, vol. 2, A treia sută a capetelor despre dragoste, cap 32, ed. 

—nitas, București, 1999, pp. 90-94). 

A o aduce, a o răsfrânge, a o revărsa, a o face lucrătoare. 

Dumnezeu și a supune la dragostea lui Dumnezeu și puterea noastră cea 
hrănitoare și pe cea simţitoare și pe cea cugetătoare. 

„lar pe aproapele tău, ca pe tine însuţi. Legea neputând încă să le 
înveţe pe cele de săvârșit |desăvârșite ale Evangheliei], pentru pruncia 
celor care auzeau, îndeamnă a-l iubi pe aproapele „ca pe tine însuţi”. lar 
Hristos a învăţat a-l iubi pe aproapele și mai presus decât „pe tine însuţi“, 
căci zice Domnul: „Mai mare dragoste decât aceasta nimeni nu poate a 
arăta, ca sufletul lui să și-l pună pentru prietenii săi” (loan 15, 13). 

Deci, zice [Domnul] către învățătorul de Lege: „Drept ai răspuns, căci de 
vreme ce încă ești supus Legii, drept răspunzi, pentru că după Lege cugeţi”. 


10, 29-37: Dar el, voind să se îndrepteze pe sine, a zis către lisus: Și 
cine este aproapele meu? (30) lar lisus, răspunzând, a zis: Un om cobora” 
de la Ierusalim la Ierihon, și a căzut între tâlhari, care, după ce l-au 
dezbrăcat și l-au rănit, au plecat, lăsându-l aproape mort“. (31) Din 
întâmplare”! un preot cobora pe calea aceea și, văzându-l, a trecut pe 
alături. (32) De asemenea și un levit, ajungând în acel loc și văzând, a 
trecut pe alături. (33) lar un samarinean, mergând pe cale a venit la el și, 
văzându-l i s-a făcut milă, (34) și, apropiindu-se, i-a legat rănile, turnând 
pe ele untdelemn și vin, și, punându-l pe dobitocul său, l-a dus la o casă 
de oaspeți și a purtat grijă de el. (35) lar a doua zi, scoțând doi dinari i-a 
dat gazdei și i-a zis: Ai grijă de el și, ce vei mai cheltui, eu, când mă voi 
întoarce îţi voi da. (36) Care dintre acești trei ţi se pare că a fost aproapele 
celui căzut între tâlhari? (37) lar el a zis: Cel care a făcut milă cu el. Și 


lisus i-a zis: Mergi și fă” și tu asemenea. 
8! $ ja A (10, 31) Faptele Apostolilor 10, 28 


Lăudându-l Mântuitorul pe învățătorul de Lege, acesta a scos la arătare 
trufia sa, căci a zis: „Și cine este aproapele meu?” Căci socotea el, că fiind 
drept, nu are pe nimeni asemenea cu el, și „aproape” cu fapta bună. Pentru 
că el cugeta cum că numai dreptul îi este „aproape“ dreptului. Deci „voind 
să se îndrepteze pe sine” [să se îndreptățească] și să se înalțe mai presus de 
toți oamenii, trufindu-se zice: „Și cine este aproapele meu?” lar Mântuitorul 
— ca și Cel Care este Ziditorul și pe toţi îi cunoaște ca pe o zidire [a Lui] —, nu 
după lucruri, nici după vrednicii, ci după fire îl hotărăște pe „aproapele“. 


* În ediția de la 1805, în loc de „un om cobora”, se găsește „un om oarecarele se 
pogora'. 

% În ediția de la 1805, în loc de „aproape mort”, se găsește „abia viu”. 

*! În ediţia de la 1805, în loc de „din întâmplare”, se găsește „și după întâmplare”. 


32 E-3 ... - a . gri > =r 
“ În ediţia de la 1805, in loc de „și fă”, se găsește „de fă”. 

Căci zice [Domnul]: „Să nu socotești cum că, de vreme ce ești drept, nimenea 
nu-ți este ție asemenea, pentru că toți cei care sunt împărtășiți de această 
fire”, «aproape» ție îţi sunt. Deci, fă-te și tu «aproape» al lor, nu cu locul, ci 
cu dragostea și cu purtarea de grijă cea către dânșii. Drept aceea și pe 
samarineanul ţi-l aduc ție spre pildă, că să-ţi arăt că, precum acesta, măcar 
că avea deosebire cu viața”, însă s-a făcut «aproape» celui căruia îi era cu 
cuviință a se milui. Așa și tu, cu milostivirea arată-te pe sine a fi «aproape», 
și de tine însuţi fiind chemat, mergi spre ajutor”. 
Deci, prin pilda aceasta ne învăţăm și asta, adică a fi gata spre milă și a 
ne sili a ne face „aproape” al celor care au trebuinţă de ajutorul cel de la noi. 
Dar ne învăţăm [de aici] și bunătatea lui Dumnezeu cea către om. 
Căci „se pogora” firea omenească de la „lerusalim”, adică de la viețuirea 
cea fără de turburare și pașnică, căci „lerusalimul” se tâlcuiește „vedere 
a păcii”. Și unde „se pogora”? În „lerihon”, cel ce este în vale și JOS, și 
înecăcios cu zăduful, adică în viața cea pătimașă. Și vezi că nu a zis că „s-a 
pogorât”, ci „se pogora”, căci pururea firea omenească la cele de jos se 
pleca, și nu o dată, ci în toată vremea, la viața cea pătimașă se îndeletnicea. 
„Și a căzut între tâlhari”, adică între draci. Căci de nu se va pogori 
cineva de la înălțimea minţii, nu „cade” între draci, care, după ce „l-au 
dezbrăcat” pe om și l-au lipsit pe el de hainele faptei celei bune, atuncea 
l-au rănit” cu rănile păcatului. Căci mai întâi ne golește pe noi de tot 
zândul bun și de acoperământul lui Dumnezeu, apoi așa, aduc asupră 
rănile” păcatului. 
Și „abia vie”, adică pe jumătate moartă, „au lăsat” firea omenească, 
n pentru că sufletul este nemuritor, iar trupul muritor, întrucât o jumătate 
= omului este supusă morții; ori pentru că nu era cu totul deznădăjduită 
“rea omenească, [pentru] că în Hristos nădăjduia că va avea [va dobândi] 
— ântuire. Întrucât [firea omenească] nu era moartă cu totul, ci precum 
=entru căderea lui Adam moartea în lume a intrat, pentru îndreptarea lui 
—ristos, moartea avea să se strice (Romani 5, 12-19). 
lar [prin] „preot” și „levit”, Legea și Proorocii să îi înţelegi, căci Legea 
=. Proorocii voiau să îndrepteze firea cea omenească, dar nu au putut. Căci 
--ce Pavel: „Cu neputinţă este sânge de viței și de țapi a curăţi păcatele“ 
="vei 10, 4). Deci, acestora [Legii și Proorocilor] li s-a făcut milă de om și au 


Adică sunt părtași ai firii omenești. 
" Samarineanul trăia o viaţă cu alte rânduieli și obiceiuri decât aceea pe care o trăia 
irătorul de Lege. 
„De tine însuţi fiind chemat” adică indemnat de propria conștiință, 

socotit să-l tămăduiască; mai apoi, de tăria rănilor* biruindu-se, îndărăt 
iarăși s-au întors”, că aceasta însemnează ceea ce zice: „au trecut pe alături”; 
căci cu adevărat a venit Legea, și a stătut deasupra celui care zăcea, iar apoi, 
neputând a-l tămădui, „s-a întors”, lucru care este însemnat de cuvântul 
acesta: „a trecut pe alături”. Și vezi aceasta ce zice: „după întâmplare”, ce 
înțelegere are, căci cu adevărat Legea nu într-adins s-a dat, ci pentru 
neputința omenească, fiindcă nu putea dintru început să primească taina 
lui Hristos, pentru aceasta zice că „preotul“, adică Legea, „după întâmplare”, 
iar nu într-adins, a venit ca să-l tămăduiască pe om. 

lar Domnul și Dumnezeul nostru, Cel Care pentru noi „blestem“ S-a 
făcut (Galateni 3, 13) și „samarinean” S-a numit (loan 8, 48), „mergând” — 
adică însăși aceasta făcându-o pricină a căii, și țel punând să ne vindece 
pe noi —, și nu trecând „pe alături” și în treacăt cercetându-ne pe noi, a 
venit la noi, și a petrecut împreună cu noi și a vorbit fără de nălucire”. 
Deci, îndată EI „a legat rănile”, nelăsând răutatea a fi mai mult slobodă, 
ci legându-o pe dânsa. Și „a turnat untdelemn și vin”. „Untdelemn” fiind 
adică cuvântul învățăturii, care prin cele bune îndeamnă, iar „vin” 
cuvântul cel care prin cele mai înfricoșate aduce spre fapta cea bună. Adică 
atunci când Îl vei auzi pe Domnul grăind: „Veniţi către Mine și Eu vă voi 
odihni pe voi” (Matei 11, 28), aceasta este „untdelemnul”, căci blândeţe 
și odihnă arată; și iarăși când zice: „veniţi de moșteniți Împărăția cea 
care s-a gătit vouă” (Matei 25, 34). lar când zice: „Duceți-vă în întuneric”, 
acesta este „vinul”, învățătura cea strepezitoare. Încă ai fi putut înțelege 
și în alt chip. „Untdelemn” este petrecerea cea omenească, iar „vin” cea 
dumnezeiască, ca și cum aș zice: „Domnul unele le lucra omenește, iar 
altele dumnezeiește. Căci a mânca și a bea și viață slobodă a viețui, iar nu 
petrecere aspră a arăta precum loan [Botezătorul], aceasta este „untde- 
lemnul”. lar postul cel neobișnuit (Matei 4, 2) și umbletul cel pe mare 
(Matei 14, 25-26), şi altele câte sunt ale puterii celei dumnezeiești, acestea 
sunt „vinul”. Căci cu „vinul“ se cuvine a însemna Dumnezeirea [firea 
dumnezeiască a lui Hristos], pe care, neamestecată“, nimenea nu ar fi 


% Cu sensul de mărimea, covârșirea rănilor. 

7 „Îndărăt iarăși s-a întors”: fie „s-a întors” cu faţa de la cel suferind, fie „s-a întors” 
în drumul său, pentru a merge mai departe. 

%% Adică a vorbit cu noi nemijlocit, fără nici un intermediar. 

* Vezi Matei 25, 30. 

1 „Neamestecată” cu sensul de „numai pe ea singură”. De aici nu trebuie să tragem 
o concluzie greșită și să socotim în chip nedrept că ar fi fost nevoie ca firea dumnezeiască 

putut-o suferi de nu ar fi fost și „untdelemnul”, adică petrecerea cea după 
firea omenească. Deci de vreme ce prin acestea amândouă pe noi ne-a 
mântuit, zic adică prin Dumnezeire [firea dumnezeiască] și prin omenire 
[firea omenească], pentru aceasta se zice cum că „a turnat untdelemn și 
vin”. Încă și în fiecare zi cei care se botează de rănile sufletului se izbăvesc, 
cu „untdelemnul” Mirului ungându-se, și îndată împărtășindu-se, și cu 
Dumnezeiescul Sânge [„vinul”] cuminecându-se. 

Şi „a pus” Domnul firea noastră cea rănită „pe dobitocul său, adică 
pe trupul Său, căci mădulare ale sale pe noi ne-a făcut, și părtași trupului 
Său; și jos zăcând noi, ne-a înălțat la vrednicia aceea, încât a fi un trup 
impreună cu El. 

lar „casă de oaspeţi” este Biserica, care îi primește pe toţi. Pentru că 
Legea nu pe toţi îi primea, căci zice: „Moabitean și amonitean nu va 
intra în biserica lui Dumnezeu” (Deuteronom 23, 3). Însă acum tot 
neamul cel care se teme de Dumnezeu primit este înaintea Lui (Faptele 
Apostolilor 10, 28), de va voi să creadă și parte [mădular] a Bisericii să se 
facă, că pe toți îi primește Dumnezeu - și pe păcătoși și pe vameși. Și 
vezi înțelegerea cea cu de-amănuntul [amănunțime], cum zice [Domnul]: 
că „l-a dus la o casă de oaspeți și a purtat grijă de el”. Căci mai înainte 
de a-l duce la aceasta [,„casa de oaspeți], numai „i-a legat rănile”. 
Așadar, ce este ceea ce zic? Anume că, după ce s-a urzit Biserica și s-a 
-acut „casa de oaspeţi”, adică după ce a crescut credința din mai toate 
neamurile, atunci au venit și darurile Sfântului Duh și darul lui 
Dumnezeu se întindea; iar aceasta o vei cunoaște din Faptele Apostolilor”. 
>. ţine chip de primitor de oaspeţi fiecare Apostol și dascăl și păstor, 


- se amestece cu firea omenească în Persoana Mântuitorului lisus Hristos. În mărturisirea 
credinţă pe care ipopsifiul (cel care urmează a fi hirotonit arhiereu) o rostește cu glas 
re, auzim: „Cuvântul cel Unul-Născut, Care S-a pogorât din Ceruri pentru noi oamenii 

zentru a noastră mântuire, S-a întrupat de la Duhul Sfânt și din Maria Fecioara S-a 
-at om, adică S-a făcut om desăvârșit, rămânând Dumnezeu, și nimic prefăcând sau 
oind din Dumnezeiasca Fiinţă prin unirea cu trupul, ci fără schimbare, luându-Și 
-nitate, a suferit cu dânsul Patima și Crucea, rămânând cu firea cea Dumnezeiască 
"d de orice patimă. [...] Încă mărturisesc un ipostas al Cuvântului întrupat și cred și 
sc pe Hristos Unul și Același în două voiri și firi, după Întrupare păzindu-le pe 
- sa întru care și dintru care a ieșit. Pe urmă cunosc și două voiri, păstrându-și fiecare 
a și lucrarea sa” (Arhieraticon, ed. IBMBOR, București, 1993, p. 92). 
- În ediția din 1988 a Bibliei aici avem: „Amonitul și Moabitul să nu intre în obștea 
mnului”. 
Vezi de pildă Fapte 11, 20-24; 13, 42-44 și 15, 7-9 dar și 1 Corinteni 12. 

cărora le-a dat Domnul „doi dinari”, pe cele două Legi, pe cea Veche și 
pe cea Nouă, deoarece chipul unui Împărat îl poartă amândouă, fiindcă 
sunt cuvinte ale aceluiași Dumnezeu. Deci, Domnul, când S-a înălțat la 
Ceruri, pe acești „dinari ” i-a lăsat Apostolilor și celor peste vremi episcopi 
și dascăli. Și le-a zis [Domnul]: „Orice vei mai cheltui de la tine, Eu îţi 
voi da ție”, căci cu adevărat au mai cheltuit de la sine Apostolii, mult 
ostenindu-se și în tot locul învățătură semănând. Dar și cei de peste vremi 
dascăli, tâlcuind Legea cea Veche și cea Nouă, multe au mai cheltuit de 
la dânșii, pentru care plata își vor lua când Se va „întoarce” Domnul, 
adică la a Doua Venire. Pentru că atunci, fiecare din ei Îi va zice Lui: 
„Doamne, doi dinari mi-ai dat, iată alți doi am mai cheltuit”, către care 
va zice și El: „Bine slugă bună” (Matei 25, 21, 23). 


10, 38-42: Şi pe când mergeau ei, El a intrat într-un sat, iar o femeie, 
cu numele Marta, L-a primit în casa ei. (39) Și avea o soră ce se numea 
Maria, care, așezându-se la picioarele Domnului, asculta cuvântul Lui. 
(40) lar Marta se silea cu multă slujire și, apropiindu-se“, a zis: 
Doamne, au nu socotești că sora mea m-a lăsat singură să slujesc? 
Spune-i, deci, să-mi ajute. (41) Și răspunzând, Domnul, i-a zis: Marto, 
Marto, te îngrijești și pentru multe te silești; (42) dar un lucru trebuie: 
căci Maria partea cea bună și-a ales, care nu se va lua de la ea. 

(10, 38) loan 11, 1; 12, 2 (10, 40) Sirah 11, 10-12 (10), 42) Psalm 26, 6 / Matei 6, 33 

Mare cu adevărat este lucru cel bun al iubirii de străini, pe care îl 
arăta Marta, și nu este lepădat; însă mai mare [lucru] este a lua aminte la 
cuvintele cele duhovnicești, căci prin cel dintâi trupul se hrănește, iar 
prin cel de-al doilea sufletul viază. Căci zice [Domnul]: „O, Marto, nu 
pentru aceasta am venit, ca să ne umplem pântecele cu multe feluri de 
bucate, ci ca să aduc folos sufletelor”. Și vezi socotința Domnului, că 
nimic mai înainte n-a zis către Marta, până ce ea însăși nu l-a dat pricină 
de mustrare. Căci, de vreme ce aceea se silea să o smulgă pe sora sa de la 
ascultare, atunci Domnul, luând pricină, o mustră pe dânsa. Pentru că 
până atunci se cuvine a cinsti iubirea de străini, până nu ne smulge și nu 
ne depărtează pe noi de la cele mai de nevoie, iar când va începe a ne 
împiedica de la cele mai bune, atunci se cuvine ca, mai mult decât pe 
aceasta [iubirea de străini] a cinsti ascultarea de cele dumnezeiești. lar 


* În ediția de la 1805, în loc de „cu multă slujire, și apropiindu-se”, se găsește 
„spre multă slujbă, și stând“. 


TÂLCUIREA SFINTEI EVANGHELII DE LA LUCA Capitolul 10 143 


mai vârtos — de se cuvine mai cu dinadinsul a zice, nu iubirea de străini 
o oprește Domnul, ci felurile cele multe de mâncăruri și grija, adică 
smulgerea și turburarea, de vreme ce primirea cea cu înfrânare și simplă 
[de rând] o laudă. Căci zice [Domnul]: „O, Marto, pentru ce te îngrijești 
și spre multe te silești?”, adică: „Pentru ce te smulgi și te turburi? De 
un lucru avem trebuință, adică de a mânca orice s-ar fi întâmplat, nu 
multe feluri”. 

lar unii, acest cuvânt ce zice „un lucru trebuiește”, nu pentru a mânca 
I-au înţeles, ci pentru a lua aminte la învăţătură. Și prin cele ce le zice 
Domnul [către Marta], îi învaţă pe Apostoli ca, atunci când vor intra în 
casa cuiva, să nu caute multe feluri de bucate, ci să se îndestuleze cu 
primirea cea simplă [de rând], necăutând nimic mai mult, ci numai a lua 
aminte la învățătură. 

Și să înţelegi că este „Martă” fapta bună cea lucrătoare, iar „Marie” 
“idenia [vederea dumnezeiască]. Deci fapta bună cea lucrătoare are 
-mulgeri și turburări. lar videnia [vederea dumnezeiască] „Doamnă“ 
zeste patimi făcându-se — căci Maria „Doamnă“ se tâlcuiește -, numai 
tru privirea dumnezeieștilor cuvinte și judecăţi se îndeletnicește. 

Și ia aminte și la aceasta ce zice: „așezându-se la picioarele 
Domnului, asculta cuvântul Lui”, căci prin „picioare” poate fi înțeleasă 
-apta bună cea lucrătoare, pentru că acestea sunt semne ale mișcării și 
=. călătoriei, iar „a ședea” este semn al întemeierii. Deci, cel care va 

sedea” lângă „picioarele” lui lisus, adică acela care se va întemeia în 
--ota bună cea lucrătoare, călătoriei și petrecerii lui lisus urmând, întru 
"asta [fapta bună cea lucrătoare] se va întări; unul ca acesta ajunge pe 
-mă la ascultarea dumnezeieștilor cuvinte, adică la videnie [vedere 
-imnezeiască], pentru că și Maria mai întâi s-a așezat și apoi așa asculta 
-„ntele. Deci tu, de poți, suie-te în rânduiala „Mariei”, „Doamnă“ 
--ipână] peste patimi făcândur-te și la videnii [vederile duhovnicești] 
-asând, iar dacă aceasta nu-ți este cu putinţă, fă-te „Martă”, de partea 

„ucrătoare lipindu-te și prin aceasta pe Hristos primindu-L. 

vezi încă și aceste cuvinte: „care nu se va lua de la ea”, pentru că 

care este lucrător are ceea ce să se ia de la dânsul, adică le are pe 

-îsi acestea: îndeletnicirea și smulgerea. Căci sporind și ajungând acesta 
-denie [vedere dumnezeiască], scapă de smulgere și de grijă; pentru 
-—a se ia ceva de la dânsul. lar cel care a ajuns la videnie [vedere 
— nezeiască], nu se lipsește vreodată de această „parte bună”, adică 

de videnie [vedere dumnezeiască]. Căci la care alt lucru va spori, după 
ce a ajuns la însuși vârful sporirii, adică la a-L vedea pe Dumnezeu, care 
lucru este a se îindumnezei? Căci acela care s-a învrednicit a-l. vedea pe 
Dumnezeu, se face Dumnezeu“, pentru că cel asemenea de cel asemenea 
se pricepe”. 


“1 Cu sensul de „Dumnezeu prin har”, adică „părtaș dumnezeieștii firi” (2 Petru 1, 4). 

* Sfântul Isaac Sirul ne tâlcuiește ce este „videnia” și care este felul lucrării ei: 
„Cunoașterea care se mișcă în cele văzute sau în simţuri, și urmărește înșiruirea lor, se 
numeşte naturală. lar cea care se mișcă în planul celor gândite (inteligibile) și prin 
mijlocirea lor în firile celor netrupești se numește duhovnicească, deoarece ea primește 
simţirea în duh și nu în simţuri. Și acestea două se ivesc în suflet dinafară, pentru 
cunoașterea lor. lar cea care se produce în planul dumnezeiesc se numește mai presus de 
fire și e mai degrabă necunoscută și mai presus de cunoaștere. Vederea (contemplarea) 
acesteia n-o primește sufletul dintr-un conţinut din afara lui, ca pe primele două, ci ea se 
arată și se descoperă din cele din lăuntrul sufletului în chip nematerial, deodată și pe 
neașteptate. Pentru că «Împărăţia lui Dumnezeu este înlăuntrul vostru» (Luca 17, 21). 
Ea nu se nădăjduiește pe temeiul unor chipuri, nici nu vine prin judecăţi pe temeiul 
cuvântului lui Hristos și prin păzirea lui, ci se descoperă din lăuntrul chipului cugetării 
celei ascunse, fără o cauză anumită, fără o cercetare a lui. Pentru că cugetarea nu află în 
ea vreo materie. Tâlcuirea acestora: Cea dintâi cunoaștere se naște din cercetarea continuă 
și din învăţătura sârguincioasă; a doua, din buna vieţuire și din cugetarea credincioasă; 
iar a treia s-a rânduit numai pe seama credinţei. Pentru că în ea încetează cunoștința și 
faptele iau sfârșit și întrebuințarea simţurilor ajunge de prisos. Deci pe cât se coboară 
cunoștința între aceste hotare, pe atâta se cinstește. Și cu cât se coboară mai mult, cu atât 
se cinstește mai mult. Și când ajunge la pământ și la cele pământești, cunoștința stăpânește 
peste toate și în afară de ea orice lucru este neluat în seamă și zadarnic. lar când sufletul 
își înalță vederea în sus și-și desfășoară înțelesurile în cele cerești și dorește cele ce nu 
pot fi văzute cu ochii și nu sunt în puterea trupului, atunci toate se susțin prin credinţă. 
Fie ca Domnul lisus Hristos să ne-o dăruiască nouă pe aceasta și să fie binecuvântat în 
vecii vecilor! Amin” (Filocalia românească, Cuvântul LXVI: Despre alte chipuri și înțelesuri 
ale cunoașterii de diferite feluri, vol. 10, ed. IBMBOR, București, 1981, pp. 339-341). 


CAPITOLUL 11 
Rugăciunea domnească. Semnul lui lonă. 
Cuvântarea împotriva fariseilor și a cărturarilor! 


1], 1-4: Şi pe când se ruga lisus într-un loc, când a încetat, unul dintre 
ucenicii Lui I-a zis: Doamne, învaţă-ne să ne rugăm, cum a învăţat și 
loan pe ucenicii lui. (2) Și le-a zis: Când vă rugați, ziceţi: Tatăl nostru, 
Care ești în Ceruri, sfințească-se numele Tău. Vie Împărăția Ta. Facă-se 
voia Ta, precum în Cer așa și pe pământ. (3) Pâinea noastră cea spre 
riință, dă-ne-o nouă în fiecare zi”. (4) Și ne iartă nouă păcatele noastre, 
căci și noi înșine iertăm tuturor celor ce ne greșesc nouă. Și nu ne duce 
pe noi în ispită, ci ne izbăvește de cel rău'. 

(11, 1) Matei 6, 9-10 (11, 2) Psalm 110, 9 / Matei 6, 9 (11, 3) Pilde 30, 8 / Matei 6, 11 
(11,4) Psalm 31, 6 / Matei 6, 12-13 / 1 Corinteni 10, 13 / Efeseni 4, 32 / 1 Petru 5, 8/2 Petru 2, 9 


Râvnește ucenicul lui Hristos ucenicilor lui loan, pentru aceea și cere 
se învăța chip al rugăciunii [ca să înveţe cum să se roage]. Deci, 
„tântuitorul îi învață, netrecând cu vederea rugămintea ucenicului. 
Și zice [Hristos]: „Tatăl nostru Care ești în Ceruri”. Vezi puterea 
-zăciunii? Îndată Sus te înalţă și te supune pe tine. De vreme ce „Tată“ ÎI 
- :mești pe Dumnezeu, să nu te îndepărtezi cu totul de asemănare, ci să te 
---zuiești a te asemăna cu Tatăl. Și nu a zis „atăl Meu”, ci „Tatăl nostru”, 
-7*e iubirea de frățime îndemnându-te pe tine, și citi te ca pe toți a-i 
i îndeobște ca pe niște fraţi. lar „în Ceruri” zicând, nu acolo Î] 
— rainește [circumscrie, hotărnicește] pe Dumnezeu, ci pe ascultător îl 
- =.tă la Ceruri și îl depărtează de cele pământești. 
„Stinţească-se numele Tău”, [zice] în loc de „slăvească-se”, adică tă 
--a noastră să fie spre slava a. Căci precum numele lui Dumnezeu se 
„ste prin cei răi, așa se slăvește prin cei care au viață bună. 
Vie Împărăția Ta” — păcătosul se roagă să nu vie Împărăţia lui Dumnezeu, 
„mu că el nu voiește să vie aceasta, din pricina judecăților ce se vor săvârși 


in ediţia de la 1805, titlul capitolului este: „Pentru rugăciune. Pentru aceea că cel ce va cere 
tru cel ce avea drac mut. Pentru femeia ce a ridicat glas din norod. Pentru cei ce cerenu 
or. Pentru fariseul cel ce a chemat pe lisus. Pentru ticăloșirea învăţătorilor de lege”. 
= ediția de la 1805, în loc de „în fiecare zi”, se găsește „în toate zilele”. 
= ediția de la 1805, în loc de „celor ce ne greșesc nouă”, se găsește „celor ce ne 
catori nouă”, 
ediția de la 1805, în loc de „cel rău, se găsește „cel viclean”. 


146 Capitolul 11] SFÂNTUL TEOFILACT ARHIEPISCOPUL BULGARIEI 


acolo; însă, dimpotrivă, dreptul se roagă ca mai degrabă să vie această 
[impărăție), ca izbăvindu-se de ispitirile cele de aici, să dobândească odihnă. 

Încă [mai zice Domnul] și: „Facă-se voia Ta”, precum în Cer de Îngeri, 
așa și de noi, oamenii, pe pământ. Căci Îngerii toţi, toate după voia lui 
DD mnigzet le lucrează. 

Și ne învaţă a cere numai „pâinea cea spre ființă” — adică pe aceea 
care este de trebuință pentru ființarea noastră, spre starea [dăinuirea] și 
păzirea vieții — și nu pe cea care cu adevărat ne prisosește, ci pe cea [care 
ne este] de nevoie. 

lar a nu intra „în ispită” înseamnă a nu te arunca în ispită. Căci nu ni 
se cuvine nouă a ne ruga să nu fie ispite, ci când vor veni, se cuvine a le 
suferi cu bărbăţie. Și putem zice că ispitele sunt de două feluri. Pentru că 
unele [ispite] sunt de bunăvoie, precum beţia, uciderea, preacurvia și 
celelalte patimi, căci sub puterea acestor patimi ne aruncăm de bunăvoie 
pe noi înșine. lar ispite fără de voie sunt acelea sub care tiranii și cei care 
fac silnicii ne supun pe noi. Așadar, de ispitele cele de voie, adică de patimi, 
ni se cuvine nouă să fugim, și pentru acestea să ne rugăm să nu fie [de 
acestea să ne rugăm ca să fim izbăviți], și să zicem: „nu ne duce pe noi” — 
adică nu ne slobozi pe noi a cădea în ispită, adică în patimă de bună voie, 
„ci ne izbăvește pe noi de cel viclean” — pentru că acesta este cel care 
aduce asupră-ne ispitele și cele fără de voie, [încă] și [pe] cele de voie. 
Drept aceea, fără de voie fiind ispitit de vreun om, să nu socotești cum că 
omul acela este pricina ispitei, ci vicleanul, pentru că el este cel care îl 
pleacă pe om a se turba și a se înnebuni împotriva ta. 


11, 5-8: Și a zis către ei: Cine dintre voi, având un prieten și se va duce la 
el în miez de noapte și-i va zice: prietene, împrumută-mi trei pâini, (6) că a 
venit, din cale, un prieten la mine și n-am ce să-i pun înainte, (7) iar acela, 
răspunzând dinăuntru, să-i zică: Nu mă da de osteneală. Acum ușa e încuiată 
și copiii mei sunt în pat cu mine. Nu pot să mă scol să-ți dau. (8) Zic vouă: 
Chiar dacă, sculându-se, nu i-ar da pentru că-i este prieten, dar, pentru 
îndrăzneala lui”, sculându-se, îi va da cât îi trebuie. (11, 8) Luca 18, 5 

O pildă oarecare și asemănare grăiește Domnul, învățându-ne pe noi 
fără preget a ne ruga. Așadar, ce înseamnă această pildă? „Miezul nopții” 
zic cum că este sfârșitul vieţii, la care oamenii ajungând, vin întru simţirea 
binelui și aleargă către Dumnezeu - că Acesta este Prietenul Cel Care pe 
toți îi iubește și îi voiește să se mântuiască. Deci merg mulți în „miezul 


” În ediţia de la 1805, în loc de „pentru îndrăzneala lui”, se găsește „pentru 
obrăznicia lui”. 

nopții”, adică la sfârșitul vieții, înspre Dumnezeu, ca și către un Prieten. 
Și zic: „Dă-mi trei pâini“, adică credinţa în Sfânta Treime, „că un prieten 
a venit'',adică Îngerul cel care ia sufletul. Încă „prieten” este și tot Îngerul, 
după cum și Domnul zice că bucurie se face în Cer pentru mântuirea 
omului [„,se face bucurie Îngerilor lui Dumnezeu pentru un păcătos care 
se pocăiește”] (Luca 15, 10). lar „copiii” cei care se odihnesc pe pat sunt 
cei care s-au întors și s-au făcut ca și copiii și s-au învrednicit a se odihni 
împreună cu Domnul. lar „obrăznicie” [,„îndrăzneală”] este numită aici 
rugăciunea întinsă [săvârșită] întru răbdare. 

Încă să înţelegi și în alt chip: „miezul nopții” este jumătatea și mijlocul 
ispitelor, căci „noapte” este toată ispita, iar „miezul nopţii”, cu adevărat, 
mijlocul ispitelor este. Deci, când cineva se va afla în mijlocul ispitelor, merge 
către Dumnezeu, Care ne iubește pe noi, și-l zice: „Dă-mi împrumut trei 
pâini: mântuirea trupului și a sufletului și a duhului, căci mă tem ca, nu 
cumva, prin ispite să se primejduiască acestea trei”. Și cine este „prietenul 
care a venit din cale”? Arătat este cum că Domnul, cu adevărat e Cel Care 
e încearcă pe noi întru ispite, și voiește „să mănânce” mântuirea noastră, 
zi nu are ce pune înaintea Lui cel care cade în ispite, și nu poate dintru sine 
a se împotrivi acestora și a purta grijă de cele ce sunt ale lui Dumnezeu. lar 
aceea [ce zice]: „acum ușa e încuiată”, aceasta însemnează, cum că se cuvine 
ai înainte de ispite a fi noi [pre]gătiți, căci după ce vom cădea în ele, ușa 
re]gătirii s-a încuiat, și nelprelgătiți aflându-ne, de nu ne va ajuta 
Dumnezeu, ne vom primejdui. 

lar „copii“, după cum mai înainte s-a arătat, sunt cei care s-au făcut fii 
-: lui Dumnezeu prin fapte bune; și se culcă și se odihnesc întru Dumnezeu. 


11, 9-13: Și Eu zic vouă: Cereţi și vi se va da; căutați și veți afla; bateţi 
si vi se va deschide. (10) Că oricine cere ia; și cel ce caută găsește, și celui 
care bate i se va deschide. (11) Și care tată dintre voi, dacă îi va cere fiul 
zăine, oare îi va da piatră? Sau dacă îi va cere pește, oare îi va da, în loc de 
>este, șarpe? (12) Sau dacă-i va cere un ou, îi va da scorpie? (13) Deci dacă 
„oi răi fiind, știți să dați fiilor voștri daruri bune, cu cât mai mult Tatăl 

'stru Cel din Ceruri va da Duh Sfânt celor care Îl cer de la EI! 
“11, 9) leremia 29, 12-13 / Matei 7, 7; 21, 22 / Marcu 11, 24 / loan 14, 13; 15, 7; 16, 23 / lacov 1, 5-6 / 


1 loan 3, 22; 5, 14-15 (11, 10) Pilde 8, 17 / Matei 7, 8 (11, 11) Înţelepciune 19, 10 / Matei 7,9 
(11, 12) Matei 7, 10 (11, 13) Facere 8, 21 / Matei 7, 11 / Evrei 12, 9 / lacov 1, 17 


Vezi înțelegerea cea cu de-amănuntul a acestui grai, căci nu a zis „cereți 
“că și vise va da”, ci „cereți”, adică neîncetat cereţi. „Că oricine cere ia”. 
are, cel care cere [lucruri] nefolositoare, ia? Nu. Întâi de toate, cererea 


In ediția de la 1805, în loc de „deci dacă voi”, se găsește „deci de vreme ce voi”. 

celor nefolositoare, nici nu poate fi numită cerere către Dumnezeu. Pentru 
că, acela care se roagă lui Dumnezeu, trebuie să ceară acelea pe care Acela 
le dă. lar când cineva cere cele nefolositoare, nu către Dumnezeu tace cerere, 
pentru că Elnu dă [lucruri] nefolositoare. Apoi ascultă-L. și pe Însuși Domnul, 
cum ne învață pe noi a cere cele ce se cuvin, că zice că „pâine” și „pește” și 
„ou“ cere „fiul“. Așadar, precum acestea sunt mâncare a omului, așa și 
cererile noastre se cuvin a fi folositoare și cuviincioase nouă. 

Și să înţelegi cum că „cere pâine” tot cel care cere a i se descoperi lui 
credința cea în Sfânta Treime și dogmele cele drepte; că „pâine” sunt 
acestea, ca unele care „întăresc inima [omului] (Psalm 103, 17). Și „cere 
pește“, cel care în marea vieţii este, și cere ajutorul cel de la Dumnezeu, ca 
în mijlocul ispitelor neafundat și viu ca peștele să fie păzit. lar „ou cere” 
cel care cere să i se dea lui nașterile [înnoirile] sufletelor celor îmbunătăţite, 
căci aceste suflete, după cuviinţă se aseamănă cu păsările, fiindcă aripi au 
luat și de Duhul s-au înălțat, și mai presus de pământ au zburat. 


11, 14-20: Și a scos un demon, și acela era mut. Și când a ieșit demonul, 
mutul a vorbit, iar mulțimile s-au minunat. (15) lar unii dintre ei au zis: 
Cu Beelzebul, căpetenia demonilor, scoate pe demoni . (16) lar alţii, 
ispitindu-L, cereau de la El semn din Cer. (17) Dar EI, cunoscând gândurile 
lor, le-a zis: Orice împărăție, dezbinându-se în sine, se pustiește și casă 
peste casă cade. (18) Și dacă satana s-a dezbinat în sine, cum va mai sta 
împărăţia lui? Fiindcă ziceţi că Eu scot pe demoni cu Beelzebul. (19) lar 
dacă Eu scot demoni cu Beelzebul, fiii voștri cu cine îi scot? De aceea, ei 
vă vor fi judecători. (20) lar dacă Eu, cu degetul lui Dumnezeu, scot pe 


demoni, iată a ajuns la voi Împărăția lui Dumnezeu. 
(11, 14-15) Matei 9, 32-34; 12, 22-24 / Marcu 3, 22-23 (11, 16-18) Matei 12, 25-26; 16,1/ 
Marcu 3, 24-26; 8, 11 / loan 2, 25; 6, 30/1 Corinteni 1, 22 (11, 19) Matei 12, 27 
(11, 20) leşire 8, 19 / Daniil 2, 44; 7, 14, 27 / Matei 12, 28 / 1 loan 3, 8 


„Mut” este numit cel mai adesea cel care nu grăiește, dar poate fi 
numit astfel și cel care nu aude, iar mai cu adeverire, cel care nici nu aude 
și nici nu grăiește. lar cei care din naștere nu aud, aceia nici nu grăiesc, că 
de nevoie aceasta li se întâmplă lor. Pentru că pe acelea le grăim, câte, cu 
adevărat, prin a le auzi, ne învăţăm. lar când cineva nu aude, în chip firesc 
nici nu grăiește — asta de nu cumva s-a vătămat la urechi mai pe urmă, din 
oarecare pătimire [rănire, suferință, boală]; că pe unul ca acesta nimic n'"-l 
oprește de a grăi. Așadar, acela care a fost adus la Domnul, la amândouă, 


“ În ediţia de la 1805, in loc de „căpetenia demonilor, scoate pe demoni”, se găsește 
„domnul dracilor gonește dracii”. 

si la limbă, și la urechi era vătămat. lar acesta era semn [simbol] al firii 
omenești, care de demoni fiind ţinută, nici nu suterea a auzi cuvinte ale 
lui Dumnezeu, și cu mult mai vârtos nici a le grăi nu putea. Dar, după ce 
Domnul a venit și pe draci i-a izgonit — adică pe faptele cele pătimașe și 
jrăcești —, ne-a făcut pe noi și a grăi și a propovădui adevărul. Că se cuvine 
nu numai a auzi cuvintele lui Dumnezeu, ci și altora a le grăi. 
Așadar, să auzim [luăm aminte] cei care avem întru noi înșine taptele 
“ele drăcești, și socotim cum că pe alții îi învăţăm, și poftim a fi numiţi de 
ameni „rabi”, adică „învățătorule” (Matei 23, 7-8). Că după ce „iese dracul”, 
:tuncea se face grăirea cea adevărată, adică învățătura, iară până când 
lăuntrul nostru va fi lucrarea dracului, deși ni se pare că grăim, nu grăimi. 
Iar fariseii clevetesc minunea și pe Domnul ca pe un vrăjitor Îl ocărăsc, 
zicând că pe domnul dracilor avându-l prieten, cu lucrarea aceluia 
zsonește dracii. lar către farisei Domnul zice: „Cum e cu putință un drac 
-ă îl scoată pe alt drac? Că aceasta ar fi risipire [pieire] a împărăției lor”. 
_âci, dacă dracii socotesc împărăție și odihnă a locui în oameni, iar domnul 
- îi gonește pe dânșii, arătat este cum că ei înșiși se vatămă”. Pentru că 
ată împărăția care se dezbină și se împarte se risipește și piere, iar casa 
- se dezbină [învrăjbește], se surpă. 
lar prin „casă” zidirea o poți înţelege, căci și zidirea, până când este 
--zeapă, stă, iar când se vor despărți zidurile unul de altul, cade. Sau prin 
casă” îi poți înțelege [încă și] pe cei ce sunt în casă, căci aceștia, până sunt 
Dace, stau împreună, iar când se vor despărți [ridica] unii împotriva 
“ora, cad. 
„Fie, dar, că Eu scot dracii cu Beelzebul, dar fiii voștri, adică Apostolii, 
„se îi scot? Adeverit este că cu numele Meu [îi scot]. Deci, cum îmi ziceţi 
“că cu Beelzebul scot Eu [dracii], ca și cum aș avea trebuinţă de puterea 
când fiii voștri, adică Apostolii, cu numele Meu îi scot? Așadar, aceștia 
or osândi pe voi, căci arătat este că dacă aceia cu numele Meu îi scot, 
= nu am trebuință de puterea altuia. Deci, cu degetul lui Dumnezeu, 
--că cu Duhul Sfânt îi scot, și nu cu duh viclean”. 
lar „deget” numește pe Duhul, ca să cunoști că, precum degetul de o 
- este cu tot trupul, așa și Duhul de o fiinţă este cu Tatăl și cu Fiul. Și 
- cumva, de vreme ce „mână a lui Dumnezeu” este numit Fiul și s-au 
-nit peste Dânsul cele șapte lucrări ale Duhului — nu ca și cum s-ar 
-a de Duhul, ci pentru că este de o fiinţă cu Duhul și una din darurile și 


Adică rămânem muţi duhovnicește. 


“ctică își fac rău, se strică, se ruinează, se prăpădesc, se surpă. 

lucrările Duhului este tămăduirea —, pentru aceasta se zice cum că „cu 
degetul lui Dumnezeu” scoate dracii, adică cu darul Duhului? Căci 
precum degetul este parte a mâinii, așa și duhul tămăduirilor, parte era a 
duhurilor [pe] care le avea Hristos, adică a lucrărilor Duhului!. 

Așadar, [Mântuitorul] zice: „Dacă Eu scot dracii cu lucrare dumne- 
zeiască, a ajuns la voi Împărăţia lui Dumnezeu”, cuvânt care acest fel de 
înțelegere are: „Se strică de acum împărăţia diavolului, și împărăţește 
Dumnezeu, Cel Care izgonește dracii”. Pentru că, ascultă ce zice prin 
cuvintele care urmează: 


11, 21-26: Când cel tare și înarmat fiind, își păzește curtea, avuţiile 
lui sunt în pace. (22) Dar când unul mai tare decât el vine asupra lui și-l 
înfrânge, îi ia toate armele pe care se bizuia!!, iar prăzile de la el le 
împarte. (23) Cel ce nu este cu Mine este împotriva Mea; și cel ce nu 
adună cu Mine risipește. (24) Când duhul cel necurat iese din om, umblă 
prin locuri fără apă, căutând odihnă, și, negăsind, zice: Mă voi întoarce 
la casa mea, de unde am ieșit. (25) Și venind, o află măturată și împo- 
dobită!?. (26) Atunci merge și ia cu el alte șapte duhuri, mai rele decât el 
și, intrând, locuiește acolo; și se fac cele de pe urmă ale omului aceluia 
mai rele decât cele dintâi”. 

(11, 21) Matei 12, 29 / Marcu 3, 27 (11, 22) losua 24, 15 / 4 Regi 17, 33 / Isaia 49, 25; 53, 12 / 


leremia 31, 11 (11, 23) Matei 12, 30 / Luca 9, 50 (11, 24-25) Matei 12, 43-44 
(11,26) Matei 12, 45 / loan 5, 14 / Evrei 10, 26 / 2 Petru 2, 20 


Zice [Domnul]: „Mai înainte de Venirea Mea era tare satana, și își păzea 
curtea sa, adică stăpânea firea omenească, cu întărire și cu întemeiere; iar, 


1 Pentru cele de aici, Sfântul Grigore Palama, în Cele 150 de capete despre cunoștința 
naturală, ne învaţă astfel: „(71) Domnul nostru lisus Hristos, după Luca, scotea dracii cu 
degetul lui Dumnezeu, iar după Matei, în Duhul lui Dumnezeu. lar Vasile cel Mare 
spune că degetul lui Dumnezeu e una din lucrările Duhului. Dacă, deci, una din ele este 
Duhul Sfânt, fără îndoială că și celelalte, cum ne-a învățat pe noi tot același. Dar, pentru 
aceasta nu sunt mulți Dumnezei sau multe Duhuri. Căci acestea sunt ieșiri, arătări și 
lucrări firești ale unuia și aceluiași Duh. Prin fiecare, Unul este Cel Ce lucrează” (Filocalia 
românească, vol. 7, ed. Humanitas, București, 1999, p. 467) 

1 În ediţia de la 1805, în loc de „pe care se bizuia”, se găsește „întru care se 
nădăjduia'. 

1? În ediţia de la 1805, în loc de „împodobită“, se găsește „înfrumusețată”. 

1% Fericitul Diadoh al Foticeei ne învață pentru aceste cuvinte ale Mântuitorului: 
„(82) De aici trebuie să înțelegem că atâta vreme cât este Duhul Sfânt în noi, satana nu 


poate intra ca să rămână în adâncul sufletului” (Filocalia românească, vol. 1, ed. Humanitas, 
București, 1999, p. 373). 

după ce am venit Eu, Cel Care sunt mai tare decât el, am biruit lumea și 
roate armele întru care se nădăjduia, adică toate chipurile păcatului” — că 
acesta erau arme ale diavolului și întru acestea nădăjduindu-se se întărea 
asupra oamenilor. „Așadar, toate armele lui le-am rupt [frânt], aflându-Mă 
-âră de păcat. Și de atunci a slăbit el, iar prăzile lui — adică oamenii, pe 
care îi avea ca pe niște jefuiri — i-am smuls de la el, și i-am împărţit Îngerilor 
Dăzitori, ca în locul dracului de care era tiranisit omul, să-l aibă pe el [pe 
m] Îngerul!:. 

Încă și în alt chip [înţelege]: „Ce părtășie am Eu cu Beelzebul? Al Meu 
acru este a-i aduna pe fiii lui Dumnezeu cei risipiţi, iar lucrul aceluia este 
-- risipi pe cei adunați. Așadar, cum socotiți unele ca acestea pentru Mine, 
-:m că aș avea părtășie cu satana? Dar, cu adevărat un cuget ca acesta v-a 

enit vouă dintru a vă îndrăci mai mult, căci cu adevărat îl aveați și mai 

inte pe duhul cel necurat care locuia întru voi, când slujeaţi idolilor și pe 

roci îi omorați. Apoi se părea că a ieșit dintru voi, dar acum, întorcându-se 

casa sa» — adică în sufletele voastre — cu «șapte duhuri»”, adică multe, 

, „șapte” în loc de „multe” se înțelege în Scriptură, „au făcut vouă «cele 

ze pe urmă mai rele decât cele dintâi». Pentru că, atunci când slujeați 

lor, îi omoraţi pe Prooroci, iar despre Fiul lui Dumnezeu încă nu huleați 

-:e; Care, cu adevărat, pentru voi cu trup S-a arătat. lar acum, ce nădejde 

—ântuire mai este, când și după ce S-a întrupat Fiul, și pentru voi Ela 
ersit minuni, întru aceeași necunoștinţă și hulă vă aflați?” 

„ar „locuri fără de apă” sunt sufletele celor care nu au nimic apătos, nici 
-unt slăbănoage, ci uscate și grijălive!” [pline de trezvie], întru care duhul 
-ăției nu află nici o odihnă. Deci, de vreme ce în unele ca aceste suflete 
e vicleanul nici un loc de sălășluire, la iudei se întoarce, și „se fac cele de 
-- urmă” ale lor „mai rele decât cele dintâi”: căci nu mai sunt acum la dânșii 
»ci, pentru că L-au omorât pe Cuvântul; nu mai este acum la ei ungere, 
-—a că pe Hristos — adică pe Unsul - L-au răstignit. Că aceste [daruri] mai 
--o se puteau vedea la dânșii, măcar deși slujeau idolilor, iar acum, după 

„ zreșit Fiului lui Dumnezeu, de toate s-au lipsit. 


- tădată, Mântuitorul Hristos le-a grăit ucenicilor: „Vedeţi să nu disprețuiți pe 
„= 1 din aceștia mici, că zic vouă: Că îngerii lor, în Ceruri, pururea văd fața Tatălui 
„. „are este în Ceruri” (Matei 15, 10). 
- vechime, la români, Sfânta Euharistie mai era numită și „Grijanie”. De aceea, 
wântului „grijăliv” poate fi atât cel de „trezvitor”, cât și acela de „împărtășit, 
In traducerile Tâlcuirii, sensul dat este: trezvitor, care este cu luare-aminte, 
—nte de sine. 

11, 27-32: Și când zicea El acestea, o femeie din mulţime, ridicând 
glasul, I-a zis: Fericit este pântecele care Te-a purtat și fericiţi sunt sânii 
pe care l-ai supt! (28) lar EI a zis: Așa este!”, dar fericiți sunt și cei ce 
ascultă cuvântul lui Dumnezeu și-L păzesc. (29) lar îngrămădindu-se 
mulțimile”, El a început a zice: Neamul acesta este un neam viclean; 
cere semn, dar semn nu i se va da decât semnul Proorocului lonâ. (30) 
Căci precum a fost lonâ un semn pentru niniviteni, așa va fi și Fiul 
Omului semn pentru acest neam. (31) Regina! de la miazăzi se va ridica 
la judecată cu bărbații neamului acestuia și-i va osândi, pentru că a venit 
de la marginile pământului, ca să asculte înțelepciunea lui Solomon; și 
iată, mai mult decât Solomon este aici. (32) Bărbaţii din Ninive se vor 
scula la judecată cu neamul acesta și-l vor osândi, pentru că s-au pocăit 


la propovăduirea lui lonă; și iată, mai mult decât lonâ este aici. 
(11,27) Psalm 73, 21 / Luca 1, 28, 48 (11, 28) Pilde 8, 32; 19, 16 / Iona 2, 1 / Matei 7, 21 / 
Luca 8, 21 / lacov 1, 22 / Apocalipsa 1,3 (11, 29) Matei 12, 39; 16, 4 / Marcu 8, 12 / 
Ioan 4, 48 (11, 30) lona 1, 3; 2, 1/ Matei 12, 40 (11, 31) 3 Regi 10, 1,4/ 
2 Paralipomena 9, 1 / Matei 12, 42 (11, 32) lona 3, 5 / Matei 12, 41 


Fariseii și cărturarii, clevetind minunile, femeia cea fără de vicleșug și 
fără de răutate laudă pe Domnul. 

Și unde sunt cei care zic că Domnul după nălucire S-a arătat [și nu S-a 
întrupat cu adevărat]? Căci iată este mărturisit cum că și sâni a supt. 

lar Mântuitorul îi fericește pe cei ce păzesc Cuvântul lui Dumnezeu, 
nu despărțind-o de fericire pe Maica Sa — să nu fie! —, ci arătând cum că 
nici dânsa nu se va folosi cu nimic dintru faptul că L-a născut și L-a alăptat, 
de nu va avea și toată cealaltă faptă bună. 

Încă și după alcătuirea împrejurărilor le grăiește pe acestea. Căci pentru 
că zavistnicii și neascultătorii cuvintelor Lui îi prihăneau pe cei care Îl 
ascultau, El, împotrivă făcând, mai mult îi fericește pe cei ce ascultă 
[cuvintele Sale]. 

Încă poate și pentru mutul cel care s-a tămăduit grăiește [Domnul] 
acestea, ca și el auzind să păzească cuvântul și să nu i se facă spre osândă 
puterea de a auzi. 

lar „noroadele adunându-se”, a început Domnul a-i mustra pe cei 
necunoscători și nemulțămitori. Pentru că, de vreme ce erau unii dintre - 
dânșii care căutau ca lisus să facă semn din Cer — deoarece ziceau că toate 


16 În ediția de la 1805, în loc de „Așa este”, se găsește „Adevărat”. 

7 În ediţia de la 1805, în loc de „îngrămădindu-se mulțimile”, se găsește „adunân- 
du-se noroadele”. 

15 În ediţia de la 1805, în loc de „regina“, se găsește „împărăteasa”. 

semnele pe care le face sunt de pe pământ și le săvârșește prin Beelzebul, 
stăpânitorul lumii, care are stăpânirea pământului, iar din Cer [Hristos] 
nu poate să facă semn, ca unul care nu este Fiu al Tatălui Celui Ceresc — 
așadar, de vreme ce erau unii care ziceau [unele ca] acestea, din această 
pricină îi mustră pe ei Domnul, și zice: „Se va da vouă semn, care Mă va 
arăta pe Mine adevărat Fiu al Iatălui Celui Ceresc. Dar care este semnul 
acesta? Al lui Ilonă, adică al Învierii. Căci precum acela a făcut trei zile în 
pântecele chitului, așa și Eu, după ce voi face trei zile în pântecele 
„chitului», al fiarei celei mari, adică al iadului, voi învia. Dar pe lonă, cel 
care propovăduia, după ce a ieșit din pântecele chitului — ca și cum s-ar fi 
intors la viaţă — l-au ascultat ninivitenii, dar Mie [în Mine], nici după ce 
voi învia nu va crede neamul acesta. Drept aceea, vor fi osândiţi, pentru că 
ninivitenilor nu au urmat, măcar că «mai mult decât lonă este aici». Că și 
“rednicia Mea și chipul propovăduirii multă deosebire arată: Eu — Stăpân, 
acela - slugă; Eu - Împărăţia Cerurilor propovăduiesc, acela — mântuirea 
cea de la pierzare; Eu — minuni săvârșind, acela — nici o minune făcând. 
Așijderea și împărăteasa de la miazăzi va osândi neamul acesta, căci de la 
marginile pământului a venit ca să audă înțelepciunea lui Solomon”. 
Înţelege, dar, „împărăteasă de la miazăzi” și tot sufletul, care întru 
„acrul cel bun stăpânește și stă. Precum zic aceasta: locul de miazănoapte 
«ste prihănit în Scriptură, ca unul care este loc al potrivnicului, căci este 
“ece și omorâtor și amăgitor. lar partea de miazăzi este lăudată, ca una 
care are aer călduros și pricinuitor de viață și încălzitor al mădularelor 
“elor amorțţite. Drept aceea, și mireasa cea din Cântarea Cântărilor, vântul 
= miazănoapte gonindu-l, zice: „Scoală vânt de miazănoapte, vino vânt 
de miazăzi” (Cântarea Cântărilor 4, 16). Şi iarăși Proorocul zice: „Și pe cel 
de la miazănoapte îl va pierde Domnul”, adică pe satana. Deci, sufletul 
:>re împărățește întru „miazăzi, adică în partea cea bună și în viața cea 
-uhovnicească — și prin fapta bună cea lucrătoare are stăpânire - vine ca 
-3 audă înțelepciunea, adică se suie la videnii [vederi dumnezeiești]; că 
celepciunea lui Solomon, împăratul cel pașnic, este videnia [închipuirea] 
Domnului și Dumnezeului nostru'”, întru care, în alt chip nu va intra cineva, 
a numai prin a împărăți întru viața cea bună și a stăpâni prin fapta 
„nă cea lucrătoare. 


” Adică Îl închipuie pe Domnul Hristos, Care Însuși este „pacea noastră” (Efeseni 2, 
- =i „Intelepciunea lui Dumnezeu | Corinteni 1, 24). 

11, 33-36: Nimeni, aprinzând făclie, nu o pune în loc ascuns, nici sub 
obroc”, ci în sfeșnic, ca aceia care intră să vadă lumina. (34) Luminătorul?! 
trupului e ochiul tău. Când ochiul tău este curat, atunci tot trupul tău e 
luminat; dar când ochiul tău e rău, atunci și trupul tău e întunecat”. (35) 
la seama, deci”, ca lumina din tine să nu fie întuneric. (36) Așadar, dacă 
tot trupul tău e luminat, neavând nici o parte întunecată, luminat va fi în 
întregime, ca și când te luminează făclia cu strălucirea ei. 

(11, 33) Matei 5, 15 / Marcu 4, 21 / Luca 8, 16 (11, 34-35) Matei 6, 22-23 

Fiindcă zavisticii iudei, văzând minunile, le cleveteau dintru răutatea 
minţii lor, pentru aceea Domnul grăiește acestea, anume că, luând 
[dobândind] oamenii „lumină” de la Dumnezeu - puterea minţii prin 
care vedem ca printr-o lumină ce ne-a fost dăruită — au ascuns dreapta 
socoteală și judecata minţii, și întunecându-se din pricina zavistiei, 
minunile și facerile de bine nu le văd - cu toate că, pentru acestea ni s-a 
dat mintea, ca să o punem în sfeșnic pentru ca și alții să vadă lumina. 

Și mi se pare mie că acestea le grăiește, ca și cum ar fi zis: „O, fariseule, 
ai [fii cu] cunoștință, aceasta este «lumina»! Ți se cuvenea ţie ca cunoștința 
[lumina] aceasta a o iconomisi spre cunoștința minunilor, încă și altora a 
le descoperi și a le arăta pe acestea, cum că sunt lucruri ale Fiului lui 
Dumnezeu, și nu ale lui Beelzebul. Pentru ca aceia care «intră [în casă]», 
adică cei noi începători, să vadă lumina; căci cel înțelept «a intrat», iar cei 
ce încă învaţă „intră”. Dar voi, fariseii, nu ați voit, ci «ochiul» sufletului, 
adică mintea care era dreaptă, aţi făcut-o strâmbănoagă și colțuroasă. Căci 
precum «ochiul» trupului îl va preschimba, asemenea lui, și pe trup; de 
va fi luminat, va fi și trupul în lumină, iar de va fi întunecat, va fi acela 
întru întuneric. Întru acest chip, și sufletul, dimpreună cu mintea se preface 
[preschimbă]. lar dacă mintea — «ochiul» pe care l-a primit de la Dumnezeu 
- se va afla întunecată fie de zavistie, fie de iubirea de bani și, în scurt să 
zic, de iubirea de materie, se întunecă și sufletul”. 


* În Cuvântul XXI, Cuviosul Isaia Pustnicul ne tâlcuiește astfel: „Domnul a numit 
«obroc» nedreptatea lumii acesteia. Cât timp, deci, mintea se atlă într-o stare contrară 
firii, făclia Dumnezeirii nu poate fi înlăuntrul ei. Dar dacă mintea se face un sfeșnic înalt 
și se pune în ea lumina Dumnezeirii, cunoaște pe cei din casă și, pe cel ce trebuie să-l 
scoată, îl scoate; și pe cel cu care se poate împăca, îl lasă” (Filocalia românească, vol. 12, ed. 
Harisma, București, 1991, pp. 103-104). 

”! În ediția de la 1805, în loc de „luminător”, se găsește „lumina”. 

22 În ediţia de la 1805, în loc de „Când ochiul tău este curat, atunci tot trupul tău e 
luminat; dar când ochiul tău e rău, atunci și trupul tău e întunecat”, se găsește „Deci 
când va fi ochiul tău drept și tot trupul tău va fi luminat. Iar când va fi viclean, și 
trupul tău întunecat va îi. 

*3 În ediţia de la 1805, în loc de „Ia seama deci”, se găsește „Drept aceea socotește”. 

11, 37-41: Și pe când lisus vorbea, un fariseu Îl ruga să prânzească la 
el; și, intrând, a șezut la masă. (38) lar fariseul s-a mirat văzând că El nu 
S-a spălat înainte de masă. (39) Și Domnul a zis către el: Acum, voi 
fariseilor, curățiți partea dinafară a paharului și a blidului, dar lăuntrul 
vostru este plin de răpire și de viclenie. (40) Nebunilor! Oare, cel ce a 
făcut partea din afară n-a făcut și partea dinăuntru? (41) Daţi mai întâi 
milostenie cele ce sunt înlăuntrul vostru: și, iată, toate vă vor fi curate! 

(11, 35) Matei 15, 2 / Marcu 7, 2-3 (11, 39) Matei 15, 3; 23, 25 / Marcu 7, 8/ 
Tit 1, 15 (11, 41) Isaia 58, 7 / Daniil 4, 24 / Sirah 4, 1-2; 28, 15 

Cunoștea Domnul nesocotinţa și răutatea fariseilor, însă ospătează 
„prânzește] dimpreună cu dânșii tocmai pentru că erau vicleni și aveau 
-rebuinţă de îndreptare. Și pentru aceasta mănâncă împreună cu dânșii, 
ca să aibă pricină și să le îndrepteze lor năravurile. Căci și acum, batjocorind 

viceiul lor cel fără de socotință — adică a se curăţi ei mai înainte a de a 
mânca —, îi învaţă că se cuvine să-și curățească sufletul prin fapte bune, 
=entru că a se spăla cu apă, nu sufletul, ci trupul îl curățește. lar nebunii 

-mintiţii] aceia socoteau cum că dimpreună cu trupul și sufletul lor se 
-arățește prin a se scălda și a se spăla trupul [în apă]. 

Așadar, Domnul aduce [înainte] pilda frumoasă și plină de har a 
=aharului. Și fiindcă era vremea mesei, pentru aceea de „pahar” și de 

blid” pomenește, de la cele ce stăteau înaintea ochilor aducând în mijloc 
--ărturie; și, încredințându-l pe fariseu că, precum nu este de nici un folos 
= n paharul curat pe dinafară, iar înlăuntru plin de toată de toată 
-“inăciunea, tot așa, [nu e de] nici [un folos] când trupul se scaldă, iar 
- “letul este plin de toată necurăţia, adică de „răpire și vicleșug”. 

Și a însemnat cele două patimi care îi stăpânea pe iudei, adică lăcomia, 
2n „răpire”, iar zavistia și pe cele izvorâte dintru ea, prin „vicleșug”. 
- sadar, nu este de nici un folos când sufletul se află așa [întru acestea]. 

Xebunilor, au nu Acela Care a făcut trupul — pe care îl socotiți vrednic de 
—ută îngrijire — a făcut și sufletul? Așadar, datori sunteţi și pe acesta a-l 
-„zăti. Apoi îi învaţă pe ei cum se curățește partea cea dinlăuntru, anume 
- —> milostenie. Și vezi [bagă de seamă], cum pe cele două patimi ale lor — 

rea și zavistia — le tămăduiește, prin a-i sfătui și a le pomeni de 
— „“stenie. Căci acela care miluiește, cu adevărat nu le va răpi pe ale celui 
- se miluiește [este miluit] și nu îl va zavistui pe cel ce se miluiește [cel ce 

— este milostenia]. Deci, de vreme ce două patimi ale acestora a prihănit, 
'singură)] doftorie pe acestea le dezrădăcinează, adică cu milostenia, 

- este cea dintâi ușă a dragostei celei îndumnezeitoare. Căci, fiind 


-* În ediţia de la 1805, în loc de „Daţi mai întâi milostenie cele ce sunt înlăuntrul 
_s-zu se găsește „Însă cele ce sunt la voi dați-le milostenie”. 

dragostea de faţă, unde va mai fi loc pentru lăcomie și zavistie? Deci cele ce 
sunt „la voi” [înlăuntrul vostru”], adică avuţiile voastre, și bine a zis „cele 
ce sunt la voi“ [cele ce sunt înlăuntrul vostru”] și nu a zis „avuţiile”, căci 
banii sunt înlăuntru în inima iubitorului de bani, și șed într-însa. Pentru 
aceasta și Proorocul David zice să nu-și lipească inima de bogăţie, adică să 
nu-și pironească și să-și lege omul inima [de avuţii] (Psalm 61, 10). 


11, 42-51: Dar vai vouă, fariseilor! Că dați zeciuială din izmă și din 
untariță și din toate legumele și lăsaţi la o parte dreptatea și iubirea de 
Dumnezeu'*; pe acestea se cuvenea să le faceţi și pe acelea să nu le lăsați. 
(43) Vai vouă, fariseilor! Că iubiţi scaunele din faţă în sinagogi și 
închinăciunile în pieţe:. (44) Vai vouă, cărturarilor și fariseilor făţarnici! 
Că sunteți ca mormintele ce nu se văd, și oamenii, care umblă peste ele, 
nu le știu. (45) Și răspunzând, unul dintre învățătorii de Lege I-a zis: 
Învățătorule, acestea zicând, ne mustri? și pe noi!(46) Iar El a zis: Vai și 
vouă, învăţătorilor de Lege! Că împovărați pe oameni cu sarcini anevoie 
de purtat, iar voi nu atingeți sarcinile nici cel puțin cu un deget. (47) Vai 
vouă! Că zidiți mormintele Proorocilor pe care părinții voștri i-au ucis. 
(48) Așadar, mărturisiţi și încuviințați faptele: părinților voștri, pentru 
că ei i-au ucis, iar voi le clădiți mormintele. (49) De aceea, și înțelepciunea 
lui Dumnezeu a zis: „Voi trimite la ei Prooroci și Apostoli și dintre ei 
vor ucide și vor prigoni”; (50) ca să se ceară de la neamul acesta sângele 
tuturor Proorocilor, care s-a vărsat de la facerea lumii, (51) de la sângele 
lui Abel până la sângele lui Zaharia, care a pierit între altar și templu. 


Adevărat vă spun: Se va cere de la neamul acesta. 
(11, 42) Matei 23, 23 (11, 43) Matei 23, 6-7 / Marcu 12, 38-39 / Luca 20, 46 (11, 44) Matei 23, 27 
(11,40) Matei 23, 4 / Faptele Apostolilor 15, 10 (11, 47) Matei 23, 29 / loan 15, 22 
(11, 48-49) 2 Paralipomena 36, 15-16 / Neemia 9, 26 / Pilde 1, 20; 8, 12 / Matei 10, 16; 23, 34 
(11, 51) Facere 4, 8 / 2 Paralipomena 24, 21-22 / Matei 23, 35 


Fariseii, ca și cum [ar fi vrut] să nu calce Legea, dădeau zeciuială și 
din cele preamici. lar dacă cineva i-ar fi prihănit că niște lucruri mici cearcă 
[săvârșesc], aduceau drept mărturie Legea, care poruncea ca din toate să 
[se] aducă preoților zeciuială. 


” În ediția de la 1805, în loc de „din toate legumele și lăsaţi la o parte dreptatea și 
iubirea de Dumnezeu, se găsește „din toate verdețurile și lăsaţi la o parte judecata și 
dragostea lui Dumnezeu”. 

* În ediția de la 1805, în loc de „scaunele din faţă în sinagogi și închinăciunile în 
piețe“, se găsește „scaunele cele mai de sus în sinagogi și întrebările de sănătate în târguri”. 

” În ediţia de la 1805, în loc de „ne mustri”, se găsește „ne ocărăști”. 

% În ediţia de la 1805, în loc de „și încuviințați faptele”, se găsește „și împreună 
voiți lucrurile”. 

Deci Domnul le zice: „Precum de la acelea nu vă leneviţi, vi se cuvenea 
vouă ca și judecata [dreptatea] și dragostea lui Dumnezeu să vi le agonisiţi”. 
Și, fiindcă erau nedrepți, și pe văduvă și pe sărac îi omorau [silniceau peste 
măsură], zice: „Vi se cuvine vouă să aveți judecata, adică judecata cea 
dreaptă” — „dreptatea”. Dar, fiindcă erau și defăimători de Dumnezeu, cu 
nebăgare de seamă apucându-se de lucrurile cele sfințite, pentru aceasta le 
poruncește lor să aibă „dragostea lui Dumnezeu”. Căci acela care Îl iubește 
pe Dumnezeu nu face cu nebăgare de seamă lucrurile Lui. 

Insă mi se pare mie că poate, de vreme ce două sunt chipurile dragostei, 
anul cel către Dumnezeu și altul cel către aproapele, pe acestea două le 
arată aici. Că zicând „dreptatea“, arată dragostea cea către aproapele — 
pentru că, a nu face silnicie aproapelui, dintru a-l iubi pe dânsul izvorăște. 
lar zicând „dragostea lui Dumnezeu”, arată cu adevărat dragostea cea cu 
:atul [pe de-a-ntregul] către Dumnezeu. Încă și când cineva iubește pe 
aproapele, nu pentru oareșce lucru omenesc sau urâtă patimă, ci după 
Dumnezeu, se poate numi și aceasta „dragoste a lui Dumnezeu”, adică 
»e care o poruncește Dumnezeu, pe care o primește. 

Iar ei [fariseii] voiau a fi cinstiţi de către tot omul și a primi închinăciuni 
rin pieţe, ca niște dascăli. Așadar, [Domnul] zice: „Vă asemănaţi cu 
=ormintele care sunt pline de toată putrejunea, iar pe dinafară strălucesc 
“a marmură, pe care, văzându-le oamenii, nu știu pe unde umblă, căci de 

” ti ştiut, s-ar fi îngrețoșat de împuțţiciunea cea dinlăuntru”. 

lar învățătorul de Lege, fără de socoteală se vâră sub mustrare, căci 
vățătorii de Lege erau osebiţi de farisei. Pentru că fariseii se arătau ca 
“ste postnici [postitori], și se socoteau tăiați și despărțiți de ceilalți. lar 

vățătorii de lege erau cărturari și învăţători ai celor care voiau, întrebările 
_<sii dezlegându-le. Deci învățătorii de Lege îi împovărau pe oameni cu 
-=rcini grele și „cu anevoie de purtat”, poruncindu-le lor rânduielile Legii, 
-=le cu anevoie de păzit; iar ei, „cu degetul lor nu se atingeau de sarcini”, 
-aică ei nimic din cele care altora porunceau, nu săvârșeau. Pentru că atunci 
“nd acela care îi învață pe alţii face el însuși cele pe care le învaţă, ușurează 
sarcinile”, pildă dându-se pe sine și mângâiere [pricinuind] celor ce primesc 
ățătura. lar când nimic din cele ce zice nu plinește, atunci grele cu adevărat 
arată „sarcinile” la cei care primesc învățătura, ca unele care nici de 
ătătorul lor nu pot să se îndrepteze [nu pot fi împlinite]. 

ȘSi-i arată Domnul pe iudei că sunt strănepoți și moștenitori ai răutății 

„Cain, prin ceea ce zice: anume, că tot „sângele“ ce s-a vărsat de la Abel 
= "ăla Zaharia „se va cere de la neamul acesta”. Căci grăiește: „Voi i-ați 
-orât pe Proorocii care erau fraţi ai voștri, precum și Cain pe Abel”. 

Drept aceea, nu fără de socotinţă, unii l-au numărat pe Cain la norodul cel 
care i-a omorât pe Prooroci, pentru care omorâre a luat răsplătire înșeptit 
(Facere 4, 15), adică mai ușoară muncă, iar pe Lameh [l-au numărat] la cei 
care L-au omorât pe Hristos, pentru aceasta și de șaptezeci de ori câte 
șapte a luat răsplătire (Facere 4, 24), risipindu-se în robie fără de întoarcere. 

Dar oare cine a fost acel „Zaharia” pe care l-au omorât „între altar și 
templu“? Unii zic că a fost Zaharia cel vechi, fiul lui lehoiada pe care l-au 
omorât cu pietre, precum putem a ne învăța din Cartea Împăraților (vezi 2 
Paralipomena 24, 18-21). lar alţii zic că [acela care a fost ucis] a fost tatăl 
Înaintemergătorului loan, deoarece el a așezat-o pe Născătoarea de 
Dumnezeu dimpreună cu fecioarele, după ce L-a născut pe Hristos, și a 
pus-o pe dânsa întru locul în carele acelea stăteau [erau rânduite]. lar locul 
era între templu și altarul de aramă cel de afară. Pentru această pricină 
l-au omorât pe dânsul. Căci, de vreme ce unii socoteau că Hristos va fi 
împărat al lor pământesc, iar ei nu voiau să fie supuși împăratului, pentru 
aceasta l-au omorât pe Sfântul [Zaharia]. Căci [Proorocul] adeverea că 
Fecioara a născut; așadar, și Hristos S-a născut, Cel Care avea să împă- 
rățească peste dânșii, pe care lucru ei nu-l sufereau, căci voiau să fie [a 
rămâne] fără de împărat. 


11, 52-54: Vai vouă, învăţătorilor de Lege! Că ați luat cheia cunoștinței, 
voi înșivă n-aţi intrat, iar pe cei ce voiau să intre i-ați împiedicat”. (53) 
lar ieșind El de acolo, cărturarii și fariseii au început să-L urască groaznic 
și să-L silească să vorbească despre multe, (54) pândindu-L și căutând 
să prindă ceva din gura Lui, ca să-l găsească vină”. 
(11, 52) Matei 23, 13 (11, 54) Înţelepciune 2, 12 
„Cheie a cunoștinței” a numit Domnul învăţătura și povăţuirea cea 
prin Lege, care poate să aducă la Hristos, căci Legea este cu adevărat 
povăţuitoare către Hristos. Deci, învățătorii de Lege, cărora li se părea că 
tâlcuiesc Legea, țineau „cheia cunoștinței” din răutatea lor cea de voie și 
nu deschideau ușile Legii ca [nu cumva] printru ele să intre și ei și norodul 
către Hristos. 
lar Legea este ușă către Hristos, însă ușa aceasta închisă este, dacă 
cineva acoperirea Legii nu o va descoperi [dezveli, ridica] și nu o va 
deschide, căci Domnul Însuși a zis: „Dacă aţi fi crezut lui Moise, aţi fi 


* În ediţia de la 1805, în loc de „i-aţi împiedicat”, se găsește „i-aţi oprit”. 

%0 În ediția de la 1805, versetele 53-54 sunt: „Și zicând El acestea către ei, cărturarii și 
fariseii au început tare a se mânia pe Dânsul, și a-l astupa gura Lui de multe, pândindu-L pe 
EI și căutând ca să vâneze ceva din gura Lui, ca să-L învinuiască pe El”. 

crezut și Mie” (loan 5, 46). Și iarăși „Cercetaţi Scripturile, că [socotiți că 
în ele aveţi viață veșnică. Și] acelea sunt care mărturisesc despre Mine. 
Și nu voiţi să veniţi la Mine, [ca să aveţi viață!]” (loan 5, 39-40). Precum 
voi arăta una: miel înjunghiau iudeii, [iar cu sângele lui] se ungeau stâlpii 
ușii și cărnurile le mâncau; și la ei aceasta era biruință asupra pierzătorului 
leşire 12, 3-14). lar aceasta toată însemna taina lui Hristos, Care ca un 
Miel neprihănit și neîntinat, junghiindu-Se, s-au uns stâlpii noștri — adică 
mânia și pofta — și pragul cel deasupra al lor — adică partea cea cuvân- 
zătoare; și trupul Fiului Omului l-am mâncat și am biruit pe cel ce ducea 
intru pierzare puterile noastre cele sufletești. 

Încă și cele mai multe ale Legii pe Hristos Îl arătau, însă încuiată era 
Legea cu acoperirea slovei, ca și cu 0 ușă. lar dacă cuiva i s-a încredințat 
invățătură, acesta avea „cheia cunoștinței”, și de voia ar fi deschis și intra 
= el, și încă și altora se făcea povăţuitor; lucru pe care învățătorii de Lege 
-u l-au făcut. Ci ei au ridicat „cheia cunoștinței”, adică au ascuns-o, au 
-at-o pierzării; și, prin urmare, de vreme ce cheia s-a ridicat din mijloc 

nu s-a mai aflat] — adică tâlcuirea Legii —, a rămas încuiată ușa acesteia. 

Încă vei înţelege „cheie” și credinţa cea a cunoștinței, căci prin credință 

ne cunoștința adevărului, că Proorocul Isaia zice: „Și de nu veţi crede, 
nici nu veţi înțelege” (Isaia 7, 9; vezi și 43, 10). Deci, învățătorii de Lege 
cheia” acesteia, adică credinţa, au ridicat-o din mijloc [au luat-o] și au 
-cuns-o, căci nu lăsau pe cineva să creadă în Hristos Mântuitorul tuturor. 
_cra minuni Acela, iar norodul prin minuni crezând, avea să-L cunoască 
== Dânsul [că este] Dumnezeu, dar ei [învățătorii de Lege și fariseii] ziceau 
- cu Beelzebul face El minunile (Matei 12, 24). Vezi cum „au luat cheia 
-unoștinței”, nelăsând să creadă întru Acela prin Care avea să le vină lor 
-oștința? Învăţa El în adunări voia lui Dumnezeu, iar ei ziceau: „Are 
zemon și este nebun. De ce să-L ascultați?” (loan 10, 20) Deci, cu adevărat 
au luat cheia cunoștinței“; ei nu au intrat, [ba] și pe alţii i-au oprit și mai 
-=z0s pe aceia care „voiau să intre”, adică erau îndemânatici spre 
= astința lui Dumnezeu. 
Si încă grăind Domnul acestea, aceia, adeverind cuvintele Lui, fiind cu 
“ință a-și cunoaște neputința lor, ei se arătau pe ei înșiși ca și cum ar fi 
- “ntelepți decât Dânsul. Așadar, au început a-l „astupa gura” (care 
—- este se zice anogouiţeiv), punându-l întrebări dese și aducând înainte 
„7 nedumeriri. Căci se face această „astupare a gurii” când mai mulți îl 
—-2bă pe unul singur pentru multe pricini; și, atunci, acela neputând 
-:->nde tuturor [deodată], dă de bănuit celor fără de socoteală [pricepere] 
—- ză stă în nedumerire. Acest lucru îl meșteșugeau și blestemaţii aceia 

împotriva lui Hristos, pentru că întrebându-L mulți pe unul, se părea că ei 
Îi astupă gura și la nedumirire Îl aduc pe Dânsul, ca pe unul care nu putea 
răspunde tuturor [deodată] — lucru care, după urmare, se întâmpla. Căci, 
cum era cu putinţă a răspunde deodată multora, care întreabă unele și altele? 

Însă poate unoorouontew și așa să se înțeleagă: „a-L vâna pe El, și 
din cuvintele gurii Sale a-L prinde”, căci atunci când cineva va fi prins din 
cele ce le grăiește, se pare că este osândit dintru cuvintele gurii sale. Și 
arată aceasta și cuvintele ce urmează, căci zice: „căutând ca să vâneze 
ceva din gura Lui”, că pe aceea ce puțin mai înainte o a zis NOOTONUTILELV, 
aceasta acum o zice: „să vâneze ceva din gura Lui”. 

Și ÎI întrebau pe El uneori pentru cele din Lege, ca să-L arate pe Dânsul 
hulitor, că l-a clevetit pe Moise, că aceasta lăsau să se bănuiască. Iară alteori 
[Îl întrebau] pentru ale Cezarului, ca să-L. vestească pe Dânsul ca pe un 
răzvrătitor și iubitor de a apuca stăpânirea cu tiranie. Și, în scurt [a zice, 
aceștia] făceau tot ceea ce niște suflete viclene și pline de tot năravul cel 
rău ar fi uneltit. 


161 


CAPITOLUL 12 
Să ne ferim de fățărnicie, de șovăială și de lăcomie. 
Indemnuri la veghere și la îngăduință. Semnele vremii! 


12, 1-3: Şi în același timp, adunându-se mulțime de mii și mii de 
oameni, încât se călcau unii pe alţii, lisus a început să vorbească întâi 
către ucenicii Săi: Feriţi-vă de aluatul fariseilor, care este făţărnicia?. (2) 
Că nimic nu este acoperit care să nu se descopere și nimic ascuns care să 
nu se cunoască. (3) De aceea, câte aţi spus la întuneric se vor auzi la lumină ; 


și ceea ce aţi vorbit la ureche, în odăi, se va vesti de pe acoperișuri”. 
(12, 1) Matei 16, 6-12 / Marcu 8, 15 (12, 2) lov 12, 22 / Matei 10, 26/ 
Marcu 4, 22; 8, 15 / Luca 8, 17 (12, 5) Matei 10, 27 


Fariseii se ispiteau să-L vâneze pe Domnul în cuvânt, că să depărteze 
noroadele de la Dânsul, iar lucrul se întâmpla [tocmai] dimpotrivă, pentru 
-ă mai mult veneau [la E1] noroadele, adunându-se [atât de mulți], până 
a mulțime nenumărată. Și așa de mult poftea fiecare a se apropia de EI, 
incât „se și călcau unii pe alții”. Cu adevărat, atât este de tare [puternic] 
adevărul, iar vicleșugul e în tot locul slab. 

Deci, lisus cunoscând vicleșugul fariseilor și cum că se prefac că 
-atreabă, iar după adevăr Îl vânează, a grăit ucenicilor Săi pentru fățărnicia 
-ariseilor, mustrându-i cu adevărat pe dânșii și inimile lor cele pline de 
-ătărnicie, golindu-le?. 

lar „aluat” numește fățărnicia, ca una ce este oțetită și plină de răutate 
„eche și preface și strică împreună cu sine cugetele oamenilor acelora cu 
care se amestecă — căci nimic nu schimbă așa năravurile [omului], precum 


' În ediţia de la 1805, titlul capitolului este: „Pentru aluatul fariseilor. Pentru a nu ne 
e de cei ce omoară trupul. Pentru hula cea împotriva Duhului. Pentru cel ce voia să-i 
ivtească lisus moștenirea. Pentru bogatul căruia i-a rodit țarina. Pentru a defăima cele 
ntești și pentru a fugi de iubirea de arșint. Pentru sluga cea ce priveghează. Pentru a sui ne 
„cu aproapele”. 
- În ediţia de la 1805, în loc de „Feriţi-vă de aluatul fariseilor, care este fățărnicia”, 
= zăsește „Păziți-vă de aluatul fariseilor, care este fățăria”. 
În ediția de la 1805, în loc de „De aceea, câte aţi spus la întuneric se vor auzi la 
„mină , se găsește „Pentru aceea câte ați zis întru întuneric, întru lumină se vor auzi”. 
“ In ediţia de la 1805, în loc de „în odăi, se va vesti de pe acoperișuri”, se găsește 
in cămări, se va vesti de pe acoperământuri . 
” Adică vădindu-le, descoperindu-le, arătându-le chiar așa cum sunt. 

o face făţărnicia. Deci, li se cuvine celor ce s-au făcut ucenici ai lui Hristos 
să fupă de făţărnicie, căci Adevărul fiind Hristos, în chip arătat se 
impotrivește minciunii, iar de minciună este plină toată fățărnicia, fiindcă 
una se preface [a fi] și alta este cu adevărat. 

Așadar, [Domnul] zice: „Fariseii socotesc că se poi tăinui prin fățărnicie, 
năravurile cele bune loruși lipindu-le, însă nimic nu este acoperit, care nu se 
va descoperi, căci toate, și cuvintele și cugetele, goale vor sta cu adevărat 
înaintea Judecătorului Celui mai de pe urmă. Însă și în viața aceasta, multe 
din cele ce sunt ascunse, obișnuiesc a se vădi, Deci câte le-aţi zis întru întuneric 
și în odăi, și întru ascuns le-aţi grăit, se vor propovădui întru lumină și pe 
deasupra acoperișurilor”. lar acestea se vede [arată] că le zice către ucenici, 
insă către farisei le abate, vicleșugurile lor însemnându-le și, ca și cum aceasta 
le-ar arăta lor, deși se pare că spre ucenici le zice [Domnul] acestea. Anume 
că: „O, fariseilor, câte întru întuneric, adică întru întunecoasele voastre inimi 
aţi cugetat, voind a Mă vâna pe Mine, întru lumină se vor auzi și se vor 
cunoaște, pentru că Eu sunt Lumina [lumii] (loan 8, 12) și nu puteți a vă ascunde 
de Mine, ci întru Mine, Cel Care sunt Lumina, tot sfatul [cugetul] pe care 
întunericul vostru îl sfătuiește [uneltește], cu amănunțime este cunoscut. Și 
ceea ce la ureche, unii către alții v-aţi sfătuit, așa de auzită Mi s-a făcut Mie, ca 
și cum s-ar fi propovăduit peste acoperământurile cele înalte”. 

Însă acestea poți a le înțelege și cum că „lumină” este Evanghelia, și 
„acoperământuri înalte”, sufletele cele înalte ale Apostolilor. Și câte s-au 
sfătuit fariseii, s-au propovăduit mai pe urmă și s-au făcut auzite întru 
lumina Evanghelei, fiindcă peste sufletele Apostolilor sta Propovăduitorul 
cel mare, adică Duhul Sfânt. 


12,4-7: Dar vă spun vouă, prietenii Mei: Nu vă temeți de cei ce ucid 
trupul și după aceasta n-au ce să mai facă. (5) Vă voi arăta însă de Cine 
să vă temeţi: lemeți-vă de Acela Care, după ce a ucis, are putere" să 
arunce în gheena; da, vă zic vouă, de Acela să vă temeți. (6) Nu se vând 
oare cinci vrăbii cu doi bani? Și nici una dintre ele nu este uitată înaintea 
lui Dumnezeu. (7) Ci și perii capului vostru, toți sunt numărați. Nu vă 


temeți; voi sunteți mai de pret decât multe vrăbii”. 
(12, 4) Psalm 3, 6 / Isaia 8, 12: 51, 7 / leremia 1, 8 / Matei 10, 28 (12, 5) Psalm 118, 120 / Evrei 10, 31 
(12,6) Matei 10,29 (12,7)1 Regi 14, 45 /2 Regi 14, 11/ 3 Regi 1, 52/ Matei 10, 30/ Luca 21, 18 


După ce Domnul i-a prihănit pe farisei pentru fățărnicie și i-a 
îndepărtat pe ucenicii Săi de la aceasta, și între acestea iarăși i-a mustrat 


* In ediţia de la 1805, în loc de „are putere”, se găsește „are stăpânire”. 
În ediţia de la 1805, in loc de „Nu vă temeți; voi sunteți mai de preț decât multe 
vrăbii”, se găsește „Deci nu vă temeți că decât multe paseri mai buni sunteți voi”. 

pe farisei, prin a zice: „Câte aţi spus la întuneric se vor auzi la lumină” 
(Luca 12, 3), acum către prietenii Săi, cele mai de săvârșit [desăvârșite] le 
grăiește. Căci, după ce Domnul a scos afară mărăcinii, acum seamănă 
sămânța cea bună. [Și se află aici:] „Dar vă spun vouă, prietenii Mei”, 
deoarece cele mai înainte zise, nu către dânșii au fost grăite, ci către farisei. 
„Dar vă spun vouă, prietenii Mei”, pentru că nu tuturor se potrivește 
cuvântul acesta, ci celor care din tot sufletul L-au iubit pe Dânsul și pot a 
zice: „Cine ne va despărţi pe noi de dragostea lui Dumnezeu?” (Romani 
8, 35) — unora ca acestora li se potrivește sfătuirea aceasta. 

Așadar, zice [Domnul]: „Nu vă temeţi de cei ce omoară trupul și nimic 
mai mult decât aceasta nu pota vă vătăma, căci puţină este vătămarea din 
partea acestora, fiindcă trup vatămă — care trup, această patimă a sa orișicum 
va suferi-o, chiar dacă aceia nu-l vor vătăma”. Însă de Acela se cuvine a vă 
teme, Care nu numai trupul îl muncește ci și sufletul, lucrul cel fără de 
moarte punându-l sub munci [cazne] fără de moarte, și acestea — cu foc”. 

Deci, spre bărbăţie duhovnicească îi îndeamnă Hristos pe prietenii 
Săi, mucenici pe dânșii făcându-i, și frica oamenilor de la dânșii afară 
scoțându-o, căci zice Domnul: „Oamenii, până la trupul cel stricăcios își 
intind mâinile, iar sfârșitul vrăjmășiei lor împotriva noastră este moartea 
-rupului. lar când Dumnezeu muncește [căznește], nu numai până la trup 
se oprește vătămarea, ci dimpreună este adus și ticălosul suflet, sub munci 

-azne]”. Și să însemnezi de aici că, păcătoșilor, moartea spre muncă [caznă] 
„se aduce, care păcătoși și aici sunt munciţi [căzniţi] prin a fi omorâți, și 
colo, după aceea, în gheena se aruncă. 

lar cercând cuvântul, [încă] și alt oarecare lucru vei putea înțelege; căci, 

zi, că nu a zis: „Să vă temeţi de Cel Care după ce l-a omorât îl aruncă în 
2"eena”, ci „are stăpânire să-l arunce”. Pentru că nu în chip negreșit 
- -apărat] păcătoșii cei ce mor sunt aruncaţi în gheena, ci în stăpânirea lui 
_ umnezeu este aceasta, precum și a ierta; iar aceasta [din urmă] o zic pentru 
-—:ele (adică Liturghiile) și pentru împărțirile care se fac pentru cei adormiți”, 
-e nu puţin folosesc și celor ce au murit chiar și în grele păcate. Deci, 
„vă cea omorât, nu aruncă negreșit [neapărat] în gheena, ci stăpânire are 
-= > arunca. Așadar, noi să nu ne împuţinăm în a ne sârgui prin milostenii și 
zăciuni a-L. face milostiv pe Cel Care are stăpânire de a arunca, căci nu 


“Pentru că la vremea despărțirii sufletului de trup, oricum va trece prin pătimirea 


"rin „împărțirile care se fac pentru cei adormiţi” pot fi înţelese atât „părticelele” 
-- scot la Proscomidie pentru cei răposați, însă, cu prisosinţă, este înțeleasă milostenia 
- ana care se face pentru cei care au trecut din această viață pământească. 

negreșit [neapărat] iconomisește această stăpânire de a arunca în gheena, ci 
poate și a ierta. 

Însă, de vreme ce mulți socotesc moartea cea pentru adevăr, ca și cum 
ar fi o părăsire a oamenilor de către Dumnezeu, zice Domnul: „Să nu 
socotiți voi, căci ca și cum ați fi părăsiți de Mine veţi muri, pentru că, dacă 
și din păsările cele ce se vând, nici una nu este uitată, cu mult mai vârtos 
moartea voastră, a prietenilor Mei, nu va fi întru acest fel, ca și cum Eu nu 
aș purta grijă de voi. Că atâta purtare de grijă fac pentru voi, întrucât toate 
ale voastre le știu cu de-amănuntul, încât și perii capului vostru îi am 
numărați. Deci, deși vă voi lăsa pe voia intra în ispită, vă voi da cu adevărat 
și putere spre a [o] suferi. lar de multe ori, de îl voi vedea pe cineva 
neputincios nu îl voi lăsa pe dânsul să cadă în ispitire, că Purtător de grijă 
fiind Eu, și toate știindu-le, și numărate având și pe cele prea mărunte ale 
fiecăruia, pe cele după vrednicie și pe cele de folos le iconomisesc”. 

Și luând aminte, vei afla în Sfânta Scriptură că sunt „numărate toate 
lucrurile cele bărbătești și care au ajuns la „măsura vârstei” (Efeseni 4, 13), 
și mai simplu a zice, care sunt vrednice de numărare dumnezeiască”. 
Așadar, „cap” al fiecărui creștin se cuvine să înțelegem viețuirea cea 
cuviincioasă lui Hristos, iară „peri” ai acestui „cap” îndeosebi pe acele 
fapte ale trupului, prin care trupul se omoarăY, fapte care se „numără” la 
Dumnezeu și se socotesc. Că unele ca acestea fapte ale noastre de 
dumnezeiasca cercetare se învrednicesc. 

lar unii înțeleg, „cinci păsări” a fi cele cinci simțţiri, care cu „doi bani” 
vânzându-se, adică cu Așezământul cel Nou și cel Vechi, „neuitate” sunt la 
Dumnezeu. Pentru că aceia ale căror simțiri se pun în rânduială și se supun 
părții celei cuvântătoare [cugetătoare], ca să nu fie netrebnice [simțirile] spre 
mâncarea cea duhovnicească, aceștia neuitați sunt la Domnul. 


12, 8-12: Și zic vouă: Oricine va mărturisi pentru Mine înaintea 
oamenilor, și Fiul Omului va mărturisi pentru el înaintea Îngerilor lui 
Dumnezeu!.. (9) lar cel ce se va lepăda de Mine înaintea oamenilor, lepădat 
va fi înaintea Îngerilor lui Dumnezeu. (10) Oricui va spune vreun cuvânt 
împotriva Fiului Omului, i se va ierta; dar celui ce va huli împotriva 


“ Vezi leșire 18, 25; Numeri 3, 22, 28, 34, 39 și cap. 26. 
Aici nu avem un îndemn pentru uciderea de sine (sinucidere), ci pentru omorârea 
cugetului trupesc, care este păcatul și moartea. Asttel, noi, întru puterea Mântuitorului 
omorând moartea, înviem întru Învierea Sa (oezi: Romani 5, 10; 6, 23; 1 Corinteni 15, 26; 
Filipeni 3, 10; 2 Timotei 1, 10; 1 Petru 2, 18 etc.). Vezi şi tâlcuirea de la Luca 14, 25-27. 


1 În ediţia de la 1805, în loc de „pentru”, se găsește în acest verset „întru“. 

Duhului Sfânt, nui se va ierta. (11; lar când vă vor duce în sinagogi! și 

la dregători și la stăpâniri, nu vă îngrijiţi cum sau ce veţi răspunde, sau 

ce veți zice, (12) că Duhul Sfânt vă va învăţa chiar în ceasul acela, ce 
trebuie să spuneți”. 

(12, 8) Matei 10, 32-33 / Marcu 8, 38 / Luca 9, 26 / 1 loan 2, 23 /2 Timotei 2, 12 

112, 9) Matei 10, 33 / Marcu 8, 38 / Luca 9, 26 / 2 Timotei 2, 12 (12, 10) Matei 12, 31 / 

Marcu 3, 28-29 / 1 loan 5, 16 (12, 11) Matei 10, 19 / Marcu 13, 11 / Luca 21, 14/ 

loan 16, 13 (12, 12) 2 Regi 23, 2 / Matei 10, 20 / Faptele Apostolilor 4, 8 


Acum darul cel pentru mucenicie îl pune [Domnul] înainte, căci de 
vreme ce a zis: „Nu vă temeţi de cei care ucid trupul” și încă a mai zis cum 
că „Și perii capului vostru, toți sunt numărați”, ca să nu zică cineva: „Dă-mi 
si ceva plată, că ce-mi este mie grijă [ce-mi pasă mie] dacă ai numărat perii 
capului?”, zice [Domnul]: „Voiești și plată? Ascultă: Cel care va mărturisi 
intru Mine, va fi mărturisit înaintea lui Dumnezeu”. lar aceasta ce zice, adică 

va mărturisi întru Mine”, a zis în loc de „va mărturisi cu ajutorul și întru 
»uterea Mea”. „Deci voi mărturisi și Eu întru el, adică de El fiind ajutorat”, 
că avem trebuință noi mai întâi de Dumnezeu, că nimic nu putem fără de El 
an 15, 5); și Dumnezeu, iarăși are trebuinţă de noi. Că de nu va afla întru 
=oi lucruri vrednice, nici nu ne va ajuta nouă, pentru că de nu [ar face astfel], 
27 îi fățamic. Deci mărturisim noi „întru“ Dânsul, adică cu ajutorul Lui, și 
=. „întru” noi, adică cu ajutorul nostru — pentru că de nu-i vom da Lui 
zzicină, nici El nu va mărturisi pentru noi. 

lar cel care se leapădă nu întru puterea lui Dumnezeu se leapădă, 
-”ept aceea nici nu a adăugat: „întru Mine”, ci „cel ce se va lepăda de 
Mine”. Și nu cumva, deoarece orice sfânt întru Hristos petrece [viețuiește] 

Hristos întru el, din această pricină s-a zis: „Oricine va mărturisi întru 

Mine”, adică „vietuind întru Mine, voi mărturisi și Eu, întru dânsul 
recând [viețuind]”? (loan cap. 15) 

Oricui va spune vreun cuvânt împotriva Fiului Omului, i se va 

=rta , adică: „Cel ce va huli împotriva Mea, a Celui ce Mă arăt a fi numai 

de om, și mănânc și beau și Mă ospătez dimpreună cu vameșii și 

le, vrednic este de iertare, măcar de se va pocăi, măcar de nu. Că nu 

socotește lui păcat pentru că nu a crezut; căci, ce a văzut, ca să creadă? 

> mai mult [cu prisosință]: ce nu a văzut vrednic de hulă? A văzut om 

petrecea împreună cu curvele și hulește împotriva Lui, deci nu i se 

-este lui păcat, că, după urmare, a pătimit. Căci, cum este Fiu al lui 

nezeu Cel Care împreună petrece cu curve? Deci va huli și amăgitor 


- In ediţia de la 1805, în loc de „sinagogi , se găsește „soboare”. 


ediția de la 1805, în loc de „ce trebuie să spuneți”, se găsește „ce se cade a zice”. 

Îl va numi pe Cel Care întru acest chip petrece, și Fiu al lui Dumnezeu pe 
Sine Se face [numește]”. 

„Dar celui ce va huli împotriva Duhului Sfânt, nu i se va ierta”. lar 
ceea ce zice, întru acest chip este: când un om semne dumnezeiești vede și 
lucruri mari și minunate și nu crede și le năpăstuiește, lucrările Duhului 
Sfânt la Beelzebul aruncându-le și lipindu-le, atunci fiindcă hulește 
împotriva Sfântului Duh și zice cum că cu duh viclean, iar nu cu putere 
dumnezeiască se fac semnele, neiertat este acel om, și nu va fi nevinovat, 
de nu se va pocăi. Celui care hulea împotriva Fiului Omului nu i se socotea 
păcat; drept aceea, și nepocăindu-se, vrednic este de iertare. Iar celui ce 
vede lucruri ale Duhului Sfânt și hulește, fără de pocăință nu i se va ierta, 
ci păcat mare i se va socoti. 

„lar când vă vor duce în sinagogi și la dregători și la stăpâniri [nu 
vă îngrijiţi cum sau ce veţi răspunde, sau ce veți zice, că Duhul Sfânt vă 
va învăta chiar în ceasul acela, ce trebuie să spuneţi)”. De vreme ce 
neputința noastră este îndoită — și ori din pricina fricii muncilor fugim de 
mucenicie, ori din pricina simplităţii și dintru a nu putea da cuvânt pentru 
credinţa cea dintru noi — a vindecat Domnul frica de munci [cazne], prin 
aceea că a zis să nu ne temem „de cei ce omoară trupul”. lar acum vindecă 
și frica cea din pricina simplităţii, căci de vreme ce nu mulţi înţelepţi — 
după trupeasca înțelepciune — au crezut, ci cei mai mulți oameni simpli, 
[Domnul] zice: „Nu te teme țăranule și omule de rând, nici nu te îngriji 
cum ȘI ce vei răspunde tiranului când te va întreba, sau ce vei zice când în 
alt tel vei vorbi către norod, căci Duhul Sfânt vă va învăţa pe voi în ceasul 
acela ceea ce se cade [cuvine] a zice. Deci, ce trebuinţă este de a te îngriji 
[pentru acestea], de vreme ce întru acel ceas vei fi învăţat de către Duhul 
Stânt?” Așadar, din amândouă părţile la mucenicie pe noi ne îndeamnă 
[Domnul], vindecându-ne și frica izvorâtă din neputința trupească și pe 
cea pricinuită de simplitate. 


12, 13-15: Zis-a Lui cineva din mulțime: Învăţătorule, zi fratelui meu să 
împartă cu mine moștenirea. (14) lar El i-a zis: Omule, cine M-a pus pe 
Mine judecător sau împărțitor peste voi? (15) Și a zis către ei: Vedeți și 
păziți-vă de toată lăcomia, căci viaţa cuiva nu stă în prisosul avuţiilor sale!!. 

(12, 15) Matei 4, 4 / Marcu 4, 19 / 1 Timotei 6,9 

Învăţându-ne pe noi Domnul cum că se cuvine a defăima lucrurile 

vieţii acesteia și cum că nu se cuvine a ne smulge [strămuta] către cele 


1 În ediţia de la 1805, în loc de „Vedeţi și păziţi-vă de toată lăcomia, căci viața 
cuiva nu stă în prisosul avuțiilor sale”, se găsește „Vedeți și vă feriți de lăcomie; că nu 
întru a prisosi cuiva din avuţiile sale este viața lui”. 


TÂLCUIREA SFINTEI EVANGHELII DE LA LUCA Capitolul 12 167 


pământești, îl alungă de la Sine pe cel care Îl cheamă pe Dânsul să 
împărțească moștenirea părintească. Drept aceea, și zice: „Omule, cine 
M-a pus pe Mine judecător sau împărțitor peste voi?” Căci, de vreme ce 
acela a trecut cu vederea a le cere pe cele folositoare și trebuincioase pentru 
mântuirea sufletului, și pentru lucrurile cele pământești și vremelnice Îl 
ruga pe El să se facă împărțitor, pentru aceasta, ca pe un supărăcios și care 
nu voiește a se învăţa nimic din cele cuviincioase, îl alungă de la Sine — iar 
aceasta [Domnul] o face cu blândeţe, nu cu mustrare. Și prin aceasta pe 
toți cei care și atuncea și acum aud, îi pleacă cu adevărat, ca de tot lucrul 
cel vremelnic și pământesc a nu purta grijă și a nu se sfădi cu fraţii, ci a se 
supune mai vârtos lor — măcar deși aceia vor voi a se lăcomi la averi, căci 
zice: „Celui care cere de la tine, dă-i“ (Matei 5, 42) — și a căuta câte sunt 
folositoare și de nevoie către mântuirea sufletului. Drept aceea, și a adăugat 
aici, zicând: „Vedeţi și păziți-vă de toată lăcomia”, sfătuindu-ne pe noi 
să fugim de aceasta ca și de o groapă diavolească. 

Dar către cine a zis aceasta: „Vedeţi și păziți-vă de toată lăcomia? 
Către acești doi frați, căci de vreme ce pentru moștenire se sfădeau ei și 
unul dintre aceștia doi urma să-l nedreptățească pe celălalt, de aceea le 
vorbește lor despre lăcomie, căci mare răutate este aceasta. Drept aceea, și 
Pavel, „închinare la idoli” o numește pe aceasta (Efeseni 5, 5), poate ca 
una ce se cuvine numai acelora ce nu-L cunosc pe Dumnezeu, sau - ceea 
ce este și mai adevărat — de vreme ce „idolii neamurilor sunt argint și 
aur” (Psalm 113, 12; 134, 15), asemenea cu închinătorii la idoli este și cel 
care cinstește argintul și aurul, pentru că aceleași materii le cinstesc și 
acelorași materii li se închină și unii și alții. 

Așadar, se cuvine a fugi de ceea ce este de prisosit [de „prisosul 
avuțiilor”]. De ce? Pentru că nu întru a-i prisosi omului stă viața lui, adică 
—ăsura vieţii nu se întinde cu avuţia — pentru că nu acela care are multe, 
sin această pricină va și trăi îndelung — căci mulțimii bogăției nu-i urmează 
“ata cea îndelungată. lar aceasta o grăiește Domnul, surpând socotelile 
ugetele] iubitorilor de bogăţie. Pentru că de vreme ce iubitorii de bogăţie 
== par că precum [ca] niște iubitori de viață păzesc bogăţia, și ca și cum 
—delungată vreme vrând să trăiască, de pretutindenea adună, zice 

Domnul: „Ticăloase și nevoiașule, au doară dintru a avea multe se va 
-zăuga ție și viața cea îndelungată? Deci, pentru ce pătimești rău și te 
”udești arătat pentru odihna cea nearătată? Că nearătat [necunoscut] îţi 
-ste de vei ajunge [sau nu] la bătrânețe, pentru care tu aduni comoară, iar 

-3+at este că acum te sfărâmi pentru adunarea banilor”. 


168 Capitolul 12 SFÂNTUL TEOFILACT ARHIEPISCOPUL BULGARIEI 


12, 16-21: Și le-a spus lor această pildă, zicând: Unui om bogat i-a ro- 
dit din belșug țarina. (17) Și el cugeta în sine, zicând: Ce voi face, că n-am 
unde să adun roadele mele? (18) Și a zis: Aceasta voi face: Voi strica 
jitnițele mele și mai mari le voi zidi și voi strânge acolo tot grâul! și 
bunătățile mele; (19) și voi zice sufletului meu: Suflete, ai multe bunătăţi 
strânse pentru mulți ani; odihnește-te, mănâncă, bea, veselește-te. (20) 
lar Dumnezeu i-a zis: Nebune! În această noapte vor cere de la tine 
sufletul tău. Și cele ce ai pregătit ale cui vor fi? (21) Așa se întâmplă cu 
cel ce-și adună comori sieși și nu se îmbogățește în Dumnezeu'. 

(12, 16) Psalm 143, 13 (12, 17) Eccleziastul 11, 1-3 / Isaia 30, 1 (12, 19) Psalm 61, 10 / Isaia 
22, 13 / Sirah 5, 1; 11, 7 / lacov 5, 5/1 Corinteni 15, 32 (12, 20) lov 20, 22 / 


Psalm 38, 8-9; 48, 20-22; 51, 7 / leremia 17, 11 ! Înţelepciune 15, 8/ Sirah 14,15/ 
lacov 4, 14 (12, 21) Matei 6, 20 / Luca 6, 24 / lacov 2, 5/1 Timotei 6, 18 


După ce a zis Domnul că nu cu prisosința banilor dimpreună se 
prelungește și viața omului, spre întărirea acestui cuvânt adaugă și pildă. 
Și vezi cum pe noi ne arată [vădește] că avem gânduri nesățioase, de „bogat 
nebun”. lar Dumnezeu, pe cele ale Sale le făcea, și pe a Sa milostivire o 
arăta — că nu o părticică de pământ a bogatului, ci toată țarna i-a rodit. lar 
bogatul, atât de neroditor era către milostivire, încât mai înainte de a lua, 
ținea”. Și vezi și desfătările bogatului: „Ce voi face?” Oare nu pe unele ca 
aceste cuvinte le grăiește și săracul: „Ce voi face, că nu am cum să mă 
hrănesc și cu ce să mă îmbrac?” Vezi, dar, și cuvintele bogatului: „Ce voi 
face că n-am unde să adun roadele mele?” Bună odihnă! Dacă și săracul 
zice: „Ce voi face, că nu am?” iar bogatul asemenea: „Ce voi face, că nu 
am?” Așadar, ce adunăm, dintru a strânge mai multe? Adeverit este că 
odihnă nu câștigăm — și arătată este aceasta din nenumăratele griji -, ci 
numai mulțime de păcate grămădim asupră-ne. 

„Voi strica jitnițele mele și mai mari le voi zidi”. lar dacă în anul 
viitor mai mult va rodi țarina, iarăși le vei strica și iarăși le vei zidi? Și ce 
trebuinţă este de a le strica și iarăși a le zidi? Ai „jitnițe” pântecele săracilor, 
care pot multe a cuprinde; și sunt nesfărâmicioase și nestricăcioase, pentru 
că sunt cerești și dumnezeiești, de vreme ce acela care îl hrănește pe sărac, 
pe Dumnezeu Îl hrănește (Matei 25, 40). 

Vezi încă și alta, fără de socotință: „roadele mele” și „bunătăţile mele”, 
căci nu socotea [bogatul] cum că de la Dumnezeu le are pe acestea, pentru 


1? În ediţia de la 1805, în loc de „tot grâul”, se găsește „toate roadele”. 

1* În ediţia de la 1805, în loc de „Așa se întâmplă cu cel ce-și adună comori sieși și 
nu se îmbogățește în Dumnezeu “, se găsește „Așa este acela ce strânge luiși comoară, 
iar în Dumnezeu nu se îmbogățește”. 

7 Adică el mai înainte de a dobândi, deja aduna, deja cuprindea. 

că de ar fi fost întru acest fel, ca un iconom al lui Dumnezeu s-ar fi aflat 
către acestea, însă roade ale ostenelilor sale le socotea pe acestea. Drept 
aceea, ale sale pe acestea făcându-le, zicea: „roadele mele” și „bunătăţile 
mele”, ca și cum ar zice: „Pe nimeni nu-l am părtaș, pe nimenea nu mi-l 
fac tovarăș, nu sunt ale lui Dumnezeu, ci ale mele [sunt toate]. Așadar, 
singur mă voi desfăta, nu-L voi lua pe Dumnezeu la desfătarea acestora”. 
lar, de vreme ce aceste cugete ale lui sunt fără de socotință, să le vedem și 
pe cele care urmează: „Suflete, ai multe bunătăți strânse pentru mulți 
ani”. Lungime de viață lungă hotărăște [bogatul], ca și cum și aceasta din 
pământul lui ar fi răsărit. Au, doară, și aceasta face parte dintre „bună- 
tățile” tale? „Mănâncă, bea, veselește-te, o, ce de bunătăți ale sufletului!” 
Căci a mânca și a bea sunt „bunătăți” ale sufletului celui necuvântător!€. 
Așadar, acest fel de suflet având și tu, după cuviinţă pe acestea i le dai. lar 
a sufletului celui cuvântător „bunătăți” îi sunt a gândi, a cumpăni și a se 
veseli în Legea lui Dumnezeu și întru cugetele cele bune. Și nu-ți ajunge 
te a mânca și a bea, o, nebunule, ci și pe aceea ce urmează acestora, scârnava 
si urâta îndulcire, o poruncești sufletului. Căci, prin cuvântul acesta, adică 

veselește-te”, Domnul a arătat — sub înfățișare de vorbă politicoasă — 
»atimile cele neastâmpărate ale curviei, care urmează sațiului mâncărurilor 
= al băuturilor. 

„ar Dumnezeu i-a zis: Nebune! În această noapte vor cere de la tine 
sufletul tău”. Acest cuvânt: „iar Dumnezeu i-a zis”, nu se înțelege ca și 
“um Dumnezeu ar fi grăit cu bogatul, ci ceea ce zice are această înțelegere, 
„nume că astfel cugetând bogatul, acesta este răspunsul lui Dumnezeu — 
-zătat întru această pildă. Deci, „nebun“ îl numește pe bogat, ca pe unul 
are cu totul fără de socotinţă s-a sfătuit întru sine, după cum am arătat. Că 

» al nebuniei și deșertăciunii este tot omul care este întru acest fel, după 
um și David zice: „Toate sunt deșertăciuni, tot omul ce viază”, iar pricina 
-estora este că: „strânge comori și nu știe cui le adună pe ele” (Psalm 38, 
_. Căci cum nu este „nebun“, cel care nu știe că măsurile vieţii sunt la 
-susi Dumnezeu, și nicidecum nu își hotărăște fiecare om lungimea vieții? 


"E vorba de partea necuvântătoare a sufletului, care se învârtoșează prin patimile 
- "curate și pune stăpânirea peste întreg sufletul omului și, deci, și peste partea cea 
-tătoare a sufletului. Setea nemărginită a sufletului necuvântător care agonisește 
= = este deopotrivă de mare cu setea sufletului cuvântător, care râvnește singura 
= ie nemincinoasă: îndumnezeirea prin și întru Hristos Domnul. Doar astfel, această 
“iinţiială a omului mărginit se odihnește, cuprinzând întru sine nemărginirea Celui 
=ste (leșire 3, 14). Pentru o mai bună întelegere a părților sufletului, vezi tâlcuirea și 

= >respunzătoare de la Luca 10, 25-28. 

Și vezi și cuvântul acesta: „Vor cere”. „Căci ca niște aspri strângători 
de dajdie, Îngeri înfricoșători vor cere sufletul tău, și [chiar] nevrând tu, 
ca unul care pentru iubirea de viaţă te ţii lipit de cele de aici”. Pentru că 
dreptului nu i se cere sufletul, ci el însuși și-l pune înaintea lui Dumnezeu, 
Părintelui duhurilor, bucurându-se și veselindu-se; și nici nu se îngreuiază 
la despărţire, căci, ca și cu o ușoară sarcină, cu trupul este înfășurat. lar 
păcătosul, cu totul supunând sufletul trupului, și trup făcându-l pe el și 
pământ, cu anevoie de a fi smuls și-a gătit sufletul. Drept aceea, se și zice 
că se cere sufletul, ca un datornic nesupus ce este dat în mâna asprilor 
zapcii |strângători de dajdie]. Și vezi, că nu a zis „Voi cere sufletul tău”, ci 
„vor cere”, pentru că „sufletele drepţilor sunt în mâna lui Dumnezeu” 
(Înțelepciune 3, 1). 

Așadar, cu adevărat „noaptea” îi este cerut sufletul unuia ca acestuia, 
căci nu are lumină a cunoștinței celei dumnezeiești, care să-i lumineze 
lui, ci în „noaptea” iubirii de bogăţie aflându-se și de aceasta fiind 
întunecat, îl apucă moartea. Așa este cel ce-și strânge pentru el comoară, 
„nebun” adică se numește, și nu-și săvârșește sfaturile'”, ci tocmai întru 
acea vreme a sufletului se seceră cu totul din viaţă. lar dacă săracilor și lui 
Dumnezeu ar fi adunat comoară, nu s-ar fi aflat așa [întru această stare]. 

Deci, să ne sârguim întru Dumnezeu să ne îmbogățim, adică spre Acela 
să nădăjduim și pe Acela bogăţie a noastră să-L avem, și al bogăției 
Vistiernic; și să nu zicem „bunătăţile mele” ci „bunătăţile lui Dumnezeu”. 
lar dacă bunătăţile sunt ale lui Dumnezeu, să nu-L. lipsim pe Dumnezeu 
de bunătăţile Sale. Aceasta este „a se îmbogăți întru Dumnezeu”, a crede 
cum că toate de le voi da și le voi deșerta [goli, dărui], nimic din cele de 
nevoie nu îmi vor lipsi. Căci vistierie a bunătăţilor îmi este mie Dumnezeu 
- deschid și iau cele de trebuinţă. 


12, 22-26: Și a zis către ucenicii Săi: De aceea zic vouă: Nu vă îngrijiţi 
pentru viața voastră” ce veți mânca, nici pentru trupul vostru cu ce vă 
veţi îmbrăca. (23) Viaţa este mai mult decât hrana” și trupul decât 
îmbrăcămintea. (24) Priviţi la corbi, că nici nu seamănă, nici nu seceră; 
ei n-au cămară, nici jitniță, și Dumnezeu îi hrănește. Cu cât mai de preț 


 „Nu-și săvârșește sfaturile”, adică nu-și poate duce la bun sfârșit cugetele, 
socotelile, plănuirile. 

AD ja ediția de la 1805, în loc de „nu vă îngrijiţi pentru viața voastră”, se găsește 
„nu vă îngrijiţi cu sufletul vostru”. 

2! În ediția de la 1805, în loc de „viața este mai mult decât hrana”, se găsește „sufletul 


este mai mare decât hrana“. 

sunteţi voi decât păsările!? (25) Și cine dintre voi, îngrijindu-se, poate 
să adauge staturii sale un cot? (26) Deci, dacă nu puteți să faceți nici cel 


mai mic lucru, de ce vă îngrijiţi de celelalte? 
(12, 22) Psalm 54, 23 / Matei 6, 25/1 Petru 5, 7 / Filipeni 4, 6 (12. 23) Matei 6, 25 
(12, 24) lov 38, 41 / Psalm 103, 27-28 / Matei 6, 26 (12, 25) Matei 6, 27 


Puțin câte puţin, Domnul aduce învățătura la cele mai de săvârșit 
[desăvârșite]. Căci, ia aminte la rânduială: ne-a învăţat a ne păzi de lăcomie 
și a adăugat pilda bogatului, prin aceasta arătând că „nebun” este cel care 
pottește mai multe. Apoi, sporind cu cuvântul, nici pentru cele de nevoie 
nu ne lasă pe noi să ne îngrijim. Deci, precum diavolul, de la cele mici 
începând, ne face pe noi a cădea întru cele mai mari — și de aceea a și fost 
numit de lov furnicoleu” — tot așa, dimpotrivă face și Domnul, stricând 
lucrurile vrăjmașului: mai întâi ne arată [îndeamnă] să fugim de păcatele 
cele mari, apoi și de începăturile acestora. 

Așadar, arătându-ne nouă să ne păzim de lăcomie, vine și la rădăcina 
ei, ca și pe aceasta să o taie: anume pe grijă. Și zice: „De vreme ce nebun este 
cel care își hotărnicește viață îndelungată și se amăgește dintru această 
pricină mai mult — precum era bogatul —, pentru aceasta vă zic vouă să nu 
vă îngrijiţi cu sufletul, ce veți mânca”. lar Domnul a zis-o pe aceasta în acest 
“el, nu ca și cum sufletul cel] gânditor ar mânca, ci fiindcă se pare că sufletul 
-u rabdă a fi legat dimpreună cu trupul, numai dacă noi ne vom hrăni. 

Și în alt chip [poţi înţelege]: trupul și mort este îmbrăcat, însă nu este 
“rănit. Deci, de vreme ce a celui însuflețit este a se hrăni, cu cuviință a 
zrâit Domnul despre suflet aceasta — adică grija pentru hrană. „Au doară 

-u și puterea cea hrănitoare tot «suflet» este numită?” Deci, să nu vă 
=srijiți cu partea cea hrănitoare a sufletului celui cuvântător, ce veți mânca, 
“ci cu trupul, cu ce vă veţi îmbrăca”. Apoi Domnul pune înainte și această 
= cotinţă [chibzuinţă]: „Cel Care l-a dat pe cel mai mare, adică pe suflet, 
= nu va da și hrana? Cel care a dat trupul, au nu va da și haina?” 


— În ediţia de la 1805, în loc de „Cu cât mai de preț sunteți voi decât păsările”, se 
zseste „Cu cât mai mult voi mai buni sunteți decât păsările. 
- 11805] Furnicoleul este oarecare jivină ce se alcătuiește din furnică si din leu. Și 
— re îndată, fiindcă nu află hrană cuviincioasă lui, de vreme ce ca un leu caută carne, 
3 o turnică caută grâu, și pentru aceasta cu lesnire piere. lar acestea cu adevărat îl 
--:ă pe diavolul, care începe de la lucrurile cele mici și ajunge la cele mari (Vizantida, 
“ea întâi, foaia 1). 
— Aici este vorba despre cuvântul grecesc „psyche”, care în acest verset (Luica 12, 
. fost tradus în ediţiile românesti ca „viață”, cuvântul având, dealtfel, ambele 
- “= ssuri. Pentru o mai bună înțelegere a părților sufletului, vezi tâlcuirea și nota 
---ounzătoare de la Luca 10, 25-28. 

În continuare, ca din pilda corbilor să ne rușineze pe noi, pe păsări ni 
le aduce înainte. Pentru că ar fi putut să-i dea drept mărturie pe Sfinţii 
Prooroci, precum pe Ilie și pe Moise, dar spre mai multă rușinare și smerire, 
pe păsări ni le dă drept pildă. 

Apoi și altă socoteală adaugă: „Spune-mi Mie, ce dobândești, grijindu-te? 
Adaugi la statura ta măcar ceva, cât de mic? Nu, ci mai vârtos scazi din 
trup, că veștejire a trupului este grija. Așadar, dacă nici ceva cât de mic nu 
poţi adăuga, de ce pentru celelalte te îngrijești?” Că arătat este că așa cum 
creșterea o dă Dumnezeu, așa și pe celelalte tot EI le va dărui. 


12, 27-31: Priviţi la crini” cum cresc: Nu torc nici nu țes. Și zic vouă 
că nici Solomon, în toată mărirea lui, nu s-a îmbrăcat ca unul dintre 
aceștia. (28) lar dacă iarba care este azi pe câmp, iar mâine se aruncă în 
cuptor, Dumnezeu așa o îmbracă, cu cât mai mult pe voi, puțin 
credincioșilor! (29) Și voi să nu căutați ce veţi mânca sau ce veți bea și 
nu fiți îngrijorați“. (30) Căci toate acestea păgânii lumii le caută; dar 
Tatăl vostru știe că aveți nevoie de acestea; (31) căutați mai întâi Împărăția 
Lui”, și toate acestea se vor adăuga vouă. 


(12, 29) Eccleziastul 11, 1 / Matei 6, 28-31 (12, 30) Matei 6, 32 
(12, 31) 3 Regi 3, 13 / Matei 6, 33 / Marcu 10, 30 


Și pilda crinilor a grăit-o Domnul ca mai mult să ne rușineze pe noi. 
Pentru că, dacă pe aceste flori astfel le îmbracă Dumnezeu, încât nici slava 
lui Solomon nu s-a putut înveșmânta vreodată ca unul dintre aceștia — și 
cu atât mai mult cu cât frumuseţea crinilor nu este de nevoie — cu cât mai 
vârtos nu ne va îmbrăca pe noi, zidirea cea cinstită? Și mai ales, pentru că 
haina este de nevoie trupului nostru. 

[Și cineva ar putea] zice: „Așadar, ce ne poruncești nouă? Să nu arăm?” 
Nu a zis să nu arați, ci să nu vă îngrijoraţi. „Pentru că nu vă opresc să 
lucraţi, ci să vă îngrijorați, adică dea vă pune nădejdea în voi înșivă, de la 
aceasta vă opresc”. Pentru că acela care lucrează și nădăjduiește la 
Dumnezeu, acesta fără de nici o grijă viețuiește. 

Și este adeverit că grija — ca una ce depărtează de la Dumnezeu - o 
retează Domnul, prin ceea ce zice: „nu căutați ce veți mânca, sau ce veți 
bea și nu vă înălțaţi”. Căci „înălțare” cu adevărat nimic altceva nu numește 
Domnul, decât numai smulgerea și încunţurarea cea nestatornică a 


“ În ediţia de la 1805, în loc de „Priviţi la crini”, se găsește „socotiți crinii”. 

** În ediţia de la 1805, în loc de „și nu fiţi îngrijoraţi“, se găsește „și nu vă înălțați”. 

* În ediţia de la 1805, în loc de „Împărăția Lui”, se găsește „Împărăția lui 
Dumnezeu. 

gândului”, care de vreuna își aduce aminte și de la aceasta sare la alta, și 
pururea cele mai înalte și le închipuie. Au nu este aceasta „înălțare”? Deci, 
o asemenea grijă, adică „înălțarea“, ca pe una ce ne îndepărtează pe noi 
de la Dumnezeu, o oprește Domnul, zicând că „toate acestea păgânii lumii 
le caută”. Căci grija nu se oprește la cele de nevoie, ci, după cum am zis, 
pururea la cele mai înalte caută; drept aceea, și „înălțare” se numește. De 
pildă: nu avem pâine și ne îngrijim de unde o vom dobândi; dar, nu ne 
oprim aicea, ci cugetăm să fie din făină curată de grâu, apoi ne gândim și 
la vin, iar acesta să fie tămâios, lângă acestea și friptură și aceasta de 
potârniche și de fazan. Vezi grija și „înălțarea“? Pentru aceea, Domnul cu 
totul o taie [retează] pe aceasta, căci păgânii le caută pe acestea. 

Apoi și altă socoteală și temei aduce Domnul înainte: „latăl vostru 
știe că vă trebuie; și nu numai una sau alta, ci toate [cele ce vă sunt de 
trebuință]. Căci lată este, și dacă este Iată, cum nu vă va da? Dar și știe. 
Căci, oare, nu știe? Știe și că trebuiesc, căci nu sunt de prisosit, ci de 
trebuință? Deci, dacă și Tată este și vouă vă trebuiesc, și El știe, cum nu vă 
va da? Deci, căutaţi Împărăţia lui Dumnezeu mai întâi, iar grija cea pentru 
lucrurile vieții lepădaţi-o, ca pe una care vă retează pe voi de la Dumnezeu, 
și atunci toate acestea se vor adăuga vouă””. 

Vezi [cum lucrează] Dumnezeu? Dacă le ceri pe cele mici, nu faci lucru 
plăcut Lui, căci defaimi marea cuviinţă și darurile cele mari ale Sale. Însă 
dacă ceri cele mari și pe acelea le vei lua, lângă ele ţi se vor adăuga și cele 
mici. Căci de te va vedea Dumnezeu că te îndeletnicești pentru Împărăția 
Lui, de neapărată nevoie este că va purta grijă de tine întru al tale. Au nu 
:acem și noi așa în casele noastre? Cu prisosință ne îngrijim de aceia care 
zu totul s-au dat pe ei înșiși în slujba noastră, și de aceștia purtăm de grijă, 
ca de unii care nu poartă grijă de ei înșiși. Deci nu va face Domnul cu 
-ovârșire, în acest fel? 

Deci taie [retează] Mântuitorul grija cea pentru lucrurile vieții acesteia, 
a să ne plece pe noi să căutăm Împărăția Lui, căci celor care au griji, 
-ceasta nu le este cu putinţă. 


* „Încunjurarea cea nestatornică a gândului” are aici înțelesul de împrăștiere a minții 
--n gânduri. Când mintea nu este cu trezvie și cu rugăciune, împrăștierea gândurilor 
ne în chip firesc prin păcatul și moartea care sălășluiesc în noi. Deoarece cugetările noastre 
* impletite într-o măsură mai mare sau mai mică cu patimile, sămânţa mândriei și a 
„ei deșarte este încuibată întru toate cele pe care le săvârșim, fie văzute, fie nevăzute. 
- mândria și slava deșartă ne și fac să ne înălțăm, dar totodată ne și despart de Dumnezeu, 
- deznădăjduindu-ne cu totul, fie mijlocindu-ne nădăjduire în noi înșine. 
Vezi și Matei 6, 33. 

12, 32-34: Nu te teme, turmă mică, pentru că Tatăl vostru a binevoit 
să vă dea vouă Împărăția. (33) Vindeţi averile voastre și daţi milostenie; 
faceți-vă pungi care nu se învechesc, comoară neîmpuținată în Ceruri, 
unde fur nu se apropie, nici molie nu o strică. (34) Căci unde este comoara 


voastră, acolo va fi și inima voastră. 
(12, 32) Isaia 41, 14 (12, 33) Eccleziastul 11, 1 / Matei 6, 20; 19, 21 / Luca 11, 41; 16, 9; 18, 22 / 
Faptele Apostolilor 2, 45 / 1 Timotei 6, 19 (12, 34) Matei 6, 21 


„urmă mică” numește Domnul pe cei care vor a fi ucenici ai Lui, ori 
pentru că în lumea aceasta Sfinţii sunt mici și defăimaţi pentru 
neagoniseala și neaverea cea de bunăvoie, ori pentru că numărul oamenilor 
este întrecut de mulțimea Îngerilor, care este fără de număr și fără de 
asemănare ne covârșește pe noi. lar cum că mai mulți sunt Îngerii, adeverit 
este din pilda pe care a zis-o Domnul, anume că mai mult se bucură 
păstorul de [oaia] cea una care s-a pierdut și s-a aflat, decât de cele nouăzeci 
și nouă care nu s-au rătăcit (Luca 15, 4-7). Căci a arătat de aici că precum 
este [oaia] cea una faţă de cele nouăzeci și nouă, tot așa este și firea 
omenească, față de cea îngerească. 

Și zice: „Nu te teme, turmă mică”, în loc de „nu fi necredincioasă, ci 
crede; căci va purta grijă de tine Dumnezeu, deși tu nu te grijești”. Pentru 
ce? „Pentru că Tatăl vostru a binevoit să vă dea vouă Împărăţia”. Deci, 
de vreme ce Împărăţia o dă, cu mult mai vârtos [va da] cele pământești. 
Deci nu fi necredincioasă, că dacă la neagoniseală nu te vei nevoi și vei 
dobândi [bogății], nu vei avea pe Cel Care va purta grijă de tine, ci vinde-ți 
averile și le dă milostenie, și-ți fă „comoară neîmpuținată”. 

Apoi ne pleacă pe noi și prin temeiuri și socotințe cărora nu li se poate 
grăi împotrivă. Aici, agoniseala „molia o strică”, iar în Ceruri nu este întru 
acest fel. Așadar, nu este lucru nebunesc a strânge comoară într-un loc 
întru care este stricăciune? Apoi, fiindcă aurul nu-l strică molia, a zis și 
„unde fur nu se apropie” — căci molia nu strică aurul, ci furul îl fură. 
Apoi, fiindcă nu toate comorile se pot fura, adaugă socotința și temeiul cel 
mai mare și căruia nu i se poate grăi împotrivă: „Căci unde este comoara 
voastră, acolo va fi și inima voastră”. Zice [Domnul]: „Fie că nici molia 
nu o strică și nici furul nu se apropie, dar însuși acest fapt, a avea inima 
pironită în comoara cea îngropată, și sufletul — lucrul cel dumnezeiesc — 
a-l pune în pământ, de câtă osândire este vrednic? lar mai bine a zice: 
Cum să nu fie foarte mare osândire pentru cel care are minte? „Unde este 
comoara ta acolo este și inima ta”, dacă în pământ este comoara, în pământ 
e și inima, dacă în Cer e comoara, Sus este și inima. Așadar, cine nu ar 
alege să fie Sus și nu sub pământ? Cine nu ar alege să fie Înger și nu cârtiță 
sub pământ, pururea în văgăuni locuind? 

12, 35-40; Să fie mijloacele voastre încinse și făcliile voastre aprinse. 
(36) Şi voi fiți asemenea oamenilor care așteaptă pe stăpânul lor când se va 
întoarce de la nuntă“, ca, venind și bătând, îndată să-i deschidă. (37) Fericite 
sunt slugile acelea pe care, venind, stăpânul le va afla veghind. Adevărat 
zic vouă că se va încinge și le va pune la masă și, apropiindu-se, le va sluji. 
(38) Fie că va veni la straja a doua, fie că va veni la straja a treia, și le va găsi 
așa, fericite sunt acelea. (39) Iar aceasta să știți că, de ar ști stăpânul casei în 
care ceas vine furul, ar veghea și n-ar lăsa să i se spargă casa. (40) Deci și 


voi fiți gata”, că în ceasul în care nu gândiţi, Fiul Omului va veni. 
(12, 35) leșire 12, 11 / leremia 1, 17 / Matei 25, 7/1 Petru 1, 13 / Efeseni 3, 16; 6, 14 
(12, 37) Matei 24, 46 (12, 39) Eccleziastul 9, 12 / Matei 24, 43 / Marcu 13, 32 / 
2 Petru 3, 10/1 Tesaloniceni 5, 2 / Apocalipsa 3, 3; 16, 15 
(12, 40) Matei 24, 44; 25, 13 / Marcu 13, 33 / Luca 21, 36 


După ce Domnul l-a făcut pe ucenicul Său lipsit de cele de prisos și fără 
de nici o agoniseală, și l-a deșertat pe dânsul de toată grija vieții și [de toată] 
răspândirea, și ușor l-a făcut, acum și „slujitor pe dânsul îl face. Căci se 
cuvine celui ce voiește a sluji, să fie ușor și bine „încins”. [lar Domnul] 
pentru aceasta zice „să fie mijloacele voastre încinse”, adică: „ lotdeauna 
să vă arătați a fi gata spre lucrurile Stăpânului vostru”. lar „făcliile aprinse” 
[zice], adică: „Nu întru întuneric și întru nesocotință să petreceți [vieţuiți], 
ci să fie lumina cuvântului și a priceperii voastre arătându-vi-le pe toate 
cele ce se cuvine a le săvârși și pe cele ce nu se cade a le tace”. 

Deci, „noapte” este lumea aceasta, iar „încinși cu mijloacele” sunt 
cei care săvârșesc fâpta bună cea lucrătoare, căci întru acest fel este chipul 
lucrătorilor la care se cuvine să se afle „și făcliile aprinse”. Căci, se cuvine 
la fapta bună cea lucrătoare să se afle și darul socotelii celei drepte, ca să 
poată cel lucrător a cunoaște drept nu numai ce se cade a face, ci și cum. 
Pentru că mulţi au săvârșit lucrul cel bun, însă nu bine. Deci, unii ca aceștia 
peste mijloace erau „încinși”, căci lucrau, iar „făcliile” nu le aveau aprinse, 
adică nu aveau dreapta socoteală; și ori în trutie au căzut, ori întru altă 
prăpastie a mândriei”. 


* În ediția de la 1805, în loc de „stăpânul lor când se va întoarce de la nuntă”, se 
zăsește „domnul lor când se va întoarce de la nunţi . 

! În ediţia de la 1805, în loc de „să i se spargă casa”, se găsește „să-i sape casa lui”. 

* În ediţia de la 1805, în loc de „fiţi gata“, se găsește „privegheaţi”. 

" Pentru acestea, Sfântul Maxim Mărturisitorul ne învaţă: „(68) Cel ce și-a ales viaţa 

-necăsătorie sau în feciorie e dator să aibă «mijlocul încins» și «făclia aprinsă»; mijlocul 

rin înfrânare, iar făclia prin rugăciune, contemplație [videnie] și dragoste duhovni- 
-sască” (Filocalia românească, A patra sută a capetelor despre dragoste, vol. 1, ed. Humanitas, 
=ucurești, 1999, p. 339). 

Încă vei înțelege și aceasta, anume că mai întâi „mijloacele“ noastre 
„se încing apoi se aprind și „făcliile”, căci mai întâi este lucrarea și mai 
apoi videnia [vederea dumnezeiască], care este strălucire a minții. Că 
„făclie“ este mintea noastră, care atunci când are lumina lui Dumnezeu 
strălucind întru dânsa, atuncea se zice că este „aprinsă“. Să ne sârguim, 
așadar, să lucrăm fapta cea bună, ca pe cele două „făclii“ ale noastre să le 
avem aprinse, adică pe cuvântul cel dinlăuntru gânditor, și pe cel glăsuitor; 
pe cel dinlăuntru gânditor să-l avem pururea strălucind în suflet, iar pe 
cel glăsuitor în limbă. Pentru că cel dintâi lăuntric ne luminează pe noi, 
iar cuvântul cel învățătoresc și glăsuitor îi luminează pe ceilalți. 

lar noi să fim asemeni oamenilor „care În așteaptă pe Domnul lor, când 
se va întoarce de la nunți”. Și Cine este Domnul acesta, dacă nu Însuși lisus 
Hristos? Care pe firea cea omenească luându-o ca pe o mireasă, și unindu-o 
cu Sine, „nuntă” a făcut, întru un trup unindu-Se cu dânsa. lar cu covârșire, 
nu o „nuntă” se face, ci multe. Căci în fiecare zi primește mirese în Cer, anume 
sufletele Sfinţilor pe care [le pune Lui înainte, „fecioare neprihănite”" Pavel, 
ori altul care va fi asemenea lui Pavel (2 Corinteni 11, 2). 

Și „Se întoarce” de la „nunțţile” cele din Ceruri, poate adică îndeobște 
la sfârșitul cel de obște, când va veni din Cer „întru slava Tatălui” (Matei 
16, 27; Marcu 8, 38; Luca 9, 26); dar poate încă și în fiecare ceas, la sfârșitul cel 
osebit al fiecăruia, stând [Domnul] de față nevăzut și nenădăjduit. Așadar, 
„fericit este acela pe care îl va afla Domnul fiind cu „mijlocul încins”, ca 
pe cel care cu partea cea lucrătoare a filosofiei lui Hristos a sluji lui Dumnezeu 
s-a gătit, și având aprinsă „făclia” cuvântului și a dreptei-socotințe, și nu 
numai făcând lucrul cel bun, ci și bine făcându-l, încă și pe videnie [vederea 
cea dumnezeiască] ca pe o oarecare „făclie” primindu-o. Că prin a fi noi cu 
„mijloacele încinse”, ni se adaugă nouă și „făclia” cea aprinsă a videniei 
[vederii dumnezeiești]; iar mai vârtos amândouă „făcliile”, adică și cuvântul 
cel dinlăuntru, gânditor și cel glăsuitor. 

Așadar, unei „slugi” ca acesteia slugă i Se face Domnul, căci zice: „că 
se va încinge și le va pune la masă și, apropiindu-se le va sluji”. se 
„încinge” adică Dumnezeu, fiindcă nu ne dă nouă toată revărsarea 
bunătăţilor, ci o oprește pe ea, căci cine poate să-L încapă [cuprindă] pe 
Dumnezeu, atât cât este? Și adeverită este aceasta de la Serafimii cei care 
se acoperă pentru mulțimea luminii celei dumnezeiești (Isaia 6, 2-3). Şi „le 
va pune" să șadă pe slugile cele bune, căci cu totul întru toate îi odihnește, 


1 „Căci vă râvnesc pe voi cu râvna lui Dumnezeu, pentru că v-am logodit unui 
singur bărbat, ca să vă înfățișez lui Hristos fecioară neprihănită” (2 Corinteni ]1, 2). 

că precum cel ce șade tot trupul și-l odihnește, așa și la Venirea ceea ce va 
să fie, cu totul întru toate Sfinţii se odihnesc. Că aici cu trupul odihnă nu 
află, iar acolo împreună cu sufletele și trupurile lor cele duhovnicești și 
dumnezeiești [îindumnezeite] nestricăciune moștenind, toată odihna do- 
bândesc — și va fi Dumnezeu „toate întru toţi” aceștia (1 Corinteni 15, 28). 
Și „le slujește” Domnul celor vrednici, răsplătindu-le lor cu cele asemenea 
[cu cele care le sunt vrednice a le primi]. Și precum ei I-au slujit Lui, așa și 
EI slujește lor, şi îndestulată masă le dă lor, şi desfătarea darurilor celor 
duhovnicești le dăruiește. 
lar „straja a doua” și „a treia” vei înțelege pe cele deosebite vremi ale 
vieții noastre, adică ca și cum am zice că acela care priveghează întru „a 
doua” și „a treia strajă” se pare că este foarte priveghetor, pentru că aceste 
“easuri ale nopţii sunt mai vârtos dătătoare de somn oamenilor, şi de cel 
iintâi somn”. Așa să socotești [înţelegi]: anume că și întru osebita stare a 
„eții noastre, sunt vremi care ne fac pe noi „fericiți”, de ne vom afla 
»riveghind. A răpit cineva banii tăi? Ţi-au murit copiii? Ai fost clevetit? 
Dacă întru unele ca acestea vremi nu vei cădea, ci te vei afla priveghind la 
Dumnezeu și Stăpânul, și nimic afară de poruncile Lui te vei fi silit a face 
=lini], cu adevărat „priveghind” te-a aflat pe tine întru „a doua” și „a 
treia strajă” — adică întru vreme cumplită și care dă sufletelor celor 
: ăbănoage somn de moarte și cădere. 
Așadar, avem trebuință de priveghere, căci „stăpânului casei” ne 
-emănăm, care de va priveghea, nimic nu poate |izbândi] „furul” 
-potriva banilor lui; iar de va fi somnoros, pe toţi luându-i, se va duce 
“ela. lar „fur” aici unii îl înțeleg și pe diavolul, precum și „casă“ pe suflet, 
stăpân al casei” pe om - însă nu se pare a fi cuviincioasă această 
-:elegere, din pricina celor ce urmează. Căci cu „furul” este asemănată 
Venirea Domnului, pentru că fără de veste va veni, precum și oarecarele 
- = Apostoli zice: „Ziua Domnului vine ca un fur noaptea“ (1 Tesaloniceni 
2 2 Petru 3, 10). Încă și aici vezi cum ne tâlcuiește Domnul nouă cine 
--= furul”, căci zice: „Deci, și voi, privegheați, că în ceasul în care nu 
zînditi, Fiul Omului va veni”. 
> zic unii că prin cei ce priveghează la „întâia strajă” sunt înțeleși cei 
sârduitori decât alţii, iar la „a doua strajă” cei mai de jos, iar la „a 
—=:a strajă” cei ce și decât aceștia sunt mai puțin. lar alţii au tâlcuit cum 
-estea] sunt vârstele cele osebite: „întâia” adică atunci când suntem 
a doua” când suntem bărbaţi, iar „a treia” când suntem bătrâni. 


=] dintâi somn care este cel mai adânc și este o nevoie firească. 

Deci „fericit“ este cel care se va afla „priveghind” în oricare vârstă și nu 
va fi cu lenevire către săvârșirea lucrului celui bun. 


12, 41-44: Și a zis Petru: Doamne, către noi spui pilda aceasta sau și 
către toți? (42) Și a zis Domnul: Cine este iconomul credincios și înțelept 
pe care stăpânul îl va pune peste slugile sale, ca să le dea, la vreme, partea 
lor de grâu? (43) Fericită este sluga aceea pe care, venind stăpânul, o va 
găsi făcând așa. (44) Adevărat vă spun că o va pune peste toate avuțiile sale. 

(12. 41-44) Matei 24, 45-47; 25, 21 / 1 Corinteni 4, 2 

A întrebat Petru dacă zice „către toți” pilda aceasta, ca unul care de toți se 
îngrijea și care, fiind iubitor de frați, pentru cei ce ascultau se aprindea, și ca 
unul căruia acum i se încredințase Biserica. lar Domnul, la întrebare nu-i 
răspunde nimic în chip adeverit, ci acoperit arată că pilda care s-a zis era de 
obște și era îndreptată către toți cei ce erau credincioși. Zice [Domnul]: „lar pe 
aceea către voi Apostolii, și în scurt să zic, către cei ce s-au învrednicit a fi 
învăţători sau începători ai altora, acum o ascultă: «Oare cine este iconomul 
cel credincios și înțelept?»” Pilda care mai înainte s-a zis, multora li se 
potrivește, iar acum spune [pildă] pentru cei care s-au învrednicit a fi începători 
[învățători] ai altora, grăind: „Nu mă pricep cine se va afla să aibă acestea, 
adică și credinţă și înțelepciune, căci rar este acesta și cu anevoie de aflat”. 
Căci precum la iconomiile averilor de va fi cineva credincios stăpânului său, 
dar înțelept nu va fi, prăpădește cele ale stăpânului, fiindcă nu poate a le 
iconomisi pe acestea precum se cade, ci când este trebuință să dea nu dă, și 
face multă risipă. lar de va fi înțelept și dobânditor, dar va fi necredincios, fur 
va fi, și cu atât mai mult cu anevoie de prins, cu cât este și mai înțelept. Așa și 
la cele dumnezeiești, trebuință este întru aceeași dată și de credinţă și de 
înțelepciune. Căci știu că mulți care se părea că sunt îmbunătățiți cu fapta 
bună și cinstitori de Dumnezeu și au credință, dar pentru că nu puteau a 
iconomisi cele bisericești cu înțelepciune, nu numai avuţii, ci și suflete au 
pierdut. De pildă, a greșit cineva întru vreo greșeală sufletească: de nu va fi 
înțelept învățătorul, ci numai credință va avea, adică faptă bună fără de 
dreaptă-socoteală, ori din certare fără măsură ori din blândețţe fără de vreme, 
se va strica cel ce a greșit și nu se va tămădui, ci se va zdrobi. 

Așadar, cine se va afla „credincios și înțelept” va fi pus peste toate 
slugile Domnului, ca fiecăruia, la vreme, să-i dea „măsura sa de grâu” — 
care este ori cuvântul dogmatic cu care se hrănesc sufletele, ori chip de 
fapte și rânduială cum se cuvine a viețui. Unul ca acesta, de se va afla făcând 
așa, „fericit” va fi și „peste toate” avuţiile Sale îl va pune pe el Domnul, nu 


” In ediția de la 1805, în loc de „partea lor de grâu”, se găsește „măsura de grâu. 

numai peste slugi; ci, acum, și de mai mare treaptă învrednicindu-l, „peste 
toate” pe el îl va pune, încât și cele pământești și cele cerești să-l asculte pe 
el, precum era losua Navi (Iosua 10, 12-13), precum și Ilie era (3 Regi 18, 
42-45). Căci cel dintâi soarelui, iar cel de-al doilea norilor cerului porunceau, 
și, în scurt a zice, toţi Sfinţii, ca niște prieteni ai lui Dumnezeu, pe cele ale 
Prietenului lor le săvârșeau, căci îndeobște sunt cele ale prietenilor. 

Și tot cel ce uneltește fapta bună cea lucrătoare în viaţă liniștită, și pe 
patimile cele roabe — adică mânia și pofta — le iconomisește, și fiecăreia la 
vreme îi dă „măsură de grâu”: mâniei adică să-i urască pe cei ce-L urăsc pe 
Domnul, și pentru vrăjmașii Lui să se topească [în râvnă] ”; iar poftei, să facă 
purtarea de grijă a trupului cea de nevoie, și pe toată aceea către Dumnezeu 
să o trimită [să nădăjduiască în Dumnezeu]. Așadar, tot cel ce este întru acest 
tel, „fericit” este și va dobândi încă și videnia [vederea dumnezeiască], și 
„peste toate” avuţiile Domnului va fi pus, pe toate cu mintea cea privitoare 
nvrednicindu-se a le vedea și a le cerceta, și nu numai pe acestea ce nu sunt 
cu adevărat avuţii, ci și pe cele ce sunt cu adevărat avuții, adică pe cele veșnice. 


12, 45-46: lar de va zice sluga aceea în inima sa: Stăpânul meu 
zăbovește să vină, și va începe să bată pe slugi și pe slujnice, și să 
mănânce, și să bea și să se îmbete, (46) veni-va stăpânul slugii aceleia în 
ziua în care ea nu se așteaptă și în ceasul în care ea nu ştie și o va tăia în 
două, iar partea ei va pune-o cu cei necredincioși. 

(12, 45) Matei 24, 48 / 1 Corinteni 4, 2 (12, 46) Matei 24, 50-51 

Amar unora ca acestea „slugi”, care după ce au dobândit darul stăpânirii 
lei duhovnicești, strică iconomia ce este încredințată lor, și „beau” și „se 
imbată”. De vei voi, pe acestea să le înţelegi ori simţitor”, căci se întâmplă 

ceasta și ispravnicilor celor răi ai bisericilor, care se desfătează în banii 
<ăracilor, ori de voiești „beţie” să înţelegi abaterea minţii în dogme și în bani. 

Și unii ca aceștia începători [întâistătători] „bat pe slugi și pe slujnice”, 

zică pe cei care sunt în Biserică mai slabi, smintindu-i, „bat” cunoștința lor. 


” Sfântul Teofilact nu ne îndeamnă să urâm pe cineva, iar acest lucru este vădit din 
— „te locuri ale Tâlcuirii pe care o face Sfintelor Evanghelii (vezi în acest volum la: 1, 46-50; 6, 
755; 14, 25-27; 14, 31-35; 15, 25-32). În tâlcuirea de la Luca 22, 7-13, dânsul grăiește: „Răutatea 
=“ cea care e vrednică de a fi urâtă, și nu cel care săvârșește răutăţile, că acela este vrednic 
== “ămăduire, pentru că pătimește”. Așadar, suntem îndemnați ca nu pe păcătos să-l urâm, 
2 icatul și moartea și roadele acestora, deoarece „vrăjmașul cel din urmă, care va fi nimicit, 
=s:e moartea” (] Corinteni 15, 26). Sau mai scurt a spune: cum poate ajunge cineva la videnie 
aere dumnezeiască], dacă nu-și iubește vrăjmașii și nu se roagă pentru ei? 

” „Simţitor”, adică cu o înţelegere literală, ca niște lucruri care se petrec în chip 

: și sunt supuse simţurilor. 

Pentru că acela care este slab și mic cu sufletul, văzându-mă pe mine, arhiereul, 
că îmi petrec rău viaţa, este „bătut” întru cunoștința lui și smintindu-se 
primește răni în inimă și mai slab se face. 

lar acestea toate i se întâmplă slugii celei viclene, dintru a zice: „Stăpânul 
meu zăbovește să vină”. Căci dintru lenevire și dintru a nu-și aduce aminte 
de ceasul morții se împlinesc unele ca acestea. Pentru că dacă am fi socotit 
că Domnul vine, și că lângă uși este sfârșitul și săvârșirea vieții noastre, mai 
puțin am fi păcătuit. 

Dar vezi și pedeapsa: căci pe acea slugă „o va tăia în două”, adică îl va lipsi 
pe el [pe slujitor] de darul învăţăturii. Și pentru ca să nu socotească cineva cum 
că îi va folosi lui darul spre a nu se munci [căzni] mai cumplit, zice: „Cum îi va 
tolosi lui darul de vreme ce deșertat de acesta se va afla [va fi] atunci?” Căci „a 
fi tăiat în două”, aceasta însemnează, a fi lipsit de dar. Și va fi vădit atunci 
ticălosul cum că trup este și nu duh. De vreme ce atuncea suntem în Duhul, 
după cum zice Apostolul, când „Duhul lui Dumnezeu locuiește întru noi” 
(Romani 8, 9). lar cel ce n-a umblat cu Duhul, ci în trup a fost și s-a aflat lipsit de 
petrecerea [viețuirea] duhovnicească, cu cei necredincioși este socotit. [Și este 
socotit astfel] ca unul care împreună cu lumea cea necredincioasă este osândit, 
fiindcă nimic nu s-a folosit din credința ceea ce numai se părea [că o are] — 
pentru că credinţa cea adevărată nu a fost întru dânsul. Căci de ar fi fost credință 
adevărată întru dânsul, „iconom credincios” (Luca 12, 42) ar fi fost. lar acum, 
fiindcă „bea și se îmbată” și le strică pe cele ale stăpânului, nu are credința cea 
adevărată, care se cere să o aibă cei ce iconomisesc. Așadar, bine [și după adevăr] 
e socotită partea lui cu a celor necredincioși. Căci lipsit fiind de dar și cu totul 
deșertat, ciuntit se află și nu întreg. 


12, 47-48: lar sluga aceea care a știut voia stăpânului și nu s-a pregătit”, 
nici n-a făcut după voia lui, va fi bătută mult. (48) Și cea care n-a știut, dar 
a făcut lucruri vrednice de bătaie, va fi bătută puţin. Și oricui i s-a dat 


mult, mult i se va cere, și cui i s-a încredințat mult, mai mult i se va cere. 
(12, 47) Deuteronom 25, 2 / Amos 3, 2 (12, 48) Levitic 5, 17 /1 Timotei 1, 13 


Aici ne arată nouă Domnul ceva mai mult și mai înfricoșător. Căci 
zice: „Nu numai de dar va fi golit unul ca acesta și nimic nu-i va folosi lui 
spre izbăvirea de munci [cazne], ci și pricină de mai mare osândă i se va 
face lui mărimea dregătoriei. Căci cu cât [mai mult] știind, a greșit, cu atât 
mai mare muncă [caznă] lui însuși își pricinuiește”. 

Incă și prin cele ce urmează mai mult o arată pe aceasta, căci zice: „oricui 
i s-a dat mult, mult i se va cere, și cui i s-a încredințat mult, mai mult i se 
va cere”. Și prin aceasta însemnează că mai mare va fi osânda ce se cuvine 


” În ediția de la 1805, în loc de „pregătit“, se găsește „gătit”. 

celor ce săvârșesc lucru învățătoresc. Deci, învăţătorilor și li „se dă” și li „se 
încredințează”. Li „se dă“, precum ar fi: darul de a face minuni și a tămădui 
boli, și li „se încredințează” darul cuvântului și al învățăturii. Așadar, la 
acel grai, adică „se dă”, nu a zis că „mai mult” i se va cere, ci la aceasta, 
adică „se încredințează” — căci, cu adevărat, darul cuvântului de lucrare 
are trebuinţă, iar dascălul este îndatorat cu prisosinţă la aceasta. Pentru că i 
se cuvine lui a nu se lenevi, ci a înmulți talantul cuvântului. Deci, graiul 
acesta: „cui i s-a încredințat mult”, se cuvine să-l înţelegi în loc de „căruia 
i s-a dat împrumut mult”, căci „încredințare” a numit aici împrumutarea. 

Dar, întreabă unii: „Bine, fie așa, că acela care a știut voia stăpânului și 
nu a împlinit-o este muncit [căznit], dar, cel care nu a știut-o, din ce pricină 
este dat la munci [cazne]?” Pentru că, putând a o cunoaște și el, nu a voit, ci 
dintru a sa lenevire s-a făcut pricinuitor de a nu o cunoaște. Așadar, pentru 
aceasta i se cade a fi muncit [căznit], pentru că de bunăvoie nu a cunoscut. 

Să ne înfricoșăm fraților, pentru că dacă acela care nicidecum nu a 
știut este „vrednic de bătăi”, ce cuvânt de răspuns îi va izbăvi pe cei care 
întru cunoștință greșesc, și mai vârtos de vor fi și învățători? Că mai grea 
este osânda acestora. 


12, 49-50: Foc am venit să arunc pe pământ și cât aș vrea să fie acum 
aprins! (50) Și cu botez am a Mă boteza, și câtă nerăbdare am până ce 


Ș AR 
se va îndeplini! (12, 49-50) Matei 20, 22-23 / Marcu 10, 38 


Prin „foc” se înțelege și propovăduirea, căci cuvântul este „foc” ce mistu- 
iește toată înțelegerea cea materialnică și care e asemenea vreascurilor, 


* Pentru aceste cuvinte ale Mântuitorului Hristos, Sfântul Simeon Noul Teolog, ne 
invaţă astfel: „Crezând din tot sufletul și căindu-ne cu căldură, zămislim, cum s-a spus, pe 
Cuvântul lui Dumnezeu în inimile noastre, ca Fecioara, dacă avem sufletele noastre fecioare 
si curate. Și precum pe aceea, fiindcă era preaneprihănită, nu a topit-o focul Dumnezeirii, 
asa nici pe noi nu ne topește, dacă avem inimile curate și neprihănite, ci se face în noi rouă 
din cer și izvor de apă și râu de viață nemuritoare. Că și noi primim la fel focul neingustat 
al Dumnezeirii” (Filocalia românească, vol. 6, ed. IBMBOR, București, 1977, p. 157). Cuviosul 
Isaia Pustnicul, în Cuvântul V ne grăiește: „În cei ce urmează învăţăturile sfinte ale Domnului 
“a aflat focul Dumnezeirii Lui. Atunci au aflat ucenicii sabia Duhului și au tăiat cu ea 
zoate voile trupului” (Filocalia românească, vol. 12, ed. Harisma, București, 1991, p. 80). lar 
Sfântul Grigorie Sinaitul, în Învățătura pentru liniștire, tâlcuiește astfel: „(13) Căldura harului 

ste focul Duhului pe care Domnul a venit să-l arunce pe pământ, adică în inimile oamenilor. 

i El vrea să se aprindă degrabă în noi ca să ardă păcatul și să curețe sufletul, și să-l aline, 

=i să-l tragă în chip negrăit spre dragostea de Dumnezeu și de oameni“ (Filocalia românească, 
ol. 7, ed. Humanitas, București, 1999, p. 171). 

“1 În ediţia de la 1805, versetele 49-50 sunt următoarele: „Foc am venit să arunc pre 
pământ și ce voiesc dacă acum s-a aprins? Și cu botez am a Mă boteza și cum Mă 
strâmtorez până ce se va săvârși!” 

și dă pierzării idolii, ori din ce materie vor fi aceștia. Dar [prin „foc” este 
înțeleasă] încă și râvna care se aprinde întru fiecare din noi pentru fapta 
cea bună. Dar poate și această râvnă, pentru cuvântul lui Dumnezeu 
făcându-se”, nu se deosebește de cea dintâi. Așadar, de acest „foc” voiește 
Domnul să se aprindă inimile noastre, că se cuvine nouă să avem râvnă 
aprinsă pentru lucrul cel bun. Pentru că aceasta ce zice: „Ce voiesc dacă 
acum s-a aprins” este în loc de „cât aș vrea să fie acum aprins”. Că 
grăbește Domnul aprinderea acestui „foc”, după cum și Pavel zice: „cu 
duhul arzând”“ (Romani 12, 11), și iarăși: „căci vă râvnesc pe voi cu 
râvna lui Dumnezeu” (2 Corinteni 11, 2). 

lar „botez” moartea Sa o numește. Căci de vreme ce „focul” acesta în 
alt chip nu putea a se aprinde, decât numai după moartea Sa — căci de atunci 
propovăduirea și râvna au crescut — pentru aceasta adaugă și cele pentru 
moartea Sa, numindu-o pe aceasta „botez”. Și fiindcă foarte o poftea pe 
aceasta, zice: „Și cum Mă strâmtorez”, în loc de „Cât Mă îngrijesc și Mă 
necăjesc, până ce se va săvârși, pentru că însetez de moartea cea pentru 
mântuirea tuturor”. 

lar „foc a venit să arunce” Domnul, nu numai peste tot pământul peste 
care cuvântul și credinţa s-au întins, ci și peste sufletul fiecăruia, care este 
pământ aducător de spini și neroditor, dar de cuvântul cel dumnezeiesc ca 
de foc este ars; și primitor al semințelor celor dumnezeiești se face și roadă 
duhovnicească aduce. Căci, când nevăzut se atinge de vreun suflet darul 
cel dumnezeiesc, se pare că se aprinde sufletul de dragostea lui Dumnezeu, 
cât nu este cu putință a o spune. Precum și Cleopa, de un foc ca acesta al 
darului lui Dumnezeu, nevăzut fiind aprins, zicea: „Au nu era inima noastră 
arzând întru noi?” (Luca 24, 32) Cel ce a purtat în inimă o pătimire ca 
aceasta, va cunoaște ceea ce se zice. Și pătimesc mulți și de multe ori aceasta 
când se citesc Dumnezeieștile Scripturi ori vieți ale Sfinţilor Părinţi, sau 
oarecare sfătuiesc și învaţă. Și se aprind cu sufletele către lucrul cel bun și 
unii ţin până în sfârșit, iar alții îndată se răcesc. 

12, 51-53: Vi se pare că am venit să dau pace pe pământ? Vă spun că 
nu, ci dezbinare”. (52) Căci de acum înainte cinci dintr-o casă vor fi 
dezbinați: trei împotriva a doi și doi împotriva a trei. (53) Dezbinaţi vor 


“2 Adică aprinzându-se. 
“3 În ediţia Bibliei de la 1988, se găsește: „cu duhul fiţi fierbinţi”. 
În ediţia Bibliei de la 1988, se găsește: „Oare, nu ardea în noi inima noastră?” 


= În ediția de la 1805, în loc de „dezbinare”, se găsește „împărțire”. 

fi: tatăl împotriva fiului și fiul împotriva tatălui, mama împotriva fiicei 
și fiica împotriva mamei, soacra împotriva nurorii sale și nora împotriva 


Sa (12, 51-53) Miheia 7, 6 / Matei 10, 34-35 


Hristos, cu adevărat „este pacea noastră” (Efeseni 2, 14), însă spune că 
nu „am venit să dau pace pe pământ”, pentru aceea asemenea unei 
ghicituri este ceea ce grăiește [Domnul]. Așadar, zicem că nu toată pacea 
este fără de prihană și e bună, ci de multe ori este cu greșeală și departe de 
dragostea cea dumnezeiască ne aruncă. Precum este când ne împăcăm și 
ne unim cu cineva spre stricarea adevărului. Deci nu a venit Hristos ca să 
dea acest fel de pace, ci, dimpotrivă, mai vârtos ne voiește pe noi ca să ne 
invrăjbim unii cu alții pentru lucrul cel bun. lar aceasta s-a și împlinit în 
vremea prigonirilor creștinilor, căci întru o casă tatăl elin era învrăjbit cu 
“iul credincios și maica cu fiica sa, și invers. 

Și cum zicând că „cinci dintr-o casă vor fi dezbinați”, la numărare a 
-umit șase feţe? Deci zicem că o faţă de două ori s-a numărat, pentru că 
-ica și nora aceeași este, care de către maica ei este numită fiică, iar pentru 
-oacră e noră. Deci trei vor fi dezbinaţi, tatăl și maica și soacra, împotriva 
= doi, adică fiul și fiica. Pentru că fiica fiind una singură, două numiri 
-rimește, și de aceea se pare că sunt două. 

Și să-mi înţelegi așa simplu „tată” și „mamă” și „soacră” pe toate cele 

»vechite, iar „fiu” și „fiică” pe toate cele înnoite. Așadar, Domnul voiește 
poruncile și dogmele Lui cele noi și dumnezeiești să se învrăjbească cu 
ate năravurile [obiceiurile] și dogmele [învățăturile] noastre cele vechi 
păcătoase. 

Încă înţelege și așa: „tată” este mintea, iar „fiu” cuvântul. Deci 
--zbinare s-a făcut întru o „casă”, adică întru un om. Și mai lămurit să zic: 

luminat mintea lui Dionisie Areopagitul și a primit propovăduirea 

vtele Apostolilor 17, 34), dar minţii sale, care a primit credința fără de 
“-edire, i se împotrivea cuvântul cel elinesc, ispitindu-se să dovedească 
silindu-o să urmeze curselor și obiceiurilor celor dialectice. Vezi 

"-zbinare a „tatălui” și a „fiului“, care se învrăjbesc între dânșii pentru 

stos și propovăduire? 

> „maică” dar și „soacră” vei numi cugetul, iar „fiică” și „noră” 

“rea. Deci și între acestea stă vrajbă pentru Hristos. Cugetul stă 
triva simţirii, când cugetul se pleacă a cinsti mai mult cele stătătoare 

->rnice] decât cele nestătătoare [nestatornice], cele nevăzute decât cele 

„te, Și are spre aceasta multe dovezi ajutătoare. lar uneori și de la simţire 

"e război împotriva cugetului, pentru că simţirea prin minuni și prin 

semnele cele văzute povățuindu-se spre credinţă, nu se pleacă gândurilor 
cugetului, nici dovedirilor celor elinești nu voiește a urma, care silesc pe 
cei ce iau aminte la dânsele a nu crede că Dumnezeu S-a făcut om sau că 
Fecioara a născut. Căci de acest fel sunt bârfelile silogismelor și a 
înțelepciunilor [deșteptăciunilor] elinești care slujesc firii. Însă simţirea, 
prin minunile cele văzute, este povățuitoare spre cunoștința lui Dumnezeu, 
mai bună decât toată dovedirea. 

Așadar, nu toată pacea și unirea este lucru bun, ci uneori și vrajba și 
dezbinarea oarecare lucru dumnezeiesc se pare a fi. Nimeni, dar, să nu se 
împrietenească cu cei răi, ci chiar dacă tatăl, chiar dacă maica, împotrivitori 
ai Legii lui Hristos de se vor afla, să ne învrăjbim cu dânșii, ca și cu unii 
care sunt vrăjmași ai adevărului. 


12, 54-99: Și zicea mulțimilor: Când vedeţi un nor ridicându-se dinspre 
apus, îndată ziceţi că vine ploaie mare; și așa este. (55) lar când suflă vântul 
de la miazăzi, ziceţi că va fi arșiță, și așa este. (50) Făţarnicilor! Faţa 
pământului și a cerului știți să o deosebiți“, dar vremea aceasta cum de 
nu o deosebiți? (57) De ce, dar, de la voi înșivă nu judecați ce este drept? 
(58) Și când mergi cu pârâșul tău la dregător, dă-ţi silința să te scapi de el 
pe cale“, ca nu cumva să te târască la judecător, și judecătorul să te dea în 
mâna temnicerului, iar temnicerul să te arunce în temniţă. (59) Zic ţie: Nu 
vei ieși de acolo, până ce nu vei plăti și cel din urmă ban. 

(12, 54) Matei 16, 2 (12, 56) Matei 16, 3 / loan 4, 35 
(12, 58) Pilde 25, 8 / Matei 5, 25 (12, 59) Matei 5, 26 


După ce Domnul a vorbit pentru propovăduire și a numit-o „foc“ și 
„sabie“, fiindcă cei care auzeau, poate, s-ar fi turburat, neînțelegând ceea 
ce se grăiește, zice: „După cum preschimbările văzduhului din oarecare 
sefhne le pricepeţi, așa se cuvenea ca și Venirea Mea să o cunoașteți din 
cele ce se zic și din cele ce se fac de către Mine. Pentru că tocmai cuvintele 
Mele Mă arată că Mă împotrivesc vouă, și asemenea sunt și lucrurile Mele. 
Căci voi sunteți vameși și răpitori (Luca 18, 11), iar Eu nu am unde să-Mi 
plec capul (Matei 8, 20). Deci, precum de la nor semuiţi [cunoașteţi] venirea 
ploii, și de la vântul de miazăzi sosirea arșiței, tot asemenea vi se cuvenea 
vouă a cerceta și a semui [cunoaște] și vremea Venirii Mele. Pentru că nu 


+ În ediția de la 1805, în versetul 56 în loc de „deosebiți“, se găsește „cercați”. 

" În ediţia de la 1805, în loc de „pe cale dă-ţi silinţa”, se găsește „pe cale dă lucrare”. 

o, „Nu socotiți că am venit să aduc pace pe pământ; n-am venit să aduc pace, ci 
sabie. Căci am venit să despart pe fiu de tatăl său, pe fiică de mama sa, pe noră de 
soacra sa. Și dușmanii omului (vor fi) casnicii lui” (Matei 10, 34-36). 

am venit să dau pace, ci ploaie și turburare, căci «nor» sunt și Eu și de la 

«apus» vin, adică de la firea cea omenească care mai înainte era jos și avea 

multă înnegurare de la păcat. Ci și «foc» am venit să arunc, și «arșiţă» să 

tac, că «vânt» călduros de la «miazăzi» sunt, și frigului celui de la 

miazănoapte potrivnic. Fiindcă și de la Betleem M-am arătat, care spre 
miazăzi» se află”. 

După ce a zis acestea îi învaţă pe dânșii și care este pacea vrednică de 
cinste. Căci, după ce a arătat care este despărțirea cea vrednică de laudă, 
arată și care e pacea fără de prihană. Și zice: „Când pârâșul te va trage la 
“udecată, pe cale te sârguiește, te silește” — căci acel cuvânt ce zice, „dă 
lucrare”, aceasta însemnează, adică tot timpul sârguiește-te ca să te 

zbăvești de el. 

Încă și în alt chip se înțelege „dă lucrare”, adică deși nu ai nimic, te 
prumută și „dă lucrare”, adică dă dobândă ca să te izbăvești de el, nu 
-umva să te tragă la judecător și judecătorul te va da temnicerului și acela 
-= va pune în temniţă, până când vei plăti și bănișorul cel mai de pe urmă. 
„>r acestea ce le zice Domnul le grăiește astfel pentru a-i înfricoșa pe cei 
—ai învârtoșați și spre a-i pleca pe ei spre împăcare, știind că pe cei mai 
—.pești frica pedepsirii și a muncilor îi înfrânează. 

Încă se înţeleg acestea și pentru diavolul, căci pârâș al nostru este 
sta. Deci, „pe cale”, adică în viaţa aceasta fiind noi, să ne sârguim 

-“ând fapta bună, să ne izbăvim de el și nici o împărtășire să nu avem 
dânsul, ca nu cumva la Judecata ceea ce va să fie să ne dea pe noi 
-ecătorului, și Judecătorul ne dă temnicerului, adică oarecărei puteri 
--rești muncitoare [căznitoare]. Și din această vreme a hotărârii ne 
„-=psește pe noi, până când și pentru cele mai mici greșeli vom lua chinuri 
—ăsura muncilor [caznelor] vom plini. lar măsura muncii [caznei] 
dată nu se plinește; așadar, pururea vom fi munciţi = că atâta ne vom 
-siui în temniță, până când vom plăti și „cel din urmă” bănișor, iar pe 
--a niciodată nu-l vom plăti și de aici arătat este cum că veșnică va fi 
- ca [cazna]. 


, 

CAPITOLUL 13 
Pilda galileienilor. O femeie vindecată în ziua sâmbetei. 
Pilde și cuvinte despre Împărăția lui Duninezeu. 
Ierusalimul și jalea-i viitoare! 


13, 1-5: Și erau de față în acel timp unii” care-l vesteau despre 
galileienii al căror sânge Pilat l-a amestecat cu jertfele lor. (2) Și EI, 
răspunzând, le-a zis: Credeţi, oare, că acești galileieni au fost ei mai 
păcătoși decât toţi galileienii, fiindcă au suferit acestea? (3) Nu! zic vouă; 
dar dacă nu vă veţi pocăi, toți veți pieri la fel. (4) Sau acei optsprezece 
inși, peste care s-a surpat turnul în Siloam și i-a ucis, gândiţi, oare, că ei 
au fost mai păcătoși” decât toţi oamenii care locuiau în lerusalim? (5) 
Nu! zic vouă; dar de nu vă veţi pocăi toţi veți pieri la fel. 

luda Galileianul — de care însuși Evanghelistul Luca pomenește în Faptele 
Apostolilor (5, 37) —, ca unul care era cunoscător al Legii, i-a plecat și pe 
mulți alții dintre galileieni de au urmat dogmei [învățăturii] sale. Și dogma- 
tiseau [învățau] cum că nici unuia din oameni, nici măcar cu gura să nu 
sufere cineva a i se spune „Domn”, nici pentru vreo cinste și dragoste priete- 
nească, și nici însuși împăratului [Cezarului]. Drept aceea, mulţi dintr-înșii, 
pentru că nu-l numeau „Domn” pe Cezarul, cumplit erau pedepsiți. Încă 
mai învățau [acești galileieni] cum că nu se cuvine a aduce alte jertfe, afară 
de cele rânduite de Moise, pentru aceasta și opreau jertfele care se săvârșeau 
pentru Cezarul și pentru neamul romanilor. Dintru această pricină 
mâniindu-se Pilat, a poruncit ca galileienii aceștia să fie tăiați chiar lângă 
jertfele împotriva cărora ei se împotriveau a fi săvârșite pentru neamul 
romanilor, ca astfel, sângele lor să se amestece cu sângele jertfelor. Așadar, 
unii au spus aceasta Mântuitorului, ca și cum [cele petrecute] s-au săvârșit 
pentru bunacinstire, voind ca să cunoască ceea ce-l era plăcut Lui pentru 


! În ediţia de la 1805, titlul capitolului este: „Pentru galileieni și pentru cei din Siloant. 
Pentru smochinul cel ce nu făcea roadă. Pentru ceea ce avea duhul neputinței. Pentru grăunțul 
de muștar pildă și pentru aluat. Pentru cel ce a întrebat de sunt puțini cei ce se mântuiesc, 
Pentru ușa cea strâmtă și pentru cei ce vor bate la ușă și nu le vor deschide. Pentru cei ce au spus 
lui lisus de Irod”. 

? În ediţia de la 1805, în loc de „și erau de faţă în acel timp unii”, se găsește „întru 
acea vreme au venit oarecarii”. 

3 În ediţia de la 1805, în loc de „mai păcătoși”, se păsește „mai greșiți”. 

acestea. Pentru că unii socoteau că prea cu dreptate au pătimit ei, ca niște 
păcătoși, fiindcă au scornit turburare și pe Pilat l-au întărâtat spre a-i urî pe 
iudei. Căci împotrivirea acelora întru a nu fi numit Cezarul „Domn“, nu era 
străină [neîmpărtășită] de vreunul din neamul iudeilor. Așadar, Mântuitorul 
nu tăgăduiește că aceia [care au fost uciși] sunt păcătoși, însă spune că: „Nu 
au pătimit ei unele ca acestea ca unii care au fost mai păcătoși decât ceilalți 
ce nu au pătimit [astfel]. Căci, dacă și voi nu vă veți pocăi, părăsindu-vă 
[lepădând obiceiul] de a face turburări și de a aprinde vrajbe între voi, și nu 
vă veți sârgui a cinsti pe Dumnezeu cu lucrurile, mai rele veți pătimi. Căci 
nu se cuvine cu pricină de bună-cinstire să vă agonisiți slavă, și spre gâlcevile 
cele ce se fac între voi să vă plecați”. 

lar „turnul“ cel ce a căzut în Siloam, semn era al celor ce aveau să se 
intâmple mai pe urmă norodului, că prin acei puţini ce atuncea s-au 
omorât, celor mulți a arătat cum că și ei cele mai rele vor pătimi. Căci 

turnul” este mai înainte închipuire a toată cetatea, iar „cei optsprezece” 
a tot neamul. Deci, căzând cetatea [Ierusalimului] din pricina lui Tit, tot 
neamul împreună a pierit, fiindcă întru necredință a rămas. 

Acestea să ne fie nouă învățătură spre toate cele ce ni se întâmplă în 
tiecare zi. lar dacă unii cad, iar noi fără de ispită rămânem, din această 
pricină nu cumva întru cea mai covârșitoare nepurtare de grijă să rămânem, 
ca și cum ca niște drepți am rămas fără de ispită, ci, dimpotrivă, mai vârtos 
să ne învăţăm cum că pentru aceasta se muncesc [zdrobesc] aceia, ca noi 
să ne facem mai buni. lar de nu, mai rele vom pătimi. 


13, 6-9: Și le-a spus pilda aceasta: Cineva avea un smochin, sădit în 
via sa și a venit să caute rod în el, dar n-a găsit. (7) Și a zis către vier: lată, 
trei ani sunt de când vin și caut rod în smochinul acesta și nu găsesc. 
Taie-l; de ce să ocupe locul în zadar?*(8) lar el, răspunzând, a zis: Doamne, 
lasă-l și anul acesta, până ce îl voi săpa împrejur și voi pune gunoi. (9) 
Poate va face rod în viitor; iar de nu, îl vei tăia. 

(13, 6) Isaia 5, 2 / leremia 8, 13 / Matei 21, 19 / Marcu 11, 13-14 (13, 7) Matei 21, 19 

Cu bună urmare aduce [Domnul] și pilda aceasta, că de vreme ce a zis 
câ: „de nu vă veţi pocăi [toţi] veţi pieri”, cu cuviință adaugă și pilda 
zceasta. „Smochin” este, așadar, neamul iudeilor, care numai frunze amare 
zace, iar roadă nu dă. Și în „via” lui Dumnezeu sta [se afla], adică întru 
>etrecerea [vieţuirea] cea iudaicească. „Stăpânul casei”?, adică Hristos, 


* În ediţia de la 1805, în loc de „de ce să ocupe locul în zadar”, se găsește „pentru ce 
gases 
=i pământul împresoară în zadar”. 
” Vezi tâlcuirea de la Luca 12, 35-48. 

viind și căutând întru el roadă a credinţei și a lucrării celei bune, nu a 
aflat. Și în „trei ani” a venit: prin Moise (Ieșire cap. 19-20), prin Prooroci (3 
Ezdra 1, 53), iar a treia oară Însuși EI (loan 1, 14). Însă pe urmă, pentru că 
nu s-au pocăit, i-a tăiat de la dragostea lui Dumnezeu, căci nu se mai 
numesc neam al Domnului și popor sfânt. lar în locul lor au fost aduse 
neamurile, cele care pot aduce roadă. 

Încă poate a se înțelege „smochin” și toată firea omenească, „stăpân 
al casei” Dumnezeu și Tatăl, iar „vierul” [este] Fiul lui Dumnezeu. Și 
fiindcă a venit ca să lucreze cu osârdie și să curățească „via” noastră, nu 
lasă Hristos ca să fie tăiat smochinul acesta ca un neroditor, unele ca acestea 
grăind: „Lasă-l pe el și întru acest an, căci chiar dacă prin Lege și prin 
Prooroci nu s-au făcut mai buni și roadă de pocăință nu au dat, însă și Fu 
îi voi uda pe ei cu ale Mele dogme și învățături, și de vor face roadă de 
supunere bine, iar de nu, îi vei tăia în anul viitor, tăindu-i [retezându-i] pe 
dânșii din partea drepţilor”. 

Și de „trei” ori cercând roadă de la firea noastră, nu a dat: o dată, 
atunci când, în Rai am călcat porunca (Facere cap. 3), a doua oară, când în 
Lege au făcut vițel (leșire cap. 32) „și au schimbat slava lui Dumnezeu 
întru asemănare de vițel ce mănâncă iarbă” (Psalm 105, 20), iar a treia 
oară, când de Domnul și Mântuitorul s-au lepădat, zicând: „Nu avem 
împărat, decât pe Cezarul” (loan 19, 15). 

Încă și fiecare dintre noi „smochin” este în „via” lui Dumnezeu, adică 
în Biserică, ori simplu să zic: în lumea aceasta sădit. Deci, vine Dumnezeu, 
căutând „roadă“; și de te va afla pe tine „neroditor”, poruncește ca să fii 
tăiat din viaţa aceasta, iar „vierul” se roagă ca să-l fie milă. Și cine este 
„vierul”? Ori Îngerul păzitor al fiecăruia, ori omul însuși, căci fiecare lui 
însuși își este „vier”. Deci, de multe ori în boli de moarte, sau în alte 
primejdii căzând, zicem: „O, Doamne, [mai îngăduie-ne] și întru acest an 
și ne vom pocăi”. Pentru că aceasta înseamnă „voi săpa și voi pune 
împrejur gunoi”, adică sufletul se „sapă” când țarina grijilor vieții acesteia 
o scutură, și se ușurează. lar „gunoi” împrejurul lui se pune, fierbințeala 
petrecerii [vieţuirii] celei mai necinstite și de toți călcată [în picioare]. Căci, 
atunci când cineva din slavă, în viață neslăvită pe sine se aruncă pentru 
mântuirea sufletului, se zice că „a pus gunoi” împrejurul sufletului, ca să 
aducă „roadă“. Deci, de vom tace „roadă” bine, iar de nu, nu ne mai 
îngăduie Domnul pe noi în „via” Sa, ci ne „taie” din lumea aceasta, ca 
locul să nu-l „împresurăm în zadar”. Căci atunci când vede oarecine că 
păcătosul trăiește mulți ani, se vatămă și mai rău se face. Și întru acest fel 
este starea păcătosului, încât nu numai el însuși nu aduce „roadă, ci și pe 

altul, care putea aduce „roadă”, îl împiedică. lar de se va „tăia” din viața 
aceasta, poate cei ce l-au văzut pe el tăiat, venindu-și în simțiri, se vor 
schimba și vor aduce „roadă”. 

Și în „trei ani” se zice că vine „Stăpânul casei” la „smochin“, poate 
adică și pentru că trei sunt legile ce s-au dat nouă, prin care vine către noi 
Domnul. lar acestea sunt: cea firească, cea a Legii și cea duhovnicească. 
Căci se cuvenea nouă dintru legea cea firească să ne învăţăm și să aducem 
„roadă”, căci firea singură pe sineși se învaţă ceea ce se cuvine. lar după 
ce [Domnul] a aflat în noi a fi netrebnică legea cea firească, ne-a dat-o pe 
cea a lui Moise, ajutătoare a celei firești. lar după ce și aceasta, pentru 
lenevirea noastră, împreună netrebnică s-a aflat, o dă Domnul pe ceea 
duhovnicească. Deci când acestea „trei” nu fac mai bun sufletul cuiva și 
nici dintru viaţa cea îndelungată și nici dintru iubirea de oameni [a lui 
Dumnezeu] nu se face mai bun, atunci în anul „viitor” nu se mai lasă; căci 
nu de multe ori Se amăgește Dumnezeu de prelungiri”. 

Dar nu cumva prin „trei ani” putem să le înțelegem pe cele trei stări 
ale vârstelor? Pe cea copilărească, adică a tinerilor — vârstă care se socotește 
Dână la optsprezece ani —, pe cea bărbătească, iar a treia pe a celor ce acum 
au început a încărunți. Deci atunci când la al „treilea“ an, adică la bătrânețe, 
-u vom da „roadă”, ci încă vom mai fi lăsați a trăi ca să punem împrejur 

gunoi” - primind viaţa cea necinstită pentru Hristos —, dar apoi și așa ne 
»m arăta mincinoși, nu ne va cruța pe noi Domnul, ci ne va „tăia“, ca să 
u mai împresurăm pământul „în zadar”, vătămândur-i și pe alţii. Această 
--lcuire mi se pare mie a fi mai potrivită la țelul și pricina ce stă înainte [ce 
avem de față]. 


13, 10-17: Și învăța lisus într-una din sinagogi sâmbăta. (11) Și iată o 
-emeie care avea de optsprezece ani un duh de neputinţă și care era gâr- 
=ovă, de nu putea să se ridice în sus nicidecum; (12) iar lisus, văzând-o, 
= chemat-o și i-a zis: Femeie, ești dezlegată de neputinţa ta. (13) Și Și-a 
-us mâinile asupra ei, și ea îndată s-a îndreptat și slăvea pe Dumnezeu. 

- lar mai-marele sinagogii, mâniindu-se că lisus a vindecat-o sâmbăta, 
-3spunzând, zicea mulțimii: Șase zile sunt în care trebuie să se lucreze; 
>nind deci într-acestea, vindecaţi-vă, dar nu în ziua sâmbetei! (15) lar 
"Domnul i-a răspuns și a zis: Făţarnicilor! Fiecare dintre voi nu dezleagă, 


Dumnezeu este multmilostiv și îndelung-răbdător și Se lasă „amăgit” de către noi 
>relungește viața pământească, dintru marea Sa iubire de oameni. Însă nu Se lasă 
=it de multe ori” tot din dragoste pentru om, deoarece se pare că noi am amâna la 
“sit împlinirea făgăduinţei de a pune inceput. 


190 Capitolul 13 SFÂNTUL TEOFILACT ARHIEPISCOPUL BULGARIEI 


oare, sâmbăta boul său, sau asinul de la iesle, și nu-l aduce să-l adape? 
(16) Dar aceasta, fiică al lui Avraam fiind, pe care a legat-o satana, iată 
de optsprezece ani, nu se cuvenea, oare, să fie dezlegată de legătura 
aceasta, în ziua sâmbetei? (17) Și zicând El acestea, s-au rușinat toți cet 
ce erau împotriva Lui”, și toată mulțimea se bucura de faptele strălucite 
săvârșite de El. (13, 13) Marcu 16, 18 (13, 14) leșire 20, 9 / Deuteronom 5, 13 / 

Matei 12, 10 / Marcu 3,2 / Luca 6, 7; 14, 3/ loan 5, 10 (13, 15) Luca 14,5 

Din ispită diavolească s-a întâmplat patima aceasta femeii, după cum și 
Domnul zice: „pe care a legat-o satana, iată de optsprezece ani“. Căci, poate 
pentru oarecare greșeli, fiind părăsită de Dumnezeu, o muncea [căznea] satana, 
căci pricinuitor este trupurilor oamenilor de toate greutățile, când de Sus, de 
la Dumnezeu, se va slobozi. Pentru că dintru început acesta ni s-a făcut nouă 
pricinuitor de a cădea dintru nestricăciunea întru care am fost zidiți, și a ne 
lega cu trup bolnăvicios și primitor de patimi, că prin îmbrăcămintea cea „de 
piele”, aceasta o înțelegem cu adevărat (Facere 3, 21). 

Însă Domnul, cu glas dumnezeiesc și plin de stăpânire, gonește boala 
femeii acesteia. Încă pune și mâinile pe dânsa, ca să cunoaștem cum că sfântul 
Său trup a purtat puterea și lucrarea lui Dumnezeu Cuvântul. Căci Însuși 
al Lui era [trupul] și nu al altuia oarecăruia [om], afară de EI fiind deosebi, 
despărțit de EI în ipostas, precum i se pare lui Nestorie celui rău credincios. 

Așadar, bunătatea Domnului este întru acest fel, și așa a miluit zidirea 
Sa. lar satana, cel care dintâi o legase pe femeie, părându-i rău de dezlegarea 
ei, ca unul care voia ca ea mai mult să pătimească rău, îl leagă acum pe 
mai-marele sinagogii cu zavistia, și prin gura lui prihănește minunea. Așa, 
cu adevărat, în tot locul se pune asupră peste cele bune. Deci, se mânie 
[mai-marele sinagogii] pentru că sâmbătă s-a făcut tămăduirea. lar 
Domnul, cu pilda frumoasă a dobitoacelor celor necuvântătoare îl mustră. 
Drept aceea, de niște cuvinte ca acestea, nu numai el, ci și toți ceilalți care 
„stăteau” împotriva lui lisus „se rușinau”. Căci foarte nebunesc lucru era 
a opri să fie tămăduit un om sâmbăta, aducând pricină nelucrarea ceea ce 
era rânduită de Lege pentru ziua sâmbetei. 

Așadar, cei care „stăteau” împotriva Lui, de cuvintele Sale „se 
rușinau”, iar noroadele de lucruri „se bucurau”. Pentru că aceia de lucruri 
nu se bucurau, ci se topeau (de zavistie), când făcea Hristos minuni, iar 
noroadele, ca unii care se foloseau din semne [minuni], „se bucurau”, 
tămăduiri dobândind. 


7 În ediţia de la 1805, în loc de „cei ce erau împotriva Lui”, se găsește „cei ce stau 
împotriva Lui”. 

Dar aceste minuni să le înţelegi și pentru omul cel lăuntric. Căci „se 
gârbovește“ sufletul, când numai la grijile cele pământești se pleacă și nimic 
ceresc sau dumnezeiesc nu năzuiește. Drept aceea și se zice că de 
„optsprezece ani“ bolește, căci atunci când cineva spre păzirea poruncilor 
Legii celei dumnezeiești — care sunt zece — și spre nădejdea veacului al 
optulea este neputincios, se zice că de „optsprezece ani” este „gârbov”. Au 
nu cel care este pironit și aplecat la cele pământești și pururea păcătuiește, 
poruncile le leapădă și veacul ce va să fie nu-l primește? Dar Domnul 
„sâmbăta” și în „adunare” îl vindecă pe un suflet ca acesta, căci atunci când 
va aduna cineva întru sine gândurile mărturisirii (pentru că „luda” înseamnă 
„mărturistre”), și „sâmbătă” va avea — adică încetare de la cele rele —, atunci 
îl vindecă pe dânsul lisus, nu numai cu cuvântul zicând: „Ești dezlegat de 
neputința ta”, ci și mâinile punându-Și-le deasupra. Căci ni se cuvine nouă 
să primim și ajutorul mâinilor celor dumnezeiești spre săvârșirea lucrurilor 
faptei celei bune, și nu numai prin cuvânt și învățătură tămăduirea luându-o 
[dobândind-o], să ni se pară că ne este de ajuns. 


13, 18-22: Deci zicea: Cu ce este asemenea Împărăţia lui Dumnezeu 
și cu ce o voi asemăna? (19) Asemenea este grăuntelui de muștar pe 
care, luându-l, un om l-a aruncat în grădina sa, și a crescut și s-a făcut 
copac, iar păsările cerului s-au sălășluit în ramurile lui. (20) Și iarăși a 
zis: Cu ce voi asemăna Împărăția lui Dumnezeu? (21) Asemenea este 
aluatului pe care, luându-l, femeia l-a ascuns în trei măsuri de făină, 
până ce s-a dospit totul. (22) Și mergea El prin cetăți și prin sate, învățând 
și călătorind spre Ierusalim”. 

(13, 18-19) Matei 13, 31-32 / Marcu 4, 30-31 (13, 20-22) Matei 9, 35; 13, 33-35 / Marcu 6, 6 

Cu „grăuntele de muștar” aseamănă Împărăţia lui Dumnezeu; iar 
Împărăția lui Dumnezeu este cuvântul și propovăduirea, căci prin 
propovăduire a împărăţit peste sufletele oamenilor. Deci, precum muștarul 
se pare că este mic, dar are multă putere, așa și cuvântul Evangheliei este 
defăimat de cei mulți și li se pare că este „nebunie“ (Faptele Apostolilor 26, 
24; 1 Corinteni 1, 23). Dar, luându-l pe dânsul omul, și aruncându-l „în 
grădina sa”, adică în sufletul său, se face „copac mare”, încât și „ramuri“ 
se află la dânsul. lar „păsările cerului”, adică oamenii cei ce voiesc a zbura 
a înălțime, se sălășluiesc în „ramurile” acestea, pentru că aceia care sunt 
mai sus decât cele pământești, în „ramurile“ propovăduirii, adică în 


* În ediția de la 1805, în loc de „s-a făcut copac”, se găsește „s-a făcut copacul mare”. 
” În ediţia de la 1805, în loc de „călătorind spre Ierusalim”, se găsește „cale făcând 
spre lerusalim”. 

înțelepciunile cele întinse [cuprinzătoare] se odihnesc. Ca și cum aș zice 
că „grăunte” a luat Pavel, pe învățătura cea puţină a Ananiei (Faptele 
Apostolilor 9, 17), dar sădind acest „grăunte” în „grădina sa” cea cu pământ 
gras, „ramuri“ a făcut, le zic adică pe cele multe și frumoase învățături și 
trimiteri, întru care se sălășluiau nu numai cei de atunci care erau înalți și 
înţelepţi la minte și la înțelepciune! — precum erau corintenii, Dionisie, 
lerotei și alții mulţi, precum și cei de pe urmă, în fiecare dintre vremi. 

Se poate „grăunte de muștar” să fie înţeles și Însuși Domnul, om de 
rând fiind după ceea ce se vedea, căci fecior de teslar era și foarte sărac 
(Matei 13, 55). Dar căzând El în inima [mijlocul] pământului când a murit 
și „în grădină” îngropându-Se (loan 19, 41), „ramuri frumoase pe Apostoli 
i-a tăcut, intru care se odihnesc toți cei care mai înainte erau purtaţi de tot 
duhul înșelăciunii, precum erau cei din neamuri. Căci aceștia cu „păsările” 
se asemâănau pentru mintea care lesne li se rătăcea și se amăgea și era 
plină de toată ușurătatea. Că așa sunt toți cei ce se rătăcesc, asemenea cu 
„păsările cerului”, adică ale văzduhului. 

larăși este asemănat dumnezeiescul cuvânt cu „aluatul“ pe care, 
luându-l „femeia”, adică firea omenească, l-a ascuns în „trei măsuri de 
făină”, adică în trup, în suflet și în duh, ca să se sfințească acestea, după 
cum zice fericitul Pavel (1 Tesaloniceni 5, 23), și să se facă o „frământătură” 
prin împărtășirea cea cu Sfântul Duh (Romani 11, 16; 1 Corinteni 5, 7). 

Însă poţi a-l înțelege „femeie“ pe suflet, iar „trei măsuri” pe cele trei 
părți ale lui: cea cuvântătoare, cea mânioasă și cea poftitoare. Deci, dacă 
cineva întru aceste trei părţi va ascunde cuvântul lui Dumnezeu, le va face 
pe acestea cu totul duhovnicești, încât nici partea cea cuvântătoare să nu 
greșească în dogme, nici mânia și pofta fără de socoteală să nu se pornească, 
ci să se dospească și să se facă asemenea cuvântului lui Dumnezeu. 

„Și mergea El prin cetăţi și prin sate, învățând”. Pentru că nu intra 
Domnul numai în cele mai mici, precum sunt satele, iar pe orașe le defăima 
- lucru care îl fac cei ce voiesc a-i amăgi pe cei mai de rând —, nici în orașe 
nu intra ca un iubitor de slavă și ca un poftitor de arătare cu îngâmfare, 
defăimând [satele] cele mai mici, ci ca un Stăpân de obște, iar mai vârtos 
ca un Părinte, de toţi purtând grijă, pretutindeni înconjura [străbătea]. 

Oare umbla Domnul prin cetățile cele dinafară, întru care nu erau 
atâția învățători de Lege, iar de lerusalim fugea, ca și cum s-ar fi temut de 
mustrările cele de la învățătorii de Lege, sau bănuia moartea la care aceștia 


rr 


) Ei . A . . . sud d: 
4, „Înţelepciunea înțeleaptă” e aceea care se face primitoare a propovăduirii 
Evangheliei. 

voiau să-L supună? Nu este cu putinţă a se zice aceasta, pentru că Domnul 
„călătorea spre Ierusalim”, căci unde sunt mai mulți cei bolnavi, acolo cu 
prisosinţă să se sârguiască să meargă și doctorul. 


13, 23-30: Și L-a zis cineva: Doamne, puțini sunt, oare, cei ce se 
mântuiesc? lar El le-a zis: (24) Siliţi-vă să intraţi prin poarta cea strâmtă, 
că mulți, zic vouă, vor căuta să intre și nu vor putea. (25) După ce se va 
scula stăpânul casei și va încuia ușa și veți începe să staţi afară și să 
bateți la ușă, zicând: Doamne, deschide-ne! — și el, răspunzând, vă va 
zice: Nu vă știu de unde sunteti. (26) Atunci voi veți începe să zicețţi: 
Am mâncat înaintea ta și am băut și în piețele!! noastre ai învăţat. (27) 
Și el vă va zice: Vă spun: Nu știu de unde sunteți. Depărtați-vă de la 
Mine toţi lucrătorii nedreptăţii. (28) Acolo!” va fi plângerea și scrâșnirea 
dinților, când veţi vedea pe Avraam și pe Isaac și pe lacov și pe toți 
Proorocii în Împărăția lui Dumnezeu, iar pe voi aruncaţi afară!”. (29) Și 
vor veni alții de la răsărit și de la apus, de la miazănoapte și de la miazăzi 
si vor ședea la masă în Împărăția lui Dumnezeu. (30) Și iată, sunt unii 


de pe urmă care vor fi întâi, și sunt alții întâi care vor fi pe urmă”. 
(13, 23-24) Sirah 4,24 / Matei 7, 13-14 / loan 7, 34; 8, 21; 13, 33 / Faptele Apostolilor 14, 22 
(13, 25) Isaia 55, 6 / Matei 7, 23; 25, 10-12 / Luca 6, 46 (13, 27) Psalm 5, 4-6; 6, 9/ Matei 7, 23; 25, 41 / 
Luca 13, 25/11 Corinteni 8, 3 /2 Timotei 2, 19 (13, 28) Matei 8, 11-12; 13, 42; 24, 51 
(13, 29) Facere 28, 14 / Isaia 2, 3; 49, 6; 60, 3 / Maleahi 1, 11 / Marcu 8, 11 
(13, 30) Matei 19, 30; 20, 16 / Marcu 10, 31 / Faptele Apostolilor 10, 45; 28, 28 


„Puţini sunt cei ce se mântuiesc”, pentru că „ușa strâmtă” nu este cu 
=utință a primi pe mulți. Deci, „stăpânul casei” este Domnul, și cheamă 
“impreună pe toți oamenii la ospăț și la desfătarea bunătăților celor 
"eimpuțţinate. Câţi, dar, sunt osârduitori, până la ceasul prânzului se sârguiesc 
» intra, iar câți sunt mai trândavi, și după ceasul prânzului vin, se închid 
“tară. Și care este „ceasul prânzului”? Arătat este că viața aceasta de acum, că 

“castă vreme este cu adevărat bună pentru gătirea cea duhovnicească, ca să 
"= ospătăm. Deci, după ce „se va scula stăpânul casei” — adică se va scula la 
“decată — și „va încuia ușa” - calea faptei celei bune zic, [pe] care după 


' În ediţia de la 1805, în loc de „pieţe”, se găsește „ulițe”. 
- [1805] Acest cuvânt „acolo” este în loc de „atuncea“. 
În ediția de la 1805, în loc de „aruncaţi afară”, se găsește „scoși afară”. 
* În ediția de la 1805 versetul 30 este: „Și iată, cei de pe urmă vor fi întâi, și cei dintâi 
'rti pe urmă”, cu această notă: [1805] Credincioșii cei care au crezut dintre păgâni, care 
" se par a fi „cei de pe urmă” care au cunoscut pe Fiul, vor fi atuncea „cei dintâi” 
“ru credinţa lor cea curată. lar iudeii cei necredincioși care se păreau a fi „cei dintâi”, 
- că ei mai înainte au cunoscut pe Dumnezeu - că zice „Fiul Meu cel întâi născut 


s-ail - vor fi atuncea „cei mai de pe urmă , pentru necredinţa lor (după Zigaben). 

sfârșitul vieţii de aici nu se mai poate călători, căci în viaţă fiind noi se 
călătorește [pe] calea faptei celei bune — cei ce mai cu lenevire au viețuit aici, 
încep „să bată la ușă”. Căci atunci, prin pocăinţa cea fără de folos, caută calea 
faptei bune cu cuvinte goale, ca și cu oarecare bateri și lovituri repetate 
chemându-o pe aceasta, [însă] lipsindu-le lucrurile. lar „stăpânul casei”, cu 
dreptate de aci înainte închizându-i afară, se preface cum că nici nu îi știe „de 
unde sunt”, și cu cuviință este aceasta, pentru că aceștia sunt de la diavolul, 
iar Domnul pe cei ce sunt ai Lui îi știe (Numeri 16, 5). 

lar aceasta ce zice: „am mâncat înaintea ta și am băut și în piețele 
noastre ai învățat”, se zice și așa simplu [de-a dreptul] către cei din Israil, 
căci dintru aceștia S-a născut Hristos după trup și cu aceștia dimpreună 
mânca și dimpreună bea. 

Dar se poate și mai înalt a se înțelege aceasta ce zice: „am mâncat 
înaintea ta și am băut”, căci slujba Legii săvârșind și jertfele cele sângeroase 
lui Dumnezeu aducându-le, mâncau și se veseleau, ascultau încă și 
dumnezeieștile cărți în sinagogi. Pentru că, întru adevăr, Domnul și prin 
Prooroci îi învăţa, căci nu pe ale lor proorociri ei le puneau înainte [în 
slujbele sinagogii], ci pe ale lui Dumnezeu le grăiau, pentru aceasta și 
ziceau: „Acestea grăiește Domnul”. Așadar, nu a fost îndeajuns spre 
îndreptarea iudeilor slujba cea prin sângiuri [jertfe sângeroase], neprimind 
ci credința care îl face drept pe cel necredincios. 

Incă și celor ce sunt ca și mine creștini, dar lenevoși cu viața, li se vor 
potrivi acestea. Au nu și noi mâncăm Dumnezeiescul Trup? Și nu bem Sângele 
lui Dumnezeu înaintea Sa, în fiecare zi la masa cea de taină apropiindu-ne? 

Și învaţă Domnul în „uliţe” |,„pieţe”], adică în sufletele cele late ale 
noastre. Dar nu este nici un folos, dacă numai ascultători ai dumnezeieștii 
Legi ne facem, iar nu și lucrători, ci mai vârtos dimpotrivă, spre pricină de 
mai mari munci [cazne] ni se face nouă această ascultare, precum și 
împărtășirea dumnezeieștilor sfințenii [ni se face] spre osândă. Și ia aminte 
că aceia sunt lepădați, întru ale cărora „ulițe” [„pieţe”] învață Domnul, că 
dacă Îl vom avea pe Dânsul învățând nu în „ulițe” [„pieţe”], adică nu în 
largi, ci în strâmte și înguste și zdrobite inimi, nu vom fi lepădați. 

lar aceea ce zice: „Acolo va fi plângerea [și scrâșnirea dinților], când 
veți vedea pe Avraam și pe Isaac și pe lacov”, se potrivește și israelitenilor, 
către care se grăiau acestea, dar încă și celorlalți necredincioși care se vor 
afla de-a lungul vremurilor. Pentru că iudeii de acestea mai vârtos se 
mâhneau, când auzeau că alții, adică cei din păgâni, se vor odihni cu 
Avraam și cu Patriarhii, iar ei vor fi „scoși afară”. Insă ni se potrivește și 
nouă celor ce nu facem cele ce se cuvin și sunt următoare credinței. Pentru 

că și noi în Legea lui Hristos lăudându-ne, apoi prin călcarea ei lepădân- 
du-o pe dânsa, ne părem a fi „cei dintâi”, ca unii care ne-am învăţat cuvân- 
tul încă din scutece și pe Hristos L-am purtat. Dar vom fi „cei de pe urmă”, 
poate mai mult fiind cinstiți păgânii, care au crezut la sfârșitul vieții și 
după plăcerea lui Dumnezeu puţina vreme a vieții lor au petrecut-o. 


13, 31-33: În ceasul acela! au venit la E unii din farisei, zicându-l: 
leși și du-le de aici, că Irod vrea să Te ucidă. (32) Și EI le-a zis: Mergând, 
spuneți vulpii acesteia: lată, alung demoni și fac vindecări, astăzi și mâine, 
iar a treia zi voi sfârși. (33) Însă și astăzi și mâine și în ziua următoare! 
merg, fiindcă nu este cu putinţă să piară Prooroc afară de lerusalim. 

(13, 32) Cântarea Cântărilor 2, 15 

De zavistie topindu-se blestemațţii farisei, se ispitesc să-L sperie pe 
Domnul, și cu Irod ÎL înfricoșează pe EI. Căci nu voiau ei să-L vadă pe 
Domnul făcând minuni, ca nu prin mulțimea minunilor să tragă [spre FI] 
noroadele, și cu puterea cuvântului învățându-le, să le întoarcă către Sine. 
Deci, îl aduc înainte pe Irod, și se prefac că au purtare de grijă de 
Mântuitorul. Iar EI, știind inimile acestora, blând și acoperit [tăinuit] — 
după cum este obiceiul Său — le răspunde lor și zice: „Spuneți vulpii 
acesteia”. Și se pare că ar numi „vulpe“ pe lrod, dar dacă cineva cu de-amă- 
nuntul va lua aminte, va pricepe că cu prisosinţă îi însemnează aici pe 
-arisei. Pentru că Domnul nu a zis „vulpii aceleia”, ci „vulpii acesteia”, 

'arecare cuvânt de mijloc” uneltindu-Și cu înțelepciune. Căci prin a numi 

numai 0 singură „vulpe“, le-a dat lor să-l înțeleagă pe Irod, iar prin a zice 
-u arătare „acesteia“, pe însăși viclenii aceia i-a însemnat [arătat], căci cu 
=devărat vicleșugul și năravul cel rău al vulpii îl aveau fariseii. Și vezi, 
zum împotriva răutăţii lor le răspunde lor. Căci de vreme ce aceia pentru 
“ndecări zavistuindu-L, aduc înaintea Lui frica cea de Irod, El, ceea ce 
aa că îi mâhnește pe dânșii, aceasta grăiește: „lată, alung demoni și fac 
vindecări”. Căci precum s-a zis mai sus, pentru aceasta ÎI goneau [alungau] 
ze Dânsul, ca nu pe arătarea minunilor celor preaslăvite uneltind, să 
-“âneze pe mulți, ca să creadă întru El. 

lar aceste cuvinte: „astăzi și mâine”, mai multe zile însemnează. Precum 
=: noi obișnuim în grăirea cea de obște [de toate zilele] să zicem: „astăzi și 
-ame se face aceasta”, cu adevărat, nu întru atât de puțină vreme hotărnicind 

-srădind] lucrul acela, ci săvârșirea cea grabnică însemnându-o, așa și 


"În ediţia de la 1805, în loc de „în ceasul acela”, se găsește „în ziua aceea”. 
” În ediţia de la 1805, în loc de „în ziua următoare”, se găsește „în cealaltă zi 


- „Cuvânt de mijloc” — cuvânt ce poate fi înţeles în două feluri. 
) P 

Hristos, zicând: „fac vindecări, astăzi și mâine, iar a treia zi voi sfârși”, 
cu adevărat, nu aceasta a însemnat-o, anume că a treia zi de nevoie Se va 
săvârși, ci arată că moartea Lui va fi curând. [Și zice Domnul:] „Însă Mi se 
cuvine Mie «astăzi și mâine», adică oarecare vreme a aștepta aici și a face 
minuni, și în «cealaltă zi» a merge la lerusalim, căci acolo mi-am hotărât 
mie Patima”. Căci de vreme ce aceia Îi ziceau Lui: „leși și du-Te de aici, 
că lrod vrea să te ucidă”, iar acestea toate le ziceau în Galileea, pentru că 
Irod pe aceea o stăpânea, [Domnul] le arată lor că deși multe se sfătuiește 
Irod, nu va fi cu putință să-L. omoare pe El, căci nu în Galileea, ci în 
Ierusalim Îi este hotărât Lui a pătimi. 

Iar ca mai arătat să-ți descopăr ţie și graiul Evangheliei, să nu socotești 
cum că ar zice: „Mi se cade astăzi și mâine a merge“, ci citind până la 
„astăzi și mâine“, pune virgulă și apoi zi: „și în cealaltă zi a merge”. 
Precum și noi, de multe ori numărând, obișnuim a zice: „Eu duminică, 
luni și marți purced”, nu ca și cum „și duminică și luni voiesc să purced”, 
ci numai se numără cele două zile ca să fie arătată a treia. Deci, așa face 
și Domnul aici, ca și cum ar număra, zicând: „Mi se cade mie astăzi și 
mâine, apoi poimâine a merge la lerusalim, că acolo Îmi este hotărât Mie 
sfârșitul”. Și precum am zis mai sus, Domnul nu zice acestea ca și cum 
în trei zile se va încheia viața Sa, ci însemnează zile mai multe, dar nu o 
vreme oarecare foarte lungă — și, ca și cum unele ca acesta ar zice către 
cei ce Îl zavistuiau pe Dânsul: „Ce cugetaţi moartea Mea? Iată peste puţin 
aceasta se va săvârși”. 

lar când auzi, că „nu este cu putinţă să piară Prooroc afară de 
lerusalim”, nu socoti că dintru a se scrie unele ca acestea vreo nevoie cu 
silă se aduce asupra iudeilor, ca să facă unele ca acestea, ci dintru urmarea 
voinţei lor celei vărsătoare de sânge se zice aceasta. Precum dacă cineva, 
văzând pe un tâlhar foarte vărsător de sânge stând la drum, ar fi zis: „Nu 
este cu putinţă ca drumul acesta, întru care tâlharul îi pândește pe drumeți, 
să fie curat de sânge”, cu adevărat, cele ce urmează faptelor tâlharului, le 
grăiește. Deci, așa și în lerusalim, fiindcă ședeau acolo tâlhari fariseii și 
cărturarii, nu era cu putinţă în alt loc — fără numai în locașul tâlharilor — să 
piară Stăpânul Proorocilor. Că obișnuiți fiind întru sângiuirile slugilor, și 
pe Stăpân Il vor omori. 


13, 34-35: lerusalime, lerusalime, care omori pe Prooroci și ucizi cu 
pietre pe cei trimiși la tine, de câte ori am voit să adun pe fiii tăi, cum 
adună pasărea puii săi sub aripi, dar n-aţi voit. (35) lată vi se lasă casa 
voastră pustie, că adevărat grăiesc vouă: Nu Mă veți mai vedea până ce 

va veni vremea când veți zice!&: Binecuvântat este Cel Ce vine întru 
numele Domnului! 


(13, 34) Matei 23, 37 (13, 35) Levitic 26, 31-32 / Psalm 68, 29; 117, 26 / Isaia 1, 7 / Daniil 9, 27 / 
Miheia 3, 12 / Matei 21, 9; 23, 38 / Marcu 11, 10 / Luca 19, 38 / loan 12, 13 


Cu îndoita pomenire a numelui arată dragostea ce o are către dânșii, 
căci ca unul oarecare ce îndrăgește și este defăimat de cea îndrăgită, așa o 
cheamă pe adunarea cea curvară. Arată încă și iubirea Sa de oameni, căci de 
multe ori a voit să-i adune pe dânșii. 

Însemnează și nebunia acelora, zicând: „n-aţi voit”. „De acum vă las pe 
voi, căci atât de mult am urât vicleșugul vostru, încât nici biserica nu o zic că 
sste «casă» a Mea, ci «casă a voastră». Căci până când petrecea întru voi fapta 
bună, era și biserica” Mea. lar după ce aţi spurcat-o pe dânsa și adunătură și 
peșteră de tâlhari o ați făcut cu neguţătoriile cele multe, și cu voinţa și socoteala 
cea iubitoare de argint unul pe altul omorându-vă” - că aceasta este 
neguțătoria, adică tâlhărie, fiindcă pune piedică fratelui, amăgindu-l pe dânsul 
sii le răpește pe cele ale lui, lucru pe care și tâlharii îl fac, căci după ce îi leagă 
»e drumeți apoi îi jefuiesc de toate ale lor — „așadar, după ce ați făcut biserica 
»eșteră de tâlhari din pricina neguţătoriilor pe care le faceţi în «casa» aceasta 
de rugăciune, nu mai este «casă» a Mea, ci «a voastră»”. Și nu numai pe biserică 

-emplu] o vei înțelege „casă”, ci și pe tot neamul iudeilor, că obișnuiește 
“criptura și pe neam a-l numi „casă“, precum aceasta: „Casa lui Levi, 
binecuvântați pe Domnul” (Psalm 134, 20). Deci și aici se poate înțelege: „casa 
voastră”, în loc de „neamul vostru se lasă de către Mine”, precum și prin 

-vorocul în alt loc zice: „Părăsit-am casa Mea și moștenirea Mea am lăsat- 
> Ieremia 12, 7). Căci „casă”, acolo pe israeliteni îi numește. Și arată că și mai 
= ainte de aceasta, El era Cel Care îi ținea pe dânșii și îi izbăvea de vrăjmași”. 
lar ceea ce zice: „Nu Mă veți mai vedea de acum, până ce va veni vremea 

-ând veţi zice: Binecuvântat este Cel Ce vine întru numele Domnului”, pe 

de a Doua Venire o însemnează, că atunci și fără de voie Îl vor mărturisi 

-- Dânsul Mântuitor și Domn, când nu le va fi lor de nici un folos. Dar cum? 

L-au văzut pe Dânsul după ce a grăit acestea? Cu adevărat L-au văzut. 

- dar, când zice: „Nu Mă veţi mai vedea de acum”, nu ceasul cel de atuncea 

"-emnează, ci vremea cea de după Cruce, ca și cum ar fi zis: „După ce Mă 
- răstieni, nu Mă veți mai vedea, până când iarăși voi veni”. 


“În ediţia de la 1805, în loc de „Nu Mă veţi mai vedea până ce va veni vremea 
- = veți zice”, se găsește „Nu Mă veți mai vedea de acum până când veți zice”. 
E vorba de templul din lerusalim. 
Părăsit-am casa Mea și moștenirea Mea am lăsat-o; dat-am pe iubita sufletului 
- în mâinile vrăjmașilor ei (leremia 12. 


|UR 


CAPITOLUL 14 
Bolnavul de idropică vindecat sâmbăta. Indemn la smerenie și la milostenie. 
Pilda despre cina cea mare. Lepădarea de sine! 


14, I-o: Și când a intrat El în casa unuia dintre căpeteniile fariseilor 
sâmbăta, ca să mănânce?, și ei Îl pândeau, (2) iată un om bolnav de idropică 
era înaintea Lui. (3) Și, răspunzând, lisus a zis către învățătorii de Lege și 
către farisei, spunând: Cuvine-se? a vindeca sâmbăta ori nu? (4) Ei însă au 
tăcut. Și luându-l”, l-a vindecat și i-a dat drumul. (5) Și către ei a zis: Care 
dintre voi, de-i va cădea fiul sau boul în fântână nu-l va scoate îndată în 


ziua sâmbetei? (0) Si n-au putut să-l răspundă la acestea. 
(14, 1) Marcu 3, 2 (14, 3) Matei 12, 10 / Marcu 3, 2/ Luca 13, 14 (14, 5) leșire 23, 5/ 
Deuteronom 22, 4 / Matei 12, 11/ Luca 13, 15 (14, 6)2 Regi 3, 11 / Matei 22, 45-46 


Deși cunoștea Domnul năravul cel rău al fariseilor, totuși intra în casele 
lot, căci pentru folosul sufletelor Îi era grija Lui și pentru aceasta intra. 
Pentru că ori din cuvânt și din învăţătură, ori din arătarea semnelor puteau 
să se folosească ei, de ar fi voit. 

Așadar, după ce a venit în mijloc cel „bolnav de idropică”, nu a socotit 
Domnul cum să nu-i smintească pe dânșii, ci cum să facă bine celui ce avea 
trebuință de vindecare. Căci și nouă ni se cuvine ca unde se ivește folos 
foarte mult, să nu ne grijim de cei ce fără de socoteală se smintesc. 

Și înfruntă Domnul nebunia celor ce vor vrea să-L învinuiască pe Dânsul. 
Drept aceea, și întreabă de este sau nu slobod „a vindeca sâmbăta”. Au 
doară nu îi arată de râs pe dânșii, ca pe niște nepricepuţi? Fiindcă Dumnezeu 
a blagoslovit sâmbăta, iar ei opresc a fi săvârșit binele într-această zi, și o fac 
pe ea cu adevărat blestemată, căci acea zi care nu primește nici un lucru 
bun, nu este blagoslovită. Însă fariseii, cunoscând unde bate întrebarea, „au 
tăcut”. Așadar, atunci lisus, ceea ce era a Lui face; și prin atingere îl vindecă 
pe om, apoi și pe farisei îi rușinează prin aceasta, ca și cum unele ca acestea 


! În ediția de la 1805, titlul capitolului este: „Pentru cel bolnav de idropică. Pentru a nu 
iubi şederile mai sus. Pentru a chema pe săraci mai vârtos la cină decât pe prieteni. Pentru cei 
chemați la cină. Pentru aceea, adecă, cine este ucenicul cel adevărat al lui Hristos. Pilde pentru 
zidirea turnului şi pentru împăratul ce ua să plece In război”. 

- În ediţia de la 1805, în loc de „ca să mănânce”, se găsește „ca să mănânce pâine”. 

* În ediția de la 1805, în loc de „cuvine-se”, se găsește „este slobod”. 


! În ediția de la 1805, în loc de „luându-l“, se găsește „apucându-l”. 


TÂLCUIREA SFINTEI EVANGHELII DE LA LUCA Capitolul 14 199 


le-ar fi zis lor: „Dacă Legea a oprit a milui sâmbăta, să nu porți grijă nici de 
fiul tău, de se va primejdui sâmbăta. Și ce zic de fiu, când nici pe bou nu îl 
vei lăsa neajutorat, de-l vei vedea că se primejduiește. Deci, cum nu este 
lucru fără de socoteală a căuta vină vindecării în zi de sâmbătă celui bolnav 
de idropică?” 

„Bolnav de idropică” este și tot cel care prin viaţa cea desfătată și umedă” 
cu sufletul, cumplit bolind, are trebuință de Hristos. Deci și se va tămădui, 
dacă „înaintea“ lui Hristos va fi, căci acela care socotește că de-a pururea 
este înaintea lui Dumnezeu și este văzut de EI, prea puţin va păcătui. 


14, 7-11: Și luând seama cum își alegeau la masă cele dintâi locuri”, 
a spus celor chemaţi o pildă, zicând către ei: (8) Când vei fi chemat de 
cineva la nuntă, nu te așeza la locul cel dintâi”, ca nu cumva să fie chemat 
de el altul mai de cinste decât tine. (9) Și venind cel care te-a chemat pe 
tine și pe el, îţi va zice: Dă acestuia locul. Și atunci, cu rușine, te vei 
duce să te așezi pe locul cel mai de pe urmă”. (10) Ci, când vei fi chemat, 
mergând, așează-te în cel din urmă loc”, ca atunci când va veni cel ce te-a 
chemat, el să-ţi zică: Prietene, mută-te'" mai sus. Atunci vei avea cinstea 
în faţa tuturor celor care vor ședea împreună cu tine. (11) Căci, oricine 


se înalţă pe sine se va smeri, iar cel ce se smerește pe sine se va înălța. 
(14, 10) Pilde 25, 6-7 (14, 11) lov 22, 29 / Psalm 17, 29 / Pilde 29, 23 / 
Matei 23, 12 / Luca 18, 14 / lacov 4, 6/1 Petru 5, 5 / Filipeni 2, 3 


Vezi în ce fel sunt cinele lui Hristos? Pentru că acestea se întorc spre 
:olosul sufletelor și nu spre sațiul pântecelui. Că vezi că l-a vindecat pe 
cel bolnav de idropică, iar pe farisei i-a învăţat că bun lucru este a face 
sine sâmbăta. | 

lar după ce i-a văzut pe dânșii că și pentru „șederile mai sus” se 
urbură, vindecă și patima aceasta, care nu din mică pricină își are 
incepătura, ci din mare și cu anevoie de scăpat, zic adică 'din mărirea 
-eșartă. Și să nu socotească cineva că învățătura pentru această patimă 
-ste mică și nevrednică cuviinţei celei mari a lui Dumnezeu. Căci, cu 


“Idrapica sau hidrapizia este o boală care reține apa în organism, astfel că la nivelul 
-suturilor are loc acumularea de lichid seros. 
În ediția de la 1805, în loc de „cele dintâi locuri”, se găsește „șederile mai sus. 
“În ediția de la 1805, în loc de „locul cel dintâi”, se găsește „locul cel mai de sus”. 
"În ediţia de la 1805, în loc de „te vei duce să te așezi pe locul cel mai de pe urmă”, 
— zăsește „vei începe cu rușine pe locul cel mai de jos a ținea”. 
“În ediția de la 1805, în loc de „cel din urmă loc”, se găsește „locul cel mai de jos”. 


În ediția de la 1805, în loc de „mută-te , se găsește „suie-te”. 

prisosinţă, nu-l vei numi „doctor iubitor de oameni” pe acela care se 
făpăduiește a tămădui dureri de picioare — și câte boli sunt grele —, iar 
zdrobire de deget sau durere de măsea nu primește a vindeca. Apoi, cum 
este mică patima măririi deșarte, care cu adevărat îi asuprea pe cei care 
căutau „șederile mai sus”? Așadar, trebuia ca Hristos, Învățătorul și 
Începătorul și Săvârșitorul smereniei, pe toată ramura rădăcinii celei rele 
— adică a măririi deșarte — să o taie. Încă și pe aceasta socotește-o: dacă nu 
ar fi fost vremea mesei, iar Domnul ar fi vorbit pentru aceasta, lăsând 
deoparte cuvintele pentru alte lucruri, ar fi avut cuvânt [temei] prihănirea; 
iar acum, fiindcă este cină și înaintea ochilor Mântuitorului patima iubirii 
de începătorie îi asuprea pe ticăloșii aceia, era cu [bună] vreme sfătuirea 
Sa. Dar, vezi și întru alt fel [acest lucru], anume de câtă prihană [rușine] îl 
izbăvește pe om, și cum îl face de cinstit. Căci, de câtă rușine este plin 
lucrul acesta, când spre locul cel ce nu ţi se cade ţie a căutat [stăpânul 
cinei]; apoi, după ce a venit cel mai cinstit, îți va zice cel ce te-a chemat: 
„Dă locul acestuia” — și acest lucru zicându-l de mai multe ori. Așadar, tu 
te pogori mai jos, iar aceia șed mai sus. Și dimpotrivă, cât este de vrednic 
de laudă când acela care este vrednic de șederea pe „șederile mai sus” se 
va pogori dintru început, apoi se va afla șezând mai sus, toți dându-i lui 
locul cel mai de sus. Oare mică ţi se pare ţie o sfătuire ca aceasta a 
Domnului, Care pe cea mai mare dintre faptele cele bune - adică pe 
smerenie — o arată și în sufletele ascultătorilor o pune, și spre chipul cel 
bun îl aduce pe cel ce o ascultă pe aceasta? Pe care lucru și Pavel, ucenicul 
lui Hristos, mai pe urmă l-a zis: „Toate să se facă cu cuviință și după 
rânduială” (1 Corinteni 14, 40). Deci, cum se va plini aceasta? „Nimeni să 
nu caute ale sale, ci fiecare pe ale aproapelui?” (1 Corinteni 10, 24). Îl vezi 
pe ucenic că aceleași grăiește cu cele ale Învăţătorului? 

Așadar, cum să înțelegem „oricine se înalță pe sine se va smeri”? 
Pentru că, mulți, în viața aceasta, înălțându-se pe ei înșiși, dobândesc cinste. 
Deci, „se va smeri” aceasta înseamnă, anume atunci când cineva va 
dobândi mai multă cinste în lume. Pentru că atunci este ticălos și smerit la 
[înaintea lui] Dumnezeu. Însă nu până în sfârșit și nici de către toți este 
cinstit unul ca acesta, ci întrucât de aceștia se cinstește, ceilalți îl batjocoresc 
sau chiar și aceștia care îl cinsteau. Așadar, adevărată este hotărârea 
adevărului. Și tot cel care este nevrednic de înălțime și o răpește pe ea, „se 
va smeri” și la Dumnezeu - când va fi Judecata cea mai de apoi — și în 
viața aceasta, mai vârtos decât toți. Și în chip firesc tot omul este nevrednic 
de înălțime. Nimenea, dar, să nu se înalțe, ca nu până în sfârșit să se 
smerească. 

14, 12-15: Zis-a și celui ce-L chemase: Când faci prânz sau cină, nu chema 
pe prietenii tăi, nici pe fraţii tăi, nici pe rudele tale, nici vecinii bogați, ca 
nu cumva să te cheme și ei, la rândul lor, pe tine, și să-ți fie ca răsplată. (13) 
Ci, când faci un ospăț, cheamă pe săraci, pe neputincioși, pe șchiopi, pe 
orbi, (14) și fericit vei fi că nu pot să-ți răsplătească. Căci ți se va răsplăti la 
învierea drepţilor. (15) Și auzind acestea, unul dintre cei ce ședeau cu El la 


masă L-a zis: Fericit este cel ce va prânzi în Împărăția lui Dumnezeu! 
(14, 12) Pilde 3, 27-28 / Tobie 4, 7 (14, 13) Neemia 8, 10 / lov 31, 17 / Psalm 40, 1 / Pilde 3,9/ 
Tobie 4, 16 / Sirah 14, 13 (14, 14) Pilde 19, 17 / Matei 6, 4 (14, 15) Apocalipsa 19, 7-9 


Din două părți fiind alcătuiți mesenii cinei, din cei care au chemat și 
din cei ce au fost chemaţi, Domnul pe partea celor ce au fost chemaţi, mai 
întâi a povățuit-o prin sfătuire la smerenia cea mântuitoare — și hrană 
neîmpuţinată înaintea lor a pus. lar acum, pe cel pe care L-a chemat, așijderea 
îl dăruiește [îi face dar]; și prin sfătuire, asemenea îl ospătează, oprindu-l pe 
el de la a face ospăţurile pentru oarecare dar omenesc și a aștepta degrabă 
răsplătirea. Căci aceia care sunt împuţinați [mici] cu sufletul, chemând 
prieteni sau rudenii, fac aceasta pentru darul cel de acum, deîndată; și de 
nu-l vor dobândi, se mâhnesc. lar cei mari cu sufletul, așteptând darul în 
viața ce va să fie, de la Cel cu adevărat bogat, primesc răsplătire. Și aceasta 
zicând, Domnul nu ne oprește pe noi de la cinstea cea către prieteni, ci ne 
învaţă a nu vinde |neguțători] primirea cea prietenească. 

Și auzind oarecare acestea și socotind cum că Dumnezeu așijderea 
dăruiește și asemenea ospătează pe drepți cu mese trupești, a zis: „Fericit 
este cel ce va prânzi în Împărăţia lui Dumnezeu!”, căci nu era acesta 
duhovnicesc, ca să poată înțelege cele mai presus de simțţire, ci era încă 
sufletesc, adică de gânduri omenești era povăţuit. Pentru că întru acest fel 
este cel sufletesc: nimic mai presus de fire nu crede, ci toate după fire le 
ințelege. Căci trei așezări [stări] sunt: trupească, sufletească și duhovnicească. 
lar starea trupească este când cineva voiește a se veseli și a se bucura 
dimpreună cu a face rău altora, precum este neamul tuturor răpitorilor. lar 
starea sufletească este când cineva nici a vătăma pe cineva, nici a se vătăma 
nu voiește, căci aceasta estea trăi după fire, pentru că și însăși firea ne învață 
pe noi așa. lar starea duhovnicească este când cineva, pentru fapta bună 

„oiește și a se vătăma și a se chinui. Așadar, cea dintâi stare este înafară de 
“re, cea de-a doua după fire, iar cea de-a treia mai presus de fire!!. Deci, tot 


" [1805] Măcar că amândouă acestea, adică „afară de fire” și „mai presus de fire” sunt 
oateri de la cea după fire, însă se deosebesc una de alta. Pentru că „mai presus de fire” se 
ice când se face vreo abatere de la cea „după tire” către ceva mai bun și de folos. lar „afară 
Je fire” se zice când se face vreo abatere de la cea „după fire” către ceva mai rău și de 
„ătămare. Dar acestea se zic așa și pentru că „afară de fire” este lucrul cel din neputința 
“rii, iar „mai presus de fire” este lucrul cel din puterea lui Dumnezeu (după Vlemides). 

cel ce omenește cugetă și nimic din cele ce sunt mai presus de fire nu poate 
să înțeleagă, sutletesc se numește, ca unul care de suflet și de duh este 
călăuzit. lar când cineva de Duhul se poartă, și nu mai viețuiește el, ci Hristos 
viețuiește într-însul!'? (Galateni 2, 20), acesta este cel duhovnicesc, care peste 
fire a trecut. Deci, sufletesc era cel ce a socotit că simţite vor fi răsplătirile 
Sfinților, ca unul care nimic din cele mai presus de fire nu putea să înțeleagă. 


14, 16-20: lar El i-a zis: Un om oarecare a făcut cină mare și a chemat 
pe mulţi; (17) și a trimis la ceasul cinei pe sluga sa ca să spună celor 
chemați: Veniţi, că iată toate sunt gata. (18) Și au început toţi, câte unul, 
să-și ceară iertare!?. Cel dintâi i-a zis: Țarină am cumpărat și am nevoie 
să ies ca s-o văd; te rog iartă-mă. (19) Și altul a zis: Cinci perechi de boi 
am cumpărat și mă duc să-i încerc; te rog iartă-mă. (20) Al treilea a zis: 
Femeie mi-am luat și de aceea nu pot veni. 

(14, 16-17) Pilde 9, 1-5 / Isaia 25, 6 / Matei 22, 2-3 / Apocalipsa 19, 7-9 (14, 19) Psalm 143, 14 

După ce a zis cel ce ședea împreună cu Domnul la masă că: „Fericit 
este cel ce va prânzi în Împărăţia lui Dumnezeu!”, Domnul îl învaţă pe 
dânsul mai pe larg cum se cuvine să înțelegem noi ospăţurile lui Dumnezeu. 
Și zice o pildă ca aceasta, „om” numindu-L pe Părintele Său cel iubitor de 
oameni. Căci Dumnezeu, când vrea să arate puterea Sa cea muncitoare 
[pedepsitoare, căznitoare] „panteră” și „râs” și „urs” este numit în Scriptură 
(Osea 13, 7-8), iar când va să însemneze oarecare iubire de oameni, „om” 
este numit, ca și acum. Fiindcă pilda le cuprinde pe cele despre cea preaiu- 
bitoare de oameni rânduială a Întrupării - pe care a lucrat-o întru noi, părtași 
pe noi făcându-ne Irupului Fiului Său - „om” pe Dânsul L-a numit. 

lar „cină mare” a numit această rânduială a Întrupării; „cină, pentru 
că în vremurile cele mai de pe urmă, ca și cum la apusul soarelui, a venit 
Domnul. Și mare este „cina“ aceasta, de vreme ce „cu adevărat, mare este 
taina” mântuirii noastre (1 Timotei 3, 16). 

„Și a trimis la ceasul cinei pe sluga sa”. Cine este „sluga“ aceasta? Fiul 
lui Dumnezeu, Cel Care a luat „chip de rob” (Filipeni 2, 7), om făcându-se, 
și, ca un om, se zice a fi „trimis”. Și ia aminte că nu a zis: „a trimis o slugă”, 
ci cu articol [articulat]: „a trimis pe sluga sa”. Căci Hristos este Cel Care cu 
adevărat I-a plăcut Lui după omenitate [după firea omenească], și bine I-a 


2 „M-am răstignit împreună cu Hristos; și nu eu mai trăiesc, ci Hristos trăiește în 
mine. Și viaţa de acum, în trup, o trăiesc în credinţa în Fiul lui Dumnezeu, Care m-a 
iubit și S-a dat pe Sine Însuși pentru mine” (Galateni 2, 20). 

'* În ediția de la 1805, în loc de „Și au început toți, câte unul, să-și ceară iertare“, se 
găsește „Și au început toţi dimpreună a se lepăda'. 

slujit. Că nu numai pentru aceasta - că este Fiu și Dumnezeu - Îi este 
bineplăcut Tatălui, ci și ca un om [Om]. Și pentru că numai Ela slujit tără de 
păcat toate sfaturile și poruncile Tatălui și toată dreptatea a împlinit-o, se 
zice că a slujit lui Dumnezeu și Tatăl; drept aceea, și cu adevărat „slugă“ a 
lui Dumnezeu numai El se va zice. lar „la ceasul cinei” S-a „trimis, adică 
în vreme rânduită și cuviincioasă, că nici era altă vreme mai cuviincioasă a 
mântuirii noastre decât aceea a împărăției lui August Cezarul, când răutatea, 
Hindcă făcuse vârf, se cuvenea să fie risipită. Căci așa precum pe rana ascunsă 
și rea, doctorii o lasă de curg dintru ea toate puroaiele cele rele, apoi pun 
deasupra leacurile cele de vindecare, așa și păcatul se cuvenea să arate toate 
chipurile sale, apoi Doctorul cel Mare să pună asupra doctoria. Deci, pentru 
aceasta a așteptat Mântuitorul de a plinit diavolul măsura răutății, și după 
aceea S-a întrupat Hristos; și toate chipurile răutăţii, prin toată petrecerea 
[vieţuirea] Sa cea sfântă le-a vindecat. 

Deci, „a trimis la ceasul”, adică în vreme cuviincioasă și cu bun prilej, 
după cum și David zice: „Încinge sabia Ta peste coapsa Ta, cu încu- 
viinţarea Ta” (Psalm 44, 4-5), căci cu adevărat „sabie” este Cuvântul lui 
Dumnezeu, iar prin „coapsă” Nașterea [Sa] cea în trup se însemnează, 
care întru „încuviințare” s-a făcut, adică întru vreme cuviincioasă. 

„Și a trimis... ca să spună celor chemați”. Și cine sunt „cei chemați”? 
Poate adică și toți oamenii, că pe toţi i-a chemat Dumnezeu spre cunoștința 
Sa, mai întâi prin buna rânduială a celor văzute, iar în al doilea rând prin 
legea cea firească. Dar, poate mai adevărat [sunt „cei chemați], cei din 
Israil, care prin Lege și prin Prooroci au fost chemați. Căci la aceștia a fost 
trimis cu deadinsul Domnul, la „oile casei lui Israil” (Ieremia 23, 2; Miheia 
2, 12; Matei 10, 6; 15, 24). | 

Așadar, El zicea: „Veniţi, că iată toate sunt gata”, că tuturor binevestea 
Domnul că aproape este Împărăţia Cerurilor și înlăuntrul nostru (Matei 4, 
17; Luca 17, 21). 

lar „cei chemaţi” au început „a se lepăda cu toţii dimpreună, ca și 
cum ar fi fost vorbiţi între dânșii. Pentru că toți mai-marii iudeilor, lepă- 
dându-se de a-L avea pe lisus Împărat, nici de „cină” nu s-au învrednicit, 
unul pentru iubirea de bogăție, iar altul pentru iubirea de îndulcire. Căci 
acela care a cumpărat „țarina“ și acela care a cumpărat „perechile de boi”, 
iubitori de bogăţie se înțeleg a fi, iar cel care și-a luat „femeie” [este socotit] 
iubitor de îndulcire. lar dacă voiești, „țarină” cumpără cel care pentru 
înțelepciunea lumii nu primește taina. Că „țarină” este lumea aceasta și, 
mai simplu a spune: firea [cea văzută]. lar cel ce firea o vede, pe cele mai 
presus de fire nu le primește. Deci fariseul „țarina“ poate văzând-o, 

căutând adică spre legile firii, n-a primit „Fecioară să nască Dumnezeu”, 
pentru că era lucru mai presus de fire. Încă și toți cei care se laudă întru 
înțelepciunea cea dinafară, din pricina „țarinii” acesteia, adică pentru fire 
[firea văzută], n-au cunoscut pe lisus, Cel Care a înnoit firea. lar prin cel 
care „cinci perechi de boi a cumpărat” și le cearcă pe dânsele, este înțeles 
și omul cel iubitor de trup, care pe cele cinci simţuri ale sufletului cu cele 
ale trupului și le-a înjugat; și sufletul, trup și l-a făcut. Pentru aceasta, ca 
unul care la pământ - adică la cele pământești - este pironit și se 
îndeletnicește, nu voiește a se împărtăși de Cina cea duhovnicească. Căci 
zice și înțeleptul: „De ce înțelepciune se va umple cel care ţine plugul?” 
(Sirah 38, 27-29). lar cel care pentru „femeie” cade, acesta este iubitorul de 
îndulcire și de desfătare, care de trup - care este împreună slujitor al 
sufletului — este pironit; și, fiindcă este întru el, ca și cum ar fi lipit de 
dânsul, lui Dumnezeu a-l plăcea nu poate. 

Încă le poți înţelege pe toate acestea și după cum se aude graiul, căci 
cădem de la Dumnezeu și pentru „țarini” și pentru „perechi de boi”, și 
pentru nunţi — îndeletnicindu-ne, adică, întru acestea; și toată viața la 
acestea cheltuindu-o - și uneori și până la sânge pentru acestea 
sfărâmându-ne — și nimic dumnezeiesc, nici înțelegere și nici grai cugetând 
sau uneltind!*. 


14, 21-24: Și întorcându-se, sluga a spus stăpânului său acestea. 
Atunci, mâniindu-se, stăpânul casei a zis: leși îndată în piețele!” și ulițele 
cetății, și pe săraci, și pe neputincioși!*, și pe orbi, și pe șchiopi adu-i 
aici. (22) Și a zis sluga: Doamne, s-a făcut precum ai poruncit și tot mai 
este loc. (23) Și a zis stăpânul către slugă: leși la drumuri și la garduri și 
silește să intre, ca să mi se umple casa, (24) căci zic vouă: Nici unul din 
bărbații aceia care au fost chemați nu va gusta din cina mea. 

(14, 21) Matei 22, 7 / 1 Corinteni 1, 27-28 (14, 22-24) Matei 21, 43; 22, 8-9, 14 

Au fost lepădaţi afară căpeteniile iudeilor și nimeni dintru aceștia n-a 
crezut în Hristos. Căci și ei se lăudau întru răutate, zicând: „Nu cumva a 
crezut în El cineva dintre căpetenii sau dintre farisei?” (loan 7, 48) Deci, 
acești învățătorii de Lege și cărturarii, precum zice Proorocul (Isaia cap. 
19), înnebunindu-se, au căzut din dar. 


"A „unelti” cuvântul, înseamnă a-l folosi ca pe o unealtă duhovnicească, spre a săvârși 
fapta bună cea lucrătoare. Astăzi, din păcate, „a unelti” este înțeles cu prisosinţă într-o noimă 
rea. lată care este înțelesul acestui cuvânt în dicționarele de azi: a organiza pe ascuns, a 
întreprinde în taină, a coace, a pune la cale un complot, a conspira, a conjura, a urzi, a țese. 

15 În ediția de la 1805, în loc de „pietele“, se găsește „răspântiile”. 

1€ În ediţia de la 1805, în loc de „neputincioși”, se găsește „betegi”. 

lar cei de rând dintre iudei, care cu „șchiopii” și cu „betegii” și cu 
„orbii” sunt asemănațţi — și sunt „cele nebune ale lumii” (1 Corinteni 1, 27) 
- și cei defăimațţi, aceștia au tost chemați. Căci norodul se minuna de 
cuvintele darului care ieșeau din gura lui Hristos și se bucura de învăţătură 
(Luca 4, 32). lar după ce au intrat aceștia din Israil — cei aleși zic —, pe care 
Dumnezeu mai înainte i-a rânduit spre slava Sa, care au fost Petru și fiii 
lui Zevedeu și celelalte milioane ale celor ce au crezut, bunătatea lui 
Dumnezeu și la neamuri s-a revărsat. Căci, prin aceia de pe „drumuri” și 
de la „garduri“, neamurile se vor înțelege. Pentru că israilitenii erau adică 
înlăuntrul cetății, ca unii care și punere de Lege au primit și viețuire mai 
cuviincioasă au dobândit. lar neamurile, fiind străine de așezămintele Legii 
și înstrăinate de punerea de Lege a lui Hristos, și nefiind împreună cetăţeni 
cu Sfinţii, nu întru un drum, ci în multe „drumuri” ale nelegiuirii și ale 
necunoștinţei petreceau, și la „garduri”, în păcate zic, căci păcatul este 
mare „gard” și „perete în mijloc” (Efeseni 2, 14) ce ne desparte pe noi de 
la Dumnezeu. Deci, prin „drumuri“, însemnează umbros viețuirea 
neamurilor, care era dobitocească și în multe socotințe [laturi] împărțită; 
iar prin „garduri“ — viața lor cea plină de păcate. Și nu poruncește ca 
simplu să-i cheme pe aceștia, ci să-i „silească”, măcar că tuturor de voinţa 
lor atârnă să creadă. Dar, ca să cunoaștem că a crede noroadele, cele care 
aveau atâta necunoștinţă, este semn de mare putere a lui Dumnezeu, 
pentru aceasta a zis „silește”. Căci de nu era multă puterea Celui Care era 
propovăduit, și de nu era mare adevărul Cuvântului, cum oamenii care 
erau turbaţi spre închinarea la idoli și lucrători de cele de ocară s-ar fi 
plecat să cunoască dintr-odată pe Dumnezeu cel adevărat și să săvârșească 
viață duhovnicească? Deci, voind a arăta schimbarea cea minunată, „silă” 
a numit lucrul, ca și cum ar fi zis cineva: „cu toate că nu voiau elinii să lase 
idolii și desfătarea, însă de adevărul propovăduirii au fost siliți a fugi de 
acestea”. În afară de cele zise și puterea semnelor [minunilor] mare „silă” 
aducea, spre a se schimba neamurile spre credința lui Hristos. 

Încă și în fiecare zi se gătește această „cină”, și toți suntem chemați la 
Împărăția pe care mai înainte de întemeierea lumii a gătit-o Dumnezeu 
oamenilor (Matei 25, 34); dar unii, pentru iscodirea înțelepciunii, alții, 
pentru iubirea lucrurilor pământești, iar alții, pentru iubirea de trup, nu 
ne învrednicim de aceasta. lar iubirea de oameni a lui Dumnezeu altor 
păcătoși dăruiește această chemare: celor care sunt „orbi” la ochii minţii, 
fiindcă nu pricep care este voia lui Dumnezeu, sau o pricep, dar sunt 
„Șchiopi” și nemișcaţi spre a o săvârși pe aceasta. Și ca să zic cuprinzător, 
[îi cheamă Dumnezeu] pe cei care sunt „săraci” - fiindcă au căzut din 
slava cea de Sus —, și „betegi” — fiindcă viaţa lor nu se arată a fi fără de 

prihană. Deci, la acești păcătoși ce prin „ulițe” și prin „drumuri” largi 
rătăcesc, trimite Tatăl pe Cel Care cheamă la Cină, Fiul Său, Care și „slugă” 
S-a făcut după trup, Care „n-a venit să-i cheme pe cei drepți, ci pe cei 
păcătoși” (Matei 9, 13). Și îi ospătează pe aceștia cu îndestulare, în locul 
celor învățați și bogaţi și care fac voile trupului. 

lar multora și boli trimițându-le și primejduiri, cu judecăţile pe care 
numai EI le știe, îi face pe dânșii ca și nevrând să se lepede de viața cea 
plină de răutăți și [astfel] îi aduce pe dânșii înlăuntru la „cina Sa”, „silă” 
asupra lor aducând pe năvala asupră-le a primejdiilor. Și pentru aceasta 
sunt multe pilde”. 

lar această pildă ne învaţă și așa, mai simplu, ca „săracilor” și celor 
„betegi” să le dăruim mai vârtos decât bogaţilor, lucru care și cu puţin 
mai înainte sfătuindu-ne [Domnul] (Luca 14, 13-14), se pare că tocmai 
pentru aceasta a zis pilda, încredințându-ne prin cele zise că se cuvine pe 
săraci a-i ospăta. 

Încă învăţăm și altceva, anume că suntem datori a fi atât de sârguitori 
și nevoitori spre primirea fraților, încât și nevrând ei, a-i „sili” spre a se 
împărtăși din bunătăţile noastre. Aceasta și învăţătorilor le este mare 
sfătuire, ca pe ucenici și fără de voia lor să-i înveţe ceea ce se cuvine. 


14, 25-27: Şi mergeau cu El mulțimi multe; și, întorcându-Se, a zis 
către ele: (26) Dacă vine cineva la Mine! și nu urăște pe tatăl său și pe 
mamă și pe femeie și pe copii și pe frați și pe surori, chiar și pe sufletul 
său însuși, nu poate să fie ucenicul Meu. (27) Și cel ce nu-și poartă crucea 


sa!” și nu vine după Mine, nu poate să fie ucenicul Meu. 
(14, 26) Deuteronom 33, 9 / Matei 10, 37 / Romani 9, 13 / Apocalipsa 12, 11 
(14, 27) Matei 10, 38; 16, 24 / Marcu 8, 34 / Luca 9, 23 / 2 Timotei 3, 12 


Fiindcă mulți din cei ce mergeau cu lisus, nu cu toată osârdia și lepădarea 
Îi urmau Lui, ci mai reci erau, pentru aceasta, învățându-i pe dânșii cum 
trebuie să fie „ucenicul“ Lui, hotărăște cele ce i se cuvin acestuia și oarecum 
îl închipuiește și îl zugrăvește [îl înfățișează], învățând că se cuvine ca el să 
urască nu numai rudeniile lui cele după trup, ci și sufletul său. 

Și vezi să nu fii răpit de înțelesul cel simplu și fără de socotință, căci 
lubitorul de oameni nu ne învaţă cruzimea, nici nu sfătuiește să ne omorâm. 
Ci voiește [Domnul] ca adevăratul Său ucenic, atunci să le urască pe 
rudenii, când acestea îl împiedică de la cinstirea de Dumnezeu și, din 


! Adică pentru aceasta stau mărturie vieţile multor oameni. 
R 3 i = a : 7 = = : , 
'* În ediţia de la 1805, în loc de „la Mine”, se găsește „către Mine”. 


'% În ediția de la 1805, în loc de „nu-și poartă crucea sa”, se găsește „nu-și ia crucea sa”. 

pricina dragostei către dânșii, este oprit el de la a face lucrul cel bun. Pentru 
că, de nu îl vor împiedica [de la cinstirea de Dumnezeu], învaţă Domnul 
a-i cinsti mai vârtos, până la suflarea cea mai de pe urmă. Și cum învaţă 
Hristos acestea? Prin cea mai mare învățătură, adică, prin cele ce Însuși E] 
le-a făcut, căci lui Iosif îi era supus (Luca 2, 51), măcar că nu era cu adevărat 
tată al Lui, ci numai era socotit așa. lar de Maica Sa atâta purtare de grijă 
avea în toată vremea, încât nici când era răstignit nu a trecut-o cu vederea 
pe dânsa, ci a încredințat-o ucenicului celui iubit (Joan 19, 27). Așadar, 
cum Acela Care învăţa unele ca acestea prin lucruri, altele prin cuvinte ar 
fi sfătuit? Dar, ceea ce am zis, ne poruncește nouă să-i urâm pe părinți, 
[atunci] când pentru cinstirea de Dumnezeu este primejdie. Căci, dacă la 
un folos ca acesta ne stau nouă împotrivă, atunci nu sunt socotiți nici 
părinţi, nici rude. Încă și de aici este arătată ceea ce zice, dintru a porunci 
să urască [ucenicul] „și sufletul său”, căci cu adevărat nu ne poruncește 
să ne omorâm noi singuri, ci de poftele sufletului, care ne despart pe noi 
de la Dumnezeu, să ne lepădăm. Și de ne va sta înainte mucenicie, să nu 
purtăm grijă de suflet, ci numai de dobânda cea veșnică ce ne stă înainte. 
Și cum că aceasta ne învaţă și nu să ne omorâm noi singuri, arată iarâși E] 
Însuși, prin aceea că diavolul, ispitindu-L pe Dânsul să Se arunce Însuși 
de pe templu, a împins [alungat] ispita (Matei 4, 5-7). Și nici nu Se dădea 
pe Sine iudeilor, ci Se depărta și, prin ntijlocul lor suindu-Se [trecând], Se 
tăinuia [ascundea] de ucigași (Luca 4, 29-30, loan 8, 59). 

Deci acela care se vatămă la cinstirea de Dumnezeu de oarecare dintre 
rudenii și primește dragostea cea către dânșii și mai mult o cinstește pe 
aceasta decât a plăcea lui Dumnezeu, și încă pentru iubirea de viață de 
multe ori și mucenicie stând înainte, întru lepădare cade, acesta nu poate 
să fie „ucenic” a lui Hristos. 


14, 28-30: Că cine dintre voi, vrând să zidească un turn, nu stă mai 
întâi și-și face socoteala cheltuielii, dacă are cu ce să-l isprăvească? (29) 
Ca nu cumva, punându-i temelia și neputând să-l termine, toţi cei care 
vor vedea să înceapă a-l lua în râs", (30) zicând: Acest om a început să 
zidească, dar n-a putut isprăvi. 

Prin pilda „tumului”, Domnul ne învață pe noi ca, după ce o dată am ales 
să urmăm Lui, să păzim acest așezământ, și nu să punem „temelie“ — adică 
început al urmării [lui Hristos] —, iar apoi să nu sfârșim ce am început, ca unii 
care nu avem îndeajuns gătirea osârdiei. Unii ca aceștia erau cei pentru care 
Evanghelistul loan a zis: „mulți din ucenicii Săi s-au dus înapoi” (loan 6, 66). 


20 În ediția de la 1805, în loc de „a-l lua în râs”, se găsește „a-l batjocori”. 

Încă și tot omul care a ales a lucra fapta cea bună, dar nu a ajuns ca să 
ia și cunoștință dumnezeiască, pentru că fără de plinire și fără de socoteală 
a început fapta cea bună, fără de isprăvire zidește, fiindcă nu poate săvârși 
„turnul” cunoștinței celei înalte. Drept aceea și este „batjocorit” atât de 
oameni, cât și de draci, care îl văd pe unul ca acesta. 

Încă și în alt chip, prin „temelie” vei înțelege cuvântul învățăturii. 
Căci cuvântul învăţăturii care grăiește — cum ar fi de pildă pentru înfrânare 
—, Hind pus în sufletul ucenicului este asemănat cu „temelia“. Deci, se 
cuvine peste cuvântul acesta, adică peste „temelie” a și zidi, pe lucrare o 
zic. Pentru ca, fapta bună pe care am pus-o înainte și am săvârșit-o să ni se 
facă nouă „turn” de tărie dinaintea vrăjmașului. 

lar cum că „temelie” este cuvântul și „zidire” lucrarea, din destul ne 
învaţă pe noi Apostolul, când zice că a pus „temelie“ pe lisus Hristos (1 
Corinteni 3, 10-11); iar pe urmă spune zidirile cele de multe feluri ale 
fiecăruia, adică faptele lucrurilor ori a celor bune ori a celor rele (1 Corinteni 
3, 12-15). Deci, să ne temem ca nu cumva să ne batjocorească pe noi dracii, 
căci pentru aceasta și Proorocul grăiește că „batjocoritorii îi vor stăpâni 
pe dânșii”, adică pe cei depărtați de la Dumnezeu (Isaia cap. 3). 


14, 31-35: Sau care rege, plecând să se bată în război cu alt rege”, nu va 
sta întâi să se sfătuiască, dacă va putea să întâmpine cu zece mii pe cel care 
vine împotriva lui cu douăzeci de mii? (32) lar de nu, încă fiind el departe, 
îi trimite solie și se roagă de pace. (33) Așadar, oricine dintre voi care nu se 
leapădă de tot ce are, nu poate să fie ucenicul Meu”. (34) Bună este sarea, 
dar dacă și sarea se va strica, cu ce va fi dreasă?” (35) Nici în pământ, nici în 


gunoi, nu este de folos, ci o aruncă afară. Cine are urechi de auzit să audă. 
(14, 34) Matei 5, 13 / Marcu 9, 50 (14, 35) Isaia 6,9 

Și pilda aceasta ne învaţă pe noi să nu fim îndoiți cu gândul; și nu 
către trup, ci către Dumnezeu să ne pironim. lar de voim să ne ridicăm la 


21 În ediția de la 1805, în versetul 31, în loc de „rege”, se găsește „împărat”. 
2 În ediţia de la 1805, în loc de „de tot ce are nu poate să fie ucenicul Meu“, se 
găsește „de toate avuţiile sale, nu poate să fie ucenic al Meu”. La acest cuvânt al 
Mântuitorului, Sfântul Maxim Mărturisitorul, în Cuvântul ascetic ne învaţă: „(5) Cel ce 
vrea să se facă ucenicul Lui și să se afle vrednic de El, și să primească de la EI putere 
împotriva duhurilor răutății se desface de toată legătura trupească și se golește de toată 
împătimirea după cele materiale, și așa ia lupta cu vrăjmașii nevăzuţi pentru poruncile 
Lui, precum Însuşi Domnul ni S-a făcut pe Sine pildă, ispitit fiind în pustie de către 
căpetenia lor, iar după ce a venit în lume, de către cei stăpâniţi de acela” (Filocalia 
romihiească, vol. 2, ed. Humanitas, București, 1999, p. 26). 

“ În ediţia de la 1805, versetul 34 este următorul: „Bună este sarea, dar dacă și 
sarea se va împuți, cu ce se va săra?" 

războiul cel împotriva puterilor celor viclene, să ne purtăm faţă de dânsele 
ca și către niște vrăjmași, și cu adevărat să stăm împotrivă la război. 

Deci „împărat“ este și păcatul, împărățind în trupul nostru cel muritor, 
dacă îl vom primi pe el [pe păcat]. „Împărat” încă și mintea noastră s-a 
zidit. Deci, dacă vom voi să stăm împotriva păcatului, să ne ostenim 
împotriva lui din tot sufletul. Căci cumplită și înfricoșată este oastea 
păcatului, și se pare a fi mai mare și mai multă decât suntem noi. Pentru 
că dracii sunt „ostașii” păcatului, care se par a fi în număr de „douăzeci 
de mii” împotriva celor „zece mii” ai noștri. Și pentru că ei sunt fără de 
trup și sunt asemănați [comparaţi, semuițţi] cu noi, cei cu trup, mai multă 
putere se par că au. Așadar, chiar dacă se par a fi mai tari, noi putem să ne 
ostășim împotrivă. Că zice: „Întru Dumnezeu vom face putere [vom 
birui)” (Psalm 59, 13); „Domnul este luminarea mea și Mântuitorul meu, 
de cine mă voi teme?” (Psalm 26, 1; 117, 14); „De se va rândui împotriva 
mea oștire, nu se va înfricoșa inima mea” (Psalm 26, 5); că ne-a dat nouă 
cu adevărat stăpânire Dumnezeu Cel Care S-a întrupat pentru noi, să 
călcăm „peste toată puterea vrăjmașului” (Luca 20, 29). Drept aceea, măcar 
că în trup suntem, însă nu avem arme trupești. Și chiar de „zece mii” ni se 
pare că avem, pentru că suntem în trup, iar aceia sunt „douăzeci de mii”, 
din pricina firii celei netrupești, noi însă datori suntem a zice: „Domnul 
Dumnezeul meu este puterea mea” (Psalm 42, 2); și niciodată să nu ne 
împăcăm cu păcatul, adică să nu ne robim de patimi, ci mai vârtos să stăm 
împotriva lor și urâciune neîmpăcată către dânsele să primim, nimic voind 
să avem dintru ale lumii cu împătimire, ci de toate lepădându-ne. 

Pentru că nu poate fi „ucenic” al lui Hristos cel care nu se leapădă de 
toate, ci cu niscareva din cele din lume vătămătoare de suflet se împacă. 
Pentru că ucenicul lui Hristos dator este a fi „sare“, nu numai el fiind bun 
și neîmpărtășit de răutate, ci și altora dătător de bunătate. Căci întru acest 
fel este sarea: și ea rămâne neputredă și nevătămată, dar și pe altele — pe 
care le împărtășește cu a sa felurime — le păzește neputrede. lar dacă „sarea” 
își va lepăda firea sa, netrebnică cu totul se face, că „nici în pământ, nici 
în gunoi, nu este de folos”. lar ceea ce zice [Domnul], întru acest chip 
este: „Eu, Hristos, pe tot creștinul îl voiesc a fi folositor și îndulcitor”!, nu 
numai pe cel căruia i s-a încredințat darul învățăturii” — precum erau 


24 Îndulcitor” așa precum și sarea era socotită că „îndulcește” bucatele, ca una care 
le drege și le dă gust. În Legea Veche era această poruncă a lui Dumnezeu: „Toate 
prinoasele tale de pâine sară-le cu sare; să nu lași jertfele tale fără sare, semnul 
legământului Dumnezeului tău; cu toate prinoasele tale adu Domnului Dumnezeului 
tău și sare” (Levitic 2, 13). 

Apostolii și Învățătorii [Dascălii] și Păstorii —, „ci și pe înșiși mirenii ajutători 
și folositori vecinilor [aproapelui] îi cer a fi. lar dacă cel care va vrea să-i 
folosească pe alţii, el însuși se va face netrebnic și va ieși din așezarea cea 
cuviincioasă creștinului, nici a folosi, nici a se folosi nu va putea, că «nici în 
pământ, nici în gunoi, nu este de folos»". Și însemnează prin „pământ” pe 
„a se folosi”, iar prin „gunoi” pe „a folosi”. Drept aceea, ca unul care nici nu 
folosește și nici nu se folosește, cu totul este de lepădat și de aruncat „afară”. 

Dar, fiindcă umbros era cuvântul și în pildă, deșteptându-i Domnul pe 
ascultători spre a nu primi așa, de rând, ceea ce s-a zis pentru „sare“, zice: 
„Cine are urechi de auzit să audă“, adică „Cel care are pricepere să priceapă” 
- că „urechi aici se cuvine să înțelegem puterea cea simţitoare a sufletului 
și iscusinţa în a înțelege. 

Așadar, fiecare dintre noi, cei credincioși, „sare” este, din cuvintele cele 
dumnezeiești și din darul cel de Sus această felurime primindu-o. lar cum 
că darul este „sare”, ascultă-l pe Pavel: „Cuvântul vostru să fie cu dar, cu 
sare dres” (Coloseni 4, 6), căci atunci când cuvântul va fi fără de dar, „nesărat” 
se zice [a fi]. Deci, dacă vom defăima felurimea dumnezeieștilor cuvinte și 
nu o vom primi pe aceasta întru noi să ne felurim [sărăm] dintru dânsa, 
atunci împuțiți și nepricepuţi ne facem, și cu adevărat „s-a împuțit sarea” 
noastră, ca și ceea [una] ce nu are felurimea darului celui de Sus. 


CAPITOLUL 15 
Pildele: despre oaia cea pierdută, despre drahma cea pierdută 
și despre fiul risipitor! 


15, 1-10: Și se apropiau de El toţi vameșii și păcătoșii, ca să-L asculte. 
12) Și fariseii și cărturarii cârteau, zicând: Acesta primește la Sine pe 
păcătoși și mănâncă cu ei. (3) Și a zis către ei pilda aceasta, spunând: (4) 
Care om dintre voi, având o sută de oi și pierzând din ele una, nu lasă 
pe cele nouăzeci și nouă în pustie și se duce după cea pierdută?, până ce 
o găsește? (5) Și găsind-o, o pune pe umerii săi, bucurându-se; (6) și 
sosind acasă, cheamă prietenii și vecinii, zicându-le: Bucuraţi-vă cu mine, 
că am găsit oaia cea pierdută”. (7) Zic vouă: Că așa și în Cer va fi mai 
multă bucurie pentru un păcătos care se pocăiește, decât pentru nouăzeci 
și nouă de drepți, care n-au nevoie de pocăință. (8) Sau care femeie, 
având zece drahme, dacă pierde o drahmă, nu aprinde lumina! și nu 
mătură casa și nu caută cu grijă până ce o găsește? (9) Și găsind-o, cheamă 
prietenele și vecinele sale, spunându-le: Bucuraţi-vă cu mine, căci am 
găsit drahma pe care o pierdusem. (10) Zic vouă, așa se face bucurie 


Ingerilor” lui Dumnezeu pentru un păcătos care se pocăiește. 
(15, 1) Luca 5, 29 (15, 2) Matei 11, 19 / Faptele Apostolilor 11, 3 / Galateni 2, 12 
(15, 4) lezechiil 34, 12, 16 / Matei 18, 12 (15, 5) Matei 18, 13 (15, 6) 1 Petru 2, 10,25 
(15, 7) 2 Paralipomena 36, 23 / Luca 5, 31-32 


Domnul pe acelea le săvârșea, pentru care S-a și întrupat, primindu-i 
pe „vameși” și pe „păcătoși”, ca un Doctor pe bolnavi. lar fariseii, cei cu 
adevărat păcătoși, cu cârtire răsplăteau această iubire de oameni, că necurați 
socotindu-i ei pe vameși, [ei înșiși] mâncau casele văduvelor și ale sărmanilor 
(Matei 23, 14; Marcu 12, 40; Luca 20, 47). Așadar, ce face Domnul? Precum 


! În ediţia de la 1805, titlul capitolului este: „Pentru o sută de oi pildă și pentru zece 
dralune. Pentru fiul cel ce s-a dus într-o tară departe”, 

2 În ediția de la 1805, în loc de „pierdută“, se găsește „rătăcită”. 

* În ediția de la.1805, în loc de „am găsit oaia cea pierdută”, se găsește „am găsit 
oaia mea cea pierdută”. 

* În ediţia de la 1805, în lac de „nu aprinde lumina și nu mătură casa și nu caută cu 
grijă”, se găsește „nu aprinde făclie și nu mătură casa și nu caută cu deadinsul”. 

” În ediţia de la 1805, în loc de „bucurie Îngerilor” „se găsește „bucurie înaintea 
Ingerilor”. 

spre vameși Se milostivea, așa, cu adevărat, și spre înșiși aceștia care 
prihăneau iubirea Sa de oameni, Se milostivește. Pentru că nu Se întoarce 
dinspre farisei, ca dinspre unii ce erau nevindecaţi și cârtitori, ci cu blândeţe 
îi tămăduiește, pilda oilor spunându-le-o lor; și de la cele văzute și arătate 
supunându-i pe ei și astupându-le gurile, spre a nu se mâhni pentru atâta 
revărsare de bunătate. Că dacă pentru o oaie necuvântătoare și care nu după 
chipul lui Dumnezeu este făcută, atâta bucurie se face pentru că s-a aflat, 
după ce s-a rătăcit, câtă [bucurie] se cuvine să se facă pentru un om 
cuvântător, care este zidit după chipul lui Dumnezeu? Deci, pilda, în chip 
arătat îi numește pe cei drepți „nouăzeci și nouă” — și „una“ pe păcătosul 
cel care a căzut. 

Însă zic unii că „o sută de oi” este toată zidirea cea cuvântătoaref, iar „o 
oaie” a firii celei cuvântătoare este omul, care, rătăcindu-se, a căutat-o 
„Păstorul cel bun” (Joan 10, 11, 14), lăsându-le pe cele „nouăzeci și nouă în 
pustie”, adică în locul cel de Sus, carele este cel ceresc; căci „pustia” este 
Cerul, fiindcă este depărtat de multa turburare lumească și plin de toată 
liniștea și pacea. Și după ce a aflat-o Domnul pe această „oaie rătăcită”, „a 
pus-o pe umerii Săi”, căci neputințele și păcatele noastre EI le-a purtat și 
toate greutățile noastre El fără de greutate [lesnicios] asupră-Și le-a primit 
(Isaia 53, 4-6), toate cele ce eram datori El plătindu-le, și pe noi cu lesnire și 
fără de osteneală suindu-ne până și la „casa Sa”, adică la Cer. 

Și cheamă pe „prieteni“ și pe „vecini“ — poate pe Ingeri — pe care și 
„0i” i-am zis că sunt, după o altă înțelegere. Și din pricină că toată firea 
cea zidită fiind asemănată către Dumnezeu este socotită dobitocească, 
pentru aceasta „oi” sunt numite puterile cele de Sus. lar din pricină că 
sunt cuvântătoare, adică gânditoare, și se par mai aproape [de Dumnezeu] 
decât celelalte zidiri, pentru aceasta „prieteni“ și „vecini” se înțeleg [a fi] 
Cetele puterilor îngerești. 

Încă și „femeie” vei înţelege Înţelepciunea și Puterea lui Dumnezeu și 
Tatăl (1 Corinteni 1, 24), adică pe Fiul Lui, care „a pierdut o drahmă” din 
zidirile cele cuvântătoare și după chipul Lui zidite, adică pe om; și „aprinde 
făclie”, [adică] pe trupul Său. Căci precum făclia [lumânarea] din pământ 
fiind, pe cele întunecate le luminează prin lumina pe care a primit-o, așa și 


* Adică firea dăruită cu puterea cuvântului, prin care înțelegem Îngerii și oamenii. 

"Nu înseamnă că păcatele firii omenești sunt ușoare; căci cum pot fi ușoare, de 
vreme ce aduc moartea? Însă, prin nemărginita Sa dragoste, Dumnezeu le ia asupra Sa 
pe ale noastre și Însuși Fiul lui Dumnezeu ne învaţă și pe noi să facem asemenea: „Mai 
mare dragoste decât aceasta nimeni nu are, ca sufletul lui să și-l pună pentru prietenii 
săi” (loan 15, 13). 

trupul Domnului, pământesc fiind și asemenea cu noi, a luminat cu focul 
Dumnezeirii, de care s-a luat. Încă „s-a măturat și casa”, adică toată lumea 
s-a curățit de păcat, pentru că Hristos a fost Cel Care „a ridicat păcatul 
lumii” (loan 1, 29). Și cu adevărat „s-a aflat drahma”, chipul cel împărătesc; 
și bucurie se face și Însuși lui Hristos Celui Ce a aflat-o, și puterilor celor de 
Sus, care sunt „prietene și vecine” ale Lui — „prietene“, ca și cele care fac 
voia Lui, iar „vecine“, ca și cele care sunt fără de trup. Și cerc [a înțelege] nu 
cumva „prietene” ale Lui sunt toate puterile cele de Sus, iar „vecine”, cele 
mai de aproape, precum Scaunele, Heruvimii și Serafimii? Că vezi cuvântul: 
„Și cheamă pe prietene și pe vecine”, că se pare cum că două părți oarecare 
însemnează, măcar deși mai iscoditor lucru se vede [a fi acesta ce-l săvârșesc 
prin cercarea amănunţită a cuvântului]. 


15, 11-16: Și a zis: Un om avea doi fii. (12) Și a zis cel mai tânăr dintre 
ei tatălui său: Tată, dă-mi partea ce mi se cuvine din avere. Și el le-a împărțit 
averea. (13) Și nu după multe zile, adunând toate, fiul cel mai tânăr s-a 
dus într-o ţară depărtată și acolo și-a risipit averea“ trăind în desfrânări . 
(14) Și după ce a cheltuit totul, s-a făcut foamete mare în țara aceea, și el a 
început să ducă lipsă. (15) Și ducându-se, s-a alipit el de unul din locuitorii 
acelei țări, și acesta l-a trimis la ţarinile sale să păzească porcii!. (16) Și 
dorea să-și sature pântecele din roșcovele pe care le mâncau porcii, însă 


nimeni nu-i dădea. (15, 13) Pilde 29, 3 (15. 14) Pilde 5, 11 


Și pilda aceasta asemenea este cu cele de mai sus, că și aceasta pune 
înainte și-L numește „om” pe Dumnezeu, pe Cel cu adevărat iubitor de 
oameni, iar „doi fii” pe cele două cete de oameni: pe drepţi și pe păcătoși. 

Și a zis cel mai tânăr: „dă-mi partea ce mi se cuvine din avere”. Drepta- 
tea este moștenire veche a firii omenești și dintru această pricină nu se 
desparte [de tată] feciorul cel mai mare; iar păcatul este răutate ce s-a 
făcut mai pe urmă, pentru aceasta și cel mai tânăr se desparte [de tată], 
adică cel care s-a crescut împreună cu păcatul, care pe urmă s-a adăugit. 

Încă și în alt chip, „fiu mai tânăr” se zice păcătosului, ca unuia care 
este scornitor de lucruri noi și rădicător asupră și potrivnic voii părintești. 

„Tată, dă-mi partea ce mi se cuvine din avuție”. „Avuţie” a omului 
este partea cea cuvântătoare, căreia îi urmează și stăpânirea de sine, că tot 


5 Adică, cu care S-a unit în Persoana (Ipostasul) Mântuitorului Hristos. 

” În ediția de la 1805, în versetele 12-13, în loc de „avere”, se găsește „avutie”. 

10 În ediția de la 1805, în loc de „trăind în desfrânări , se găsește „vietuind întru 
dezmierdări”. 

1! În ediția de la 1805, în loc de „să păzească porcii”, se găsește „să pască porcii . 

cel care este cuvântător, este de sine stăpânitor. Deci ne dă nouă Domnul 
cuvântul”, ca să-l întrebuințăm [iconomisim] pe acesta slobod și cu de 
sine stăpânire, ca pe cel ce este „avuţie” a noastră. Și dă [Domnul] tuturor 
deopotrivă, că toți deopotrivă sunt cuvântători, deopotrivă de sineși 
stăpânitori, iar unii cu socotință uneltim slobozenia aceasta, iar alții și 
netrebnicim dumnezeiescul dar. 

Încă și mai simplu: toate câte ne-a dat nouă Domnul „avuţie” a noastră 
se socotesc, adică: cerul, pământul și, în scurt, toată zidirea, Legea, 
Proorocii. Dar „fiul cel mai tânăr” a văzut cerul și l-a făcut dumnezeu, a 
văzut pământul și i s-a închinat, în Legea sa nu a voit să călătorească, 
întru Prooroci a viclenit. lar „feciorul cel mai mare” pe toate acestea spre 
slava lui Dumnezeu le-a uneltit [întrebuințat, iconomisit]. Deci, 
[Dumnezeu] după ce a dat acestea deopotrivă, i-a lăsat slobozi și cu de 
sineși stăpânire să călătorească, pentru că Domnul pe nimeni nu silește, 
dacă nu voiește să-l slujească Lui; că de ar fi voit să silească, nu ne-ar fi 
zidit pe noi cuvântători și de sine stăpânitori. Și pe toate acestea, cel mai 
tânăr deodată le-a cheltuit. Și care este pricina? Pentru că s-a dus în „țară 
depărtată”, căci atunci când omul se va da în lături de la Dumnezeu și se 
va depărta de la frica cea dumnezeiască, toate darurile cele dumnezeiești 
le cheltuiește. Că fiind noi aproape de Dumnezeu, nimic de acest fel 
vrednic de pierzare nu facem, după cuvântul care zice: „Văzut-am mai 
înainte pe Domnul înaintea mea pururea, că de-a dreapta mea este, ca 
să nu mă clatin” (Psalm 15, 8). lar depărtându-ne de la EI și potrivnici 
făcându-ne, toate cele rele și le lucrăm, [încă] și le pătimim, după cuvântul 
care zice: „lată, cei ce se depărtează de la Tine vor pieri” (Psalm 72, 26). 
Deci, cu urmare firească „fiul cel tânăr” a risipit „avuţia”. Că fapta cea 
bună una singură este!?, iar răutatea în multe feluri este și multe rătăciri 
pricinuiește. Precum am zice, bărbăția una este și ne arată când se cuvine 
și cum se cuvine și către care se cuvine a unelti partea cea mânioasă. lar 
ale răutății două sunt chipurile: frica și îndrăzneala. Vezi cuvântul [partea 
cea cuvântătoare] că se risipește [în două], iar unimea faptei celei bune se 
pierde? lar după ce s-a cheltuit „avuţia” aceasta și nu mai călătorea omul 
după socotință [partea cea cuvântătoare], adică după legea cea firească, 
încă nici urmând Legii celei scrise nu umbla, nici pe Prooroci nu-i asculta, 
foamete mare se face, „nu foamete de pâine, ci foamete de a asculta 
cuvântul Domnului” (Amos 8, 11). 


1 [1805] Adică partea cea cuvântătoare. 


1 Adică este un singur lucru, o singură entitate. 

Şi „a început să ducă lipsă”, ca unul care nu se teme de Domnul, ci 
departe este de Dânsul pentru că „n-au lipsă cei ce se tem de Domnul” 
(Psalm 33, 9). Și cum nu este lipsă celor ce se tem? Pentru că „cel care se 
teme de Domnul, întru poruncile Lui va voi foarte” (Psalm 111, 1). Și 
pentru aceasta este slavă și bogăţie în casa lui, și mai vârtos a risipit 
(împrăștiat, împărțit] el și a dat săracilor, atâta este departe de a fi el lipsit. 
Deci, cela care s-a dus departe de Dumnezeu și nu are înaintea ochilor 
fața Lui cea înfricoșată, cu cuviință [în chip firesc] „duce lipsă”, fiindcă 
nici un cuvânt dumnezeiesc nu lucrează întru acela. 

„Și ducându-se”, adică înainte călătorind și sporind în răutate, „s-a 
alipit el de unul din locuitorii țării aceleia”, căci „cel ce se alipește de 
Domnul este un duh cu El”, iar „cel ce se alipește de curvă” — de firea 
dracilor —, „un trup” se face (1 Corinteni 6, 16-17), carne cu totul făcându-se 
și locaș al Duhului neavând întru sine - precum erau cei din vremea 
potopului'! (Facere 6, 3). Pentru că „locuitorii acelei țări” ce este departe 
de Dumnezeu, dracii sunt, cu adevărat. lar „fiul cel tânăr”, după ce a 
sporit, și în răutate puternic s-a făcut, „paște porcii”, adică se face și altora 
dascăl al răutăţii și al faptei celei noroioase. Căci toți cei ce iubesc și se 
tăvălesc în noroiul faptelor celor de necinste și al patimilor celor 
materialnice, „porci” sunt, deoarece ochii porcului niciodată nu pot vedea 
cele de sus, fiindcă au ciudată alcătuire. Pentru aceasta și porcarii, când 
prind vreun porc și nu pot să-l facă să tacă, îl întorc cu capul în sus și îl fac 
pe el de strigă mai puţin, căci viind oarecum spre vederea celor ce niciodată 
nu le-a văzut, și privind cele de sus se spăimântează și tace. Întru acest fel 
sunt ochii celor care cresc întru cele rele, niciodată nu văd cele de Sus. 
Deci pe aceștia îi „paște” cel care covârșește pe mulți întru răutate, precum 
sunt mijlocitorii curvelor, vătafii tâlharilor, mai-marii vameșilor — că toți 
aceștia se va zice cum că „pasc porci”. Și tânjește ticălosul acesta să se 
„sature” de păcat — și nimeni nu-i dă lui saț de acest fel. Pentru că nu 
primește saţ dintru cele rele acela care întru acestea s-a obișnuit, căci nu-i 
statornică îndulcirea păcatului, ci îndată se face și se desface și se află 
iarăși deșert ticălosul. Și cu „roșcovele” se aseamănă păcatul, fiindcă are 
îndulcire și asprime, căci îndulcește vremelnic și muncește veșnic. Așadar, 
nimeni nu-i dă să se sature de răutăţi celui care se desfătează întru acestea. 
Căci cine îi va și da lui saţ și îl va înceta [sătura]? [Oare] Dumnezeu? Dar 
[EI] nu este de față, căci „departe” de la Dumnezeu se duce cel care 


1 „Nu va rămâne Duhul Meu pururea în oamenii aceștia, pentru că sunt numai 


trup” (Facere 6, 3). 

mănâncă unele ca acestea. Dracii, oare? Dar cum [vor da saţ] cei care mai 
vârtos la aceasta se sârguiesc, ca să nu facă niciodată încetare [săturare] și 
sațiu de răutate?!5 


15, 17-21: Dar, venindu-și în sine!€, a zis: Câţi argaţi ai tatălui meu 
sunt îndestulați de pâine, iar eu pier aici de foame! (18) Sculându-mă, 
mă voi duce la tatăl meu și-i voi spune: Tată, am greșit la Cer și înaintea 
ta; (19) nu mai sunt vrednic să mă numesc fiul tău. Fă-mă ca pe unul din 
argații tăi. (20) Și, sculându-se, a venit la tatăl său. Și încă departe fiind 
el, l-a văzut tatăl său și i s-a făcut milă și, alergând, a căzut pe grumazul 
lui și l-a sărutat. (21) Și i-a zis fiul: Tată, am greșit la Cer și înaintea ta și 
nu mai sunt vrednic să mă numesc fiul tău. 

(15, 18) Osea 14, 3 / Amos 4, 12 (15, 20) Isaia 49, 15 / lezechiil 16, 6, 10 

„Și-a venit întru sine” cel ce până acum era curvar, căci până când 
făcea cele rele, afară de sine era. Că se zice că „a risipit avuţia” și, cu 
cuviință, |de aceea] afară de sine este. Căci nu petrece întru „avuția” sa, 
adică în partea cea cuvântătoare, ci ca un necuvântător viețuiește, [încă] și 
altora începător de necuvântare făcându-se, afară de sine fiind și 
nepetrecând în partea cea cuvântătoare. lar când va socoti [cumpăni] cine 
a fost și la ce fel de ticăloșie a ajuns, atunci își „vine întru sine”, gândind, 
[încă] și la pocăință viind de la cea de afară rătăcire. 

lar „argaţi” îi numește pe cei chemați!” la credinţă, care încă nu au 
ajuns să se facă „fii”, ca unii ce încă nu s-au luminat — și cu adevărat, cei 
chemaţi la credinţă, îndestulare au de „pâine” cuvântătoare, fiindcă în 
fiecare zi ascultă citirile. 

Și pentru a cunoaște osebirea „argatului” de „fiu“, ascultă: trei sunt 
rânduielile celor ce se mântuiesc. Unii ca niște robi săvârșesc lucrul cel 
bun, temându-se de Judecată, care și David însemnează: „Străpunge cu 
frica Ta, trupul meu”, zicând „că de judecăţile Tale m-am temut” (Psalm 
118, 120). lar alţii se para fi argaţi, care pentru râvna bunătăților se sârguiesc 
să placă lui Dumnezeu, precum același David zice: „Plecat-am inima mea 
ca să facă îndreptările Tale în veac pentru răsplătire” (Psalm 118, 112). 


!5 Dracii cunosc că păcatele sunt niște surogate oferite celor lăuntrice ale omului și, 
din această pricină, își întrebuinţează toată iscusința - dar, și aceasta, numai atât cât o 
îngăduie Dumnezeu pentru fiecare om în parte — ca prin amăgire și prin îmbrăţișarea 
păcatului, să înșele setea ființială a firii omenești. 

1€ În ediția de la 1805, în loc de „în sine”, se găsește „întru sine”. 

„Cei chemați” sunt numiţi „catehumenii” cărora li se vestesc cuvintele lui 
Dumnezeu și se gătesc pentru a primi luminarea Sfântului Botez. 

lar alții sunt fii, care pentru dragostea cea către Dumnezeu împlinesc 
poruncile Lui, precum tot David mărturisește: „Cât am iubit legea Ta, 
Doamne, toată ziua cugetarea mea este” (Psalm 118, 97); și iarăși „Ridi- 
cat-am mâinile mele la poruncile Tale, pe care le-am iubit” (Psaln 118, 
15), nu „de care m-am temut”; și iarăși „Minunate sunt mărturiile Tale“ 
ȘI pentru că sunt minunate, „pentru aceasta le-a cercat pe ele sufletul 
meu” (Psalm 118, 129). 

Așadar, când în rânduiala „fiului“ fiind cineva, iar apoi pentru păcat 
se va izgoni și va vedea pe alţii că dobândesc darurile cele dumnezeiești 
ȘI se împărtășesc din dumnezeieștile Taine, [incă] și cu Pâinea cea 
Dumnezeiască (căci nu numai pentru cei chemaţi la credință se cuvine să 
înțelegem ceea ce se zice pentru „argați”, ci, și simplu, pentru cei ce se 
sunt în Biserică și nu sunt din rânduiala cea dintâi, a „fiilor”), atunci, dar, 
dator este a-și zice lui însuși aceste cuvinte vrednice de milă: „«Câţi argați 
ai tatălui meu sunt îndestulați de pâine, iar eu pier aici de foame! 
Sculându-mă» din căderea păcatului, «mă voi duce la tatăl meu și-i voi 
spune: Tată, am greșit la Cer și înaintea ta», căci lăsând cele cerești, am 
greșit înaintea lor, cinstind mai mult decât acestea îndulcirea cea oprită; și 
am ales mai mult locul foametei, decât Cerul, care este patria mea”. Căci, 
ca să zic în pildă, precum se spune că „greșește față de aur” cel care cinstește 
plumbul mai mult decât aurul, tot așa greșește față de Cer cel care a cinstit 
mai mult cele pământești, decât Cerul. Căci [unul ca acesta] cu adevărat 
este greșelnic de la calea ce duce către Cer. Și ia aminte că atunci când 
greșea, preșea ca și cum nu săvârșea [răul] înaintea lui Dumnezeu, iar 
când se mărturisește, simte că „a greșit” înaintea lui Dumnezeu. 

„Și, sculându-se, a venit la tatăl său”, căci ni se cuvine nouă nu numai 
să voim cele plăcute lui Dumnezeu, ci să le și facem. Și precum ai văzut 
terbinte a fi pocăinţa, asemenea și milostivirea tatălui vezi-o, că nu l-a 
așteptat pe fiul său să vină până la el, ci înaintea lui apucă și-l îmbrățișează, 
pentru că „tată” este cu bunătatea, măcar deși cu firea este Dumnezeu. Și 
pe de-a-ntregul!'” pe dânsul îl cuprinde [îmbrățișează], ca dinspre toate 
părțile pe el la sine să-l strângă, după ceea ce s-a zis: „Și slava lui 
Dumnezeu te va înconjura pe tine” (Isaia 58, 8). 

Şi de demult, adică de când se depărta „fiul”, vreme îi era și „tatălui” 
de a se depărta de cuprindere |imbrăţișare], iar când s-a apropiat prin 
rugăciune și prin întoarcere, vreme s-a făcut de a-l cuprinde [îmbrățișa]. 
Deci „a căzut pe grumazul” -— cel ce mai întâi se ridicase [impotrivă] cu 


'% În ediţia de la 1805, în loc de „pe de-a-ntregul”, se află „totuluși tot pre tot” 

sculare [inălțare], arătând cum că acum s-a făcut plecat. Și „îl sărută” pe 
el, arătând împăcarea; și ca pe un oarecare pridvor, întâi gura celui întinat 
o sfințește, apoi prin aceasta și la cele dinlăuntru pe sfințenie [0] trimite. 


15, 22-24: Și a zis tatăl către slugile sale: Aduceţi degrabă haina lui 
cea dintâi și-l îmbrăcați și dați inel în mâna lui și încălțăminte în 
picioarele lui; (23) și aduceţi vițelul cel îngrășat!” și-l junghiațţi și, 
mâncând, să ne veselim; (24) căci acest fiu al meu mort era și a înviat, 
pierdut era și s-a aflat. Și au început să se veselească. 

(15, 24) Luca 15, 32 / Efeseni 2, 1; 5, 14 / Coloseni 2, 13 / Apocalipsa 3, 1 

„Slugi” îi vei înțelege sau pe Îngeri, pe „duhurile cele slujitoare” ce 
se trimit spre slujbă pentru cei vrednici de mântuire (Evrei 1, 14) — că aceștia 
îl îmbracă pe cel ce se întoarce de la răutate cu „haina cea dintâi”, care 
este sau cea de demult, pe care mai înainte de a greși o purtam, adică 
haina nestricăciunii, sau cea mai cinstită și mai întâi decât toate celelalte, 
care este haina Botezului, că aceasta mă îmbracă mai întâi pe mine, și de la 
dânsa iau acoperământ asupra grozăviei |rușinii]. Deci, ori pe Îngeri îi vei 
înțelege „slugi care slujesc la toate cele ce se săvârșesc cu noi și prin ale 
căror mijlociri ne sfințim, ori pe preoți, care și prin Botez și prin cuvânt de 
învățătură [îl] împodobesc pe cel ce se întoarce — și în „haina cea dintâi” îl 
îmbracă, în Însuși Hristos, căci „câți în Hristos ne-am botezat, în Hristos 
ne-am și îmbrăcat” (Galateni 3, 27). Şi „dă inel în mână”, pecetea 
creștinătății, care prin lucruri o avem - că „mâna” este semn al lucrării, 
iar „inelul“, al peceţii. Deci, cel care s-a botezat, și, în scurt, cel care s-a 
întors de la răutate, dator este să aibă peste „mână”, adică peste toată 
puterea cea lucrătoare, pecete și semn de creștin [,„inel”], ca să poată să 
arate cum că s-a înnoit după chipul Celui Care l-a zidit pe el. Sau și în alt 
chip vei înțelege „inelul“, adică arvuna Duhului. Ca și cum aș zice: 
Dumnezeu, bunătăţile cele de săvârșit [desăvârșite] atunci le va da, când 
va fi vremea lor; iar acum, încredințându-le cu adevărat pe acelea, ne dă 
nouă daruri, ca o oarecare arvună a celor ce vor să fie, unora adică facere 
de minuni, altora învățături, iar altora alt oareșce dar; și pe acestea 
primindu-le, dintru ele și pe cele mai de săvârșit [desăvârșite] cu adeverire 
[le] nădăjduim. 

Și „încălțăminte în picioare” [îi dă] ca să se păzească de „scorpii” 
(Luca 10, 19), adică de păcatele cele ce se par mici și ascunse — precum a zis 
David (Psalm 90, 13) — însă omorâtoare și acestea; încă și de „șerpi” (Luca 
10, 19), zic de păcatele ce se socotesc că vatămă arătat. Și în alt chip se dau 


1% În ediţia de la 1805, în loc de „viţelul cel îngrășat”, se găsește „vițelul cel hrănit”. 

încălțăminte” celui ce s-a învrednicit de „haina cea dintâi”, fiindcă 
Dumnezeu îl face pe el gătit spre a binevesti și a folosi pe alţii, că acest 
lucru este creștinul: folosul aproapelui. 

lar „vițel hrănit” este știut care este — cel ce se junghie și se mănâncă. 
Căci cu adevărat, Fiul lui Dumnezeu Cel adevărat, după ceea ce este ca 
om și a luat trup, pe cel prin fire necuvântător și dobitocesc [trupul], măcar 
deși l-a umplut de ale Sale măriri, prin aceasta „viţel” Se înţelege, neispitit 
de jugul legii păcatului; iar „hrănit”, pentru că la Taina aceasta a fost 
rânduit mai înainte de întemeierea lumii (Apocalipsa 13, 8). 

Încă poate se va părea și mai cu iscodire ceea ce se va zice, însă se va 
zice că pâinea pe care o frângem, după ceea ce se vede, fiindcă din grâu se 
îace, „hrănită” se zice%; iar după ceea ce se înţelege, fiindcă este trup, 

vițel” se numește și același [lucru] este și „vițel” și „hrănit”. 

Deci, tot cel care se botează și fiu al lui Dumnezeu se face, iar mai vârtos 
nu al lui Dumnezeu iarăși se așează, și, în scurt, tot cel care de păcat se 
curăţește, din acest „vițel hrănit” se împărtășește și pricinuitor de veselie și 
Tatălui și slugilor Sale se face, adică Îngerilor și preoților, ca unul care din 
moarte a înviat și din pierzare s-a aflat. Căci din pricina mulțimii răutății 

mort era”, adică deznădăjduit, iar din pricina firii omenești celei schim- 
bătoare și care poate a se întoarce dintru răutate la fapta cea bună, „pierdut 
se zice, căci cel „pierdut” mai puțin este decât cel „mort”. 


15, 25-32: lar fiul cel mare era la țarină. Și când a venit și s-a apropiat 
de casă, a auzit cântece și jocuri. (26) Și, chemând la sine pe una dintre 
slugi, a întrebat ce înseamnă acestea. (27) lar ea i-a spus: Fratele tău a 
venit, și tată] tău a înjunghiat vițelul cel îngrășat”!, pentru că l-a primit 
sănătos. (28) Și el s-a mâniat și nu voia să intre; dar tatăl lui, ieșind, îl 
ruga. (29) Însă el, răspunzând, a zis tatălui său: lată de atâția ani îți slujesc 
si niciodată n-am călcat porunca ta. Și mie niciodată nu mi-ai dat un ied, 
ca să mă veselesc cu prietenii mei. (30) Dar când a venit acest fiu al tău, 
care ţi-a mâncat averea cu desfrânatele?”, ai junghiat pentru el vițelul cel 


a nt i Cd APD Pa far, p A 
* [1805] Aici unde s-a pus „hrănită”, în izvodul cel grecesc este Zurarog care cuvânt 


se alcătuiește de la Buroş adică „grâu”, și înseamnă „hrănit“, „îngrășat”, și pentru aceasta, 
Stântul Teofilact zice că pâinea pe care o frângem, după ceea ce se vede, fiindcă este din 
zrâu făcută, se zice Xurarog și cele ce urmează. 
“ În ediția de la 1805, în loc de „vitelul cel îngrășat”, se găsește „vitelul cel hrănit”. 
“2 În ediţia de la 1805, în loc de „averea, cu desfrânatele“, se găsește „avuția cu 
curvele”. 

îngrășat. (31) Tatăl însă i-a zis: Fiule, tu totdeauna ești cu mine și toate ale 
mele ale tale sunt. (32) Trebuia însă să ne veselim și să ne bucurăm, căci 
fratele tău acesta mort era și a înviat, pierdut era și s-a aflat. 
(15, 32) Luca 15, 24 

Aici este întrebarea cea mult vestită: „Cum de se arată zavistnic fiul, 
care întru altele a viețuit cu bună plăcere, și a slujit Tatălui?” Această 
întrebare se va dezlega dacă va cumpăni cineva pentru ce s-a grăit pilda. 
Căci, cu adevărat, pentru că fariseii cei care se socoteau pe ei înșiși curați 
și drepți, cârteau asupra Domnului că-i primea [la Sine] pe curve și pe 
vameși, pentru aceasta s-a zis această pildă împreună cu cele ce sunt 
mai înainte de ea. Deci, de vreme ce s-au grăit acestea pentru că fariseii 
cârteau, care erau „drepţi“ mai mult decât vameșii, precum lor li se părea, 
socotește tu că „fiul” cel ce cârtește îi închipuie pe toţi cei care se smintesc 
pentru cea grabnică fericire și mântuire a păcătoșilor. lar aceasta 
[sminteala] nu este zavistie, ci, pentru că noi nu cunoaștem revărsarea 
iubirii de oameni a lui Dumnezeu, din această pricină se naște cârtirea. 
Căci, oare, David nu aduce înainte sminteala celui ce se turbură pentru 
„pacea păcătoșilor”? (Psalm 72, 3) lar leremia, așijderea zice: „Pentru ce 
calea necredincioșilor este întru îndestulare și i-a sădit pe ei și i-a 
înrădăcinat?” (leremia 12, 1-2). Că acestea toate sunt ale cuvântului celui 
neputincios și sărac al oamenilor, care se aprinde și se îndoiește pentru 
cea oarecum nevrednică fericire a celor răi. Deci, prin pilda aceasta numai 
cât nu zice Domnul către farisei unele ca acestea: „Fie, voi sunteţi drepți 
precum «fiul» acela — și bineplăcuţi Tatălui — așadar vă rog pe voi, cei 
drepți și curați, să nu cârtiți pentru veselia pe care o facem pentru 
mântuirea păcătosului, căci și acesta este «fiu»”. 

Deci [întru această pildă], nu este arătată zavistia, ci socoteala fariseilor 
o îndreptează Domnul prin pildă, că măcar drepți de ar fi ei și toată porunca 
lui Dumnezeu ar fi împlinit, să nu se mâhnească pentru primirea 
păcătoșilor. Și nu este de mirare dacă ne mâhnim pentru cele ce se par că 
se fac cu nevrednicie. Căci atât de mare este iubirea de oameni a lui 
Dumnezeu și cu atâta îndestulare ne dă nouă bunătăţile Sale, încât se poate 
naște de aici și cârtire, care lucru și în vorba cea obișnuită o zicem. Căci de 
multe ori, făcând bine cuiva, apoi nemulțămiţi fiind noi de la el, zicem că: 
„loţi mă prihănesc, pentru că ţi-am făcut bine cu atâtea”, măcar poate că 
nimeni nu ne-a prihănit, însă voind să arătăm mărimea facerii de bine, 
aceste cuvinte le plăsmuim. 

Dar să vedem și cu de-amănuntul, în scurt, pilda. La „țarină” era 
„fiul cel mare”, adică în lumea aceasta, și-și lucra pământul său, trupul 
Zic, ca să se sature de „pâine”; și semăna cu lacrimi, ca să secere cu bucurie 
(Psalm 125, 9). Şi înțelegând cele ce s-au făcut, „nu vrea să intre” în 
bucuria cea de obște, iar Părintele cel iubitor de oameni „iese și îl roagă” 
și îi spune lui pricina veseliei, că este înviere a mortului. Căci [„fiul cel 
mare”], ca un om, pentru că nu știa, se smintea și-L învinuia pe Tatăl, că 
lui adică nici măcar un „ied” nu i-a dat, iar pentru cel curvar „a 
înjunghiat vițelul cel hrănit”. lar ce este ceea ce se însemnează prin 
„ied”, aici o vei înțelege. Tot „iedul” de partea cea „de-a stânga” (Matei 
25, 33) și păcătoasă se pune”. Deci zice „fiul” cel bineplăcut că: „În toate 
ostenelile mi-am petrecut viața, prigonit fiind, rău pătimind, de păcătoși 
necăjit; și niciodată pentru mine nu ai înjunghiat vreun «ied», adică vreun 
păcătos care mă necăjea, ca să aflu puţină odihnă”. Precum, adică, „ied” 
a fost pentru Ilie — Ahab. Deci, îl prigonea [Ahab] pe Prooroc și nu a dat 
Domnul pe „iedul“ acesta degrab spre junghiere (3 Regi 21, 17-29), ca, 
puţin trăgându-și sufletul Ilie, să se odihnească împreună cu „prietenii 
săi”, Proorocii. Drept aceea și zice [Ilie] către Dumnezeu: „Doamne, pe 
Proorocii Tăi i-au omorât și jertfeinicele Tale le-au surpat” (3 Regi: 19, 
10). „Led” era pentru David — Saul (1 Regi 19, 10) și toţi cei ce-l cleveteau 
pe el, pe care îi slobozea Domnul ca să-l ispitească [cerce] pe el; și nu-i 
„junghia”, spre a se veseli David. Drept aceea și grăia acesta: „Până 
când păcătoșii, Doamne, până când păcătoșii se vor făli?” (Psalm 93, 
3). Aceasta grăiește și „fiul” cel din Evanghelie: „Iotdeauna fiind eu în 
osteneli, nici de o mângâiere nu m-ai învrednicit, nici pe vreunul din cei 
ce mă necăjeau pe mine spre junghiere nu i-ai dat, iar acum, așa, fără de 
osteneală, îl mântuiești pe cel curvar”. Așadar, aceasta este toată ținta 
pildei, care s-a zis pentru fariseii cei ce cârteau pentru păcătoșii care 
erau primiți de către Domnul. Și ne învaţă pe noi că, măcar de vom fi 
drepți, să nu-i gonim pe cei păcătoși, nici să cârtim când Dumnezeu îi 
primește. Deci „fiul mai tânăr” sunt curvele și vameșii; „fiul mai mare” 
sunt fariseii și cărturarii, ce se iau în locul celor drepţi, ca și cum ar fi zis 
Dumnezeu: „Fie, voi sunteţi drepți, cu adevărat, și nici o poruncă nu aţi 
călcat. Dar nu se cuvine să fie primiţi cei care se întorc de la răutate?” 
Așadar, pe niște cârtitori ca aceștia îi învață prin [această] pildă. 


23 Vezi și tâlcuirea la Matei 25, 31-33. 

Și știu că unii pe „fiul mai mare” l-au înţeles pentru Îngeri, iar pe 
„fiul cel mai tânăr” pentru firea oamenilor, fire care a scornit ridicare și 
răzvrătire împotriva poruncii lui Dumnezeu și s-a semețţit. Alții au înțeles 
acestea pentru israeliteni și pentru cei din neamuri. Însă adevărată este 
numai ceea ce am zis, anume că drepții sunt închipuiţi de „fiul mai mare”, 
iar păcătoșii și cei care se întorc sunt închipuiți de „fiul cel tânăr”. lar 
toată urzeala pildei pentru farisei s-a alcătuit, învățându-i Domnul pe 
dânșii să nu se mâhnească pentru primirea păcătoșilor, măcar deși ei vor 
fi drepţi. Deci, nimeni, pentru judecăţile lui Dumnezeu să nu se mâhnească, 
ci să sufere [rabde] când cei ce se par păcătoși bine petrec și se mântuiesc. 
Căci ce știi tu, poate cel pe care îl socotești păcătos s-a pocăit și, din această 
pricină, a fost primit? Sau știi tu că nu are ascunse fapte bune și pentru 
aceasta Dumnezeu privește cu dragoste către el? 


3 


CAPITOLUL 16 
Parabola despre iconomul necredincios. 
Parabola despre bogatul nemilostiv și despre săracul Lazăr! 


16, 1-9: Și zicea către ucenicii Săi: Era un om bogat care avea un 
iconom și acesta a fost pârât lui că-i risipește avuţiile. (2) Și chemându-l, 
i-a zis: Ce este aceasta ce aud despre tine? Dă-mi socoteala de iconomia 
ta, căci nu mai poți să fii iconom. (3) lar iconomul a zis în sine: Ce voi 
face că stăpânul meu ia iconomia de la mine? Să sap nu pot; să cerșesc 
mi-e rușine. (4) Știu ce voi face, ca să mă primească în casele lor, când 
voi fi scos din iconomie. (5) Și chemând la sine, unul câte unul, pe 
datornicii stăpânului său, a zis celui dintâi: Cât ești dator stăpânului 
meu? (6) larel a zis: O sută de măsuri? de untdelemn. lconomul i-a zis: 
la-ţi zapisul și, șezând, scrie degrab cincizeci. (7) După aceea a zis 
altuia: Dar tu, cât ești dator? EI i-a spus: O sută de măsuri” de grâu. 
Zis-a iconomul: a-ţi zapisul și scrie optzeci. (8) Și a lăudat stăpânul 
pe iconomul cel nedrept, căci a lucrat înțelepțește. Căci fiii veacului 
acestuia sunt mai înţelepţi în neamul lor decât fiii luminii. (9) Și Eu 
zic vouă: Faceți-vă prieteni cu bogăţia nedreaptă, ca, atunci când veți 
părăsi viaţa, să vă primească ei în corturile cele veșnice:. 

(16, 4) leremia 4, 22 (16, 6) lezechiil 45, 10-11, 14 (16, 8) loan 12, 36// 


Efeseni 5, 8-9 / 1 Tesaloniceni 5, 5 (16, 9) Eccleziastul 11, 2 / 
Sirah 40, 26 / Matei 6, 19; 20-21 / Luca 11, 41 /1 Timotei 6, 17, 19 


Fiecare pildă cu chip mijlocitor și prin închipuire însemnează firea 
oarecăror lucruri, dar nu întru toate fiind asemenea cu lucrurile acelea pe 
care le arată. Drept aceea, nici nu se cuvine toate părțile pildelor cu de-amă- 
nuntul a le iscodi, ci luând cât se potrivește la pricina ceea ce stă de faţă, 
celelalte a le lăsa, ca pe unele ce se urzesc împreună cu pilda, și nimic spre 
pricina ceea ce stă înainte nu folosesc. Și așa, cu adevărat, se cuvine a face 
și la pilda aceasta ce este pusă înainte. Pentru că dacă ne vom apuca să 


! În ediţia de la 1805, titlul capitolului este: „Pentru iconomul cel nedrept. Pentru că 
nimeni nu poate sluji la doi domni. Pentru că nici o cirtă din Lege nu va trece. Pentru a nu-și lăsa 
omul femeia. Pentru bogatul și pentru Lazăr 


2 În ediţia de la 1805, în loc de „măsuri“, se găsește „vedre”. 

* În ediţia de la 1805, în loc de „măsuri ”, se găsește „obroace”. 

+ În ediţia de la 1805, aici se găsește: „Faceţi vouă prieteni din mamona nedreptății, 
ca când veți fi lipsiţi, să vă primească pre voi în corturile cele vecinice”. 

cercăm toate părțile cu de-amănuntul: cine este iconomul, cine este cel ce 
l-a pus pe el în iconomie și de cine a fost pârât, care sunt datornicii și 
pentru care pricină unul este dator cu untdelemn, iar altul cu grâu, și 
pentru ce se zice că erau datori cu câte o sută de măsuri, și în scurt să zic, 
pe celelalte toate, dacă mai cu iscodire le vom cerca, întunecos vom face 
cuvântul, și poate că și vrednice de râs am fi tâlcuit dintru nevoia 
nedumiririi. Deci, se cuvine atâta să ne folosim din pilda aceasta de față, 
precât este cu putinţă. 

Dintru această pildă voiește Domnul ca să ne înveţe pe noi să 
chivernisim bine bogăţia ceea ce ni s-a dat nouă. Și mai întâi aceasta 
cunoaștem, cum că nu suntem stăpâni ai averilor, că nimic nu avem al 
nostru, ci „iconomi” suntem ale celor străine, ce sunt încredințate nouă 
de la Stăpânul, ca bine pe acestea să le chivernisim, [încă] și precum Acela 
poruncește. lar apoi, după ce nu am întrebuințat iconomia bogăției după 
țelul și voința Stăpânului, ci la desfătările noastre, pe cele date — rău 
cheltuindu-le, ne aflăm ca „iconomi” ce suntem, „pârâţi”. Că voia 
Stăpânului este să iconomisim pe cele date la trebuinţele celor împreună 
cu noi robi, iar nu la ale noastre desfătări. Și atunci când vom fi „pârâţi”, 
vrând să ne schimbe Stăpânul de la „iconomia” averilor, adică să ne scoată 
din viaţa aceasta — iar după mutarea cea de aicea vom și „da socoteala de 
iconomie” —, dacă vom fi înţelepţi, vom cunoaște măcar și târziu ceea ce 
se cuvenea a face. Și atunci, ne facem nouă „prieteni“ din banii 
„nedreptății , iar bani ai „nedreptăţii” aceia se numesc câți Domnul ni i-a 
dat să-i cheltuim la trebuințele traților și ale celor împreună cu noi robi, 
iar noi îi ținem pentru noi înșine. Însă, măcar târziu [în cele din urmă] să 
ne venim întru simţire, unde ne ducem și cum că în ziua aceea nici a ne 
osteni nu putem, căci nu este atunci vreme de lucrare, nici a cere nu este 
cu cuviință; căci „nebune” sunt numite „fecioarele” cele care au cerut un 
asemenea lucru (Matei 25, 1-13). Așadar, ce urmează? Să-i facem împreună 
părtași ai acestor bani [ai „nedreptății”] pe frați, ca, atunci când vom lipsi 
de aici |„vom fi scoși din iconomie”] — adică atunci când ne vom duce 
din viaţa aceasta —, să ne primească pe noi săracii în „corturile cele 
veșnice”. Pentru că săracilor celor întru Hristos li s-au dat spre moștenire 
„corturile cele veșnice”, întru care pot să-i primească pe cei care aici s-au 
făcut prieteni cu dânșii prin dăruirea banilor. lar acești bani fiind ai 
Stăpânului, dintru început se cuvenea a-i da sărmanilor; că aceștia sunt 
„datornicii”, după ceea ce s-a zis: „Toată ziua dreptul miluiește și 
împrumută” (Psalm 36, 26) și iarăși „Cel ce miluiește săracul, împrumută 
pe Dumnezeu“ (Pilde 19, 17). Așadar, se cuvenea dintru început toate a le 

da acestor buni „datornici“, care dau înapoi însutit. Dar, de vreme ce ne 
aflăm iconomi ai „nedreptăţii”, fiindcă cu nedreptate ținem la noi pe cele 
ce altora le sunt rânduite, să nu rămânem cu totul întru această neomenie, 
ci să împărțim săracilor, ca să fim primiţi de dânșii în „corturile cele 
veșnice”. Deci, dacă așa vom lua [înțelege] noi pilda, nu ni se va întâmpla 
la tâlcuire nimic de prisosit sau cu iscodire, ori cu tâlcuire de visări. 

lar aceasta ce zice: „fiii veacului acestuia sunt mai înţelepţi în neamul 
lor decât fiii luminii”, se pare cum că ar însemna ceva nepotrivit [în acest 
loc], însă nu este fără de urmare sau străin”. Pentru că „fii ai veacului 
acestuia” îi numește pe cei care socotesc toate cele ce le sunt lor de folos 
[numai] pe pământ. lar „fii ai luminii” îi numește pe cei ce sunt datori a 
unelti bogăția cea duhovnicească după plăcerea lui Dumnezeu. Așadar, 
aceasta zice, anume că oamenii, „iconomi” ai dregătoriilor celor omenești 
făcându-se, se străduiesc în orice chip, ca, după ce se vor schimba din 
iconomie, să aibă mângâiere. Iar „fii ai luminii” rânduindu-se, adică 
duhovnicească dregătorie a averilor încredințându-li-se, nimic nu socotesc 
spre a avea folos pe urmă. Deci, „fii ai veacului acestuia” sunt cei cărora 
li s-au încredințat dregătorii omenești și, „în neamul lor” — adică în viața 
aceasta pământească —, cu înțelepciune pe cele ale lor le chivernisesc. lar 
„fii ai luminii” sunt cei care au luat averi ca să le chivernisească pe ele 
după plăcerea lui Dumnezeu. Deci, ne aflăm noi cum că în iconomiile cele 
omenești, cu înțelepciune iconomisim și le uneltim pe cele ale noastre, 
întrucât chiar de vom cădea vreodată din iconomie, să avem oarecare 
scăpare a vieţii. lar la averile cele ce se cuvine a le iconomisi după 
Dumnezeu, nu ne arătăm că facem purtare de grijă, ca și cum nu vom da 
seama de „iconomie”, după ce ne vom muta din viața aceasta; și ne vom 
și afla lipsiți de toată mângâierea. Drept aceea și „nebuni'”* ne numim, 
fiindcă nu le cugetăm pe acelea ce mai pe urmă ne vor fi nouă de folos. 
Așadar, să ni-i facem „prieteni“ pe săraci, dându-le lor din „bogăţia 
nedreptății”, adică aceea care ni s-a dat nouă de la Dumnezeu ca să fie 
„armă a dreptăţii”, iar noi o ținem și, pentru această pricină, întru 
nedreptate s-a strămutat. lar dacă „bogăția” ceea ce se adună, ca și cum 
din drepte chipuri de agoniseală, când nu se va iconomisi bine și nu se va 
da săracilor, „nedreptate“ și „mamona” se socotește a fi; cu cât mai mult, 
cea [dobândită] dintru nedreptate. Deci, dintru această „nedreptate” să 
ne agonisim „prieteni”, ca atunci când vom lipsi [de aici] și vom trece 


” Adică are noimă în desfășurarea pildei. 


* Pentru că „iconomii nebuni” nu sunt, nicidecum, „iconomi înţelepţi”. 

dintru această viață — sau și în alt chip: când ne vom împuţina cu sufletul, 
fiind osândiţi —, să ne primească pe noi acolo „prietenii“, în „corturile 
cele veșnice”. 


16, 10-13: Cel ce este credincios în foarte puţin și în mult e credincios; 
și cel ce e nedrept în foarte puţin și în mult este nedrept. (11) Deci, dacă 
n-aţi fost credincioși în bogăţia nedreaptăt, cine vă va încredința pe cea 
adevărată? (12) Și dacă în ceea ce este străin nu ați fost credincioși, cine 
Vă va da ceea ce este al vostru? (13) Nici o slugă nu poate să slujească la 
doi stăpâni. Fiindcă, sau pe unul va uri și pe celălalt îl va iubi, sau de 
unul se va ține și pe celălalt îl va dispreţui”. Nu puteţi să slujiți lui 


Dumnezeu și lui mamona. (16. 10) Matei 25, 21 / Luca 19, 17 (16, 13) Matei 6, 24 


Încă învaţă [Domnul] că se cuvine a iconomisi bogăţia după 
Dumnezeu, pentru că „cel credincios întru puţin” - adică cel care a 
chivernisit bine bogăţia ceea ce i s-a încredinţat lui în lumea aceasta — și 
„întru mult este credincios” — adică și în veacul ce va să fie de bogăția cea 
adevărată este vrednic. Deci „puţin” numește bogăția cea pământească, 
adică pe cea care după adevăr e mică, iar mai cu covârșire nimic nu este, 
de vreme ce este trecătoare. lar „mult“ numește bogăţia cea cerească, adică 
pe cea care rămâne pururea și se adaugă. Iar cel ce întru această bogăție 
pământească s-a arătat nedrept și le-a făcut ale sale pe cele ce i s-au dat lui 
spre trebuința cea de obște a fraților, nici de acea [bogăţie] „multă” nu va 
fi vrednic, ci ca un nedrept se va scoate afară. 

Și tâlcuind [Domnul] ceea ce s-a zis, adaugă: „Dacă întru «mamona 
nedreptăţii» nu aţi fost credincioși, «cea adevărată» cine o va încredința 
vouă?” „Nedrept mamona” a numit bogăţia ceea ce se află la noi, căci de ar 
fi fost dreaptă, nu s-ar fi aflat. lar acum, fiindcă se află la noi, arătat este că, 
ținându-se și neîmpărțindu-se, săracilor „nedreaptă” este. Și una ca aceasta 
este răpire a averilor celor străine și ale celor ce sunt ale săracilor; aceasta 
este nedreptate. Deci celui ce pe bogăția aceasta rău o chivernisește și cu 
necredință, cum [oare] bogăţia „cea adevărată” i se va încredința? Și nouă, 
celor ce nu am iconomisit cu credinţă „ceea ce este străin”, adică averile — 
căci străine sunt acestea și pentru că sunt rânduite săracilor și pentru că nu 
am adus nimic în lume, ci goi ne-am născut —, pe cel care este „al nostru” 


” În ediţia de la 1805, în loc de „în foarte puţin și în mult”, se găsește „întru puţin 
și întru mult”. În versetele 10-12, în loc de „în“, se găsește „întru”. 

* În ediţia de la 1805, în loc de „bogăţia nedreaptă”, se găsește „nedrept mamona”. 

* În ediţia de la 1805, în loc de „îl va disprețui”, se găsește „nu va griji”. 

cine îl va da nouă? lar „al nostru” este bogăţia cea cerească și dumnezeiască, 
pentru că acolo este petrecerea [vieţuirea] noastră. Și omului celui ce s-a 
zidit după chipul lui Dumnezeu banii și avuţiile îi sunt „străine“, că nici 
una dintre acestea nu este asemenea lui, iar dobândirea bunătăților celor 
dumnezeiești și împărtășirea cu Dumnezeu — acesta este „al nostru”. 

Deci, până aici ne-a învăţat pe noi cum se cuvine a iconomisi bogăţia 
cu credinţă, că „străină” este, iar nu a noastră — pentru că noi suntem 
„iconomi”, iar nu domni și stăpâni. Dar, fiindcă „iconomia” cea după 
Dumnezeu a bogăției nu se îndreptează în alt chip, fără numai prin 
neîmpătimirea spre bogăţie, adaugă și aceasta la învățătură, zicând: „Nu 
puteți să slujiți lui Dumnezeu și lui mamona” —adică îi este cu neputinţă 
celui care este pironit spre bogăţie și ține ceva cu împătimire - a fi slugă a 
lui Dumnezeu. Deci, dacă voiești cu credinţă să iconomisești bogăția, să 
nu slujești ei, adică să nu ai dragoste către dânsa, și astfel, cu adevărat, ai 
slujit lui Dumnezeu — căci pretutindenea iubirea de argint este prihănită', 
pentru că este dragostea cea cu împătimire și prieteșugul lumii. 


16, 14-15: Toate acestea le auzeau și fariseii, care erau iubitori de argint 
și-L luau în bătaie de joc!!. (15) Și EI le-a zis: Voi sunteţi cei ce vă faceți pe 
voi drepți înaintea oamenilor, dar Dumnezeu cunoaște inimile voastre; 


căci ceea ce la oameni este înalt'?, urâciune este înaintea lui Dumnezeu. 
(16, 14) 1 Timotei 6, 10 (16, 15) 1 Regi 16, 7 / Psalm 7, 10 / 
Pilde 17, 3 / leremia 11, 20; 17, 10; 20, 12 / Luca 18,9 


Fariseii Îl batjocoreau pe Domnul ca unii care erau împunși [săgetați] 
de cuvintele acestea, că nu le plăcea lor să audă cele pentru neagoniseală, 
tiindcă erau iubitori de argint. De vreme ce s-a și zis: „urâciune îi este 
păcătosului cinstirea de Dumnezeu” (Sirah 1, 24), iar „mustrările sunt 
rele celui necredincios”. 

lar Domnul, descoperind vicleșugul lor cel ascuns și arătând că măcar 
ze și fățărnicesc dreptatea, urâţi sunt înaintea lui Dumnezeu pentru părerea 
2e] care o au despre ei înșiși, zice: „Voi sunteți cei ce vă faceţi pe voi drepți 
= vi se pare cum că numai vouă vi s-a dat a înțelege cele ce se cuvin, și a 
văța, pentru aceea și batjocoriţi cuvintele Mele ca ale unui nebun, vrând 

- să vă socotească norodul dascăli ai adevărului. Dar nu este așa. Căci 


Vezi: 1 Timotei 6, 10; Evrei 13, 5; lacor 1, 10-11 etc. 
În ediţia de la 1805, în loc de „și-L luau în bătaie de joc”, se găsește „și-L 
2 zcjocoreau pe Dânsul”. 
- În ediţia de la 1805, în loc de „căci ceea ce la oameni este înalt”, se găsește „că 
== ce este întru oameni înălțat . 

«Dumnezeu știe inimile voastre» și «urâciune» pe voi vă socotește, pentru 
cugetarea voastră cea înaltă și pentru pofta slavei omenești. lar «ceea ce 
este întru oameni înălțat, urâciune este înaintea lui Dumnezeu», că necurat 
este înaintea Domnului tot cel care se înalță cu inima (Pilde 16, 5). Deci, se 
cuvenea vouă, 0, fariseilor, să nu viețuiți pentru părerea omenească” — 
[pentru] „că Dumnezeu a risipit oasele celor ce plac oamenilor” (Psaliii 
92, 7)—, „Ki să vă îndreptaţi pe voi mai cu seamă înaintea lui Dumnezeu”. 


16, 16-18: Legea și Proorocii au fostpână la loan; de atunci Împărăţia 
lui Dumnezeu se binevestește și fiecare se silește spre ea. (17) Dar mai 
lesne e să treacă cerul și pământul, decât să cadă din Lege un corn de 
literă!?. (18) Oricine-și lasă femeia sa și ia pe alta săvârșește adulter; și 


cel ce ia pe cea lăsată de bărbat săvârșește adulter'”. 
(16, 16) Matei 4, 17, 11, 12-13 (16, 17) Psalm 101, 26-28 / Isaia 40, 8; 51, 6 / Matei 5, 18/ Luca 21, 33 / 
1 Petru 1, 24-25 (16, 18) Deuteronom 24, 1 / Matei 5, 32; 19, 9 / Marcu 10, 11 / 1 Corinteni 7, 10 


Acestea se par cum că sunt deosebite și nu au nici o împărtășire cu 
cele ce s-au zis mai sus, dar celui ce ia aminte nu i se vor părea nepotrivite, 
ci foarte potrivite cu cele de mai sus. 

Căci, de vreme ce Domnul, prin cele ce le-a zis mai sus, a învăţat 
neagoniseala și bogăția a numit-o „nedrept mamona”, iar pentru că Legea 
blagoslovenii și îmbogăţire le dădea (Deuteronom 28, 1-13) și Proorocii 
„bunătăţile pământului” făgăduiau (Isaia 1, 19), ca să nu-l zică lui cineva 
batjocorindu-L, precum fariseii: „Ce zici Iu? Te împotrivești Legii? Aceea și 
în bogăţie blagoslovește, iar Tu neagoniseala înveți [propovăduiești]?”, 
pentru aceasta zice [Domnul]: „Legea și Proorocii până la loan aveau 
hotărnicire și bine învățau, fiindcă așa cerea pruncia ascultătorilor. lar de 
când loan — cel care puţin de nu era nematerialnic pentru [a sa] neagoniseală, 
și neagonisitor pentru [a sa] puţină materialnicie — a venit și Împărăția 
Cerurilor a propovăduit-o, nu mai e vreme de aici înainte pentru «bunătățile 
pământului», ci Împărăția Cerurilor se propovăduiește. Pentru aceasta și 
neagoniseala pe pământ sunt datori a o păzi cei ce poftesc Cerurile. De 
vreme ce și Proorocii și Legea, fiindcă nu au pomenit de Împărăția Cerurilor, 
cu cuviință «bunătățile pământului» făgăduiau celor care încă nu erau de 
săvârșit [desăvârșiți], și nimic mare și bărbătesc! nu puteau să înțeleagă. 
Deci, cu cuviinţă, o, fariseilor, neagoniseala învăţ Eu, fiindcă poruncile Legii, 
cele ce nu sunt de săvârșit [desăvârșite], nu mai au vreme”. 


15 În ediția de la 1805, în loc de „un corn de literă”, se găsește „o cirtă”. 

4 În ediţia de la 1805, în versetul 18, în loc de „săvârșește adulter”, se găsește 
„preacurvește”. 

15 Bărbăţia duhovnicească, în opoziție cu pruncia duhului. 

Apoi, ca să nu zică ei că de acum toate cele ale Legii se leapădă ca una 
ce este deșartă și nefolositoare, zice [Domnul]: „Nu, ci mai vârtos acum se 
împlinesc și se săvârșesc”. Căci câte a scris umbros Legea, ori pentru Hristos 
grăind cu închipuire, ori pentru porunci, acestea acum se împlinesc și nimic 
dintru acestea, până și un corn de literă, nu va cădea. Căci și cele ce pentru 
Hristos acolo umbros s-au arătat, acum mai luminat se vor săvârși și 
poruncile Legii, cele ce atuncea potrivit și după înțelegerea celor ce nu 
erau de săvârșit [desăvârșiţi] s-au dat, acum mai înalte și mai de săvârșit 
[desăvârșite] vor fi. 

lar că Legea către cei ce nu erau de săvârșit [desăvârșiți] nu vorbea de 
săvârșit |desăvârșit], arătat este dintru aceea că pentru dezlegarea nunţii, 
după împietrirea inimii evreilor a răspuns Legea (Deuteronom 24, 1), că de 
va uri bărbatul pe femeie să aibă stăpânire a o lăsa pe ea, ca să nu se 
întâmple ceva mai rău. Pentru că ucigași fiind ei și vărsători de sânge, nici 
pe cei preaiubiţi nu-i cruțau, încât și pe fii și pe fiice le jertfeau dracilor. 

lar starea cea mai de jos și ne[de]săvârșirea Legii întru acest chip [fel] 
a fost. Că atunci era vreme de un așezământ de Lege ca acesta, iar acum 
de altă învăţătură mai de săvârșit [desăvârșită] este trebuinţă. Pentru 
aceasta și zice [Domnul]: „«Tot cel care-și lasă femeia sa, afară de pricină 
de curvie, și ia alta, preacurvește». Deci nu este nici un lucru de mirare, 
dacă Legea, în chip arătat, nu învaţă nimic pentru neagoniseală, iar Eu 
vorbesc pentru neagoniseală. Că iată, Legea a poruncit pentru dezlegarea 
nunţii — fără nici o deosebire de [cele] ce zic Eu —, din pricina îndâriirii 
iudeilor spre vărsarea de sânge. lar Eu spre cele mai de săvârșit 
[desăvârșite] deprinzându-i pe ascultători, pe lăsarea cea fără de pricină 
binecuvântată o opresc, nu cele împotriva Legii legiuind, ci mai cu 
covârșire voirea aceleia întărind. Că socotinţa Legii era să nu se facă ucideri 
între bărbat și femeie. Aceasta și eu o pecetluiesc, prin a-i învăţa pe soți a 
purta grijă unul de altul și a le fi milă de ale lor mădulare. Așadar, și 
Legea aceasta voia, dar fiindcă nu erau de săvârșit [desăvârșiţi] ascultătorii, 
a rânduit dezlegarea nunţii, ca măcar așa să le fie milă și să nu se turbeze 
bărbatul și femeia unul împotriva altuia”. 

Deci, pe toate ale Legii le-a întărit'* Hristos, întrucât bine a zis, cum că 
cu neputinţă este, „să cadă din Lege un corn de literă”. Căci cum ar fi 
căzut ceea ce mai vârtos se îndreptează [împlinește] de Hristos? 


6 „Fiindcă este un singur Dumnezeu. Care va îndrepta din credinţă pe cei tăiați 
împrejur și, prin credinţă, pe cei netăiați împrejur. Desfiinţăm deci noi Legea prin 
credinţă? Nicidecum! Dimpotrivă, întărim Legea (Romani 3, 30-31). 

16, 19-22: Era un om bogaţ care se îmbrăca în porfiră și în vison, 
veselindu-se în toate zilele în chip strălucit!”. (20) lar un sărac, anume Lazăr, 
zăcea înaintea porţii! lui, plin de bube, (21) poftind să se sature din cele ce 
cădeau de la masa bogatului!”; dar și câinii venind, lingeau bubele lui. (22) 
Și a murit săracul și a fost dus de către Îngeri în sânul lui Avraam. A murit 
și bogatul și a fost înmormântat“. (16, 19) Sirah 11, 4; 14, 14; 18, 32 

Potrivite sunt și bine urmează și acestea celor ce s-au zis mai înainte, 
pentru că deoarece a apucat mai înainte și a învăţat a se iconomisi bine 
bogăţia, cu cuviinţă împreunează pe urmă și pilda bogatului. Căci pildă 
este și aceasta, iar nu lucru acum făcut (precum unii fără de înţelegere ar fi 
socotit), adică istorie [istorisire] căci încă n-au luat nici cei drepți cele bune, 
nici cei păcătoși cele împotrivă. Ci a închipuit Domnul cuvântul, ca să-i 
înveţe pe cei milostivi în ce fel sunt cele ce îi așteaptă pe dânșii; și iarăși, 
să arate celor ce rău pătimesc, în ce fel sunt acelea întru care se vor desfăta, 
pentru cele pe care aici le rabdă. 

Așadar, pe „bogat” fără de nume în pilda aceasta l-a pus, ca pe unul 
ce nici nu era vrednic de a se numi la Dumnezeu, după cum și prin 
Proorocul zice: „Nu voi pomeni numele lor prin buzele Mele” (Psalm 15, 
4). lar pe sărac pe nume îl pomenește, căci numele drepţilor și în Cartea 
Vieţii se scriu (Daniil 12, 1; Filipeni 4, 3; Apocalipsa 3, 5). Şi este vorbă, precum 
în povestirea [predania] evreilor se află, cum că era un oarecare Lazăr în 
lerusalim în vremea aceea, care era în cea mai de pe urmă sărăcie și boală, 
pe care l-a pomenit Domnul, la pildă luându-l pe dânsul, ca pe unul ce era 
arătat și cunoscut. 

Așadar, „bogatul“, dinspre toate părțile era îndestulat, că și „cu porfiră 
și cu vison” era îmbrăcat și nu numai aceasta, ci și în toată cealaltă desfătare 
se îndulcea, că zice „veselindu-se”, și nu numai uneori, iar alteori nu, ci 
„în toate zilele”. Și nu cu măsură se desfăta, ci „luminat“ [„în chip 
strălucit”], adică dezmierdat și cu multă cheltuială. lar Lazăr era și sărac 
și bolnav; și aceasta cumplit, căci zice: „plin de bube” — căci este cu putință 
a fi cineva bolnav, dar nu și plin de bube, iar aici prisosea răul. 

„Și zăcea înaintea ușii bogatului”. Încă o muncă [caznă] este aceasta, 
a vedea pe alții prea desfătându-se, iar pe sine pierind de foame. Că poftea 

!” În ediţia de la 1805, în loc de „în chip strălucit”, se găsește „luminat”. 

18 În ediţia de la 1805, în loc de „înaintea porții”, se găsește „înaintea ușii”. 

” În ediţia de la 1805, în loc de „din cele ce cădeau de la masa bogatului“, se 
găsește „din fărâmiturile care cădeau din masa bogatului . 

2 În ediţia de la 1805, în loc de „înmormântat“, se găsește „îngropat”. 

[Lazăr] să se sature nu de bucate scumpe, ci de înseși „fărâmiturile”, și 
anume de acelea de care câinii se săturau. Încă era [Lazăr] lipsit și de cei 
ce l-ar fi cercetat, căci „câinii venind, lingeau rănile lui”, fiindcă nu era 
nimeni care să-i gponească pe ei. 

Dar, oare, întru atâtea rele fiind Lazăr, hulit-a? Sau a ocărât desfătarea 
bogatului? Sau neomenia osânditu-o-a? Ori a prihănit pronia |dumneze- 
iască]? Nici una dintre acestea nu a cugetat, ci cu multă înțelepciune răbda. 
De unde este arătată aceasta? Dintru aceea că Îngerii îl primeau pe el după 
ce a murit, căci de ar fi fost cârtitor și hulitor, nu s-ar fi învrednicit de atâta 
cinste și de înconjurarea și petrecerea sa de către Îngeri. 

Și „a murit și bogatul și a fost îngropat“, căci cu adevărat, și când era 
el viu, „îngropat“ era sufletul lui, ca pe un mormânt de jur-împrejur 
purtându-și trupul, pentru aceasta și după ce a murit, nu de Îngeri a fost 
petrecut, ci în iad se pogoară. Căci acela care nimic înalt ori ceresc nu a 
cugetat vreodată, de locul cel mai de jos este vrednic. Căci prin a zice cum 
că s-a îngropat, aceasta a însemnat Domnul, că și sufletul lui, locul cel mai 
de jos și mai întunecos l-a dobândit. 


16, 23-26: Și în iad, ridicându-și ochii, fiind în chinuri?!, el a văzut 
de departe pe Avraam și pe Lazăr în sânul lui. (24) Și el, strigând, a zis: 
Părinte Avraame, fie-ți milă de mine și trimite pe Lazăr să-și ude vârful 
degetului în apă și să-mi răcorească limba, căci mă chinuiesc în această 
văpaie. (25) Dar Avraam a zis: Fiule, adu-ţi aminte că ai primit? cele 
bune ale tale în viața ta, și Lazăr, asemenea, pe cele rele; iar acum aici el 
se mângâie, iar tu te chinuiești. (26) Și peste toate acestea între noi și voi 
s-a întărit prăpastie mare, ca cei care voiesc să treacă de aici la voi să nu 
poată, nici cei de acolo să treacă la noi. 

(16, 24) Zaharia 14, 12 (16, 25) lov 21, 7, 13 / Psalm 36, 37; 125, 6 / Luca 6, 24 

Precum pe Adam, scoțându-l Domnul din Rai, în preajma acestuia l-a 
pus să locuiască, pentru ca prin privirea cea de-a pururea înnoindu-se 
patima [durerea], mai cu deadinsul să-i dea lui simţirea căderii din 
bunătățile acelea, așa și pe acesta, în preajma lui Lazăr l-a osândit, ca, 
văzându-l pe el în ce fel de bunătăți este, să le simtă pe acelea de la care 
din pricina neomeniei a căzut. 

Dar pentru ce nu la altul din drepți, ci „în sânul lui Avraam” l-a văzut 
pe Lazăr? Fiindcă iubitor de străini era Avraam. Deci, ca să se facă mustrare 
a urâciunii lui de străini, pentru aceasta împreună cu Patriarhul îl vede 


2! În ediţia de la 1805, în loc de „chinuri , se găsește „munci“. 


22 În ediţia de la 1805, în loc de „ai primit”, se găsește „ai luat înapoi”. 

[pe Lazăr]. Avraam și pe cei ce treceau pe drum în casa sa îi trăgea, iar 
acesta și pe cel ce zăcea înlăuntru îl trecea cu vederea. 

Dar pentru ce bogatul nu tinde către Lazăr cuvântul său, ci către 
Avraam? Poate se rușina, căci socotea poate că Lazăr este pomenitor de 
rău și, dintru ale sale le judeca și pe ale lui Lazăr: „Dacă eu, dobândind 
atâta îndestulare, îl treceam cu vederea pe acesta care se strâmtora de 
atâtea rele și nici fărâmiturilor nu-l făceam părtaș, cu mult mai vârtos 
acesta ce a fost defăimat va pomeni răul și nu se va pleca să-mi dea darul”. 
Pentru aceasta către Avraam face cuvântul, căci socotea cum că nu știe 
Patriarhul cele ce se făcuseră. Dar ce-i zice Avraam? Nu a zis: „Om fără de 
omenie și crud, nu îţi este rușine? Acum îți aduci aminte de iubirea de 
oameni?”, ci cum îi grăiește Avraam: „Fiule” — vezi suflet milostiv și sfânt? 
Căci zice și oarecare înțelept ca sufletul smerit [oropsit] să nu-l turburi. 
Pentru aceasta și el, „fiule” îi zice, însemnând prin aceasta că până aici 
are el stăpânire, adică a-l numi pe el așa, cu blândeţe, iar mai mult, nimic 
nu stăpânește: „Ceea ce am, aceasta îți dau, glas milostiv; iar de aici, acolo 
a te strămuta nu este al meu, căci s-au încuiat toate. Și tu ai luat răsplătire 
pe cele bune ale tale, iar acela pe cele rele”. 

Dar pentru care pricină nu a zis „ai luat”, ci, „ai luat înapoi”? Pentru 
aceasta: „a lua înapoi” obișnuim a zice la cei ce primesc ceea ce a fost dat cu 
împrumut. Deci, ce ne învăţăm [de aici]? Chiar dacă vreunii pângăriţi vor fi 
și chiar dacă la cea mai de pe urmă răutate vor fi ajuns, de multe ori unul 
sau două lucruri bune [tot] au făcut. Drept aceea, și bogatul, având oarecare 
lucruri bune, prin îndestularea cea din viața pământească și-a luat răsplătirea; 
și se zice cum că pe acestea „le-a luat înapoi”. Așijderea și Lazăr, „pe cele 
rele“, că poate și acesta una sau două răutăţi [tot] a făcut, iar prin chinuirea 
pe care aici a suferit-o „a luat înapoi” răsplătirea cea cuviincioasă a acestora. 
Pentru aceasta, „el se mângâie, iar tu te muncești”. 

lar „prăpastia” înseamnează depărtarea și deosebirea drepţilor de cei 
păcătoși. Căci precum voințele lor deosebite au fost, așa și lăcașurile multă 
depărtare au, fiindcă fiecare ia ca răsplătire cele potrivite voinţei și vieții sale. 

Și să însemnezi aici o oarecare dovedire împotriva origeniștilor, care 
zic cum că sfârșit vor avea muncile [caznele], și va fi o vreme când păcătoșii 
se vor unii cu drepții și cu Dumnezeu -— și așa se va face Dumnezeu totul 
întru toate (1 Corinteni 15, 28). Căci, iată, îl auzim pe Avraam zicând: „cei 
care voiesc să treacă de aici la voi să nu poată, nici cei de acolo să treacă 
la noi”. Deci, precum este cu neputinţă a se muta cineva din soarta drepţilor 

în locul păcătoșilor, așa este cu neputinţă — precum Avraam ne învață pe 
noi —a se muta din locul muncii [caznei] în locul drepţilor. Și, cu adevărat, 
Avraam este mai vrednic de credinţă decât Origen. 

Și ce este „iadul“? Unii au zis că este loc întunecos sub pământ, iar 
alții „iad” au zis că este mutarea sufletului de la arătare la nearătare și 
întunecare, că până este sufletul în trup se arată prin lucrări, iar după ce 
se mută din trup, se face nevăzut. Deci, aceasta au zis că este „iadul”. 

lar „sân al lui Avraam” [se numește] cuprinderea bunătăţilor celor ce 
sunt orânduite drepţilor celor ce au ajuns din vifor la limanurile cerești. 
Fiindcă și pentru țărmurile mării, „sânuri” obișnuim a numi locurile cele 
ce sunt în chipul limanurilor și adăpostitoare”. 

Încă să însemnezi și aceasta, [anume] că în ziua aceea va vedea cel 
care nedreptăţește pe cel care se nedreptățește în ce slavă este și, acesta 
din urmă, de asemenea, îl va vedea pe celălalt în osândă, precum aici 
bogatul pe Lazăr și acesta, de asemenea, pe bogat. 


16, 27-31: lar el a zis: Rogu-te, dar, părinte, să-l trimiți în casa tatălui 
meu, (28) căci am cinci fraţi, să le spună“ lor acestea, ca să nu vină și ei 
în acest loc de chin. (29) Și i-a zis Avraam: Au pe Moise și pe Prooroci; 
să asculte de ei. (30) Iar el a zis: Nu, părinte Avraam, ci, dacă cineva 
dintre morţi se va duce la ei, se vor pocăi. (31) Și i-a zis Avraam: Dacă nu 
ascultă de Moise și de Prooroci, nu vor crede, nici dacă ar învia cineva 


dintre MoTţi. (16, 29) loan 5, 39, 45 / Faptele Apostolilor 15, 21; 17, 11 


Nedobândind cele [pe care le ceruse] pentru sine, ticălosul bogat 
pentru alții se roagă. Vezi cum, din munci [cazne] vine întru simţire? Și cel 
care-l defăima mai înainte pe Lazăr, care-i zăcea înaintea picioarelor, acum 
de alţii, care nu sunt de față, se îngrijește și roagă să fie trimis Lazăr din 
morţi la „casa tatălui său”. Și nu orișicare dintre cei morţi să fie trimis, ci 
Lazăr, ca să-l vadă pe dânsul încununat și întru slavă și sănătate cei care 
mai înainte îl văzuseră pe el în boală și întru necinste; și cei ce s-au făcut 
martori ai sărăciei lui, aceștia și ai slavei sale să se facă văzători. Căci 
adeverit este cum că întru slavă voia să se arate [Lazăr] acestora, spre a fi 
el propovăduitor vrednic de credinţă. 

Așadar ce zice Avraam? „Au pe Moise”, adică: „Lu ai grijă de fraţi, 
dar nu așa precum o face Dumnezeu Cel Care i-a făcut pe dânșii, căci mii 


2 Este vorba de golfuri. 


i) ii . Aa = = > = 4 7 »r 
“ În ediția de la 1805, în loc de „să le spună”, se găsește „să le mărturisească”. 

de dascăli le-a trimis lor”. lar bogatul zice: „Nu, părinte” — căci, fiindcă el, 
auzind Scripturile, nu credea, și i se părea că sunt scorneli cele zise, 
asemenea socotind că se află și fraţii săi, și de la sine judecând socotea că 
[nici ei] nu ascultă Scripturile, precum nici el nu o făcea — „ci, dacă cineva 
din morţi va învia, vor crede”. 

Întru acest fel și acum sunt cei care zic: „Cine știe cele din iad? Cine a 
venit de acolo și ne-a vestit nouă?” Dar aceștia să-l audă pe Avraam, ce 
zice că, dacă Scripturile nu le ascultăm, nici pe cei ce vin din iad nu-i vom 
crede. Și aceasta au adeverit-o iudeii, care fiindcă nu ascultau Scripturile, 
nici morți văzând înviind, nu au crezut; ci și pe Lazăr a-l omori se ispiteau” 
(Ioan 12, 9-11) și, în vremea răstignirii, măcar că mulți morţi au înviat” 
(Matei 27, 50-53), însă iudeii asupra Apostolilor cu ucidere săreau [se 
năpusteau]” (Faptele Apostolilor 23, 12-14). 

Pentru că de ne-ar fi folosit nouă pentru credinţă, și aceasta de multe 
ori ar fi făcut-o Domnul, iar acum nimic nu ne folosește așa, precum cercarea 
cea cu dinadinsul a Scripturilor. Căci a învia morți s-ar fi meșteșugit și 
diavolul după nălucire și, prin aceasta, ar fi amăgit pe cei fără de socoteală, 
semănând pentru cei din iad* dogme vrednice răutății lor. lar când 
Scripturile sănătos se cearcă, nici un lucru ca acesta nu va putea să 
meșteșugească, pentru că acestea sunt „făclie” și „lumină“ și, atunci când 
acestea luminează, lucrul se vede și se află (Psalm 118, 105; Pilde 6, 23)%. 
Deci Scripturilor se cuvine să credem și nu să căutăm învieri ale morților. 


* „Deci mulțime mare de iudei au aflat că este acolo și au venit nu numai pentru 
lisus, ci să vadă și pe Lazăr, pe care-l înviase din morți. Și s-au sfătuit arhiereii ca și pe 
Lazăr să-l omoare. Căci, din cauza lui mulţi dintre iudei mergeau și credeau în lisus" 
(loan 12, 9-11). 

“* „lar lisus, strigând iarăși cu glas mare, Și-a dat duhul. Și iată, catapeteasma 
templului s-a sfâșiat în două de sus până jos, și pământul s-a cutremurat și pietrele s- 
au despicat; mormintele s-au deschis și multe trupuri ale sfinților adormiţi s-au sculat. 
Și ieșind din morminte, după învierea Lui, au intrat în cetatea sfântă și s-au arătat 
multora“ (Matei 27, 50-53). 

2 lar când s-a făcut ziuă, iudeii, făcând sfat împotrivă-i, s-au legat cu blestem, 
zicând că nu vor mânca, nici nu vor bea până ce nu vor ucide pe Pavel. Și cei ce făcuseră 
între ei acest jurământ erau mai mulţi de patruzeci, care, ducându-se la arhierei și la 
bătrâni, au zis: Ne-am legat pe noi înșine cu blestem să nu gustăm nimic până ce nu 
vom ucide pe Pavel” (Faptele Apostolilor 23, 12-14). 

2% Adică vrednici de iad dintru ale lor fapte. 

2 „Făclie picioarelor mele este legea Ta și lumină cărărilor mele“ (Psaln 115, 105); 
„Că povaţa este un sfeșnic bun și legea o lumină, iar îndemnurile care dau învățătură 
sunt calea vieţii” (Pilde 6, 23). 

Încă este cu putinţă și tropologic“ a pricepe pilda aceasta, zicând cum 
că prin „bogat” se însemnează norodul cel evreiesc, căci „bogat” a fost 
acesta de demult, fiindcă se îmbogăţea întru toată cunoștința și 
înțelepciunea și întru cuvintele lui Dumnezeu cele ce sunt mai mult decât 
aurul și mulțimea pietrelor scumpe. Dar și „în porfiră și în vison” era 
imbrăcat, fiindcă avea împărăție și preoție și era „împărătească preoție” 
a lui Dumnezeu (leșire 19, 6). Şi „porfira” o însemnează pe împărăție, iar 
„Visonul” pe preoție, căci leviţii, la slujbele cele preoțești, se îmbrăcau cu 
haine de vison (1 Paralipomena 15, 27; 2 Paralipomena 5, 12). Și „se veseleau 
în toate zile în chip strălucit” căci în toate zilele aduceau jertfe, dimineaţa 
și seara, pe care și ale „necontenirii” le numeau (leșire 29, 38-42). lar „Lazăr” 
era norodul cel din neamuri [păgâni], sărac în dumnezeiești daruri și în 
înțelepciune; și „zăcea înaintea ușilor”, că nu era slobod păgânilor să intre 
în biserică (Deuteronom 23, 1-5), pentru că spurcăciune se părea [a fi]; 
precum și în Faptele Apostolilor strigare se face asupra lui Pavel că a adus 
păgâni în biserică și a spurcat acest loc sfânt (21, 28). Încă era și „plin de 
bube”, de păcatele care puţeau și pe „câinii“ cei nerușinoși, adică pe draci, 
îi hrănea cu rănile acestea, căci îndulcire le sunt lor rănile noastre. Și poftea 
„fărâmiturile cele ce cădeau din masa bogatului”, că lipsit era cu totul 
de pâinile cele ce „întăresc inima” (Psalm 103, 17) și avea trebuinţă și de 
cea prea puțină și mică și cuvântătoare hrană; precum și cananeianca, 
păgână fiind, cerea să se hrănească din „fărâmituri” (Matei 15, 27). Ce s-a 
întâmplat însă? „A murit” lui Dumnezeu norodul evreiesc și moarte s-au 
făcut oasele lor, fiindcă nu făceau ei nici o mișcare către lucrul cel bun. „A 
murit” și Lazăr păcatului — adică norodul cel păgânesc — și iudeii, fiindcă 
întru păcatele lor au murit, în văpaia zavistiei se ard. Și „râvnesc” iudeii, 
precum zice Apostolul (Romani 11, 11-14), pentru că păgânii se primesc la 
credinţă, iar norodul neamurilor, cel ce mai înainte era sărac și necinstit, 
în „sânul lui Avraam”, tatăl neamurilor, petrece cu cuviință. Pentru că și 
Avraam, păgân fiind, a crezut lui Dumnezeu și de la închinarea de idoli, 
la cunoștința de Dumnezeu s-a strămutat. Deci, cei ce sunt părtași 
strămutării și credinţei lui Avraam, cu cuviință și în „sânul lui” se odihnesc 
și moștenesc împreună cu dânsul aceleași locuri și lăcașuri și primiri ale 
bunătăţilor. Și poftește iudeul o picătură din stropirile și curăţirile cele 


% Pentru acest cuvânt, vezi însemnarea de la Matei 12, 7-8, sau Despre cele patru 
înțelesuri ale Sfintei Scripturi de la începutul acestui volum. 

vechi din Lege, ca să se „răcorească limba” lui, [încă] și să poată a îndrăzni 
și a zice ceva către noi, anume că Legea este lucrătoare — dar nu le dobân- 
dește pe acestea. Căci „Legea până la loan a fost” (Luca 16, 16) și „jertfă și 
prinos nu ai voit...” și celelalte pe care le zice [Proorocul] (Psalm 39, 9). Și 
Daniil mai înainte a proorocit că va pieri ungerea (Daniil 9, 26) și se va 
pecetlui proorocia (Daniil 12, 4, 9), adică va înceta și se va închide. 

lar tu, ia pilda și iticește*!. Și fiind „bogat” în răutăți, să nu treci cu 
vederea mintea ta, flămândă fiind și jos aruncată, cea care a fost zidită să 
tindă în Sus; și „zăcând înaintea ușilor”, bag-o pe dânsa înăuntru, ca să 
nu stea afară și să se rătăcească, nici să nu „zacă”, ci să lucreze. Că întru 
acest chip vei putea a lucra cu mintea iar nu numai cu trupul a te desfăta. 
Încă și celelalte ale pildei cu lesnire este a le înțelege, spre folosul năravului. 


*1 [1805] Adică la îndreptarea năravurilor [etic, moral). 


9 
53) 
N 


CAPITOLUL 17 
Despre sminteli, iertare și credință. Vindecarea celor zece leproși. 
Când va veni Împărăția lui Dumnezeu! 


17, 1-4: Și a zis către ucenicii Săi: Cu neputinţă este să nu vină 
smintelile, dar vai aceluia prin care ele vin! (2) Mai de folos i-ar fi dacă 
i S-ar lega de gât o piatră de moară și ar fi aruncat în mare, decât să 
smintească pe unul din aceștia mici. (3) Luaţi aminte la voi înșivă. De-ţi 
va greși fratele tău dojenește-l? și dacă se va pocăi, iartă-l. (4) Și chiar 
dacă îţi va greși de șapte ori într-o zi și de șapte ori se va întoarce către 
tine, zicând: Mă căiesc, iartă-l. 


(17, 1) Matei 18, 6-7 / Marcu 9, 42 /1 Corinteni 11, 19 (1/, 2) Matei 18, 6 / Marcu 9, 42 
(17, 3) Levitic 19, 17 / Sirah 19, 14 / Matei 18, 15, 21 / lacov 5, 19-20 (17, 4) Matei 18, 22 


De vreme ce fariseii, iubitori de argint fiind, cârteau asupra Domnului 
Care cuvânta pentru neagoniseală, a zis și pilda bogatului și a săracului 
Lazăr, arătându-le lor prin aceasta ce fel de muncă [caznă] îi așteaptă pe 
dânșii pentru iubirea de bogăție. Dar de aici grăiește și către ucenici și 
pentru înșiși fariseii, pricinuitori de sminteli arătându-i pe dânșii [pe 
farisei] și împiedicători de la calea cea dreaptă - și din această pricină 
dându-le lor „vaiul” spre moștenire. Deci, ce zice [Domnul]? Să vedem: 
„cu neputinţă este să nu vină smintelile”, adică împiedicările petrecerii 
[vieţuirii] celei bune și lui Dumnezeu plăcute. Căci, din pricina răutății 
celei multe a oamenilor este [de] nevoie a se afla multe împiedicări ale 
propovăduirii și ale adevărului. Însă „vai aceluia prin care vin”, adică 
lucrătorului acestora, precum erau fariseii care sminteau și împiedicau 
propovăduirea. Dar cearcă mulți nedumerindu-se: „Dacă nevoie este să 
vină smintelile și este cu neputinţă a nu se împiedica propovăduirea, 
așadar, pentru ce, o, Doamne, îi osândești și îi ticăloșești pe lucrătorii de 
sminteli? Că de nevoie s-au făcut [ei] unii ca aceștia și tot lucrul ce este din 
silă este și vrednic de iertare”. Ascultă, dar: sila aceasta din voinţă are 
începătură, și, ca să zic mai luminat, Domnul, văzând răutatea oamenilor 
celor de atunci și cum că sunt plecaţi către cel rău și nici un lucru bun nu 


! În ediţia de la 1805, titlul capitolului este: „Pentru sminteală, pentru a ierta greșelile 
aproapelui. Pentru credința cea întru Dumnezeu. Pentru cei zece leproși. Pentru lisus când fost-a 
întrebat când va veni lnpărătia lui Dumnezeu; și cum că neștiută va fi Venirea lui Hristos". 

? În ediţia de la 1805, în loc de „dojenește-l”, se găsește „ceartă-l”. 

voiesc, a zis cum că dintru urmarea celor ce se văd [la cei de față], de 
nevoie este să vină smintelile. Deci, răutatea pe care o lucrau oamenii, 
dintru a lor voinţă era, iar lucrarea smintelilor de nevoie, a urmat dintru 
răutate, întrucât pentru aceasta și vrednici de muncă [caznă] sunt lucrătorii 
smintelilor. Precum aș zice într-o pildă: un doctor, văzând pe cineva că 
rău își alege hrana și cu nesaţ viețuiește, ar fi zis: „Nevoie este ca acesta să 
se îmbolnăvească”. Deci oare, boala de nevoie este? Cu adevărat este de 
nevoie, ca urmare a felului celui rău în care acela se hrănește. Pentru 
aceasta, „vai” celor ce împiedică propovăduirea, căci întru atâta răutate 
au venit, încât nevoie se face să „vină smintelile”. Pentru că mai de folos 
este omului aceluia care face sminteli și împiedicări „de și-ar lega de gât 
o piatră de moară și să se arunce în mare”, decât să smintească și să 
răzvrătească pe vreunul din cei „mici” credincioși. 

Pentru aceasta, Domnul îi întărește pe ucenici și zice: „Luaţi aminte 
la voi înșivă”. lată ce zice: „Vă spun mai înainte că vor veni cele rele. Fără 
de răspuns sunteți. Căci [de] nevoie este să vină acelea, dar nu este [de] 
nevoie să pieriţi voi, dacă vă veți întări pe voi înșivă și vă veți întrarma”. 
Adică: [de] nevoie este să vină lupul, dar dacă păstorul priveghează, nu 
este [de] nevoie să piară oile, ci lupul, în zadar căscând gura, se va duce. 

Așadar, după ce a zis acestea pentru cei ce smintesc și vatămă — adică 
fac împiedicare —, le zice și pe cele ce urmează. Fiindcă sunt multe deosebiri 
ale acelor ce smintesc: pentru că unii sunt nevindecați precum erau fariseii, 
iar alții pot a se vindeca — precum se află frații Domnului către Însuși 
Domnul, că nici ei nu credeau într-insul (loan 7, 5). Deci, fiindcă multe 
deosebiri sunt ale celor care smintesc — că pot să fie unii și din cei de o 
credinţă întru acest fel —, pentru aceasta zice: „De-ţi va greși ţie fratele 
tău, mergi, mustră-l pe el între tine și el singur. Și de te va asculta, ai 
câștigat pe fratele tău. Iar de nu te va asculta, ia cu tine încă unul sau 
doi...” și celelalte, câte Matei pe larg le-a descoperit, iar Luca le-a tăcut ca 
pe unele care s-au grăit de Matei (18, 15-16). „Cel care a ascultat certările 


* Sfântul Maxim Mărturisitorul tâlcuiește cine sunt cei „mici”, răspunzând unei 
întrebări (51): „«Mici» socotesc că numește [Domnul] pe cei simpli la cugetare, care din 
pricina micimii minţii, nu pot să deosebească judecăţile Providenţei. Deci, dacă cineva 
smintește pe unii ca aceștia, mai de folos i-ar fi fost să facă parte din ceata păgânilor, care 
asemenea asinului legat la piatra de moară, se țin numai în ogașa mișcării lumii, și să se 
arunce în mare, adică într-o viaţă plină de confuzie. Aceasta o întărește și Apostolul 
Petru, zicând: «Mai bine era pentru ei să nu fi cunoscut calea dreptăţii, decât, 
cunoscând-o, să se întoarcă spre cele dinapoi» (2 Petru 2, 21)” (Filocalia românească, vol. 
2, ed. Humanitas, București, 1999, pp. 228-229). 

este vrednic de iertare, iar cel ce nu a ascultat, să-ţi fie ție ca «păgânul» și 
«vameșul», adică urât și nevrednic de a fi numit «frate»” (Matei 15, 17). 
Apoi, ca și cum cineva ar fi spus: „Fie [așa cum zici], Doamne, acestea 
bine le-ai grăit. Dar dacă, de multe ori încredințându-se de iertare 
[dobândind iertarea], apoi iarăși ar vătăma, ce se cuvine să-i fac lui?” Zice 
[Domnul]: „De se va pocăi iarăși, iartă-i lui. Și iarăși, măcar și de șapte ori 
în zi de se va întoarce, iartă-i lui”. lar acest cuvânt, adică „de șapte ori”, 
aici este pus în loc „de multe ori”, precum și cuvântul acela: „Cea stearpă 
va naște de șapte ori” (1 Regi 2, 5). Așadar, de câte ori se va căi, de atâtea 
ori se cade a-i ierta lui. Căci nu se cuvine să socotești cu adevărat cum că 
număr al iertărilor pune [hotărnicește] Domnul, ci ceea ce am zis, acel 
cuvânt „de șapte ori” să-l înţelegi în loc de „de multe ori și fără de număr”. 
Precum și în vorba cea obișnuită spunem: „cetate cu zece mii de bărbați” 
nu că și cum ar avea zece mii, că poate și mai mulți are, ci în toc de a 
spune: „cu mulți bărbaţi”, zicem: „cu zece mii”. lar cum că acestea le 
grăiește [Domnul], arătat este de la Matei, că acolo lui Petru care a zis: 
„Oare până de șapte ori îi voi ierta lui?” Domnul i-a grăit: „Nu de șapte 
ori, ci de șaptezeci de ori câte șapte”, prin aceasta suma cea fără de număr 
însemnându-o (Matei 18, 21-22). 


17, 5-10: Și au zis Apostolii către Domnul: Sporește-ne credința”. (6) 
lar Domnul a zis: De ați avea credinţă cât un grăunte de muștar, ați zice 
acestui sicomor”: Dezrădăcinează-te și te sădește în mare, și vă va asculta. 
(7) Cine dintre voi, având o slugă la arat sau la păscut turme, îi va zice 
când se va întoarce din țarină: Vino îndată și șezi la masă? (8) Oare, nu-i 
va zice: Pregătește-mi ca să cinez și, încingânduc-te, slujește-mi până ce 
voi mânca și voi bea, și după aceea vei mânca și vei bea și tu? (9) Va 
mulțumi, oare, slugii că a făcut cele poruncite? Cred că nu“. (10) Așa și 
voi, când veți face toate cele poruncite vouă, să ziceți: Suntem slugi 


netrebnice, pentru că am făcut ceea ce eram datori să facem. 
(17, 5) Matei 18, 22 (17, 6) Matei 17, 20; 21, 21 / Marcu 9, 23; 11, 23 
(17, 8) Luca 12, 37 / loan 13, 4 (17, 10) lov 22, 3; 35, 7/1 Corinteni 9, 16-17 


Apostolii credeau Domnului, dar venind întru simţirea neputinței lor 
și auzindu-L pe Dânsul zicându-le lor pentru oarecare lucruri mari și 
pentru primejdia cea dintru sminteli, se roagă ca să li se înmulțească lor 


+ În ediţia de la 1805, în loc de „Sporește-ne credința”, se găsește „Adauge-ne nouă 
credință”. 

3 În ediția de la 1805, în loc de „sicomor”, se găsește „dud”. 

* În ediția de la 1805, versetul 9 este: „Au doară va avea har slugii aceea, căci a 
făcut ceea ce i se poruncise? Nu Mi Se pare 

puterea credinţei, prin care vor putea să isprăvească [plinească cu lucrul] 
acestea pe care le-a grăit Domnul - cele pentru neagoniseală, zic. Că 
neagoniseala nimic nu o îndreptează [lucrează, rodește] așa, precum a crede 
și anădăjdui în Dumnezeu; și tot așa, nimic nu face a aduna comori, precum 
a nu crede cum că mare Vistier este Dumnezeu și vistierie nedeșertată [e] 
bunătatea Lui. 

Încă și împotriva smintelilor, prin credință vor putea a se împotrivi, 
pentru aceasta, venind Apostolii la Dânsul, zic: „«Sporește-ne nouă cre- 
dința», mai de săvârșit [desăvârșiţi] fă-ne pe noi întru credinţă și mai 
adeveriți”. lar Domnul, arătându-le lor cum că bine cer și cum că socotința 
aceasta se cuvine ei să o aibă întărită pentru credinţă, ca pentru ceea ce 
poate mult, grăiește: „De ați avea credinţă, încă și pe dudul acesta l-aţi fi 
răsădit”. Două lucruri mari zice deodată: întâi, adică, a-l muta pe cel ce 
este înrădăcinat în pământ și mai apoi a-l și răsădi în mare. Căci ce s-a 
răsădit [vreodată] în mare? Însă arătat este că prin a zice [unele ca] acestea, 
[Mântuitorul] puterea credinţei o arată. 

Însă poate cineva, alegorisind”, ar fi înțeles „dudul” că este diavolul, 
ca acela care pricinuitor și hrănitor al viermelui celui veșnic ni se face 
nouă, prin gândurile cele ce răsar dintr-însul. Căci frunzele dudului viermi 
hrănesc, prin care se fac mătăsurile. Deci, pe acest „dud”, credința poate 
să-l dezrădăcineze din inima omenească și în „mare” să-l arunce, adică 
întru „adânc“ să-l trimită (lezechiil 31, 18; Luca 8, 31; Apocalipsa 20, 3). 

lar după ce le-a zis acestea pentru „credință”, adaugă Domnul și altă 
învățătură prea de nevoie [trebuincioasă]. Care este aceasta? Nu se cuvine 
a cugeta înalt pentru isprăvile cele bune. Deoarece credința multe 
isprăvește [duce la săvârșire] și împlinitor al poruncilor îl face pe acela 
care o are pe aceasta împreună cu aceea [adică a nu cugeta înalt] — pentru 
că și cu facerile de minuni îl împodobește pe acela —, și dintru aceasta 
poate să cadă omul de multe ori întru înalta cugetare, pentru aceea Domnul, 
prin pildă foarte frumoasă, îi întărește pe Apostoli ca să nu se mândrească 
pentru isprăvile cele bune. Căci zice: „Cine dintru voi, având o slugă...” 
și celelalte, pentru că arată prin pilda aceasta că nu se cuvine a se înălța 
oarecine pentru vreo oarecare ispravă, iar mai ales nici pentru împlinirea 
tuturor poruncilor. Căci „slugii” nevoie îi atârnă asupră-și, a împlini 
poruncile Domnului, însă nu se cuvine a o trece în seama sa, ca pe oispravă 
[izbândă]. Pentru că de nu va lucra, [unul ca acesta] vrednic este de 


” [1805] Adică, înțelegând și tâlcuind afară de ceea ce însemnează cuvântul. 

pedeapsă; iar după ce a lucrat, să se îndestuleze că a scăpat de pedeapsă. 
Și nu se cuvine cu sila a cere cinste pentru cele săvârșite, căci a îndurării 
Stăpânului este a-i da lui, iar mai vârtos a-i și dărui ceva. 

Așadar, și cel care slujește lui Dumnezeu, măcar de va și împlini 
poruncile, nu se cuvine a se înălța, că nici un lucru mare nu a făcut, ci 
„Vaiul” era al lui de nu le-ar fi făcut, precum Apostolul zice: „Vai mie, de 
nu voi binevesti!” (] Corinteni 9, 16). De asemenea, nu se cuvine a cugeta 
înalt nici dacă a dobândit daruri [duhovnicești], căci daruri sunt, pentru 
[dintru] mila lui Dumnezeu dăruite lui, nu pentru că-i era lui dator 
Stăpânul. Căci cu covârșire sluga îi este datoare Stăpânului său a plini 
toate poruncile Sale. lar dacă și când toate poruncile le vom plini, nici 
atuncea nu ni se cuvine a socoti ceva mare, ce ne vom face când nici cea 
mai mică parte a poruncilor lui Dumnezeu îndreptând [lucrând, săvâr- 
șind], încă ne înălțăm? 

Și ia aminte și la graiul pildei, căci întâi a pus „la arat”, apoi a adăugat 
„la păscut”, că întâi se cuvine a fi cineva plugar și apoi a i se încredința și 
păstoria, pentru că acela care pe al său trup bine l-a „arat', ca pe un oarecare 
pământ, acesta este vrednic și de a fi „păstor” al altora. Căci acela care nu 
știe să-și rânduiască după cum se cuvine casa sa, cum va purta grijă de 
biserică? (1 Timotei 3, 5) Așadar, te „ară” mai întâi pe tine însuţi și atuncea îi 
vei „păstori“ și pe alții, după cum și leremia zice: „Înnoiţi-vă vouă înnoiri 
(leremin 4, 3), apoi se adaugă „luminaţi-vă vouă lumină a cunoștinței”, 
care însemnează partea cea mai adevărată a păstoriei (Osea 10, 12). 


17, 11-19: lar pe când lisus mergea spre lerusalim și trecea prin 
mijlocul Samariei și al Galileii, (12) intrând într-un sat!, L-au întâmpinat 
zece leproși care stăteau departe, (13) și care au ridicat glasul și au zis: 
lisuse, Învăţătorule, fie-Ţi milă de noi! (14) Și văzându-i, El le-a zis: 
Duceţi-vă și vă arătaţi preoților. Dar, pe când ei se duceau, s-au curățit. 
(15) lar unul dintre ei, văzând că s-a vindecat, s-a întors cu glas mare, 
slăvind pe Dumnezeu. (16) Și a căzut cu faţa la pământ la picioarele lui 
Iisus, mulțumindu-l. Și acela era samaritean. (17) Și răspunzând lisus a 
zis: Au nu zece s-au curăţit? Dar cei nouă unde sunt? (18) Nu s-a găsit să 


8 În ediţia 1988 a Bibliei avem: „Araţi-vă ogoare noi și nu mai semănați prin spini!” 

” În ediţia 1988 a Bibliei avem: „Semănati-vă fapte bune, căci numai așa veţi secera 
milostivire; prefacetți telina în ogoare ale cunoașterii de Dumnezeu și căutați pe 
Domnul, ca El să vină și să vă îndestuleze de roade mântuitoare!” 

10 În ediția de la 1805, în loc de „sat , se găsește „cetate“. 

se întoarcă să dea slavă lui Dumnezeu decât numai acesta, care este de 
alt neam? (19) Și i-a zis: Scoală-te și du-te; credinţa ta te-a mântuit. 

(17, 11) loan 4, 4 (17, 12) Levitic 13, 46 (17, 13-14) Levitic 13, 2; 14, 2-5, 10 / 4 Regi 5, 10 / 

Matei 8, 4/ Marcu 1, 43-44 / Luca 5, 14 (17, 18) losua 7, 19 / 2 Paralipomena 30, 8; 32, 25 

(17, 19) Matei 9, 22 / Marcu 5, 30, 34; 10, 52 / Luca 7, 50; 8, 48; 18, 42 


Și de aici va cunoaște oricine cum că nimic nu-l împiedică pe cineva 
spre a plăcea lui Dumnezeu, chiar de va fi de neam blestemat, numai să 
aibă voinţă bună. Căci iată, pe lisus „L-au întâmpinat zece leproși”, voind 
El să intre întru o cetate; și L-au întâmpinat afară din cetate, căci nu era 
slobod celor ce se socoteau a fi necurați să viețuiască înlăuntrul cetății 
(Levitic cap. 13). Și „stăteau departe”, ca unii care se rușinau pentru 
necurăţia lor ceea ce se părea; și nu îndrăzneau a se apropia, deoarece 
socoteau că și lisus se va îngrețoșa de dânșii — precum ceilalți făceau —, și 
de aceea „au ridicat glasul” și s-au rugat. Cu locul „stăteau departe”, iar 
cu rugămintea aproape s-au făcut [au venit], căci „aproape este [Domnul 
de toţi cei ce-L cheamă pe EI,] de toți cei ce-L cheamă pe EI întru adevăr” 
(Psalm 144, 18). Și nu așa de rând, ca pe un om Îl roagă, ci ca pe un mai 
presus de om, căci „Învățător” îl numesc pe Dânsul, adică Domn, Purtător 
de grijă, Păzitor, care aproape este de a-L socoti pe Dânsul Dumnezeu. lar 
EI le poruncește lor „să se arate preoților”, căci preoții îi cercau pe unii ca 
aceştia, și de la aceia primeau hotărârea de erau sau nu curați de lepră. 
Pentru că preoții aveau semne prin care cunoșteau lepra cea nevindecată. 
Încă și după ce se leproza cineva, iar apoi își redobândea sănătatea, preoții 
îl cercau, și se aducea darul care era poruncit în Lege (Levitic cap. 13). lar 
aici, în chip neîndoielnic fiind aceștia leproși, de ce trebuiau să se arate ei 
preoților, de nu, cu adevărat, aveau să se curățească? Căci a le porunci lor 
să meargă la preoți, nimic altceva nu arăta, fără numai că se vor curăța; 
drept aceea, și zice că „pe când ei se duceau, s-au curățit”. Dar vezi ceea 
ce am zis dintru început, cum că „zece” fiind leproșii, cei nouă, cu toate că 
erau israeliteni, nemulțămitori s-au arătat. lar samarineanul, de alt neam 
fiind, s-a întors; și glasul cel de mulțămire slobozea — că samarinenii erau 
asirieni (4 Regi cap. 17) —, ca nici un păgân să nu se deznădăjduiască și ca 
nici unul, cu strămoși sfinți fiind, să nu se laude. 

Încă însemnează minunea aceasta și mântuirea cea de obște ce s-a 
făcut peste tot neamul omenesc. Căci „zece leproși” era toată firea cea 
omenească, care leproasă de răutate era și grozăvia păcatului întru sine o 
purta; și, pentru a sa necurăţie, viețuia afară din cetatea Cerurilor și departe 
de Dumnezeu stătea, și însăși acest lucru, că „stătea departe”, îl avea drept 

rugăciune. Că lubitorului de oameni, Care voiește ca toți să se mântuiască 
și bine să li se facă, prea mare pricină spre milă îi este a nu vedea pe nimeni 
împărtășindu-se din bunătatea Lui. Că pentru însăși aceasta Se pleacă, 
pentru ca să tămăduiască pe cei ce se află întru atâta ticăloșie [povară, 
îngreuiere]. Însă a și tămăduit toată firea cea leproasă, fiindcă pentru tot 
omul și S-a întrupat și moarte a gustat. Dar iudeii, măcar că de către 
Domnul au fost curăţiți de necurăţiile leprei păcatului lor, nemulțămitori 
s-au arătat și nu „s-au întors” din calea deșertăciunii lor ca „să dea slavă 
lui Dumnezeu” Celui Care i-a mântuit, adică să creadă Lui cum că, 
Dumnezeu fiind, a suferit Patima cea mai de pe urmă [cea mai cumplită]. 
Căci aceasta este slava lui Dumnezeu: Trupul Său și Crucea Sa. Deci, aceștia, 
pe Domnul slavei Care S-a întrupat și S-a răstignit nu L-au mărturisit, iar 
norodul cel de alt neam al păgânilor a cunoscut pe Cel Care l-a curățit și 
L-a slăvit pe Dânsul. Și au crezut aceștia [păgânii] că Dumnezeu este atât 
de iubitor de oameni și de puternic, încât și necinstirile și ocările pentru 
noi le-a primit - care lucru este al iubirii [Sale] de oameni — și primindu-le, 
nimic nu s-a vătămat la firea Sa - care lucru este al puterii [Sale]. 


17, 20-25: Și fiind întrebat de farisei când va veni Împărăţia lui 
Dumnezeu, le-a răspuns și a zis: Împărăția lui Dumnezeu nu va veni în 
chip văzuti!. (21) Și nici nu vor zice: Iat-o aici sau acolo. Căci, iată, 
Împărăţia lui Dumnezeu este înlăuntrul vostru”. (22) Zis-a către ucenici: 
Veni-vor zilele când veţi dori! să vedeţi una din zilele Fiului Omului, 
și nu veți vedea. (23) Și vor zice vouă: lată este acolo; iată, aici; nu vă 
duceți și nu vă luaţi după ei!*. (24) Căci după cum fulgerul, fulgerând 


11 În ediţia de la 1805, în loc de „nu va veni în chip văzut”, se găsește „nu va veni cu 
pândire”. 

2 Aici, Sfântul Simeon Noul Teolog ne povăţuiește întru acest chip: „Care este scopul 
iconomiei Întrupării lui Dumnezeu-Cuvântul, vestit în toată dumnezeiasca Scriptură și 
citit de noi, dar nepătruns? Nu e decât acela ca, împărtășindu-Se de ale noastre, să ne 
facă pe noi părtași de ale Sale. Căci Fiul lui Dumnezeu de aceea s-a făcut Fiu al Omului, 
ca să ne facă pe noi, oamenii, fii ai lui Dumnezeu, ridicând după har neamul nostru la 
ceea ce este EI după fire, născându-Se de sus din Duhul Sfânt și introducându-ne îndată 
în Împărăția Cerurilor; mai bine zis, dăruindu-ne să o avem pe aceasta înlăuntrul nostru, 
ca să nu avem numai nădejdea de a intra în ea, ci având-o încă de acum, să strigăm: 
«Viaţa noastră e ascunsă cu Hristos în Dumnezeu»” (Filocalia românească, vol. 6, ed. 
IBMBOR, București, 1977, pp. 91-92). 

12 În ediţia de la 1805, în loc de „veți dori, se găsește „veţi pofti”. 

1% În ediţia de la 1805, în loc de „nu vă duceți și nu vă luaţi după ei”, se găsește „să 
nu mergeţi, nici să urmați . 

într-o parte de sub cer, luminează până la cealaltă parte de sub cer, așa 
va fi și Fiul Omului în ziua Sa. (25) Dar mai întâi El trebuie să sufere 


multe și să fie lepădat de neamul acesta. 


(17, 21) Matei 24, 23 / Marcu 13, 21 / Luca 17, 23 (17, 22) Matei 9, 15 
(17, 23) Matei 24, 23 / Marcu 13, 21 / Luca 17, 21 (17, 24) Matei 24, 27 
(17, 25) Matei 16, 21; 17, 22; 20, 18 / Marcu 8, 31 / Luca 9, 22 


În multe locuri întru învățăturile Sale a pomenit Domnul de Împărăția 
lui Dumnezeu, iar fariseii, acestea auzindu-le, Îl luau în râs pe Dânsul. Și 
pentru aceasta au venit la El, întrebându-L „când va veni Împărăția lui 
Dumnezeu, ca să râdă de EI, ca de unul ce propovăduia [lucruri] ciudate 
și [vestea] pentru un lucru neobișnuit și străin. Pentru că nici unul din 
dascălii cei mai dinainte și din Prooroci nu au pomenit de aceasta [de 
Împărăție]. Sau, poate, ei zic acestea și pentru că aveau în minte cum că 
cât de curând Îl vor omori; și vin la EI și Îl întreabă, ca și cum L-ar batjocori 
și L-ar lua în râs, unele ca acestea zicând: „Iu, pentru Împărăţie grăiești 
cuvintele, dar când va fi această Împărăţie a la? Căci lu ca mâine vei fi 
omorât de noi și Crucea va să Te primească și [toate] câte sunt de necinste 
[ocară] ”. Însă ce le răspunde Hristos? Nu după mintea lor cea 
neînțelegătoare și nici după nebunie nu le răspunde nebunilor, ci îi lasă 
pe dânșii să se rătăcească întru unirea numelui împărăției!” și nu le 
descoperă lor — că nici nu ar fi primit - pentru care Împărăţie vorbește și 
că Împărăția nu este lumească, precum ei o socotesc, ci mai presus de 
lume. Așadar, acestea lăsându-le, fiindcă nu erau ei vrednici de a le auzi, 
pentru surzenia cea dintru a lor voie, pentru vremea „Împărăției” grăiește 
că este neștiută și „nu va veni în chip văzut”. Pentru că nu are vreme 
rânduită, ci pururea, la cel care voiește, de faţă îi este „Împărăţia lui 
Dumnezeu” — căci, cu adevărat, „Împărăţie a lui Dumnezeu” este așezarea 
și petrecerea [viețuirea] cea îngerească. Căci atuncea întru adevăr se zice 
că împărăţește Dumnezeu cu adevărat, când nimic lumesc în sufletele 
noastre nu se află, ci întru toate mai presus de lume petrecem. lar această 
petrecere „înlăuntrul nostru” o avem, atunci când vom voi, pentru că nu 
este trebuință de vreme îndelungată, nici de călătorie, ci aproape de noi 
este și credința și cea după credinţă petrecere [vieţuire] după Dumnezeu. 
Însăși aceasta și Apostolul încă o a zis: „Aproape de tine este cuvântul, în 
gura ta și în inima ta” (Romani 10, 8), cuvântul credinței adică, pentru că 
și a crede și pe urmă după credinţă întru vrednicia chemării a umbla, 
înlăuntrul nostru este. 


„Intru unirea numelui împărăției”, adică „în multiplele înțelesuri ale cuvântului 
împărăție”. 

__ Așadar, fariseii Îl batjocoreau pe Domnul ca pe Cel Care propovăduia 
„Impărăţie” ce nimenea nu a propovăduit; iar Domnul le arată că nu 
cunosc lucrul care este înlăuntrul lor și, de voiesc să-l ia, le este foarte 
lesnicios. „Pentru că, acum, fiind Eu în mijlocul vostru, puteți cu adevărat 
să primiţi Împărăţia lui Dumnezeu, dacă veți crede întru Mine și veţi alege 
a vieţui după poruncile Mele”. 

lar ucenicilor Săi le-a zis: „Veni-vor zilele [când veţi dori să vedeți 
una din zilele Fiului Omului, și nu veţi vedea]”. Adică: „Și pentru voi 
Împărăția lui Dumnezeu de față este, întru câtă vreme sunt împreună cu 
voi. Și pentru voi aceasta este de față nu numai pentru că aţi crezut Mie și 
Mi-aţi urmat, ci și că acum întru toată lipsa de griji petreceţi, fiindcă Eu 
port grijă de voi și iau aminte. Dar, după ce Eu voi lipsi, vor veni zile când 
veți fi daţi la primejdii și, fiind duși la stăpânitori și la împărați, pe vremea 
cea fără de primejdie de acum și lipsa de griji pe care o aveți fiind Eu 
impreună cu voi, ca peo Împărăţie a lui Dumnezeu o veţi dori; și de multe 
ori veți pofti să dobândiţi una din zilele Mele, adică ale acestei petreceri 
impreună cu Mine, ca ale uneia care este mai fără de primejdii”. 

Căci chiar dacă atunci când Apostolii erau împreună cu Dânsul și nu 
petreceau viața cu totul fără de osteneală și fără de primejdie - căci fugind 
El, împreună fugeau și ei și rău pătimeau, [încă] și omorât fiind EI, 
impreună erau ocărâți și ei —, însă cu primejdiile ce urmau să fie, fiind 
asemănate cele ce li se întâmplau lor mai înainte, se va arăta că aveau 
multă neprimejduire cele dintâi. Întrucât „Împărăţia lui Dumnezeu” și 
intru acest chip era înlăuntrul Apostolilor, pentru neprimejduire și pentru 
neosteneală, fiindcă după Înviere, precum niște robi și niște prigoniţi 
înconjurau [pribegeau]. 

lar [Mântuitorul] prin aceste cuvinte face inimile Apostolilor răbdătoare 
=i suferitoare de osteneli; și mai înainte le vestește lor ca să nu se amăgească, 
ntrucât zice: „vor zice vouă: lată este acolo; iată, aici; nu vă duceți și nu vă 
luați după ei”. „Nimeni să nu vă plece pe voi să credeți cum că am venit Eu 
zici sau acolo, căci nu întru un loc se va cuprinde [va fi cuprinsă] cea de a 
Doua Venire a Mea, cea străluminată și preaslăvită, ci precum fulgerul nu 
-e tăinuiește, ci de la o margine a pământului la cealaltă margine luminează, 
sa și Venirea Mea, luminată și arătată va fi și nimănui nu-i va fi ascunsă. 
Deci să nu fiți amăgiţi de hristoșii cei mincinoși, căci nu Mă voi arăta atunci 
sa precum M-am arătat mai înainte — în iesle și în sărăcie treizeci de ani —, 
- toate întru slavă vor fi, împrejur stând Îngerii și întru clipeală [de ochi!*)”. 


16 Vezi şi 1 Corinteni 15, 52. 

17, 31-33: În ziua aceea, cel care va fi pe acoperișul casei, și lucrurile! 
lui în casă, să nu se coboare ca să le ia; de asemenea, cel ce va fi în țarină 
să nu se întoarcă înapoi!”. (32) Aduceți-vă aminte de femeia lui Lot. (33) 
Cine va căuta să-și scape sufletul, îl va pierde; iar cine îl va pierde, acela 


îl va dobândi”. 7 3;) Matei 24,17 / Marcu 13,15 (17, 32) Facere 19, 26/ Înțelepciune 10,7 


(17, 33) Matei 10, 39; 16, 25 / Marcu 8, 35 / Luca 9, 24 / loan 12, 25 

Întru acea zi a venirii lui Antihrist, cel care va fi „pe acoperișul casei”, 
adică la înălțimea faptei bune, „să nu se coboare”, nici să se plece de la 
aceasta pentru vreo oarecare pricină vremelnică a vieții acesteia. Căci toate 
cele vremelnice ale vieţii acesteia se zic că sunt „vase” ale omului, unuia 
folosindu-i la fapta bună, iar altuia la răutate. Deci, cel care stă la înălțimea 
faptei celei bune, să nu se pogoare pentru vreun oarecare lucru vremelnic 
al vieţii acesteia și să cadă dintru înălțimea sa, ci să stea împotriva răutății 
și să nu se moleșească. 

Și cel din „țarină“, așijderea, „să nu se întoarcă la cele dinapoi”, căci 
aceluia care, în „tarină”, adică în lumea aceasta, lucrează fapta cea bună, 
nu i se cuvine să „se întoarcă la cele dinapoi” ci, la cele dinainte să tindă, 
precum și în alt loc grăiește Domnul: „Nimeni care pune mâna pe plug și 
se uită îndărăt nu este potrivit pentru Împărăția lui Dumnezeu” (Luca 9, 
62). Și [Mântuitorul] aduce pildă pe femeia lui Lot, care întorcându-se 
înapoi, în stâlp de sare s-a închegat — adică, neieșind din răutate, a rămas 
întru sărătura ei, toată rea făcându-se și vestind prin stâlp biruirea pe care 
a pătimit-o închegându-se și rămânând întru răutate (Facere 19, 24-26; 
Întelepciune 10, 7). 

Apoi le adaugă și pe cele ce urmează celor care s-au zis mai sus: „Cine 
va căuta să-și mântuiască sufletul îl va pierde”. Zice [Domnull: „Să nu 
se sârguiască cineva în vremea prigoanei lui Antihrist să-și dobândească 
sufletul său, pentru că și-l va pierde, iar cine se va da pe sine la junghieri, 
si mai simplu să zic, la primejdii, se va mântui, neplecându-se tiranului 


PLAI | 


[Antihrist] pentru iubirea de viață 


'* În ediția de la 1805, în loc de „lucrurile“, se găsește „vasele“. 
În ediţia de la 1805, în loc de „înapoi”, se găsește „la cele dinapoi”. 
20 În ediția de la 1805, versetul 33 este: „Cine va căuta sufletul său să-l mântuiască, 
pierde-l-va pre el, și cine îl va pierde, învia-l-va pre el”, cu această notă: [1805] Cel care 
a căuta să-și izbăvească sufletul său din primejdiile cele ce se aduc asupra lui de la 
Antihrist, pentru buna credinţă, îl va da pe el pierzării muncilor [caznelor] celor veșnice, 
-a și unul care a vândut credinţa. lar cel care se va lipsi de suflet prin moarte mucenicească, 
va învia pe el, adică îl va mântui în veacul ce va să fie (după Zigaben). 
?! Poftirea și iubirea vieții pământești si lumești. 

Deci, precum mai sus a zis că acela care va fi întru înălțimea faptei 
celei bune să nu se pogoare pentru lucrurile cele vremelnice ale vieţii 
acesteia, moleșindu-se poate pentru averi și bani și pentru aceasta ferin- 
du-se de starea împotrivă, așa și acum, pe această cale [a cuvântului] înainte 
mergând, [Domnul] grăiește: „Și ce zic să nu se pogoare pentru vase și 
nici pentru cele din afară să nu lase fapta cea bună, ci nici chiar pentru 
dobândirea sufletului să nu primească să se plece Amăgitorului și 
Prigonitorului”. 

Și acestea toate Matei le zice că pentru robia Ierusalimului s-au zis de 
către Domnul (Matei 24, 1-42), însemnând venirea asupră a vrăjmașilor și 
că fără de întoarcere înapoi se cuvine să fugă de romani, când vor veni 
asupră-le; și nici pe casă fiind, să nu se pogoare în casă pentru oarecare 
lucru de trebuinţă, ci îndată să tugă, că nu va fi vreme de zăbavă, ca să 
adune vasele și să se gătească; nici în câmp fiind, să nu se întoarcă acasă, 
pentru că și cel care este în casă se cuvine să fugă. Însă nu este nici un 
lucru de mirare dacă s-au împlinit acestea și la robia Ierusalimului și iarăși 
se vor plini la venirea lui Antihrist. Însă cu prisosință acestea vor fi întru 
vremea sfârșitului lumii, fiindcă și atuncea necaz va să fie nesuferit. 


17, 34-37: Zic vouă: În noaptea aceea vor fi doi într-un pat; unul va fi 
luat, iar celălalt va fi lăsat. (35) Două vor măcina împreună; una va fi 
luată și alta va fi lăsată. (36) Doi vor fi în ogor; unul se va lua și altul se 
va lăsa. (37) Și răspunzând, ucenicii I-au zis: Unde, Doamne? lar El le-a 
zis: Unde va fi stârvul?, acolo se vor aduna și vulturii. 

(17,36) Matei 24, 40-41 (17, 37) lov 39, 30 / Avacum 1, 8 / Matei 24, 28 

Și de aici ne învăţăm că Venirea Lui este fără de veste și nenădăjduită. 
Căci a zice că „vor fi doi într-un pat”, negrija o arată, dar și aceasta, a 
„măcina”, arată că neașteptată va fi Venirea. 

Încă și altceva ne învăţăm, anume că „noaptea” va fi Venirea 
Domnului. 

Zice, dar, că și din bogaţii care se odihnesc pe „pat“, unii se vor mântui, 
iar alții nu. Căci fiindcă a zis cum că cu greu se mântuiesc bogaţii (Matei 
19, 23; Marcu 10, 25; Luca 18, 25), arată cum că nici aceștia nu pier [toţi], 
nici săracii nu se mântuiesc [toţi], ci și din bogaţi „unul” se ia, spre 
întâmpinarea Domnului răpindu-se (1 Tesaloniceni 4, 17), ca un ușor cu 
duhul și ceresc, iar „celălalt” va fi lăsat jos, ca un osândit. Și din săraci 
așijderea — pe care prin cuvântul acesta „vor măcina”, i-a însemnat —, unul 


“* În ediţia de la 1805, în loc de „stârvul”, se găsește „căzătura”, cu această notă: 
[1805] Sau trupul cel căzut, adică mort. 

se va mântui, iar altul nu. Căci nu toţi săracii sunt drepţi, că dintru aceștia 
sunt furii și cei ce taie pungile de pe la brâu și le fură. Așadar, prin a 
„măcina” a arătat viaţa cea ostenicioasă a săracilor. 

Și întrebând ucenicii: „Unde, Doamne, se vor duce aceștia?”, a răspuns 
Domnul: „Unde va fi căzătura, acolo vor fi și vulturii”. Adică unde va fi 
Fiul Omului, acolo vor fi și Sfinţii cei ușori și întru înălțime zburători, 
fiindcă păcătoșii sunt grei, pentru aceasta și sunt lăsați jos. Căci așa cum 
atunci când zace vreun trup mort, toate păsările cele mâncătoare de carne 
se adună la el, tot așa va fi și când Fiul Omului — Cel Care pentru noi a 
murit și „a fost pus spre cădere” (Luca 2, 34) — se va arăta din Cer, toți 
Sfinţii se vor aduna și înșiși Îngerii, că împreună cu ei va veni Domnul, 
intru slava Tatălui și întru nespusă lumină. Căci chiar dacă „noapte” a 
numit vremea aceea, a zis aceasta pentru nenădăjduirea și pentru 
intunericul ce va să se facă atunci la cei păcătoși, pentru că drepţilor lumină 
va răsări”. lar mai ales și ei „vor străluci ca soarele” (Matei 13, 43) 


-zi și Psalm 96, 12; 111, 4; Maleahi 3, 20; 2 Petru 1, 19. 

CAPITOLUL 18 
Pildele: văduva stăruitoare, vameșul și fariseul. 
lisus cheamă pe copii la Sine. Primejdiile bogăției. 
A treia vestire a Patimilor. Vindecarea orbului din lerihon! 


18, 1-8: Și le spunea o pildă cum trebuie să se roage totdeauna și să nu 
își piardă nădejdea”, (2) zicând: Într-o cetate era un judecător care de 
Dumnezeu nu se temea și de om nu se rușina. (3) Și era, în cetatea aceea, o 
văduvă, care venea la el, zicând: Fă-mi dreptate față de potrivnicul meu”. 
(4) Și un timp n-a voit, dar după acestea a zis întru sine: Deși de Dumnezeu 
nu mă tem și de om nu mă rușinez, (5) totuși, fiindcă văduva aceasta îmi 
face supărare, îi voi face dreptate!, ca să nu vină mereu să mă supere. (6) Și 
a zis Domnul: Auziţi ce spune judecătorul cel nedrept?" (7) Dar Dumnezeu, 
oare, nu va face dreptate aleșilor Săi care strigă către EI ziua și noaptea și 
pentru care El rabdă îndelung? (8) Zic vouă că le va face dreptate' în curând. 
Dar Fiul Omului, când va veni, va găsi, oare, credință pe pământ? 

(18, 1) Sirah 18, 22 / Luca 21, 36 / Romani 12, 12 / Efeseni 6, 18 / Coloseni 4, 2 / 


1 Tesaloniceni 5, 17 / 1 Timotei 2, 1 (18, 5) Luca 11, 8 (18, 7) Psalm 9, 18 / 
Luca 11, 9 / Apocalipsa 6, 10 (15, 8) Pilde 20, 6 / Evrei 10, 37 / 2 Petru 3, 8-9 


Fiindcă a pomenit de necazuri și primejdii”, aduce pe urmă și 
tămăduirea acestora. lar aceasta este rugăciunea, și nu cea de rând 
rugăciune, ci aceea [săvârșită] cu stăruinţă și cu luare aminte. Căci zice că 


! În ediţia de la 1805, titlul capitolului este: „Pentru a ne ruga în toată vremea. Pentru 
judecătorul nedreptății. Pentru vameșul și fariseul. Pentru prunci că a lor este Împărăția lui 
Duinnezeu. Pentru cel ce a întrebat pe lisus ce bine va face. Pentru că anevore va intra bogatul în 
Împărăția Cerului. Pentru întrebarea Lui Petru ce bine le va fi lor că au lăsat toate. Pentru mergerea 
lui lisus în lerusalim la răstignire. Pentru orbul ce l-a vindecat intrând în Ierihon. 

* În ediţia de la 1805, în loc de „trebuie să se roage totdeauna și să nu-și piardă 
nădejdea”, se găsește „că se cade ei în toată vremea a se ruga și a nu se lenevi'. 

"În ediţia de la 1805, în loc de „Fă-mi dreptate față de potrivnicul meu, se găsește 
„IZbăvește-mă de pârâșul meu”. 

i În ediţia de la 1805, în loc de „îi voi face dreptate”, se găsește „o voi izbăvi pe ea”. 

” În ediţia de la 1805, în loc de „judecătorul cel nedrept”, se găsește „judecătorul 
nedreptăţii”. 

* În ediţia de la 1805, în loc de „și pentru care El rabdă îndelung”, se găsește „deși 
îndelung îi rabdă pe dânșii. 

” În ediția de la 1805, în lac de „dreptate”, se găsește „izbăvire”. 

5 Vezi tâlcuirile de la Luca 17, 20-37. 

se vor întâmpla toate aceste [necazuri și primejdii] celor ce vor fi atunci, 
dar mare ajutătoare la acestea este rugăciunea, pe care cu stăruință și 
neîncetat ni se cuvine nouă să o facem, având noi în minte cum stăruința 
văduvei l-a plecat pe judecătorul cel nedrept. Pentru că dacă pe acesta, 
care era plin de toată răutatea și nici de Dumnezeu, nici de oameni nu se 
rușina, stăruința l-a înmuiat, cu cât mai vârtos pe Dumnezeu, Tatăl milei, 
nu Îl vom trage noi spre milostivire, măcar deși îndelung; rabdă acum [cu 
toate că acum îndelung rabdă EI]? 

Și vezi că a „nu se rușina” nici de oameni este semn de mai cumplită 
răutate, căci de Dumnezeu mulți nu se tem, însă de oameni se rușinează — și 
din această pricină și greșesc mai puţin. lar atunci când nici de oameni nu 
se va rușina cineva, atunci de aici este [se atinge] vârful [culmea] răutății. 
De aceea și Domnul pe urmă a grăit că „de om nu se rușina”, ca și cum ar 
fi zis aceasta: „Era un judecător care de Dumnezeu nu se temea, și ce zic 
aceasta că de Dumnezeu nu se temea, pe cel mai mare semn al răutăţii îl 
avea, că nici de om nu se rușina”. Deci acestea ne învață pe noi pilda — 
precum de multe ori am zis —, sfătuindu-ne să nu ne lenevim întru rugăciuni, 
precum și în alt loc a zis: „Cine dintre voi având un prieten, iar apoi acela 
noaptea venind și bătând [la ușă], îl veți goni? Căci pentru îndrăzneala lui, 
dacă nu pentru nimic altceva, i se va deschide” (Luca 11, 5-8). Și de asemenea: 
„Cine este omul acela între voi care, de va cere fiul său pâine, oare el îi va 
da piatră?” și cele ce urmează (Matei 7, 9). Căci prin toate acestea ne arată 
nouă îndeletnicirea cea cu stăruinţă întru rugăciuni. 

Și s-au ispitit unii mai cu iscodire a tâlcui pilda aceasta, și a o asemăna 
cu adevărul au îndrăznit. „Văduvă” au zis că este tot sufletul care l-a lepădat 
pe bărbatul său, pe care îl avea mai înainte — anume pe diavolul — și din 
această pricină îl are pe acesta „pârâș”, fiindcă pururea îl supără [diavolul] 
pe dânsul. lar sufletul se apropie către Dumnezeu, „judecătorul nedreptății” 
- adică Cel Care osândește nedreptatea. Care nici „de Dumnezeu nu se 
teme” — căci El Însuși este Dumnezeu și nu are de cine altul să se teamă, 
incă nici „de om nu se rușinează”, pentru că „Dumnezeu nu caută la fața 
omului” (Galateni 2, 6). Spre acest suflet „văduv“, care neîncetat se roagă 
ul Dumnezeu, din pricina „pârâșului” său, diavolul, Dumnezeu Se 
ilostivește, plecându-L pe El stăruința acestui suflet. Deci, acestea, celui 
care îi sunt cu plăcere, primească-le, căci s-au pus ca să nu fie neștiute. 

Insă acestea învățându-ne pe noi Domnul — anume că se cuvine să ne 
-agăm - și arătându-ne că, dacă acest „judecător“, nelegiuit și plin de 
-»ată răutatea, s-a milostivit pentru rugăciunea cea neîncetată, cu cât mai 

îrtos Începătorul a toată dreptatea nu va face izbăvire îndată, chiar dacă 

„rabdă îndelung” și Se arată ca și cum nu-i aude pe cei care Îl roagă pe El 
„Ziua și noaptea”. 

Așadar, acestea învățându-ne -— și arătându-ne nouă că la vremea 
sfârșitului [lumii] rugăciunea se cuvine să o facem lucrătoare împotriva 
primejdiilor ce vor să vie asupră-ne —, adaugă și aceasta: „Dar Fiul Omului, 
când va veni, va găsi, oare, credință pe pământ? , însemnând prin chipul 
întrebării rărimea |puţinătatea] credincioșilor celor care se vor afla atunci. 
Căci atâta [intru așa măsură] va stăpâni atunci fiul fărădelegii |Antihristul], 
încât „și pe cei aleși să-i amăgească, de va fi cu putinţă” (Matei 24, 24). 
Căci obișnuiește Domnul, pentru ceea ce se află rar, să uneltească [folo- 
sească] felul cel întrebător, precum și când zice: „Oare cine este sluga cea 
credincioasă și înțeleaptă?” (Matei 24, 45) Deci și aici, același lucru 
arătându-l — anume că puţini și rari vor fi cei care să păzească credinţă și 
către Dumnezeu și unul către altul —, această întrebare a iconomisit-o. 

Și cu cuviință a împreunat cu sfătuirea cea pentru rugăciune și 
cuvântul cel pentru credinţă, de vreme ce credinţa este temelie și întemeiere 
a toată rugăciunea. Căci de nu va crede omul că aceea ce va cere va lua 
spre folos, deșartă este rugăciunea pe care o face. Pentru această pricină, 
învățându-ne Domnul cele pentru rugăciune, a pomenit și de credință, 
însemnând tăinuit că a [celor] puţini va fi aceasta — adică a se ruga atunci 
—, de vreme ce și credinţa întru puțini se va afla. 

Așadar, viind Domnul pe nori, nu va afla „credință pe pământ”, fără 
numai întru puțini, dar o va face pe aceasta [pe credinţă] atunci; pentru că 
si fără de voie toți vor mărturisi cum că „Domn este lisus Hristos, întru 
slava lui Dumnezeu Tatăl” (Filipeni 2, 11). lar de se cuvine [ca] pe aceasta 
„credință”, iară nu „nevoie” a o zice, [cu urmare] nu va fi nici unul din cei 
necredincioși care nu va crede cum că singur [Acesta] este Mântuitorul 
Cel Care mai înainte era hulit de ei. 


18, 9-14: Către unii care se credeau că sunt drepți și priveau cu dispreț! 
pe ceilalți, a zis pilda aceasta: (10) Doi oameni s-au suit la templu, ca să 
se roage: unul fariseu și celălalt vameș. (11) Fariseul, stând, așa se ruga 
în sine: Dumnezeule, Îţi mulţumesc că nu sunt ca ceilalţi oameni, 
răpitori, nedrepți, adulteri!'”, sau ca și acest vameș. (12) Postesc de două 
ori pe săptămână!!, dau zeciuială din toate câte câștig. (13) lar vameșul, 


* În ediția de la 1805, în loc de „către unii care se credeau drepţi și priveau cu 
dispreț”. se găsește „către oarecari ce se nădăjduiau întru sine cum că sunt drepți și 
defăimau . 

10 În ediția de la 1805, în loc de „adulteri, se găsește „preacurvari”. 


x x 


Ii În ediţia de la 1805, în loc de „pe săptămână”, se găsește „în sâmbătă”. 

departe stând, nu voia nici ochii să-și ridice către cer, ci-și bătea pieptul, 
zicând: Dumnezeule, milostiv fii mie, păcătosului. (14) Zic vouă că acesta 
s-a coborât!” mai îndreptat la casa sa, decât acela!. Fiindcă oricine se 


înalță pe sine, se va smeri, iar cel ce se smerește pe sine, se va înălța. 
(18, 9) Luca 16, 15 (18, 11) Deuteronom 26, 13 / Isaia 1, 15; 58, 3/ Luca 11, 39 / Apocalipsa 3, 17 
(18, 12) Matei 23, 23 (18, 13) Levitic 13, 13-14 / 2 Paralipomena 36, 23 / Psalm 50, 2, 18 
(18, 14) lov 22, 29 / Pilde 29, 23 / Isaia 40, 4; 57, 15 / Sirah 1, 30 / 
Matei 23, 12 / Luca 14, 11 / Iacov 4,6/1 Petru 5,5 


Domnul nu încetează a curăți prin multe învățături patima mândriei. 
Căci de vreme ce mai mult decât alte patimi supără minţile omenești, 
pentru aceasta în multe locuri și de multe ori învaţă despre aceasta!?. 

Așadar și acum, chipul cel mai rău al acesteia [al mândriei] îl curăţește. 
Căci multe sunt odraslele iubirii de sine, pentru că și părerea [de sine] și 
trufia și mărirea deșartă dintru aceasta răsar, iar mai pierzătoare decât 
toate este mândria, căci mândria este lepădare de Dumnezeu. Pentru că 
atunci când cineva nu lui Dumnezeu, ci lui însuși își scrie isprăvile!5, ce 
altceva este aceasta fără decât numai lepădare de Dumnezeu și împotrivire 
-aţă de Dumnezeu? Deci, această patimă, cea potrivnică lui Dumnezeu - 
căreia Domnul i Se împotrivește ca un vrăjmaș altui vrăjmaș — prin această 
ildă Domnul Se făgăduiește să o vindece. Căci acestea le grăiește pentru 
zei care se nădăjduiesc întru ei înșiși și nu le socotesc pe toate lui 
Dumnezeu, ci, dintru această pricină, și pe ceilalți îi defăimează. Și arată 
2 dreptatea, măcar că întru celelalte minunată este și aproape de 
Dumnezeu îl pune pe om, dar când mândria o va lua la sine, întru cele 


- În ediția de la 1805, în loc de „s-a coborât”, se găsește „s-a pogorât”. 
"[1805] Cuvântul acesta, ce zice „decât acela”, după alcătuirea graiurilor înseamnă 
: mult decât acela”, adică amândoi s-au îndreptat, însă vameșul s-a îndreptat mai 
- decât fariseul. lar după înțelegerea cuvântului, înseamnă „iar nu acela”, adică: din 
- =-rică s-a pogorât îndreptat la casa sa vameșul cel păcătos și smerit, iar nu fariseul cel 

-- >: si mândru (Arhiepiscopul Nichifor al Astrahanului). 
- Aici, Cuviosul Nichita Stithatul, ucenicul Sfântului Simeon Noul Teolog ne învaţă: 
Toată părăsirea ce se întâmplă celor ce se nevoiesc le vine pentru slava deșartă, 
-- osândirea aproapelui și pentru fălirea cu virtuțile. Deci oricare dintre acestea, 
-= ivește în sufletele celor ce se nevoiesc, le pricinuiește părăsirea de Dumnezeu. Și 
- scăpa de această osândă dreaptă pentru căderi, până ce nu vor lepăda pricina de 
inte a părăsirii și nu vor alerga spre înălțimea smeritei cugetări. (48) Necurăţia 
= intinarea trupului nu stă numai în a nu te curăța de cugetările pătimașe, ci și în 
"îndri cu mulțimea isprăvilor, a te făli cu virtuțile, a te socoti lucru mare în ce 
"= intelepciunea și cunoștința de Dumnezeu și în a dispreţui pe frații trândavi și 
--îor. Aceasta se vădește în pilda vameșului și fariseului” (Filocalia românească, 
se capete despre făptuire, vol. 6, ed. IBMBOR, București, 1977, p. 231). 
Adică își pune în seamă izbânzile, faptele bune. 

mai dedesubt îl aruncă pe om, și ca pe un diavol îl face pe cel până acum 
întocmai [asemenea] cu Dumnezeu. 

Deci graiurile fariseului întru imputare [defăimare] sunt asemenea 
întocmai cu cuvintele de om mulțămitor — căci zice: „Dumnezeule, Îţi 
mulțumesc” —, iar cuvintele cele de pe urmă sunt pline de toată nebunia, 
pentru că nu a grăit: „M-ai făcut pe mine a mă feri de nedreptate, de răpire”. 
Dar cum a zis? „Nu sunt”, adică la sine a lipit isprava și la a sa putere. lar 
a-i osândi și pe alții, aceasta cum poate să fie a omului celui care știe că de 
la Dumnezeu are cele pe care le are? Căci cu adevărat, de ar fi crezut că în 
dar are bunătăţile cele străine, nu i-ar fi defăimat pe ceilalți, socotind că și 
el dinspre a sa putere este gol [neputincios], și în dar a fost îmbrăcat, și 
prin milă. Pentru aceasta mândru este fariseul, ca unul care le socotește 
puterii sale pe cele ce s-au lucrat. Și dintru aceasta s-a plecat la a-i osândi 
și pe ceilalți. 

Încă și prin cuvântul acela „stând“, Domnul însemnează înalta cugetare 
și nesmerenia fariseului, pentru că a celui smerit și așezarea cea din afară 
care se vede este smerită, iar acesta și cu chipul arăta mândrie. lar dacă și 
pentru vameș s-a grăit acel cuvânt „stând”, vezi însă și cele de pe urmă: că 
nici ochii nu voia să și-i ridice la cer, iar starea lui era plecată; iar ai fariseului 
și ochii la cer îi erau ridicați și, împreună, cu inima se înălțau. 

Și vezi în rugăciunea fariseului rânduială ce ni se arată nouă: căci mai 
întâi le-a zis pe cele care nu sunt și apoi le-a pus pe cele care sunt — căci 
după ce a zis că „nu sunt ca ceilalți oameni...” așa și așa, a adăugat și 
faptele cele bune: anume, că postește de două ori în săptămână și dă 
zeciuială din toate câte câștigă. Că se cuvine nu numai să se abată de la 
rău, ci să facă și bine (Psalm 36, 27); şi mai întâi se cuvine a se feri de 
răutate și atunci a se apuca de fapta cea bună. Precum și dintru o fântână 
noroioasă de vei voi să scoţi apă curată, mai întâi curățește noroiul și abia 
atunci vei scoate apă curată. 

Încă și la aceasta ia aminte cum a zis-o: „Nu sunt ca și cei mulți, răpitori, 
preacurvari”, căci nu a primit nici măcar puțţintel să fie el asemănat cu un 
singur nume defăimat!f, ci aceste numiri le-a folosit la plural și asupra 
celorlalți oameni le-a aruncat. Și zicând: „Nu sunt ca ceilalți”, a pus 
împotriva acestui cuvânt graiurile: „Postesc de două ori în sâmbătă”. Căci 
„sâmbătă“ era numită săptămâna, fiind numită așa de la ziua cea de pe 
urmă și de odihnă. Că „sâmbătă“ se zice odihna, încă și prin „sâmbete”, 
la plural, numeau săptămâna; pentru aceasta și „una din sâmbete” numeau 


16 Adică să fi zis: „Nu sunt răpitor, preacurvar...” 

ziua cea dintâi a săptămânii, care la noi este Duminica — căci la evrei „una” 
și „întâi” același lucru însemnează”. 

Este încă și alt cuvânt mai adânc, anume că împotriva patimii 
preacurviei se trufea cu postul, că din desfătare este curvia; așadar, acesta 
trupul prin post „sugrumându-l” [strâmtorându-l], mult era depărtat de 
unele ca aceste patimi. Și posteau fariseii lunea și joia. 

lar împotriva cuvântului „răpitori și nedrepti” l-a pus pe acesta: „Dau 
zeciuială din toate câte câștig”. Zice [așadar]: „Atât mă împotrivesc răpirii 
și nedreptăţii, încât și pe ale mele le dau”. lar zeciuiala se pare unora că 
simplu și odată s-a rânduit de către Lege; dar, cei care adânc o cearcă 
[cercetează] pe aceasta, află că trei zeciuieli învaţă [Legea] — și aceasta o 
vei înțelege cu de-amănuntul din Deuteronom, de vei lua aminte 
(Deuteronom 12, 11, 17; 14, 22, 28; 26, 12-13). Acestea sunt ale fariseului. 

lar vameșul [faţă de fariseu] le arată pe toate dimpotrivă. Pentru că 
„stătea departe” și nu numai cu depărtarea locului, ci și cu chipul și cu 
graiul și cu zdrobirea inimii, foarte mult era „departe” de acela | de fariseu]. 
Că și ochii se rușina „să-i ridice către cer”, nevrednici de vederea celor de 
sus judecându-i pe aceștia care au voit să vadă și să se veselească de 
bunătățile pământului. Și „își bătea pieptul“ său, ca și cum pe inimă 
lovindu-o, pentru gândurile cele rele, spre simţire deșteptându-o, ca pe 
ceea ce ar fi dormit. Și nimic altceva nu zicea, fără numai atât: 
„Dumnezeule, milostiv fii mie, păcătosului”. Și pentru toate acestea 
vameșul „s-a pogorât mai îndreptat” decât fariseul, că „necurat este 
înaintea Domnului cel cu inima înaltă [cel ce se înalță cu inima]” (Pilde 
16, 5), şi „Dumnezeu celor mândri le stă împotrivă, iar celor smeriţi le 
dă har” (Pilde 3, 34; 1 Petru 5, 5). 

Însă poate s-ar fi minunat cineva: Cum fariseul, puţine graiuri ale 
inaltei cugetări zicând, se osândește, iar lov, foarte mari grăind, se 
încununează?!* Pentru că fariseul, nimeni silindu-l, stătea și bârfea unele 
ca acestea și osândea pe alții, nici o nevoie strâmtorându-l; iar lov, fiindcă 
prietenii foarte îl strâmtorau și mai greu decât necazul ce i se întâmplase 
stăteau asupră-i și ziceau că pentru păcate a pătimit acestea, a fost silit de 
a numărat isprăvile sale, iar aceasta a făcut-o pentru dumnezeiasca slavă 
si pentru a nu se tăia drumul oamenilor cel pentru fapta bună. Că de s-ar 
ri încredințat oamenii cum că păcate erau cele pe care le făcea lov, și pentru 
acelea pătimește, s-ar fi depărtat de a face aceleași lucruri și, deci, s-ar fi 


!7 Vezi tâlcuirea și notele de la Matei 28, 1-8. 
18 Vezi capitolul 29 din Cartea lui lov. 

făcut urâtori de străini, în loc de iubitori de străini, nemilostivi și nedrepți, 
în loc de milostivi și drepți — că acestea erau faptele lui lov. Deci, pentru ca 
să nu se vatăme mulți, pentru aceasta își numără [lov] isprăvile. Și acestea 
sunt pricinile pentru care lov grăiește astfel, ca să nu zicem că în vorbele 
sale — ce se par a îi ale cuvântării celei cu trufie —, toată smerita cugetare 
strălucește. Căci zice: „Cine mă va pune pe mine în luna zilelor celor 
mai dinainte, când Dumnezeu mă păzea?” (lov 29, 2) Vezi că toate lui 
Dumnezeu le-a dat? Și nici nu-i osândește [el] pe alții, ci mai cu seamă [el] 
este osândit de către prieteni. lar fariseul, fiindcă la sine și nu la Dumnezeu 
pe toate le aducea, și fără de nevoie pe alţii îi osândea, cu cuviinţă osândirea 
asupră-i se aduce. Căci tot cela care „se înalță pe sine, se va smeri” — de 
Dumnezeu osândindu-se; „iar cel care se smerește pe sine” prin osândire, 
„se va înălța” — de Dumnezeu îndreptându-se. Că zice: „Spune tu întâi 
păcatele tale, ca să te îndreptezi” (Isaia 43, 25-26). 


18, 15-17: Și aduceau la EI și pruncii, ca să Se atingă de ei. lar ucenicii, 
văzând, îi certau. (16) lar lisus i-a chemat la Sine, zicând: Lăsaţi copiii 
să vină la Mine și nu-i opriţi, căci Împărăția lui Dumnezeu este a unora 
ca aceștia. (17) Adevărat grăiesc vouă: Cine nu va primi Împărăţia lui 
Dumnezeu ca un prunc, nu va intra în ea. 


(13, 15) Isaia 49, 22 / Matei 19, 13 / Marcu 10, 13 (18, 16) Matei 18, 3; 19, 14 / Marcu 10, 14/ 
1 Petru 2, 2 (18, 17) Isaia 49, 22 / Matei 11, 25; 18, 3 / Marcu 10, 15-16 


Și cele petrecute cu pruncii, la smerenie folosesc, că ne învață Domnul 
prin aceasta smerit a cugeta și pe toți a-i primi și pe nimeni a nu defăima. 
Căci ucenicii socoteau lucru nevrednic unui Învățător ca Acesta a fi aduși 
la EI prunci. lar Domnul le arată lor cum că atâta se cuvine a se smeri, 
încât nici dinspre cei preamici să nu se întoarcă. Și așa învață smerenia 
prin cele ce le-a făcut, fiindcă nu i-a gonit, ci cu bucurie i-a primit pe prunci. 

Învață încă și prin cuvânt cum că a acelora care se află ca „pruncii” este 
Împărăția Cerurilor. Pruncul nu se înalță, nu defaimă pe cineva, fără de 
răutate este, fără de vicleșug, nici pentru cele strălucite nu se trufește, nici 
pentru cele de întristare nu se mâhnește, ci cu toată simplitatea se află. 

Deci, cel care viețuiește cu smerită cugetare și fără de răutate, acela 
este vrednic de a se primi de Dumnezeu, precum și cel care primește 
„Împărăţia lui Dumnezeu ca un prunc”, adică fără vicleșug, fără de multă 
iscodire, cu credință. Că acela care este iscoditor și pururea întreabă: 
„Cum?”, împreună cu necredinţa va pieri și nu va intra întru Împărăție, 
pe care cu simplitate și fără iscodire și cu smerită cugetare nu a voit să o 
primească. Deci toți Apostolii și, în scurt, toți cei care au crezut în Hristos, 
„prunci” se vor numi, precum și Însuși Domnul pe Apostoli i-a numit: 

„Copiilor, nu cumva aveţi ceva de mâncare?” (loan 21, 5) lar înţelepții 
elinilor, înțelepciune căutând în taina aceasta care este Împărăția lui 
Dumnezeu, și nevrând să o primească pe ea fără de silogisme'”, cu cuviință 
au fost scoși afară dintru această Împărăție. 

Și nu a zis că „a acestora este Împărăţia”, ci „a unora ca aceștia”, adică 
a celor care au câștigat de bunăvoie nerăutatea și smerita cugetare, pe 
care pruncii o au firește [din fire]. 

Să le primim, așadar, pe toate cele bisericești, care sunt „Împărăția lui 
Dumnezeu”, fără de iscodire și cu credinţă și cu smerită cugetare, căci a 
iscodi este lucru al mândriei și al înţelepciunii celei părute [închipuite]. 


18, 18-23: Şi L-a întrebat un dregător, zicând: Bunule Învățător, ce să fac 
să moștenesc viața de veci? (19) lar lisus i-a zis: Pentru ce Mă numești bun? 
Nimeni nu este bun, decât unul Dumnezeu. (20) Știi poruncile: Să nu 
săvârșești adulter, să nu ucizi, să nu furi, să nu mărturisești strâmb”, cinstește 
pe tatăl tău și pe mama ta. (21) lar el a zis: Toate acestea le-am păzit din 
tinereţile mele. (22) Auzind, lisus i-a zis: Încă una îţi lipsește: Vinde toate 
câte ai și le împarte săracilor, și vei avea comoară în Ceruri; și vino și urmează 


Mie. (23) lar el, auzind acestea, s-a întristat, căci era foarte bogat. 
(18, 18-19) Matei 19, 16-17 / Marcu 10, 17-18 (18, 20) leșire 20, 12-17 / Deuteronom 5, 17 / 
Matei 5, 21, 27; 19, 18-19 / Marcu 10, 19 / Romani 13, 9 (18, 21-22) Matei 19, 20-21 / 
Marcu 10, 20-21 / Luca 12, 33 / Faptele Apostolilor 2, 45 / 1 Timotei 6, 18-19 
(15, 23) Matei 19, 22 / Marcu 10, 22 / Luca 8, 14 


Unora li se pare că acest om ar fi fost un oarecare viclean și căuta 
oarecum să-L. vâneze [prindă] pe lisus din cuvinte, însă nu pe aceasta o 
vedem aici, ci anume că este iubitor de argint. Fiindcă și Hristos l-a mustrat 
pe el pentru că era în acest fel. Căci Marcu zice că acesta a alergat și, 
îngenunchind, ÎI ruga pe Hristos, iar lisus, căutând spre el, l-a iubit pe 
dânsul (Marcu 10, 17-22). Așadar, iubitor de averi era omul acesta și vine 
la Hristos, poftind să se înveţe pentru Viaţa cea veșnică; poate ca un iubitor 
de averi [făcându-o] și pe aceasta, căci nimic nu este așa de iubitor de 
viață, precum omul cel iubitor de averi. Deci, a socotit că lisus îl va stătui 
un chip prin care va trăi veșnic, desfătându-se întru stăpânirea averilor. 
lar după ce Domnul i-a zis că lepădarea averilor este pricinuitoare de viață 
veșnică, el — ca și cum s-ar fi prihănit și pe sine pentru întrebarea pusă, 
dar și pe lisus pentru răspuns — se duce. Pentru că el avea trebuință de 
viața cea veșnică ca să aibă averile pentru multă vreme. Căci, dacă ar fi 


'* [1805] Adică fără de dovediri filozofești. 


% În ediția de la 1805, în loc de „strâmb , se găsește „minciună. 

voit el să lepede banii, de ce trebuinţă [folos] îi mai era lui viața cea veșnică, 
fiindcă avea să trăiască [veșnic] sărac? — după cum lui i se părea. 

Așadar, vine la Domnul ca la un om de rând [simplu om] și la un 
învățător. Pentru aceea, Domnul, arătând că nu se cuvine să vină la El ca la 
un om de rând [simplu om], a zis: „Nimeni nu este bun, fără numai unul 
Dumnezeu. «Bun» pe Mine M-ai numit; deci pentru ce ai adăugat și 
«Invățătorule»? Căci se vede că unul din cei mulţi Mă socotești, iar de este 
aceasta, nu sunt bun, căci nimeni din oameni nu este bun, după adevăr, fără 
numai unul Dumnezeu. Deci, de voiești să Mă numești bun, ca pe un 
Dumnezeu numește-Mă bun, și nu veni ca la un simplu om. Că de Mă 
socotești pe Mine vreun om oarecare din cei de obște, nici bun nu Mă numi”. 
Căci, cu adevărat „bun” și izvor al bunătății și început al însăși bunătății 
Dumnezeu este. lar noi, oamenii, măcar de suntem buni, însă nu după adevăr 
suntem astfel, ci prin împărtășire din bunătatea Aceluia; și amestecată și 
schimbăcioasă |[nestatornică] este bunătatea noastră. 

„Știi poruncile: Să nu săvârșești adulter, să nu ucizi, să nu furi, să 
nu mărturisești minciună, [cinstește pe tatăl tău și pe mama ta]”. Legea 
mai întâi le îndreptează pe acelea la care mai cu lesnire alunecăm, apoi pe 
acelea la care nu mulți cad, nici de multe ori. Precum este [de pildă] a 
curvi, fiindcă focul este și firesc și din lăuntru; a ucide, fiindcă mare fiară 
este mânia; iar a fura este mai ușor”); încă și la mărturia mincinoasă arareori 
este cu putinţă a cădea. Drept aceea, pe acelea mai întâi le îndreptează, 
fiindcă la acelea cu lesnire cădem noi, și afară de aceasta și fiindcă [aceste 
păcate] sunt mai grele. lar pe acestea: furtișagul și mărturia mincinoasă, 
în al doilea rând le pune, ca pe unele ce rareori se întâmplă și sunt mai 
ușoare. lar a păcătui față de născători, deși mare păcat este, însă fiindcă 
nu adeseori se întâmplă, mai pe urmă de acestea l-a pus (pentru că cei mai 
mulți nu se sălbăticesc cu atâta lesnire, încât să-i ocărască pe născători, ci 
puţini sunt [aceștia] și arareori se întâmplă”). 


21 „Mai ușor” în înțelesul celor arătate mai înainte, adică nu este „greu”, pentru că 
nu avem o povară, o apăsare lăuntrică firească înspre aceasta. Vezi continuarea tâ!cuirii 
Sfântului Teofilact. 

“2 Din păcate, astăzi această răutate se săvârșește în generația noastră mai mult decât 
în orice altă generație, însă acest lucru a fost mai înainte vestit de către Sfântul Apostol 
Pavel, care grăia astfel către Sfântul Timotei: „Și aceasta să știi că, în zilele din urmă, vor 
veni vremuri grele; că vor fi oameni iubitori de sine, iubitori de arginţi, lăudăroși, trufași, 
hulitori, neascultători de părinți, nemulțumitori, fără cucernicie, lipsiţi de dragoste, 
neînduplecați, clevetitori, neînfrânaţi, cruzi, neiubitori de bine, trădători, necuviincioși, 
îngâmfaţi, iubitori de desfătări mai mult decât iubitori de Dumnezeu, având înfățișarea 
adevăratei credinţe, dar tăgăduind puterea ei” (2 Timotei 3, 1-5). 


TÂLCUIREA SFINTEI EVANGHELII DE LA LUCA Capitolul 18 259 


lar după ce tânărul a zis că: „Toate acestea le-am păzit din tinerețile 
mele”, Domnul îl sfătuiește pe el pentru neagoniseală, ceea ce este capul 
[temeiul] tuturor [faptelor bune]. Şi vezi legi ale viețuirii creștinești cu 
adevărat! „Vinde toate câte ai”, căci dacă va rămâne ceva, celor rămase 
rob le ești; „și le împarte” nu rudelor celor bogate, ci săracilor. Încă socotesc 
că și cuvântul acesta „împarte” arată a face cu judecată împărțirea averilor, 
și nu cum s-ar întâmpla. lar fiindcă împreună cu neagoniseala se cuvine 
să se afle la om și toate celelalte fapte bune, pentru aceasta a zis: „și vino 
de urmează Mie”, adică „și întru toate celelalte fii Mie ucenic și pururea 
urmează-Mi, nu astăzi să-Mi urmezi, iar mâine nu”. 

Şi [Domnul], ca unui iubitor de averi, i-a făgăduit [acestuia] „comoara 
cea din Ceruri”, dar nu a luat aminte dregătorul, din pricină că era rob al 
averilor. Drept aceea, și după ce a auzit că lipsire de avuţie îl sfătuiește pe 
el, „s-a întristat”, fiindcă el pentru această pricină și poftea viața cea 
veșnică, [pentru] ca la mai multă vreme și veșnic întru mulțimea averilor 
să viețuiască. Încă și aceea că „s-a întristat” îl arată pe el că era cu bună 
cunoștință, iar nu viclean, că nici unul din farisei nu s-a întristat vreodată, 
ci mai vârtos se sălbăticeau. 

Și știu că Marele luminător al lumii, cel cu limba de aur” a tâlcuit că 
tânărul acesta poftea viața veșnică cu adevărat și adică o dorea pe ea, însă 
era ținut de patima iubirii de argint. Insă nu este fără de har și ceea ce acum 
s-a adăugat, anume că precum un iubitor de averi poftea viața cea veșnică. 


18, 24-30: Și văzându-l întristat, lisus a zis: Cât de greu?” vor intra cei ce 
au averi în Împărăţia lui Dumnezeu! (25) Că mai lesne este a trece cămila 
prin urechile acului, decât să intre bogatul în Împărăția lui Dumnezeu. (26) 
Zis-au cei ce ascultau: Și cine poate să se mântuiască? (27) lar EI le-a zis: Cele 
ce sunt cu neputinţă la oameni sunt cu putință la Dumnezeu. (28) lar Petru a 
zis: lată, noi, lăsând toate ale noastre, am urmat Ţie. (29) Și El le-a zis: Adevărat 
grăiesc vouă: Nu este nici unul care a lăsat casă, sau femeie, sau frați, sau 
părinţi, sau copii, pentru Împărăția lui Dumnezeu, (30) și să nu ia cu mult 
mai mult în vremea aceasta, iar în veacul ce va să vină, viață veșnică. 

(18, 24) Pilde 11, 28 / Matei 13, 22; 19, 23 / Marcu 4, 19; 10,23 /1 Timotei 6, 9-10 
(18, 23-26) Matei 19, 24-25 / Marcu 10, 25-26 / Luca 6, 24 (18, 27) Facere 18, 14/ lov 42, 2 / leremia 32, 27 / 


Matei 19, 26 / Marcu 10. 27/ Luca 1, 37 (18, 28) Deuteronom 33, 9 / Matei 4, 20; 19, 27 / Marcu 10, 28 / 
Luca 5, 11 (18,29) Deuteronom 33,9 / Matei 19, 29 / Marcu 10, 29 (18, 30) lov 42, 10 / Matei 19, 29 


De vreme ce bogatul, după ce a auzit de lepădarea averilor „s-a întristat”, 
zice Domnul cu chip de mirare: „Cât de anevoie vor intra cei ce au averi 


” Sfântul Teofilact îl pomenește aici pe Sfântul loan Gură de Aur. 


A a ... « a 1 E si 
“ În ediţia de la 1805, în loc de „greu , se găsește „anevoie”. 

Paz 


întru Împărăția lui Dumnezeu!” Nu a zis că este cu „neputință” să intre, 
Ci cu „anevoie”, căci nu este cu neputinţă a se mântui unii ca aceștia. Pentru 
că este cu putinţă să-și lase avuţiile și să le dobândească pe cele de Sus, 
însă cu anevoie este aceasta, că mai lipicioase decât vâscul” sunt avuţiile 
și cu anevoie se desparte cel ce este ținut de ele. lar mai vârtos și ca pe un 
lucru cu neputinţă îl hotărăște Domnul pe acesta, căci zice: „Mai lesne 
este cămila prin urechile acului să treacă, decât bogatul să se mântuiască”, 
întrucât cu neputinţă este cu adevărat să încapă cămila prin urechile acului, 
fie că vei înțelege prin „cămilă” însuși dobitocul [vieţuitoarea], fie [că vei 
înțelege] o oarecare funie groasă a corăbiei?. Deci, dacă este mai lesne să 
încapă cămila prin urechile acului - iar acest lucru este cu neputinţă —, 
decât bogatul să se mântuiască, înseamnă că mai cu neputinţă este a se 
mântui bogatul. Așadar, ce se cuvine a zice? 

Mai întâi, că așa este cu adevărat: bogat fiind, cu neputinţă este a se 
mântui. Și să nu-mi zici mie că: „oarecare, bogat fiind, își dădea averile și s-a 
mântuit”, pentru că nu bogat s-a mântuit, ci ori după ce s-a făcut sărac, ori, 
cu adevărat, „iconom” fiind —și nu „bogat” — s-a mântuit. Căci, altceva este 
a fi „iconom”” și altceva a fi „bogat”. Pentru că „bogat“ este cel ce lui 
însuși își păstrează bogăția, iar „iconom” — cel ce pentru alții i s-a încredințat 
aceasta și nu „bogat“ s-a mântuit ci, sau precum am zis, după ce le-a lepădat 
pe toate câte le avea, sau ca un „iconom ”, bine chivernisindu-le pe acelea. 

Apoi și aceasta socotește, anume că „bogatului cu neputinţă îi este a 
se mântui, iar celui care are avuţiile, cu anevoie”, ca și cum ar fi zis: „Cel 
care este ținut de avuții și slujește lor și de ele este stăpânit nu se va mântui. 
lar cel care are avuţii — adică stăpân le este acestora — și el le are pe dânsele, 
iar nu ele îl au pe el acela cu anevoie se va mântui, din pricina neputinței 
omenești”. Căci este cu neputinţă a nu unelti [folosi, întrebuința] rău pe 
cele ce le avem, căci până când avem avuţii se sârguiește diavolul a ne 


[7 


25 Vâscul este o plantă parazită care crește pe ramurile unor copaci, are frunzele 
persistente, iar fructul este în formă de bobiţe albe; este folosit ca plantă medicinală 
(Lorantlius europaeus). Se cade să spunem aici că vâscul parazitează copacii și le soarbe 
din sevă și din viaţă, chiar și atunci când aceștia intră în perioada vegetativă din vremea 
iernii. Dealtfel, fructele vâscului se coc tocmai iarna. Așadar, ca și vâscul este și iubirea 
de bogăţie, pentru că soarbe viața și puterea omului, iar roadele ei — adică necredinţa și 
împătimirea de cele pământești — nu ne lasă să lepădăm iubirea de bogăţie nici măcar în 
iarna vieții, adică la bătrânețe. 

2% Vezi și tâlcuirea de la Matei 19, 23-24. 

2 Pentru canonul și rânduiala celui care este „iconom”, vezi tâlcuirea de la Luca 12, 
16-21, 41-46 și 16, 1-9. 

amăgi pe noi ca să le chivernisim uneori în afara canonului și legii 
iconomiei, și cu anevoie este de a scăpa din cursele lui. Pentru aceasta 
bun lucru este sărăcia și puţin de nu |mai-mai că] este fără de ispită. 

„Zis-au cei ce ascultau: Și cine poate să se mântuiască? lar El le-a 
zis: Cele ce sunt cu neputinţă la oameni sunt cu putinţă la Dumnezeu”. 
Căci la cei care au socoteală omenească — adică se târăsc [jos] și poftesc 
cele pământești — a se mântui le este „cu neputinţă”, precum s-a zis. lar la 
Dumnezeu este „cu putință” — adică atunci când cineva va avea sfetnic 
[sfătuitor] pe Dumnezeu și îndreptările lui Dumnezeu și poruncile cele 
pentru sărăcie le va lua [drept] dascăli și va chema ajutorul Lui, „cu 
putință” va fi aceasta, pentru că al nostru este să voim binele, iar al lui 
Dumnezeu să-l săvârșească. 

Încă și în alt chip, dacă suindu-ne mai presus decât toată împuţinarea 
de suflet cea omenească pentru bogăţie, vom voi să ne facem nouă prieteni 
din „mamona nedreptăţii”, ne vom mântui, petrecuţi fiind de dânșii la 
„corturile cele veșnice” (Luca 16, 9)%. Căci mai bine este de le vom da 
toate, iar de nu le vom da pe toate, măcar să-i facem pe săraci împreună 
părtași, și așa ceea ce este „cu neputinţă” se face „cu putinţă”. Pentru că 
este „cu neputinţă” să se mântuiască cel care nu dă toate, însă pentru 
iubirea de oameni a lui Dumnezeu și aceea, adică a da din parte, se face 
spre folos, după potrivă [pe măsură]. 

La aceasta Petru întreabă: „lată noi am lăsat toate”%; și întreabă nu 
numai pentru sine, ci spre mângâierea tuturor săracilor. Pentru ca nu numai 
bogaţii să fie bine-nădăjduiţi [cu nădejde bună], anume că multe vor 
dobândi, ca unii care multe au defăimat, iar săracii să nu aibă puţină 
nădejde, ca unii care puţine au lăsat, și pentru aceasta puţine răsplătiri să 
aștepte —, pentru aceasta întreabă Petru. Și aude cum că și în veacul de 
acum și în cel ce va să fie își va avea răsplătirile tot cel care pentru 
Dumnezeu a defăimat orice fel de averi, măcar și mici de vor ti fost ele. Că 
-ă nu socotești aceasta, anume că mici au fost acelea, ci [să știi] cum că 
-celea îi erau omului toată viața, și precum tu” cu cele multe și mari, așa și 


” Vezi tâlcuirile de la Luca 16, 1-9, 10-13. 
” Sfântul Evanghelist Matei scrie astfel pentru această întrebare: „Atunci Petru, 
răspunzând, I-a zis: lată noi am lăsat toate și Ţi-am urmat Ţie. Cu noi oare ce va fi?” 

5ţe119,.27) 

„Se pare că acest „tu” Sfântul Teofilact îl adresează nemijlocit atât împărătesei 
a (care mai apoi a devenit monahie), cât și prințului Constantin Porfirogenetul, cărora 
-utine le erau averile. Însă, prin iconomia lui Dumnezeu, acest „tu” este adresat și 
- „or celorlalţi, care, în curgerea veacurilor, se vor afla a fi bogaţi în avuţii pământești. 

acela cu cele puţine și mici nădăjduia a trăi. Ca să nu zic că, acela care are 
puține, mai multă dragoste are către acestea — și adeverită este aceasta de 
la părinţi, care [atunci] când au numai un copil, mai multă dragoste arată 
către acela, decât către mulți. Așa este și săracul, către o casă și către o 
țarină mai cu multă dragoste se află, decât tu, către multe. lar de nu este 
mai mare, măcar deopotrivă a amândurora este dragostea, pentru aceasta 
și defăimarea [bogățiilor este asemenea]. Drept aceea, și în veacul cel de 
acum, cu mult mai multe răsplătiri iau, precum înșiși acești Apostoli. Căci 
colibă defăimând fiecare dintre dânșii, acum au biserici prealuminate și 
țarini și venituri și „femei” multe — pe cele împreună legate cu fierbințeala 
și cu credința cea către dânșii; și, în scurt, pe celelalte toate. Încă și în 
veacul ce va să fie nu vor lua înmulțite țarini ca acestea și răsplătiri trupești, 
ci „Viaţă veșnică”. 


15, 31-34: Şi luând la Sine pe cei doisprezece, a zis către ei: lată ne 
suim la lerusalim și se vor împlini toate cele scrise prin Prooroci despre 
Fiul Omului. (32) Căci va fi dat păgânilor” și va fi batjocorit și va fi 
ocărât și va fi scuipat. (33) Și, după ce ÎL vor biciui, Îl vor ucide; iar a 
treia zi va învia. (34) Și ei n-au înțeles nimic din acestea, căci cuvântul 


acesta era ascuns pentru ei și nu înțelegeau cele spuse. 
(18, 31) Matei 16, 21; 20, 18 / Marcu 10, 32-33 / Luca 9, 22, 44 (18, 32) Psalm 21, 7 / 
Isaia 53, 7 / Înţelepciune 2, 19 / Matei 20, 18 (18, 33-34) Marcu 9, 32 / 
Luca 2, 50; 9, 45 / loan 10, 6; 12, 16; 18, 32 


Mai înainte le vestește lor Patima, ca aceste două lucruri să le isprăvească: 
mai întâi ca să arate cum că nu fără de voie și nici ca un simplu om [un om 
de rând], neștiindu-Și moartea, Se răstignește, ci și mai înainte a știut-o și de 
voie pătimește; căci de ar fi voit să nu pătimească, S-ar fi dat în lături, ca și 
Cel Care mai înainte știa — pentru că a fi prinși este al celor care nu au știut 
de mai înainte. lar cea de a doua [pricină] este ca să-i plece pe dânșii să 
sufere cu lesnire cele ce se vor întâmpla, ca unii care mai înainte au auzit 
[pentru unele ca acestea] și nu fără de veste li se vor întâmpla lor. 

„O, Doamne, dar dacă se vor împlini la Tine cele zise demult de 
Prooroci, pentru ce le sui?” „Pentru însăși aceasta, cu adevărat, ca să lucrez 
mântuire”. Așadar, de bună voie merge. El adică acestea săvârșea, iar 
ucenicii nu au înțeles nimic, „căci cuvântul acesta era ascuns pentru ei” 
mai vârtos decât toate — cuvântul Învierii. Pentru că nici pe celelalte nu le 
pricepeau Apostolii - precum era aceea că se va da „neamurilor” 
[„păgânilor”]; dar, mai cu covârșire, cuvântul Învierii cu totul nu-l 


"1 În ediția de la 1805, în loc de „păgânilor”, se găsește „neamurilor“. 

cunoșteau, că nici nu era lucru obișnuit acesta și nici toţi iudeii nu credeau 
în Înviere, nici măcar așa, de rând -— și adeverită este aceasta de către 
saduchei (Matei 22, 23; Marcu 12, 18; Luca 20, 27; Faptele Apostolilor 23, 8). 
Dar vei zice: Și dacă [ei] nu cunoșteau, pentru ce mai înainte le spunea 
lor acestea? Căci ce folos dobândesc ei spre a se mângâia în vremea Crucii 
jrăstignirii Domnului], dacă nu înțelegeau ceea ce se grăia? Nu puţin se 
'oloseau, aducându-și aminte pe urmă că acestea erau celea pe care atunci, 
-punându-li-le mai înainte Domnul, ei nu le-au înţeles. Și aceasta arătată 
“adeverită] este dintru multe, iar mai ales din cele pe care le zice loan: „Și 
acestea nu le-au cunoscut ucenicii Lui, iar mai pe urmă și-au adus aminte, 
că acestea erau scrise pentru EI” (loan 12, 16). Încă și Mângâietorul [Duhul 
sânt], aducându-le aminte lor acestea, mai vrednică de credinţă au pus 

“tru dânșii mărturia cea pentru Hristos (Ioan 14, 26)”. 
lar pentru aceea, anume că a fost de trei zile îngroparea [Domnului], 

2-n destul s-a spus în tâlcuire la ceilalți Evangheliști”. 


18, 35-43: Și când S-a apropiat lisus de Ierihon, un orb ședea lângă 
2rum ”, cerșind. (36) Și, auzind el mulțimea care trecea, întreba ce e 
=ceasta. (37) Și i-au spus că trece lisus Nazarineanul. (38) Și el a strigat, 
2.când.: lisuse, Fiul lui David, fie-Ţi milă de mine! (39) Și cei care mergeau 
-ainte îl certau ca să tacă, iar el cu mult mai mult striga: Fiule al lui 
2 avid, fie-Ţi milă de mine! (40) Și oprindu-Se, lisus a poruncit să-l aducă 
: EL si apropiindu-Se l-a întrebat: (41) Ce voiești să-ți fac? lar el a zis: 
_ -amne, să văd! (42) Și lisus i-a zis: Vezi! Credinţa ta te-a mântuit. (43) 
>. îndată a văzut și mergea după El, slăvind pe Dumnezeu. Și tot poporul, 
2-= văzuse, a dat laudă lui Dumnezeu. 


13, 35-39) Psalm 145, 8 / Matei 9, 27; 20, 29, 31 / Marcu 10, 46-48 (18, 40) Matei 9, 28; 20, 32 / 
Marcu 10, 49 (18, 41) Matei 9, 31; 20, 33 / Marcu 10, 52 (18, 42) Luca 16, 19 (18, 43) Matei 20, 34 


= treacăt pe „cale” face Domnul minunea ceea ce s-a făcut la acest 

-> si treacătul Său să ne fie învățătură folositoare nouă și ucenicilor 
=tos, ca prin toate și în toată vremea și în tot locul să fim folositori și 
- ueru de-al nostru să nu fie deșert. 


„ația Bibliei din 1988, aici avem: „Acestea nu le-au înțeles ucenicii Lui la 
= darcând S-a preaslăvit lisus, atunci și-au adus aminte că acestea | le-au făcut 
16). 
= Mângâietorul, Duhul Sfânt, pe Care-L va trimite Tatăl, în numele Meu, Acela 
z-a toate și vă va aduce aminte despre toate cele ce v-am spus Eu” (loan 14, 26). 
-îlcuirile de la Matei 12, 39-40; 16, 4; 27, 62-66 și Marcu 10, 32-34. 


-ia de la 1805, în loc de „drum, se găsește „cale“. 

Așadar, orbul crezând că Acesta este Hristos Cel Care era așteptat — 
căci este cu putinţă, ca unul care era crescut întru [obiceiurile] cele evreiești, 
să fi știut cum că din sămânţa lui David Se va naște Hristos —, strigă cu 
mare glas: „lisuse, Fiul lui David, fie-Ţi milă de mine!” Și arată dintru 
aceste cuvinte că o oarecare socotință mai dumnezeiască avea pentru 
Dânsul, și nu-L. socotea om de rând [un simplu om]. 

Și te minunează și de tăria mărturisirii lui, căci chiar dacă mulți îl 
certau pe el, [orbul] nu tăcea, ci mai mult striga, pentru că fierbințeală 
[învăpăiere a duhului] era aceea care dinlăuntru îl îndemna pe dânsul. 
Drept aceea și lisus îl cheamă pe dânsul, ca pe cel care este vrednic cu 
adevărat de a se apropia de EI și îl întreabă: „Ce voiești să-ți fac?”. Și îl 
întreabă nu ca și cum nu știa, ci ca să nu li se pară celor ce erau de față cum 
că unele cerea acela și altele îi dă El - anume că acela îi cere bani, iar El, ca 
un iubitor de slavă, orbire vindecă, pentru că zavistia poate cu unele ca 
acestea nebunești L-ar fi năpăstuit. Pentru aceasta l-a întrebat [Domnul], 
și fiindcă l-a aflat pe el că dorește să vadă, aceasta îi dă. 

Și vezi neîngâmfarea Sa, căci zice: „Credinţa ta te-a mântuit”, adică 
„Pentru că ai crezut că Eu sunt Hristos, Fiul acela al lui David, Care se 
propovăduiește, [încă] și ai arătat atâta fierbințeală, încât nici certat fiind 
nu tăceai”. 

Și ne învăţăm dintru aceasta că atunci când cerem cu credință, nu 
unele cerem și altele ne dă nouă, ci chiar pe acelea. Deci, când unele cerem 
și altele luăm, arătat este că nu cerem bine, nici cu credinţă; căci zice: „cereți 
și nu primiţi, pentru că rău cereţi” (Iacov 4, 3). 

Încă ia aminte și la stăpânirea cu care zice: Vezi!” Căci care din Prooroci 
a tămăduit așa, cu atâta stăpânire? Pentru aceasta, glasul Domnului lumină 
i s-a făcut orbului, fiindcă izvora cuvântul dintru Lumina cea adevărată 
(loan 6, 12; 14,6). 

la aminte încă și la buna cunoștință a celui care s-a tămăduit, căci s-a 
dus după lisus, „slăvind pe Dumnezeu” și altora fiindu-le pricină de a-l. 
slăvi [pe Dânsul]. 

Pentru că vameșii din nimic altceva nu trăiau, decât numai din lacrimile 
săracilor. 

Dar nu este trecut cu vederea acest mai mare al vameșilor, ci numai 
osârdie arătând el, deîndată primește mântuirea. Că poftind să-L vadă pe 
lisus, și pentru această pricină suindu-se în dud, mai înainte de a-L vedea 
el, este văzut de Domnul. Așadar, ne întâmpină mai înainte pe noi 
Dumnezeu în tot locul, numai de ne va vedea că avem osârdie. 

Și văzându-l pe el lisus, îl grăbește să se pogoare, fiindcă vrea să 
rămână în casa lui. lar el nu zăbovește, că nu se cuvine a întârzia când 
Hristos poruncește ceva, ci s-a și pogorât și L-a și primit cu bucurie, măcar 
deși cei mulţi cârteau. 

Dar să vedem și ce roadă aduce Zaheu la intrarea lui Hristos [în casa 
sa]: „Jumătate din averea mea, Doamne, o dau săracilor”. Vezi fier- 
bințeală? Nu a început să semene [împartă] cu scumpătate, nici nu a dat 
puține oarecare, ci toată avuţia. Căci și pe acestea ce le-a ținut, le-a ținut ca 
să aibă să le dea acelora pe care i-a nedreptăţit. Pentru că, învățându-ne 
pe noi că nu este nici un folos dacă, având cineva bani [adunaţi] din 
nedreptate, îi miluiește pe alții, și-i lasă [la o parte] pe aceia pe care i-a 
nedreptăţit — vezi ce face [Zaheu] și la aceasta [învățătură]? „Împătrit” 
întoarce „de a nedreptăţit pe cineva cu ceva”, însuși aceluia pe care l-a 
nedreptăţit vindecându-i paguba. Căci acesta este lucrul milosteniei celei 
adevărate, a întoarce nu numai paguba [făcută], ci și cu adăugire, după 
cum și Legea poruncește — căci Legea poruncea ca furul să plătească 
împătrit [paguba] (Iesire 22, 1). 

Măcar că, de vom lua aminte cu de-amănuntul, nicidecum nimic din 
bani nu i-au rămas lui Zaheu, pentru că a dat jumătate din avuțţie săracilor 
și jumătate i-a rămas, iar dintru aceasta ce i-a rămas lui, întorcea împătrit 
celor pe care i-a nedreptăţit. Întrucât, dacă avuţia mai-marelui vameșilor 
este din nedreptate, iar el pentru toate câte a nedreptăţit împătrit întoarce, 
socotește [tu, cititorule] că în întregime și cu totul de săvârșit [desăvârșit] s-a 
golit [de avere]. Și dintru acestea se află că el cugetă mai înalt decât poruncea 
Legea, de Evanghelie fiind învăţat, pentru că a iubit pe aproapele mai presus 
decât pe sine. Și după ce le-a făgăduit pe acestea, iar mai cu covârșire le-a și 
plinit - că nu a zis: „voi da jumătate și voi întoarce împătrit” ci, iată: „dau și 
întorc împătrit”, că a ascultat sfătuirea lui Solomon: „Nu spune aproapelui 
tău: «Du-te și vino, mâine îţi voi da!», când poţi să îi dai acum” (Pilde 3, 
28) — Hristos îi vestește lui mântuirea: „Astăzi dai, astăzi ți s-a făcut ție 
mântuire”. Căci zicând [Domnul] „casei acesteia”, cu adevărat pe Zaheu îl 
însemnează prin „casă ”, pentru că zidirea cea neînsuflețită nu o ar fi numit 
„fiu al lui Avraam”, ci arătat este că pe stăpânul casei cel însuflețit. Iar „fiu 

al lui Avraam” l-a numit, poate și ca pe cel care a crezut și s-a îndreptat prin 
credință, dar poate și ca pe cel care era cu sufletul mărinimos la a împărți 
bani și iubitor de săraci, precum era Patriarhul acela. Și vezi că acum l-a 
numit pe Zaheu „fiu al lui Avraam”, când a văzut întru el asemănarea 
obiceiului celui bun. Pentru că nu a zis Domnul aceasta: „pentru că și acesta 
fiu al lui Avraam era”, ci „pentru că este acum”; căci mai înainte, când era 
mai-mare al vameșilor și adunător de dajdie, fiindcă nu avea nici o 
asemănare cu dreptul [Avraam], nu era „fiu” [al aceluia]. Și, de vreme ce 
„tânjeau” [„murmurau”] unii că la om păcătos găzduiește, ca să le astupe 
acestora gurile, zice: „Fiul Omului a venit să caute și să mântuiască pe cel 
pierdut”. lar acestea sunt după înţelesul cel istoric. 

Dar cu lesnire este a le înțelege pe acestea și întru alt chip, spre folosul 
năravurilor”. Pentru că tot cel care este „mai mare” peste mulți întru răutate, 
mic este cu „statul” cel duhovnicesc, că trupul și cu duhul sunt potrivnici 
unul altuia! (Galateni 5, 17) și pentru aceasta nu poate să-L vadă pe lisus de 
„gloată”, căci cel care este supărat de gloata patimilor și de lucrurile vieții 
nu poate să-L vadă pe lisus lucrând și mișcându-Se și umblând. Căci unul 
ca acesta nici o lucrare cuviincioasă creștinului nu știe. Pentru că aceasta 
este „a umbla” lisus, adică a lucra ceva întru noi Hristos. Dar un om ca 
acesta — care nu a văzut niciodată pe lisus „umblând”, ci este fără de simţire 
către toată fapta cea cuviincioasă lui Hristos —, de multe ori, prin pocăință, 
vine întru simţire și „se suie în dud”, toată pofta și îndulcirea — care prin 

dud” sunt înțelese — veștejindu-o și omorându-o. Și așa făcându-se mai 
inalt decât cele mai dinainte ale sale și „suișuri în inimă punându-și” (Psalm 
33, 6), este văzut de Iisus. Și văzându-l, zice Domnul către el: „Grăbește-te 
de te pogoară”, adică: „Te-ai suit prin pocăință la viață mai înaltă, pogoară-te 
rin smerita cugetare, ca să nu te surpe înalta cugetare. Grăbește-te de te 
-merește, că de te vei smeri, în casa ta mi se cade să fiu. Căci de nevoie este 
să fiu Eu în casa celui smerit”. „Că spre cine voi căuta, fără numai spre cel 
blând și liniștit și care se cutremură de cuvintele mele?” (Isaia 66, 2) Unul 
-a acesta și „jumătate din avere o dă săracilor” draci, că îndoită fiind avuţia 
- oastră - trupească și sufletească —, dreptul pe toată [avuţia] cea trupească 
„iasă dracilor celor ce cu adevărat sunt săraci și lipsiți de tot lucrul bun, iar 


* Vezi Luca 13, 16. 

“ În chip etic sau moral. 

„Căci trupul poftește împotriva duhului, iar duhul împotriva trupului; căci 
:cestea se împotrivesc unul altuia, ca să nu faceți cele ce ați voi” (Galateni 5, 17). 

' În ediţia din 1988 a Bibliei găsim: „Spre unii ca aceștia Îmi îndrept privirea Mea: 
->re cei smeriți, cu duhul umilit și care tremură la cuvântul Meu!" 

pe cea sufletească nu o dă. [Lucru pentrul care și la lov am cunoscut pe 
Domnul că zicea: „însă de sufletul lui să nu te atingi” (lov 1, 12). Încă și de 
„a năpăstuit pe cineva cu ceva, întoarce împătrit”. Și însemnează prin 
aceasta că tot cel care prin pocăință umblă pe calea cea potrivnică răutății 
celei dintâi, prin cele patru fapte bune! pe toate păcatele cele mai dinainte 
le vindecă. Și așa primește mântuirea, încă și „fiu al lui Avraam” se numește, 
ca unul care și el „a ieșit din pământul său și dintru rudenia sa” — adică 
dintru răutatea cea mai dinainte —, „și afară de casa părintelui său” (Facere 
12, 1)- adică, afară de sine s-a făcut, și s-a lepădat de sine. Căci era el „casă” 
a părintelui său, diavolul. Deci, afară de sine făcându-se și schimbându-se 
- [adică lepădându-se de sine!*] -, dobândește mântuire, precum Avraam. 


19, 11-14: Și ascultând ei acestea, lisus, adăugând, le-a spus o pildă, 
fiindcă El era aproape de Ierusalim, iar ei credeau că Împărăţia lui 
Dumnezeu se va arăta îndată. (12) Deci a zis: Un om de neam mare! s-a dus 
într-o țară îndepărtată, ca să-și ia domnie!” și să se întoarcă. (13) Și chemând 
zece slugi ale sale, le-a dat zece mine! și a zis către ele: Neguţătoriți cu ele 
până ce voi veni! (14) Dar cetățenii lui îl urau și au trimis solie în urma lui, 
zicând: Nu voim ca acesta să domnească peste noi. 

(19, 11) Faptele Apostolilor 1, 6 (19, 12) Matei 25, 14 / Marcu 13, 34 (19, 14) loan 1,11 

Mi se pare că oamenii aceștia, auzind de „Împărăția lui Dumnezeu”, 
lumească o socoteau pe aceasta, dată de la Dumnezeu spre izbăvirea 
neamului evreiesc. Pentru această [pricină] și bănuiau că, suindu-Se lisus 
în Ierusalim, va lua acest fel de împărăție. lar Domnul, arătându-le lor că 


12 În Înaintecuvântarea de la Tâlcuirea Evangheliei de la Matei, Sfântul Teofilact grăiește: 
„Și poate de aceea ne-au fost date patru Evanghelii, pentru ca, din ele, cele patru sobornicești 
virtuți să le învăţăm: bărbăţia, înțelegerea, dreptatea și întreaga înțelepciune. Bărbăția, adică 
cea despre care zice Domnul: „Nu vă temeţi de cei ce omoară trupul, iar sufletul nu pot 
să-l omoare” (Matei 10, 28). Inţelegerea, când sfătuiește: „Fiţi dar înţelepţi ca șerpii” (Matei 
10, 16). Dreptatea, când ne învaţă: „Precum voiți să vă facă vouă oamenii, faceţi și voi 
asemenea” (Luca 6, 31). lar întreaga înțelepciune, când hotărăște: „Oricine se uită la femeie, 
poftind-o, a și săvârșit adulter cu ea în inima lui” (Matei 5, 28). 

1% Pentru buna înțelegere a cuvintelor „afară de sine”, vezi tâlcuirea de la Luca 15, 
17-21 (pilda fiului risipitor). 

1% În ediţia de la 1805, în loc de „neam mare”, se găsește „bun neam”. 

15 În ediţia de la 1805, în loc de „domnie”, se găsește „împărăţie”. 

1 În ediția de la 1805, în loc de „mine”, se găsește „mias”, cu următoarea notă: 
[1805] „Mias” este un fel de bani ce umblau atunci, precum și drahma și dinarul. lar 
Matei, în loc de „mias”, a pus „talanţi”, însă aceeași înţelegere are. [Trebuie amintit aici 
că 60 de mine alcătuiau un talant, iar mina și talantul nu erau monede, ci denumiri ale 
sumelor monetare mari]. 

nu este lumească Împărăția Lui și ei cugetă oarecare lucruri fără de 
socotință, însă totodată arătând și că Dumnezeu fiind le știe gândurile, 
zice această pildă. 

„Om de bun neam” Se aduce în mijloc pe Sine, că măcar de S-a și 
tăcut om, însă a rămas întru înălțimea și neamul cel bun al Dumnezeirii. 
lar după ce a săvârșit taina rânduielii celei în trup, S-a dus într-o „țară 
îndepărtată”, în Cer zic, „ca să-Și ia împărăție”, adică să șadă întru cele 
inalte cu trupul, de-a dreapta scaunului măririi, ca Acela Care este și om. 
Căci ca un Dumnezeu, pururea împreună cu Tatăl ședea, iar ca un om 
[Om], atunci a șezut, când S-a înălțat, așteptând până când se vor pune 
vrăjmașii Săi sub picioarele Lui (Evrei 10, 12-13). Și aceasta va fi la sfârșit, 
când toate, chiar și nevrând, se vor supune Lui, crezând cum că „Domn 
este lisus Hristos, întru slava lui Dumnezeu Tatăl” (Filipeni 2, 11). 

lar „cetățeni ai lui” sunt iudeii care Îl urau pe El. Căci zice: „M-au și 
văzut și M-au urât și pe Mine și pe Tatăl Meu” (loan 15, 24) cei care nu L-au 
voit pe El să împărățească peste ei. Pentru aceasta și ziceau iudeii către 
Pilat, lepădându-se de Împărăția Lui: „Nu avem împărat” (loan 19, 15) și 
iarăși: „Nu scrie: Împăratul iudeilor” (Joan 19, 21). Măcar că Zaharia strigă: 
„Bucură-te foarte, fiica Sionului, [veselește-te fiica lerusalimului,] căci 
iată împăratul tău vine la tine drept și mântuind” (Zaharia 9, 9), iar Isaia: 

lată acum împărat drept va împărăți” (Isaia 32, 1), și David: „lar Eu sunt 
pus împărat de El” (Psalm 2, 6). 

Așadar, iudeii L-au urât pe Domnul, iar El „slugilor Sale, le-a dat 
zece mine”. 

lar „slugi ale Sale” sunt cei cărora în Biserică li s-au încredinţat slujbe, 
care se zice că sunt „zece”, pentru cea de săvârșit [desăvârșită] bisericească 
incepătorie. Căci rânduiala cea din Biserică are de săvârșit [desăvârșită] 
așezarea începătoriilor și nu se cuvenea a fi nici mai mulți, nici mai puţini. 
Precum am zice: acestea trei vedem în Biserică, anume curăţire, luminare 
și săvârșire. Trei sunt și cetele cărora li s-au încredinţat aceste lucrări: 
diaconii curățesc prin sfătuire și învățătură; preoții luminează pin Botez; 
arhiereii așează și săvârșesc și rânduielile preoțești, adică hirotonesc. Vezi 
că sunt potrivite cetele cu lucrările și că nu sunt cetele începătoriilor nici 
mai multe, nici mai puține? Așadar, acestor „slugi” le împarte „zece mine” 
- darurile, zic —, care fiecăruia se dau spre folos. Pentru că tot celui căruia 
i s-a încredinţat începătorie, deși nevrednic ar fi, are dar dintru însăși 
ungerea [hirotonia]; și aceasta, cu adevărat, mare taină este a rânduielii și 
iubirii de oameni a lui Dumnezeu. 


En 


270 Capitolul 19 SFÂNTUL TEOFILACT ARHIEPISCOPUL BULGARIEI 


19, 15-28: Şi când s-a întors el, după ce luase domnia", a zis să fie che- 
mate slugile acelea, cărora le dăduse banii, ca să știe cine ce a neguţătorit. 
(16) Și a venit cea dintâi, zicând: Doamne, mina ta a adus câștig zece mine. 
Și i-a zis stăpânul: Bine, slugă bună, fiindcă întru puțin ai fost credincioasă, 
să ai stăpânire peste zece cetăți. (18) Și a venit a doua, zicând: Mina ta, 
stăpâne, a mai adus cinci mine. (19) lar el i-a zis acesteia: Să ai și tu 
stăpânire peste cinci cetăţi. (20) A venit și cealaltă, zicând: Doamne, iată 
mina ta, pe care am păstrat-o într-un ștergar”, (21) că mă temeam de tine, 
pentru că ești om aspru: iei ce nu ai pus și seceri ce nu ai semănat. (22) 
Zis-a lui stăpânul: Din cuvintele tale te voi judeca, slugă vicleană. Ai știut 
că eu sunt om aspru: iau ce nu am pus și secer ce nu am semănat; (23) 
Pentru ce, deci, n-ai dat banul!” meu schimbătorilor de bani?” Și eu, 
venind, l-aș fi luat cu dobândă. (24) Și a zis celor ce stăteau de față: Luaţi 
de la el mina, și daţi-o celui ce are zece mine. (25) Și au zis lui: Doamne, 
acela are zece mine. (26) Zic vouă: Că oricui are i se va da, iar de la cel ce 
nu are și ceea ce are i se va lua”!. (27) lar pe acei vrăjmași ai mei, care n-au 
voit să domnesc peste ei, aduceți-i aici și tăiați-i în fața mea. (28) Și zicând 
acestea, mergea înainte, suindu-Se la lerusalim. 

(19, 15-16) Matei 25, 19-20 (19, 17) Daniil 12, 13 / Matei 25, 21 / Luca 16, 10 (19, 18-24) 


Matei 25, 22-24 (19, 21) Pilde 26, 16 / Matei 25, 25 (19, 22) lov 15, 6 / Matei 12, 37; 25, 26 
(19, 23-26) Matei 12, 12; 25, 27-30 / Marcu 4, 25 / Luca 8, 18 (19, 27) Matei 22, 7, 13 


Hristos este de „bun neam” nu numai după firea Sa dumnezeiască, ci 
și după cea omenească, pentru că din neamul cel împărătesc al lui David Se 
trage Domnul. Așadar, atunci când Se „va întoarce” Hristos, adică la cea de 


1 În ediţia de la 1805, în loc de „domnia“, se găsește „împărăţia”. 

1 În ediţia de la 1805, în loc de „ștergar”, se găsește „mahramă”. 

1% În ediția de la 1805, în versetele 15-23, în loc de „bani”, se găsește „argint“, iar în 
loc de „stăpânire“, se găsește „putere”. 

2 În ediţia de la 1805, în loc de „schimbători de bani”, se găsește „zarafi”. 

21 [1805] Dar pentru care pricină numai de cele trei slugi grăind, pe celelalte le-a lăsat 
deoparte? Pentru că este lesnicios dintru acestea și pentru acelea să ne învăţăm. Căci, câți 
au neguțătorit, după măsura dobânzii vor lua și cinstirile, iar câţi au ținut darul nelucrător, 
vor pătimi pe cele asemenea cu cel care s-a arătat netrebnic (după Zigaben). 

Pentru cuvintele Domnului „oricui are i se va da, iar de la cel ce nu are și ceea ce are 
i se va lua”, Sfântul Simeon Noul Teolog ne povățuiește astfel: „(13) Păzirea întocmai a 
poruncilor învață pe creștini să-și cunoască neputinţa lor. lar cunoașterea neputinței 
noastre adevărate naște aducerea aminte de moarte. Cel ce și-a făcut-o pe aceasta 
însațitoare de viaţă va căuta cu osteneală să afle ce soartă va avea după ieșirea și plecarea 
din viaţa aceasta. lar cel ce se străduiește să cunoască cele viitoare e dator, întâi de toate, 
să se lipsească de cele de acum. Căci, cel ce e stăpânit de împătimirea faţă de acestea, 


| — - 

a Doua Venire, când Se va arăta ca Împărat, venind împreună cu Îngerii și 
întru slava Tatălui fiind și tot genunchiul 1 se va pleca Lui (Filipeni 2, 10-11), 
atunci, dar, și slugilor celor care au primit darurile le va cere socoteală. 

Și se află că cel dintâi i-a folosit pe mulți și a înzecit darul, iar că al 
doilea i-a folosit și el [pe alții], însă mai puțini, iar celălalt că nu a folosit 
nici câtuși de puţin pe cineva, ci întru lenevire a cheltuit vremea 
neguțătoriei. Pentru aceasta, cel care a înzecit ceea ce a luat, peste „zece 
cetăți” se pune, adică „stăpânire” a „zece cetăți” dobândește -— care 
însemnează că înmulţite primește răsplătirile; iar cel cu „cinci mine”, după 
măsura lucrării ia răsplata, iar cel care nimic nu a câștigat, se osândește. 

Dar să vedem și ce zice [acesta din urmă]: „«Doamne, iată mina ta», 
ia-o pe ea că «am păstrat-o într-o mahramă»”. Mort fiind Domnul, întru 
„mahramă” |[giulgiu] era înfășurat (loan 19, 40), iar fața lui Lazăr, în 
mormânt, cu „mahramă” era acoperită (loan 11,44). Deci, cu cuviință zice 
leneșul acesta că a pus darul în „mahramă”, căci mort și nelucrător 
făcându-l pe acesta, nu s-a nevoit spre lucrarea lui, nici nu a ostenit, căci 
zice: „mă temeam de tine, [pentru că ești om aspru:] iei ce nu ai pus”. 
Mulţi aduc înainte unele ca acestea pricini, pentru că nevrând să folosească 
pe cineva, zic: „Unde nu a semănat Dumnezeu istețime și iscusinţă, acolo 
nu cere seceriș. Pe cutare nu l-a făcut isteţ și iscusit către învățătură; așadar, 
pentru ce cere de la mine folosul aceluia?” Drept aceea și Domnul zice: 
„Tu învață și dă argintul Meu zarafilor, adică tuturor oamenilor celor care 
sunt puși înainte, spre a se folosi. Pentru că tot omul, zaraf a fost rânduit 
de Dumnezeu, ca să neguţătorească în prăvălia cea mare a lumii acesteia. 
Și venind Eu, i-aș fi cerut cu dobândă”. Pentru că ni se cuvine nouă a face 
ceea ce este al nostru, iar pentru cele de pe urmă Dumnezeu îi va judeca 
pe cei ce nu au voit să se folosească. Deci se ia darul și se dă neguţătorului 
cel bun, căci chiar dacă el are, tocmai pentru aceasta mai vârtos se cuvine 
să ia mai mult, pentru că „celui ce are i se va da”, adică celui care a dobândit 
multe dintru a neguţători bine, tot aceluia i se vor da și mai multe. Căci 
dacă pe cele puţine le-a înmulțit înzecindu-le, adeverit este că pe cele multe 
înzecindu-le, pricinuitor de mai multă dobândă va fi stăpânului. lar de la 
cel leneș și trândav și care nu s-a sârguit să înmulțească ceea ce a luat, 


până la cel mai neînsemnat lucru, nu poate dobândi cunoștința desăvârșită a acelora. lar 
dacă prin bunăvoința lui Dumnezeu va gusta puţin din ea, de nu va părăsi degrabă cele 
de care și în care este ţinut prin împătimire și nu se va preda în întregime acestei cunoștințe, 
nemaiprimind să cugete de bunăvoie la nimic altceva afară de ea, se va lua de la el și 
această cunoștință pe care secotește că o are” (Filocalia românească, Cele 225 de capete teologice 
și practice, vol. 6, ed. IBMBOR, București, 1977, p. 21). 

chiar și ceea ce are i se va lua, ca să nu stea nelucrător lucrul cel stăpânesc, 
fiind cu putinţă a se da altuia și a se înmulți. 

lar acestea nu numai la cuvânt și la învățătură să le luăm [potrivim], 
ci și la faptele cele bune ale năravurilor?”. Căci și întru acestea ne-a dat 
nouă Dumnezeu daruri, unuia darul postirii, altuia darul milosteniei, altuia 
cel al blândeţii, iar altuia darul netrufiei. Și de ne vom trezvi, le înmulțim 
pe acestea, iar de ne vom lenevi și cu voința vom amorți, mai pe urmă Îl 
vom învinui pe Dumnezeu, precum obișnuim a zice: „Și ce pot eu să fac 
de cutare este sfânt? Voiește Dumnezeu - și [iată] este sfânt. Pe mine nu 
mă voiește, și nu sunt sfânt. lar acela a fost Petru, acela Pavel”. Omule 
nebun! „Mina“ aceasta „Petru“ și „Pavel” te face pe tine! Însă lucrează 
după putinţă și adu ceva Celui Care ţi-a dat-o, măcar deși nu precât Petru 
și Pavel. Pentru că și Petru și Pavel au primit „mina“, și tu, de asemenea; 
dar nemișcându-te nici câtuși de puţin spre lucrarea binelui, de ce-L învi- 
nuiești pe Dumnezeu? Pentru aceasta, nevrednici darurilor aflându-ne, 
ne lipsim de acestea. 

„lar pe acei vrăjmași ai mei, care n-au voit să domnesc peste ei, 
aduceți-i aici și tăiați-i în faţa mea” — pe iudei numindu-i prin acestea, pe 
care stricăciunii îi va da, în focul cel mai dinafară trimițându-i pe ei. Și 
încă ticăloșii aceștia și aici, în lumea aceasta zic, au fost tăiați de oștile 
romanilor, fiind păziți și ţinuţi pentru tăierea cea de acolo [din lumea ce 
va să fie]. 


19, 29-40; lar când S-a apropiat de Betfaghe și de Betania, către 
muntele care se zice Muntele Măslinilor, a trimis pe doi dintre ucenici, 
(30) zicând: Mergeţi în satul dinaintea voastră” și, intrând în el, veți 
găsi un mânz legat, pe care nimeni dintre oameni n-a șezut vreodată. Și 
dezlegându-l, aduceți-l. (31) Și dacă vă va întreba cineva: Pentru ce-l 
dezlegați?, veți zice așa: Pentru că Domnul are trebuință de el. (32) Și, 
plecând, cei trimiși au găsit precum le-a spus. (33) Pe când aceștia 
dezlegau mânzul, au zis stăpânii lui către ei: De ce dezlegați mânzul? 
(34) lar ei au răspuns: Pentru că are trebuinţă de el Domnul. (35) Și l-au 
adus la Iisus și, aruncându-și hainele lor pe mânz, l-au ajutat pe lisus să 
urce pe el”. (36) Iar pe când mergea El, așterneau hainele lor pe cale. 


* Adică ale obiceiurilor, purtărilor. 

2 În ediția de la 1805, în loc de „Mergeţi în satul dinaintea voastră”, se găsește 
„Mergeţi în acel sat, ce este în preajma voastră”. 

2 În ediţia de la 1805, în loc de „l-au ajutat pe lisus să urce pe el”, se găsește „au 
pus pre lisus deasupra”. 

(37) Și apropiindu-se de poalele” Muntelui Măslinilor, toată mulțimea 
ucenicilor, bucurându-se, a început să laude pe Dumnezeu cu glas tare, 
pentru toate minunile* pe care le văzuse, (38) zicând: Binecuvântat este 
Împăratul care vine întru numele Domnului! Pace în Cer și slavă întru 
cei de Sus. (39) Dar unii farisei din mulțime au zis către EI: Învăţătorule, 
ceartă-ți ucenicii. (40) Și El, răspunzând, a zis: Zic vouă: Dacă vor tăcea 
aceștia, pietrele vor striga. 

(19, 29-32) Matei 21, 1-6 / Marcu 11, 1-4 (19, 33-34) Marcu 11, 5-6 (19, 35) 4 Regi 9, 13/ 


Matei 21, 7 / Marcu 11, 7 / loan 12, 14 (19, 36) Matei 21, 8 / Marcu 11, 8 (19, 37-38) Psalm 117,26 / 
Matei 21,9 / Marcu 11, 9-10 / Luca 2, 14; 13, 35 / loan 12, 13 / Efeseni 2, 14 (19, 40) Avacum 2, 11 


Șezând pe „mânz”, două lucruri deodată însemnează Domnul: mai 
întâi împlinește proorocia care zice: „lată împăratul tău vine șezând pe 
mânz” (Zaharia 9, 9), iar apoi, prin închipuire ne arată nouă că Se va sui 
deasupra peste norodul păgânesc cel nou și nelucrat și nesupus. Căci, cu 
adevărat, nu avea trebuință de mânz pentru lungimea căii. Căci Acela 
Care înconjura pe jos toată Galileea și ludeea, cum, trecând din Betania la 
Ierusalim, ar fi avut trebuință de mânz, puțină fiind depărtarea, precum 
toți ştiu? Așadar, ceea ce am zis [este]: cu taină le săvârșește pe acestea. 

Și „legat” era „mânzul” și „stăpâni“ mulți avea, dar este „dezlegat” de 
Apostoli, adică de „cei trimiși”. lar aceasta întru acest fel este: „Betania” se 
tâlcuiește „casă a ascultării”, iar „Betfaghe”, „casă a fălcilor”, fiindcă era 
loc preoţesc — că fălcile se dădeau preoţilor, precum în Lege este scris 
(Deuteronom 18, 3); și prin „fălci“ este închipuit cuvântul învăţăturii, pe 
care fălcile cele sufletești îl lucrează și îl mestecă. Așadar, acolo unde este 
casă a cuvântului celui de învățătură [,„Betfaghe”] și a ascultării [,Betania”| 
către acesta, acolo sunt „trimiși“ ucenicii Domnului și „dezleagă” norodul 
cel legat cu legăturile păcatelor și cu grijile cele multe ale vieții, și în loc de a 
avea mulți „stăpâni și dumnezei, îl fac pe el a avea pe un Domn lisus și pe 
un Dumnezeu latăl. Că unde nu este casă a ascultării și nici primire a 
cuvântului învățăturii, una ca aceasta nu se face acolo, nici „mânzul” nu 
„se dezleagă”. 

lar „cei trimiși” fiind „doi”, aceasta însemnează: la aducerea norodului 
celui păgânesc și la supunerea cea către Hristos, două cete slujesc: Proorocii 
și Apostolii. 

Și îl aduc pe el dintr-un „sat”, ca să cunoaștem că întru multă prostime 
și neînvățătură se afla norodul acesta, că niciodată nu a șezut deasupra lui 


2 În ediția de la 1805, în loc de „poalele”, se găsește „pogorâșul”. 


2% În ediția de la 1805, în loc de „minunile”, se găsește „puterile”. 


Pa 

cuvântul — ori mozaicesc, ori proorocesc —, ci era „mânz” neînvăţat. lar 
dacă - precum altul din Evangheliști a zis — „prunci” erau cei care strigau: 
„Osana, fiul lui David” (Matei 21, 9) și aceștia închipuie același norod 
nou, căci crezând că lisus din sămânţa lui David după trup S-a arătat, 
slavă înălțau lui Dumnezeu, după cum este scris: „norodul cel ce se zidește 
va lăuda pe Domnul” (Psalm 101, 19). 

lar „așternerea hainelor” aceasta se pare că însemnează, anume că 
aceia care sunt vrednici de a-L lăuda pe lisus, dezbrăcându-se de omul cel 
vechi, îl „așterneau” pe el și îl supuneau Lui, ca suindu-Se pe el, să-l 
sfințească pe dânsul și să nu se mai scoale [ridice] trupul împotriva 
duhului, ca și ei să poată zice: „Supusu-m-am Domnului și L-am rugat 
pe El” (Psalm 36, 7). 

Și Luca a ziscă „toată mulțimea ucenicilor” ÎI „lăuda pe Dumnezeu”, 
„ucenici” numindu-i îndeobște pe toţi cei care veneau după lisus, nu 
numai pe cei doisprezece, nici pe cei șaptezeci, ci pe tot norodul, care - ori 
pentru trebuința minunilor, ori pentru că se îndulcea pentru o vreme de 
învățătură — venea după lisus, între care se poate să fi fost amestecați și 
prunci, precum alți Evangheliști au zis (Matei 21, 15). 

Și insuflaţi fiind aceștia de Dumnezeu, „Împărat” pe El Îl mărturisesc, 
„care vine întru numele Domnului”, adică vine ca un Dumnezeu. Și zic 
„pace în Cer”, în locul războiului celui vechi pe care îl aveam cu 
Dumnezeu, „pace“ care s-a stricat, căci Dumnezeu nu era „Împărat” pe 
pământ. lar acum, fiindcă a venit Dumnezeu pe pământ, cu cuviință 
este „pace” și „în Cer”. Și pentru aceasta: „slavă întru cei de Sus”, fiindcă 
Îngerii slăvesc pentru o unire și o împăcare ca aceasta, pe care nouă ne-a 
dăruit-o Împăratul și Dumnezeul Cel Care „vine pe mânz”. Că însăși 
aceasta — adică Dumnezeu fiind a Se arăta pe pământ și a pătimi în latura 
noastră a celor care am fost vrăjmași ai Lui — arată că s-a făcut „pace” 
între noi și EL. 

lar fariseii cârteau, pentru că mulțimea Îl numea „Împărat” și pentru 
că Îl lăuda pe El ca pe un Dumnezeu. Căci ziceau fariseii că numele 
„Împăratului” zicându-se asupra Lui, se face îndemnare spre răzmeriță 
[împotriva Cezarului] și spre hulă a Domnului [Dumnezeu]. lar EI zice: 
„De vor tăcea aceștia, pietrele vor striga, că nu făcându-mi mie har [hatâr] 
zic oamenii acestea, ci din toate semnele pe care le-au văzut, fiind îndemnați 
și siliți, această slavoslovie aduc”. 


Sa 

19, 41-44: Și când S-a apropiat, văzând cetatea, a plâns pentru ea, 
zicând: (42) Dacă ai fi cunoscut și tu, în ziua aceasta, cele ce sunt spre 
pacea ta!” Dar acum ascunse sunt de ochii tăi. (43) Căci vor veni zile 
peste tine, când dușmanii tăi vor săpa șanț în jurul tău și te vor împresura 
și te vor strâmtora din toate părţile. (44) Și te vor face una cu pământul, 
și pe fiii tăi care suni în tine, și nu vor lăsa în tine piatră pe piatră pentru 
că nu ai cunoscut vremea cercetării tale. 

(19,41) 4 Regi 8, 11 / Osea 11,9 (19, 42) leremia 8, 7 / Plângeri 1, 9 (19, 43) Deuteronom 28, 52 / 


lov 36, 13 / Isaia 29, 3 / leremia 6, 6 / lezechiil 21, 22 / Amos 3, 11 / Matei 22, 7/ Luca 21, 6, 20 
(19, 44) 3 Regi 9, 7 / Miheia 3, 12 / Matei 24, 2 / Marcu 13,2 / Luca 21, 6 


Plânge [Domnul] pentru cetate ca un iubitor de oameni, căci nu voia 
să-i piardă pe cei ce erau într-însa pentru îndrăzneala ceea ce au făcut-o 
impotriva Lui”. Deci arată milostivirea milei, prin plângere. Căci Îi era 
milă de dânșii nu numai înainte de Cruce, ci și după Cruce — și după a lor 
întoarcere înseta. Și adeverit este acest lucru dintru a-i da pe dânșii 
romanilor după atâția ani, căci 35 de ani au trecut. Și, cu adevărat, pentru 
nimic altceva nu întârzia munca [pedepsirea], fără numai pentru pofta 
[pentru dorirea] întoarcerii lor. 

Așadar, plânge Domnul pentru nesimțirea lerusalimului și zice: „Dacă 
ai fi cunoscut și tu, în ziua aceasta, cele ce sunt spre pacea ta!”, adică: 
„De ai fi priceput acum cele ce-ţi sunt ţie spre folos și-ţi aduc pace și odihnă 
- care sunt credinţa cea către Mine și a te depărta de vicleșugul cel 
impotriva Mea! lar acum s-au ascuns acestea dinaintea ochilor tăi, căci 
din pricina Mea, a Celui Care sunt lepădat de tine, te vor cuprinde răutăți 
nesuferite și unele ca acestea vei pătimi, pentru că nu ai cunoscut vremea 
cercetării tale, adică a Venirii Mele, când am venit să te cercetez și să te 
mântuiesc pe tine. Deci, se cuvenea să cunoști cele ce sunt pentru pacea ta 
=1 să crezi întru Mine, și ai fi avut pace din partea romanilor și izbăvire de 
-oată răutatea”. Căci toți cei care au crezut întru Hristos, mai presus de 
-obie s-au făcut“; întrucât dacă toţi ar fi crezut, nimeni nu s-ar fi robit. 


[1805] Cu lipsă este aici cuvântul, pentru că lipsește „nu te-ai fi prăpădit”, că 
bisnuiesc, cei ce plâng, de taie cuvintele din pricina iuțimii patimii. lar ceea ce zice, întru 
est chip este: „De ai fi cunoscut și tu întru această 7i a ta, căci a ta este ziua, deoarece 

-entru tine mai cu deadinsul M-am făcut om și am venit în lume. Deci, de ai fi cunoscut 
le către pacea ta, cele ce te împacă pe tine cu Dumnezeu, care sunt credința cea întru 
ne, Fiul Lui, și primirea propovăduirii Mele, nu te-ai fi prăpădit. lar acum s-au ascuns 
la ochii sufletului tău, adică s-au trecut cu vederea” (după Zigaben). 

” În ediția de la 1805, în loc de „una cu pământul”, se găsește „întocmai cu pământul”. 

“ Adică, pentru că au îndrăznit să-L. omoare. 

Adică nu au fost supuși robiei. 

19, 45-45 + 20, 1-8: Şi intrând în templu, a început să scoată pe cei ce 
vindeau și cumpărau în el, (46) zicându-le: Scris este: „Și va fi casa Mea 
casă de rugăciune ; dar voi aţi făcut din ea peșteră de tâlhari. (47) Și era 
în fiecare zi în templu și învăța. Dar arhiereii și cărturarii și fruntașii” 
poporului căutau să-L piardă. (48) Și nu găseau ce să-i facă, căci tot 
poporul se ținea după El, ascultându-L. (1)? Si într-una din zile, pe când 
lisus învăța poporul în templu și binevestea, au venit arhiereii” și 
cărturarii, împreună cu bătrânii, (2) și, vorbind, au zis către El: Spune 
nouă, cu ce putere faci acestea, sau cine este Cel Ce Ţi-a dat această 
putere? (3) lar El, răspunzând, a zis către ei: Vă voi întreba și Eu pe voi 
un cuvânt, și spuneți-Mi: (4) Botezul lui loan era din Cer sau de la 
oameni? (9) Și ei cugetau în sinea lor, zicând: Dacă vom spune: Din Cer, 
va zice: Pentru ce n-aţi crezut în el? (6) lar dacă vom zice: De la oameni, 
tot poporul ne va ucide cu pietre, căci este încredințat că loan a fost 
Prooroc. (7) Și au răspuns că nu știu de unde. (8) Și lisus le-a zis: Nici Eu 


nu vă spun vouă cu ce putere fac acestea. 
(19, 45) Matei 21, 12 / Marcu 11, 15 / loan 2, 14-15 (19, 46) 3 Regi 8, 29 / Isaia 56,7 / 
leremia 7, 11 /1 Macabei 7, 37 / Matei 21, 13 / Marcu 11, 17 (19, 47) Matei 21, 45 / 
Marcu 11, 18 / loan 7, 19 (19, 43) Matei 14, 5; 21, 46 / Marcu 11, 18 
(20,.1-8) Matei 14, 5; 21, 23-27 / Marcu 11, 27-33 


Cu slavă intrând Domnul în Ierusalim, arată semn al stăpânirii Sale și 
curăță casa Părintelui Său de cei ce neguțătoreau. Măcar că și la începutul 
propovăduirii o săvârșise aceasta, precum loan zice (loan 2, 14-17), și acum 
iarăși aceasta a doua oară o face, lucru care spre și mai mare prihănire a 
iudeilor este; că nici din îndrăznirea Lui dintâi nu s-au înțelepțit, ci au 
rămas întru neguţătorie și „potrivnic lui Dumnezeu” îl numeau pe EI (Matei 
10, 25), pe Cel Care atâta Îl cinstea pe Tatăl și Dumnezeu, încât și casa Lui 
o curăţea de cei care neguțătoreau. Drept aceea și pe Isaia i-l aduce lor 
pârâș, care zice: „Casa Mea, casă de rugăciuni se va chema” (Isaia 56, 7). 

lar ei, fără de socoteală Îl întreabă pe EI: „Cu ce putere faci acestea?" 
Măcar că se cuvenea să înțeleagă ei că după ce a adus în mijloc grai 
proorocesc, care mărturisește casa lui Dumnezeu a fi „casă de rugăciune” 
și nu adunătură și peșteră a tâlharilor — căci lucru tâlhăresc este asuprirea 
și neguţătoria —, așadar, ce trebuință mai era să-L întrebe pe El cu ce putere 
face acestea? Fiindcă era foarte lesne a pricepe că Dumnezeu acestea le 


SI În ediția de la 1805, în loc de „fruntașii“, se găsește „bătrânii“. 

** În ediţia de la 1805, ultimul verset al capitolului 19 este versetul 8 din capitolul 20 
al ediţiei Bibliei din 1988. 

* În ediția de la 1805, în loc de „arhiereii”, se găsește „preoții”. 


. —. 

poruncește prin Proorocul, ei întreabă: „Cu ce putere faci acestea?” — ca și 
cum ar zice: „Legea a încredinţat buna rânduială a bisericii [templului] 
celor care se trag din seminţia lui Levi (Numeri 1, 49-53; Deuteronom 10, 5), 
deci lu, fiindcă nu le tragi din seminţia leviţilor — adică preoțească —, cum 
faci acestea și [le] răpești [pe] cele preoțești?” 

Dar o, iudeilor, aduceţi-vă aminte de David ce grăiește: „Tu ești preot 
în veac, după rânduiala lui Melchisedec” (Psalm 109, 4), și Melchisedec a 
fost numit preot. Dar Melchisedec nu după Lege a fost preot, nici din 
seminția lui Levi nu se trăgea, căci cum era cu putinţă a fi din seminţia 
leviţilor cel care a trăit cu atât de multă vreme înaintea lui Levi? Așadar, de 
ce cauţi la Hristos rânduiala Legii? Dumnezeu nu este supus legilor! A 
poruncit la vremea potrivită ca preoții să fie din seminția lui Levi, acum 
|străjmută această lege și alege mai întâi preoția lui Melchisedec. Drept aceea 
și îi scoate afară pe cei care vindeau și cumpărau dobitoacele cele pentru 
jertfă — adică oi și porumbiţe. Și [Mântuitorul îi] este pricinuitor bisericii 
[templului] de podoabă și bună rânduială, arătând încă și că nu se cuvine 
să mai credem că Dumnezeu ni Se face milostiv prin jertfele dobitoacelor. 

Așadar, Îi era cu lesnire Domnului să răspundă către dânșii - precum 
s-a grăit — și să le spună că Proorocul, iar mai vârtos Dumnezeu poruncește 
acestea. Dar, ca să-i vădească pe dânșii cum că niciodată nu se supun 
Duhului Celui Sfânt, și că nu numai lui Isaia, Proorocului cel vechi — care 
poate li s-a făcut lor întru uitare —, ci nici lui loan, celui care ieri s-a arătat 
- care mai că nu era nematerialnic și fără de trup —, nu au voit să-i creadă, 
pentru acesta îi întreabă pe dânșii această întrebare vrednică de minunare. 
Prin care [întrebare] astupă și gurile acelora și ne arată și nouă că dacă nu 
au crezut lui loan, un Prooroc atât de mare, care se părea că este mai mare 
decât EI și care-L mărturisea pe Dânsul, cum ar fi crezut Lui de le-ar fi dat 
lor răspuns cu ce putere face aceasta? Căci orice ar fi zis Domnul, tot ar fi 
prihănit și ar fi scuipat cele grăite, precum au scuipat și cuvintele lui loan, 
cel care era mai slăvit la dânșii. 

CAPITOLUL 20 
De unde a fost botezul lui loan? Pilda viei celei date lucrătorilor răi. 
Dinarul Cezarului. Invierea mortilor. Al cui fiu este Hristos?! 


20, 1-8: Și într-una din zile, pe când lisus învăța poporul în templu și 
binevestea, au venit arhiereii și cărturarii, împreună cu bătrânii, (2) și, 
vorbind, au zis către EI: Spune nouă, cu ce putere faci acestea, sau cine este 
Cel Ce Ţi-a dat această putere? (3) lar El, răspunzând, a zis către ei: Vă voi 
întreba și Eu pe voi un cuvânt, și spuneți-Mi: (4) Botezul lui loan era din 
Cer sau de la oameni? (5) Și ei cugetau în sinea lor, zicând: Dacă vom spune: 
Din Cer, va zice: Pentru ce n-aţi crezut în el? (6) lar dacă vom zice: De la 
oameni, tot poporul ne va ucide cu pietre, căci este încredințat că loan a 
fost prooroc. (7) Și au răspuns că nu știu de unde. (8) Și lisus le-a zis: Nici 
Eu nu vă spun vouă cu ce putere fac acestea. 


[Pentru versetele 1-8 vezi tâlcuirea de la sfârșitul capitolului 19, care 
se desfășoară de la 19, 45 până la 20, 8] 


20, 9-16": Și a început să spună către popor pilda aceasta: Un om a 
sădit vie și a dat-o lucrătorilor și a plecat departe pentru multă vreme. 
(10) Și la timpul potrivit, a trimis la lucrători o slugă că să-i dea din 
rodul viei. Lucrătorii însă, bătând-o, au trimis-o fără nimic?. (11) Și a 
trimis apoi o altă slugă, dar ei, bătând-o și pe aceea și batjocorind-o', au 
trimis-o fără nimic. (12) Și a trimis apoi pe a treia; iar ei, rănind-o și pe 
aceea, au alungat-o. (13) Și stăpânul viei a zis: Ce voi face? Voi trimite 
pe fiul meu cel iubit; poate? se vor rușina de el. (14) Iar lucrătorii, 
văzându-l, s-au vorbit între ei, zicând: Acesta este moștenitorul“; să-l 


! În ediția de la 1805, titlul capitolului este: „Pentru pilda viei. Pentru cei ce L-au ispitit 
prin darea de dajdie Cezarului. Pentru saducheii care tăgăduiesc Invierea. Pentru întrebarea 
Domnului către farisei. Pentru a se păzi de cărturari”. 

” Versetul 1 al capitolului 20 în ediţia din 1805 este versetul 9 al capitolului 20 din 
ediția 1988 a Sfintei Scripturi. 

“În ediția de la 1805, în loc de „au trimis-o fără nimic”, se găsește „l-au trimis deșert”. 

* În ediția de la 1805, în loc de „batjocorind-o”, se găsește „pedepsind-o”. 

” În ediția de la 1805, în loc de „poate“, se găsește „doară“. 

* În ediţia de la 1805, în loc de „moștenitorul“, se găsește „moșteanul”. 

omorâm ca moștenirea! să fie a noastră. (15) Și, scoțându-l afară din vie, 
l-au ucis. Ce va face, deci, acestora, stăpânul viei? (16) Va veni și va pierde 


pe lucrătorii aceia, iar via o va da altora. 
(20, 9) Psalm 79, 8 / Isaia 5, 1-7 / leremia 2, 21 / Matei 21, 33 / Marcu 12, 1 (20, 10-13) Osea 5, 4/ 
Matei 21, 34-37 / Marcu 12, 2-6 (20), 14) Psalm 2, 2, 8 / Matei 21, 38 / Marcu 12,7/ 
Ioan 11, 53 / Evrei 1, 2 (20), 15-16) Matei 21, 39-41 / Marcu 12, 8-9 / Evrei 13, 12 


Scurtă este pilda aceasta, dar multe și mari lucruri ne învaţă pe noi: 
purtarea de grijă a lui Dumnezeu, pe care către evrei atâta de multă o a 
dăruit, iar mai vârtos a arătat cea dintru început a lor aplecare spre ucidere; 
că Unul este Dumnezeul Scripturii și al celei Vechi și al celei Noi; că se vor 
aduce înlăuntru neamurile; că se vor arunca afară iudeii. 

Așadar, „vie” este însăși sinagoga iudeilor, iar „lucrătorii” sunt 
cărturarii și fariseii, care erau mai mari și dregători ai norodului. Sau 
orișicine, el însuși este „vie“, el însuși este „lucrător“, căci fiecare dintre 
noi pe sine însuși se lucrează. Deci „via” aceasta, după ce „a dat-o 
lucrătorilor”, lubitorul de oameni „a plecat departe”, adică întru 
stăpânirea de sine i-a lăsat pe dânșii să călătorească. Și a trimis multe 

slugi”, Proorocii zic, ca să aibă oarecare puţină dobândă. Pentru că „din 
roadă” voia să ia — și nu toată roada — căci ce dobândește Dumnezeu de la 
oi, fără numai cunoștința Lui [a-L cunoaște noi pe EI]? Încă și această 
cunoștință a noastră dobândă [câștig] este, însă mântuirea și dobânda 
»oastră a Sa o face [Domnul]. 

lar „lucrătorii” cei răi i-au ocărât pe cei trimiși, „bătându-i și trimi- 
tându-i fără nimic”, adică întru atâta nemulțămire au venit, încât nu numai 
că s-au abătut de la lucrul cel bun și nici o roadă bună nu au dat, ci și 
răutate au săvârșit, lucru care este vrednic de mai mare muncă [pedepsire]. 
Deci, după ce Proorocii astfel le-au pătimit pe cele prea rele, este trimis 
Fiul, căci zice: „Doară se vor rușina de fiul meu”. lar aceasta a grăit-o 
[Domnul] nu ca și cum nu știa ceea ce avea să fie — anume că aveau să-l facă 
Lui mai rău decât Proorocilor —, ci a zis-o pe aceea pe care li se cădea să o 
săvârșească ei, căci se cuvenea să se rușineze de E]. lar dacă ei întru atât nu 
s-au rușinat, încât L-au și omorât, aceasta spre mai mare prihănire și vină le 
este lor, căci și după ce a zis Dumnezeu că așa era bine să se facă și să se 
rușineze de El, ei hotărârea cea împotrivă o aduc [înainte]. lar un obicei ca 
acesta al vorbei la Scriptură, în multe locuri se află, precum aceea: „Doară 
vor auzi” (Ieremia 26, 3; lezechiil 2, 5, 7; 3, 11). Că nici acolo, nu neștiind ceea 
ce va să fie grăiește aceasta, ci ca să nu zică vreunii că înainte-cunoștința lui 
Dumnezeu de nevoie s-a făcut pricină a neascultării - pentru aceasta 


“ În ediţia de la 1805, în loc de „mostenirea“, se găsește „moșia“. 

iconomisește așa graiurile. „Și scoțându-L” pe Fiul „afară din vie, L-au 
omorât”, mai lesnicios fiind a zice: „afară din lerusalim”, căci Hristos „a 
pătimit în afara porții” (Evrei 13, 12). 

Dar, fiindcă dintru început prin „vie” am înţeles norodul și nu 
Ierusalimul, nu cumva este mai potrivit a zice că pe El „L-a omorât” 
norodul? Însă „L-au omorât, afară din vie”, adică nu ei cu mâinile lor 
ucigându-L, ci lui Pilat și neamurilor [păgânilor] dându-L pe Dânsul. Deci 
„afară din vie”, adică „afară” din mâinile norodului a pătimit Domnul, 
pentru că lor nu le era cu putinţă să omoare pe nimeni (loan 18, 31), căci de 
mâini ostășești a murit Domnul. 

lar vreunii,„vie” au înţeles că e Scriptura. Deci „afară“ de Scripturi a 
pătimit Domnul, adică cei care nu credeau lui Moise, aceia L-au omorât 
pe El. Căci de ar fi crezut lui Moise și s-ar fi îndeletnicit în Scripturi, 
cercându-le pe dânsele, nu ar fi omorât pe Stăpânul Scripturilor. 

După ce le-a zis pe acestea, adaugă și hotărârea pe care o va plini 
asupra lor, anume că „via o va da altora”, adică „altora” le va da acest dar 
de a se numi: „poporul Meu” (Osea 2, 25). Și vezi că aceia care zic că 
Scriptura este „via” se pare că mai bine nimeresc, precum de aici se arată 
- că ni s-a dat nouă Scriptura, luându-se de la evrei. 

lar îndrăznind, cineva ar fi zis cum că „via” sunt toate cele duhov- 
nicești, ori în Scripturi și în legi, ori în fapte și în istorii de s-ar fi aflat, de 
care — de acestea toate — s-au lipsit iudeii, și noi ne îndulcim [dintru ele]. 


20, 16'-19: lar ei auzind, au zis: Să nu se întâmple!” (17) El însă, privind 
la ei, a zis: Ce înseamnă, deci, scriptura aceasta: „Piatra pe care n-au 
luat-o în seamă ziditorii, aceasta a ajuns în capul unghiului“? (15) Oricine 
va cădea pe această piatră va fi sfărâmat, iar pe cine va cădea ea îl va 
zdrobi”. (19) lar cărturarii și arhiereii căutau să pună mâna pe EL, în 
ceasul acela, dar s-au temut de popor. Căci ei au înțeles că lisus spusese 


pilda aceasta pentru ei'”. 
(17) Psalm 117, 22 / Isaia 28, 16 / Matei 21, 42 / Marcu 12, 10 / Faptele Apostolilor 4, 11 / 
1 Petru 2, 6 / Romani 9, 33 (20, 18) Isaia 8, 14 / Daniil 2, 34-35 / Zaharia 12, 3 / 
Matei 21, 44 (20, 19) leremia 18, 21 / Matei 22, 15 / Marcu 12, 12 


Luca — precum auzi [aici] — zice că Domnul a spus că „Stăpânul viei” 
îi „Va pierde” pe „lucrătorii” cei nemulțămitori, și „via o va da altora”; 
care lucru, auzindu-l fariseii, au zis: „Să nu fie!”. lar Matei, în alt chip 
zice, anume că Domnul a întrebat: „stăpânul viei, ce va face acelor 


5 În ediția de la 1805, în loc de „Să nu se întâmple!“, se găsește „Să nu fie!” 
” În ediţia de la 1805, în loc de „îl va zdrobi”, se găsește „îl va spulbera pre el”. 


10 În ediția de la 1805, în loc de „pentru ei”, se găsește „către dânșii”. 

lucrători?”; iar iudeii, răspunzând, au zis: „Pe cei răi, cu rău îi va pierde 
și via o va da altora” (Matei 21, 40-41). Au oare este împotrivire în cuvinte 
între Evangheliști? Să nu fie! Căci se poate să se fi făcut amândouă [aceste 
cuvinte] și, după cum zice Matei, însuși aceia să fi adus hotărârea [asupra 
lor: „Pe cei răi, cu rău îi va pierde și via o va da altora“]; iar apoi, pricepând 
unde bate pilda și că pentru dânșii a fost zisă, iarăși să fi grăit, aceasta pe 
care acum o zice Luca, anume: „Să nu fie!” 

Așadar, ce zice Hristos? Aduce și altă mărturie de la David, „piatră” 
pe Sine numindu-Se, iar „ziditori” pe învățătorii aceia; precum și lezechiil 
zice: „Zidind zidul și spoindu-l cu împodobire”!! (ezechiil 13, 10) — adică 
aceia care grăiesc cele spre hatâr și după plac și acoperă neajunsurile 
norodului, și oarecum „spoiesc”! pe deasupra cele putrede ale norodului, 
ca ale oarecărui zid. 

Dar cum n-au băgat în seamă „piatra“ aceasta? Zicând: „Acest om nu 
este de la Dumnezeu” (Joan 9, 16). Şi două pierzări numește aici: cea dintâi 
e cea a sufletelor lor, pe care, smintindu-se ei, au pătimit-o, căci „oricine 
va cădea pe această piatră va fi sfărâmat”; iar a doua este cea din robie, 
pe care a adus-o asupra lor „Piatra” aceea, ce a fost defăimată de dânșii, 
căci „pe cine va cădea ea, îl va spulbera”. Așadar, s-au spulberat iudeii și 
s-au risipit din Iudeea în toată lumea, ca niște paie dintru o arie. Și ia 
aminte, că mai întâi aceia au căzut „pe piatră”, adică s-au smintit; apoi, 
așa, „piatra” a căzut peste dânșii și i-a muncit [pedepsit, căznit]; căci mai 
întâi povăţuiește [vine] păcatul meu, apoi așa urmează pedeapsa cea 
dreaptă a lui Dumnezeu asupra mea. Însă iudeii nu au băgat [luat] în 
seamă „această piatră”, iar ea era atât de bună și de aleasă, încât s-a pus 

în capul unghiului”; și două ziduri a împreunat și a unit, adică cele vechi 
= cele noi (Faptele Apostolilor 4, 11-12; Efeseni 2, 20). 

Și li se cuvenea lor să-L asculte pe Isaia care grăiește: „Pe Domnul Acesta 
sfințiți-L și EI va fi vouă frică, și nu ca pe o împiedicare de piatră Îl veţi 
intâmpina pe EI, nici ca pe o cădere de piatră”! (Isaia 8, 13-14). Şi cu toate 


1 „Pentru că duc poporul Meu în rătăcire, spunând: «Pace», atunci când nu e 
pace; și pentru că atunci când el face zid, ei îl tencuiesc cu ipsos. Spune celor ce tencuiesc 
zidul că acesta va cădea. Ploaie potopitoare se va vărsa, pietre de grindină vor cădea, și 
puhoi vijelios va dobori zidul. lată el va cădea; atunci nu vă vor întreba oare: Unde 
este tencuiala cu care l-aţi acoperit?” (ezechiil 13, 10-12). 

ID A spoi” are aici înțelesul de: a vărui, a tencui, a murui, 

„Numai pe Domnul Savaot socotiţi-L sfânt, de El să vă temeţi și să vă înfricoșați. 
=] va fi pentru voi piatră de încercare și stâncă de poticnire pentru cele două case ale 
ui Israil, cursă și laț pentru cei ce locuiesc în lerusalim. Și mulți se vor poticni, vor 
-adea și se vor sfărâma, vor fi prinși în cursă și vor fi duși în robie!” (Isaia 8, 13-15) 

că ei au cunoscut că pentru dânșii a zis pilda aceasta, se sfătuiesc împotriva 
Lui; și de nu s-ar fi temut de norod, încă și mâinile și-ar fi pus asupra Lui. 
lar Legea care zice: „Nevinovat și drept nu vei omori” (Ieşire 23, 7), nu au 
ascultat-o, în schimb se tem de mânia oamenilor și se opresc de a-și pune la 
arătare mâinile asupra [Domnului], dar meșteșugesc altfel de vicleșug. 


20, 20-26: Și pândindu-L, l-au trimis iscoade, care se prefăceau că sunt 
drepți, ca să-L prindă în cuvânt și să-L dea stăpânirii și puterii dregătorului. 
(21) Și L-au întrebat zicând: Învăţătorule, știm că vorbești și înveți drept 
și nu cauţi la faţa omului, ci cu adevărat înveţi calea lui Dumnezeu: (22) 
Se cuvine ca noi să dăm dajdie Cezarului sau nu? (23) Dar lisus, cunoscând 
vicleșugul lor, a zis către ei: De ce Mă ispitiţi? (24) Arătaţi-Mi un dinar. Al 
cui chip și scriere are pe el? lar ei au zis: Ale Cezarului. (25) Și El a zis 
către ei: Așadar, daţi! cele ce sunt ale Cezarului, Cezarului, și cele ce sunt 
ale lui Dumnezeu, lui Dumnezeu. (26) Și nu L-au putut prinde în cuvânt 


înaintea poporului!” și, mirându-se de cuvântul!” Lui au tăcut. 
(20, 20-21) Judecători 16, 2 / leremia 18, 21 / Matei 22, 16 / Marcu 12, 13-14 
(20, 22-24) Matei 22, 17-20 / Marcu 12, 14-16 (2(), 25) Matei 17, 27; 22, 21 / 
Marcu 12, 17 / Romani 13, 7 


Cursă cu anevoie de scăpat — precum li se părea lor — i-au gătit Domnului 
fariseii, însă piciorul lor s-a prins întru această cursă. Căci vezi vicleșugul: 
de ar fi zis [Domnul] că se cuvine să dea dajdie Cezarului, L-ar fi învinuit 
către norod ca pe Cel Care supune neamul sub robie - [neam] care este 
sămânță a lui Avraam și nimănui n-a slujit; iar de ar fi oprit să dea dajdie 
Cezarului, iarăși L-ar fi dus la dregător, ca pe un potrivnic și răzvrătitor. 
Însă [Domnul] scapă din laţurile lor precum o „căprioară”, căci așa L-a 
numit pe El mireasa în Cântarea Cântărilor (2, 9). 

Și ne învață Domnul că a fi supuși trupește celui care stăpânește trupurile 
noastre, ori împărat de va fi acela, ori tiran, nimic nu ne vatămă pe noi spre 
a fi plăcuți duhovnicește Dumnezeului duhurilor, căci zice Domnul: „Daţi 
înapoi cele ce sunt ale Cezarului, Cezarului, și cele ce sunt ale lui 
Dumnezeu, lui Dumnezeu”. Și vezi că nu a zis „daţi“, ci „daţi înapoi”, 
adică datorie fiind, întoarce-i tu înapoi datoria. le păzește pe tine stăpânitorul 
tău de vrăjmași, viaţa ta o face pașnică, așadar ești dator a-i da lui dajdia în 
locul acestora. Încă și altceva voi zice: chiar și acesta pe care i-l aduci lui, 
adică banul, tocmai de la el îl ai. Așadar, banul împăratului dă-i-l iarăși lui. 


14 În ediția de la 1805, în loc de „dați“, se găsește „daţi înapoi”. 
În ediţia de la 1805, în loc de „înaintea poporului, se găsește „înaintea norodului”. 


'* În ediţia de la 1805, în loc de „cuvântul“, se găsește „răspunsul”. 

lar întru această vreme — de când l-ai luat și până la a-l da înapoi —, ai câștigat 
prin el, schimbându-l și întrebuințându-l la cele trebuincioase ale vieţii; 
precum, cu adevărat, și cele ce sunt ale lui Dumnezeu, lui Dumnezeu 1 se 
cuvine a le da. Ţi-a dat ție [Dumnezeu] minte, dă-i-o Lui înapoi pe aceasta, 
lucrând cu mintea. Ţi-a dat ţie cuvânt, dă-i-l Lui înapoi pe acesta, neasemă- 
nându-te cu dobitoacele cele neînțelegătoare, ci ca un cuvântător săvârșește 
toate lucrurile tale. Și, ca să zic, în scurt: ţi-a dat ție suflet și trup, toate dă-i-le 
Lui înapoi, și chipul Lui întoarce-i-l Lui, prin credinţă, prin nădejde și prin 
dragoste umblând” [pe calea vieţii]. 

Încă și în alt chip se cuvine „a da înapoi cele ce sunt ale Cezarului, 
Cezarului”, căci fiecare dintre noi poartă ori chipul lui Dumnezeu, ori pe 
cel al stăpânitorului lumii. Așadar, când ne vom asemăna pe noi înșine 
„Cezarului”, fii ai diavolului făcându-ne, chipul lui îl purtăm, pe care se 
cuvine să i-l dăm înapoi și lui să i-l aruncăm, ca să le aibă pe ale sale și nimic 
să nu afle întru noi a fi de-al său, căci în acest fel și chipul lui Dumnezeu 
neîntinat se va păzi de noi. Pentru aceasta și Pavel sfătuiește: „Precum am 
purtat chipul celui pământesc, să purtăm și chipul celui ceresc” (1 Corinteni 
15, 49); iar în alt loc [zice]: „lepădându-l pe omul cel vechi” (Efeseni 4, 22). 
Ceea ce aici s-a spus „a da înapoi”, aceasta a fost numită de către Pavel „a 
lepăda”; și ceea ce aici s-a zis „chip al Cezarului”, aceasta acolo a fost numită 
„chip al celui pământesc”, adică al lui Adam — omul cel vechi și păcătos. 
Căci „chipul celui pământesc” nimic altceva nu este, fără decât stricăciunea 
și păcatul, pe care le-am dobândit după ce ne-am asemănat cu potrivnicul 
și răzvrătitorul și nu cu Împăratul [Dumnezeu]. 

Așadar, pe lisus „nu L-au putut prinde în cuvânt înaintea norodului”, 
căci ceea ce se sârguiau ei, cu prisosință aceasta era: a-L cleveti pe EI către 
norod, ca pe Cel Care înrobește romanilor neamul [iudeilor]. Dar acest lucru 
nu l-au putut săvârși din pricina răspunsului celui preaînțelept [al Domnului]. 


20, 27-40: Și apropiindu-se unii dintre saduchei care zic că nu este 
Înviere, L-au întrebat, (28) zicând: Învățătorule, Moise a scris pentru 
noi: Dacă moare fratele cuiva, având femeie, și el n-a avut copii”, să ia 
fratele lui pe femeie și să ridice urmaș fratelui său. (29) Erau deci șapte 
frați. Și cel dintâi, luându-și femeie, a murit fără de copii. (30) Și a luat-o 
al doilea, și a murit și el fără copii. (31) A luat-o și al treilea; și tot așa toți 
șapte n-au lăsat copii și au murit. (32) La urmă a murit și femeia. (33) Deci, 


17 Vezi 1 Corinteni 13, 13. 
'% În ediția de la 1805, în versetele 23-31, în loc de „copii“, se găsește „feciori”. 

femeia, la Înviere, a căruia dintre ei va fi soţie, căci toţi șapte au avut-o 
de soţie? (34) Și le-a zis lor lisus: Fiii veacului acestuia se însoară și se 
mărită; (35) iar cei ce se vor învrednici să dobândească veacul acela și 
Învierea cea din morți, nici nu se însoară, nici nu se mărită. (36) Căci 
nici să moară nu mai pot, căci sunt la fel cu Îngerii și sunt fii ai lui 
Dumnezeu, fiind fii ai Învierii. (37) lar că morţii înviază a arătat chiar 
Moise la rug!”, când numește Domn pe Dumnezeul lui Avraam, și 
Dumnezeul lui Isaac, și Dumnezeul lui Iacov. (33) Dumnezeu, deci, nu 
este Dumnezeu al morților, ci al viilor, căci toți trăiesc în El”. (39) Iar 
unii dintre cărturari, răspunzând, au zis: Învățătorule, bine ai zis. (40) 


Și nu mai cutezau să-L întrebe nimic. 
(20, 27; Matei 22, 23 / Marcu 12, 18 / Faptele Apostolilor 23, 8 (20, 28) Facere 38, 8/ 
Deuteronom 25, 5 / Matei 22, 24 / Marcu 12, 19 (20), 29-35) Matei 22, 25-30 / 
Marcu 12, 20-25 (20), 36) Matei 22, 30 / Marcu 12, 25/1 loan 3,2 / Romani 8, 23 
(20, 37) Lleșire 3, 6, 16 / Matei 22, 31-32 / Marcu 12, 26 (20, 38) Matei 22, 32 / 
Marcu 12, 27 / Romani 6, 10 (20), 40) Marcu 12, 32 


Temelie putredă punându-și lor saducheii, nu credeau cuvintelor celor 
pentru Înviere, căci socotind ei cum că trupească vieţuire va fi la Înviere, 
dintru aceasta și greșeau. De aceea și prihănind dogma cea pentru Înviere 
ca pe una necuviincioasă, plăsmuiesc această povestire fără de socoteală. 

Așadar, Domnul, după ce a clătit [zdruncinat] temelia lor și a arătat 
că nu este trupească petrecere [vieţuire], atunci îndată împreună cu această 
putredă temelie și părere a smuls [dezrădăcinat] dogma lor, zicând: „Vă 
amăgiţi, neștiind Scripturile și rău pricepând înțelesul lor. Pentru că fiii 
veacului acestuia, cei care în lumea aceasta nasc și se nasc, se însoară și se 
mărită; iar fiii veacului aceluia nici un lucru ca acesta nu fac, că nu mai pot 
de aici înainte a muri, pentru această pricină nici nuntă nu este acolo, ci 
îngerească și dumnezeiască petrecere [viețuire]. Căci aici, fiindcă este 
moarte, pentru aceasta este nuntă; și, fiindcă este nuntă, pentru aceasta 
este moarte; iar acolo, fiindcă moartea s-a stricat, ce trebuinţă este de nuntă? 
Că nunta este ajutor al celui muritor și plinire a celui lipsit, iar acolo unde 
nimic nu lipsește, ce trebuinţă este de cel care plinește lipsa? Așadar, sunt 
asemenea cu Îngerii și sunt «fii ai lui Dumnezeu». Pentru ce? Pentru că 
sunt «fii ai Învierii»”. lar ceea ce zice Domnul, întru acest chip este: „l-am 
numit pe ei «fii ai lui Dumnezeu», pentru că nimic trupesc întru nașterea 
lor nu se vede, ci toate sunt dumnezeiești”. Căci la Înviere nu povățuiește 
mai înainte [nu este lucrătoare] nici împreunarea, nici sămânţa, nici 


'[1805] Adică, atunci când a scris cele despre rug (după Zigaben). 


* În ediţia de la 1805, în loc de „toţi trăiesc în El”, se găsește „toți Lui viază”. 

pântecele, nici nașterea, ci Dumnezeu este Cel Care naște trupurile noastre, 
cu chipurile pe care EI le știe. Deci, fiindcă Dumnezeu este Cel Care 
lucrează la Înviere, cu cuviință se numesc „fii ai lui Dumnezeu” cei care 
dintru Înviere a doua oară se nasc. 

Și pe urmă, după dovediri, aduce și mărturia Scripturii, anume ceea 
ce zice Moise că a grăit către el Dumnezeu din rug: „Eu sunt Dumnezeul 
lui Avraam, [și Dumnezeul lui Isaac, și Dumnezeul lui lacov]” (Iesire 3, 
-. lar dacă Patriarhii cu totul ar fi pierit și nu ar fi fost vii la Dumnezeu, 
intru nădejdea Învierii, nu ar fi zis că „Eu sunt”, ci „Eu am fost” — căci 
asttel obi$nuim a zice despre lucrurile cele care s-au stricat și au pierit: 

Eu am fost stăpân al acelui lucru”. lar acum, fiindcă Dumnezeu a zis: 

Eu sunt”, arătat că „al viilor” este Stăpân și Dumnezeu și nu al celor ce 
cu totul s-au stricat. Căci măcar că sunt morți, însă întru nădejdea Învierii 
sunt vii; precum Adam, deși trăia, era însă mort și, din ceasul în care a 
ancat, se zice că a murit. 

lar după ce saducheii în acest chip au fost rușinați, L-au lăudat pe 
lisus cărturarii, ca pe unul Care era împotrivnic socotinței saducheilor, 
bucurându-se ei de biruința asupra acelora. 


20, 41-47: lar EL i-a întrebat: Cum se zice, dar, că Hristos este Fiul lui 
David? (42) Căci însuși David spune în Cartea Psalmilor: „Zis-a Domnul 
Domnului meu: Șezi de-a dreapta Mea, (43) până ce voi pune pe vrăjmașii 
Tăi așternut picioarelor Tale”. (44) Deci David Îl numește Domn; și cum 
este fiu al lui? (45) Și ascultând tot poporul, a zis ucenicilor: (46) Păziţi-vă 
de cărturari, cărora le place să se plimbe în haine lungi, care iubesc ple- 
căciunile în piețe și scaunele cele dintâi în sinagogi și locurile cele dintâi 
la ospețe, (47) mâncând casele văduvelor și de ochii lumii rugându-se 


îndelung; aceștia vor lua mai mare osândă”. 
(20, 41) Matei 22, 42, 45-46 / Marcu 12, 35 (20, 42) Psalm 109, 1 / Matei 22, 44 / Marcu 12, 36 / 
Faptele Apostolilor 2, 34 (20), 43-47) Matei 22, 44-45; 23, 5, 14 / Marcu 12, 36-40/ Luca 11, 43 


Spre Patimă vrând [Domnul] să vină cât mai degrabă, propovăduiește 
Dumnezeirea Sa. Și nici această propovăduire nu o face descoperit și cu 
trufie, ci foarte cu smerită cugetare. Pentru că la început i-a întrebat pe 
dânșii, iar după ce-i aduce întru nedumerire îi lasă pe ei să socotească 


2! În ecliția de la 1805, versetele 46-47 sunt următoarele: „Feriţi-vă de cărturari, care 
voiesc a umbla în podoabe, și iubesc întrebările de sănătate prin târguri, și scaunele 
cele mai de sus în sinagogi, și șederile mai întâi la ospețe, cari mănâncă casele 
văduvelor, și cu pricină îndelungă se roagă, aceștia vor lua mai multă osândă”, cu 
această notă pentru „podoabe”: [1805] Pentru podoabele acestea şi cele ce mai urmează, 
vezi însemnările de la Matei 23, 14. 

ceea ce urmează în chip firesc: „David Domn ÎI numește pe El, așadar 
atunci cum este numai fiu al lui?” Căci după trup Domnul era „fiu al lui 
David”, însă și Dumnezeu al lui [era]; iar ei numai singură aceasta o 
socoteau, că fiu al lui David este EI. Pentru aceasta surpă Domnul această 
socoteală a lor, anume că numai „fiu” Îi este lui David. Încă arată că nu Îi 
este potrivnic latălui, ci multă unire are către Dânsul, fiindcă pe vrăjmașii 
Lui îi smerește Tatăl. Pe acestea le-a zis Domnul către cărturari. 

Dar fiindcă pe ucenici i-a trimis să fie învăţători ai lumii, cu cuviință îi 
sfătuiește pe dânșii să nu urmeze fariseilor întru socotinţa lor cea iubitoare 
de slavă și iubitoare de începătorie, și, în scurt a zice: lumească și plăcută 
oamenilor. Pentru că a se îndeletnici la „întrebările de sănătate prin târguri” 
este lucru al celor ce-i măgulesc pe cei care-i întâlnesc și vânează slava de 
bun obicei, sau pricină de adunare [agonisire] de bani o fac pe aceasta. 
Încă zice „mâncând casele văduvelor”, adică umplându-și pântecele și 
mai presus de cuviință cheltuind [pe ale văduvelor]. Și pricina [ce o aduc 
înainte e], ca și cum ar fi [ar face acestea] cu evlavie. Căci rugăciune și 
folos sufletesc punând pricină înainte [ţel], nu postirea o învățau, ci beţie 
și îmbuibare de pântece; și pentru aceasta zice: „vor lua mai multă 
osândă”. Căci nu numai că fac lucrul cel rău, ci și se prefac și înainte pun 
pricina rugăciunii și arată chip cu evlavie, iar fapta cea bună o fac pricină 
de vicleșug. Așadar, pentru aceasta și mai mult sunt vrednici de osândă, 
ca unii care fac să fie prihănită și fapta cea bună. Căci fiind cu cuviință a le 
milui pe văduve, ei intră în casele lor, ca și cum prin rugăciunile cele lungi 
să le blagoslovească; iar ele sunt silite a cheltui pentru venirea lor și așa își 
prăpădesc avuţiile ce le au. 


ta 
[9.2] 
NI 


CAPITOLUL 21 
Banul văduvei. Cuvântarea lui lisus pentru dărâmarea lerusalimului 
și a Doua Sa Venire! 


21, 1-4: Și privind, a văzut pe cei bogaţi, aruncând darurile lor în 
vistieria templului”. (2) Și a văzut și pe o văduvă săracă, aruncând acolo 
doi bani?. (3) Și a zis: Adevărat vă spun, că această văduvă săracă a aruncat 
mai mult decât toţi. (4) Căci toți aceștia din prisosul lor au aruncat la 
daruri, aceasta însă din sărăcia ei a aruncat tot ce avea pentru viaţă”. 

(21, 1) 4 Regi 12, 9/ Marcu 12, 41 (21, 2-4) 3 Regi 17, 2 / Marcu 12, 42-44; 14, 8/2 Corinteni 8, 12 

„Gazofilachion” zic că este vistieria [templului]. Deci era vistierie 
sfântă, adunată de la iubitorii de Dumnezeu, pe care o iconomiseau spre 
îngrijirea și înnoirea templului, și în scurt [a zice]: pentru podoaba 
templului și hrana săracilor. Cu toate că mai pe urmă și pe acest lucru l-au 
stricat preoții, fiindcă le împărțeau între ei pe cele din vistieria templului 
și nu iconomiseau cele din vistierie la cele ce dintru început a fost rânduită. 

Așadar, Domnul, mai mult decât pe toți o laudă pe „văduvă“, ca pe cea 
care dintru a sa lipsă și-a aruncat [în vistierie] toată avuţia sa. Căci acei doi 
bănișori, cu toate că se par [a fi] mici, dar celei care se hrănea din cerșit îi era 
toată avuţia, pentru că văduvă săracă era. Așadar, Domnul nu lua aminte la 
ceea ce dădea fiecare, ci la ceea ce le rămânea și astfel hărăzea răsplătirile. 
Deci bogaţilor mai multe le-au rămas în case, fiindcă puţine și mici au adus. 
lar acestei văduve toată casa i s-a deșertat [golit] și nimic nu i-a mai rămas. 
Pentru aceasta, cu cuviință și mai vrednică de laudă este decât aceia. 


! În ediția de la 1805, titlul capitolului este: „Pentru văduva care a pus doi bani. Pentru 
starșit întrebare. Pentru robia Ierusalimului și cum că Domnul mai înainte a spus ucenicilor 
-ustiirea lui. Pentru semnele Venirii Lui”. 

2 În ediţia de la 1805, în loc de „vistieria templului”, se găsește „gazofilachion”. 

5 În ediția de la 1805, în loc de „doi bani”, se găsește „doi fileri”. În Moldova 
medievală, filerul era o altă denumire a obolului. Obolul era a șasea parte dintr-o drahmă, 
iar o drahmă era mai mică decât un dinar (4/5 dintr-un dinar). În vremea când 
Mântuitorul a viețuit pe pământ, un dinar era plata unei zile de muncă (Matei 20, 1-15). 
Putem pricepe de aici cât de puţini bani avea văduva și, totodată, cât de mult dăruise lui 
Dumnezeu prin dania sa. 

+ Dând-o drept pildă pe această văduvă, Sfântul loan Scărarul ne îndeamnă: „Nu 
spune că aduni pentru săraci. Căci cu doi bănuţi s-a cumpărat Împărăţia Cerurilor” 
(Filocalia românească, Cuvântul XVI: Despre iubirea de arginți și neagonisire, vol. 9, ed. 
Humanitas, București, 2092, p. 241). 

lar oarecare au socotit că prin „văduvă“ poate să se înțeleagă tot 
sufletul care pe bărbatul cel dintâi — adică Legea cea veche - l-a lepădat, 
dar încă nu este vrednic împreunării celei cu Dumnezeu-Cuvântul, și cu 
cuvânt de logodnă aduce această subțire și după a lui măsură credinţă și 
bună știință. Căci se cuvine împreună cu credinţa și știință bună, adică 
viață nerăzvrătită a aduce. Și dacă așa se apropie cineva către Dumnezeu, 
se pare că aruncă mai mult decât toţi cei bogaţi în cuvânt și plini cu elineștile 
fapte bune ale năravurilor [obiceiurilor, purtărilor]. 


21, 5-11: lar unii, vorbind despre templu că este împodobit cu pietre 
frumoase și cu podoabe, EI a zis: (6) Vor veni zile când, din cele ce vedeţi, 
nu va rămâne piatră pe piatră care să nu se risipească. (7) Și ei L-au 
întrebat, zicând: Învăţătorule, când oare, vor fi acestea? Și care este 
semnul când au să fie acestea? (8) Iar El a zis: Vedeţi să nu fiți amăgiţi , 
căci mulţi vor veni întru numele Meu, zicând: Eu sunt, și vremea s-a 
apropiat. Nu mergeţi după ei. (9) Iar când veţi auzi de războaie și de 
răzmeriţe, să nu vă înspăimântați; căci acestea trebuie să fie întâi, dar 
sfârșitul nu va fi curând”. (10) Atunci le-a zis: Se va ridica neam peste 
neam și împărăție peste împărăție. (11) Și vor fi cutremure mari și, pe 
alocurea, foamete și ciumă și spaime și semne mari din cer vor fi. 

(21, 5) Matei 24, 1/ Marcu 13, 1 (21, 6)3 Regi 9, 7-8 / leremia 26, 18 / Miheia 3, 12 / Matei 24, 2 / 
Marcu 13, 2 / Luca 19, 43-44 (21, 7) Matei 24, 3 / Marcu 13, 34 (21, 8) leremia 14, 14; 23, 21 / 


Matei 24, 4-5 / Marcu 13, 5-6/ 1 loan 2, 18; 4, 1/ Efeseni 5, 6 / 2 Tesaloniceni 2, 3 
(21, 9-11) Isaia 19, 2 / Matei 24, 7 / Marcu 13, 7-8 


Cu cuviință proorocește acum Domnul pentru lerusalim, fiindcă era 
aproape de a Se răstigni în curând, ca să le avem și pe acestea spre mare 
dovedire cum că Dumnezeu adevărat este El. Drept aceea, unii lăudând 
zidirile templului și podoabele — și socotesc că arătau aici lucrurile acelea 
strunjite și meșteșugite precum finicii și serafimii (3 Regi 6, 23-35), căci pe 
acestea poate le numeau „podoabe” -, Domnul de nici una dintre acestea 
nu poartă grijă, ci risipirea [prăpădirea, nimicirea] lor mai dinainte o spune. 

lar ei au socotit că El grăiește pentru sfârșitul cel de obște, cu toate că le 
zicea pe cele pentru robia lerusalimului, care s-a făcut de către romani. Din 


“În ediția de la 1805, în loc de „Vedeţi să nu fiți amăgiți”, se găsește „Căutaţi să nu 
vă amăgiți . 

* În ediția de la 1805, în loc de „curând“, se găsește „numaidecât”. 

“În ediția de la 1805, în loc de „se va ridica neam peste neam”, se găsește „se va 
scula limbă preste limbă”. 

această pricină și El, pogorându-Se [măsurii înțelegerii] lor, lasă dintr-odată 
cuvintele cele pentru robie, căci avea să le împletească pe acestea cu cele 
pentru vremea de apoi. lar acum pentru sfârșit[ul lumii] vorbește și îi 
întărește mai înainte pe dânșii ca să nu fie amăgiţi de proorocii cei mincinoși, 
care vor veni mai înainte de Venirea Lui. Și vor fi „războaie și răzmerițe”, 
căci după ce se va ridica toată dragostea”, cu cuviinţă războaiele și răzmerițele 
vor avea încăpere [lucrare și sălaș]. lar din pricina războaielor va fi ciumă și 
toamete; „ciumă”, fiindcă aerul se strică de trupurile cele moarte; iar 
„foamete“, fiindcă holdele nu se lucrează. 

lar unii au înțeles cum că „ciuma” și „foametea“ și celelalte rele, nu 
numai la sfârșit vor fi, ci și în vremile robiei. Că Iosif Flaviu spune că s-au 
făcut nesuferite nevoi din pricina foametei“; încă și precum zice Luca la 
Faptele Apostolilor (11, 28), s-a făcut foamete în vremea Cezarului Claudiu. 
Și încă și „spaime” multe s-au făcut, care arătau robia lerusalimului, 
precum același losif povestește. Și atotcuprinzător să zic, acestea pot să 
fie înțelese de obște și pentru sfârșitul veacului și pentru robia 
lerusalimului — le zic, adică, pe cele pentru răzmeriţe și războaie și pentru 
celelalte!?. 


21, 12-19: Dar, mai înainte de toate acestea, își vor pune mâinile pe 
voi și vă vor prigoni, dându-vă în sinagogi!! și în temnițe, ducându-vă 
la împărați și la dregători, pentru numele Meu. (13) Și va fi vouă spre 
mărturie!?. (14) Puneţi, deci, în inimile voastre să nu gândiţi de mai 
înainte ce veți răspunde; (15) căci Eu vă voi da gură și înţelepciune, 
căreia nu-i vor putea sta împotrivă, nici să-i răspundă toți potrivnicii 
voștri. (16) Și veţi fi dați și de părinţi și de fraţi și de neamuri! și de 
prieteni, și vor ucide dintre voi!', (17) și veți fi urâţi de toţi, pentru numele 


5 „lar din pricina înmulțirii fărădelegii, iubirea multora se va răci” (Matei 24, 12). 

% Vezi anexa editorială: Pătimirile iudeilor din vremea Cezarului Gaius Caligula (anii 
37-41) și până la dărâmarea lerusalimului din vremea Lui Tit (anul 70) — descrise după Eusebiu 
de Cezareea şi losif Flaviu, din volumul de față. 

1 Adică pentru „cutremure mari, foamete, ciumă, spaime și semne mari din cer”. 

1! În ediţia de la 1805, în loc de „vă vor prigoni, dându-vă în sinagogi”, se găsește 
„Vă Vor goni, dându-vă la adunări”. 

'2 În ediţia de la 1805, în loc de „și va fi vouă spre mărturie”, se găsește „și se va 
întâmpla vouă întru mărturisire”. 

13 În ediţia de la 1805, în loc de „neamuri“, se găsește „rudenii”. 


14 În ediţia de la 1805, în loc de „vor ucide dintre voi, se găsește „vor omori din voi”. 


O 

Meu. (18) Și păr din capul vostru nu va pieri. (19) Prin răbdarea!” voastră 


veţi dobândi sufletele voastre. 
(21, 14) Matei 10, 17-18; 24, 8-9 / Marcu 13, 9-11 / loan 15, 20; 16, 2 (21, 15) leșire 4, 12 / 
Isaia 54, 17 / Matei 10, 19 / Marcu 13, 11 / loan 16, 13 / Faptele Apostolilor 5, 39; 6, 10 
(21, 16) Plângeri 1, 20 / Miheia 7, 6 / Matei 10, 21; 24, 10 / Marcu 13, 12 
(21, 17) Matei 10, 22; 24, 9, 13 / Marcu 13, 13 (21, 18) 1 Regi 14, 45 / Matei 10, 30/ 
Luca 12, 7 (21, 19) 2 Paralipomena 15, 7 / Matei 10, 22 / Evrei 10, 36 


„Mai înainte de toate acestea” — adică de cele ale sfârșitului sau și de 
cele ale robiei, căci, precum am zis, împletește cu cuvintele cele pentru 
sfârșit pe cele pentru robie — zice: „Peste voi, cei care sunteţi ucenicii Mei, 
vor pune mâinile”, pentru că și mai înainte de robie au fost goniți Apostolii 
din Ierusalim, Dumnezeu iconomisind-o și pe aceasta, ca numai asupra 
răstignitorilor să se prăvălească și să vină cele rele. Iar ei - Apostolii zic — 
toată lumea să o umple de propovăduire. Deci, s-au dus Apostolii „la 
împărați și la dregători”, precum Pavel la Festus, la Agripa și la însuși 
Cezarul!“; și s-a făcut lor aceasta întru slavă de mucenicie. 

lar fiindcă [Apostolii] erau simpli și neînvățaţi, ca să nu se turbure ca 
unii cărora avea să li se ceară cuvânt de la bărbaţi înţelepţi, zice Domnul: 
„Deloc să nu vă îngrijorați pentru aceasta, căci, întru aceeași dată [dintru 
o dată] veţi lua de la Mine și înţelepciune și bună grăire, întrucât nici cei 
potrivnici, de se vor aduna cu toții dimpreună, să nu poată să vă stea 
vouă împotrivă nici cu înțelepciunea — adică cu puterea înțelegerilor —, 
nici cu buna grăire și cu neîmpiedicarea limbii”. Căci de multe ori, cineva 
înțelepciune are în cugete și în înțelegeri, dar fiind lesne mișcat dinspre 
turburări, le amestecă pe toate în vremea grăirii către norod. lar aceștia — 
Apostolii zic — întru amândouă s-au umplut de dar. Drept aceea se și 
spăimântau preoții de Petru și de loan, pentru cea de năprasnă a lor 
înțelepciune, cunoscându-i pe dânșii că mai înainte erau neînvățaţi (Faptele 
Apostolilor 4, 1-31). lar despre Pavel, Festus grăia: „Pavele, ești nebun! 
Învățătura ta cea multă te duce la nebunie” (Faptele Apostolilor 26, 24). 

După ce a zis Domnul acestea și le-a alungat frica pricinuită de lipsa 
de învăţătură [cărturărie], adaugă și alta de nevoie, care are putere să 
clătească [doboare] suflete, adică: „veți fi daţi de prieteni și de rudenii”. 
Așadar, le spune mai dinainte și pentru aceasta, ca să nu fie turburaţi atunci 
când, de năprasnă, vor veni asupra lor unele de acest fel; căci cumplit se 


!* În ediția de la 1805, în loc de „prin răbdarea”, se găsește „întru răbdarea”. 
10 Vezi Faptele Apostolilor capitolele 25 și 26. 

atinge de suflet această pătimire, precum și David zice: „De m-ar fi ocărât 
vrăjmașul meu aș fi suferit... iar tu, o, omule, cel întocmai la suflet...“ 
(Psalm 54, 12, 14), și iarăși: „Cel ce mănâncă pâinile mele, a mărit asupra 
mea vicleșug” (Psalm 40, 9). 

După ce le-a zis acestea și cum că vor fi urgii și vor ti omorâți unii 
dintr-înșii, aduce pe urmă mângâierea cea prea mare, anume că „păr din 
capul vostru nu va pieri”. Căci zice: „Vă veți mântui și nici ceva mai mic 
de-al vostru nu se va strica — chiar dacă li se va părea multora că s-a stricat; 
însă a răbda se cuvine, căci întru răbdare veți putea dobândi sufletele 
voastre. Că se apropie vrăjmașul ca unul care caută să robească, ispitin- 
du-se ca să răpească sufletele voastre prin aducerea asupră-le a celor grele, 
dar voi în loc de argint daţi răbdarea și veţi dobândi sufletele voastre prin 
această răscumpărare și nu vă veți păgubi de ele”. 

Și ia aminte la aceea, adică: „vor omori din voi“, pentru că poți înțelege 
oarece mai adânc, anume că: „Nu pe de-a-ntregul vă vor omori pe voi, ci 
indoiți fiind, din suflet și din trup, nu pe amândouă acestea le vor omori, 
ci din voi doar pe una o vor omori, pe trup zic, iar sufletele voastre le veţi 
iobândi prin răbdare”, care lucru și în alt loc se zice: „Nu vă temeţi de cei 
ce ucid trupul, iar sufletul nu pot să-l ucidă” (Matei 10, 28). 


21, 20-27: lar când veţi vedea lerusalimul înconjurat de oști, atunci 
să știți că s-a apropiat pustiirea lui. (21) Atunci cei din ludeea să fugă la 
munţi și cei din mijlocul lui să iasă din el și cei de prin ţarini” să nu 
intre în el. (22) Căci acestea sunt zilele răzbunării!t, ca să se împlinească 
toate cele scrise. (23) Dar vai celor ce vor avea în pântece și celor care 
vor alăpta! în acele zile. Căci va fi în ţară mare strâmtorare” și mânie 
impotriva acestui popor. (24) Și vor cădea de ascuţișul săbiei și vor fi 
duși robi la toate neamurile”!, și lerusalimul va fi călcat în picioare de 
neamuri, până ce se vor împlini vremurile neamurilor. (25) Și vor fi 
semne în soare, în lună și în stele, iar pe pământ spaimă întru neamuri 


“În ediţia de la 1805, în loc de „să iasă din el și cei de prin ţarini”, se găsește „să se 
==a în laturi, și cei care vor fi prin sate”. 
"În ediţia de la 1805, în loc de „zilele răzbunării”, se găsește „zilele izbândirii”. 
” În ediţia de la 1805, în loc de „vor alăpta”, se găsește „vor apleca”. 
- În ediția de la 1805, în loc de „va fi în țară mare strâmtorare”, se găsește „va fi 
- =. oie mare pre pământ”. 
-- În ediția de la 1805, în versetul 24, în loc de „neamuri“, se găsește „limbi”. 

și nedumerire din pricina vuietului mării și al valurilor. (26) lar oamenii 
vor muri de frică și de așteptarea celor ce au să vină peste lume, căci 
puterile cerurilor se vor clătina”. (27) Și atunci vor vedea pe Fiul Omului 


venind pe nori, cu putere și cu slavă multă. 
(21, 20) Daniil 9, 27 / Matei 24, 15 / Marcu 13, 14 / Luca 19, 43 (21, 21) Matei 24, 16 / 
Marcu 13, 14 (21, 22) Zaharia 14, 1 (21, 23) Matei 24, 19 / Marcu 13, 17 / Luca 23, 29 
(21, 25) Isaia 13, 10 / lezechiil 32, 7 / Amos 5, 20; 8, 9 / loil 2, 10; 3, 4; 4, 15 / Sofonie 1, 15/ 
Matei 24, 29 / Marcu 13, 24 / 2 Petru 3, 10 (21, 26) lezechiil 38, 19 / Matei 24, 29/ 
Marcu 13, 25 / Luca 12, 40 (21, 27) Daniil 7, 10, 13 / Matei 16, 27 / Marcu 13, 26 / 
Faptele Apostolilor 1, 11 / Apocalipsa 1, 7; 14, 14 


Foarte descoperit grăiește acum despre robia Ierusalimului. Drept 
aceea — precum socotesc — așa se cuvine să fie înțeles: „dar, mai înainte de 
toate acestea” (Luca 21, 12), adică „dar mai înainte de foamete și de ciumă 
și de celelalte rele care se vor întâmpla în vremea sfârșitului, veți fi prigoniți 
voi, Apostolii — și celelalte [zise] =, apoi și peste lerusalim vor sosi cele 
rele”. Căci fiindcă aceia socoteau cum că la vremea sfârșitului se vor risipi 
zidurile templului, zice că în vremea sfârșitului vor fi „prooroci mincinoși 
și foamete și ciume”, din pricina războaielor celor dese care vor fi în lume, 
pentru că s-a răcit dragostea. „lar voi, mai înainte de vremea sfârșitului, 
veţi ti goniţi și lerusalimul va fi robit și pietrele acestea se vor risipi. Căci 
atunci când veţi vedea cetatea, fiind înconjurată de oștile romanilor, atunci 
să cunoașteţi [vremea] pustiirii ei”. Așadar, cu jale spune relele care atunci 
vor împresura cetatea, căci zice: „Cei ce vor fi în ludeea să fugă în munți, 
și care vor fi prin sate să nu nădăjduiască [ei cum] că, cetatea fiind 
împrejmuită cu zid, îi va păzi pe dânșii; ci și cei din mijlocul cetăţii să iasă 
de acolo, căci zile ale izbândirii [răzbunării] sunt, ca să se plinească cu 
covârșire cele ce s-au scris de către Daniil (Daniil 9, 26). Vai, celor ce vor 
avea în pântece, căci nu vor putea fugi din pricina îngreuierii pântecelui, 
și [vai] celora care vor apleca [alăpta], fiindcă din pricina dragostei către 
prunci nici nu vor putea să-i părăsească lepădați, nici cu sine nu-i vor 
putea purta”. lar unii zic anume că Domnul prin acestea a însemnat 
mâncarea [cărnii] de copil, pe care losif Flaviu o istorisește și leremia o 
proorocește”* (leremia 19, 9). 


22 În ediţia de la 1805, versetele 25-26 sunt următoarele: „Și vor fi semne în soare, și 
în lună și în stele și pre pământ mâhnire limbilor [neamurilor] cu nedumerire, sunet 
făcând marea și valurile, mai murind oamenii de frică, și de așteptarea celor ce vor să 
vie în lume. Că puterile cerurilor se vor clăti”. 

ge Aici, prin „mâncarea de copil” nu se înţelege hrana copiilor, ci uciderea lor pentru 
a le fi mâncată carnea, faptă cumplită care este istorisită și de către scriitorul iudeu Iosif 

Și zice că „lerusalimul va fi călcat în picioare de neamuri”. Până 
aici sunt cele pentru robie. Apoi urmează iarăși cele pentru sfârșit[ul 
lumii], pentru că grăiește că „vor fi semne în soare, în lună și în stele”, 
căci fiindcă zidirea se schimbă, cu cuviință stihiile spre lucrări noi se 
prefac [preschimbă]. Şi „mâhnire [spaimă] neamurilor” va fi, adică 
necazul tuturor cu „nedumirire” va fi amestecat, [încă] și marea cu vuiete 
înfricoșătoare va răcni; și valuri vor fi și turburare, încât oamenii mai să 
moară numai dintru frica și așteptarea celor ce vor să fie în lume. Vezi că 
aici chiar pentru sfârșit grăiește? Pentru că mai sus zicea că Ierusalimul 
va fi înconjurat și va fi călcat de oștile neamurilor, iar aici că în lume vor 
veni rele, întrucât pentru sfârșitul cel de obște îi este Lui acum cuvântul. 
„Căci puterile Cerului se vor clătina; și ce grăiesc că se vor turbura 
oamenii, când toată zidirea se va schimba, căci și înșiși Îngerii și Puterile 
cele mai întâi” se vor turbura, și se vor înspăimânta de atât de înfricoșate 
schimbări ale lumii”. 

„Și atunci vor vedea pe Fiul Omului”. Cine? Toţi: Și cei credincioși, 
dar și cei necredincioși. Și Îl vor vedea „venind pe nori”, ca un Dumnezeu 
„cu putere și cu slavă multă”, căci mai mult decât soarele va străluci atunci 
și El și Crucea Lui — și de toți va fi cunoscut. 


21, 28-33: lar când vor începe să fie acestea, prindeți curaj și ridicaţi 
capetele voastre, pentru că răscumpărarea voastră se apropie”. (29) Și 
le-a spus o pildă: Vedeţi smochinul și toţi copacii: (30) Când înfrunzesc 
aceștia, văzându-i, de la voi înșivă știți că vara este aproape. (31) Așa și 
voi, când veţi vedea făcându-se acestea, să știți că aproape este Împărăția 
lui Dumnezeu. (32) Adevărat” grăiesc vouă că nu va trece neamul acesta 


Flaviu. „Şi-i voi ospăta cu carnea fiilor lor și cu carnea fiicelor lor; și va mânca fiecare 
carnea aproapelui său, fiind în împresurare și în strâmtorare, când îi vor strâmtora 
vrăjmașii lor și cei ce vor să le ia viața” (Ieremia 19, 9). „Și vei mânca tu rodul pântecelui 
tău, carnea fiilor și fiicelor tale, pe care ţi-i va fi dat Domnul Dumnezeul tău în timpul 
împresurării și al strâmtorării cu care te va strâmtora vrăjmașul tău (Deuteronom 25, 53). 
Vezi și anexa editorială: Pătimirile iudeilor din vremea Cezarului Gaius Caligula (anii 37-41) și 
până la dărâmarea lerusalimului din vremea lui Tit (anul 70) — descrise după Eusebiu de Cezareea 
si losif Flaviu, din volumul de față. 

* După învățătura Bisericii, Cetele îngerești sunt în număr de nouă: Scaune, Domnii, 
Începătorii, Stăpânii, Puteri, Heruvimi, Serafimi, Arhangheli și Îngeri. 

% În ediția de la 1805, versetul 28 este următorul: „Deci, începând acestea a se face, 
ridicaţi-vă în sus și ridicaţi capetele voastre, că se apropie izbăvirea voastră . 

% În ediţia de la 1805, în loc de „Amin , se găsește „Adevărat”. 

până ce nu vor fi toate acestea. (33) Cerul și pământul vor trece, dar 


cuvintele Mele nu vor trece. 
(21, 28) Isaia 11, 11-12 / Romani 8, 23 (21, 29-32) Cântarea Cântărilor 2, 13 / 
Matei 24, 32-34 / Marcu 13, 28-30 (21, 33) Psalm 101, 27; 118, 52 / 
Isaia 40, 8; 51, 6 / Matei 5, 18; 24, 35 / Marcu 13, 31 / Luca 16, 17 


Precum Venirea Domnului cea Dintâi spre înnoire și a doua naștere a 
sufletelor noastre a fost, așa și Venirea cea de a Doua, spre a doua naștere a 
trupurilor noastre va fi. Pentru că sufletele au murit mai înainte, neascultând, 
iar trupurile, după nouă sute de ani ai neascultării, pe moarte cu lucrul au 
pătimit-o (Facere 5, 5). Prin urmare, prin Venirea cea Dintâi se și nasc a doua 
oară și se fac mai bune sufletele, iar prin cea de a Doua, trupurile. Drept 
aceea și grăiește Domnul cum că „Atunci, cât acestea toate se vor face, 
ridicați-vă în sus cei îngreuiați cu stricăciunea și oarecum sloboziţi-vă”. 
Pentru că onoivrpocec — adică „izbăvirea” noastră sosește, anume cea de 
săvârșit [desăvârșită] slobozenie a amândurora, a sufletului și a trupului. 
Pentru că acest cuvânt aceasta se pare că însemnează, adică de săvârșit 
[desăvârșita] izbăvire de stricăciune, pe care și trupul atunci o va primi cu 
darul Domnului Celui Care va strica [prăpădi, nimici) pe „vrăjmașul cel 
mai de pe urmă” - moartea (1 Corinteni 15, 26). Căci a stricat Domnul 
începătoriile și stăpâniile, iar sufletele le-a izbăvit”. Dar a rămas moartea, 
cea care mănâncă [macină, roade] trupurile noastre, care și aceasta, după ce 
se va strica, ne va fi nouă pricinuitoare de slobozenie și de izbăvire. 

Iar „Împărăţia lui Dumnezeu” îndată va sosi, după ce vor fi acestea, 
Căci precum smochinul, când înfrunzește, arată că se apropie vara, așa și 
când se vor face aceste semne și prefacerea a toate, înseamnă că va veni 
„vara”, adică „Împărăţia lui Dumnezeu”, care — după „iarnă“ și după 
„Vifor”* — ca o „vară” le vine drepţilor. Măcar că păcătoșilor „iarnă și 
vifor” le va fi atunci, căci aceștia au „vară” veacul de acum, iar „vifor” pe 
cel ce va să vie. 

„Amin [adevărat] grăiesc vouă, că nu va trece neamul acesta până ce 
nu vor fi toate acestea”, „neam ” numindu-i nu pe cei care erau atunci de 
față, ci pe tot neamul credincioșilor. Căci obișnuiește Scriptura a numi 
„neam” și dintru asemănarea năravurilor [purtărilor, obiceiurilor], precum 
cuvântul ce zice: „Acesta este neamul celor ce-L caută pe Domnul” (Psalm 
23,6). Și pentru că a zis cum că vor fi răzmeriţe și războaie și schimbări ale 
stihiilor și ale lucrurilor, ca să nu socotească [cugete] cineva: „Nu cumva 


*7 Vezi Efeseni 6, 12, Filipeni 2, 10 și Evrei 2, 14. 


"3 TE, se . . . . . A . 
“5 Adică după prigoane, cazne și suferinţe pământești. 

și creștinătatea se va risipi?” zice: „Nu va trece neamul acesta al creștinilor; 
căci cerul și pământul se vor schimba, iar cuvintele și Evanghelia Mea nu 
se vor risipi, ci vor rămâne, chiar dacă toate se vor clăti, iar credința cea 
întru Mine nu va lipsi”. Și arată aici că Biserica o are mai cinstită decât 
toată zidirea, fiindcă zidirea se schimbă, iar pe Biserică — adică pe adunarea 
creștinilor — și pe cuvintele Lui și pe Evanghelie, nimic nu le va birui. 


21, 34-36: Luaţi seama la voi înșivă, să nu se îngreuieze inimile 
voastre de mâncare și de băutură și de grijile vieții”, și ziua aceea să 
vină peste voi fără de veste, (35) ca o cursă; căci va veni peste toți cei ce 
locuiesc pe faţa întregului pământ”. (36) Privegheaţi, dar, în toată vremea, 
rugându-vă, ca să vă întăriți”!, să scăpaţi de toate acestea care au să vină 


si să staţi înaintea Fiului Omului. 
(21, 34) Matei 24, 42; 25, 13 / Marcu 13, 33 / Luca 12, 40/1 Petru 4, 7/ Romani 13, 11, 13 / 
Galateni 5, 21 / Efeseni 5, 18 /1 Tesaloniceni 5, 6 (21, 35) Eccleziastul 9, 2 / Isaia 24, 17 / 
1 Tesaloniceni 5, 3 / 2 Petru 3, 10 / Apocalipsa 3, 3 (21, 36) Înțelepciune 5, 1 / 
Matei 24, 42; 25, 13 / Marcu 13, 33 / Luca 18,1 


„M-aţi auzit grăind de spaime și răzmerițe, dar toate acestea sunt 
-umţite și sunt semne ale relelor celor ce îi vor cuprinde pe păcătoși. Însă 
mpotriva acestor greutăți, leac mare și doftorie este rugăciunea și luarea 
aminte, căci a fi pururea pătit și a aștepta sfârșitul, mai mult decât toate va 
putea aduce folos. lar aceasta se va săvârși întru voi dacă vă veți trezvi și 
nu se vor îngreuia inimile voastre cu sațiul mâncării și cu beţia și cu grijile 
lumii. Căci nu cu pândire vine ziua aceea”, ci e nenădăjduită; și pe ascuns, 
ca o cursă îi va prinde pe cei ce nu iau aminte”. 

Și poate cineva mai cu iscodire ar fi cercat cuvântul acesta: „cei ce șed 
pe fața a tot pământul”. Pe aceia îi vânează „ziua aceea”, pe care întru 
nepurtare de grijă petrec și întru deșertăciune, căci aceștia sunt „cei ce 
șed” și aceștia se vânează. lar celor care sunt lucrători și nevoitori și cu 
trezvire către lucrarea binelui și pururea se mișcă înspre lucrul cel bun și 
nu „șed”, nici nu se odihnesc întru cele pământești, ci se ridică de aici și 
își zic loruși: „Scoală-te și te du, că nu îți este ție aceasta odihnă” (Miheia 
2, 10) și patrie mai bună poftesc ei — unora ca acestora „ziua aceea” nu le 
este „ca o cursă” și primejdie, ci ca o zi de praznic. 


” În ediția de la 1805, în loc de „de mâncare și de băutură și de grijile vieţii”, se 
păsește „cu sațiul mâncării și al beției și cu grijile lumii”. 

În ediţia de la 1805, versetul 35 este: „Căci ca o cursă va veni peste toți cei ce șed 
pe faţa a tot pământul”. 

AI În ediția de la 1805, în loc de „întăriţi”, se găsește „învredniciți”. 


în) SEE . > - i opiu. . . . . 
* Adică nu este știută, nu poate îi urmărită prin calcule și raționamente omenești. 

Pentru aceasta trebuie să priveghem și să ne rugăm lui Dumnezeu, ca 
să putem scăpa de toate cele ce vor să fie. De care? Poate [mai întâi] și de 
foamete și de ciumă și de celelalte, care pe cei aleși nu îi va împovăra atât 
de tare, precum pe ceilalți. lar mai vârtos, pentru cei aleși și celorlalți li se 
vor scurta [năpăstuirile acelei vremi]. Dar poate [în al doilea rând] și de 
cele ce vor să li se întâmple veșnic celor păcătoși, că de acelea în alt chip 
nu putem scăpa, fără numai prin priveghere și rugăciune. 

Dar fiindcă celor cu mărime de suflet nu le este îndeajuns a scăpa de 
pătimire, ci li se cuvine lor a dobândi și un oarecare bine, pentru aceasta, 
după ce a zis: „ca să scăpaţi de toate acestea care au să vină”, a adăugat: 
„Și să staţi înaintea Fiului Omului” — care este dobânda bunătăţilor. Căci 
se cuvine nu numai a fugi de cele rele, ci a se sârgui creștinul a dobândi și 
slavă”. lar a sta înaintea Fiului Omului și Dumnezeului nostru este 
îngerească vrednicie — „că Îngerii lor”, zice Domnul, „pururea văd faţa 
Părintelui Meu” (Matei 18, 10). 


21, 37-38: Și ziua era în templu și învăța, iar noaptea, ieșind, o 
petrecea pe muntele ce se cheamă al Măslinilor. (38) Și tot poporul 
venea dis-de-dimineață la El în templu”, ca să-L asculte. 

(21, 37) Sirah 6, 37 / Luca 22, 39 / loan 8, 1-2 

Au tăinuit Evangheliștii pe cele mai multe din cele pe care le învăţa EI 
— și cu prisosinţă [au făcut aceasta] cei trei [Evangheliști: Matei, Marcu și 
Luca]. lar loan, și el, pe cele mai multe le-a tăcut, însă mai mult decât cei 
trei a descoperit oarecare învățături mai înalte. Așadar, celor care se adunau 
în templu, multe și înalte le grăia Domnul, precum este cu putință a semui 
[cumpăni] cineva. lar că puţine au spus Evangheliștii, din pricină că nu 
voiau ei să se arate, adeverit este și din alte multe locuri. Însă nu mai 
puţin poate semui [cumpăni] cineva dintru aceasta: mai trei ani 
propovăduind Domnul, ei puţine învățături de ale Lui au scris. Pe care 
învățături, dacă ar fi zis cineva că nu sunt nici de o zi vorbă din destul, 
precum socotesc, nu ar fi fost prihănit. Așadar, din multe, puţine ne-au 
scris nouă Sfinții Evangheliști, numai întrucâtva îndulcindu-ne”. 


” E vorba de slava dragostei dumnezeiești, nu de slava lumească, deşartă și 
stricătoare de suflet. 

4 În ediţia de la 1805, în loc de „venea dis-de-dimineaţă la El în templu”, se găsește 
„mâneca la Dânsul în Biserică”. 

% Sfântul loan Teologul încheie Evanghelia sa astfel: „Dar sunt și alte multe lucruri 
pe care le-a făcut lisus și care, dacă s-ar fi scris cu de-amănuntul, cred că lumea aceasta 
n-ar cuprinde cărţile ce s-ar fi scris” (loan 21, 25). 


Pa AI 


“ÂLCUIREA SFINTEI EVANGHELII DE LA LUCA Capitolul 21 29 


N 


Și vorbea El nu numai într-un singur fel, ci peste fiecare punea doctoria 
cea de folos. Pentru aceasta și norodul „venea dis-de-dimineaţă” 

mâneca”] către Dânsul, căci darul se vărsa în buzele Lui. 

lar „noaptea“ Se depărta la „munte“, arătându-ne nouă că se cuvine 
-a noaptea, prin liniște, cu Dumnezeu a grăi; iar ziua, prin pogorâre către 
- "osul aproapelui, pe oameni a-i folosi și, anume, a aduna noaptea, iar 
ziua a împărți pe cele adunate noaptea. Așadar, El nu avea trebuinţă de 
-ugăciune sau de adunare către Dumnezeu, căci nu avea către cine a Se 
-duna pe Sine, fiind Dumnezeu. lar acestea nouă ni le-a pus spre pildă ca, 
zapă asemănarea puţurilor [fântânilor], noaptea să primim curgerea cea 
in vinele cele duhovnicești ale rugăciunii, iar ziua să ne deșertăm prin 
“e. ce au trebuinţă de folos. 

Așadar, văzând cineva atunci norodul „venind dis-de-dimineață” 
-ztre lisus, ca să-L asculte, ar fi zis că se potrivește a-l zice cuvintele lui 
_=-id: „Dumnezeule, Dumnezeul meu, pe Tine Te caut dis-de-dimineaţă. 
nsetat-a de Tine sufletul meu” (Psalm 62, 1-2). 

CAPITOLUL 22 
Iisus vândut de Iuda. Cina cea de taină. Despre întâietate. 
Suferințele din grădina Ghetsimani. Prinderea și aducerea la Caiafa. 
Lepădarea lui Petru! 


22, 1-6: Și se apropia sărbătoarea? Azimelor, care se chema Paști. (2) 

Și arhiereii și cărturarii căutau” cum să-L omoare; căci se temeau de 

popor. (3) Și a intrat satana în luda, cel numit Iscarioteanul, care era din 

numărul celor doisprezece. (4) Și, ducându-se, el a vorbit cu arhiereii și 

cu căpeteniile oastei“, cum să-L dea în mâinile lor. (5) Și ei s-au bucurat 

și s-au învoit să-i dea bani. (6) Și el a primit” și căuta prilej să-L dea lor, 
fără știrea mulțimii. 

(22, 1) leșire 12, 15 / Matei 26, 2 / Marcu 11, 1; 14, 1/ loan 13, 1 (22, 2) 3 Regi 18, 17/ 

Psalm 2, 1 / Matei 26, 3/ Marcu 14, 1/ loan 11, 47 / Faptele Apostolilor 4, 27 


(22, 3-4) Matei 26, 14-15 / Marcu 14, 2-10 / loan 13, 2, 27 (22, 5) Zaharia 11, 12 / 
Matei 26, 15 / Marcu 14, 11 (22, 6) Matei 26, 16 / Marcu 14, 11 


„Căutau” cărturarii ca să-L omoare pe Hristos. Însă, fiindcă sosise 
vremea Paștilor și vedeau că dintru aceasta stă asupră-le primejdie - din 
pricina norodului ce se adunase mai vârtos pentru praznic —, pentru aceasta 
căutau în ce fel L-ar putea omori pe FI, fără să se primejduiască. 

lar satana a intrat în luda, „care era din numărul celor doisprezece”. 
(Și s-a făcut acest lucru] chiar dacă era luda dintru cei ai Săi și adevărați 
ucenici, ca nimeni să nu se nădăjduiască în el însuși, ci totdeauna să ia 
aminte la viața sa, ca unul care are împotrivă-luptător cumplit. 

lar unii pe acest cuvânt, ce zice: „care era din numărul celor doi- 
sprezece” așa l-au înţeles: adică acesta numai împlinea numărul apos- 
tolesc, însă nu era Apostol adevărat și ucenic (loan 6, 70). Căci cum putea 
a fi adevărat ucenic cel care fura cele ce se puneau în pungă? (loan 12, 6) 


! În ediţia de la 1805, titlul capitolului este: „Pentru prinderea lui lisus. Pentru Pasti. 
Pentru cei ce s-au prigonit între ei cine ar fi mai mare. Pentru cererea satanei. Pentru rugăciunea 
lui lisus. Pentru prinderea lui lisus și ducerea Lui la Arhiereul. Pentru lepădarea lui Petru. 
Pentru bătaia lui lisus”. 


? În ediția de la 1805, în loc de „sărbătoarea“, se găsește „praznicul“. 

* În ediţia de la 1805, în loc de „căutau”, se găsește „căutau prilej”. 

* În ediţia de la 1805, în loc de „căpeteniile oastei”, se găsește „voievozii”. 

” În ediția de la 1805, în lac de „s-au învoit”, se găsește „s-au tocmit cu dânsul”. 


€ În ediţia de la 1805, în loc de „el a primit”, se găsește „el s-a făgăduit”. 

Așadar, intrând satana în el, l-a primit, și a grăit cu cei ce-L căutau pe 
lisus ca să-L vândă - că aceasta însemnează „s-a făgăduit” [„a primit”], 
adică de săvârșit [desăvârșită] adeverire și tocmeală a făcut. Și „căuta 
prilej” când Îl va afla pe EI fără norod, adică deosebi [singur, aparte] și 
să-L vândă lor. 
lar „voievozi” [căpetenii ale oastei] îi numește aici pe dregătorii 

zidirilor templului — sau și pe cei ce aveau grijă de buna rânduială. Căci 
romanii îi puseseră pe unii ispravnici peste norod, ca să nu se În re 
poporul, căci erau răzvrătitori. Deci, pe aceștia îi numește „voievozi” 
[„căpetenii ale oastei”]. Încă poate și dregători ostășești aveau cei ce 

erau din partea [tagma] preoțească, și pentru aceasta au fost numiţi 
„voievozi“ [| „căpetenii ale oastei”). Căci boleau ei cu iubirea de începă- 
torie! și de acest fel de dregătorii se apucau. Pentru aceasta Evanghelistul 
i-a și numit pe dânșii „voievozi” ai bisericii [templului], mai arătat poate 
ocărându-i pe ei. 


22, 7-13: Și a sosit ziua Azimelor, în care trebuia” să se jertfească 
Paștile. (8) Și a trimis pe Petru și pe loan, zicând: Mergeţi și ne pregătiţi” 
Paștile, ca să mâncăm. (9) lar ei l-au zis: Unde voiești să pregătim? (10) 
lar El le-a zis: lată, când veţi intra în cetate, vă va întâmpina un om 
ducând un urcior'"cu apă; mergeţi după el în casa în care va intra, (11) și 
spuneți stăpânului casei: Învățătorul îţi zice: Unde este încăperea"! în 
care să mănânc Paștile cu ucenicii Mei? (12) Și acela vă va arăta un foișor 
mare, așternut; acolo să pregătiți. (13) lar, ei, ducându-se, au aflat precum 
le spusese și au pregătit Paștile. 


(22, 7) Deuteronom 16, 1 / Matei 26, 17 / Marcu 14, 12 
(22, 8-13) Matei 26, 17-19 / Marcu 14, 12-17 / Luca 19, 32 


Mulţi au zis că evreiește „Paști” se zice „Fasec” și însemnează trecerea 
cea din Egipt. Și, ca să zic în scurt, toate cele ce atunci la praznic se 
săvârșeau, de Sfinţi s-au tâlcuit. 

Iar nouă acum ni se cade a spune pe care zi o numește „a Azimelor”, 
și celelalte. Așadar, „zi a Azimelor” numește vinerea!?, întru care seara, 


7 „lubirea de începătorie” sau iubirea de întâietate și de ranguri înalte. 

* În ediția de la 1805, în loc de „trebuia“, se găsește „se cădea”. 

” În ediţia de la 1805, în versetele 8-13, în loc de „a pregăti”, se găsește „a găti”. 

1% În ediția de la 1805, în loc de „un urcior”, se găsește „un vas de lut”. 

1! În ediția de la 1805, în loc de „încăperea“, se găsește „sălașul de oaspeţi”. 

2 [1805] Trebuie a ști că izvodul lui Teofilact, cel tipărit în Roma numai grecește, 
aşijderea și cel tipărit în Veneţia grecește împreună și latinește s-a stricat aici dle către 

avea să jertfească Paștile”. Deci Domnul poate joi dimineață îi trimite pe 
ucenici, pe Petru și pe loan: pe acela [Petru] adică, ca pe cel care iubea, iar 
pe acesta [loan], ca pe cel care era iubit. Și îi trimite în casă străină, pentru 
că nici El nu avea, dar nici ucenicii Lui, căci de ar fi avut aceștia, în casa 
unuia din ucenici ar fi făcut Paștile. Vezi neagoniseală? Și îi trimite pe ei 
către om necunoscut, ca să arate că și Patima a voit-o și o a primit. Căci de 
nu ar fi voit [Patima], Cel Care a plecat cugetul acestui om necunoscut ca 
să-i primească pe dânșii, putea și iudeilor să le facă [toate] câte voia. 

lar unii zic că anume nu a spus numele omului și nu l-a arătat 
[descoperit] pe el, ci prin oarecare semn îi povăţuiește pe dânșii către casa 
omului aceluia, din pricina vânzătorului; ca nu după ce s-ar fi înștiințat 
luda de numele [omului], să le vestească fariseilor casa și să vină să-L 
prindă pe El mai înainte de a sosi Cina, mai înainte de a-Și da tainele Sale 
cele duhovnicești. Pentru aceasta zice mai jos Hristos: „Cu dor am dorit 
să mănânc cu voi acest Paște, mai înainte de Patima Mea” (Luca 22, 15), 
adică „loată silinţa am pus-o ca să ne tăinuim de vânzătorul, și nu mai 
înainte de vreme să suferim Patima, până să nu dăm tainele”. lar cel care 
voiește poate să primească aceasta tâlcuire. 

Dar pentru ce face [săvârșește] Paștile? Prin toate arătând, până la 
răsuflarea cea mai de pe urmă, că nu este împotrivnic Legii. Așadar, să 
mâncăm și noi în chip gânditor aceste Paști și să înțelegem prin „zi a 
Azimelor” toată petrecerea [vieţuirea] cea întru lumina cea duhovnicească, 
cea care nu are nici o vechime a neascultării!! celei dintâi a lui Adam — 
întru care petrecere se cuvine să fim noi și să ne desfătăm de tainele lui 
Hristos. Deci, va găti aceste taine „Petru” și „loan“, adică fapta [bună cea 


papistași, că în loc de „vineri” ei au scris ,„joi”, foarte fără de socoteală și cunoștință făcând 
aceasta, precum scrie înțeleptul Eustratie Arghentie în cartea cea pentru Azime (partea 
întâi, foaia 41): „Că de ar fi avut socoteală, ar fi socotit ce grăiește Teofilact și la ceilalți trei 
Evangbheliști și nu ar fi îngăduit să se vădească în toată Biserica mâna lor cea fărădelege și 
furătoare de cele sfinte. lar de ar fi avut cunoștință, ar fi stricat și pe celelalte cuvinte ale lui 
Teotilact la ceilalţi trei Evangheliști, ca să nu se arate lui însuși cu totul potrivnic”. 

'* La evrei zilele începeau seara, temeiul scripturistic al acestei împărțiri fiind zilele 
zidirii lumii: „Și a fost seară și a fost dimineaţă: ziua întâi“ (Facere 1, 5). Așadar Domnul 
îi trimite pe ucenici „joi dimineața” pentru a pregăti Paștile pentru „vineri seara”. Însă 
așa cum era împărțite atunci zilele la iudei, ceea ce înțelegeau ei prin „vineri seara” azi 
înțelegem „Joi seara”, datorită faptului că noi calculăm zilele de la miezul nopţii. Vezi și 
notele de la Mate: 28, 1-8. 


14 Adică învechirea neascultării. 

lucrătoare] și videnia [vederea dumnezeiască], fierbinţeala râvnei și 
blândeţea cea pașnică. Căci i se cuvine celui credincios a fi și fierbinte 
spre lucrarea lucrului celui bun, [încă] și râvnitor împotriva răutății și 
blând către cei ce fac rele. Căci răutatea este cea care e vrednică de a fi 
urâtă, nu cel care săvârșește răutățile — că acela este vrednic de tămăduire, 
pentru că pătimește. Și aceasta este a face rele: a fi necăjit de la cel rău și a 
pătimi răutatea. Deci, de-i vom avea „pe Petru și pe loan” care să ne 
gătească Cina — adică viață bună întru fapte, care este „Petru”, și dogme 
adevărate, care sunt „loan” leologul —, pe niște gătitori ca aceștia îi „va 
întâmpina un om”; adică atunci vom afla pe cea adevărată așezare 
omenească, aceea care s-a zidit după chipul Făcătorului, Dumnezeu 
Ziditorul —, luând [purtând] „un vas de lut cu apă”. „Apă” este darul 
Duhului, după cum Evanghelistul loan ne învaţă (loan 7, 38-39), iar „vas 
de lut“, inima cea plecată către frângere și lesnicioasă către zdrobire, căci 
acela care primește dar duhovnicesc este smerit și zdrobit cu inima, „iar 
celor smeriți Domnul le dă dar” (Pilde 3, 34). lar cel ce se știe pe sine 
pământ și cenușă și zice împreună cu lov: „din pământ m-ai zidit pe 
mine”!* (lov 33, 6), acela poartă darul Duhului în vasul inimii sale cel 
umilincios și către zdrobire lesnicios. Și urmând noi unei așezări |lăuntrice] 
ca aceasta, vom „merge” în „casa” minţii, al căreia „stăpân“ — mintea —ne 

va arăta” nouă „foișor mare, așternut”. lar „foișor“ este înalta încăpere 
a unei minţi ca aceasta — zic cele dumnezeiești și gânditoare —, întru care 
locuiește și întru care cu dragoste petrece; și „așternute” sunt acestea, 
pentru că nimic aspru nu este întru ele, ci și cele colțuroase întru netede se 
tac unei minți ca aceasta, precum și Solomon a grăit: „Ioate sunt drepte 
celor ce înțeleg și netede celor ce află cunoștința” (Pilde 8, 9). 

Încă nu vei greși dacă și aceasta vei zice, anume că mintea, deși lucru 
înalt face când întru lucrarea minţii petrece, însă îi este „așternută” ei 
cunoștința, încă și mai prejos se află, iar înaltă cu adevărat este cunoștința 
cea mai presus de minte, când nu mai lucrează mintea, ci se lucrează. Căci 
se cuvine mai întâi noi a lucra cu mintea noastră, apoi așa ne vom lucra de 
darul Domnului, Cel Care ne ia pe noi precum și pe Prooroci și ne mută 


'5 [1805] Sau lucrarea, precum și mai jos proorocia Domnului, sau luarea Domnului. 
lar „luare“ numește răpirea minţii de darul cel dumnezeiesc [vezi tâlcuirea ce urmează 
dar și nota de la sfârșitul capitolului 10). 

12 În ediția 1988 a Sfintei Scripturi, versetul din care se citează este: „Înaintea lui 
Dumnezeu eu sunt la fel cu tine și eu ca și tine am fost frământat din lut”. 

din toată lucrarea cea firească. Pentru aceasta se zice că „a fost proorocia 
Domnului în proorocul acesta” (Avacum 1, 1; Zaharia 9, 1; Maleahi 1, 1); 
precum și aici „foișorul” acesta fiind „așternut”, vine lisus împreună cu 
ucenicii Lui, și săvârșește Tainele, viind EI către noi și pe a Sa lucrare 
arătându-o nouă, iar nu așteptându-ne pe noi ca să venim către El. 

lar „ucenici“ ai Cuvântului lui Dumnezeu sunt toate cuvintele lucrurilor 
celor zidite. Deci, atuncea când va lucra întru noi cuvântul, vom înțelege 
împărtășirea Paștilor iar, mai vârtos, vom pricepe și cuvintele lucrurilor 
celor făcute, după ceea ce este scris: „Voi vedea Cerurile, lucrurile degetelor 
Tale” (Psalm 5, 3). 


22, 14-20: Și când a fost ceasul, S-a așezat la masă, și Apostolii 
împreună cu El. (15) Și a zis către ei: Cu dor am dorit să mănânc cu voi 
acest Paște!”, mai înainte de Patima Mea. (16) Căci zic vouă că de acum 
nu-l voi mai mânca, până când nu va fi desăvârșit în Împărăţia lui 
Dumnezeu'5. (17) Și luând paharul, mulțumind, a zis: Luaţi acesta și 
împărțiți-l între voi; (18) că zic vouă: Nu voi mai bea de acum din rodul 
viței, până ce nu va veni Împărăția lui Dumnezeu. (19) Și luând pâinea, 
mulțumind, a frânt și le-a dat lor, zicând: Acesta este Trupul Meu, care 
se dă pentru voi; aceasta să faceți spre pomenirea Mea!”. (20) Asemenea 
și paharul, după ce au cinat, zicând: Acest pahar este Legea cea nouă, 


întru sângele Meu, care se varsă pentru voi. 


(22, 14) Matei 26, 20 / Marcu 14, 18 / loan 13, 12 (22, 16) Faptele Apostolilor 10, 41 
(22, 17-20) Matei 26, 26-29 / Marcu 14, 22-25 / 1 Corinteni 10, 16; 11, 21, 23 


Paștile se mâncau stând în picioare (leșire 12, 11); așadar cum se zice 
că Domnul „S-a așezat”? Zic, așadar, că după ce au mâncat Paștile Legii, 
pe urmă au șezut după obiceiul cel de obște și mâncau alte oarecare bucate. 

Și zice către ucenici: „Cu dor am dorit să mănânc cu voi acest Paște, 
mai înainte de Patima Mea“; ca și cum ar fi zis: „Aceasta Îmi este Mie 
Cina cea mai de pe urmă împreună cu voi, pentru aceea și iubită și poftită 
[dorită] Îmi este Mie, căci altă dată, împreună cu voi nu Mă voi mai ospăta”, 
[Domnul] grăind asemenea cu aceia care vor să purceadă în călătorie și 


7 În ediția de la 1805, în loc de „Cu dor am dorit să mănânc cu voi acest Paște”, se 
găsește „Cu pohtă am pohtit să mănânc acest Paști cu voi”. 

'* În ediția de la 1805, în loc de „nu-l voi mai mânca, până când nu va fi desăvârșit 
în Împărăția lui Dumnezeu ', se găsește „nu voi mai mânca din acestea, până când se 
vor umplea întru Împărăţia lui Dumnezeu “. 

19 În ediția de la 1805, în loc de „spre pomenirea Mea”, se găsește „întru pomenirea 
Mea”. 

care ultimele cuvinte mai cu îndulcire și mai cu râvnă le vorbesc către cei 
ce le sunt casnici și întru adevăr iubiţi. Încă și în alt chip: „Am poftit să 
mănânc acest Paște cu voi, pentru că Tainele cele mari întru acestea voiesc 
să vi le dau vouă, adică cele ale Legii Noi”. Și arată prin aceasta că de 
bunăvoie a pătimit, căci putea, cu adevărat - fiindcă știa că avea să 
pătimească — să Se dea în lături, precum [făcuse] și în vremurile cele de 
mai înainte (Luca 4, 29-30; loan 8, 59). 

lar ceea ce zice: „Nu voi mai bea de acum din rodul viței, până ce nu 
va veni Împărăția lui Dumnezeu”, oarecare din Sfinţi au înţeles-o în loc 
de: „Până ce voi învia”, pentru că după Înviere, aflându-Se Domnul în 
mijlocul ucenicilor, a mâncat și a băut cu dânșii, precum și Petru zice către 
Corneliu: „Care am mâncat și am băut cu El, după Învierea Lui din morţi” 
(Faptele Apostolilor 10, 41). lar cum că „Împărăţie a lui Dumnezeu” este 
Învier ea, arătat este, pentru că Învierea este stricare a morții, iar moartea a 
împărățit de la Adam până la Hristos. lar atunci stricându-se, a dat 
Domnului locul biruinţei și al împărăției, după ceea ce s-a zis: „Unde îţi 
este, moarte, biruința?” (1 Corinteni 15, 55). Și David zice: „Domnul a 
împărățit”, apoi tâlcuind cum a împărăţit, grăiește: „întru podoabă S-a 
îmbrăcat” (Psalm 92, 1), fiindcă s-a făcut trupul nestricăcios și cu 
Dumnezeirea s-a înfrumusețat, precum Isaia zice: „Acesta este frumos 
întru podoabă, silă cu tărie”? (Isaia 63, 1). Incă și Domnul după ce a înviat, 
zice: „Datu-Mi-S-a toată stăpânirea” (Matei 28, 18). Așadar, după ce a 
venit Învierea — pe care „Împărăţie a lui Dumnezeu” a numit-o, ca pe 
ceea ce a stricat moartea —, a băut iarăși împreună cu ucenicii, încredințând 
cum că Învierea nu este după nălucire. 

lar unii „Împărăţie a lui Dumnezeu” au înţeles a fi așezarea ce va să 
fie, și cum că împreună cu noi „va bea” Domnul în veacul ce va să fie des- 
coperirea Tainelor Sale, că veselindu-ne pe noi Se veselește, și hrănindu-ne, 
Se hrănește iubitorul de oameni Dumnezeu și pe a noastră băutură și hrană 
- adică învățătură — a Sa hrană o socotește. Așadar, atunci „va bea” o 
oarecare băutură înnoită, împreună cu cei vrednici, descoperindu-le lor 
pururea oarecare lucruri noi și neobișnuite. 

Și se pare că de două pahare pomenește Luca, pentru unul zicând: 
„Luaţi acesta și împărţiți-l între voi”, pe care l-ar fi zis cineva că este 


2 În ediția 1988 a Scripturii, versetul este: „Cine este Cel Ce vine împurpurat, cu 
veșmintele Sale mai roșii decât ale celui ce culege la vie, cu podoabă îmbrăcămintea 
Lui și mândru de belșugul puterii Lui?” 


a: 

închipuire a Legii celei Vechi; iar altul, după ce a frânt pâinea și a împărțit-o, 
și pe care Însuși îl împarte ucenicilor și al Legii celei Noi îl numește. Și cu 
sângele Lui zice că se înnoiește acesta [sângele Legii Vechi]. Pentru că în 
Legea Veche, sânge de viețuitoare necuvântătoare era, când s-a dat Legea 
(leșire 24, 4-8; Evrei 9, 18-22), iar acum, după ce Dumnezeu Cuvântul S-a 
făcut om, sângele Lui ne pecetluiește nouă Legea cea Nouă. 

Și zicând: „care pentru voi se dă” și „se varsă” nu însemnează cum 
că numai pentru Apostoli trupul Lui „se dă” și sângele „se varsă”, ci pentru 
toată firea omenească. Așadar, când zice: „care pentru voi se dă”, să înţelegi 
în loc de „pentru firea voastră a oamenilor”. Deci, Paștile cele vechi se 
săvârșeau pentru izbăvirea cea din Egipt, și sângele oii [mielului] pentru 
păzirea celor întâi născuți (Ieşire 12, 13), iar Paștile cele Noi, pentru iertarea 
păcatelor și păzirea gândurilor celor sfințite și alese lui Dumnezeu. 

Și întâi „pâinea” și apoi „paharul“. Pentru că mai întâi este fapta cea 
ostenicioasă [plină de osteneală] și cu anevoie de lucrat, pentru că sudori 
povățuiesc mai înainte de fapta cea bună, precum și pâinea nu numai 
întru sudoarea feţei se lucrează (Facere 3, 19), ci și când se mănâncă, mai 
cu anevoie este de mestecat; apoi, așa, după osteneli, urmează veselia 
darului lui Dumnezeu, care este „paharul“. Căci după ce va osteni cineva 
întru fapta bună cea cu anevoie lucrată, atunci se face vrednic darurilor, și 
pătimește beţia cea bună, ieșind din lumea aceasta precum Pavel și David 
(2 Corinteni 5, 13; 12, 2-4; Psalm 115, 2-4). Şi îndrăznesc a zice: și precum 
Dumnezeu la Avacum (Avacum 3, 18-19). 


22, 21-27: Dar iată, mâna celui ce Mă vinde este cu Mine la masă. 
(22) Şi Fiul Omului merge, precum a fost orânduit, dar, vai omului 
aceluia prin care este vândut! (23) lar ei au început să se întrebe, unul 
pe altul, cine dintre ei ar fi acela care avea să facă aceasta? (24) Și s-a 
iscat între ei și neînțelegere”: cine dintre ei se pare că e mai mare? (25) 
lar El le-a zis: Regii neamurilor domnesc peste ele” și cei ce le stăpânesc 
se numesc binefăcători. (26) Dar între voi să nu fie astfel, ci cel mai 
mare dintre voi să fie ca cel mai tânăr”, și căpetenia ca acela care slujește. 


?! În ediţia de la 1805, în loc de „s-a iscat între ei și neînțelegere”, se găsește „s-a 
făcut și prigonire între dânșii”. 

” În ediţia de la 1805, în loc de „Regii neamurilor domnesc peste ele”, se găsește 
„Împărații păgânilor îi stăpânesc pre ei”. 

23 În ediţia de la 1805, în loc de „cel mai tânăr”, se găsește „cel mai mic”. 

(27) Căci cine este mai mare: cel care stă la masă, sau cel care slujește? Oare, 


nu cel ce stă la masă? lar Eu, în mijlocul vostru, sunt ca unul ce slujește. 


(22, 21) Psalm 40, 9 / Matei 26, 21-23 / Marcu 14, 18 / loan 13, 18-26 
(22, 22-27) Matei 18, 1; 26, 24-28 / Marcu 9, 33-35; 10, 41-45; 14, 19-21 / 
Luca 9, 46-48; 12, 37 / loan 13, 4, 22-23 / Faptele Apostolilor 2, 23; 4, 28 / Filipeni 2, 7 


Nimic nu este mai ticălos decât sufletul cel împietrit, căci iată, vezi ce 
zice Domnul: că „mâna celui ce Mă vinde este cu Mine la masă” și 
nepriceputul nu înțelegea. Pentru că Domnul zice aceasta nu numai ca să 
arate că știa ceea ce era să fie, ci și ca să ne arate nouă și bunătatea Sa, și 
răutatea vânzătorului — căci și dimpreună a se ospăta nu s-a rușinat [luda]. 
Însă nici E nu a dat înapoi dintru a le face pe ale Sale și pildă și chip a ne 
da nouă, ca până în sfârșit să ne sârguim să-i dobândim pe cei ce greșesc. 

Și zice „Fiul Omului merge”, nu ca și cum nu poate să-Și ajute lui 
Însuși, ci fiindcă Lui 1 S-a orânduit moartea pentru mântuirea oamenilor. 
„Dar, vai omului aceluia prin care este vândut!”, că-l este rânduit Lui a 
pătimi; dar tu, pentru ce te-ai aflat rău, ca să fii gata spre vânzare? Pentru 
aceasta, dară, ţi s-a dat ţie „vaiul” soartă, pentru că te-a aflat îndemănos 
spre vânzare; fiindcă și șarpele este blestemat, pentru că a slujit sfatului 
vrăjmașului (Facere 3, 14). 

Și s-au turburat ucenicii, auzind unele ca acestea — dar aceasta o vei 
înțelege mai pe larg în Evanghelia cea de la loan. lar acum, nu numai 
pentru bănuiala vânzării se turbură, ci din turburarea aceasta și 
neînțelegere s-a iscat între ei, certându-se care dintre ei ar fi mai mare. Și 
au căzut întru această vrajbă după urmare. Pentru că e cu putinţă să fi zis 
unii către alţii: „lu Îl vei vinde pe Domnul!”, iar cel învinovăţit să răspundă: 
„Ba nu, ci tu!”, și dintru aceasta au ajuns la a zice: „Eu sunt mai întâi și eu 
sunt mai mare” și altele ca acestea. 

Așadar, ce face Domnul? Potolește turburarea lor cu două pilde. Cu 
prima, anume cu aceea a păgânilor — pe care spurcați și necurați îi socoteau 
ei a fi —, le arată Domnul cum că asemenea acestora vor fi, dacă unele ca 
acestea cugetă. lar altă pildă le dă prin chipul celor pe care le face EI, prin 
care la smerenie îi aduce, arătându-Se pe Sine că le slujește lor. Pentru că, 
atunci, precum s-a zis, pâinea și paharul li le împărțea lor. „Deci, de vreme 
ce Eu, Cel Care sunt închinat de toată firea îngerească și cuvântătoare, în 
mijlocul vostru slujesc, cum sunteți voi vrednici de a cugeta mare [înalt] 
și a vă prigoni cine este mai mare?” Și mi se pare mie că [Domnul] nu 
numai așa, în treacăt, a pomenit de șederea aceasta și de slujire, ci, 
aducându-le aminte lor că: „Dacă dintru o pâine ați mâncat și dintr-un 
pahar aţi băut, prieteni și uniţi vă face pe voi această una masă. Așadar, 


E 

pentru ce cugetați cele ce nu sunt cuviincioase unora ca acestora? Că nici 
Fu nu am slujit acestuia, iar aceluia nu, ci vouă tuturor, deopotrivă. Așadar, 
toți una și aceeași să cugetați” 

lar tu, din toate acestea, să-mi înţelegi că încă nu erau de săvârșit 
[desăvârșiți] ucenicii; însă vezi [bagă de seamă] cum mai pe urmă au 
strălucit. Rușineze-se dar maniheii care zic că din fire sunt unii neînvățaţi 
Și cu neputinţă este de a se schimba aceștia. 


22, 28-34: Și voi sunteți aceia care aţi rămas cu Mine în încercările 
Mele”. (29) Și Eu vă rânduiesc vouă Împărăţie, precum Mi-a rânduit 
Mie Tatăl Meu, (30) ca să mâncaţi și să beţi la masa Mea, în Împărăția 
Mea și să ședeţi pe tronuri”, judecând cele douăsprezece seminţii* ale 
lui Israil. (31) Și a zis Domnul: Simone, Simone, iată satana v-a cerut să 
vă cearnă ca pe grâu; (32) iar Eu M-am rugat pentru tine să nu piară 
credinţa ta. Și tu, oarecând, întorcânduc-te, întărește pe frații tăi. (33) lar 
el I-a zis: Doamne, cu Tine sunt gata să merg și în temniţă și la moarte. 
(34) lar lisus i-a zis: Zic ție, Petre, nu va cânta astăzi cocoșul, până ce de 
trei ori te vei lepăda de Mine, că nu Mă cunoști”. 

(22, 28) Luca 18, 28 (22, 29) lezechiil 16, 13 (22, 30) Matei 19, 28 / 1 Corinteni 6, 2 / 


Apocalipsa 3, 21; 20, 4 (22, 31) 1 Petru 5, 8 /2 Corinteni 2, 11 (22, 32) Matei 16, 18 / 
loan 17, 15 (22, 33-34) Matei 26, 34-35 / Marcu 14, 30-31 / loan 13, 37-38 


Fiindcă a zis: „Dar vai omului aceluia prin care este vândut!” — și 
între acestea i-a învățat pe dânșii că se cuvine smerit a cugeta —, precum 
vânzătorului i-a dat „vaiul” ca soartă, asemenea și lor, [pe cele] dimpotrivă 
le zice: „«Și voi sunteţi aceia care ați rămas cu Mine în încercările Mele», 
pentru aceasta răsplătiri vă rânduiesc vouă, adică Mă așez [înscăunez] cu 
voi, fiindcă Tatăl Meu iza rânduit Mie Împărăție, să mâncaţi și să beţi la 
masa Mea”. lar „a mânca” și „a bea” nu a zis ca și cum acolo ar fi bucate, 
nici ca și cum ar fi simțită Împărăția Lui, căci Însuși ne-a învăţat prin cele 
zise către saduchei cum că îngerească este petrecerea cea de acolo. Dar și 
Pavel ne învaţă că „Împărăţia lui Dumnezeu nu este mâncare și băutură” 
(Romani 14, 17). Deci nimeni să nu se înșele, auzind aici aceasta: „Ca să 
mâncaţi și să beți la masa Mea”, ci să înțeleagă că aceasta s-a zis după 


** În ediţia de la 1805, în loc de „ați rămas cu Mine în încercările Mele”, se găsește 
„ați petrecut cu Mine întru ispitele Mele”. 


% În ediţia de la 1805, în loc de „tronuri“, se găsește „scaune”. 

% În ediţia de la 1805, în loc de „seminții”, se găsește „neamuri“. 

2 În ediţia de la 1805, în loc de „nu Mă cunoști”, se găsește „nu Mă știi pre Mine”. 
7 Vezi tâlcuirea de la Luca 20, 27-40. 

asemănarea celor care sunt cinstiți de împărații lumii. Căci aceia care 
impreună cu împăratul se ospătează [sunt meseni], se par că sunt mai 
cinstiți decât toți. Așadar, aceasta o zice și pentru Apostoli, anume că lângă 
Dânsul vor fi mai cinstiți decât toți oamenii. Căci și „scaune” |,„tronuri”] 
pentru a ședea, auzind, să nu înţelegi scaune, ci cinste și slavă. Că nici una 
dintre zidiri și făpturi acolo nu va „ședea”, ci numai a Sfintei Treimi, 
Dumnezeului Celui nezidit și Împăratului a toate este aceea, adică „a 
sedea” iar a zidirii, ca ceea ce este roabă, este „a sta”. Însă și acestea trupește 
le zicem — „a ședea” și „a sta”. 

lar „judecând”, înseamnă osândind din „cele douăsprezece seminţii” 
pe cei ce nu au crezut, căci nu mică osândă le sunt Apostolii celor din 
Israil, care nu au crezut. Căci și Apostolii sunt israeliteni, dar au crezut. 

Deci, de vreme ce vânzătorului pe „vai!” i l-a hotărât, iar acestora 
care au petrecut întru dragostea cea pentru Dânsul, atâta cinste le-a spus 
mai dinainte că le va fi, ca să nu se înalțe, ca și cum oarecare mare lucru au 
isprăvit și au petrecut întru dragostea Lui și nu L-au vândut, zice: „Satana 
v-a cerut să vă cearnă”, adică: „să vă turbure, să vă vatăme, să vă ispitească. 
lar Eu [pentru voi] M-am rugat, [ca] să nu socotiți că a voastră este toată 
isprava aceasta. Căci diavolul foarte stă asupră, cerându-vă pe voi ca să 
vă scoată din dragostea Mea și vânzători să vă arate”. 

Și către Petru pe acestea le abate, pentru că și mai îndrăzneț decât 
ceilalţi era, și poate el va fi cugetat înalt pentru cele pe care le-a făgăduit 
Hristos. Pentru aceasta, smerindu-l pe el, zice: „Satana multă osârdie a 
pus împotriva voastră, iar Eu M-am rugat pentru tine”; și aceasta după 
firea Sa cea omenească a zis-o, căci ca un Dumnezeu, ce trebuinţă avea de 
a Se ruga? Zice, dar: „M-am rugat ca să nu piară credința ta, căci chiar 
dacă puțin te vei clătina, însă ai întru sine-ți seminţele credinţei; cu toate 
că frunzele le-a aruncat vântul [viforul] ispititorului, dar rădăcina este vie 
și nu va pieri credința ta. lar tu, «<întorcându-te, întărește pe frații tăi»”. 
Cea arătată și lesne de înțeles este aceasta, anume că: „Fiindcă te am pe 
tine căpetenie peste ucenici, după ce vei plânge, pentru că te-ai lepădat de 
Mine și la pocăință vei veni, întărește-i pe ceilalți. Că aceasta ţi se cuvine 
ție, ca celui ce ești după Mine piatră și întărire a Bisericii”. Însă aceasta 
poate să o înţeleagă cineva și cum că nu numai pentru Apostolii cei de 
atunci s-a zis ca să fie întăriți de către Petru, ci și pentru toți credincioșii 
cei ce vor fi până la sfârșitul veacului. „Căci tu, o, Petre, întorcânduc-te, 
bună pildă te vei face tuturor spre pocăință; și nimeni din cei ce cred întru 

Mine nu se va deznădăjdui, căutând la tine, cel care ai fost Apostol și te-ai 
lepădat, și iarăși, cinstea cea mai întâi decât toți și isprăvnicia lumii ai luat 
prin pocăință. Deci, te-a cerut satana să te cearnă pe tine și să te vatăme ca 
pe niște grâu curat, aruncând pe ascuns cele de întinare, ca acela care îţi 
pizmuiește ție pentru dragostea cea către Mine, precum îi este lui obiceiul. 
Că așa s-a arătat și asupra lui lov. Însă Eu nu te-am părăsit cu totul, ca să 
nu piară cu totul credinţa ta. Și măcar că Eu M-am rugat pentru tine, tu 
însă nu dormi și nu fi fără de grijă, ci întorcându-te, adică pocăindu-te și 
lăcrimând și de la lepădare fugind, fă-te și altor credincioși pildă de a se 
pocăi și a nu se deznădăjdui”. 

Ce zice însă Petru? Din multa dragoste se semețește și făpăduiește 
cele ce atunci îi erau lui cu neputinţă. lar Domnul, fiindcă l-a văzut pe el 
că grăiește din nesocotință — căci i se cuvenea să nu se mai împotrivească, 
după ce o dată a auzit de la însuși Adevărul, Care i-a zis lui că va fi ispitit 
— îi arată lui și felul ispitei, anume că lepădare va fi. 

Și de aici ne învăţăm o dogmă. Anume, că nu ajunge voința omului, 
fără de ajutorul lui Dumnezeu; precum și Petru, părăsit fiind puţin, deși 
se părea că iubește și este fierbinte cu duhul, însă Dumnezeu slobozindu-l, 
i s-a pus piedică de la vrăjmașul. Și iarăși, nu ajunge ajutorul lui Dumnezeu, 
nefiind și voință omenească; precum și luda, nimic nu s-a folosit — măcar 
că toate le făcea Domnul, ca să-l dobândească pe el — pentru că voința 
bună lipsea. Să ne spăimântăm așadar, luând în minte cât pot vicleșugurile 
diavolului asupra celor mai trândavi; căci iată aici, Petru - cu toate că era 
ținut de Dumnezeu -— însă pentru că el cu iconomie a fost puţin părăsit, 
spre lepădare a fost tras. Așadar, de nu îl păzea Dumnezeu și nu se aflau 
seminţe bune întru el, ce nu ar fi pătimit? Pentru că țelul diavolului era ca 
și pe acesta să-l arunce întru vânzare. Căci zice Proorocul că mâncărurile 
diavolului sunt alese (Avacum 1, 16). 

Dară mulțămită să fie lui Dumnezeu Celui Care nu-i părăsește pe cei 
cuvioși și drepți și buni la inimă. Întru acest fel era Petru, foarte iubitor și 
străin de toată bănuiala cea vicleană către Învățătorul său. 

22, 35-38: Și le-a zis: Când v-am trimis pe voi fără pungă, fără traistă 
și fără încălțăminte, ați avut lipsă de ceva? lar ei au zis: De nimic. (36) Și 
EI le-a zis: Acum, însă, cel ce are pungă să o ia, tot așa și traista, și cel ce 
nu are sabie să-și vândă haina și să-și cumpere. (37) Căci vă spun că 
trebuie să se împlinească” întru Mine Scriptura aceasta: „Și cu cei fără 


“” În ediţia de la 1805, în loc de „să se împlinească”, se găsește „să se umple”. 

de lege s-a socotit”, căci cele despre Mine au ajuns la sfârșit. (38) lar ei 
au zis: Doamne, iată aici două săbii. Zis-a lor: Sunt de ajuns”. 


(22, 35) Psalm 83, 12 / Matei 10, 9 / Marcu 6, 8/ Luca 9, 3; 10,4 
(22, 37) Isaia 53, 12 / Marcu 15, 28 


La începutul propovăduirii, trimiţându-i Domnul pe ucenici pe la sate 
și pe la cetăţi, îi trimitea fără să aibă ceva, nimic de trebuință purtând cu 
dânșii, de nimic având grijă. Căci se cuvenea ca ei să cunoască puterea 
Lui și întru unele ca acestea, căci El, purtând grijă de dânșii, ca de cei ce 
erau neputincioși, cu îndestulare făcea de le curgeau lor cele trebuincioase 
chiar și fără purtarea lor de grijă. 

lar acum, pe cele dimpotrivă le poruncește, nu împotrivindu-se Lui 
Însuși, ci arătându-le lor că până acum ca pe niște copiii îi ținea și îi făcea pe 
ei de nimic să nu se îngrijească. lar de acum, se cuvine a cugeta și ei cele ale 
bărbaţilor și a purta grijă de ei înșiși. Căci zice [Domnul]: „Eu, Părintele 
vostru Cel Care Mă îngrijeam, iată Mă duc. De acum vă îmbrăcați (adică vă 
gătiți) spre a vă îngriji și voi de cele ale voastre și nu întru toate a vă nădăjdui 
Mie, căci nu vă vor fi vouă lucrurile întru acest fel — lesnicioase și fără de 
osteneală —, ci veți fi bântuiți de foame și sete și de către mulți potrivnici”. 
Căci aceasta însemnează Domnul prin „pungă, „traistă” și „sabie”. „Pentru 
aceea, sculaţi-vă, ca cei care veţi flămânzi și veţi avea trebuinţă de bucate” — 
care prin „traistă” sunt însemnate — „și vă îmbărbătaţi ca unii care veți cădea 
între mulți potrivnici” — care prin „sabie” sunt arătate. 

Și acestea le zice [Domnul] nu ca să poarte cu adevărat săbii cu ei, ci, 
precum am zis, războaiele și primejdiile însemnându-le — și învăţându-i 
pe Apostoli a fi gătiți pentru toate. Căci, ca să nu socotească neamul cel de 
pe urmă”! cum că nimic de la sine Apostolii nu au adus la fapta bună, ci pe 
de-a-ntregul a lui Dumnezeu a fost, zice [Domnul]: „Nu, aceasta nu va fi 
așa, căci nu voiesc ca prin niște organe [unelte] neînsufleţite să lucrez prin 
ucenicii Mei, ci cer ca să aducă și ei cele de la sine”. Pentru aceasta și vei 
afla pe Apostoli, și mai vârtos pe Pavel că multe a făcut din omenești 
izvodiri ale minţii și socoteli — și citește Faptele Apostolilor —, însă pentru 
acestea nu lipsea ajutorul lui Dumnezeu. 

Încă se și foloseau Apostolii la smerenie dintru acestea, căci dacă ei de 
nimic nu s-ar fi îngrijit, ci toate de la Dumnezeu le-ar fi așteptat și s-ar fi 
făcut lor, s-ar fi mândrit, ca și cum au dobândit mai mari oarecare decât 
după firea omenească. 


3 În ediția de la 1805, în loc de „Sunt de ajuns”, se găsește „Destul este”. 
*! Generaţiile de după Apostoli. 


1980 

Încă și în alt chip: nelucrare a firii și stricăciune este a nu afla nimic de 
la sine, ci „toate măcinate [de-a gata] a le aștepta”, după cum este vorbă. 
Pentru aceasta le zice lor cum că de acum se cuvine să poarte și „traiste”, 
adică așa să se afle și să poarte de grijă, ca unii care vor flămânzi. Și le 
spune să cumpere și „săbii”, care însemnează să poarte grijă de ei înșiși, 
ca unii care vor fi loviți cu primejdii și războaie. 

Încă și în alt chip au înţeles unii acest cuvânt: „cel ce nu are sabie... 
să-și cumpere”, zicând aceștia că însemnează că venirea asupra Lui va fi 
degrabă și cum că va fi prins El de către oameni ucigași. Căci fiindcă ei se 
apucaseră să se certe între ei pentru întâietate, Domnul zice: „Nu este 
vreme pentru iubirea de întâietate, ci pentru primejdii și junghieri; că Eu, 
Învățătorul vostru, la moarte Mă aduc — și nu la moarte plină de cinste, ci 
și aceasta se va plini întru Mine: «Și cu cei fără de lege s-a socotit»”. 
Așadar, voind [Domnul] să arate năvălirea cea tâlhărească ce va fi asupra 
Sa, a pomenit de „sabie”; și nu cu totul a descoperit-o, ca nu de vreo frică 
să se turbure Apostolii, dar nici cu totul nu a tăcut-o, ca nu de năvălirea 
cea de năprasnă să se îngrozească. Ci, mai vârtos, ca pe urmă aducându-și 
aminte, să se minuneze de El ca de Cel Care știa mai dinainte, [încă] și să 
se spăimânteze cum pe Sine Se da spre Patimă pentru mântuirea oamenilor; 
și, pentru aceasta, și ei, de nici unele din cele de durere să nu fugă, pentru 
a-i mântui pe vreunii. Căci, precum socotesc, pentru aceasta le zicea pe 
acestea umbroase, ca, pe urmă, aducându-și ei aminte și înțelegându-le, 
să se folosească. Fiindcă atuncea atâta fără de socoteală se aflau, încât 
ziceau: „Doamne, iată aici două săbii”. 

lar EI, după ce i-a văzut pe dânșii că nu au înțeles, zice: „Sunt de 
ajuns”, măcar că nu erau îndeajuns, căci de trebuiau să uneltească ajutor 
omenesc împotriva celor ce veneau tâlhărește asupra lor, nici o sută de 
săbii nu erau destule; iar de nu voiau aceasta, ci era trebuință de ajutor 
mai dumnezeiesc, de prisosit erau și cele două. Însă Domnul nu a voit 
să-i mustre pe dânșii că nu au înţeles, ci zicând: „Sunt de ajuns", a trecut 
[cu vederea]. Precum facem și noi când vorbim cu cineva și îl vedem pe 
dânsul că nu înţelege ceea ce am grăit, îi zicem: „Bine, lasă”, măcar că 
nu este bine, dar ca să nu facem turburare, lăsăm [trecem cu vederea]. Și 
face Domnul aceasta când îi vede pe ucenici că nu au înțeles ceea ce s-a 
zis. Căci trece [cu vederea] și înțelegerea celor grăite o lasă pentru atunci 
când ele se vor săvârși cu lucrul. Precum și când a zis: „Dărâmați templul 
acesta” (loan 2, 19), căci ucenicii Lui au înţeles aceasta mai pe urmă, 
după Înviere. 

lar alții au zis că Domnul cu ironie a grăit: „Sunt de ajuns”. Căci, 
fiindcă au zis ucenicii: „Doamne, iată aici două săbii”, cu ironie — zic 
aceia — că a grăit [Domnul]: „Fiindcă două sunt, multe sunt cu adevărat, și 
destule ne sunt nouă împotriva atâtui norod ce va să vină asupra noastră”. 


22, 39-46: Și, ieșind, S-a dus după obicei în Muntele Măslinilor, și 
ucenicii l-au urmat. (40) Și când a sosit în acel loc, le-a zis: Rugaţi-vă, ca 
să nu intrați în ispită. (41) Și El S-a depărtat de ei ca la o aruncătură de 
piatră, și îngenunchind, Se ruga, (42) zicând: Părinte, de voiești, treacă 
de la Mine acest pahar. Dar nu voia Mea, ci voia Ta să se facă. (43) lar un 
Înger din Cer s-a arătat Lui și-L întărea. (44) Iar EI, fiind în chin de 
moarte”, mai stăruitor Se ruga. Și sudoarea Lui s-a făcut ca picături de 
sânge care picurau pe pământ. (45) Și ridicându-Se din rugăciune, a venit 
la ucenicii Lui și i-a aflat adormiţi de întristare. (46) Și le-a zis: De ce 
dormiți? Sculaţi-vă și vă rugați, ca să nu intrați în ispită. 

(22, 39-42) Matei 6, 13; 26, 30, 36-41 / Marcu 14, 26, 32-38 / Luca 21, 37; 22, 46 / 
loan 5, 30; 6, 38; 18, 1 (22, 44) Plângeri 1, 12 / Evrei 5, 7 (22, 45) Matei 26, 40 / 
Marcu 14, 37 (22, 46) Matei 26, 41 / Marcu 14, 38 / Luca 22, 40 

După Cină nu lenevirii și jocurilor și somnului se dedă Domnul, ci învă- 
țăturii și rugăciunii, pentru noi pe acestea închipuindu-le [înfățișându-le] și 
arătându-le. Așadar, vai celor ce se apucă după Cină de lucrurile necinstitei 
curvii! 

Așadar, după ce i-a învățat pe ucenici unele ca acestea, Se depărtează 
spre Muntele Măslinilor, ca să Se roage, căci avea obiceiul a face osebit 
aceasta; drept aceea, și de ucenici se desparte. Și nu pe toți ucenicii îi ia [cu 
E]], ci numai pe cei trei, care au fost văzători ai slavei Lui în muntelle 
Taborului]. Căci întru nevoinţă și chin de moarte rugându-Se, ca să nu se 
pară că acestea sunt ale temerii, pentru aceasta îi ia pe aceștia, care au fost 
ei înșiși văzători ai slavei Sale celei dumnezeiești și ascultători ai mărturiei 
celei de Sus (Luca 9, 28-36), ca atunci când Îl vor vedea întru nevoinţă, să o 
socotească pe aceasta că este a firii celei omenești. Căci, ca să fie încredințare 
că S-a făcut cu adevărat om, a slobozit firii omenești să facă ceea ce este al 
ei. Dar și El, ca un om, poftește viața și Se roagă „să treacă paharul” - că 
jivină [vieţuitoare] iubitoare de viață este omul și prin aceasta surpă 
eresurile cele ce zic cum că [Mântuitorul] după nălucire S-a făcut om. Căci, 
dacă și acestea făcându-se [de către Domnul], au îndrăznit unii a bârfi 
[născoci] unele ca acestea [eresuri], ce nu ar fi zis, dacă nici ele nu s-ar fi 
săvârșit [de Domnul]? 


% În ediţia de la 1805, în loc de „în chin de moarte”, se găsește „întru nevoinţă”, 
având și o mică însemnare: [1805] „Sau îngrijire, înfiorare”. 

Așadar, a voi „să treacă paharul” este omenesc, iar degrabă a zice: 
„Dar nu voia Mea, ci voia Ta să se facă”, arată că și noi tot așa se cuvine să 
ne aflăm și să filosofăm, și la voia lui Dumnezeu să lăsăm, [încă] și firea 
trăgându-ne înapoi, să nu ne înturnăm. „Nu voia Mea cea omenească să 
fie, ci a Ta, care a la nu este despărțită de voia Mea cea dumnezeiască”. 
Căci două firi având Cel Unul Hristos, avea cu adevărat și firești voințe, 
adică pe cea dumnezeiască și pe cea omenească. Deci voia firea cea 
omenească să trăiască, întrucât este lucru firesc; apoi, urmând voii celei 
dumnezeiești, care voiește ca toți oamenii să se mântuiască — și este deobște 
[această voie] a Tatălui și a Fiului și a Sfântului Duh —, a primit moartea. Și 
așa una s-a făcut cea voită, adică moartea cea mântuitoare. Căci cum că de 
la firea cea omenească a fost rugăciunea, după slobozire pătimind ea 
patima cea de obște a iubirii de viaţă, iar nu de la Dumnezeu - precum zic 
blestemaţii arieni — arătat este dintru aceea că a asudat și întru atâta 
nevoinţă a fost, încât, după cum zice pilda și „picături de sânge” au căzut 
de pe El. 

Că pildă [exemplu, mărturie] este la cei ce foarte se ostenesc cum că 
sânge au asudat, precum și la cei ce cu amar se tânguiesc, cum că ei cu 
sânge plâng. Aceasta, dar, voind să însemneze [arate] și Evanghelistul, 
cum că nu oarecare subțiri umezeli [puţine sudori] și oarecum după arătare 
ivite, ci picături groase de sudori primprejur îi picau, pe picăturile cele de 
sânge le-a luat, ca să închipuiască [zugrăvească] ceea ce s-a făcut”. Așadar, 
dintru acestea este arătat cum că firea aceea care asudase și era întru 
nevoinţă, cea omenească a fost, iar nu cea dumnezeiască. Fiindcă și firea 
omenească a fost slobozită să pătimească acestea, și așa pătimea, ca întru 
aceeași dată să arate că nu după nălucire S-a arătat [Domnul] a fi om, iar 
alta ca mai cu taină și frica cea de obște a firii omenești să o vindece, întru 


* Singurul Evanghelist care a scris despre sudorile de sânge ale Mântuitorului este 
un medic, „Luca, doctorul cel iubit” (Coloseni 4, 14) și o face cu precizia unui bun clinician. 
Hematridesa este un fenomen foarte rar, însă bine descris. Ea se produce în condiții cu 
totul speciale: o mare slăbiciune fizică, însoțită de o zguduire sufletească, drept urmare 
a unei emoții adânci, a unei frici mari. Fenomenul constă într-o dilataţie intensă a vaselor 
capilare, dilatație care produce hemoragie. Sângele se amestecă laolaltă cu sudoarea și 
acesta este amestecul care iese prin piele, se adună și se prelinge pe tot corpul, în cantitate 
suficientă, ca să curgă și să cadă pe pământ. Această hemoragie microscopică se produce 
pe toată pielea. Mântuitorului Hristos, încă de pe acum pielea Îi era rănită și dureroasă, 
pentru loviturile ce urmau să vină (loan 19, 1). 

Sine cheltuindu-o pe aceasta și supusă făcându-o voii celei dumnezeiești. 
lar sudorile cele ce ieșeau din trup și cădeau, ar fi zis cineva că aceasta ar 
însemna, anume că secau și se uscau și cădeau de la noi izvoarele fricii, 
îmbărbătându-se și împuternicindu-se firea noastră întru Hristos. Căci de 
nu însemna aceasta — anume că vroia să vindece frica noastră a oamenilor —, 
nu ar fi asudat [EI] atâta, măcar deși [de nu ar fi făcut astfel] foarte fricos și 
fără de bărbăţie ar fi fost. 

ȘI] „s-a arătat Lui Îngerul, întărindu-L” pe El și aceasta spre a noastră 
îndemnare [săvârșindu-se], ca să cunoaștem puterea rugăciunii, anume 
că întărește; [încă] și cunoscându-o, pe aceasta să o punem înainte întru 
nevoi. Dar și proorocie a lui Moise se împlinește, ce s-a zis în Cântarea cea 
mare: „Să se întărească întru El toţi fiii lui Dumnezeu” (Deuteronom 32, 43). 

lar unii, aşa mai cu iscodire au tâlcuit cuvântul, cum că i s-a arătat lui 
Înger slăvindu-L pe El și zicând: „A Ta, Doamne, este tăria, că Tu ai izbândit 
asupra morții și a iadului și ai mântuit neamul omenesc”. Și acestea întru 
acest chip. 

lar EI, aflându-i pe ucenici dormind, întru aceeași dată îi dojenește și 
îi sfătuiește să se roage întru ispite, că să nu se biruiască de ele, căci aceasta 
este „a nu intra în ispită”, adică a nu fi înghițit de ispită, nici a fi stăpânit 
de dânsa. Sau și așa simplu [de rând] ne poruncește nouă să ne rugăm, ca 
întru liniște să fie cele ale noastre și să nu cădem în ceva dintru cele grele, 
că drăcesc lucru este și trufaș a ne arunca pe noi înșine în ispite. Așadar, 
cum zice lacov: „Mare bucurie să socotiți, frații mei, când cădețţi în 
felurite ispite”? (Iacov 1, 2) Şi ce este aceasta? Au, dară, cuvântul nostru 
este împotrivă? lată, dar, că nici lacov nu a zis: „aruncați-vă pe voi înșivă” 
ci, „când cădeți în ispite, să nu vă sfărâmaţi [îngrijoraţi, deznădăjduiţi], ci 
toată bucuria să socotiți, cât și ceea ce mai înainte nu era voită, să o faceți 
voită”. Că mai bine era de nu ar fi venit [ispita], iar după ce a venit, ce 
trebuință mai este a mă întrista fără de folos? Așadar, arată-mi mie 
oareunde, poruncită aievea aceasta: „Rugaţi-vă să cădeți în ispită”. Însă 
nu vei putea acest lucru. Și știu că îndoit este chipul ispitelor și cum că 
unii înțeleg că se cuvine să ne rugăm a nu intra în ispită — adică în ceea ce 
biruiește sufletul precum în ispita curviei, în ispita mâniei — însă toată 
bucuria să socotim când în trupești pătimiri și ispite cădem. Căci pe cât 
omul cel din afară se strică, pe atât cel lăuntric se înnoiește (2 Corinteni 4, 16). 
Știu, dar, acestea, dar pe cele mai adevărate le aleg și care se potrivesc cel 
mai bine la cele de față. 

22, 47-53: Și vorbind EL, iată o mulţime și cel ce se numea luda, unul 
dintre cei doisprezece, venea în fruntea lor. Și el s-a apropiat de lisus, 
ca să-L sărute. (48) lar lisus i-a zis: luda, cu sărutare vinzi pe Fiul Omului? 
(49) lar cei din preajma Lui, văzând ce avea să se întâmple, au zis: 
Doamne, dacă vom lovi cu sabia?* (50) Și unul dintre ei a lovit pe sluga 
arhiereului și i-a tăiat urechea dreaptă. (51) Dar lisus, răspunzând a zis: 
Lăsaţi, până aici. Și atingându-Se de urechea lui l-a vindecat. (52) Și 
către arhiereii, către căpeteniile templului” și către bătrânii care veniseră 
asupra Lui, lisus a zis: Ca la un tâlhar ați ieșit, cu săbii și cu toiege. (53) 
În toate zilele fiind cu voi în templu, n-aţi întins* mâinile asupra Mea. 


Dar acesta este ceasul vostru și stăpânirea întunericului. 
(22, 47) Matei 26, 47-48 / Marcu 14, 43-44 / loan 18,3 
(22, 48-53) Matei 26, 51-56 / Marcu 14, 30, 47-50 / loan 18, 10-12 


Sărutarea o dăduse luda ca semn celor ce veneau asupră, dar nu de 
departe le-a arătat, ca să nu greșească ei, noapte fiind, de vreme ce și ca să 
nu se ascundă lisus, cu felinare și cu făclii vin. 

Așadar, ce face Domnul? Primește această vrăjmașă sărutare. lar trăz- 
netele zăboveau asupra nemulțămitorului și vicleanului, învățându-ne pe 
noi Mântuitorul neținerea de minte a răului, întru unele ca acestea. Și numai 
atât îi aduce spre prihănire: „«luda, cu sărutare vinzi [pe Fiul Omului]?» 
Nici de acest chip al vânzării nu te rușinezi? Lucrul cel vrăjmaș al vânzării 
cu sărutare de prieten îl amesteci? Dar pe Cine vinzi? Pe Fiul Omului, 
adică pe Cel blând, pe Cel lin, pe Cel lesne iertător, pe Cel Care pentru 
tine S-a făcut om; și cu covârșire Dumnezeu fiind”. Și acestea le zicea 
Domnul, până la cel din urmă ceas arzând [de dragoste] pentru luda. 
Pentru aceasta, nici nu l-a ocărât și nici nu i-a zis: „O, om nemulțămitor și 
fără de omenie”, ci „luda” — pe numele cel adevărat al său chemându-l pe 
el. Și nici acestea nu i le-ar fi spus Domnul, de nu ar fi fost și acestea spre 
îndreptarea lui, de ar fi voit [numai]. Așadar, Domnul, din această pricină 
le face acestea și se pare că îi aduce prihană lui luda, ca acestuia să nu i se 
pară că s-a tăinuit, ci, cunoscându-L. măcar atuncea pe Stăpânul cum că 
pe toate le știa, să cadă și să se pocăiască. Însă Domnul îl știa pe el că este 
neîndreptat, dar ceea ce era a Lui a face, făcea — precum și latăl Său în 


+ În ediția de la 1805, în loc de „dacă vom lovi cu sabia?”, se găsește „lovi-vom cu 
sabia?”, 

* În ediția de la 1805, în loc de „căpeteniile templului”, se găsește „voievozii 
Bisericii”. 

* În ediţia de la 1805, în loc de „întins”, se găsește „tins”. 


TÂLCUIREA SFINTEI EVANGHELII DE LA LUCA Capitolul 22 315 


Scriptura Veche făcea, căci știa că nu vor asculta evreii, însă trimitea 
Prooroci. Încă [săvârșește aceasta Domnul) învăţându-ne și pe noi ca să 
nu ne îngreuiem, îndreptându-i pe cei ce greșesc. 

Și râvnesc ucenicii și poartă săbii. Dar de unde le aveau pe acestea? 
Fiindcă jertfiseră mielul și ieșiseră de la masă, cu cuviință le aveau pe 
acestea. Și este mustrat Petru cel fierbinte, ca acela care a uneltit râvnă 
afară de scoposul [țelul] Domnului. Că ceilalți întreabă: „Doamne, dacă 
vom lovi cu sabia?”, iar el nu așteaptă îndemnare, așa era de fierbinte 
pretutindenea pentru Învățătorul. 

Și lovește pe „sluga arhiereului” și îi taie lui „urechea cea dreaptă”. 
Nu întâmplător s-a făcut aceasta, ci era acesta semn că arhiereii cei de 
atunci toți vor deveni robi și vor pierde urechea cea dreaptă. Căci de l-ar 
fi ascultat pe Moise, nu L-ar fi răstignit pe Domnul slavei. 

lar lisus tămăduiește „urechea”, căci se cuvine puterii celei mari a 
Cuvântului a vindeca pe cei neascultători și a le adăugi lor ureche spre a 
asculta. Deci face minune lisus, prin această minune ce se vede a urechii, 
nerăutatea Sa arătându-o, și prin minune plecându-i pe dânșii, ca să se 
depărteze de turbare. Și grăiește „către arhiereii și către voievozii 
Bisericii” — adică spre ispravnicii care erau rânduiți spre a pune în 
rânduială pricinile preoțești, sau și pe cei ce li s-au încredinţat lucrurile 
zidirii și înnoirii [templului] îi numește „voievozi“. Așadar, zice către 
-ceștia: „În toate zilele, în Biserică [templu] învățam, și nu aţi voit să mă 
orindeți, iar acum tâlhărește ați venit asupra Mea. Dar, cu adevărat, de 
'ucruri ale nopţii vă apucaţi și stăpânirea voastră a întunericului este și 
»entru aceasta acest fel de ceas ați pândit, potrivit vouă și lucrului de care 
“ă apucaţi”. 


22, 54-62: Și, prinzându-L, L-au dus și L-au băgat în casa arhiereului. 
lar Petru Îl urma de departe. (55) Și, aprinzând ei foc în mijlocul curții 
si șezând împreună, a șezut și Petru în mijlocul lor. (56) Și o slujnică, 
văzându-l șezând la foc, și uitându-se bine la el, a zis: Și acesta era cu 
EI. /57) lar el s-a lepădat, zicând: Femeie, nu-L cunosc”. (58) Și după 
puțin timp, văzându-l un altul, i-a zis: Și tu ești dintre ei. Petru însă a 
zis: Omule, nu sunt. (59) lar când a trecut ca un ceas, un altul susţinea” 
zicând: Cu adevărat și acesta era cu EI, căci este galileian. (60) Și Petru a 
zis: Omule, nu știu ce spui. Și îndată, încă vorbind el, a cântat cocoșul. 


” În ediţia de la 1805, în loc de „nu-L cunosc”, se găsește „nu-L știu pre EI”. 


” În ediţia de la 1805, în loc de „susținea“, se găsește „întărea”. 

(61) Şi întorcându-Se, Domnul a privit spre Petru; și Petru și-a adus 
aminte de cuvântul Domnului, cum îi zisese că, mai înainte de a cânta 
cocoșul astăzi, tu te vei lepăda de Mine de trei ori. (62) Și ieșind afară, 
Petru a plâns cu amar. (22, 54-61) Matei 26, 34, 57-75 / Marcu 14, 30, 51-72 / 

loan 13, 38; 18, 13-26 (22, 62; Matei 26, 75 / Marcu 14, 72 

După cum [Domnul] Hristos a proorocit, a slăbit Petru și s-a lepădat 
de Stăpânul Hristos nu o dată, ci și de trei ori, [încă] și cu jurământ făcea 
lepădarea. Căci zice Evanghelistul Matei că: „a început a se blestema și a 
se jura: Nu cunosc pe Omul acesta” (Matei 26, 74). Atâta de mult a fost 
ținut de frică, părăsit fiind puţin, pentru îndrăzneala [sa de mai înainte], 
pentru ca să se înveţe a fi altora iertător. Căci mai îndrăzneţ și mai greu de 
plecat era, și de nu s-ar fi înțelepțit dintru acestea, de mai multe ori greu și 
neiertător ar fi petrecut. Însă atunci atât a fost de afundat de frică, încât 
nici nu și-ar fi simţit căderea sa, de nu S-ar fi întors Domnul și nu ar fi 
căutat spre el. O, bunătate! Că și întru osândă fiind EI, nu pregeta a avea 
grijă de mântuirea ucenicului; și cu cuviinţă [face Domnul astfel], pentru 
că și osânda aceasta pentru mântuirea oamenilor o suferea EI. Deci s-a 
lepădat ucenicul întâia oară, apoi cocoșul a cântat, și iarăși s-a lepădat 
până și de a treia oară, și atunci iarăși a cântat cocoșul, a doua oară. Căci 
așa scrie Marcu, mai cu de-amănuntul și mai dinadins pe acestea scriindu-le 
(Marcu 14, 67-72), ca unul care le-a învăţat de la Petru, căci al acestuia și a 
fost ucenic. Pentru aceasta, ca pe unele care de Marcu au fost zise, Luca în 
treacăt le-a pomenit, nefăcând povestire cu de-amănuntul. Și nu este 
potrivnic ceea ce zice Luca, cu ceea ce s-a zis de Marcu. Căci cocoșul la 
fiecare cântare obișnuiește și de două ori și de trei ori a cânta. Deci, Petru, 
atâta s-a întunecat de neputința omenească, încât nici dintru cântarea 
cocoșului nu și-a venit întru simțire, ci [dimpotrivă], după ce cocoșul a 
cântat, el s-a lepădat iarăși și iarăși până când a fost adus întru aducerea 
aminte de căutarea cea bună a lui lisus. 

„Și ieșind afară, Petru a plâns cu amar”. Căci a ieșit și când s-a lepădat 
întâia oară, precum Marcu zice (Marcu 14, 68). Apoi poate iarăși să fi intrat, 
ca să nu dea și mai mult de bănuit că este de-al lui lisus. Și apoi întru 
simţire venindu-și, astfel iese și „plânge cu amar”, căci pentru a nu fi 
văzut de cei din curte, iese și se ascunde de dânșii. 

lar unii nu știu cum nebunească părtinire pentru Petru alcătuiesc, zicând 
cu îndrăzneală că nu S-a lepădat Petru, ci a zis că: „Nu cunosc pe Omul 
acesta”, adică „Nu-L cunosc pe Acesta a fi om de rând, ci Dumnezeu făcut 
om”. Dar pe această socoteală nebună altora o vom lăsa, că și pe Domnul Îi 
fac mincinos, [încă] și alcătuirii Evangheliei se împotrivesc; și nici nu vor 

putea, câtuși de cât, să potrivească urmarea povestirii. Dar încă și Petru, 
pentru ce „a plâns cu amar”, dacă nu s-a lepădat [de Domnul]? 


22, 63-71: lar bărbaţii care Îl păzeau pe lisus, ÎI batjocoreau, bătându-L. 
(64) Și acoperindu-l faţa, Îl întrebau, zicând”: Proorocește cine este cel 
ce Te-a lovit? (65) Şi hulindu-L, multe altele spuneau împotriva Lui. 
(06) Și când s-a făcut ziuă, s-au adunat bătrânii poporului, arhiereii și 
cărturarii și L-au dus pe El în sinedriul“ lor, (67) zicând: Spune nouă 
dacă ești Iu Hristosul. Și El le-a zis: Dacă vă voi spune, nu veţi crede; 
(68) iar dacă vă voi întreba, nu-Mi veți răspunde“!. (69) De acum însă 
Fiul Omului va ședea“? de-a dreapta puterii lui Dumnezeu. (70) lar ei au 
zis toți: Așadar, Tu ești Fiul lui Dumnezeu? Și Ela zis către ei: Voi ziceți 
că Eu sunt. (71) Și ei au zis: Ce ne mai trebuie mărturii, căci noi înșine 
am auzit din gura Lui? 

(22, 63) Psalm 21, 7 / Isaia 50, 6 / Matei 26, 67 / Marcu 14, 65 (22, 64) Matei 26, 67-68 / Marcu 14, 62 


(22, 66) Psalm 2, 1 / Matei 27, 1-2 / Marcu 15, 1/ loan 18, 28 / Faptele Apostolilor 4, 26 
(22, 67-71) Psalm 109, 1 / Daniil 7, 13 / Matei 26, 63-65 / Marcu 14, 61-64 / loan 6, 62 


Cei care aduceau acestea asupra lui lisus erau oameni batjocoritori și 
ăscăritori [ocărâtori, nerușinaţi]. 

Încă se cuvenea ca și diavolul să nu lase nici un chip al răutății, ci 
toate să le deșarte [asupra lui Hristos], ca prin toate, firea noastră sfințită 
aflându-se, să-l biruiască și să-l zdrobească pe el. Fiindcă pentru aceasta a 
luat Domnul firea noastră, ca să o întărească împotriva tuturor meșteș- 
ugirilor diavolului, și să arate cum că și dintru început de s-ar fi trezvit 
Adam, nu ar fi fost biruit. Pentru aceasta toate chipurile răutății vărsându-le 
diavolul asupra Lui, le sufere, ca noi cei de pe urmă să avem îndrăzneală, 
fiindcă firea noastră întru Hristos a biruit și să nu ne înfricoșăm spre ceva 
din cele ce se par de ocară sau mâhnire. Pentru aceasta și este ocărât și 
bătut Stăpânul Proorocilor, ca un prooroc mincinos fiind batjocorit. Căci 
aceea care zice: „Proorocește cine este cel ce Te-a lovit?”, aceasta înseamnă, 
anume că Îl batjocoreau pe EI ca pe un amăgitor și ca pe unul Care Se face 
pe Sine Prooroc. 


* În ediţia de la 1805, în loc de „și acoperindu-l fața, Îl întrebau, zicând”, se găsește 
„Și acoperindu-L pre El, Il loveau preste obraz și Îl întrebau pe EI, zicând”. 

* În ediţia de la 1805, în loc de „sinedriul”, se găsește „soborul“. 

11 În ediția de la 1805, în loc de „nu-Mi veţi răspunde”, se găsește „nu-Mi veți 
răspunde, nici nu Mă veți slobozi”. 

12 În ediţia de la 1805, în loc de „de acum însă Fiul Omului va ședea”, se găsește 
„de acum va fi Fiul Omului șezând". 


318 Capitolul 23 SFÂNTUL TEOFILACT ARHIEPISCOPUL BULGARIEI 


„Și când s-a făcut ziuă” — căci noaptea, cu batjocuri și cu ocări era 
hulit de slugile cele bete - bătrânii și cei mai de cinste Îl întreabă de este El 
Hristos. lar El, știind cugetele lor și cum că dacă nu au crezut lucrurilor 
Sale, care mai mult pot să plece, cum vor crede cuvintelor Lui, zice: „De 
vă voi spune vouă, nu veţi crede, căci de aţi fi crezut cuvintelor Mele, ce 
trebuinţă era de soborul [sinedriul] cel adunat acum? Și de vă voi întreba, 
nu-Mi veți răspunde” — căci de multe ori fiind întrebaţi au tăcut, precum 
pentru botezul lui loan (Matei 21, 25-27; Marcu 11, 29-33; Luca 20, 4-8) și 
pentru cuvântul acela: „Zis-a Domnul Domnului Meu” (Psalm 109, 1; 
Matei 22, 44; Marcu 12, 36; Luca 20, 42) și pentru femeia gârbovă (Luca 13, 
17) — „unde, dară, auzind, aţi crezut? Și fiind voi întrebaţi, când nu aţi 
tăcut? Pentru aceea numai atât zic, că de acum nu mai este pentru voi 
vreme de cuvinte și de învățătură pentru aceasta - adică Cine sunt Eu -—, 
căci, de aţi fi voit, M-aţi fi cunoscut dintru minunile cele care s-au făcut. 
Ci de judecată este vremea de acum. Așadar, Mă veţi vedea pe Mine, Fiul 
Omului, șezând de-a dreapta puterii lui Dumnezeu”. 

Și fiind cu cuviinţă ca ei să se spăimânteze, după cuvântul acesta mai 
mult au turbat și cu nebunie întreabă: „Așadar, Tu ești Fiul lui 
Dumnezeu?” Iar El oarecum de mijloc și cu ironie le răspunde: „Voi ziceți 
că Eu sunt”, pentru că nu lua în seamă turbarea lor și fără de frică vorbea 
cu dânșii. Deci, dintru acestea este arătat că aceia care sunt nesupuși, nimic 
nu se folosesc dintru a li se descoperi lor cele mai tainice, ci, mai vârtos, 
mai multă osândă primesc. Pentru aceasta și se cuvine a fi ascunse de 
către unii ca aceștia, căci acest lucru este, cu prisosinţă, al iubirii de oameni. 

CAPITOLUL 23 
lisus înaintea lui Irod. Judecata, răstignirea, moartea și îngroparea! 


23, 1-5: Și sculându-se toată mulțimea acestora, L-au dus înaintea 
lui Pilat. (2) Și au început să-L pârască, zicând: Pe Acesta L-am găsit 
răzvrătind neamul nostru și împiedicând să dăm dajdie Cezarului și 
zicând că EI este Hristos, rege”. (3) lar Pilat L-a întrebat, zicând: Tu ești 
regele iudeilor? Iar El răspunzând, a zis: Iu zici. (4) Și Pilat a zis către 
arhierei și către mulţimi“: Nu găsesc nici o vină în Omul acesta. (5) Dar 
ei stăruiau', zicând că întărâtă poporul, învățând prin toată ludeea, 
începând din Galileea până aici. 

(23, 1) Matei 27, 2 / Marcu 15, 1 / loan 18, 28 (23, 2) leremia 38, 4 / Matei 17, 25; 22, 21 / 


Marcu 12, 17 / loan 19, 12 (23, 3) Matei 27, 11 / Marcu 15, 2 / loan 18, 33/ 
1 Timotei 6, 13 / Apocalipsa 1, 5 (23, 4) 1 Petru 2, 22 (23, 5) Amos 7, 10 


Arătat se împotrivesc adevărului, căci unde a oprit lisus să nu dea 
dajdie Cezarului — de vreme ce mai vârtos, ca o datorie, a o da înapoi a 
poruncit, așa zicând: „Daţi înapoi cele ce sunt ale Cezarului, Cezarului”? 
(Matei 22, 21; Marcu 12, 17; Luca 20, 25) Și cum întărâta norodul? Oare ca și 
cum Se ispitea să răpească împărăţia ?* Dar aceasta cu totul este de necrezut. 
Pentru că și vrând norodul să-L facă împărat, El cunoscând [aceasta], S-a 
dat în lături (loan 6, 15). Pentru aceasta și Pilat pricepând năpăstuirea, 
mărturisește că: „Nu găsesc nici o vină în Omul acesta“. 

Și mi se pare mie că și întrebarea aceasta care o face către Hristos, spre 
a râde de năpăstuire o săvârșește, căci batjocorește lucrul, zicând: „Tu ești 
împăratul ludeilor?”, ca și cum aceasta ar fi zis: „Lu Cel sărac, Cel de 
rând, Cel gol, Cel fără de nici un ajutor ești pârât că poftești împărăție?” 
lar aceste graiuri sunt ale unuia ce râdea — precum am zis — de cei Care-L. 


i În ediția de la 1805, titlul capitolului este: „Pentru ducerea Mântuitorului la Pilat. 
Pentru defăimarea lui lisus de către Irod. Pentru femeile ce plângeau. Pentru răstignirea lui 
„sus. Pentru tâlharul ce s-a pocăit. Pentru îngroparea lui Hristos”. 

* În ediţia de la 1805, în loc de „rege”, se găsește „împărat”. 

“În ediţia de la 1805, în loc de „Tu ești regele iudeilor?”, se găsește „Tu ești împăratul 
jidovilor?” 

* În ediția de la 1805, în loc de „mulțimi, se găsește „norod”. 

> În ediția de la 1805, în loc de „dar ei stăruiau”, se găsește „iar ei se întăreau”. 


* Adică să răpească dregătoria împărăției pământești. 

pârau pe Domnul Hristos pentru acestea. Căci plăsmuiesc ei că Acela, Care 
este atât de gol și de rând, Se ispitește la un lucru ca acesta, care are trebuință 
și de mulți bani, [încă] și de mulţi ajutători. 

Iar ei, neavând nici o altă ajutorință [sprijinire] în năpăstuirea ce-l 
făceau, glasurile și le uneltesc spre ajutor; și strigă asupra lui Dumnezeu 
Cuvântul, „zicând că întărâtă”, adică spre răzmeriță asmuţă norodul, și 
nu numai într-o parte a țării, ci din Galileea a început și a ajuns până aici, 
prin mijlocul Iudeii trecând. Și mi se pare mie că nu așa de rând pomenesc 
de Galileea, ci spre frică turburându-l pe Pilat, căci galileienii întru acest 
fel sunt pururea, turburători — și de noi izvodiri se apucă. Precum a fost și 
luda Galileianul, întru a cărui pomenire se vede că l-au aruncat aceștia pe 
Pilat, ca și cum ar fi zis astfel: „Socotește, o, ighemoane, pe luda Galileianul, 
care multă supărare a dat romanilor, stârnind spre răzvrătire nu puțină 
parte din norod; întru acest fel este și Acesta, pe Care se cuvine a-l lipsi 
din mijloc [a-L omort]”. 


23, 6-17: Și Pilat auzind”, a întrebat dacă Omul este galileian. (/) Și 
aflând că este de sub stăpânirea lui Irod, L-a trimis la Irod, care era și el 
în lerusalim în acele zile. (8) lar Irod, văzând pe Iisus, s-a bucurat foarte, 
că de multă vreme dorea să-L cunoască, pentru că auzise despre El, și 
nădăjduia să vadă vreo minune săvârșită de El. (9) Și L-a întrebat Irod 
multe lucruri, dar El nu i-a răspuns nimic. (10) Și arhiereii și cărturarii 
erau de faţă, învinuindu-L foarte tare”. (11) lar Irod, împreună cu ostașii 
săi, batjocorindu-L și luându-L în râs, L-a îmbrăcat cu o haină străluci- 
toare! și L-a trimis iarăși la Pilat. (12) Și în ziua aceea, Irod și Pilat s-au 
făcut prieteni unul cu altul, căci mai înainte erau în dușmănie! între ei. 
(13) lar Pilat, chemând arhiereii și căpeteniile și poporul, (14) a zis către 
ei: Aţi adus la mine pe Omul acesta, ca pe un răzvrătitor al poporului; 
dar iată eu, cercetându-L!? în faţa voastră, nici o vină n-am găsit în acest 
Om, din cele ce aduceţi împotriva Lui. (15) Și nici Irod n-a găsit, căci L-a 


” În ediţia de la 1805, în loc de „auzind”, se găsește „auzind de Galileea”. 

* În ediţia de la 1805, în loc de „L-a întrebat Irod multe lucruri”, se găsește „L-a 
întrebat Irod cu cuvinte multe”. 

” În ediţia de la 1805, în loc de „învinuindu-L foarte tare”, se găsește „pârându-L 
cu deadinsul”. 

19 În ediţia de la 1805, în loc de „haină strălucitoare”, se găsește „veșmânt luminat”. 

(! În ediţia de la 1805, în loc de „erau în dușmănie”, se găsește „erau învrăjbiţi”. 

12 În ediția de la 1805, în loc de „cercetându-L”, se găsește „întrebându-L. 

trimis iarăși la noi'?. Și iată, El n-a săvârșit nimic vrednic de moarte. (16) 
Deci, pedepsindu-L, ÎI voi elibera'*. (17) Și trebuia, la praznic, să le eli- 
bereze!” un vinovat. 

(23, 7) Psalm 34, 7 / Luca 31, 1 (23, 8) Matei 14, 1/ Marcu 6, 14 / Luca 9,9 (23, 9) Matei 27, 12 


(23, 11) Isaia 53, 3 (23, 12) Faptele Apostolilor 4, 27 (23, 14) Matei 27, 23 / Marcu 15, 14 / 
Luca 23, 1-4 / loan 18, 38; 19, 4 (23, 17) Matei 27, 15 / Marcu 15, 6 / loan 18, 39 


Urmând legea romanilor, Pilat ÎI trimite pe Domnul la Irod, pentru că 
acea lege poruncea ca fiecare să fie judecat de stăpânitorul țării sale. Pentru 
aceasta și pe lisus, ca pe un galileian, îl trimite la eparhul [stăpânitorul] 
Galileii. lar lrod s-a bucurat de aceasta, nu [din pricină] că voia să 
dobândească ceva de suflet folositor dintru a-L vedea pe lisus, ci, fiindcă, 
auzind despre El că este înțelept și făcător de minuni, avea poftă nebună 
- cu iubirea de deșertăciune bolind și el - ca să-L vadă pe acest ciudat Om 
si să-L audă ce zice. Au, doară, nu cu unele ca acestea și acum bolim mulţi?! 


'% În ediţia de la 1805, în loc de „Și nici Irod n-a găsit, căci L-a trimis iarăși la noi”, 
se găsește „Ci nici lrod, că v-am trimis pe voi la el. 

'* În ediția de la 1805, în loc de „pedepsindu-L, Îl voi elibera”, se găsește „certându-L, 
Îl voi slobozi”. 


15 În ediţia de la 1805, în loc de „elibereze“, se găsește „slobozească”. 


> Am putea spune că astăzi, această iubire de deșertăciune este promovată și 


instituționalizată prin toate structurile mass-media. În acest sens, se cuvine să știm și care 
este încununarea acestei boliri. De la Sfântul Lavrentie al Cernigovului (1868 - 1950) ne-au 
rămas aceste cuvinte: „Antihrist va cunoaște toate vicleniile diavolești și va face false minuni. 
Pe el îl va asculta și îl va vedea, în același timp, întreaga lume. Fericit și preafericit va fi 
omul care nu va dori și nu va vedea faţa spurcată a lui Antihrist. Cine va vedea și va 
asculta cuvântul hulitor de Dumnezeu a lui Antihrist, Făgăduințele pentru toate bunurile 
pământești, acela va fi ademenit și va merge cu închinăciune înaintea lui și împreună cu el 

a pieri și va arde în focul cel veșnic”. Arhiepiscopul Simeon, arhiepiscopul Teodosie, 
spiscopul lacob și arhimandritul Teofan (contemporani ai Cuviosului) l-au întrebat pe 
Sfântul Lavrentie: „Cum vor fi toate acestea?” Starețul le-a răspuns cu lacrimi: „În locurile 
cele sfinte va fi necurăția pustiirii și se vor arăta mârșavii ademenitori ai lumii, care vor 
înșela oamenii care s-au lepădat de Dumnezeu și care vor săvârși false minuni. După ei se 
va arăta Antihrist şi toată lumea îl va vedea deodată”. Părinţii l-au întrebat pe Sfânt: „Unde? 
În locurile sfinte? În biserică?” Cuviosul a răspuns: „Nu în biserică, ci în fiecare casă. În 
colțul unde stau acum sfintele icoane vor sta mașini ademenitoare, care vor înșela oamenii. 
Mulţi vor spune: trebuie să vedem și să auzim noutăţile. În aceste noutăţi se va arăta 
Antihrist” (Sfântul Lavrentie al Cernigovului — viața, învățăturile, minunile şi acatistul, ed. 
Bunavestire, Galaţi, 2003, pp. 157-158). Între cele peste un miliard de pagini care pot fi 
accesate pe internet, se află și cele ale următoarelor portaluri: zozore. maitreya-edu, com, 
zoiotp.partageinternational.com și une. shareinternational.com. Mesajul principal al acestor 
site-uri este propovăduirea lui Maitreva. În aceste pagini web, exponentul și încununarea 


ra 


gândirii New Age, „Lord Maitreya”, ne este dezvăluit în toată „splendoarea“ întunecată 


a puterilor sale, puteri și lucrări ce urmează să ni se „reveleze” în viitorul apropiat, când el va 

Așadar, poftea și el să vază vreun semn de la lisus, nu ca să creadă, ci ca 
să-și veselească vederea, precum în priveliști! îi vedem pe circari că arată 
năluciri, cum că înghit șerpi și săbii și altele ca acestea, și ne minunăm. 
Căci mai-mai că socotea [Irod] că și lisus întru acest fel este. „Și L-a întrebat 
Irod cu cuvinte multe” pe EI, oarecum așa cu luare în râs purtându-se 
către EI, și atotcuprizător să zic: batjocorindu-L pe El. Pentru aceasta și 
lisus nimic nu-l răspunde lui [Irod], căci știa când se cuvine a răspunde 
Cel Care pe toate cu socotinţă le-a făcut — și este mărturisită aceasta de 
David: „Își va tocmi cuvintele sale întru judecată” (Psalm 111, 5)!8. Căci 
ce trebuinţă este a-i răspunde celui care nu întreabă ca să se învețe? Și ce 
folos este a pune „mărgăritare înaintea porcilor”? (Matei 7, 6) Ci mai vârtos 
— precum și mai sus am zis!" - al iubirii de oameni este a tăcea întru unele 
ca acestea, căci cuvântul cel ce s-a grăit, pe lângă aceea că nu a folosit cu 
nimic, încă și de mai mare osândă pricinuitor le este celor ce nu iau aminte. 

Dar, lui Pilat, fiindcă este mai cu cunoștință decât Irod, îi răspunde 
Domnul, cu toate că nu prea arătat; căci întrebându-L. acela: „Iu ești 
împăratul iudeilor?”, ce îi răspunde Domnul? „Tu zici”. lar acest grai, de 
mijloc are oarecum înțelesul, căci poate să se înțeleagă așa: „Cu adevărat, 
Eu sunt, tu ceea ce este [adevărat] ai zis”, dar poate și în alt chip a se 
înțelege: „Eu nu zic, tu zici, stăpânire ai, și zici”. lar lui Irod, nici câtuși de 
cât [puţin] nu-i răspunde Domnul, ca unuia care era întru totul batjocoritor. 
Căci cu adevărat, după cum zice Isaia: „seminței celei rele, fiilor celor 
fărădelege” — iudeilor celor de atunci - „și zapcii îi necăjeau, asuprindu-i, 
și batjocoritori îi stăpâneau pe ei”%. Și că tocmai cu acest ţel de a-l. 


veni pe pământ. Pentru orice om de bun simţ, lucrurile afirmate în site-urile menţionate 
mai sus ridică serioase semne de întrebare. Ni se spune, la un moment dat, că în „Ziua 
Declaraţiei”, toate televiziunile din lume se vor interconecta pentru a transmite mesajul 
acestuia. Cei care nu vor privi la televizor îi vor primi mesajul mental, telepatic (adică fie 
prin nălucire, fie prin insuflare drăcească). Cine este Maitreya, sau mai bine zis cine se va 
arăta el a fi în exterior, se va vedea atunci când se va arăta întregii lumi și își va spune: 
„World Teacher” („Învățătorul Lumii”). Cine va fi el înlăuntru se va pricepe de către cei 
care vor să priceapă și să ia aminte. Cei care vor să priceapă vor cere; cine va cere va 
primi; cine va primi va înțelege întru darul lui Dumnezeu, Adevăratul Dumnezeu — 
Cela Care ne-a grăit: „Unul este Învățătorul vostru: Hristos, iar voi toţi sunteţi fraţi” 
(Matei 23, 8) şi „Cerul și pământul vor trece, dar cuvintele Mele nu vor trece” (Matei 24, 
35; Marcu 13, 31; Luca 21, 33). 

! Aici cu sensul de spectacole, reprezentații. 

15 În ediţia 1988 se găsește: „Își rânduiește vorbele sale cu judecată”. 

1” Vezi sfârșitul tâlcuirii de la Luca 22, 63-71. 

% Vezi Isaia 1, 4; 3, 12. 

batjocori și de a-L lua în râs poftea să-L vadă pe lisus și să vadă semn de la 
EI, și cu acest fel de socoteală Îl întreba pe EI, a adeverit sfârșitul lucrului. 
Căci, după ce L-au batjocorit și au râs de EI — și nu numai el, ci și ostașii 
lui, lucru ce este mai presus decât toată ocara - L-au slobozit. Și, 
îmbrăcându-L într-un „veșmânt luminat”, L-au trimis pe El la Pilat. 

lar tu vezi pe diavolul că pretutindenea prin cele ce le face se împiedică, 
întrucât face batjocurile și ocările acestea împotriva lui Hristos: iar dintru 
acestea mai mult se arată adevărul, căci prin cele ce Îi batjocoresc, prea 
arătat se mărturisește că nu este turburător [răzvrătitor] și potrivnic 
Domnul. Căci de ar fi fost [Domnul] de acest fel, nu ar fi făcut ei derâdere, 
stându-le asupră atâta de mare primejdie și ridicare de răzmeriţă 
bănuindu-se de la tot norodul — și mai vârtos, de la un norod atât de mare 
și care atât de mult se îndulcea întru noi izvodiri. 

lar „rod și Pilat s-au făcut prieteni unul cu altul”, căci a-l trimite 
Pilat pe cel ce-i era supus lui Irod la dânsul, începătură de prieteșug s-a 
părut, ca și cum Pilat nu ar fi luat privilegiile lui Irod”. 

Însă vezi-l pretutindenea pe diavolul, că și pe cele despărțite le 
împreunează, ca numai lui Hristos să-l gătească moartea, și o unire 
alcătuiește și pe vrăjmași îi împrietenește. Așadar, nu ne rușinăm noi, dacă 
acesta și pe vrăjmași îi împacă, pentru ca pe Hristos să-L omoare, iar noi, 
pentru mântuirea noastră, nici măcar pe prieteni, întru prietenia cea către 
noi nu îi vom păzi? 

lar după ce [Domnul] a fost trimis din nou la Pilat, socotește cum 
iarăși a strălucit adevărul. Zice Pilat: „Mi-aţi adus pe Omul Acesta, ca pe 
Cel Care răzvrătește norodul — și nimic vrednic de moarte nu aflu întru 
E], ci încă nici lrod”. Vezi? Fără de îndoială că mărturia a doi oameni este 
adevărată, și mai vârtos a unuia care e ighemon [Pilat] și a altuia care este 
tetrarh [Irod]. Zice: „Nici eu, nici împăratul Irod nu am aflat vreo vină 
întru EI”. Ce vor răspunde către acestea iudeii? Înșiși judecătorii 
mărturisesc că fără de vină este Omul, căci voi, pârâșii, nu aţi adus în 


*! Despre prieteșugul dintre Irod și Pilat, Sfântul Maxim Mărturisitorul zice: „(72) 
Când îl vezi pe Irod și pe Pilat împrietenindu-se pentru omorârea lui lisus, gândește-te 
la întâlnirea într-un gând a dracului desfrânării și al slavei deșarte, pentru a omori rațiunea 
virtuţii și a cunoștinței. Căci dracul iubirii de slavă deșartă, fățărnicindu-se că iubește 
cunoștința duhovnicească, o trimite dracului desfrânării. lar cel al desfrânării, fățărnicind 
curăţenia prin renunțare, o trimite dracului slavei deșarte [...] (73) Irod are înţelesul 
cugetului trupesc; Pilat al percepției prin simţuri [...] (74) Irod ţine locul lucrării patimilor. 
Pilat, pe al deprinderii amăgite de ele” (Filocalia românească, Capete &enostice, vol. 2, ed. 
Humanitas, București, 1999, p. 154). 

mijloc nici un martor căruia se cuvine a-i crede! O, cum biruiește adevărul! 
Tace lisus și mărturisesc pentru El vrăjmașii; strigă iudeii și pentru 
învinuirile lor nu este nimeni care să dea mărturie. lar Pilat era molatic și 
nicidecum nu le stătea împotrivă iudeilor pentru a apăra adevărul, căci se 
temea de năpăstuiri, ca, nu cumva, să fie pârât că a slobozit pe potrivnicul 
[împărăției romanilor]. Căci nu s-a învăţat a zice: „lar de frica voastră nu 
ne vom teme, ci Domnul, Acela îmi va fi Mie frică”? (Isaia 8, 12-13). 
Grăiește Pilat: „Deci, certându-L”, adică înțelepțindu-L. prin toiege, II 
voi slobozi”. 

Și trebuia ca romanii să le sloboadă la praznic un vinovat, făcând hatâr 
iudeilor. Căci după ce s-au împăcat romanii și s-au făcut prieteni cu iudeii, 
le-au dat voie să petreacă după obiceiurile și legile lor, iar la iudei era 
obicei părintesc, a-i cere de la stăpânitori pe cei osândiţi — precum și de la 
Saul l-au cerut pe Ionatan. lar de nu știi istoria aceasta, citește Cartea Întâi 
a Împăraților şi o vei afla pe ea (1 Regi 14, 42-45). 


23, 18-27: Dar ei, cu toții, au strigat, zicând: la-L pe Acesta și 
eliberează-ne”” pe Baraba, (19) care era aruncat în temniță pentru o 
răscoală făcută în cetate și pentru omor. (20) Și iarăși le-a vorbit Pilat, 
voind să le elibereze”! pe isus. (21) Dar ei strigau, zicând: Răstignește-L! 
Răstignește-L! (22) lar EI a zis a treia oară către ei: Ce rău a săvârșit 
Acesta? Nici o vină de moarte nu am aflat întru El. Deci, pedepsindu-L.”, 
Îl voi elibera. (23) Dar ei stăruiau, cerând cu strigăte mari ca El să fie 
răstignit, și strigătele lor au biruit“. (24) Deci, Pilat a hotărât să se 
împlinească” cererea lor. (25) Și le-a eliberat pe cel aruncat în temniță 
pentru răscoală și ucidere, pe care îl cereau ei, iar pe lisus L-a dat în 


2,,Nu numiţi uneltire tot ceea ce poporul acesta socotește uneltire, și nu vă temeți, 
nici nu vă înfricoșaţi de ceea ce se tem ei. Numai pe Domnul Savaot socotiți-L sfânt, 
de El să vă temeţi și să vă înfricoșați. EI va fi pentru voi piatră de încercare și stâncă 
de poticnire pentru cele două case ale lui Israil, cursă și laț pentru cei ce locuiesc în 
Ierusalim. Și mulți se vor poticni, vor cădea și se vor sfărâma, vor fi prinși în cursă și 
vor fi duși în robie!“ (Isaia 8, 12, 15) 

3 În ediția de la 1805, în loc de „eliberează-ne”, se găsește „ne slobozește nouă”. 

În ediţia de la 1805, în loc de „elibereze“, se găsește „slobozească”. 

% În ediția de la 1805, în loc de „pedepsindu-L”, se găsește „certându-L”. 

% În ediția de la 1805, în loc de „și strigătele lor au biruit”, se găsește „și se întăreau 
glasurile lor și a arhiereilor”. 

% În ediţia de la 1805, în loc de „a hotărât să se împlinească”, se găsește „a judecat 
să se facă”. 

voia lor*. (26) Și pe când Îl duceau, oprind” pe un oarecare Simon 

Cirineul, care venea din țarină, i-au pus crucea, ca să o ducă în urma lui 

lisus. (27) lar după El venea mulțime multă de popor și de femei, care 
se băteau în piept” și Îl plângeau. 

(18) Matei 27, 20 / Marcu 15, 11 / loan 18, 40 / Faptele Apostolilor 9, 14 (23, 19-25) Matei 

27, 16-27 / Marcu 15, 7-15 / loan 19, 1-16 (23, 26) Matei 27, 32 / Marcu 15, 21 


Ce este mai rău decât aceasta? Neamul cel sfânt spre ucidere se turba, 
Pilat cel de alt neam, oprea uciderea — cele de sus, jos s-au întorsi!. Și zic 
ei: „la-L pe Acesta, și slobozește-ne pe Baraba”, care, căpetenie de 
răzmeriţă și ucigaș fiind, a fost aruncat în temniţă. Și la cea de a treia 
strigare Îl slobozește Pilat [pe Baraba]; și de trei ori strigă aceia asupra lui 
Hristos ca, întru adevăr, prin cea de-a treia strigare a lor să facă încredințată 
turbarea lor spre ucidere. Și „de Cel sfânt și drept s-au lepădat” — precum 
zice fericitul Petru - „și au cerut să li se dăruiască lor bărbat ucigaș” 
(Faptele Apostolilor 3, 14); căci pe cel asemenea lor îl iubesc, pentru aceasta 
și împreună cu el se fac părtași, ridicându-se și ei împotriva romanilor și 
făcându-se pricinuitori de nenumărate ucideri și de a lor pierzare. 

lar acestea și mai înainte le spune Domnul și prin leremia: „Părăsit-am 
casa mea, lăsat-am moștenirea Mea; dat-am moștenirea Mea în mâinile 
vrăjmașilor. Făcutu-s-a moștenirea Mea pentru Mine ca un leu din pădure, 
ridicându-și glasul împotriva Mea, și de aceea am urât-o” (Ieremia 12, 7-8). 
Și iarăși, Osea: „Vai de ei, că au fugit de Mine! Ticăloși sunt, căci au făcut 
păgânătate asupra Mea! Eu i-am izbăvit pe ei, iar ei au grăit asupra Mea 
mincinoase. Și vor cădea în ascuţișul săbiei boierii lor pentru nepedepsirea 
limbii lor” (Osea 7, 13, 16). 

Deci, se aduce lisus și mai întâi au pus pe El Crucea și, purtând-o, a 
ieșit, că nici nu primea cineva dintre ceilalți să o țină pe aceasta, fiindcă 
și lemnul îl socoteau blestemat” (Deuteronom 21, 22-23). Apoi, aflând pe 


2% În ediția de la 1805, în loc de „în voia lor”, se găsește „după voia lor”. 

* În ediţia de la 1805, în loc de „oprind”, se găsește „prinzând”. 

“ În ediţia de la 1805, în loc de „se băteau în piept”, se găsește „plângeau și se 
tânguiau”. 

* Adică s-au făcut cu susu-n jos. 

> „Dese va găsi la cineva vinovăție vrednică de moarte și va fi omorât, spânzurat 
de copac, trupul lui să nu rămână peste noapte spânzurat de copac, ci să-l îngropi tot 
în ziua aceea, căci blestemat este înaintea Domnului tot cel spânzurat pe lemn și să nu 


spurci pământul tău pe care Domnul Dumnezeul tău ţi-l dă moștenire” (Deuteronom 
2], 22-23), 

un oarecare Simon Cirineul, au pus pe acesta Crucea, silind pe acel om 
și ca pe oarecare ispită asupră-i punându-o pe aceasta, de la care ceilalți 
se întorceau. 

Și nu puțină sfătuire [învățătură] ni se arată dintru aceasta, deoarece 
„Cruce” este omorârea și nelucrarea și nemișcarea patimilor, pentru că 
acela care se răstignește și se pironește, este nelucrător. Deci, învățătorul 
cel după Hristos, dator este întâi a ridica el Crucea și a-și pătrunde trupul 
său cu frica lui Dumnezeu și prin nepătimire a se face strălucit, apoi, așa, 
și pe ascultători a o pune pe aceasta — Crucea, adică —, căci „Simon“ se 
tâlcuiește „ascultare”. 

Și se plinește și aici cuvântul Isaiei: „a Cărui stăpânire este peste 
umărul Lui” (Isaia 9, 5), că „stăpânire“ a Domnului și „împărăţie” este 
Crucea, căci zice Pavel: „S-a smerit pe Sine, ascultător făcându-Se până 
la moarte, și încă moarte pe Cruce. Pentru aceea, și Dumnezeu L-a 
preaînălţat și l-a dăruit Lui nume, care este mai presus de orice nume” 
(Filipeni 2, 8-9). Deci, dacă lui lisus i s-a făcut Crucea [pricină de] înălțare 
și slavă, cu cuviinţă se zice că este „stăpânire a Lui”, adică dregătorie 
stăpânească și semn al stăpânirii. Căci, așa precum boierii sfetnici au 
însemne ale boierilor: unii brâie, iar alţii caftane, tot așa și Domnul Crucea 
o face Semn al Împărăției Sale. 

Și de vei socoti [cumpăni, cugeta], vei afla că în alt chip nu împărățește 
lisus întru noi, fără numai prin reaua pătimire; căci aceia care întru desfătări 
petrec, sunt vrăjmași ai Crucii. Și poate fi ascultător al lui Hristos și a 
ridica Crucea Lui, acela care este lucrător al faptei celei bune, „care vine 
din țarină”, care lasă lumea aceasta ce este „țarină” și lucrurile cele ce 
sunt într-însa și merge la lerusalimul cel de Sus, care este slobod. 

Încă și aceea, că „venea” după Hristos „mulțime multă de popor și 
de femei”, însemnează cum că mulţime multă de iudei, pe urmă, după 
Cruce — că aceasta înseamnă „veneau după EL” — vor crede întru EI; încă și 
femei multe. Citește, așadar, Faptele Apostolilor și vei vedea „mii“ din cei 
care cred (2, 41; 4, 4; 21, 20). 

Însă nu cumva încă și aceea „a plânge și a se tângui” femeile cele care 
mergeau după lisus ne va fi de folos nouă la îndreptarea năravului 
[purtărilorh? Căci „femeie” este sufletul cel neputincios. Acesta, de va primi 
zdrobire de inimă prin pocăință și va plânge și se va tângui, atunci, cu 
adevărat, merge după Hristos, Cel Care Se răstignește și pătimește pentru 
mântuirea noastră. 

23, 28-31: Și întorcându-Se către ele, lisus le-a zis: Fiice ale 
lerusalimului, nu Mă plângeți pe Mine, ci pe voi plângeți-vă și pe copiii 
voștri. (29) Căci iată, vin zile în care vor zice: Fericite sunt cele sterpe și 
pântecele care n-au născut și sânii care n-au alăptat!” (30) Atunci vor 
începe să spună munţilor: Cădeți peste noi; și dealurilor: Acoperiţi-ne. 
(31) Căci, dacă fac acestea cu lemnul verde, cu cel uscat" ce va fi? 

(23, 28-29) Isaia 54, 1 / Osea 9, 14 / Înţelepciune 3, 13 / Matei 24, 19 / Marcu 13, 17/ 


Luca 21, 23 (23, 30) Isaia 2, 19 / Iosua 10, 8/ Apocalipsa 6, 16; 9,6 
(23, 31) Pilde 11, 31 / lezechiil 20, 17; 21, 3-4 


Femeile — că iubitor de lacrimi și mult plângăcios este neamul acesta — 
ca și cum oarecare mare rău 1 Se întâmplase Domnului, plâng, arătându-și 
impreună pătimirea, [încă] și pentru nedreptate tânguindu-se. lar El nu le 
primește, ci mai vârtos le ceartă pe dânsele; că de bunăvoie pătimea EI, iar 
pe Cel Care de bunăvoie pătimește — și pentru mântuirea a toată firea — nu 
se cuvine a plânge, ci a plesni cu mâinile [a bate din palme] și a aduce 
audă. Căci prin Cruce și moartea s-a stricat; [încă] și iadul s-a robit. lar 
plângerile le aduc mângâiere nu celor ce pătimesc de bunăvoie, ci acelora 
care fără de voie suferă. Deci, le ceartă Domnul pe ele care se tânguiau 
sentru EI și le sfătuiește să-și abată privirea către relele cele ce vor fi și 
»entru acelea să se tânguie, când femeile îi vor frige pe fiii lor fără de 
milostivire — și pântecele cel ce a născut, același, iarăși pe cel născut, cu 
“căloșie îl va primi”. 

„Căci, dacă întru Mine, unele ca acestea au săvârșit romanii, întru 
“une «lemnul cel verde», cel rodit și pururea înverzit și pururea viu prin 
Dumnezeire, și care prin roadele învăţăturii Mele îi hrănesc pe toți, întru 

oi, în norod zic, în «lemnul cel uscat», care este lipsit de toată dreptatea 
“ea făcătoare de viață, și nici o roadă nu aduce, ce nu va săvârși? Că de aţi 
2 avut vreo lucrare a faptei bune pricinuitoare de viață, poate v-aţi fi 
îinvrednicit măcar de puţină milostivire. lar acum, ca un «lemn uscat», 
spre ardere și spre stricăciune veţi fi”. 


23, 32-38: Şi erau duși și alții, doi făcători de rele, ca să-i omoare“ 
împreună cu El. (33) Și când au ajuns la locul ce se cheamă al Căpățânii, 


În ediţia de la 1805, în loc de „sânii care n-au alăptat”, se găsește „țâțele care 
n-au aplecat”. 

"4 În ediția de la 1805, în loc de „cu cel uscat”, se găsește „dar în cel uscat”. 

% Vezi anexa editorială: Pătimirile iudeilor din vremea Cezarului Gaius Caligula (anii 
37-41) și până la dărâmarea lerusalimului din vremea lui Tit (anul 70) — descrise după Eusebiu 
de Cezareea și Iosif Flaviu, din volumul de faţă. 

% În ediţia de la 1805, în loc de „omoare“, se găsește „piarză”. 

L-au răstignit acolo pe EI și pe făcătorii de rele, unul de-a dreapta și altul 
de-a stânga. (34) lar lisus zicea: Părinte, iartă-le lor, că nu știu ce fac. Și 
împărțind hainele Lui, au aruncat sorţi. (35) Și sta poporul privind, iar 
căpeteniile își băteau joc de EL”, zicând: Pe alţii i-a mântuit; să Se mântuiască 
și pe Sine Însuși, dacă EI este Hristosul, alesul lui Dumnezeu. (36) Și ÎI 
luau în râs și ostașii care se apropiau, aducându-l oțet, (37) și zicând: Dacă 
Tu ești regele iudeilor, mântuiește-Te pe Tine Însuţi! (38) Și deasupra Lui 


era scris cu litere” grecești, latinești și evreiești: Acesta este regele” iudeilor. 
(23, 32) Isaia 2, 19; 53, 12 / Matei 27, 38 / Marcu 15, 27 / loan 19, 18 (23, 33) Matei 27, 33 / 

Marcu 15, 22 / loan 19, 17 (23, 34) Psalm 21, 20 / Matei 5, 44; 27, 35 / Marcu 15, 24 / 

loan 19, 23 / Faptele Apostolilor 3, 17; 7, 60 (23, 35-38) Psalm 21, 19; 34, 15 / 

Matei 27, 34-42 / Marcu 15, 22-32 / loan 19, 19-30 / 1 Corinteni 4, 12 


Vrând diavolul să aducă asupra Domnului rea bănuială și necinste, 
făcea a fi răstigniţi împreună cu EI și tâlhari. Dar vezi cum și de unul s-a 
lipsit, și aceasta cu prisosință s-a făcut spre mai multă slavă a Domnului. 
Căci crucile acelora nici n-au fost căutate, iar de a Acestuia toată lumea se 
atârnă. Și luminat de aici se arată că Domnul nu este fărădelege [nelegiuit], 
precum sunt tâlharii, ci a toată dreptatea începător [izvorâtor, temeluitor]. 

Și Il aduc pe El „la locul Căpățânii”, unde zic că este îngropat 
strămoșul [Adam], ca unde s-a făcut prin lemn căderea, acolo să se facă și 
cea prin lemn sculare [ridicare]. 

lar lisus, mulțime de blândețe arătând, Se roagă pentru dânșii, zicând: 
„Părinte, iartă-le lor, că nu știu ce fac”. Și, cu adevărat, li s-ar fi iertat lor 
păcatul, dacă pe urmă nu ar fi rămas întru necredinţă. 

Dar pentru care pricină „împărțesc hainele Lui”? Poate și având 
trebuință mulți de dânsele, dar poate — care este și mai adevărată - spre 
ocară și batjocură făcându-le acestea. Căci ce lucru scump puteau vedea 
în hainele Lui? Așadar, râzând și ocărând făceau unele ca acestea. 

Căci, dacă își băteau joc de El căpeteniile, ce se cuvine a socoti pentru 
norodul cel de obște? „Pe alţii i-a mântuit; să Se mântuiască și pe Sine 
Însuși, dacă El este Hristosul, alesul lui Dumnezeu”. Acestea le zicea 
printr-înșii diavolul. Căci, precum pe aripa templului (Matei 4, 6), așa și 
aici, unele ca acestea spune, pizmuind mântuirii celei prin Cruce și voind 
să o împiedice pe aceasta, cu toate meșteșugirile cele ce îi erau cu putinţă. 


” În ediţia de la 1805, în loc de „Și sta poporul privind, iar căpeteniile își băteau 
joc de EI", se găsește „Și sta norodul de privea și își băteau joc de Dânsul și boierii 
împreună cu dânșii”. 

% În ediția de la 1805, în loc de „litere“, se găsește „slove”. 


5 În ediția de la 1805, în versetele 37-38, în loc de „rege”, se găsește „împărat. 

lar „oţet” îi aduceau lui ostașii, ca și cum i-ar fi slujit unui împărat 
pentru a bea. 

Și vezi și alt meșteșug al diavolului întors împotriva sa. Căci el cu trei 
feluri de „slove” făcea oarecum vădită scularea împotrivă [răzvrătirea] a lui 
Hristos, ca de nimeni din cei ce treceau să nu fie neștiut: „Pentru aceasta este 
spânzurat [pe Cruce], căci Se făcea pe Sine împărat”. lar aceasta, cu toate că 
nu o înțelegea cel înțelept [iscusit] spre a face rău [diavolul], semn era că, cele 
mai tari neamuri — precum erau romanii — și mai înţelepţi — precum erau elinii 
și mai cinstitori de Dumnezeu — precum era neamul evreilor - sub impărăţia 
lui lisus se vor supune și Îl vor propovădui pe EI. Pentru aceasta, am zis încă 
și în Evanghelia cea de la loan mai multe și mai înalte. 


23, 39-43: lar unul dintre făcătorii de rele“ răstigniţi, Îl hulea zicând: 
Nu ești tu Hristosul? Mântuiește-Te pe Tine Însuţi și pe noi'.. (40) Și 
celălalt, răspunzând, îl certa, zicând: Nu te temi tu de Dumnezeu, că 
ești în aceeași osândă? (41) Și noi pe drept, căci noi primim cele cuvenite 
după faptele noastre; Acesta însă n-a făcut nici un rău. (42) Și zicea lui 
lisus: Pomenește-Mă Doamne, când vei veni întru Împărăția Ta. (43) Și 
lisus i-a zis: Adevărat grăiesc ție, astăzi vei fi cu Mine în Rai”. 
(23, 39) Matei 27, 44 / Marcu 15, 32 (23, 42) Facere 40, 14 (23, 43) Matei 16, 28 
Cum zic ceilalți Evangheliști că amândoi tâlharii Îl ocărau pe EI? (Matei 
27,44; Marcu 15, 32) Prin urmare este că mai întâi amândoi Îl ocărau pe El, 
apoi unul din ei, priceput fiind, a cunoscut bunătatea și Dumnezeirea lui 
lisus din glasul pe carele îl săvârșea pentru cei ce-L răstigneau: „Părinte, 
iartă-le lor, că nu știu ce fac” (Luca 23, 34). Căci glasul acesta nu este numai 
plin de toată iubirea de oameni, ci și multă stăpânire arată. Căci nu a zis 
[Mântuitorul]: „Doamne, Mă rog, iartă-le lor”, ci așa, simplu, și cu 
stăpânire: „Părinte, iartă-le lor”. Deci, din glasul acesta luând aminte cel 
care mai întâi era hulitor, pe lisus drept adevărat Împărat Îl cunoaște și 
astupă gura și a celuilalt tâlhar, [încă] și către lisus zice: „Pomenește-Mă 
Doamne, când vei veni întru Împărăția Ta”. Ce răspunde la aceasta 
Domnul? „Astăzi împreună vei fi cu Mine în Rai”, căci ca un om [Om] 
era pe Cruce, iar ca un Dumnezeu, pretutindenea [era], de nicăieri lipsind. 
Dar vor cerca unii, cum Domnul, zicând tâlharului: „Astăzi împreună 
vei fi cu Mine în Rai”, Pavel a zis că nimeni dintre Sfinţi „nu a primit 


49 În ediția de la 1805, în loc de „făcătorii de rele”, se găsește „tâlharii”. 
“! În ediţia de la 1805, în loc de „Nu ești tu Hristosul? Mântuieşte-Te pe Tine Însuți 
si pe noi”, se găsește „De ești Tu Hristos, mântuiește-Te pre Tine și pre noi”. 
“ În ediţia de la 1805, în loc de „Adevărat grăiesc ţie, astăzi vei fi cu Mine în rai”, 
: săsește „Amin zic ție, astăzi împreună vei fi cu Mine în Rai”. 

făgăduinţa”? (Evrei 11, 39) Şi oarecare zic că Pavel nu pentru toți Sfinţii 
hotărăște aceasta, că „nu au primit făgăduinţa”, ci numai pentru aceia pe 
care el i-a numărat [enumerat]. Și i-a numărat [enumerat] pe alții mulți, 
iar de tâlhar nici nu a pomenit“. Că ascultă ce zice: „Toţi aceștia”, cu 
arătare către cei numărați |enumeraţi] aducând cuvântul, cu care tâlharul 
nu a fost numărat [enumerat] împreună. 

lar alţii au zis că nici tâlharul nu a dobândit încă petrecerea cea din Rai. 
Dar, fiindcă neschimbată și nemincinoasă este făgăduinţa Domnului, pentru 
aceasta s-a zis: „Astăzi vei fi cu Mine în Rai”. Căci este — zic ei — și acest fel 
de chip de vorbă în cuvintele Domnului, întru care grăiește pentru cele ce 
vor să fie, ca și pentru cele ce acum sunt făcute, precum când zice: „Cel ce 
nu crede este osândit” (loan 3, 18); și iarăși: „Cel ce ascultă cuvintele Mele 
și crede, la Judecată nu vine, ci s-a mutat din moarte la viață” (loan 5, 24). 

Iar alții silesc graiul, punând virgulă după „astăzi, ca să fie ceea ce se 
zice întru acest fel: „Adevărat zic ţie, astăzi” apoi, „vei fi cu Mine în Rai” 
aducând pe urmă. 

Iar unii cărora li se pare că mai mult [mai bine] au nimerit, așa tâlcuiesc: 
Bunătăţile cele ce ne sunt făgăduite nouă nu sunt viețuirea sau întoarcerea 
în Rai, ci Împărăţia Cerurilor; pentru aceasta și ne rugăm: „Vie Împărăția 
Ta” (Matei 6, 10), nu „vie vieţuirea în Rai”. Că, să nu-mi zică cineva că 
aceeași este Raiul și Împărăția, căci pe bunătățile Împărăției nici ureche 
nu le-a auzit, nici ochi nu le-a văzut, nici la inimă de om nu s-au suit (1 
Corinteni 2, 9), iar Raiul și ochiul lui Adam l-a văzut și urechea a auzit de 
el (Facere 2, 8-9). Căci zice: „Din tot pomul ce este în Rai cu mâncare vei 
mânca” (Facere 2, 16). Și cu toate că un pom îi era oprit lui, însă și acesta 
era văzut și Adam a auzit de el și la inimă de om s-a suit; că se veselea 
Adam cu duhul, căci, cu adevărat, nu avea lucrare ca aceasta și veselie 
întru lucrarea pământului. Dintru această pricină, zic aceia [ce tâlcuiesc 
astfel]: Pavel nu grăiește nimic potrivnic, căci tâlharul Raiul l-a dobândit, 
iar Împărăţia nu a dobândit-o, dar o va dobândi atunci când [o vor dobândi] 
și toți cei pe care i-a numărat [enumerat] Pavel (Evrei 11, 32-40). lar acum, 
deodată, pe Rai îl are, care este loc de odihnă duhovnicească. Acestea, cu 
adevărat, mulţi de multe ori le-au zis. 

Dar, este cu putinţă a zice că chiar dacă aceeași este Împărăția Cerurilor 
și Raiul, nimic nu oprește și Domnul a adeveri, și Pavel“. Căci tâlharul 


% Vezi Evrei 11, 32-40. 
1 „Toţi aceștia, mărturisiți fiind prin credință, n-au primit făgăduinţa” (Evrei 11, 39), 
% Adică a grăi adevărat și Domnul și Sfântul Apostol Pavel. 

este cu adevărat în Rai, adică întru Împărăţie; și nu numai el ci și toţi cei 
pe care îi numără [enumeră] Pavel, însă nu au dobândit împărtășirea cea 
de săvârșit [desăvârșită] a bunătăţilor. Căci, precum cei osândiţi nu sunt 
în palatele împărătești, ci închiși în temniță sunt păziţi spre muncile cele 
orânduite, tot astfel, cei de cinste, și în palatele împărătești intră, și acum, 
întru acestea petrec [viețuiesc]; apoi, când va veni vremea împărțirii 
darurilor celor împărătești, se învrednicesc de acestea. Așa și Sfinţii, cu 
toate că nu au dobândit încă săvârșirea [desăvârșirea], însă acum întru 
acestea luminoase și binemirositoare și împărătești — ca să zic în [pe] scurt 
- lăcașuri petrec, chiar dacă încă nu se învrednicesc de săvârșit [desăvârșit] 
împărțirii darurilor celor împărătești. 

Așadar, tâlharul și în Rai a fost, și încă nu a dobândit săvârșirea 
[desăvârșirea], ca nu fără de noi să ia săvârșirea [desăvârșirea]. Și aceasta, 
precum socotesc, este mai adevărată decât toate, ca să nu zic că și darurile 
Sfinților, întru facerile de minuni cele din fiecare zi, cu cuviință, „Rai” s-ar 
fi putut numi. 

Încă și toți care de duhovnicești daruri învrednicindu-se, arvuna 
Duhului de aici, acum au luat-o, în „Rai” sunt, chiar dacă nu au luat încă 
săvârșirea [desăvârșirea] și Împărăţia nu au dobândit-o, precum zice Pavel 
întru aceeași Epistolă către Evrei: „N-au primit făgăduinţa” (11, 39). Căci, 
zicând „făgăduinţa“, pe cea întreagă și de săvârșit [desăvârșită] fericire a 
arătat. Deci, nu au primit încă „făgăduinţa“ cea de săvârșit [desăvârșită], 
dar sunt și întru Împărăție și în Rai. 

lar tu, de acestea minunează-te: că precum un împărat biruitor, 
întorcându-se de la izbândă, pe cele mai bune din lucrurile de pradă împreună 
cu sine le aduce, așa și Domnul, pe cel mai bun vas al diavolului prădându-l 
[pe tâlhar], împreună cu Sine îl aduce, întorcându-Se la patria cea dintâi a 
omului — la Rai zic. Căci nu numai ca Cel Care era Dumnezeu era în Rai, ci și 
ca Cel Care a luat suflet omenesc cuvântător și gânditor; și în Rai a fost cu 
mintea și în iad S-a pogorât cu sufletul. Și prin a-l mântui pe tâlhar — vasul 
răutăţii — a arătat ceea ce mai înainte grăia, anume că după ce îl va lega pe cel 
tare, îi va răpi vasele lui (Matei 12, 29; Marcu 3, 27; Luca 11, 21-22). 


23, 44-49: Și era acum ca la ceasul al șaselea și întuneric s-a făcut 
peste tot pământul până la ceasul al nouălea, (45) când soarele s-a 
întunecat; iar catapeteasma templului s-a sfâșiat* pe mijloc. (46) Și 


% În ediţia de la 1805, în loc de „catapeteasma templului s-a sfâșiat pe mijloc”, se 
găsește „s-a rumpt catapeteasma Bisericii prin mijloc”. 

lisus, strigând cu glas tare“, a zis: Părinte, în mâinile Tale încredinţez 
duhul Meu. Și aceasta zicând, Și-a dat duhul. (47) lar sutașul, văzând 
cele ce s-au făcut, a slăvit pe Dumnezeu, zicând: Cu adevărat, Omul 
acesta drept a fost. (48) Și toate mulțimile care veniseră la această 
priveliște, văzând cele întâmplate, se întorceau, bătându-și pieptul. 
(49) Și toţi cunoscuţii Lui, și femeile care Îl însoţiseră din Galileea, 
stăteau departe, privind acestea. 


(23, 44) Amos 8, 9 / Matei 27, 45 / Marcu 15, 33 (23, 45-49) Psalm 30, 5; 37, 11-13; 68, 24 / 
Matei 27, 50-56 / Marcu 15, 37-41 / Luca 8, 2 / loan 19, 25, 30-37 


„Semn din cer” cereau oarecând iudeii să vadă (Matei 16, 1; Marcu 8, 
11; Luca 11, 16). lată, dar, acum „semn”, acest străin [neobișnuit] întuneric. 

Și „se sfâșie” și „catapeteasma templului”, arătând Domnul, că nu 
vor mai fi necălcate [neumblate] sfintele stintelor, ci romanilor dându-se, 
călcate și întinate se vor face. Încă și în alt chip, arată cum „catapeteasma“ 
care ne oprea [despărțea] pe noi de sfintele cele din Cer, „se sfâșie” — 
adică vrajba și păcatul; căci acesta era „peretele“ cel mare, care ne despărțea 
pe noi de cele de acolo (Efeseni 2, 14). Și arată că nu dintru neputinţă S-a 
răstignit [Domnul], căci Cel Care a făcut unele ca acestea putea și pe aceia 
[care L-au răstignit] să-i zdrobească și să-i dea pierzării. 

Și cu „glas mare strigând” [Domnul], „Își dă duhul”, căci putere avea 
să-Și puie sufletul Său, și iarăși să-l ia pe el. 

lar glasul acesta și celelalte minuni s-au făcut sutașului pricină de 
credinţă, căci nu ca și un om de rând, ci cu stăpânire murea [Mântuitorul]. 
Și lucru „încredinţat”* a numit moartea, fiindcă iarăși avea să-Și ia sufletul. 
Şi prin acest glas [,„Părinte, în mâinile Tale încredințez duhul Meu”], 
întâi de toate de izbăvire s-au învrednicit sufletele noastre, fiindcă nu mai 
are diavolul stăpânire asupra lor, ci Părintelui se încredințează. Căci mai 
înainte de moartea lui Hristos, mare dreptate avea diavolul asupra 
sufletelor, iar după ce Fiul nu în iad, ci în mâinile părintești și-a încredințat 
duhul, izbăvire au dobândit cei din iad. 

Și ceea ce a zis Domnul: „Când Mă voi înălța, pe toţi îi voi trage la 
Mine” (loan 12, 32) acum se vede că s-a săvârșit. Căci, după ce „S-a înălțat” 
pe Cruce, l-a „tras“ la Sine pe tâlharul, l-a „tras” pe sutașul. 

Și își și „băteau piepturile” unii din iudei și, pe răstignitori prihănin- 
du-i, arătat pe lisus [l îndreptăţeau. 


“ În ediția de la 1805, în loc de „glas tare”, se găsește „glas mare”. 
“5 [1805] Adică amanet care se încredințează cuiva spre păstrare până la o vreme și 
iarăși se ia înapoi. 

Deci, ucenicii au fugit, iar „femeile” - neamul cel osândit și blestemat 
— rămân și privesc acestea toate și de îndreptarea și de blagoslovenia cea 
de aici ele se îndulcesc întâi, precum și de Înviere. 

lar tu te minunează de împietrirea iudeilor. Căci cei care ziceau: „Să 
Se pogoare de pe Cruce și să credem întru Dânsul” (Matei 27, 42), cele 
mai mari [minuni] văzându-le, nu cred. Căci nu era deopotrivă a Se pogori 
de pe Cruce cu a întuneca soarele, a despica pietrele, a porni cutremurul 
înfricoșat, a învia morți, a rupe catapeteasma și toată zidirea a o schimba 
[preschimba]? (Matei 27, 51-53) Drept aceea, nimeni să nu stea la 
nedumerire pentru ce nu S-a pogorât [de pe Cruce], ci, fără de iscodire pe 
acestea să le primească, socotind că, chiar și aceasta de ar fi făcut-o 
[Domnul], nici așa nu ar fi crezut [iudeii]. Și nimic altceva nu s-ar fi săvârșit, 
fără numai că mântuirea cea prin Cruce s-ar fi știrbit — căci Crucea este 
slava lui Hristos, mai vârtos decât toate. Așadar, după ce a făcut cele mai 
mari [minuni], fiindcă nu au crezut aceia, două lucruri întru aceeași dată a 
isprăvit: și Crucea — semnul cel mare de biruință — până în [la] sfârșit a 
suferit-o și a primit-o, [încă] și pe aceia i-a arătat nemulțămitori față de 
toate și cum că nici un lucru bun nu au, ci cu necredința sunt însoțiți. 


23, 50-56: Şi iată un bărbat cu numele Iosif, sfetnic fiind, bărbat bun 
și drept, (51) — acesta nu se învoise cu“ sfatul și cu fapta lor. El era din 
Arimateea, cetate a iudeilor, așteptând Împărăţia lui Dumnezeu. (52) 
Acesta, venind la Pilat, a cerut trupul lui lisus. (53) Și coborându-L, L-a 
înfășurat în giulgiu de in și L-a pus într-un mormânt săpat în piatră, în 
care nimeni niciodată, nu mai fusese pus. (54) Și ziua aceea era vineri, 
și se lumina spre sâmbătă. (55) Și urmându-l femeile, care veniseră cu 
El din Galileea, au privit mormântul și cum a fost pus trupul Lui. (56) 
Și, întorcându-se, au pregătit miresme și miruri“; iar sâmbătă s-au 
odihnit, după Lege". 

(23, 50-52) Matei 27, 57-58 / Marcu 15, 42-43 / loan 19, 38 (23, 53-55) Matei 27, 59-61 / 
Marcu 15, 46-47 (23, 56) leşire 20, 10 / Matei 28, 1 / Marcu 16,1 


Deși mai înainte tăinuit[ă] era [credinţa lui] losit, acum însă face lucru 
vrednic de minunare [de laudă]. Și măcar că era „sfetnic” și bogat, 
îndrăznește de cere trup de om, Care a fost răstignit ca un potrivnic și 


” În ediţia de la 1805, în loc de „nu se învoise cu”, se găsește „nu se însoțise la”. 

“ În ediţia de la 1805, în loc de „au pregătit miresme și miruri”, se găsește „au gătit 
aromate și miruri”. 

5 În ediția de la 1805, în loc de „după Lege”, se găsește „după poruncă”. 

pricinuitor de răzmeriță. Și nici o primejdie nu a pus înainte, măcar că 
fricos lucru este bogăția. Și nu numai că îl cere, ci și cu cinste îl îngroapă — 
și în mormânt săpat în piatră, întru care nimeni altul nu mai fusese pus, 
ca să nu zică năpăstuitorii cum că alt trup a înviat. 

lar femeile, măcar că aveau credință către Domnul, însă nu pe cea 
care se cuvenea [o aveau], ci slabă și puţină, căci om de rând socotindu-L, 
miruri și aromate gătesc, după obiceiul evreilor - pe care îl aveau, cu 
adevărat, la cei morți. 

lar „sâmbătă“ se liniștesc, după porunca Legii. 


d 
n 


CAPITOLUL 24 
Invierea Domnului. EL se arată ucenicilor care mergeau la Emaus 
și apoi Apostolilor. Inăltarea la Cer! 


24, 1-12: lar în prima zi de după sâmbătă” (Duminica), foarte de 
dimineaţă”, au venit ele la mormânt, aducând miresmele! pe care le 
pregătiseră. (2) Și au găsit piatra răsturnată de pe mormânt. (3) Și intrând, 
nu au găsit trupul Domnului lisus. (4) Și fiind ele încă nedumerite de 
aceasta, iată doi bărbați au stat înaintea lor, în veșminte strălucitoare. (5) Și 
înfricoșându-se ele și plecându-și fețele la pământ, au zis aceia către ele: 
De ce căutați pe Cel viu între cei morți? (0) Nu este aici, ci S-a sculat. Aduceţi-vă 
aminte cum v-a vorbit, fiind încă în Galileea, (7) zicând că Fiul Omului 
trebuie să fie dat în mâinile oamenilor păcătoși și să fie răstignit, iar a treia 
zi să învieze. (5) Și ele și-au adus aminte de cuvintele Lui. (9) Și întorcându-se 
de la mormânt, au vestit toate acestea celor unsprezece și tuturor celorlalți. 
(10) lar ele erau: Maria Magdalena și loana și Maria lui lacov și celelalte 
împreună cu ele, care ziceau către Apostoli acestea. (11) Și cuvintele acestea 
au părut înaintea lor ca o aiurare” și nu le-au crezut. (12) Și Petru, sculându-se, 
a alergat la mormânt și, plecându-se, a văzut giulgiurile singure zăcând. Și 
a plecat, mirându-se în sine de ceea ce se întâmplase”. 

(24, 1-2) Matei 28, 1-2 / Marcu 16, 1-4 / Luca 23, 56 / loan 20, 1 (24, 3) Marcu 16, 5/ Luca 24, 23 
(24, 4) Matei 28, 2-3 / Marcu 16, 5 / loan 20, 12 / Faptele Apostolilor 1, 10 


(24, 5-9) Matei 16, 21; 17, 22; 28, 5-8 / Marcu 8, 31; 9, 31; 16, 6-8 / Luca 9, 22,44 / 
loan 2, 22 (24, 10-12) Marcu 16, 10-11 / Luca 24, 25 / loan 20, 3, 6. 18 


„Una din sâmbete” numește pe cea dintâi din zilele săptămânii, care 
este aceea care la noi, pentru Invierea Domnului, se numește Domnească, 
adică „Duminică”. Deci, întru această [zi] au venit femeile la mormânt, 


! În ediţia de la 1805, titlul capitolului este: „Pentru femeile cele ce cercetau mormântul. 
Pentru Petru când a alergat la mormânt. Pentru Cleopa. Pentru lisus când S-a arătat, și cum a 
mâncat înaintea ucenicilor. Pentru Înălțarea la Cer”. 

2 În ediţia de la 1805, în loc de „în prima zi de după sâmbătă”, se găsește „întru una 
din sâmbete”. 

5 În ediția de la 1805, în joc de „foarte de dimineaţă”, se găsește „la mânecare”. 

4 În ediția de la 1805, în loc de „miresmele”, se găsește „aromatele”. 

” În ediţia de la 1805, în loc de „aiurare”, se găsește „minciună”. 

$ În ediția de la 1805, în loc de „mirându-se în sine de ceea ce se întâmplase”, se 
găsește „mirându-se întru sine de ceea ce s-a făcut”. 

aducând „aromatele”. Și au venit „foarte de dimineaţă”, pe care Matei o 
zice: „sâmbăta târziu” (Matei 28, 1), că „foarte de dimineaţă” la aceeași 
înțelegere aduce cu „foarte târziu”. 

Și au aflat „piatra răsturnată”, căci un Înger a răsturnat-o pe ea, precum 
Matei zice (Matei 28, 2). Şi după ce au intrat ele, „doi bărbaţi” li se arată, 
căci cel de la Matei pe piatră ședea, iar acești „doi bărbaţi” înăuntru, în 
mormânt, stau; căci deosebite au fost vederile. Și în „veșminte strălu- 
citoare” se arată aceștia, pentru Învierea cea luminată. 

Și le aduce aminte lor de cele zise de Dânsul, că „trebuie” — adică de 
nevoie este — „să fie dat în mâinile oamenilor păcătoși” — adică întru ale 
romanilor, care erau păgâni și spurcaţi [necuraţi] —, „iar a treia zi să 
învieze”f (Luca 24, 7). 

Pentru Înviere, că s-a săvârșit „a treia zi”, am zis din destul în Evanghe- 
lia cea de la Matei. 

Și întorcându-se [mironosiţele] de la mormânt și spunând acestea 
Apostolilor, s-a părut că grăiesc „minciuni“; atât de necrezut li se pare 
oamenilor minunea Învierii. 

lar Petru nu zăbovește - precum nici focul când apucă materie - ci 
vine la mormânt și vede „giulgiurile singure”; și atunci acest folos îl 
primește mai întâi din venirea la mormânt: a se mira și a cumpăni; căci 
zice [Evanghelistul]: „a plecat, mirându-se întru sine de ceea ce se 
întâmplase”. [Și pentru ce se mira?] Cum au rămas „giulgiurile singure”, 
și mai vârtos, cu smirnă fiind uns trupul? Și câtă zăbavă să fi avut tâlharul, 
ca pe acestea deosebi înfășurate lăsându-le, să scoată trupul, și, cu atât 
mai mult, cu cât ostașii ședeau aproape? 

lar „Marie a lui lacov” pe Născătoarea de Dumnezeu să o înţelegi, 
căci așa o numeau pe dânsa, ca pe cea care se părea că este maică a lui 
lacov, fiul lui losif, pe care și „cel Mic” îl numeau (Marcu 15, 40) - pe 
fratele Domnului, zic. Căci era și unul numit „cel Mare”, unul din cei 
doisprezece, fiul lui Zevedeu (Marcu 3, 17). 


24, 13-24: Şi iată, doi dintre ei mergeau în aceeași zi la un sat care era 
departe de Ierusalim, ca la șaizeci de stadii, al cărui nume era Emaus. 
(14) Și aceia vorbeau între ei despre toate întâmplările acestea. (15) Și 
pe când vorbeau și se întrebau între ei, și lisus Însuși, apropiindu-Se, 


” Vezi tâlcuirea și notele de la Matei 28, 1-8. 

* „Fiul Omului trebuie să fie dat în mâinile oamenilor păcătoși și să fie răstignit, 
iar a treia zi să învieze” (Luca 24, 7). Vezi și tâlcuirile de la locurile paralele: Matei 17, 22; 
Marcu 9, 31 și Luca 9, 44. 

mergea împreună cu ei. (16) Dar ochii lor erau ţinuţi ca să nu-L cunoască. 
(17) Şi El a zis către ei: Ce sunt cuvintele acestea pe care le schimbaţi 
unul cu altul în drumul vostru? lar ei s-au oprit, cuprinși de întristare”. 
(18) Răspunzând, unul cu numele Cleopa a zis către El: Tu singur ești 
străin în lerusalim și nu știi cele ce s-au întâmplat în el zilele acestea? 
(19) El le-a zis: Care? Iar ei l-au răspuns: Cele despre lisus Nazarineanul, 
Care era Prooroc puternic în faptă! și în cuvânt înaintea lui Dumnezeu 
și a întregului popor. (20) Cum L-au osândit la moarte și L-au răstignit 
arhiereii și mai-marii noștri!!; (21) iar noi nădăjduiam că El este Cel Care 
avea să izbăvească pe Israil; și, cu toate acestea, astăzi este a treia zi de 
când s-au petrecut acestea. (22) Dar și niște femei de ale noastre ne-au 
spăimântat, ducându-se dis-de-dimineață! la mormânt, (23) și, negăsind 
trupul Lui, au venit zicând că au văzut arătare de Îngeri, care le-au spus 
că El este viu. (24) lar unii dintre noi s-au dus la mormânt și au găsit așa 


precum spuseseră femeile, dar pe El nu L-au văzut. 
(24, 13) Marcu 16, 12 (24, 15) Matei 18, 20 / Luca 24, 36 (24, 16) loan 20, 14; 21, 4 
(24, 19) Matei 21, 11 / Luca 7, 16 / loan 3, 2; 4, 19; 6, 14; 9, 17 / Faptele Apostolilor 2, 22; 7, 22 
(24, 20) Faptele Apostolilor 13, 27 (24, 21) Luca 1, 68; 2, 25, 38 / Faptele Apostolilor 1, 6; 26, 6, 16 
(24, 22) Matei 28, 8 / Marcu 16, 10 / Luca 24, 9 / loan 20, 18 


Oarecare zic că unul dintru acești „doi” să fi fost însuși Luca, pentru 
aceasta Evanghelistul și-a și ascuns numele său. Și vorbeau aceștia „între 
ei despre toate cele care se întâmplaseră”, nu ca și cum ar fi crezut, ci 
mirându-se — și ca de niște lucruri minunate spăimântându-se, și la acel 
lucru preaslăvit neputând a se pleca cu lesnire. 

lar „lisus, apropiindu-Se, mergea împreună cu dânșii”, căci 
duhovnicesc și mai dumnezeiesc având de acum trupul, nu era oprit 
[îngrădit] de depărtarea locurilor, spre a nu fi de față și în mijlocul acelora la 
care Însuși voia a fi. Pentru aceasta, nici din trăsăturile trupului, celui întru 
care Se arăta atunci Mântuitorul, nu erau slobozi a-L. cunoaște pe El. Căci 
precum Marcu zice: „întru alt chip Se arăta” și cu alte trăsături (Marcu 16, 
12), că nu mai cârmuia trupul cu legile firești, ci mai presus de fire și duhov- 
nicește, pentru aceasta ochii acelora se țineau, ca să nu-l. cunoască pe El. 


” În ediția de la 1805, versetul 17 este: „Și a zis către ei: Ce sunt cuvintele acestea de 
care vă prigoniți între voi mergând, și sunteți triști?” 

1 În ediția de la 1805, în loc de „Prooroc puternic în faptă”, se găsește „bărbat 
Prooroc puternic în lucru”. 

'! În ediţia de la 1805, versetul 20 este: „Cum L-au dat pe EI arhiereii și boierii 
noștri spre judecată de moarte, și L-au răstignit pre Dânsul”. 

!2 În ediţia de la 1805, în loc de „ducându-se dis-de-dimineață”, se găsește „care au 
fost la mânecare”. 

Dar pentru ce „S-a arătat în alt chip”? Și de ce „erau ținuți ochii 
lor”? Ca Domnul să vădească și să descopere toată îndoiala lor; ca rana să 
O golească [deșerteze], apoi, întru această stare să primească ei și doftoria; 
ca dulce să li Se arate lor, după multa petrecere împreună; ca să-i înveţe 
pe dânșii de la Moise și de la Prooroci și atunci să se facă El cunoscut și ei 
mai mult să creadă; [ca să priceapă] cum că trupul Său nu mai este întru 
acest fel, încât să fie tuturor văzut. Și cu toate că trupul cu care Ela înviat 
cu acela a și pătimit, însă numai celor care voia li Se arăta, și dintru aceasta 
să dobândească ei oarecare lucru mare, adică să nu se mai nedumirească 
pentru ce pricină [Mântuitorul] nu petrece iarăși în mijlocul noroadelor, 
socotind [pricepând] ei că petrecerea cea după Înviere mai deosebită este 
și nu de obște, nici [numai] omenească, ci mai dumnezeiască. Iar acest fel 
de petrecere [vieţuire] este și chip al Învierii celei ce va să fie, întru care ca 
Îngerii vom petrece și ca fiii lui Dumnezeu. Așadar, pentru acestea „erau 
ținuți ochii lor”, ca să nu-L cunoască pe EI, căci de aceia care voia El să fie 
văzut, era văzut. 

lar Cleopa Îl și dojenește pe Acesta Care Se arată Împreună-călător: 
„Tu singur ești străin în lerusalim și nu știi cele ce s-au întâmplat în el 
zilele acestea?”, în loc de: „Iu ești singurul din locuitorii lerusalimului, 
care nu știi cele ce s-au făcut?” lar alții pe acest cuvânt „străin“, așa l-au 
înțeles: „lu singur ești atât de străin și de sălășluit afară din hotarele 
lerusalimului și neîmpărtășit de cele ce se fac în mijlocul lui, încât acestea 
nu le știi?” 

Și vezi cum prea mică credință aveau pentru Domnul, căci „bărbat 
Prooroc” Îl numeau pe El, precum pe Ilie, pe losua Navi sau și pe Moise. 
„Puternic în faptă și în cuvânt”, întâi este fapta, apoi cuvântul, căci nici 
un cuvânt de învăţătură nu are întărire, de nu mai înainte cel care învaţă 
se va arăta pe sine lucrător. Fii, dară, întâi „puternic în lucru” [„faptă”], 
apoi te sârguiește să ai și „cuvântul”; așa [astfel] și Dumnezeu îţi va ajuta. 
Că mai întâi este „lucrul” [,„fapta”], apoi videnia [vederea dumnezeiască] 
și strălucirea. De nu vei curăți oglinda cu osteneală și cu sudoare, nu vei 
vedea frumuseţea cea dorită, căci „fericiţi cei curați cu inima” — aceasta 
este prin fapte — „că aceia vor vedea pe Dumnezeu” — aceasta este sfârșitul 
[plinirea] videniei [vederii dumnezeiești] (Matei 5, 8). Și se cuvine „a fi 
puternic în faptă și în cuvânt înaintea lui Dumnezeu” și apoi „înaintea 
a tot norodul”. Căci întâi se cuvine a plăcea lui Dumnezeu, apoi a ne sili a 
fi și fără de prihană către oameni, pe cât va fi cu putinţă. Și nici nu se 
cuvine a cinsti mai întâi plăcerea oamenilor, ci cinstirea de Dumnezeu; 
nici spre sminteala multora a viețui, ci și de aceasta, împreună cu acelea se 

cuvine a purta de grijă, lucru pe care și înțeleptul îl zice: „Poartă grijă de 
cele bune înaintea lui Dumnezeu, apoi și a oamenilor” (Pilde 3, 4), și 
Pavel însăși pe aceasta o zice!” (2 Corinteni 8, 21). 

Și zic: „lar noi nădăjduiam că El este Cel Care avea să izbăvească pe 
Israil”; ca și cum s-au amăgit întru nădejdi, așa zic: „noi nădăjduiam”, 
adică „noi nădăjduiam că Acela și pe alții îi va mântui, și iată că nici pe 
Sine nu S-a mântuit”. Întru atâta nebărbăţie și necredinţă se află ei, încât 
mai că nu le ziceau pe cele din vremea răstignirii: „Pe alţii i-a mântuit, 
dar pe Sine nu poate să Se mântuiască” (Marcu 15, 31). Pentru aceasta și 
îi numește pe dânșii: „nepricepuțţi și zăbavnici cu inima, ca să credeți” 
(Luca 24, 25). Dar ce este aceasta: „să izbăvească pe Israil”? În multe locuri 
am zis că pe Hristos Îl așteptau cei din norod și care nu făceau cercare cu 
de-amănuntul, ca mântuitor și izbăvitor de relele cele ce le atârnau asupră, 
[încă] și de jugul robiei romanilor. Și nădăjduiau ei că va împărăți cu 
împărăție pământească, pentru aceasta și zic: „Că noi nădăjduiam că și pe 
Israil El îl va izbăvi de păgânii romani și Acesta nici de cea nedreaptă 
hotărâre asupra Lui nu a putut scăpa”. 

„Astăzi este a treia zi de când s-au petrecut acestea. Dar și niște femei 
de ale noastre ne-au spăimântat, [ducându-se dis-de-dimineață la 
mormânt, și, negăsind trupul Lui, au venit zicând că au văzut arătare de 
Îngeri, care le-au spus că El este viu]”. Acestea, oarecum nedumirindu-se, 
le zic ei, și mi se par mie bărbații aceștia că întru multă îndoială a socotinței 
[a cugetului] erau, și nici foarte nu credeau, nici foarte credeau. Căci a 
zice: „noi nădăjduiam că El este Cel Care avea să izbăvească pe Israil”, 
necredință arată, iar a zice că: „astăzi este a treia zi”, este a oamenilor 
celor care sunt aproape de a-și aduce aminte, că le-a zis lor: „A treia zi voi 
învia”!*. lar ceea ce zice: „ne-au spăimântat”, aceasta arată că se clătea 
[clătina] necredința lor. Și, în scurt socotindu-se cuvintele, omenești cu 
adevărat se arată a fi; și multă îndoială au, și sunt oarecum a unora ce nu 
se dumiresc și nu se pricep pentru Învierea cea minunată. 

„lar unii dintre noi s-au dus la mormânt” — prin aceasta sau numai pe 
Petru îl spune, sau pe Petru și pe loan. Și de aici este arătat cum că acelea care 
pe larg le zic unii, alții în scurt și în treacăt le istorisesc. Precum și venirea la 
mormânt a lui Petru și a lui loan, loan mai pe larg a povestit-o (Ioan 20, 2-10), 
iar acesta puțin pomenind-o, a trecut-o fără a spune numele acelora. 


13 „Pentru că ne îngrijim de cele bune nu numai înaintea Domnului, ci și înaintea 
oamenilor” (2 Corinteni 8, 21). 


14 Vezi: Matei 17, 23; 20, 19; Marcu 9, 31; Luca 9, 22; 13, 32; 18, 33; 24, 7. 

24, 25-35: Şi El a zis către ei: O, nepricepuților și zăbavnici cu inima ca 
să credeţi toate câte au spus Proorocii! (26) Nu trebuia, oare, ca Hristos să 
pătimească acestea și să intre în slava Sa?!” (27) Și începând de la Moise și 
de la toți Proorocii, le-a tâlcuit lor, din toate Scripturile cele despre El. 
(28) Și s-au apropiat de satul unde se duceau, iar El se făcea că merge mai 
departe. (29) Dar ei Îl rugau stăruitor'*, zicând: Rămâi cu noi, că este spre 
seară și s-a plecat ziua. Și a intrat să rămână cu ei. (30) Și, când a stat 
împreună cu ei la masă, luând pâinea, a binecuvântat și, frângând, le-a 
dat lor. (31) Și s-au deschis ochii lor și L-au cunoscut; și El S-a făcut nevăzut 
de ei. (32) Și au zis unul către altul: Oare, nu ardea în noi inima noastră”, 
când ne vorbea pe cale și când ne tâlcuia Scripturile? (33) Și, în ceasul 
acela sculându-se, s-au întors la Ierusalim și au găsit adunaţi pe cei 
unsprezece și pe cei ce erau împreună cu ei, (34) care ziceau că a înviat!” 
cu adevărat Domnul și S-a arătat lui Simon. (35) Și ei au istorisit cele 


petrecute pe cale și cum a fost cunoscut de ei la frângerea pâinii!. 
(24, 25) Galateni 3, 1 (24, 26) Isaia 50, 6 / Miheia 2, 13 / Luca 24, 46 / Faptele Apostolilor 17, 3 / 1 
Petru 1, 11 / Evrei 2, 10 (24, 27) Facere 3, 15; 22, 18; 26, 4; 49, 10 / Numeri 21, 9 / lov 19, 25/ 
Psalm 15, 8-10; 21, 7; 68, 12, 24 / Isaia 40, 10; 43, 24; 50, 6; 53, 3, 7 / leremia 23, 5; 33, 15/ 
lezechiil 34, 23; 37, 24 / Daniil 9, 24 / Miheia 7, 20 / Luca 24, 45 (24, 28) Facere 32, 26; 42, 7 / 
Marcu 6, 48 (24, 29) Judecători 19, 9 (24, 30) 1 Regi 9, 13 / Faptele Apostolilor 10, 41 
(24, 32) leremia 20, 9; 23, 29 


Fiindcă întru omenești socotinţe [cugete] se aflau și cu multă îndoială 
boleau, „nepricepuți” pe dânșii îi numește și „zăbavnici cu inima”, spre 
a crede „toate câte au grăit Proorocii”. 

Căci este cu putință a crede și din parte și de săvârșit [desăvârșit], 
precum dacă cineva nădăjduiește că Hristos va fi pentru mântuirea 
norodului, nu pentru mântuirea sufletelor, ci pentru așezarea și izbăvirea 
neamului evreiesc, unul ca acesta, nu pe cât este cuviincios a crede, crede. 
Și iarăși, de crede lui David - care zice: „Străpuns-au mâinile Mele și 
picioarele Mele” (Psalm 21, 18) și celelalte câte pentru Cruce și pentru 
cele de pe Cruce, ca despre fața Domnului prorocește — și primește cele 
pentru Patimă, iar cele pentru Inviere nu le socotește — precum este aceea 


1 În ediția de la 1805, versetul 26 este: „Au nu trebuia a pătimi acestea Hristos și a 
intra întru slava Sa?” 

* În ediția de la 1805, în loc de „ÎI rugau stăruitor”, se găsește „ÎL îndemnau”. 

!” În ediţia de la 1805, în loc de „Oare, nu ardea în noi inima noastră”, se găseșie 
„Au nu era inima noastră arzând întru noi”. 

15 În ediția de la 1805, în loc de „a înviat”, se găsește „S-a sculat”. 

1% În ediţia de la 1805, în loc de „la frângerea pâinii”, se găsește „întru frângerea 
pâinii”. 

ce zice: „Nu vei da pe Cel cuvios al Tău să vadă stricăciunea” și aceea: 
„Nu vei lăsa sufletul Meu în iad” (Psalm 15, 10) și aceea: „Întru cei morți 
slobod” (Psalm 87, 4) și aceea: „Scoţând pe cei legaţi și pe cei care locuiau 
în mormânturi” și altele ca acestea —, nu are credință de săvârșit 
[desăvârșită], ci din parte. Căci se cuvine la toate și la cele ce sunt de 
necinste și la cele ce sunt de slavă a-i crede pe Prooroci. Trebuia să 
pătimească Hristos — aceasta este de necinste, dar și să intre întru slava Sa 
— aceasta este cea slăvită. 

„lar voi, atâta de «nepricepuți» sunteți, încât, auzindu-l pe Isaia că pe 
acestea pe amândouă le zice: și că spre junghiere s-a adus (Isaia 53, 7), și că 
Domnul voiește să arate Lui lumină (Isaia 53, 11), cea dintâi o primiţi iar 
cea de a doua nu o socotiți. Și voi credeţi că Ela fost rănit, însă nu voiți să 
luaţi aminte că Domnul voiește să-L curățească pe El de rană. Însă, din 
pricină că voi sunteți «nepricepuţi» — adică «zăbavnici cu inima» — nu le 
pricepeți acestea”. Căci de ar fi fost „nepricepuţi”, El nu ar fi grăit cu 
dânșii. „Dar fiindcă sunteţi «zăbavnici cu inima», Eu voi purta cugetul 
vostru și degrabă îl voi face a înțelege [pricepe]”. Pentru aceasta le și tâlcuia 
lor de la Moise și de la toți Proorocii. Căci și taina jertfei lui Avraam, când 
fiind slobozit Isaac, berbec s-a jertfit (Facere 22, 13), pe acestea ale Domnului 
mai înainte le închipuia, precum și Însuși Hristos zice: „Avraam... a fost 
bucuros să vadă ziua Mea și a văzut-o și s-a bucurat” (loan 8, 56). Și aceea 
ce zice: „Veţi vedea viaţa voastră spânzurată”* (Deuteronom 28, 66), întru 
aceeași dată și răstignirea o însemnează, prin a zice „spânzurată”; [încă] 
și Învierea, prin a zice: „viaţa”. Și întru celelalte proorocii însemnate se 
află cele pentru Cruce și pentru Înviere și, mai ales, în cei mai [renumiţi 
Prooroci. Și, este cu putinţă, de la dânșii pe acestea a le culege. Și socotește-mi 
cum prin reaua pătimire este intrarea întru slavă. 

lar Domnul „se făcea că merge mai departe”, după omenire cu 
adevărat”!. Și când sloboade EI, atunci li se deschid lor ochii și Îl cunosc pe 
El. Însemnează Mântuitorul încă și alt lucru, anume că acelora care se 
împărtășesc din pâinea cea blagoslovită li se deschid ochii spre a-L cunoaște 
pe EI, căci mare și nespusă putere are trupul Domnului. 

Și „nevăzut“ Se face de la dânșii, căci nu mai avea de acum acest fel de 
trup, încât multă vreme să petreacă împreună cu dânșii; dar încă face aceasta 


2 În ediția 1988 a Sfintei Scripturi la Deuteronom 28, 66, găsim: „Viaţa ta va fi mereu în 
primejdie înaintea ochilor tăi; vei tremura ziua și noaptea și nu vei fi sigur de viaţa ta”. 

21 Adică, așa cum face orice om, după măsură omenească, întru cele în care atunci 
Se arăta lui Luca și Cleopa. 

ca mai mare dorinţă să le adauge lor. Căci atâta s-au bucurat, încât „în ceasul 
acela sculându-se, s-au întors la Ierusalim”. Însă nu întru acel ceas lau 
ajuns la lerusalim], căci „s-au sculat” întru acel ceas, dar s-au întors după 
mai multe — atâtea câte erau cu putinţă a face ei, umblând întru acea depărtare 
de șaizeci de stadii. Între aceste ceasuri [care au trecut] până când ei au 
călătorit întru întoarcere, cu adevărat și Stăpânul „S-a arătat lui Simon”. 

Și „arzând era inima” lor ori de focul cuvintelor Domnului — căci 
atunci când le tâlcuia lor se înfierbântau ei dinlăuntru și se plecau la cele 
zise, ca la cele care erau adevărate —, ori că, atunci când le tâlcuia lor 
Scripturile, sălta dinlăuntru inima lor așa: „Acesta Care ne tâlcuiește nouă, 
Domnul este!” 


24, 36-44: Și pe când vorbeau ei acestea, EI a stat în mijlocul lor? și le-a 
zis: Pace vouă. (37) lar ei, înspăimântându-se și înfricoșându-se, credeau” 
că văd duh. (38) Și lisus le-a zis: De ce sunteți turburați și pentru ce se 
ridică” astfel de gânduri în inima voastră? (39) Vedeţi mâinile Mele și 
picioarele Mele, că Eu Însumi sunt; pipăiți-Mă și vedeți, că duhul nu are 
carne și oase, precum Mă vedeţi pe Mine că am. (40) Și zicând acestea, le-a 
arătat mâinile și picioarele Sale. (41) Iar ei încă necrezând de bucurie și 
minunându-se, El le-a zis: Aveţi aici ceva de mâncare? (42) Iar ei l-au dat 
o bucată de pește fript? și dintr-un fagure de miere. (43) Și luând, a mâncat 
înaintea lor. (44) Și le-a zis: Acestea sunt cuvintele pe care le-am grăit 
către voi, fiind încă împreună cu voi, că trebuie să se împlinească toate 


cele scrise despre Mine în Legea lui Moise, în Prooroci și în Psalmi. 
(24, 36) Marcu 16, 14 / loan 20, 19 / Faptele Apostolilor 13, 31 / 1 Corinteni 15, 5 
(24, 37) Marcu 6, 49 (24, 39) loan 20, 20, 27 (24, 41) Marcu 16, 14 / loan 21, 5 
(24, 42) loan 21, 10 (24, 44) Matei 16, 12; 17, 22; 20, 18 / Marcu 8, 31 / Luca 9, 22; 18, 31; 24, 6 


Domnul, Cel Care toate spre mântuirea noastră bine le rânduiește, 
„Stă în mijlocul ucenicilor”, vrând să încredințeze Învierea. 

Și [mai] întâi, prin obișnuitul cuvânt de heretisire [salutare] al păcii 
potolește turburarea lor. Încă și arată cum că este Însuși El, Învățătorul 
lor, Care Se îndulcea întru acest cuvânt de heretisire și cu acesta i-a 
întrarmat și pe ei când îi trimitea la propovăduire (Matei 10, 12-13; Marcu 
6; 40: Laica10,.5). 


* În ediția de la 1805, în loc de „EI a stat în mijlocul lor”, se găsește „Însuși lisus a 
stătut în mijlocul ucenicilor Săi”. 


23 În ediţia de la 1805, în loc de „credeau“, se găsește „Li se părea”. 

2 În ediția de la 1805, în loc de „se ridică”, se găsește „se suie”. 

2 În ediţia de la 1805, în loc de „o bucată de pește fript”, se găsește „o parte de 
pește fript”. 

Dar, fiindcă prin acest grai nu s-a potolit turburarea sufletului lor, le 
arată lor dinspre altă parte că este Fiul lui Dumnezeu, Care știe inimile, căci 
zice: „Pentru ce se ridică astfel de gânduri în inima voastră?” lar, cu 
adevărat, aceasta — a ști gândurile oamenilor - a lui Dumnezeu este, fără de 
îndoială. Aduce pe urmă și alta: pipăirea mâinilor și a picioarelor, căci zice: 
„Vouă vi se pare că duh sunt Eu, adică nălucă, precum multe [duhuri] ale 
celor morți, mai ales pe la mormânturi obișnuiesc a se năluci. Însă știți că 
duhul nici carne și nici oase nu are, iar Eu și carne și oase am, deși, mai 
dumnezeiești și mai duhovnicești”. Căci trupul Domnului nu era duh, ci 
duhovnicesc era, adică afară de toată grosimea [îngroșarea], de duh 
ocârmuindu-se. Că trupul pe care acum îl avem este sufletesc, adică de suflet 
se ocârmuiește și de cele firești și sufletești felurimi și puteri i se dă viaţă. lar 
trupul cel de după Înviere Pavel l-a numit „duhovnicesc” (1 Corinteni 15, 44), 
carele, adică, de duh dumnezeiesc i se dă viaţă și se ocârmuiește, iar nu de 
suflet — cu chip negrăit și duhovnicesc spre nestricăciune prefăcându-se și 
întru aceasta păzindu-se. Deci, în acest fel se cuvine a socoti că a fost trupul 
Domnului după Înviere, duhovnicesc și subțire și afară de toată grosimea 
[îngroșarea]; și nici de hrană, nici de altceva având trebuinţă, cu toate că 
pentru încredințare[a ucenicilor] a mâncat. lar ceea ce a mâncat Domnul 
acum, nu firește a mâncat, ci cu iconomie, ca să arate că însuși trupul cel ce 
a pătimit a înviat, iar acum trupului [Său] îi era tiresc a intra înăuntru, fiind 
ușile încuiate și a se muta din loc în loc fără osteneală. 

Deci, necrezând încă ucenicii, și nici din pipăire adeverindu-se, adaugă 
și alta, adică mâncarea, de oarecare dumnezeiască putere mistuindu-se 
cele ce se mâncau, căci tot ceea ce firește se mănâncă cu gura, mai apoi 
afară se aruncă%, însă acelea, precum s-a zis, nu firește erau mâncate, ci cu 
iconomie se mâncau. 

Încă se par că au și oarecare umbroasă înțelegere cele ce atunci s-au 
mâncat [de către Domnul]. Căci mâncând El „o parte de pește fript”, 
însemnează cum că pe firea noastră, cea care înota în viața aceasta cea 
sărată, cu focul Dumnezeirii Sale uscându-o și toată umezeala pe care o 
avea din adâncurile apelor — iar mai ales să zic, ale valurilor — zvântându-o, 
dumnezeiască mâncare o a făcut pe aceasta — pe ceea care mai înainte era 
grețoasă, dulce mâncare lucrând-o lui Dumnezeu. Că aceasta însemnează 
„fagurele de miere”: dulceaţa cea de acum a firii noastre, care mai înainte 
era lepădată. 


ZA După ce aparatul digestiv asimilează puterea hrănitoare a celor mâncate, resturile, 
care nu mai sunt de folos, sunt eliminate în chip firesc. 

Sau — precum socotesc — și acestea însemnează: prin „peștele fript” 
pe fapta bună cea lucrătoare, care ridică de la noi multa umezeală și 
îngroșare, prin ajutorul cărbunilor celor pustnicești și sihăstrești; iar pe 
cunoștință, adică videnia [vederea dumnezeiască], prin „fagurele de 
miere”, fiindcă dulci sunt cuvintele lui Dumnezeu (Psalm 18, 11; 118, 103). 

Încă este „fagure”, dar de viespi, înțelepciunea cea elinească; și este 
„fagure” de miere de albine înțelepciunea cea dumnezeiască. Căci Hristos 
este „albina”, mică adică la mărime” (Sirah 11, 3) — căci scurt este cuvântul 
și slab la vârtute, și nu întru „puterea cuvântului” propovăduiește Pavel, 
ca să nu facă zadarnică Crucea% (1 Corinteni 1, 17-18) — însă le este dorită și 
împăraţilor și celor de rând, spre sănătate sufletească mâncând [aceștia] 
ostenelile ei. 


24, 45-53: Atunci le-a deschis mintea ca să priceapă Scripturile. (40) 
Și le-a spus că așa este scris și așa trebuie să pătimească Hristos și să 
învieze din morți a treia zi. (4/) Și să se propovăduiască în numele Său 
pocăința spre iertarea păcatelor la toate neamurile”, începând de la 
Ierusalim. (48) Voi sunteţi martorii acestora. (49) Și iată Eu trimit peste 
voi” făgăduinţa Tatălui Meu; voi însă ședeți în cetate”, până ce vă veți 
îmbrăca cu putere de Sus. (50) Și i-a dus afară, până spre Betania și, 
ridicându-Și mâinile, i-a binecuvântat. (51) Și pe când îi binecuvânta, 
S-a despărţit de ei și S-a înălțat la Cer. (52) lar ei, închinându-se Lui, s-au 
întors în Ierusalim cu bucurie mare. (53) Și erau în toată vremea în 


templu, lăudând și binecuvântând pe Dumnezeu. Amin. 
(24, 45) Luca 24, 27 / loan 5, 39 (24, 46) Isaia 53, 3-4, 7 / Luca 24, 26-27 (24, 47) Matei 28, 19 / 
Faptele Apostolilor 13, 38; 20, 21 (24, 48) Rut 4, 11 / loan 15, 27 / Faptele Apostolilor 1, 8 
(24, 49) loan 14, 16; 15, 26 / Faptele Apostolilor 1, 4, 8 (24, 50-51) Marcu 16, 19 / loan 20, 17/ 
Faptele Apostolilor 1, 9-10 (24, 52) Matei 28, 17 / loan 16, 22 (24, 53) Faptele Apostolilor 2, 46 
După ce le-a dat pacea sufletului și le-a potolit lor inimile prin cele ce 


le-a zis, prin cele ce s-au pipăit, prin cele ce le-a mâncat încredințând 


xp 


2 Mică este între cele zburătoare albina, dar rodul ei întrece orice dulceaţă 
(Sirah 11, 3), 

25 Căci Hristos nu m-a trimis ca să botez, ci să binevestesc, dar nu cu înțelepciunea 
cuvântului, ca să nu rămână zadarnică Crucea lui Hristos. Căci cuvântul Crucii, pentru 
cei ce pier, este nebunie; iar pentru noi, cei ce ne mântuim, este puterea lui Dumnezeu” 
(1 Corinteni 17-16). 

” În ediţia de la 1805, în loc de „în numele Său pocăința spre iertarea păcatelor la 
toate neamurile”, se găsește „întru numele Lui pocăinţa și iertarea păcatelor în toate 
neamurile”. 

“ În ediţia de la 1805, în loc de „peste voi”, se găsește „întru voi”. 


31 În ediţia de la 1805, în loc de „în cetate”, se găsește „în cetatea Ierusalimului”. 

Învierea cea adevărată a trupului Său, „atunci le-a deschis lor mintea ca 
să priceapă Scripturile”. Pentru că de nu s-ar fi liniștit sufletele lor, cum ar fi 
cunoscut, fiind acestea turburate și neașezate? Căci zice: „Îndeletniciţi-vă și 
cunoașteți”” (Psalm 45, 10). Pentru aceasta și îi învață pe dânșii că de 
nevoie era să pătimească astfel Hristos. Cum anume? Prin lemnul Crucii. 
Căci, de vreme ce prin lemn s-a făcut pierzarea, de nevoie era ca prin lemn 
să se și desfacă stricăciunea și, prin durerile cele de pe lemn trecând 
Domnul nebiruit, să strice desfătarea cea din lemn (Facere 3, 6-7). Apoi „să 
și învieze a treia zi, și să se propovăduiască în numele Lui pocăinţa și 
iertarea păcatelor întru toate neamurile“. Pentru Botez zice aici, căci întru 
acesta și pocăință se face prin spovedanie și părăsire a răutăților și 
păgânătăților celor mai dinainte, și iertarea păcatelor urmează. 

Dar cum vom înțelege că Botezul se face numai „întru numele” lui 
Hristos, când, mai vârtos în alt loc ne învăţăm a-l săvârși pe acesta „în 
numele Tatălui și al Fiului și al Sfântului Duh”? (Matei 28, 19) Deci, întâi 
aceasta spunem: anume că, atunci când zicem că se face Botezul „întru 
numele” lui Hristos, nu zicem că trebuie numai în numele lui Hristos a-l 
săvârși pe acesta, ci că se face Botezul lui Hristos, cu care Hristos S-a botezat, 
adică duhovnicesc, nu iudaicesc; nici întru felul în care era botezul lui 
loan, spre pocăință numai (Faptele Apostolilor 13, 24), ci dătător de 
împărtășire a Duhului Sfânt și de iertarea păcatelor, în ce fel El a arătat 
când S-a botezat pentru noi în lordan și pe Duhul Sfânt în chip de porumbel 
L-a arătat (Matei 3, 16). Încă și alta: Botezul cel „întru numele” lui Hristos, 
în loc de „întru moartea” lui Hristos îl înțelegem* (Romani 6, 3), căci 
precum, Acela murind, a treia zi a înviat, așa și noi, îngropându-ne cu 
închipuire în apă, ieșim nestricăcioși cu sufletele, primind arvunele 
nestricăciunii trupului“. Și în alt chip: numele acesta „Hristos”, adică 
„Uns”, arată dintru sine și pe Iatăl Cel Care a uns și ungerea, pe Duhul și 
pe Fiul Cel Care S-a uns; ca și cum ar fi zis: „iertarea păcatelor este întru 
numele Domnului”. Unde, dar, sunt limbile noroioase ale celor care botează 
în Montan și în Priscilla și în Maximilla?* Cu adevărat, nici o iertare nu 


* În versiunea Sfintei Scripturi din 1988, versetul 45 este: „Opriti-vă și cunoașteți că 
Eu sunt Dumnezeu, înălța-Mă-voi pe pământ”. 

5 „Au nu știți că toți câți în Hristos lisus ne-am botezat, întru moartea Lui ne-am 
botezat?” (Romani 6, 3). 

A Vezi 2 Corinteni 1, 21-22 şi Efeseni 1, 13-14. 

“” Montanismul a fost o sectă care a apărut în Frigia, întemeietorul ei fiind Montan. 
Acesta era în creștinism un prozelit, iar înainte fusese preot al zeiței Cybele. Pe la anul 
156-157, Montan a început să propovăduiască la Abardau sfârșitul lumii, coborârea 

este celor ce se botează întru acest fel, ci încă și adăugire de păcate le 
urmează. lar aceștia [eretici] rău au pierit. 

lar cuvântul [propovăduirii] „în toate neamurile” a ieșit, „începând 
de la Ierusalim”, căci trebuia ca, după ce toată firea în Hristos s-a unit și s-a 
luat, a nu se mai despărţi de acum în două părți — în evrei și în păgâni —, ci 
a începe cuvântul de la lerusalim și a se odihni întru neamuri, împreunând 
firea [omenească]. 

lar „voi sunteți martorii acestora”, adică ai Patimilor și ai Învierii. Apoi, 
ca să nu se turbure ei înlăuntrul lor și să cugete așa: „Cum, noi, oa-meni de 
rând fiind, vom mărturisi fiind trimiși la neamuri? Ridicându-ne împotriva 
ierusalimitenilor care și pe Tine Te-au omorât?”, le zice [Domnul]: 
„Îndrăzniți, pentru aceasta, că voi trimite cât de grabă făgăduinţa Tatălui 
Meu, pe care am grăit-o prin loil: «Voi vărsa din Duhul Meu peste tot 
trupul...»%* (loil 3, 1-2). Așadar, voi cei care sunteți fricoși și fără de bărbăţie, 
ședeți în cetate până ce vă veţi îmbrăca cu putere de Sus, nu omenească, ci 
cerească”. Și nu a zis „veți primi”, ci „vă veți îmbrăca”, pe cea dinspre toate 
părțile păzire a întrarmării celei duhovnicești arătându-o. 

„Și i-a dus afară, până spre Betania” — aceasta să o înțelegem că s-a 
făcut întru însăși ziua cea de a patruzecea. Căci cele care aici în scurt le 
zice [Evanghelistul], pe acestea tu le socotește că s-au făcut în multe zile, 
precum însuși Luca zice la Fapte: „arătându-se lor în vremea celor 
patruzeci de zile” (Faptele Apostolilor 1, 3) — căci adeseori venea și Se ducea. 


Ierusalimului ceresc și împărăţia de o mie de ani a lui Hristos cu drepții. Acest eveniment 
avea să se întâmple în apropiere de Pepuza și de Tymion, în Frigia. Predica „profetică” a 
lui Montan a făcut mare impresie. Entuziasmul a fost stârnit în ascultători, aceștia fiind 
cuprinși de emoția sfârșitului lumii și a împărăției celei noi. Mulți și-au vândut averile și 
le-au pus la mijloc, ca primii creștini. Mulțimea înfrigurată s-a strâns la locul și la timpul 
prezis, iar în așteptarea lerusalimului ceresc se produceau stări de „extaz”. În fapt, acestea 
erau năluciri drăcești care erau lucrătoare prin înfierbântarea, prin râvna sângelui. 
Fenomenul ceresc așteptat nu s-a întâmplat, însă ideile propovăduite au prins. Montan 
și partizanii săi au continuat să predice ca niște „proteţi” ai împărăției de o mie de ani, 
interpretând în sensul învățăturilor lor semnele timpului: războaie, cutremure, persecuții, 
turburări şi alte întâmplări. Exaltatul „profet” Montan și-a alăturat și câteva femei: 
Priscilla, Maximilla și Quintilla, care cădeau în stări de „extaz” și de somnambulism și 
„profeţeau” și ele sfârșitul, socotindu-se „organe” ale Duhului Sfânt. După cele grăite 
de Sfântul Teofilact, se pare că acești eretici au ajuns cu înșelarea până acolo, încât au 
propovăduit și au săvârșit botez întru numele lor. 

% La loil 3, 1-2, în ediţia 1988 a Bibliei avem: „Vărsa-voi Duhul Meu peste tot trupul, 
și fii și fiicele voastre vor prooroci, bătrânii voștri visuri vor visa iar tinerii voștri 
vedenii vor vedea. Chiar și peste robi și roabe voi vărsa Duhul Meu”. 

Și „i-a blagoslovit” pe ucenici, poate adică și putere păzitoare punând 
întru dânșii până la venirea Duhului, dar poate și pe noi învățându-ne ca, 
atunci când ne vom duce undeva, să-i încredințăm blagosloveniilor pe cei 
din stăpânirea noastră. 

„Și Se înălța la Cer”. Pentru că Ilie ca spre Cer se ridica, întrucât se 
părea că se înalță, ca și cum spre Cer (4 Regi 2, 11); iar Mântuitorul întru 
însuși Cerul, înaintemergător al tuturor S-a suit, ca împreună cu sfântul 
Său trup să Se arate Feţei lui Dumnezeu, și pe scaun, cu Tatăl, împreu- 
nă-șezător să-l arate pe el. lar acum este închinată firea noastră întru 
Hristos de toată puterea îngerească. 

„lar ei, închinându-se Lui, s-au întors în lerusalim cu bucurie mare. 
Și erau în toată vremea în templu, lăudând și binecuvântând pe 
Dumnezeu”. Vezi faptă bună? Încă nu Se pogorâse Duhul și duhovnicește 
petrec [viețuiesc]. Căci aceia care mai înainte stăteau încuiați (loan 20, 19, 
26), acum în mijlocul arhiereilor se aflau, și nimic dintru cele ale vieții 
acesteia nu este întru ei, ci toate defăimându-le, în templu ÎI lăudau „în 
toată vremea” pe Dumnezeu și bine Îl cuvântau. 

O, să ne facem și noi următori ai acestora; și să fim „în toată vremea”, 
în viață sfântă, „lăudând” prin viața aceasta „și binecuvântând pe 
Dumnezeu”! Și slavă a lui Dumnezeu și bună cuvântare este viața cea 
sfântă și îmbunătățită, căci Lui 1 Se cuvine toată slava în veci. Amin. 


Sfârșit al tâlcuirii Sfântului Teofilact 
la Evanghelia cea de la 

NUME PROPRII TÂLCUITE DE SFÂNTUL TEOFILACT 


Arimateia — „ținând pe Acela” — Marcu 15, 42-47 

Avraam — „părinte al neamurilor” — Matei 1, 2a 

Baraba — „fiul tatălui” — Matei 27, 15-18 

Betania — „casa ascultării” — Matei 21, 17; Marcu 11, ]1-14; Luca 19, 29-40 
Betfaghe — „casă a fălcilor” — Luca 19, 29-40 

Betleem — „casa pâinii” — Matei 2, la; Luca 2, 15-18 

cananeeanca - „gătită spre smerenie” — Matei 15, 28 
Capernaum - „casa mângâierii” — Matei 4, 12; 11, 23-24; Marcu 2, 6-12 
David - „puternic la mână /îndestulat la mână” — Marcu 11, 7-10 
diavol - „clevetitor” — Matei 4, 1b 

Elim — „suire” — Luca 10, 1-3 

Elisabeta -— „a lui Dumnezeu odihnă” — Luca 1,5 

Fares — „tăiere” — Matei 1, 3a 

fariseu - „tăiat și despărțit de ceilalți” - Matei 3, Za; Luca 5, 27-32 
Fenicia — „roșu“ — Marcu 7, 24-30) 

Galileea — „prăvălită jos” — Matei 4, 12 

Gavriil - „om-Dumnezeu” — Luca 1, 36-38 

Golgota - „locui căpăţânii” — Matei 27, 33-37 

Hristos - „Uns” — Matei 1, Ic 

ao - „mântuire“ — Luca 1, 31-33 

Ierusalim - „vedere a păcii” — Luca 10, 29-37 

lisus — „Mântuitor“ — Matei 1, 1b; Luca 1, 31-33 

Ioan - „dar al lui Dumnezeu” — Luca 1, 57-64 

Iosif -— „adăugire“ — Marcu 15, 42-47 

Irod — „minte trupească” — Matei 14, 19b-21; Marcu 3, 6-12 

Isaac — „bucurie/râs” — Matei 1, 2a 

Israil —- „văzând pe Dumnezeu” — Matei 2, 6c; Luca 1, 51-56 

luda — „mărturisire” — Luca 7, 1-9; 13, 10-17 

Iudeea — „mărturisire” — Matei 2, la; Marcu 13, 18-20 

iudeu - „care se mărturisește” — Matei 27, 33-37 

Matriam - „Doamnă” - Luca 1, 36-38;10, 38-42 

Nazaret - „sfințire” — Luca 1, 36-38 

nazarinean - „sfințit” — Matei 2, 23b 

Neftali — „lărgime“ — Matei 4, 12 

osana — „mântuiește-ne pe noi!/0, mântuiește!” — Matei 21, 8-9; Marcu 11, 7-10 
Paști (Fasec) — „trecere“ — Luca 22, 7-13 

Rama — „înalt“ — Matei 2, 184 

saducheu — „drept” — Matei 3, 7b 

sâmbăta — „odihnă” — Marcu 2, 23-28; Luca 18, 9-14 

satana — „potrivnic” — Matei 12, 25 

Sidonul — „vânător” — Matei 15, 28 

Simon — „ascultător /ascultare” — Matei 27, 31-32; Marcu 15, 16-21; Luca 23, 18-27 
Sotiria — „mântuire a lui Dumnezeu” — Luca 1, 31-33 

Tirul — „ținere” — Matei 15, 28 

Zabulon — „vânare de noapte” — Matei 4, 12 

Zaharia — „pomenire a Domnului” — Luca 1,5 

Zoro — „semănătura /nașterea” — Matei 2, 6b 

Zorobabel - „semănat/ născut în Babilon” — Matei 2, 6b 

COLECŢIA TÂLCUIRI LA SFÂNTA SCRIPTURĂ 


U, FRATE, FĂ CEEA CE-ȚI SPUN. AJUTĂ-TE CU 

CITIREA CĂRŢILOR FOLOSITOARE DE SUFLET 
ȘI FĂRĂ SĂ IEI SEAMA, VEI VEDEA O SCHIMBARE 
ÎN SUFLETUL TĂU. AGONISEȘTE-ŢI ASTFEL DE 
CĂRȚI FOLOSITOARE, MAI ALES CELE SCRISE DE 
OAMENII VIRTUOȘI CUM SUNT: MĂRTURI- 
SIREA ORTODOXĂ, TÂLCUIRILE CELOR PATRU 
EVANGHELII, A EPISTOLELOR LUI PAVEL ȘI A 
EPISTOLELOR SOBORNICEȘTI DE TEOFILACT 
AL BULGARIEI ȘI ALTELE, DIN CARE POȚI ÎNȚELEGE 
TAINELE CREDINȚEI NOASTRE, CELE DE CARE 
ARE NEVOIE FIECARE CREȘTIN, VIRTUȚILE 
CARE ÎL APROPIE PE OM DE DUMNEZEU, 
RELELE CARE ÎL ÎNVRĂJBESC CU EL șI MULTE 
ALTELE ÎN LEGĂTURĂ CU MÂNTUIREA TA. 

